
ELŐSZÓ. 


A  mikor  a  Magyar  Tudományos  Akadémia  jóindu- 
latából napvilágot  lát  Bajza-életrajzom,  hálás  köszö- 
netemet fejezem  ki  mindazoknak,  a  kik  tanácsaikkal, 
támogatásukkal,  szívességükkel  segítettek  munkámban. 
A  legnagyobb  hálával  Badics  Ferencznek  tartozom,  a 
Bajza-irodalom  legnag}'obbérdemii  munkásának,  pálya- 
munkám jóindulatú  és  alapos  bírálójának,  a  ki  a 
pályázat  eldőlte  után,  soha  nem  fogyatkozó  türelem- 
mel kísérte  figyelemmel  s  nagybecsű  tanácsaival 
irányította  készülő  müvemet.  Hálával  emlékezem  meg 
Beöthy  Zsoltról  és  Riedl  Frigyesről  is,  pályamunkám 
másik  két  bírálójáról,  azután  Angyal  Dávid  kedves 
tanáromról,  e  munkámra  első  buzdítómról,  Viszota 
Gyuláról,  a  ki  lekötelező  szívességgel  még  kéziratban 
rendelkezésemre  bocsátotta  Bajza  akadémiai  munkás- 
ságára vonatkozó  czikkét,  továbbá  Szily  Kálmán  és 
Heinlein  István  akadémiai  könyvtárosokról,  Pintér 
Kornél,  Németh  Illés  és  Bogdány  Ferencz  gyöngyösi 
igazgatókról,  illetőleg  tanárokról,  Tóth  Imréről,  a 
Nemzeti  Színház  igazgatójáról  és  Császár  Elemér, 
Trócsányi  Zoltán  és  Vértesy  Jenő  tisztelt  barátaimról. 

Szűcsi  József. 


Dr.  BaJM :  Bajxa  Jónaf. 


I.  FEJEZET. 

Ifjúkor. 

I.   A  Bajza-család.   —   II.   Tanulói   pálya.   —   III.   Toldy.  — 
IV.  Patvaria.  —  V.  Az  1825-iki  országgyűlés.  —  VI.  Jurateria. 

A  XVII-ik  és  XVIII-ik  század  jegyzőkönyveiben 
és  más  okmányaiban  ugyan  már  találkozunk  Bajzákkal, 
köztük  „nobilis"  Bajzákkal  is,  de  a  család  ^  biztos 
története  csak  1792  július  26-án  kezdődik,  a  mikor 
Bajza  Pál,  az  árvái  uradalom  provisora  nemességet 
nyer.^    Az    osztatlan    Thurzó-örökséghez   ekkor   még 

^  E  nemesi  levél  jelenleg  dr.  Bajza  Kálmán  birtokában 
van  (Tass,  Pest  megye).  Közölte  Galgóczy  Károly  A  sajó-gal- 
góczi  Galgóczy-esalád  stb.  .  .  ,  ismertetése.  1896.  VIII.  204.  1. 
ez.  müve  180 — 186.  lapjain.  A  Bajza-család  történetére  nézve  e 
munka  179 — 202.  lapjai,  továbbá  Nagy  Ivánnak  nagy  müve 
második  kiadásához  készített  jeg^'zetei  (a  Nemzeti  Múzeum 
kézirattárában,  Fol.  Hung.  1316,  a  Bajza-családról  VI.  136.)  a 
forrásaim.  Nagy  Iván  e  kézirata  sok  részben  helyreigazítja 
kiadott  munkája  tévedéseit.  A  Bajza- családhoz  sorolja  itt,  bár 
a  genealógiai  kapcsot  nem  tudja  kimutatni,  Bajza  József  Ignácz 
tót  írót  is.  A  dolog  nem  lehetetlen,  de  tény  az,  hogy  Bajza 
József  Ignácz  esztergomi  kanonok  volt,  míg  az  árvanagyfalusi 
Bajza-család  a  XlX-ik  század  második  feléig  tisztára  ág.  ev. 
vallású  és  hogy  a  két  Bajza,  bár  egyidöben  éltek,  nem  is 
ismerte  egymást. 

hozzátartozott  a  me^e  957o-a  és  a  rokonságból 
választott  igazgató,  gróf  Zichy  Ferencz  mellett  Bajza 
Pál  volt  az  óriási  uradalom  első  tisztje.  Mivel  az 
uradalom  tulajdonosai  csak  kis  részben  laktak  a  me- 
gyében, a  provisor  a  megyei  életben  is  vezető  sze- 
repet játszott  és  minden  tekintetben  nagy  tekintély- 
nek örvendett,  a  mit  Bajza  Pál  esetében  mutat  az  is, 
hogy  gyermekei  és  unokái  az  uradalom  birtokos- 
családaival  házasodtak  össze.' 

Bajza  Pálnak  és  nejének,  Gerhardt  Annának, 
hat  gyermeke  volt,  öt  fia  és  egy  leánya.  Fiai 
közül  csak  a  harmadik,  Ferencz  maradt  otthon,  a 
második,  Pál  Bécsben  szolgálta  cancellariánál,  Sámuel 
a  dicasteriumnál  szolgált  és  Pest  megyébe  került, 
Miklós  katona  lett  s  végül  a  legidősebb,  Mihály,  ki- 
nek egyedül  maradtak  fiágon  egyenes  leszármazó!. 
Heves  megyébe  szakadt,  mint  földbirtokos.  Bajza  Mihály 
1770-ben  született  (VI.  113).-  Jogot  végzett,  aztán 
nagyobb  bérletbe  fogott.  Eleinte  Nógrád  megyében  a 
Kis-Terenne  melletti  Újlak- pusztán  gazdálkodott  s  itt 
vette  feleségül  a  kilenczvenes  évek  végén  Bornemissza 
Johannát,  Minai  Bornemissza  József  földbirtokos  és  Ber- 
nátfalvi Földváry  Zsófia  leányát.  Földváry  Zsófiának 
atyja,  György,  Gyöngyösön  és  Szücsin  gazdálkodott. 
Róla  maradt  Mihályékra  a  szűcsi  és  a  gyöng}'ös- 
oroszi  birtok,  míg  Bornemissza-részről  a  kisterennei. 
Bajza  Mihály  szorgalmas,   jó    gazda   volt,    úgy   hogy 

•  V.  ö.  Kubinyi  Miklós :  Árva  vára  1872,  153—164.  1., 
továbbá  ugyanattól :  Árva  megye  közgazdasági  és  közművelődési 
állapota.  (Közgazdasági  Szemle  1891).  A  családi  leszármazásra 
nézve  1.  a  függelékben  közölt  három  genealógiai  táblát. 

*  A  hol  az  életrajzban  csak  kötet  és  lapszám  van  idézve, 
mindig  a  Badics-féle  Bajza-kiadást  keli  érteni. 

1* 

örökségén  kívül  lassankint  magához  váltotta  három 
sógornője  örökrészét  is.  Vagyona  annyira  gyarapodott, 
hogy  később  mintegy  3000  hold  földje  volt  és  még 
bérelt  is. 

Nemcsak  jó  gazda  volt  Bajza  Mihály,  hanem  nagy- 
világi tanult  és  művelt  ember.  Fiatal  korában  sokat 
forgott  az  árvái  uradalom  birtokosai  körében,  felesége 
részéről  igen  előkelő  rokonsága  volt,  nem  csoda, 
hogy  társadalmi  műveltsége  erősen  felette  állott  az 
átlagos  vidéki  földesúrén.  Híres  vadászatain  megfor- 
dult Heves  és  Nógrád  minden  előkelősége  és  világ- 
fias  modora  miatt  minden  körben  szívesen  látták. 
Világfias  fellépését  nem  örökölte  fia,  József,  a  költő 
és  kritikus,  de  a  még  ellenségeitől  is  elismert  gavalléri 
mivolta  (VI.  308),  az  a  nagy  gond,  a  mit  ruházatára 
fordított,  vadászhaj  láma, ^  apai  örökség  volt  nála. 
Örökölt  apjától  más  tulajdonságokat  is.  Az  öreg 
Bajza  jól  ismerte  a  latin  classicusokat,  Liviust  és 
Cicerót  nagyon  szerette.  Mint  hajdan  Berzsenyi  kezébe 
az  apja,  úgy  adta  ő  is  fiának  a  római  történetírókat 
és  szónokokat,  anélkül  azonban,  hogy  a  költőktől  el- 
tiltotta volna.  Sőt,  mikor  észrevette  a  fiú  költői  haj- 
lamait, ő  maga  buzdította  a  tollforgatásra.  Tőle  örö- 
költe Bajza  a  római  történelem,  különösen  a  köz- 
társasági Róma  szeretetét. 

Bajza  Mihálynak  hat  gyermeke  volt :  Mihály,  Antal, 
József,  Lőrincz,  János  és  Zsófia.  Valamennyit  nagy 
gonddal  neveltette,  fiai  mind  elvégezték  a  jogot,  a 
legfiatalabb  kivételével,  a  kivel  súlyos  szembaja 
hagyatta  abba  tanulmányait.  Gyermekei  közül  Józsefet 
szerette  a  legjobban,  tehetségét  is  hamar   észrevette. 

1  V.  ö.  írod.  tört.  Közi.  1908.  837.  1. 

József  is  igazi  benső  szeretettel  és  tisztelettel  csüggött 
atyján,  a  mit  legjobban  az  az  őszinte,  mély  fájdalom 
tanúsít,  mely  apja  halálakor  egészen  erőt  vett  rajta. 
„Véle  temettem  el  boldogságom,  örömeim  .  .  .  nincs 
nyelv,  melly  az  én  fájdalmimat  kimagyarázhatná, 
minden  vigasztalás  hasztalan,  mert  sehol  sem  lelem 
bánátimnak  végét"  —  írja  barátjának,  Toldynak 
(VI.  113).  Anyját  nem  igen  szerette.  Bajza  Mihályné 
ideges  természetével  sokat  megkeserítette  ura  életét. 
A  tízes  évek  elején  el  is  váltak.  Bajzáné  Szücsin 
maradt  három  kisebb  gyermekével,  míg  Bajza  a  há- 
rom nagyobbal  Gyöngyös-Orosziba  költözött.  József 
apránként  elszokott  anyjától  és  viszonyuk  az  apa 
halála  után  sem  lett  melegebb,  igaz,  hogy  anyja 
viselkedése  az  osztozkodásnál  nem  is  ébreszthetett 
benne  szeretetet.  Anyjának  1839-ben  véletlen  szeren- 
csétlenség által  történt  váratlan  halála  alig  hag}ott 
nyomot  lelkében  (VI.  433). 

Testvérei  közül  Antalt  és  Zsófiát  szerette  a  leg- 
jobban. Zsófia  gyöngédsége  és  az  ő  szelíd  kedélye 
természetszerűen  vonzódott  egymáshoz.  Antal  szelle- 
mileg a  legközelebb  állott  a  testvérek  közt  Józsefhez. 
Bajza  Antal  encyclopaedikus  tudású  ember  volt,  tele 
tudományos  hajlamokkal.  Megyéjének  első  jogásza 
volt,  a  kihez  megj'eszerte  jártak  tanácsért.  Pesten 
gyakran  megfordult  és  ismeretségben  volt  a  közélet 
számos  kitűnőségével.  Toldyval  levelezgetett  s  az 
Akadémiának  és  a  Nemzeti  Múzeumnak  többször 
ajándékozott  ritka  könyveket  és  régiségeket.^  Deák 
Ferencz   is   ismerte   és   sokra   becsülte  jogi  tudását. 


^  L.  a  Mag>'.   Tud.   Akadémia   kézirattárában   M.  ír.  Lev. 
4°  61.  c. 

A  kiegyezés  után  Deák  szerette  volna  hevesi  főis- 
pánnak megnyerni,  majd  egyikére  a  legfőbb  bírói 
állásoknak  szemelte  ki,  de  szerény,  visszahúzódó  ter- 
mészete miatt  nem  vállalta  egyik  tisztséget  sem.  Fiatal 
korában  igen  félszeg  volt  női  társaságban  (VI.  52), 
később  visszavonult  minden  társaságtól  és  Gyöngyös- 
Orosziban  éldegélt  agglegényként.  A  gazdasággal  nem 
igen  törődött,  hanem  beletemetkezett  könyveibe,  me- 
lyek lassanként  lakásából  is  kiszorították.  Két  szóra- 
kozása volt :  a  vadászat  és  aranybányája,  melyre  azon- 
ban állandóan  ráfizetett. 

Kevésbbé  érdekes  a  többi  testvér.  Lőrincz  élete 
virágában  halt  el,  a  másik  kettő  azonban  mint  Antal 
és  Zsófia  is  80 — 90  évet  ért.  Mihály  mogorva,  rideg 
ember  volt.  Testvéreit  az  osztozkodásnál  megrövidí- 
tette, később  egészen  szakított  velük.  Mint  magányos, 
vén  különcz  éldegélt  Gyöngyös-Orosziban-  Jánosban 
volt  valami,  nagy  testvére  melancholiájából.  Érzékeny 
lélek,  a  ki  tűnődve  vadászgat  egyedül  és  órákig  el- 
andalog harmonikája  mellett.  Lassankint  elsorvadt 
benne  minden  tetterő.  Jóformán  észre  sem  vette,  mi- 
kor tönkrejutott.  Beköltözött  Szűcsiből  Gyöngyösre 
és  ikertestvére,  Zsófia  Zsiga  Pálné  körében  álmo- 
dozott tovább  és  olvasgatta  a  casino  könyveit  és  hír- 
lapjait. 

Ilyen  volt  a  család,  a  melyből  a  költő  és  kritikus 
származott.  Azt  lehet  mondani,  hogy  e  környezet  sok 
tekintetben  kedvező  volt  a  fiatal  Bajza  fejlődésére. 
Ott  van  az  apa,  a  ki  meg  tudja  érteni  fiát  és  min- 
denben elősegíti  törekvéseit,  ott  van  a  testvér,  a  ki 
szintoly  érdeklődéssel  fordul  a  tudományok  felé,  mint 
öcscse,  csak  az  írói  tehetség  hiányzik  belőle.  Aztán 
az  élénk  társadalmi  élet,  melyet  az  öreg  Bajza  élt  a 

náluk  megforduló  sok  idegen  nevelte  emberismeretét. 
Sót,  a  mi  sokat  megkeseríthette  a  gyermek  lelkét,  a 
családi  viszály  is  fejlesztőleg  hatott  rá,  felkeltette 
megfigyelőképességét,  edzette  ítéletét.  S  nem  szabad 
arról  sem  megfeledkezni,  hogy  a  jómód,  melyben  a 
család  élt,  megkímélte  a  fiatal  Bajzát  attól  a  sok 
küzdéstől  és  nélkülözéstől,  mi  annyi  író  ifjúságára 
ránehezedett. 

n. 

Bajza  József  Heves  megye  egy  kis  falujában, 
Szűcsi  községben  született,  1804  január  31-én,  ág. 
ev.  vallásban.  Itt  töltötte  első  7 — 8  esztendejét,  ide 
fűződnek  legszebb  gyermekkori  emlékei.  Szoros  érte- 
lemben vett  local-patriotismust  hiába  keresnénk  benne, 
de  szive  rejtekén  mindig  megőrizte  a  kis  Szűcsi  szere- 
tetét. Nem  felejtette  el  soha  azt  a  bájos  képet,  me- 
lyet szülőfaluja  hajdan  minden  nap  eléje  tárt,  nem 
felejtette  el  a  virágborította  dombok  kis  völgyében 
meghúzódó  kedves  falucskát,  felette  emelkedő  temp- 
lomával és  az  ősi  Földváry-kriptával.  Mikor  elérkezett 
számára  a  legkeserűbb  megpróbáltatás  órája,  mikor 
nem  lelhette  hónát  e  hazában,  szülőföldjén  keresett 
az  üldözők  elől  menedéket,  itt  keresett  volna  vigaszt 
és  feledést. 

Szülei  elválása  után  a  szomszéd  Gyöngyös-Orosziba 
került.  Oroszi  nagyobb  hely  Szűcsinél,  de  kevésbbé 
szép  fekvésű.  Síkon  fekszik  az  Oroszi-patak  partján, 
közelében  az  egyik  oldalon  emelkedik  a  Mátra,  szá- 
zados, komor  bükkerdejével.  ÁUandó  oroszi  lakos 
különben  alig  1 — 2  évig  volt,  mért  hamarosan  Gyön- 
gyösre adta  apja,  a  ferenczrendi  atyák  gimnáziumába. 
A  Bajza-gyermekek  tanulásukat  otthon  kezdték  meg, 


g  BLSÖ    FBJEZBT 

magántanulókként.  A  kis  József  is  otthon  végezte  el 
az  elemi  osztályokat  és  az  első  gimnáziumi  osztályt. 
1812  őszén  azonban  a  három  idősebb  Bajza-íiú  egy- 
szerre lett  a  gyöngyösi  iskola  rendes  tanulója  :  Mihály 
a  IV.,  Antal  a  IIL,  József  a  11.  grammatikai  osztályba 
iratkozott  be.  1817  őszéig  tanult  Gyöngyösön.  Tanuló- 
éveiről alig  tudunk  valamit.  Bizonyítványai  szerint 
éppen  nem  tündöklik  az  elsők  közt,  többször  nem  is 
eminens,  pedig  a  ferenczrendi  atyák  elég  bőkezűek 
voltak  a  kitűnők  adományozásában.^  Feltűnő,  hogy 
az  I.  humanitást  megismétli,  pedig  nem  bukott  meg. 
Ez  osztály  ismétlésének  valószínűleg  túlságos  fiatal- 
sága volt  az  oka,  a  mint  Antal  bátyját  is  az  1815/16-iki 
tanévben  ugyanez  okból  otthontartotta  apja.  Ekkori- 
ban a  katholikus  gimnáziumokban  az  ú.  n.  második 
Ratio  educationis  (1806)  szerint  tanítottak.  A  közép- 
iskolát kétévi  elemi  oktatás  előzte  meg,  aztán  jött 
négyévi  grammatica  és  kétévi  humaniora.  A  mai 
középiskola  utolsó  két  évének  megfelelő  kétévi 
philosophia  már  a  felsőbb  tanulmányokhoz  tartozott. 
A  tanítás  súlypontja  a  latin  nyelven  volt,  de  itt  is 
rideg  formalismus  uralkodott  és  semmi  tekintet  nem 
volt  a  classicai  szellemre.  Az  emlékezőtehetséget  fej- 
lesztették  az   ítélőképesség    teljes    elhanyagolásával. 

^  A  gyöngyösi   gimnázium   birtokában   ma   is  megvannak 

az  egykorú  nyomtatott  értesítők  {Auditores  scholarmn  etc ) 

Ezek  szerint  Bajza  a  II.  gr.-ban  a  12-ik  eminens,  a  Ill-ban 
9-ik  eminens  és  a  második  félévben  10.  eminens  után  a  2-ik 
classis  primae,  a  IV-ben  12-ik  em.  és  8  em.  után  2-ik  cl. 
pr.,  az  I.  humanitásban  először  12  em.  után  8-ik  cl.  pr.  és 
10  em.  után  4-ik  cl.  pr.,  másodszor  mindkét  félévben  8-ik 
-  em.  —  Pesten  a  II.  humanitásban  17  em.  után  28-ik  cl.  pr. 
és  24  em.  után  10-ik  cl.  pr.  V.  ö.  I.  7.  és  Csaplár  Benedek 
közleményét  Magyar  Állam  1900.  273.  sz. 

Emellett  elnyomta  a  tanulókat  a  túlzott  fegyelem  is.^ 
Ismerve  a  későbbi  Bajzát,  gondolhatjuk,  hogy  ily 
körülmények  között  mennyire  nem  érezte  magát  jól. 
Ennek  lehet  tulajdonítani,  hogy  szinte  évról  évre 
hanyatlott  szorgalma. 

A  Il-ik  humanitást  már  Pesten  tanulta,  mint  bátyja 
Antal  is,  a  piarista  gimnáziumban.  1817  őszén  tulaj- 
donképen nemcsak  Pestre  jött,  hanem  szülőföldjétől 
is  elszakadt.  Egyelőre  ugyan  nem  végleg,  de  huza- 
mosabb ideig  még  cgak  egj'szer  lakott  otthon 
(1824—25),  különben  jobbára  csak  a  vacatiókban 
látta  a  szülői  házat.  Szerencsés  gondolat  volt  apjától, 
hog}'  kiemelve  a  vidéki  kicsinyes  környezetből,  Pestre 
juttatta  azokban  az  években,  mikor  a  fiatal  lélek  a 
legmohóbb  a  benyomások  befogadásában.  A  főváros, 
éppen  úgy  mint  Bajza,  a  kifejlődés  éveit  élte,  együtt 
növekedtek  s  nemsokára  Bajza  hatalmas  tényezője 
lett  Budapest  culturalis  fejlődésének. 

1818  őszén  iratkozott  be  az  egyetem  bölcsészeti 
karára,  mely  ekkor  a  többi  kar  előkészítő-tanfolyama 
volt,  melynek  elvégzése  után  lehetett  csak  a  többi 
három  kar  valamelyikére  beiratkozni.  A  szokásos 
két  év  helyett  azonban  Pesten  már  hármat  találunk. 
Mivel  a  philosophia  így  tulajdonképen  még  nem  volt 
igazi  főiskola,  nem  szabad  a  kar  tanulmányi  rendjét, 
tanárait,  tudományos  mértékkel  mérni.  A  hallgatók 
nagyon  fiatalok  voltak ;  Bajza  14  esztendős  korában 
került  az  egyetemre.  Alaposságról  ezért  sem,  meg 
a  sok  tantárgy  miatt  sem  lehetett  szó.  Nag}'obb  baj 
volt  ennél,  hogy  alig  volt  néhány  tankönyv  és  a  tár- 

'  V.  ö.  Fináczy  Ernő :  A  magyarországi  középiskolák 
muUja  és  jelene,  1896.  57—72.  1. 

gyak  jórészét  a  tanárok  dictatumai  után  tanulták  és 
hogy  a  tanárok  gyöngesége  miatt  e  dictatumok 
elavult,  száraz,  szellemtelen  compendiumok  voltak.^ 

Bajzára   hatással    három    tanára   lehetett    volna. 
A  magyar  irodalomé,    az   aesthetikáé    és   a   történe- 
lemé. A  magyar  nyelvet  és  irodalmat  Czinke  Ferencz, 
a  nagy  Révai  törpe  utóda,  tanította.  Sok  mindenfélét 
összeírt  az  ünnepi  ódáktól  kezdve  a  kukoriczaszárból 
készíthető  czukorig,  de    komolyabb    egy    sem    akad 
munkái  között.  Szakmájához  nem  értett.  Orthologus- 
nak     vallotta    magát,    szidta    Kazinczyt   és    Révait, 
dicsérte  Verseghyt  és  Pápayt,  de  üres  fecsegéseinek 
semmi  hatása   sem    volt     tanítványaira.    Legfeljebb 
negatív.  Amint  Vörösmartyt  az  ő  ypsilonismusa  tette 
jottistává,  talán    Bajzát    is.    Tudatlanságához    járult 
még  tökéletlen   magaviselete,  melylyel  minden  tekin- 
télyét   eljátszotta.  ^   Toldy     előadás   közben    nyíltan 
ellentmondott  neki,  kigúnyolta  kéziratos  újságában  és 
megtámadta  első  nyomtatott  művében.  *  A  szerényebb 
Bajza  ilyet  nem  tett,   de   leveleiben   ő   is   gúnyosan 
emlékszik    meg    róla,  a  halhatatlan    nagy-iöl    ós    a 
heatus  simplex-ről  (VI.  10,  22). 

Másik  két  tanára  sem  hatott  rá,  ha  egészen  más 
indokokból  is.  A  történelmet  Keresztury  Pál  tanította, 
a  ki  adatokban  elmerült  kutató  volt,  az  aesthetikát 
Schedius  Lajos.  Schedius  korának  egyik  legnagyobb 
tudósa  volt,  de  az  aesthetikában  túlságosan  is  elvont 
gondolkozású.  A  fogalmak  magaslatairól  nem  tudott 
leszállni,  a  közte  és  hallgatói  közt  lévő  ürt  képtelen 

*  V.  ö.  a  Szilágyi-féle  millenniumi  magyar  történelmet 
IX.  28—34,  és  az  egykorú  Ordo  praelectionumokat 

*  Kazinczy  Ferencz  levelezéseVl.  277.  XVIII.  217. 
'  Kmcz  Aladár:  Toldy  Ferencz  1907.  22—25  1. 

volt  áthidalni.  Bajzára  már  csak  azért  sem  lehetett 
semmi  befolyással,  mert  a  gyakorlati  aesthetika 
iránt  semmi  érzéke  sem  volt.  ^ 

A  philosophia  elvégzése  után  jogász  lett  hősünk. 
Felmerült  ugyan  az  a  terv  is,  hogy  mint  nagybátyja 
Bajza  Miklós,  ő  is  katona  legyen  és  elég  kelletlenül 
emlegette  is,  hogy  „melancholicus  katona"  lesz  belőle 
(VI.  6,  7);  de  aztán  csak  ő  is  jogot  végzett,  mint 
bátyjai.  A  jogi  tanfolyam  két  évig  tartott,  bár  Pesten 
van  már  harmadik  év  is.  Ez  azonban  éppen  nem 
jelenti  azt,  hogy  Pest  vezetett  volna  a  jogi  oktatás 
terén.  A  jogi  tanárak  közt  ez  időben  egyetlen  jelen- 
tékeny ember  volt :  Vuchetich  Mátyás,  de  ezt  Bajza 
a  Pesten  töltött  első  évben  nem  hallgatta.  Az  ő  tanárai 
Markovics  Pál  és  Winkler  Márton  voltak.  Bajza  nagy 
ambitióval  látott  a  jogi  tárgyakhoz.  „A  honni  tör- 
vénynek tudása  egyenként  véve  minden  használni 
vágyó  honfiúnak  hasznos  s  nemcsak  hasznos,  de 
szükséges  is,  mert  a  nyelv  s  a  honnak  constitutiói 
akadályozzák  a  nemzetnek  elhunyását,  ez  az  én  íté- 
letem. S  egy  tudósnak  ezt  tudni  annyival  hasznosabb, 
a  mennyivel  ő  a  tudatlanok  felett  van.  Váljon  mit 
használna,  ha  a  törvényt  csak  azok  tanulnák  s  tud- 
nák, kik  egyéb  tudományokban  nullák  ?  Ezek  tehe- 
tetlenek volnának  a  magok  törvényi  tudományokkal. 
Én  nem  tudom,  mennyire  fogom  szeretni  a  törvényt, 
de  azért  jól  megtanulandom,  habár  gyakorlására  nem 
volnék  is  hivatva"  (VI.  16).  Ez  volt  a  programra, 
melyet    azonban    csak   féligmeddig    s    így    is    csak 


'  Toldy  Ferencz  irodalmi  beszédei  1872, 1.  244 — 245.  Jánosi 
Béla:  Az  aesthetika  története  1901.  III.  465—466.  Heinrich 
Gusztáv :  Scliedius  Lajos.  Budapesti  Hirlap  1902.  43  I. 

nagy  kínlódás  árán  tartott  meg.   Igaz,   hogy   tanárai 
lelketlen  száraz  előadásai  lassankint   kiöltek   minden 
érdeklődést  belőle  a  jog  iránt,  de  tanulása   elhanya- 
golásának főoka  irodalmi  tanulmányaiban  keresendő. 
A    következő    tanévre    (1823-1824)    Pozsonyba 
ment.  Egyrészt   a  német   nyelv   elsajátításáért   ment 
oda,   másrészt   odavonzotta  az  akadémia   nagy    híre. 
A  pozsonyi  akadémia    ekkor    állott    virágzása    tető- 
pontján. Ott  tanított  minden  idők   egyik  legnagyobb 
magyar  jogásza  Szlemenics  Pál,  ott  a  tudós  Virozsil 
Antal  és  a  lelkes  Tipula  Péter. '  Bajza  Szlemenicset 
és  Tipulát  hallgatta.  „Mondhatom  e  két  lelkes  ember- 
nek első   napi   praelectióján    egészen    újjá    születve 
valék  s  észrevehetően  érezem   a  külömbséget,  melly 
ezek  s  a  pestiek  közt  van".  (VI.  24). 

A  leszólt  fővárosnak  mégis  hamarosan  kezdte 
érezni  hiányát.  Pozsonyban  nincs  könyvtár,  újsághoz 
is  csak  a  kávéházban  lehetne  jutni,  de  oda  nem 
szabad  diáknak  járni.  „Most  látom,  hogy  Pest  a  tudo- 
mányi körben  hazánkban  egyetlen"  (VI.  24).  Nem 
tetszenek  tanulótársai  sem.  Cultura  annyi  sincs  köz- 
ttik, mint  a  pestiek  között.  „Szóval,  mint  a  mostan 
tanuló  ifjúság  mind,  úgy  ők  is  csak  diákok"  (VI.  26). 
Könnyű  volna  kitűnni  közülök,  de  már  vége  van  a 
lelkesedésnek  (VI.  26).  Panaszkodik,  hogy  a  jus 
patriumot  „kis  gyermekként  kell  memorizálni,  külön- 
ben lehetetlen  tudni.  Nem  az  fogja  közülünk  legjob- 
ban tudni,  kinek  iudiciuma,  hanem  az,  kinek  legjobb 
emlékező  tehetsége  van"  (VI.   43).   Máskor   kifakad, 

^  Ortvay  Tivadar :  Száz  év  egy  hazai  főiskola  történetéből 
1884.  258  1.  Szlemenicsröl  és  Virozsilról  1.  Pauler  Tivadar : 
Adalékok  a  hazai  jogtudomány  történetéhez  1887. 

hogy  „az  átkozott  studiumfirkálás  minden  időmet 
elragadja"  (VI.  88).  ^  Lelke  egészen  elcsügged  a 
gyermeki  subordinatio  alatt  „Libertás  humana!  a 
bohóknak  legnagyobbika  volt,  kinek  fejében  ezen 
dea  legelőször  születhetek*.  Szeretne  elutazni  a  Genfi 
tóig,  a  Bált-partig,  akár  egész  Amerikáig  (VL  89) 
—  8  minden  nagy  nekilendülés  a  studiumfirkálás 
miatt ! 

Ilyen  körülmények  között  a  vizsgák  persze  nag}'on 
terhére  voltak.  A  készülést  az  utolsó  időre  hagyta, 
akkor  aztán  kétségbeesett  a  sok  tanulnivaló  miatt. 
A  második  félévben  a  halogatásért  majdnem  életével 
fizetett.  Az  erőltetett  tanulás  következtében  nagy 
szédülések  lepték  meg  és  csak  a  gyors  orvosi  beavat- 
kozás mentette  meg  az  agyhártyalobtól  (VI.  102).  Vizs- 
gáit mégis  letette,  de  nagyon  közepes  eredmény- 
nyel.* 

A  másik  czél,  a  miért  Pozsonyba  ment,  a  német 
nyelv  megtanulása  volt,  de  itt  sem  ért  el  kielégítő 
eredményt.  Németül  még  a  szülői  háznál  kezdett 
tanulni.  Haladni  Pozsonyban  is  lassan  haladt,  mert 
visszavonult  élete  miatt  alig  volt  alkalma  németül 
társalogni.  1823  végén  egy  német  regényt  olvas  ;  a 
cselekvényt  általában  véve  érti  ugyan,  de  a  monda- 
tokat csak  részben  (VI.  28).  Sok  panasza  van  a 
nyelv  nehéz  grammatikája    miatt    (VI.    54).  1824-ben 

*  A  Nemzeti  Múzeumban  megvan  Bajza  politika  jegyzete 
Quart.  Hung.  1402).  Ez  valóban  eléggé  firkálás.  Megemlíthető, 

hogy  vannak  e  jegyzetben  gyorsírásos  részek  is,  tehát  Bajza, 
legalább  fiatalkorában,  gyorsírást  is  tudott. 

*  110  tanulótársa  közül  az  első  félévben  Szlemenicsnél  a 
45-ik,  Tipulánál  a  34-ik,  a  második  félévben  Szlemenicsnél  8-ik 
és  49-ik,  Tipulánál  38-ik  és  49-ik.  L.  Ortvaynál  272  1. 

egy  franczia  nyelvtan  akadt  kezébe  s  mert  e  nyelv 
rendszerét  sokkal  könnyebbnek  látja,  majd  belé- 
kap „de  a  gondolat,  hogy  az  az  átkozott  német 
nekem  szükségesb,  abba  hagyatá  velem"  (VI.  54). 
Még  1827-ben  is  igen  hibásan  beszél,  bár  már  min- 
dent ért  (VI.  245). 

Úgy  látszik,  Bajzának  csekély  nyelvtehetsége  volt. 
Németül  ugyan  később  tökéletesen  megtanult,  de  a 
latin  mellett  nem  is  volt  több  nyelv  birtokában. 
A  francziát  csak  olvasva  értette  s  így  sem  teljesen. 
Tudott  valami  keveset  tótul  is   (VI.  52). 

III. 

Bajza  iskolai  tanulmányaira  nem  nagy  súlyt 
helyezett,  de  azért  tanulói  pályája  alatt  is  intensiv 
munkálkodást  fejt  ki  az  önmivelés  terén.  A  szépiro- 
dalom, a  kritika  és  a  történelem  hamar  lekö- 
tötte figyelmét  és  minden  szabad  idejét  olvasga- 
tással, tervezgetéssel  töltötte.  Miután  az  iskolában 
nem  lelt  útmutatóra ;  rendszertelenül,  autodidakta 
módon,  de  fáradhatatlan  kitartással  szaporítja  isme- 
reteit. 

Az  önmivelés  valóságos  szárnyakat  nyer,  mikor 
megismerkedik  és  benső  barátságot  köt  Toldyval, 
1819  őszén  ismerkedtek  meg  az  egyetemen.  Toldy, 
úgy  látszik,  eleinte  nem  sokat  érdeklődött  a  szótalan 
Bajza  iránt,  míg  Koronay  Antal  fel  nem  hívta  rá 
figyelmét.  Melléje  telepedett  az  előadások  alatt,  de  a 
megbarátkozás  Bajza  tartózkodó  természete  miatt 
elég  lassan  ment.  Még  1821  elején  is  magázódnak. 
Történt  aztán,  hogy  egy  lányba  szerettek  s  mind- 
egyik vissza  akart  lépni    a    másik     javára.    „Ezóta 

barátságunk  érczczé  lőn",  mondja  Toldy.  ^  A  milyen 
seutimentalis  barátságuk  ez  indítéka,  olyan  senti- 
mentalis  rajongással  csüggtek  egymáson.  Leve- 
leik telve  vannak  barátságuk  áradozó  kifejezéseivel. 
Még  Bajza  is  egyre  hangsúlyozza  vonzalmát.  Mikor 
egyszer  Toldy  betegségéről  vesz  hírt,  ezeket  írja 
neki:  „Szívem,  fejem  egészen  telve  van  veled;  tit- 
kos, ismeretlen  érzetek  váltogatják  egymást  bennem 
s  nem  fogom  fellelhetni  nyugalmamat,  valamed- 
dig egészséged  felől  bizonyos  hírt  nem  veendek" 
(VI.  171). 

A  két  ifjú  barátsága  évről  évre  bensőbb  lett. 
,A  mi  barátságunk,  édes  Ferim,  nem  lehet  nem 
örök.  Ahelyett  hogy  hűlne,  évenkint  jobban  szeret- 
jük egymást"  (VI.  338).  Mikor  Toldy  hosszú  külföldi 
útját  teszi  meg,  Bajza  egyszer  ezt  írja  neki:  ,Nem 
hiszem,  hogy  visszajöveteledet  Maried  is  jobban  óhaj- 
taná, mint  én.  Nem  képzelheted,  melly  kevés  gyönyört 
ad  nekem  most  ez  a  pesti  élet,  mióta  itt  nem  vagy. 
Csak  mi  ketten  tudjuk  egymást  igazán  érteni.  Én 
sok  emberekkel  vagyok  itt  igen  szép  harmóniában, 
de  a  te  híjadnak  csak  egy  huszadrészét  se  tölti  be 
senki.  Melly  boldogság  lesz  az,  ha  téged  ismét  lát- 
hatlak. Ezer  plánumokat  csinálunk  s  ezereket  ron- 
tunk el,  ezer  kicsinységeken  czivódunk  össze,  ezer 
szemrehányásokat  teszünk  egymásnak,  hányszor  nem 
fogod  tőlem  hallani,  hogy  te  igen  tüzeskedel,  de 
képzelem  az  én  hidegségem  melly  sokszor  fog  neked 
nyújtani  alkalmat,  hogy  a  tromfot   visszaadd,   öszve- 

1  Kuncz  Aladár :  Toldy  Ferencz,  1907.  9.  1.  és  Toldy  Ferencz 
levelei  Bajzához  a  M.  Tud.  Akadémiában  (Magy.  ír.  Lev.  4° 
144  sz.),  1.  az  1821  márcz.  25.,  1824  aug.  22.  és  1825  jul.  15-iki 
leveleket 

veszünk,  megszidjuk  egymást,  de  végtére  aztán  mégis 
csak  a  régi  barátok  maradunk"  (VI.  306). 

A  mint  e  kis  kép  is  mutatja  a  két  barát  sok 
tekintetben  ellentéte  volt  egymásnak.  Bajza  félénk, 
visszahúzódó,  Toldy  szereplésre  vágyó ;  Bajza  szereti 
a  nyugodt,  kényelmes  tanulmányozást,  Toldy  ideges, 
türelmetlen,  dolgát  gyakran  elhamarkodja;  Bajza 
mindent  alaposan  átgondol,  de  tágabb  látkörre  nem 
igen  törekszik,  Toldy  sokszor  felületes,  de  több 
oldalú.  Egymásra  a  legjobb  hatással  voltak.  Bajza 
mérsékelte  Toldy  tüzét,  Toldy  ösztökélte  nehezen 
mozduló  barátját.  Kölcsönösen  sokat  köszönhetnek 
egymásnak.  Bajzát  Toldy  vezette  be  az  irodalmi 
körökbe,  Bajza  meg  sok  meggondolatlanságtól  tar- 
totta vissza  Toldyt. 

Összekerülve  az  egyetem  padjain  a  sok  ellentétes 
vonás  közt  is  megtalálták  egymásban  a  rokonszelle- 
met. Közös  volt  a  két  ifjúban  a  lelkesedés  a  magyar 
irodalomért.  Fanatikus  hittel  szentelik  életüket  kora 
fiatalságukban  a  nagy  czélnak  :  megteremteni  a  nyugat- 
európai színvonalon  álló  magyar  irodalmat.  A  czélt 
aztán  a  trias  el  is  érte :  Bajza  elhárította  polémiái- 
val a  törekvésük  útjaiban  álló  akadályokat,  Vörös- 
marty megindította  az  irodalom  virágkorát  és  a  már 
nyugateurópai  színvonalú  irodalom  történetét  aztán 
Toldy  írta  meg. 

Hogy  e  nagy  czélt  elérhessék,  minden  szabad 
idejüket  az  irodalom  tanulmányozására  fordítják. 
Előbb  az  iskola  hatása  alatt  a  latin  írókat  olvasgat- 
ják. Itt  egészen  Bajza  a  mester  és  Toldy  a  tanít- 
vány. Toldyt,  a  ki  eddig  főleg  a  könnyebb  franczia 
Írókat  olvasta,  meglepi  Bajza  jártassága  a  római 
írókban  és   történelemben,    meglepi    Bajza  szabatos, 

szép  előadása,  melylyel  bevezeti  e  számára  egészen 
új  világba.  Ám  a  latin  írókat  csakhamar  háttérbe 
szorítja  a  mag3'ar  irodalom.  A  piaristák  házában  ott 
volt  az  öreg  Kis  István  könyvesboltja  s  e  bolt 
kirakata  mindig  tele  volt  a  magyar  irodalom 
újabb  és  régibb  termékeivel.  A  magyar  diákság, 
mely  a  középiskolában  egy  szót  sem  hallott  a  magyar 
irodalomról,  innen  értesült,  hogy  van,  sőt  mindig  volt 
nemzeti  irodalmunk  is.  A  jó  öreg  Kis  István  szíve- 
sen behívogatta  a  kirakat  előtt  álldogáló  diákokat 
boltjába  és  a  regények  mellett  megmutogatta  nekik 
Virág  és  Vitkovics,  Dayka  és  Himfy,  Kazinczy  és 
Zrínyi  szép  kiadásait.  „Valami  a  nemzeti  önérzethez 
hasonló  sejtelem  fogta  el  kebleinket,  midőn  Zrínyi 
kiadását  pillantok  meg.  Tehát  egy  híres  vezér,  egy 
országnagy,  egy  Zrínyi  s  majd  kétszáz  év  előtt, 
magyarul  írt?*  Bajza,  a  ki  már  hazulról  is  hozott 
magyar  könyveket,  elkezdte  szaporitgatni  kis  könyv- 
tárát, a  drágább  munkákat  meg  az  egyetemi  könyv- 
tárban olvasgatta.  A  fiatal  szivek  ébredő  korában  a 
két  barát  együtt  olvassa  Ányost,  Himfyt  és  Daykát. 
Irodalomtörténeti  ismereteiket  Pápay  Sámuel  munká- 
jából szerzik,  a  nyelvészetieket  meg  Révai  és  Ver- 
seghy vitairataiból  és  különösen  Révai  nagy  nyelv- 
tanából. Később  a  német  irodalomra  is  kiterjesztik 
figyelmüket.  Egyelőre  inkább  a  költőkre  :  Kazinczy 
fordításaiból  szeretik  meg  Gessnert,  Kölcsey  birál.itai- 
ból  Matthissont.  ^  Gessner  hatása  alatt  kezdi  meg 
Bajza  írói  pályáját,  idylleket  írogatván,  Toldy  meg 
egy   magyarországi  német   Gessner-utánzó,   Galauner 


^  Toldy  Ferencz  :  Emlékbeszéd    Bajza    József  felett    1862 
5-6  1. 

Dr.  Bajza  :  Bajza  Józse:.  2 


\^  BL8Ö  PBJBZET 

Xavér  Ferencz  idylljeit  fordítja  le  magyarra.  Kísér- 
leteiket szépen  letisztázva,  kölcsönösen  egymásnak 
ajánlják.  ^ 

Bajza  Pozsonyba  menetelével  megszakad  az  együtt- 
olvasás  és  tanulás,  de  azért  folyton  befolyással  van- 
nak egymás  művelődésére.  Igen  sűrűn  leveleznek.^ 
Levelezésük  irodalmunk  egyik  legérdekesebb  olvas- 
mánya. Kazinczy  és  Kölcsey  levelezése  mellett  a 
modern  magyar  irodalom  megalakulásának  történe- 
tére nézve  a  levelezés  a  legbecsesebb  forrás,  amel- 
let  hogy  íróik  legbensejébe  engednek  bepillantást. 
Toldy  levelei  hü  képét  adják  ezerféle  tervtől  örökké 
forrongó  lelkének,  örökös  kapkodásának,  rendkívül 
változatos  szívéletének  és  százfelé  osztott  törekvései- 
nek, de  bizony  sok  éretlen  hebehurgyaságának  is. 
Egészen  mások  Bajza  levelei.  Egy  magvas,  férfias  jel- 
lem fejlődésének  hiteles  történetét  kapjuk  benne, 
őszintén,  híven  számol  be  barátjának  tanulmányairól, 
törekvéseiről,  magánviszonyairól,  nagyon  gazdag  belső 
életéről  és  bátortalan,  szemérmes  szívügyeiről.  Min- 
den sorából  egy  koraérett,  kiábrándult,  biztos  ítéletű, 
de  szelídkedélyü  és  jóindulatú  ifjú  képe  bontako- 
zik ki.  Nincs  írónk  ki  saját  fiatalságáról  oly  megbíz- 
ható és  sokszínezésü  képet  adott  volna,  mint  a 
minőt  Bajza  nyújt  akaratlanul  is  leveleiben. 

1829-ben  Bajza  állandó  pesti  lakos  lesz,  1830-ban 

*  Mind  a  kettő  a  M.  Tud.  Akadémiában.  Bajza  idylljeit 
kiadta  Badics  (I.  301— 319),~Toldy  fordítását  ismertette  Fiirst 
Aladár  Irod.-Tört.  Közi.  1900  325  1. 

-'  Bajza  levelei  Toldylioz.  Kiadva  Badicsnál  (VI.  1—352). 
Összesen  131  darab.  Toldy  Bajzához  intézett  levelei  kiadatla- 
nok s  részben  el  is  kallódtak.  A  M.  Tud.  Akadémiában  176 
levele  van,  a  Nemzeti  Múzeum  kézirattárában  14. 

Toldy  megjön  külföldi  útjáról,  s  így  megszűnik  leve- 
lezésük. Nincs  is  többé  reá  szükség:  ettől  kezdve 
már  nem  leveleik  szólnak  dolgaikról,  hanem  tetteik 
írják  be  nevüket  kitörölhetetlenül  a  magyar  irodalom 
történetébe. 

IV. 

A  jogi  tanfolyam  elvégezte  után  még  patvariára  és 
jurateriára  kellett  menni,  hogy  aztán  akár  hivatalnok, 
akár  ügyvéd  lehessen  a  jelölt.  Az  első  terv  az  volt, 
hogy  otthon  Hevesben  lesz  patvarista  a  fiatal  fiajza, 
de  aztán  sokféle  más  terv  is  felmerült.  Szóba  került 
Árv'^a  és  Nógrád,  Szlemenics  Pozsonyba  akarta  besze- 
rezni, Bajza  maga  Pestre  vágyott  és  Toldy  is  váltig 
ezt  ajánlotta  (VI.  66,  67,  70,  81,  97,  98,  101).  Végre 
is  visszatértek  az  első  tervhez  s  Bajza  unokabátyjá- 
nak ^  Földváry  Ferencznek  lett  patvaristája.  Földváry, 
kihez  1824  őszén  került,  Gyöngj'ös-Oroszin  volt  bir- 
tokos s  ugyanott  főszolgabíró,  de  még  1824-ben  másod- 
alispánná választották.  Bajzát  gyermekkora  óta  ismerte 
és  szerette,  levelezett  is  vele  (VI.  35).  Tehetséges, 
tanult  ember  volt,  a  ki  az  irodalommal  is  próbálko- 
zott, néhány  versét  hozták  a  folyóiratok  és  több  szín- 
művet az  ő  fordításában  játszottak.  Bajza  nagyon 
sokat  köszönhet  e  derék  férfiúnak.  Hivatalos  útjaira 
rendesen  őt  vitte  magával  patvaristái  közül,  hogy  a 
kissé  nehézkes  fiatalember  társasághoz  szokjék,  de 
azért  is,  mert  Bajza  tudott  szerinte  egész  Hevesben  a 
leggyorsabban  és  legszebben  fogalmazni  (VI.  144); 
mikor  meg  Bajza  elvesztette  apját,  valóságos  atyai 
gondoskodással  vette  körül. 

*  Bajza  és  Földváry  rokonságára  nézve  L  a  függeléket 

Az  ifjú  patvarista  eleinte  ugyan  nagyon  epekedett 
Pest  után  (VI.  105),  de  aztán  hamarosan  „elvárme- 
gyésedett".  Az  1824  deczemberi  restauratióról  már 
egész  lelkesen  ír:  „Igen  örvendek,  hogy  Hevesnek 
sok  derék  subjectumaira  ismerhettem ;  erős  támasza 
a  hazának  az  oUyatén  vármegye,  mellynek  eszes  és 
bátor  szívű  tagjai  vannak,  kik  a  törvények  korlátjait 
szabad  kénynek  nem  engedik  minden  lépten  s  nyo- 
mon szegdelni"  (VI.  106).  Lehetetlen  is,  hogy  a  vár- 
megyei élet  le  ne  kösse  a  hazájáért  égő  fiatal  lelket 
ezekben  az  években.  A  vármegyék  hőskorukat  élték. 
A  törvénytelen  adózási  és  újonczozási  rendeletek  ellen 
országgyűlés  híján  ők  védték  meg  az  ősi  alkotmányt. 
S  bármennyi  ingadozás  és  megalkuvás  volt  is  tapasz- 
talható, néhány  megye  rendületlen  kitartása  kikény- 
szerítette  az  országgyűlés  összehívását  és  az  alkot- 
mányhoz való  visszatérést.  Heves  nem  játszott  nagyobb 
szerepet  az  ellenállásban,  az  ujonczozást  ugyan  két- 
szer is  megtagadta,  de  aztán  egészen  elcsendesedett.^ 
A  szomszédos  Nógrád  azonban  valamennyi  megye  közt 
a  legelszántabb  volt,  itt  két  királyi  biztos  sem  tudta 
megtörni  az  ellenállást.^ 

A  megye  politikai  és  közigazgatási  élete  mellett 
résztvett  Bajza  a  megye  társadalmi  életében  is,  főleg 
Földváry  hivatalos  útjaival  kapcsolatban.  Sok  helyt 
megfordultak,  nemcsak  Hevesben,  hanem  Nógrádban 
is  és  néhol  hetekig  el-elmaradtak  (VI.  104,  119, 120). 
A  sok  társaságbanforgás  több  irányban  is  hatott  Baj- 
zára :  növekedett  ember-  és  világismerete,  levetette 
félénkségét   s   ha   elmés   társalgó   nem   lett  is,  de  a 

^  Szederkényi  Nándor:  Heves  vármegye  története  IV.  355— 
356  1. 

*  Szilágyi :  Magyarország  története  IX.  107—114. 


IFJÚKOB  21 

modor  simaságát  megszerezte,  emellett  sokat  lévén 
női  társaságban,  természetesen  megmozdult  szive  is. 
Rövid,  elhomályosuló  szerelmei  vannak,  egyéniségére 
egyik  sem  volt  nagyobb  befolyással,  de  nagyon  jel- 
lemzetesek  éppen  discret,  bizonytalan  színezetük 
miatt. 

Nem  is  volt  már  egészen  újoncz  e  téren.  Még 
pesti  diák  korára  esik  első  szerelme.  Klárinak  hívták 
Toldyval  közös  ideálját.  Ennyit  tudunk  első  szerel- 
méről (VI.  14,  16).  Pozsonyban  már  bálba  jár  s  egy- 
egy  perezre  a  hivatásos  nőhódító  szerepében  tetszeleg 
magának.  Álarczot,  spanyol  öltözetet  vesz  magára, 
senki  sem  ismer  rá  s  kitűnően  „vexálja"  a  lányokat. 
Egy  14  éves  szépség  megnyeri  tetszését,  de  —  a 
szerepe  is  így  hozza  magával  —  „szívem  hidegen  és 
zártan  maradt"  (VI.  49,  52).  Jobban  illik  hozzá  az 
a  kis  idyll,  melyet  ugyanez  év  (1824)  májusában  ír 
le:  „Most,  midőn  e  levelet  írom,  az  éj  gyönyörű,  a 
holdfény  ablakomon  keresztül  ragyog  s  ha  kikönyöklök, 
ott  fenn  (szobám  felett)  az  ablakból  lassú  melódiával 
nyögdel  egy  guitár . . .  s  hangja  annál  inkább  bájló, 
mert  egy  szép  leányka  pengeti.  Ha  gazdám  szobáinak 
egyikébe  megyek,  mellynek  ablakai  az  utczára  vannak, 
ismét  egy  illy  valamit  hallhatok  ;  a  túlsoron  ablakában 
ül  egy  fiatal  asszonyka,  mintegy  22 — 23  évű ...  és 
klavirjánál  énekel,  oUykor  kihajol  ablakába  virágot 
öntözni  s  én,  a  mint  jön,  ott  vagyok,  vagy  nem, 
complimenttel  idvezlem  (VI.  73).  „Mintha  sárgult  alma- 
nachot forgatnánk,  vagy  régi  várost  járnánk,  mellynek 
zajtalan  utczáin  fűzőidül."  ^  —  Utána  veti,  hogy  jelen- 
leg egy  Winf  nevű   bárókisasszony  iránt   érdeklődik, 

'  Péterfy  Jenő  összegyűjtött  munkái  I.  167.  1. 

de  még  nem  ismeri,  pedig  könnyű  volna  vele  megis- 
merkednie. Az  ismeretségből  aztán  nem  is  lesz  semmi 
sem,  mert  hiszen  a  lány  úgysem  gazdag,  a  lány 
bátyja,  a  ki  által  megismerkedhetnék  vele,  „nagy 
betyár",  aztán  a  szülők  nagyralátók  és  különben  is 
egy  Odescalchi  herczeg  udvarol  neki,  no  és  végtére, 
mert  —  ezt  azonban  nem  vallja  be'  —  valaki  gyá- 
moltalan (VI.  74,  79). 

Pedig  a  szerelemre  vágyó  fiatal  szív  ugyancsak  eré- 
lyesen követelné  a  magáét.  „Én  most  mindent,  min- 
dent olly  mélyen  tudok  érezni . . .  soha  nem . . .  lángolt 
bennem  olly  mélyen  azon  kívánat,  hogy  bár  az  ég 
nekem  angyalai  között  egy  isteni  lyánkát  teremtene, 
kinek  szerelme  engemet  is  napfiának  ragadna  fel  égi 
szárnyain"  (VI.  79).  Persze  ilyen  isteni  nőt,  bajos  lesz 
a  föld  leányai  között  találni.  Patvarista  korában  azon- 
ban komoly  buzgalommal  hozzálát  a  kereséshez.  Gyenge 
eredménynyel.  Egy  másik  gitáros  lány  ugyan  egy  kicsit 
megzavarja  (VI.  105,  113),  de  három  hónapi  kísérle- 
tezés után  így  ír:  „Az  Isten  áldja  meg  valahol  csak 
egy  szép  s  jó  leányka  van  a  világon,  én  mindenfelette 
kedvelem  őket  s  közönségesen  mondva  társaságokat 
inkább  mint  a  férfiakét  s  mégis,  ámbár  három  hónap 
óta  gyakran  forgok  köztök  mindenfelé,  még  egyike 
sem  kapott  meg,  mert  idealomnak  minden  arcz-  s 
lélekvonásait  együtt  egyikben  sem  lelem  fel.  Itt  egy 
mosolygás,  egy  pár  kék  szem,  amott  egy  hó  kar  s 
nyak  gyakorta  megzavar,  de  csak  akkorig,  míg  fejembe 
vissza  nem  tün  az  én  idealom"  (VI.  108). 

1824  végén  Nógrádba  rándul  rokonokat  látogatni 
s  előre  örül,  hogy  sok  leánynyal  fog  megismerkedni. 
Visszajövet  Pásztón  majdnem  szerelmes  lett.  Erősen 
tette  a  szépet  „egy  kis  barna,  görög   szépségű  lány- 

kának*,  a  ki  érdemes  volna  arra,  „hogy  érte  Trója 
romba  dűljön".  Sajnos,  kiderül,  hogy  a  kedves  meny- 
asszony. „Ha  foglalatosságim  engedtenek  volna  ábrán- 
dozónak  lenni,  még  utóbb  oUyan  formán  járhattam 
volna,  mint  Goethe  Werthere ;  annál  inkább,  mert  az 
ő  románjának  kezdete  hasonmása  ezen  enyimnek. 
Azonban  már  minden  el  van  feledve  s  én  igyekezni 
fogok  ismét  azon  lepkény  indulatú  lenni,  ki  ez  előtt 
két  héttel  voltam"  (Ví.  111). 

Werthert  juttatta  eszébe  ez  a  kis  kalandja,  a 
következő  regénynyé  lesz,  illetőleg  belekerül  Ottilia 
czimú  novellájába  (11.  197 — 8).  A  dolog  elég  regé- 
nyesen is  indul  meg.  Egy  úriháznál  mutatják  be  a 
kedvesnek.  A  leány  nem  hallotta  Bajza  nevét  s  így 
nem  is  tudja,  kivel  beszél.  Beszélgetés  közben  Auro- 
ráit mutogatja  Bajzának  és  „olly  szelid  lelkesedéssel* 
magasztalja  előtte  az  Esthajnal  és  A  hold  ez.  ver- 
seket, hogy  Bajza  elárulja  kilétét.  Ismeretségük  har- 
madik napján  a  lányka  szerencsésen  felfedezi,  hogy 
valahányszor  ezt  a  két  verset  olvasta,  „mindannyiszor 
egy  titkos  érzés  lepte  meg.  Ó  barátom,  hidd  el,  soha 
én  miveimért  így  megdicsőítve  senki  által  nem  leszek, 
mint  e  lányka  szent  ajkai  által.  Petrarca  borostyánja 
e  helyett  nekem  semmi".  A  neg}'edik  napon  aztán  el- 
válnak s  a  párocskát  nemcsak  11  mérföld  választja 
el,  hanem  Bajza  „környületi"  is.  Hogy  fájdalmán  eny- 
hítsen inscriptiót  akar  írni  a  tájra,  „hol  a  kedves  lányka 
virít".  Az  inscriptio  is  elmaradt,  a  meginduló  kis 
regény  is  az  maradt,  a  mi  Bajza  valamennyi  ifjúkori 
szerelme  :  novellakezdet  folytatás  nélkül  (VI.  140 — 4). 

Tudtunkkal  ez  volt  utolsó  kalandja.  1826  tavaszán 
ugyan  azt  emlegeti,  hogy  egy  100,000  frtos  burger- 
lányt  fog  elvenni,  de  ez  épp  oly  kevéssé  komoly  terv, 

mint  az  alkalom,  melyből  írja:  Mihály  bátyja  háza- 
sodási terve  (VI.  402).  A  pozsonyi  diétán  töltött  két 
óv,  a  mint  kiábrándítólag  hatott  rá  minden  tekintet- 
ben, úgy  szívét  is  megmerevítette.  1827  őszén  már 
ezt  írja :  „Nem  tudom  többé  oUy  exaltált  magasságban 
látni  az  asszonyiságot,  mint  egykor  s  csak  időrövi- 
dítő machináknak  nézem  őket*  (VI.  258). 

Patvaristakora  csendes  idylljeit  zordan  zavarta  meg 
egy  nagy  csapás :  apja  halála.  1825  jan.  29  én  halt 
meg  váratlanul  szélhüdésben  az  öreg  Bajza  Mihály. 
Apja  halála  nemcsak  a  legjobb  atyától  fosztotta  meg, 
hanem  a  család  anyagi  romlását  is  maga  után  vonta. 
Az  öreg  urat  az  utolsó  években  sok  anyagi  veszteség 
érte.  Gazdasága  háromszor  leégett,  amellett  hogy  a 
terméketlen  évek  és  a  pénzügyi  krízis  is  megviselték. 
Ehhez  járult  még  a  családi  viszály  miatt  két  háztartás 
és  hat  gyermek  nevelésének  gondja.  Kölcsönt  vett  fel 
és  elzálogosította  kis-terennei  birtokát  (VI.  8,  114,  115). 
Az  olyan  kitűnő  gazda,  mint  Bajza  Mihály  ugyan  való- 
színűleg helyreállította  volna  az  egyensúlyt,  de  a  hir- 
telen halál  meggátolta  benne. 

És  mintha  anélkül  is  nem  volna  elég  baj,  meg- 
indul ősi  magyar  szokás  szerint  a  testvérek  viszálya 
az  osztozkodáson.  Bajza  végtelenül  elkeseredik,  csak 
akkor  érzi  jól  magát,  ha  nincs  otthon  (VI.  115,  132). 
Az  anya,  ahelyett  hogy  békéltetőleg  lépne  fel,  csak 
növeli  a  zűrzavart.  Szomorúan  idézi  Bajza :  Discordia 
maximae  res  dilabuntur!  Csak  az  egy  Antal  bátyja 
tart  ki  mellette  híven  (VI.  175,  402). 

„Ha  oUykor  most,  midőn  a  természet  annyi  bájjal 
ragyog  a  szép  tavaszi  estben,  kiülök  a  patakpartra, 
melly  udvarunknál  lefoly  s  az  elsuhongó  hullámba 
meresztem  szemeim  s  képzelem  a  mulandóságot  Himfy 

azon  szép  dalával :  Ott,  a  hol  én  nevelkedtem . . .  s 
ismét  áttekintek  a  túlpartra,  hol  az  illatozó  rét  ezer 
virággal  ragyog  s  elgondolom  azon  boldog  gyermeki 
napjaimat,  midőn  hajdan  ezen  pázsiton  játszva  minden 
vág}'aimat  betölthettem  s  most  már  ezen  aranykor  el- 
tűnve ;  s  így  andalogva  szemem  vetem  a  rétben  álló 
dombra,  hol  atyám  kriptája  emelkedik  s  visszateszem 
magam  azon  időbe,  midőn  ő  még  élt  s  mint  kedvelt 
ö  engemet,  mint  örült  tökéletesülésemnek,  mily  gondja 
volt  reám  s  ő  már  nyugszik  az  örökéletben  b  én  reá- 
emlékezni sem  merek  többé,  hogy  annyi  boldogsá- 
gomnak tengerét  véle  elfedte  azon  megfoghatatlan 
hant,  a  mély  titkoknak  titka ;  hidd,  te  kedves,  hogy 
illyenkor  nem  tudom,  hol  vagyok,  hová  menjek,  kihez 
folyamodjam,  minden  kinézteim  előtt  egy  végtelen  úr 
terül  el  s  nem  érzek  semmit,  csak  azt,  hogy  szemei- 
met könnyek  telték  el"  (VI.  132). 

Ilyen   hangulatban    megváltásként   fogadta  a  ren- 
deletet, hogy  az  országgyűlésre  kell  mennie. 


Heves  megye  rendéi  báró  Orczy  Lőrinczet  és  Föld- 
váry  Ferenczet  küldték  a  25-iki  országgyűlésre.  Föld- 
váry  mellé  követi  írnoknak  némi  huzavona  után  Bajzát 
választották  (VI.  144).  Szeptember  elején  érkeztek  Baj- 
záék  Pozsonyba.  Az  országgyűlés  első  teendője  az  új 
császárné,  Karolina  Auguszta  megkoronázása  volt. 
Bajza  bámulattal  látta  a  pompát,  melyet  ez  alkalom- 
mal a  magyar  aristokratia  kifejtett  s  elkeseredve  gondol 
arra,  mennyit  tehetnének  mágnásaink  a  nemzet  gya- 
rapodására, „ha  bennök  a  hazafi  léleknek  csak  vala- 
melly  Ms  szikrája  is  lobogna,  de  fájdalom,  ez  belőlök 
egészen  kialudt"  (VI.  149). 

Az  elsó  keserűséget  hamar  elfeledtetik  az  ország- 
gyűlés eseményei.  Nagy  fejedelemhez  illőnek  tartja 
Ferencz  trónbeszédét  (VI.  149).  Kedves  fiainak  nevezte 
benne  a  császár  a  magyarokat,  megemlékezvén  a  fran- 
czia  háborúkról  a  nemzet  hűségét,  ragaszkodását  és 
nagylelkűségét  emlegette,  melyről  „szívünkbe  örökre 
bevésett  tettek  beszélnek".  A  felirati  vitában  egyik 
hazafias  beszéd  a  másik  után  dörög  le  és  az  október 
22-iki  felirat  kíméletlen  őszinteséggel,  de  méltósággal 
tárja  fel  az  ország  sebeit.  Az  alsóházi  ellenzék  vezé- 
reiért Felsőbüki  Nagy  Pálért,  Vay  Ábrahámért  (VI.  152) 
és  Ragályi  Tamásért  (VI.  174)  rajong  az  ifjú  követi 
írnok.  Különösen  Nagy  Pálra  tekint  csodálattal,  a  ki 
nem  tudja,  mit  tesz  félni  (VI.  150).  „Én  nem  hittem 
volna,  hogy  ezen  század  illy  polgárt  szülhessen.  Kép- 
zelj magadnak  a  régi  Rómából  egy  legszertelenebb 
erejű  republicanust,  mint  például  a  nagy  Cato,  és 
oUyan  ő.  Festeni  az  embert  nem  tudom  neked,  de 
úgy  vélem,  legközelebb  járok  hozzá,  ha  Kazinczynak 
Bárányi  biographiájában  álló  festéseit  alkalmaztatom 
reá :  OUyan,  mint  a  Homér  bajnokai,  durva,  de  nagy ; 
heves,  indulatos,  irtóztató,  de  derék ;  szava  szívet  lelket 
rettentve  metsző  kétélű  tőr,  de  a  mellytől  az  igazság 
soha  el  nem  retten  ;  századok  szülnek  egy  illyen  tulaj- 
don characterű  embert"  (VI.  152).  —  Más  követekről 
is  dicsérettel  emlékezik  meg,  köztük  gr.  Dessewffy 
Józsefről  is,  „kit  én  mint  dietai  követet  imádásig 
szeretek,  habár  úgy  nem  is,  mint  írót"  (VI.  150). 

Az  ellenzéki  beszédek  mély  hatást  tesznek  rá  és 
fiatal  lelke  egész  hevével  az  oppositióhoz  csatlakozik. 
„Constitutiónknak  alapja  rendíttetett  meg  a  közelebb 
lefolyt  évtizedben"  (VI.  151)  s  reméli,  hogy  a  nemzeti 
ellenzék  mindent  újra  rendbe  hoz.  A  hazafias  szónok- 

latok  magukkal  ragadják  és  ifjú  vérmességgel  rózsa- 
színben látja  a  jövőt.  Lehetetlen,  hogy  az  országgyűlés 
mindent  ki  ne  vívjon,  hiszen  valóban  olyan  „a.  millyen- 
nek  kell  lenni  egy  szabad  nemzet  gyűlésének"  (VI. 
149).  Lelkesedése  1825  nov.  4-én  száll  a  tetőpontra, 
mikor  Széchenyi  az  Akadémiát  megalapítja.  A  jelenet 
valósággal  elkábítja  és  visszagondolva  rá,  csodának 
tartja  (VI.  156).  A  gyűlésről  hazatérve  tollat  ragad 
és  szárnyaló  szavakkal  írja  le  a  feledhetetlen  jelenetet, 
nemcsak  barátjának,  hanem  másoknak  is :  hadd  ter- 
jedjen   az    egész    országban    Széchenyi    dicsősége  1  ^ 

Pár  nappal  e  fényes  jelenet  után  megjön  a  leirat, 
mely  tisztára  absolutisticus  szellemű.  A  nádor  ismé- 
telt közbenjárása  valamennyire  áthidalja  ugyan  a  császár, 
és  a  rendek  közt  lévő  ellentéteket,  de  Bajza  nagy 
reményei  erősen  megcsappannak.  A  rendek  hazafias- 
ságában  és  kitartásában  mégis  erősen  bízik  (VI.  159). 
Az  országgyűlés  tárgyalásai  aztán  hovatovább  ellapo- 
sodnak, a  két  tábla  torzsalkodása  folyton  élesedik,  a 
főrendek  császáriabbak  a  császárnál  és  örökös  ellen- 
kezésükkel végtelen  üzenetváltásokba  és  meddő  vi- 
tákba fojtják  az  országgyűlés  tevékenységét.  A  két 
tábla  küzdelme  néha  egy-egy  szó  körül  forog  (sistere, 
inomisse)  és  ily  kicsinyes  dolgokkal  bíbelődvén  a  diéta 
hónapokig  semmit  sem  végez. 

1826  derekán  már  egészen  kétségbe  vau  esve 
Bajza.  „Ah,  ez  a  diéta  I  Ez  igen  sokat  ártott  nekem. 
Bárcsak  ne  jöttem  volna  el.  Azok  a  sok  szép,  nagy 
képzeletek,  mellyeket  én  magamnak  hazámról  s  nem- 

*  Bajza  e  levelei  közül  csak  a  Toldyhoz  intézett  maradt 
meg,  ennek  azonban  nagy  értéke  van.  Bajza  igen  részletes 
levele  ú.  i.  főforrás  az  Akadémia  megalapítására  nézve  és  e 
!<zempontból  már  sokat  idézték  és  méltatták. 

zetemről  csináltam  s  melyek  bennem  annyi  szép, 
nagy  hevületeknek  ingerei  voltak,  mind-mind  össze- 
omlottak" (VI.  175).  A  mi  annyira  fellelkesítette, 
elkedvetleníti  az  Akadémia  ügye  is.  Elpanaszolja 
Kazinczynak,  hogy  az  Akadémia  ügyében  az  ország- 
gyűlés egy  bizottságot  küldött  ki,  „melly  annyit  ért 
a  dologhoz,  mint  a  belvederi  palotaseprő  a  Rafaelek, 
Fügerek  műveihez,  mellyeket  ő  minden  nap  lát,  de 
beesőket  nem  érti".  A  terv,  mit  e  bizottság  készített 
olyan,  hogy,  mint  Kazinczy  és  Kisfaludy  Károly, 
Bajza  is  jobban  szeretné,  ha  az  Akadémia  meg  sem 
valósulna,  hanem  az  összegyűlt  pénz  Szepesy  erdélyi 
püspök  ajánlata  szerint  a  magyar  nyelv  terjesztésére 
fordíttatnék  (VI.  358).  És  bár  a  király  az  Akadémia 
felállítását V  megengedte,  a  nádor  a  fővédőséget  elvál- 
lalta és  újabb  pénzajánlások  is  történtek,  Bajza  azt 
jósolja,  hogy  az  egészből  semmi  sem  lesz,  hiszen 
annyi  az  akadály,  hogy  tíz  diéta  sem  lesz  képes  a 
nehézségeket  elhárítani  s  így  a  jövő  országgyűlése- 
ken a  gravamenek  és  postulatumok  jó  része  az  Aka- 
démia miatt  lesz  (VT.  361). 

Hogy  a  pohár  beteljék,  rá  kell  jönnie,  hogy  a  követek 
önzetlen  hazafiasságához  is  sok  szó  fér.  Szépen  tudtak 
szavalni  a  nép  nyomoráról,  de  aztán  felemelték  az 
adót.  Az  udvar  kegyét  lesik,  hivatalokra  igyekszenek 
utat  csinálni  maguknak.  „Csak  úgy  van  az,  a  mint 
én  régen  hiszem,  hogy  ez  a  nemzet  már  egészen 
elaljasodott  s  nemsokára  vagy  önnön  gyengesége 
miatt  összerogy,  vagy  valamelly  külső  hatalom  úgy 
elnyomja,  hogy  neve  sem  marad  többé  a  nemzetek 
sorában"  (VI.  402). 

Bajza  mindjobban  elkomorodik,  mindjobban  elha- 
talmasodik rajta  melancholiája.    A  melancholia   vele- 

született  hajlandóság,  már  17  éves  korában  felfedezi 
magában  éles  önmegfigj-előképességével  (VI.  6). 
Ifjúkori  olvasmányai,  Ossian  és  a  német  [sentimen- 
talisok  növelték  hajlamát.  A  fiatal  vágyak  és  remé- 
nyek korában  nem  akadt  egyetlen  valamirevaló  sze- 
relme sem,  így  nem  viharozhatott  át  lelkén  a  bol- 
dogtalan szerelem  fájdalma,  de  éppen  a  benne  éló 
vágy  kielégitetlensége  bizonyos  állandó  borút  kelt 
lelkében.  Pozsonyi  jogász  korában  már  erősen  fenye- 
gette a  melancholia  (VI.  68),  de  patvarista-kori  derül- 
tebb hónapjai  megint  helyreállították  a  lelki  egyen- 
súlyt. Apja  halála  s  ennek  nyomában  a  családi  viszá- 
lyok és  anyagi  jólétének  megingása  ismét  kikezdik 
lelkét. 

Pozsonyba  menekül  és  itt  eleinte  megnyugvást 
talál  az  országgyűlés  eseményeiben  és  hivatalos  elfog- 
laltságában. Szabad  idejét  néhány  jóbarátjával  tölti: 
Nemesapáthi  Kis  Sámuel,  Szemere  Miklós,  Thaly 
Antal,  Kazinczy  József  és  Plathy  György  a  legjobb 
barátai,  de  Toldyt  természetesen  nem  pótolhatják 
(VI.  158,  162,  187,  197,  237,  246).  Szívéhez  legkö- 
zelebb gyermekkori  játszótársa,  Plathy  György  állott 
(VI.  111)  és  éppen  őt  kell  elveszítenie.  1826  júniu- 
sában hunyt  el  váratlanul  a  sok  reményre  jogosító 
fiatalember  Halála  óráján  csak  Bajzát  ismerte  meg 
a  körülötte  állók  közül  és  az  ő  kezét  szorítván  halt 
meg,  ajkán  e  szavakkal:  Ez  az  élet  mégis  szép  volt! 
(VI.  189.) 

E  halál  nagyon  megrendítette  Bajzát.  Fiatal  bará- 
taitól és  minden  társaságtól  visszavonult.  A  megutált 
diéta  üléseit  ritkán  látogatta,  kötelességét  kedvetle- 
nül, gépiesen  teljesítette  (VI.  177).  Anyagi  helyzete 
is  lehangolólag   hatott  rá.   Meglehetősen    elkényezte- 


30  ELSŐ   FEJEZET 

tett  Úrifiú  volt  s  most  fizetéséből,  havi  112  váltó 
forint  és  30  krajczárból  kellett  meglennie,  mert 
hazulról  pénzt  nem  kapott.  A  szabószámlák  szeren- 
csésen fel  is  szaporodtak  (VI.  161,  168,  403).  Ked- 
vezőtlen anyagi  viszonyai  sodorták  mimóza-leikét  egy 
számára  végtelen  kinos  helyzetbe.  Toldy  pénzt  kért 
tőle  kölcsön  s  ö  nem  adhatott.  Toldy  valószínűleg 
nem  csinált  semmit  sem  az  esetből,  de  Bajzát  oly 
végtelenül  bántotta  a  dolog,  hogy  hónapokig  nem 
tudott  barátjának  levelet  írni  (VI.  171). 

Hazája  mellett  az  irodalom  ügye  fekszik  legjob- 
ban szívén  és  itt  is  csalódás,  kiábrándulás  éri.  A  kik 
az  országgyűlésen  az  irodalmat  képviselik  kontárok, 
sőt  szélhámosok.  Bajza  velük  megszakította  az  érint- 
kezést, de  azok  is  felkeltik  sokszor  a  fejlődő  kritikus 
megütközését,  a  kikkel  folyton  levelez:  Toldy,  Ka- 
zinczy, Kisfaludy  Károly.  Mennyi  következetlenség, 
tudatlanság  lelhető  íróink  legjavánál  is :  lehetséges-e, 
hogy  az  irodalom  valaha  is  felvirágozzék?  Felébredt 
kritikai  szelleme  saját  magán  is  oly  megfigyeléseket 
tesz,  melyek  bizony  elkedvetleníthetik.  Rájön  tehet- 
sége határaira.  Alkotóereje  nincsen  arányban  alko- 
tási vágyával,  lelkében  sokkal  több  szunnyad,  mint 
a  mennyit  kifejezni  képes.  „Kristálytiszta,  őszinte 
kedélylyel  nála  csekély  productiv  erő  párosult  s  fel- 
lobbanó hevessége  csak  szakadozott  s  gyakran  meg- 
szakadó költői  tehetségben  nyilvánult.  Én  nem  egye- 
dül azokat  ismerem  poétáknak  —  mondja  1826-ban 
— ,  a  kik  írnak,  hanem  sok  egyebek  vannak,  a  kik- 
ben költői  szikra  alszik.  Csakhogy  az  ily  örökké 
belül  maradó  szikra  hamvad  s  folytonos  hamvadása 
daczára  éget  és  megéget.  Bizonyos  megnevezhetetlen 
nyugtalanság  támad  a  lélekben,  most  feszültség,  majd 

kimerülés :  jelezve,  hogy  az  alkotóelemek  közt  nincs 
meg  a  teljes  összhangzás  .  .  .  E  lelki  töröttségnek 
homályos  érzete  vet  borulatot  Bajza  kedélyére ;  ez 
részben  betegsége  s  tudva  nem  tudva,  melancholiá- 
jának  egyik  főoka."^ 

E  külső  és  belső  okok  közrehatása  eredményezi 
azt  a  kétségbeejtő  lelkiállapotot,  melybe  Bajza  Po- 
zsonyban jut.  Semmi  sem  érdekli,  oda  lesz  munka- 
kedve és  fásult  közönynyel  éli  napjait.  Mintha  szám- 
kivetésben volna,  nem  érintkezik  senkivel  s  egyedül 
évődvén  szobájában,  képzelete  a  lehető  legsötétebbre 
színez  ki  mindent.  És  ha  elhagyja  lakását,  tétován 
bolyong  a  Duna  partján.  Eltűnődve  tekint  a  kavargó 
habokba :  a  nagy  mindenségben  örök  harmónia  van. 
az  emberek  közt  pedig  csupa  disharmonia,  nem 
volna-e  jobb,  az  örök  harmónia  hónába  egy  merész 
ugrással  átlépni?  (VI.  122,  177,   196,216). 

Józansága  e  lépéstől  megóvja  és  visszatéríti  arról 
az  útról  is,  hová  őt  a  szélső  elkeseredés  sodorta. 
Hogy  feledést  találjon,  könnyelmű  társaságokba  kez- 
dett járni.  Új  barátai  egyszer  a  szerelmet  akarták 
vele  lábbal  tipratni,  de  ettől  visszarezzen.  A  szere- 
lem örökké  szent  lesz  az  ő  lovagi  ideális  lelkének 
(VI.  176).  Munkába  fojtja  ezután  fájdalmát  és  újra 
szorgalmasan  kezd  levelezni  barátjával,  neki  zokogja 
el  bánatát.  Hogy  valami  élénkséget  vigyen  egyhangú 
életébe,  irodalmi  vállalatok  terjesztésével  tesz  szolgá- 
latot pesti  barátainak  (Toldy,  Vörösmarty,  Kisfaludy 
K.,  Szemere  Pál). 

Panaszai  lassanként  gyérülnek,  utóbb  el  is  marad- 
nak, de  belől  egész  életében  egy  melanchollkus,  vérző 

*  Péterfy  Jenő  összegyűjtött  munkái.  I.  177—8, 

szívet  rejtegetett.  Az  a  sok  tépelődés  és  vívódás,  me- 
lyen ez  években  keresztülesett,  jótékony  hatás  is  volt 
reá.  Megerősödött,  megedződött,  kiforrott  jelleme. 
A  szenvedések  égő  tüze  kipusztított  lelkéből  minden 
salakot,  minden  könnyelműséget,  csak  az  maradt 
benne,  a  mi  —  Vörösmarty  szavával  —  színarany. 
A  forrongás  korán  átjutott,  itt  a  tettek  ideje.  És  mi- 
kor az  alábbi  prosában  írt  gyönyörű  elégiával  elbú- 
csúzik Pozsonytól,  a  távolból  mintha  már  hallanók  a 
polemikus  harczi  riadóját : 

„Mint  tudnék  sírni,  ha  az  volnék,  a  ki  a  diéta 
előtt,  annak  meggondolásán,  miként  hervadt  ki  nekem 
egy  egész  élet  ifjúkoromnak  legszebb  szakaszában, 
örökre,  visszahozhatatlanul.  S  anélkül  hogy  mond- 
hatnám: eltűntek  legszebb  viruló  napjaid,  de  lelked- 
ben ragyog  azoknak  gyümölcse  s  nem  lehet  fájdal- 
mas eltünésök.  Van  az  eltűnteknek  nyomdoka  lel- 
kemben, de  oUyan,  mint  virágain  azon  mezőnek,  melly 
felett  bús  éjszakáknak  fagya  ment  keresztül.  Jön  a 
derűit  nap  a  mezőre  s  jönni  fog  nekem  is  még,  biza- 
kodom istenimben,  de  a  lefagyott  virág  fejét  többé 
fel  nem  emeli;  s  én  rettegek  magamtól  kérdeni,  ha, 
mint  egykor,  fog-e  még  valaha  olly  derűlet  lelkem- 
ben fényleni?  Lelkemben,  mellyet  most  hideg,  sötét 
borulat  leplez  s  mellynek  vidámsága  csak  ollyau, 
mint  a  fény  felhős  láthatárokon,  melly  itt-ott  csillám- 
lik egy-két  villám  lobbanásában,  sebesen  ismét  el- 
enyészve" (VI.  230—1). 

VI. 

Négy  éve  már,  hogy  Bajza  elkerült  Pestről  és 
hogy  elszakadt  Toldytól.  Folyton  leveleztek  ugyan, 
de  ez  nem  pótolta  a  személyes  érintkezést.  Össze  is 

jöttek  hébe-hóba,  mikor  Bajza  Pesten  keresztüluta- 
zott, de  találkozásuk  mindig  igen  rövid  volt.  Á  diéta 
alatt  Toldy  egyszer  meglátogatta  Bajzát  és  1826 
őszén  vagy  három  hetet  egytitt  töltöttek  Bécsben 
Bécsben  már  volt  egyszer  Bajza  pozsonyi  jogász  korá- 
ban, mikor  néhány  napig  nagybátyja,  Bajza  Pál  ven- 
dége volt  a  császárvárosban  (I.  21,  37,  VI.  82,  97, 
101,  103).  Több  külföldi  tartózkodásáról  nem  is 
tudunk. 

A  hosszas  különlét  után  nagy  volt  a  két  jóbarát 
öröme,  mikor  a  pozsonyi  diéta  szétoszlása  és  2  havi 
otthoni  üdülés  után  1827  októberének  végén  Pestre 
jött  Bajza,  hogy  itt  töltse  juratusi  esztendejét.  Szo- 
bát Toldy  vett  ki  számára,  még  pedig  ugyanabban 
a  házban,  hol  ő  lakott  szüleivel.^  Eredetileg  azt  sze- 
rette volna  Toldy,  hogy  Bajza  náluk,  vele  együtt  lak- 
jék, de  ez  ajánlatot  nem  fogadta  el  Bajza,  főleg  azért, 
mert  nem  tudott  mások  jelenlétében  dolgozni  (VI. 
261). 

Jurateriára  Földváry  még  Pozsonyban  beszerezte 
Matkovics  István  kir.  táblai  protonotariushoz  (VI.  402), 
Mellette  el  is  töltötte  az  évet.  Juratusi  életéről  alig 
tudunk  valamit.  Azt  tudjuk,  hogy  Thaly  Antallal 
szolgált  együtt  (VI.  457)  és  azt  gondolhatjuk,  hogy 
a  mint  hajdan  a  studiumfirkálást,  a  jus  patriumot,  a 
patvariát  s  végül  a  diétát  nevezgette  átkozottnak, 
most  sem  talált  sok  örömet  a  törvényszéki  tárgyalá- 
sokban. Szabad  idejét  irodalmi  tanulmányokkal  és 
Kisfaludy  Károly  körével  töltötte  el. 

1828  júliusában  újra  hazament.  Két  dolgot  akart 
a  nyakáról   lerázni :   az   osztozkodást   és  a  censurát. 

*  Kazinczy  Ferencz  levelezése,  XX.  385. 
Dr.  Bajxa:  Bajza  József.  S 

Mindegyik  iiekezeuben  ment,  mint  gondolta.  Terve  az 
volt,  hogy  birtokrészét  eladja.  Azt  remélte,  hogy 
Földváry  ad  érte  10,000  forintot  s  ő  azt  67o-kal 
kamatoztatja.  Ebből  azonban  nem  lehet  megélni, 
hiszen  még  600  frt  adóssága  is  van.  Ezért  teljesen 
le  fog  mondani  az  irodalomról  és  ügyvédségre  adja 
magát  (VL  271).  Érzi  ugyan,  hogy  ez  „heroismusba" 
kerül  neki,  de  ,ezt  parancsolja  a  vas  szükség,  ezt 
maga  a  józan  ész  is"  (VI.  269).  Az  osztozkodás  azon- 
ban nem  ment  simán,  Mihály  bátyja  önzése,  édes 
anyja  határozatlansága  miatt  sokáig  elhúzódott.  Csak 
1829  tavaszán  sikerült  a  megegyezés.  Reá  mintegy 
300  hold  föld  jutott,  túlnyomólag  Oroszi,  de  részben 
Szűcsi  határában  is.  Földváry  a  birtokot  nem  vette 
meg,  hanem  350  váltóforintért  Bajza  Antal  vette  ki, 
a  ki  aztán  mindvégig  bérelte  is  (VI.  405 — 411). 

Sok  baj  volt  az  ügyvédi  vizsgával  is.  Jogi  köny- 
vei már  négy  éve  nem  voltak  kezében,  aztán  az  osz- 
tozkodás zűrzavarai  is  minduntalan  megakadályozták 
a  tanulásban.  Egynehány  önmagának  kitűzött  vizs- 
gái terminus  el  is  múlt  s  bár  1828  deczemberében 
újra  Pestre  jött  a  könnyebb  tanulás  végett,  censurát 
csak  1829  ápr.  2-án  adott,  dicséretes  eredménynyel 
(I.  39  ;  VI.  263,  272). 

Most  már  volt  oklevél   is,   rendbe  jött  a  birtok- 
ügy is,  1829  júliusában  végleg  fel  is  költözött  a  fő- 
városba, de  már  benne  volt  az  irodalmi   élet    sodra- 1 
ban  és  egyáltalán  nem  gondolt  többé   az   ügyvédke- 
désre. 


n.  FEJEZET. 

A  kezdő  kritikus. 

I.  Kisfaludy  Károly  törekvései.  —  II.  Bajza  viszonya  Kaztnczy- 

hoz  és  Kisfaludyhoz.    —   Dl.   Bajza   kritikai  fejlődése.  —  IV. 

Bajza  me.sterei. 

1819  május  3-án  adták  először  Kisfaludy  Károly 
Tatárait.  Fontos  dátum  ez  a  magyar  irodalom  törté- 
netében. Az  eddig  ismeretlen  költő  egy  csapással 
országos  hírű  lett.  Gyors  egymásutánban  jelentek  meg 
a  játékszínen  többi  darabjai  is,  ö  lett  irodalmunk  első 
népszerű  drámaírója.  Az  1822-ben  megindult  Aurora 
csak  fokozta  Kisfaludy  hatását,  terjesztette  az  iro- 
dalmat s  meghódította  vele  a  közönség  javarészét. 
Az  irodalmi  vezérség  az  agg  Kazinczy  kezéből  észre- 
vétlenül a  Kisfaludyéba  csúszott. 

Mi  e  gyors  siker  titka  ?  Az,  hogy  Kisfaludy  azokat 
az  eszméket  és  irányokat  vezette  be  megmagyarosítva 
irodalmunkba,  melyek  ez  időben  diadalmasan  járták 
be  Európát.  Egyszóval  a  romanticismust.  A  Bessenyei 
óta    virágzó   és    Kazinczyval    végső   kifejlését    elért 

*  A  magyar  romanticismus  e  jellemzésére  nézve  1.  Bánóczí 
József:  Kisfaludy  Károly  és  munkái  1— n.  k.  1883.  ez.  müvét. 

3* 


86  MÁSODIK   FEJEZBt 

classicismussal  szemben  az  új  irány  rögtönösen  diadal- 
maskodik. Ellenzéke  ugyan  maradt,  de  inkább  csak 
az  írók  közt  s  ez  is  inkább  csak  Kazinczy  páratlan 
tekintélyének  és  más  személyes  indítékoknak  köszön- 
hette létét. 

Kazinczy  a  maga  naiv  buzgalmában  sokáig  észre 
sem  vette,  hogy  egy  új  iskola  bontogatja  szárnyait. 
Hiszen  Kisfaludy  Károly,  a  magyar  írók  immár  hagyo- 
mányos szokása  szerint  sietett  neki  kifejezni  hódolatát, 
útmutatását  és  támogatását  kérve  jövendő  pályájára. 
Azután  meg  Kisfaludyék  mind  az  újított  nyelven  írnak, 
az  ö  örök  érdemeit  hangoztatják,  hogyne  volnának 
hát  az  ő  követői? 

Pedig  milyen  nagy  a  különbség  még  az  új  nyelv 
dolgában  is  Kazinczy  és  Kisfaludy  között,  Kazinczy 
most  is  az  irodalom  főproblemájának  tartja  a  nyelv- 
újítást, Kisfaludy  elintézett  ügynek,  melyről  ugyan 
alkalmilag  még  lehet  pár  szót  váltani,  de  nagyobb 
dolgot  csinálni  belőle  már  legalább  is  felesleges. 
Elméletileg  a  kérdés  eldőlt,  nincs  más  hátra,  mint 
elterjeszteni  az  új  nyelvet  a  közönség  legszélesebb 
köreiben.  Ezt  a  feladatot  derekasan  meg  is  oldják, 
megnyerik  a  magyar  társadalmat  az  új  nyelvnek, 
anélkül  hogy  koszorúzott  pályairatot  adnának  ki  róla. 

Ez  Kisfaludyék  hatásának  egyik  titka :  nem  untatják 
a  közönséget  olyan  iratokkal,  melyek  ezt  már  nem 
érdekelhetik.  A  kimerült  formákat  és  műfajokat  mel- 
lőzik, újakat  művelnek.  Egy  csomó  eddig  használt 
versalakot  sutba  dobnak.  Az  alcaeusi,  asclepiadesi, 
sapphói  formák,  melyeket  úgysem  szeretett  igazában 
egyetlen  magyar  olvasó  sem,  csakhamar  lomtárba 
kerülnek.  A  hexameter  és  distichon  egyelőre  meg- 
maradnak ugyan,  de  merőben  új   tartalommal.  Hexa- 

méterben  dörög  le  a  romanticismus  hösköltészete, 
azon  Zalán  futása,  melyben  a  honszerző  Árpád  épp 
oly  diadalt  arat  Zalánon,  mint  a  romantikus  szellem 
a  classicain.  A  nyugateurópai  formák  közt  is  bizonyos 
eltolódás  észlelhető.  Kazinczyék  kiczirkalm ázott  so- 
nettjét  a  szabadabb  formák  váltják  fel.  Sőt  meg- 
jelenik a  magyar  vers  is,  feltámad  a  régi  epikus 
tizenkettes. 

Az  új  alakok  új  tartalmat  fejeznek  ki.  Kivesznek 
a  költészetből  az  antik  képek  és  vonatkozások,  el- 
múlik az  alkalmi  versek  divatja,  a  lyra  egyénibb  lesz. 
Az  általános  emberire  való  törekvést  az  egyéni  érzés 
és  szenvedély  rajza  váltja  fel.  Azután  Kazinczyék 
örökös  lyrájával  szemben  virágzásnak  indulnak  a 
nagyobb  műfajok  is  :  az  epos,  a  dráma,  a  regény. 
Kazinczyék  nagyobb  költői  műveket  nem  írtak,  leg- 
feljebb fordítottak,  a  mi  meg  az  ő  körükön  kívül 
korukban  megjelent,  Kisfaludy  Sándor  regéi  a  roman- 
ticismus ez  előfutárai  kivételével,  nem  állott  irodalmi 
színvonalon.  Az  eposírók  a  közelmúlt  eseményeit 
száraz  chrouikákban  énekelték  meg  voltaire-i  reminis- 
centiákkal.  A  romantikusok  visszatérnek  a  magyar 
őskorba  és  a  mesés  lovagvilágba.  Tanulmányokra,  népi 
hagyományokra,  de  leginkább  saját  képzeletükre  támasz- 
kodva teremtenek  egy  nemzeti  mythologiát,  kiszorítva 
velük  az  ókori  isteneket,  a  tudákos  machinát.  A  phan- 
tasia  felszabadulása  is  a  romanticismus  vívmánya. 
Annyi  idők  óta  lekötve,  most  beszáguldja  térben  és 
időben  a  legóriásabb  területeket. 

A  dráma  és  regény  is  elsősorban  történeti  irányban 
fejlődik.  Különösen  a  magyar  lovagvilág  episodjait 
dolgozzák  fel,  Szent  László,  Nagy  Lajos,  a  Hunyadiak, 
az  erdélyi  fejedelmek  kora  megele vénül   kissé  görög- 

tüzes  megvilágításban.  Széchenyi  hatása  alatt  a  tör- 
téneti elem  hovatovább  irányzatossá  lesz.  Ez  már  a 
romanticismus  bomlása.  A  múlt  rajzát  mind  sűrűbben 
váltja  fel  a  jelené.  A  társadalmi  vígjáték  és  novella 
különben  már  Kisfaludy  Károlynál  virágzik. 

A  romanticismus  azonban  nem  lépett  fel  egyszerre 
a  maga  teljességében.  Átmenet  nélkül  semmi  sincs. 
Már  az  előző  korszakban  akadtak  romantikus  törek- 
vések (Kisfaludy  Sándor,  Dugonics)  és  az  első  roman- 
tikusokon megérezhetők  a  classicai  hagyományok. 
Kisfaludy  Károly  lyrájának  szelleme  classicai  és  az 
első  romantikus  lyrikus,  Kölcsey  gyökeresen  összefügg 
a  classicai  iskolával.  Vörösmarty  Berzsenyiből  indul 
ki  s  Bajza  lyrája  mindvégig  félúton  marad  a  két 
irány  között. 

A  romantikus  iskola  főorganumán,  az  Aurorán  is 
megérzik  az  átmenet,  még  azután  is,  hogy  Kisfaludy 
felszabadította  magát  az  alapítók  gyámsága  alól. 
A  munkatársak  egy  része  a  régi  iskolából  való,  kóz- 
irathiányból  és  más  tekintetekből  kénytelen  volt  a 
szerkesztő  ezt-azt  felvenni,  a  mi  irányának  nem  volt 
megfelelő ;  de  azért  általában  véve  az  Aurora  az  első 
magyar  zsebkönyv,  mely  elvekkel  volt  szerkesztve. 
Kisfaludy  Károly  megválogatta  munkatársait  és  meg- 
rostálta munkáikat.  E  pontban  is  kénytelen  volt  enged- 
ményeket tenni,  de  azért  almanachja  abban  is  első, 
hogy  sikerült  állandóan  magasabb  irodalmi  színvonalon 
megtartania.  Kisfaludy  nagy  súlyt  fektetett  a  válto- 
zatosságra, az  Aurora  minden  kötetében  képviselve 
vannak  az  összes  műfajok  s  jut  hely  a  történelem  és 
aesthetika  számára  is.  Szerkesztői  ügyessége  mellett 
saját  sokoldalúságának  köszönheti  ezt. 

Az  Aurora  ellenfele  Igaz  Sámuel  Hébéje  lett  volna. 

Kazinczy  pártfogása  alatt  állott  és  a  régibb  írók  szíve- 
sebben Írtak  bele,  de  hogy  classicai  irányú  lett  volna, 
bajosan  állítható.  Igaz  Sámuel  elismerésreméltó  buzgó- 
sággal iparkodott  Hébéjét  minél  jobbá  tenni,  de  sem 
Ízlése,  sem  tehetsége  nem  volt  a  Kisfaludy éhoz  fog- 
ható. Munkatársai  megválasztásában  erősen  befolyá- 
solták mindenféle  személyes  tekintetek,  az  irodalomban 
enyelgő  aristokratáknak  és  más  dilettánsoknak  arány- 
talanul nagy  teret  engedett.  Igaznak  nem  voltak  hatá- 
rozott irodalmi  elvei,  így  közleményei  ugyanoly  mér- 
tekben képviselték  a  classicai,  mint  a  romantikus 
iskolát.  Tulajdonképen  az  Aurorát  utánozta  s  munka- 
társait mindinkább  az  Aurora-körből  szerezte.  Az  ered- 
mény az  lett,  hogy  az  írók  a  Hébébe  gyengébb  mű- 
veiket adták.  Megesett  az  is,  hogy  az  Aurorából 
visszautasítottakat.  így  a  Hébe  éppenséggel  nem  áll- 
hatta meg  a  helyét,  sem  mint  az  Aurora  ellenfele, 
sem  mint  versenytársa.  Buzgó  szerkesztője  halála  után 
fennállása  ötödik  évében  (1822 — 26)  meg  is  sztint. 

Akart  keletkezni  egy  harmadik  almanach  is.  mely 
a  fiatalok  közlönye  lett  volna.  Az  Aspasia  azonban 
Kovacsóczy  szerkesztésében  mindössze  egyszer  jelent 
meg  (1824).  Kovacsóczy  Szemerétől  kapott  eg\^-két 
Kazinczy-  és  Kölcsey-kéziratot  s  ezekhez  hozzácsatolt 
egy  sereg  tehetséges  és  tehetségtelen  írótól  egy  csomó 
dagályos  verset  és  novellát.  A  milyen  könnyelmű  elv- 
telenséggel  rótta  össze  a  kötetet,  olyan  könnyelműen 
bánt  az  előfizetőkkel  s  így  szerencsésen  meg  is  bukott 
a  vállalat. 

Kisfaludy  Károly  azt  a  czélját,  hogy  a  közönség- 
nek irodalmi  színvonalon  álló  olvasmánynyal  szolgáljon, 
az  Aurorával  elérte.  Azt'^azonban  nem  akadályozhatta 
meg,  hogy   másutt'^  igen   sekélyes    munkák    épp    oly 

irodalmi  művekként  ne  szerepeljenek,  mint  az  Aurora 
közleményei.  Kazinczy  izgatásai  nyomán  már  egy  ter- 
jedelemre nézve  elég  nagy  irodalom  volt,  melynek 
termékei  sűrűn  jelentek  meg  folyóiratokban,  alma- 
nachokban  és  önállóan,  de  nemes  gyümölcs  és  vaczkor 
egyaránt  remekként  csodáltatott.  Kisfaludy  Károly  fel- 
ismerte, hogy  a  teljes  elsekélyesedéstöl  az  irodalmat 
csak  a  rendszeres  kritika  mentheti  meg.  Saját  magának 
nem  volt  elég  tudományos  készültsége  és  elég  állha- 
tatos temperamentuma  e  feladatra.  Körülnézett  kör- 
nyezetében és  az  erre  hivatott  férfiút  megtalálta : 
Bajza  József  személyében. 

IT. 

Fiatal  óriások  rendesen  az  irodalom  legújabb  irá- 
nyához csatlakoznak,  mig  az  irodalmat  komolyan  tanul- 
mányozó fiatal  írók  többnyire  némileg  elmaradottak 
irodalmi  felfogás  tekintetében.  A  dolog  könnyen  ért- 
hető :  nekik  még  a  régi  is  új  és  éppen  beható  tanul- 
mányaik miatt  idő  kell  nekik  ahhoz,  hogy  a  régit 
teljesen  átértve,  áttérhessenek  az  újra,  Bajza  és  Toldy 
is  szívvel-lélekkel  Kazinczy  zászlajához  állanak.  Ifjú- 
kori kísérleteik  Kazinczy  világában  mozognak  s  leveleik 
a  széphalmi  mester  konok  híveinek  mutatják  őket. 

1822  Őszén  írja  hazulról  barátjának  Bajza :  „Nem 
gondolnád  barátom,  a  neologismusnak  melly  tüzes 
ellenei  vannak  ott  is,  a  hol  legkevésbbé  sejthetnénk. 
Minapában  gr.  Rédeyvel  valék  s  a  beszédet  akaratom 
ellen  literatúrai  dolgokra  fordítá  s  szörnyű  esztelenül 
kezde  okoskodni  az  ú.  n.  nyelvrontásról  s  az  általa 
ismert  s  nem  ismert  Kazinczynak  (az  édesnek,  a  nagy- 
nak) vakmerő  (?!)  s   haszontalan  (???)  törekedésérőL 

Én  hidegvérrel  haliam,  anélkül  hogy  beleszóltam 
volna  és  csodálkoztam,  hogj'  azon  férfiú,  ki  sok  jeles 
hivatalokra  van  érdemesítve  a  hazában,  kinek  nagy 
a  tekintete  számosak  előtt  és  végre  ki,  tudtomra 
franczia  és  német  nyelveket  tud,  mellyeknek  litera- 
turájából  lehetetlen,  hogy  valami  reá  ne  ragadt  volna, 
azon  férfiú,  mondom,  a  vakságtól-e,  vagy  előítélettől, 
vagy  tudatlauságtól  illy  nagyon  el  hagyja  magát 
kapatni"  (TV.  17).  Pár  héttel  később,  mikor  az  Aurora 
második  kötete  megjelent,  egy  példányt  küld  belőle 
Nagy-Rédére,  mintegy  czáfolatául  Rédey  elveinek 
(VI.  21).  Ekkor  még  őt  is  elsősorban  a  nyelv  érde- 
kelte a  kötetben.  Eg}'  év  múlva  azonban  már  a  tar- 
talom szempontjából  njilatkozik  a  harmadik  kötetről 
(VI.  26). 

Mikor  a  szélső  újításnak  egyik  legvadabb  terméke, 
Toldy  Haramiái  Bajzának  ajánlva  megjelent  (1823), 
bár  e  fordítást  Kazinczy  is  elítélte,  Bajzának  a  fordítás 
általában  nagjon  tetszett,  ha  a  részletekben  sok  ki- 
fogása van  is  ellene,  és  igen  felháborodott  Horvát 
István  kemény  bírálata  miatt  (VI.  47,  49,  57,  60, 
61—3,  65,  68,  69,  75  stb.)  Pár  évvel  később  is 
így  ír  Kazinczynak  az  újítás  ügyéről:  „Az  ellenfél 
koripheusai  mindinkább  szűnnek,  fogj'nak  s  elhallgat- 
nak. A  közvitézek,  valamint  a  hadban,  szinte  úgy  itt 
is  csak  machinák,  alantabb  is  állanak,  minthogy 
nagyobb  dolgokat  önerővel  kivinni  alkalmasak  len- 
nének. Ügyünk  szent  s  erős  hittel  hiszem,  hogy  győznie 
kell  köztünk  is,  mint  minden  most  már  felettünk  álló 
nyelvekben  s  nemzet  ajkakon"  (VI.  356). 

A  g}-akorlatban  elég  mérsékelt  még  kora  ifjú 
korában  is.  El-elokoskodik  az  új  szavakon  (VI.  14,  70, 
81  stb),  maga    is  elkövet  pár   szerencsétlen  alkotást 

{mélányság,  tünelmes,  eltünelgő),  (VI.  71,  136,  158), 
de  hivatásos  szógyártónak  sohasem  csapott  fel.  A  nyelv- 
újításnak híve  maradt  később  is,  de  maga  alig  néhány 
szót  csinálhatott.  Hogy  rengeteg  új  szót  eddig  nála 
találunk  meg  először,  keveset  bizonyít.  A  nyelvújítás 
anyaga  még  mindig  nagyon  hiányosan  van  feldolgozva. 
Alaposabb  kutatás  után  az  a  40  szó,  melyet  neki 
tulajdonítottunk,  alig  ötöd-hatodrészben  fog  az  övének 
bizonyulni.  Ma  csak  egy  szóról  állítható  biztossággal, 
hogy  a  Bajzáé  s  ez  a  beszély  szó.  Jelentékenyebb 
része  lesz  a  nyelvújítás  alkotásainak  elterjesztésében. 
Hogy  az  -at,  -et  főnévképző  és  a  -lag,  -leg  határozó- 
képző e  korban  oly  gyakori  és  hogy  a  németes  és  a 
költői  összetételek  a  prosában  is  annyira  elharapóztak, 
ebben  alkalmasint  oroszlánrésze  van  Bajzának.^ 

A  húszas  évek  elején  elvileg  Bajza  a  szélső  újítók 
közé  tartozott.  Az  egykorú  irodalom  is  ezek  közé 
sorozta.  Élénken  tanúsítja  ezt  Nátly  Józsefnek  1824- 
ben  megjelent  dramatizált  gúnyirata,  az  Új  szellem. 
Ebben  Kazinczy,  Kovacsóczy,  Helmeczy  és  Toldy 
mellett  ő  is  ki  van  gúnyolva.  Bojszi  néven  szerepel 
és  a  főhősnek,  Kortyándli  (=  Kovacsóczy)  úrnak  igen 
nagy  barátja.  Egy  helyen  kiparodizálják  A  dalnok  ez, 
versét.  Más  személyes  kapcsolat  nincs  Bajza  és  Bojszi 
között.  Bojszi  is,  mint  a  többi  szereplő,  ijesztő  nyelven 
beszél.  A  gúnyirat  minden  tekintetben  gyenge  és 
Bajza  a  támadást  kicsinylően  fogadta  (VI.  99). 

Kazinczynak  hamar  Bajzára  terelődött  figyelme. 
Leveleiben   ismételten   elismeréssel   nyilatkozott  róla, 

^  Részben  más  felfogással  írtam  meg  Bajza  József  mint 
nyelvújító  ez.  czikkemet  (Magyar  Nyelv,  1908).  L.  e  ezikkhez 
Muresán  Sabin  pótlásait  Magyar  Nyelvőr,  1911,  216.  1. 

többi  közt  Toldynak  is.*  Bajza  mégsem  sietett  leve- 
lezést kezdeni  a  széphalmi  mesterrel.  Visszahúzódó 
természete  mellett  e  kései  megismerkedésben  az  új 
kor  szelleme  jelentkezik :  A  fiatal  írók  Kisfaludyhoz 
fordulnak  először  és  nem  Kazinczyhoz.  Talán  Toldy 
az  utolsó,  a  ki  első  nyomtatott  művével  lelkendezve 
kereste  fel  a  nyelvújítás  vezérét  (Isokrates  erkölcsi 
intései  1821.).  Bajzának  Kazinczy  hamarosan  inkább 
történelem  lett,  mint  élő  valóság.  Tisztelettel,  sŐt  szere- 
tettel van  iránta,  de  bizonyos  távlatban  látja.  „Én 
véghetetlenül  szeretem  ezt  a  mi  Kazinczynkat  s  még 
inkább  szeretem  azóta,  hogy  hozzád  irott  leveleit  velem 
közléd.  0  most  nem  többé  azon  Hercules  már,  ki 
eléggé  hatalmas  vala  az  ól  marháinak  szemetjeit 
kihányni,  hanem  azon  szelíd  öreg,  ki  már  a  másod- 
szori gyermekkorba  lépett.  Kedves  nekem  nézni  öt, 
a  jó  öreget,  mint  igyekszik  még  most  is  azon  móddal 
tenni  és  szólni,  melly  csak  a  40  évű  kornak  tulajdona 
s  melly  neki  egykor  olly  igen  illett,  olly  igen  sajátja 
volt.  De  az  erőtlenedett  inak  már  megcsukladoznak 
s  az  ősz  bajnok,  mint  a  járni  csak  most  tanuló  kis 
gyermek  el-elbotlik;  s  hiszed- e,  hogy  én  ezen  botlást 
is  szeretem  most  benne  .  .  .  OUyan  melegen  buzgott 
ez  a  nagy  ember  a  közvirágzat  mellett  mindenkor, 
hogy  ha  annyit  nem  tett  volna  is  mint  teve,  lehetetlen 
volna  őt  azért  nem  szeretni"  (Ví.  91).  Ezek  a  sorok 
eléggé  mutatják  minden  melegségük  mellett  is,  hogy 
irodalmi  kérdésekben  Bajza  csak  a  régi  Kazinczyra 
hallgat  s  nem  a  mostanira  is.  És  Bajza  nem  az  az 
ember,  ki  bármiféle  véleményét  túlságosan  el  tudná 
titkolni. 

»  Kazinczy  Ferencz  levelezése,  XIX.  150,  202 ;  XX.  25. 

Az  1826-os  Hébe  Bajzának  Széphalom  ez.  hangu- 
latos epigrammáját  hozta.  Széphalom  dicsőségét  zengi, 
hol  a  hajnali  fény  kelt,  hol  hosszú  álom  után  égi 
varázszsal  zendült  meg  a  csalogány.  Es  ha  majd 
eltűnik  a  hajnal  s  a  haza  déli  sugárban  fog  fényleni, 
szent  lesz  a  hazafi  előtt  Széphalom  neve.  Igaz  Sámuel 
még  a  zsebkönyv  megjelenése  előtt  közölte  Kazinczy- 
val az  epigrammát,  mire  Kazinczy  pár  sorral  felkereste 
Bajzát.  Bajza  nagy  tisztelettel  felelt  s  erre  megindult 
levelezésük  (VI.  464,  355).  Elég  ritkán  váltottak 
levelet,  mert  Bajza  nem  tudott  elég  hízelkedően  írni 
Kazinczynak,  Bajzát  viszont  nagyon  bántották  Kazinczy 
bókjai  (VI.  166,  252).  Kazinczy  már  második  levelé- 
ben égig  magasztalta  Bajza  Bordalát  (VI.  465),  Bajza 
viszont  már  harmadik  levelében  azt  írogatta  Kazinczy- 
nak, hogy  vakon  követni  nem  fogja  (Ví.  360),  a  mit 
legalább  is  felesleges  volt  ennyire  hangsúlyoznia. 

Voltak  dolgok,  a  miket  nemcsak  Bajza,  hanem  az 
egész  Aurora-kör  rossz  néven  vett  Kazinczytól.  Ilyen 
volt  az  Iliász-pör  mellett  (VI.  204)  főleg  az,  hogy 
Kazinczy  Kovacsóczyt  mindig  egy  sorban  emlegette 
Kisfaludyval,  Vörösmartyval.  Toldy  iparkodott  meg- 
értetni vele  a  különbséget,^  de  eredmény  nélkül,  mi 
Kisfaludyt  nagyon  boszantotta.^  Bajza  így  ir  erről: 
„Kazinczy  Igaznak  azt  írja,  hogy  Kovacsóczy  nagy 
dísze  ügyünknek.  Az  öreg  úr  egy  idő  olta  gyakran 
szokott  botlani,  de  azért  ne  vélje,  hogy  ott,  a  hol  ő 
talán  akarva  is  botlik,  mi  utána  botlani  fogjunk" 
(VI.  158). 

Szóval    annyi  kelletlen  körülmény  volt,  a  mennyi 

1  Kazinczy  Ferencz  levelezése,  XX,  40. 

2  Kisfaludy   Károly   minden   munkái  7-ik  kiadás,   VI.  417.' 

éppen  elegendő  volt  meggátolni  Bajza  és  Kazinczy 
közt  a  melegebb  személyes  vonzalom  keletkezését. 
Személyesen  alig  néhányszor  találkoztak.  Először 
1828  febr.  19-én,  azon  a  napon,  mikor  Kazinczy  és 
Kisfaludy  Károly  egymást  először  és  utoljára  látták, 
utoljára  1831  május  1-én,  a  mikor  már  mint  ellen- 
felek áUottak  egymással  szemben.^ 

Ha  Kazinczyhoz  nem  tudott  tartósan  csatlakozni 
Bajza,  még  kevesebb  rokonszenvet  érzett  az  Aspasia 
köre  iránt,  a  hová  pedig  eleinte  Toldy  is  nagyon 
édesgette  volna.  A  kör  mozgatói,  Kovacsóczy  Mihály 
és  Ponori  Thewrewk  József,  nagyon  kötötték  volna 
rá  a  barátságukat,  de  Bajza  kezdettől  fogva  keveset 
adott  rájuk,  később  meg  egészen  szakított  velük.  Az 
Aspasiában  ugyan  öt  verse  jelent  meg,^  de  a  verseket 
Toldy  az  ő  tudta  és  beleegyezése  nélkül  adta  át 
Kovacsóczynak.  Mikor  az  Aspasia  megjelent,  Bajza 
nagyon  felháborodott  Kovacsóczy  és  Toldy  tettén. 
Élesen  megrója  az  Aspasia  szerkesztését  (VI.  94), 
saját  verseit  meg  kitagadja.  „Csillogó  szavakból  össze- 
gyúrt valamiknek",  „czifra  szózűrzavarnak "  minősíti 
a  verseket.  „Nekem  nem  mi  veim  annál  inkább,  mivel 
a  te  kényed  szerént  vannak  néhol  elszabdalva,  néhol 
meg  elnyújtva"  (VI.  95,  103).  És  mikor  első  elkese- 
redése lecsillapodott,  akkor  is  még  mindig  nagy  jelen- 
tőséget tulajdonit  jövendő  pályájára  Toldy  meggondo- 
latlan tettének.  „Te  nem  érted,  hogy  csinálhatott  az 
Aspasia  írói  körömben  epochát?  Ezt  én  magam  sem 
értem  s  itt  aenigmája  vagyok  enmagamnak,  de  érzem. 
Ti  nem  hagytátok  nekem  azon  ösvényt,  mellyet  ma- 

'  Kazinczy  Ferencz  levelezése,  XX.  471 ;  XXI.  537. 
*  Az   Égiháború,   Philomélához,    Sólyomvár   és   a   Lantos 
(később  A  dalnok)  Juliasz  álnéven,  A  ligethez  saját  nevén. 

gamnak  választottam  úgy  futni,  a  mint  én  akartam, 
a  mint  én  feltevém  —  botlás  nélkül  ...  Én  másként 
akartam  pályámon  lépni,  mint  Szentmiklósy,  másként 
mint  Berzsenyi,  Dayka,  Csokonai ;  úgy  mint  Kölcsey, 
mint  Kisfaludy  Károly"  (VI.  102). 

Lassanként  kiengesztelődött  volna  Kovacsóczy 
iránt,  ha  közbe  nem  jön  Kovacsóczy  és  Thewrewk 
szereplése  a  pozsonyi  országgyűlés  alatt  (VI.  99). 
Hogy  Thewrewkkel  vitatkozni  nem  érdemes,  mert 
mindig  princípium  nélkül  szól,  hogy  versei  semmit 
sem  érnek  és  epigrammái  jó  részét  Kleistből  lopta, 
azt  már  épp  oly  régen  tudta,  mint  a  mily  régen 
belátott  Kovacsóczy  sokféle  költői  és  jellembeli  fogya- 
tékosságába (VI.  26,  27,  29—30,  90,  172—4,  185, 
197  stb.).  Hogy  miként  varrja  Kovacsóczy  mindenki- 
nek nyakába  rengeteg  sonettjét  és  hogy  milyen 
bolond  munkákba  kap  Thewrewk  és  mennyi  czimet 
nyomat  arczképe  alá,  azt  gúnymosolylyal  nézte  (VI. 
163,  174).  De  mikor  Kovacsóczy,  Thewrewk  és  Bors 
Sámuel  a  követeket  örökös  előfizetésekkel  zaklatták 
s  aztán  a  beszedett  dijakkal  szépen  elléptek,  akkor 
Bajza  végleg  elfordult  tőlük.  Az  úgysem  nagy  tisz- 
teletnek örvendő  irodalmat  erősen  compromittálta 
Kovacsóczyék  viselkedése  és  szélhámosságuk  kemény 
elitélésben  részesült  az  egész  irodalom  részéről  (VI. 
188,  194,  197,  211,  454—5). 

Bajza  magát  igazán  jól  csak  egy  írói  társaságban 
találta:  a  Kisfaludy  Károlyéban.  Kisfaludynak  Toldy 
mutatta  be   1822  júliusában^  és  az  1823-iki  Aurora 

^  Toldy  a  megismerkedést  igy  adja  elő  :  „Egy  júliusi  estve 
vala  .  .  .,  midőn  Esthajnal  ez.  dalát  Kisfaludynak  én  nyújtot- 
tam által.  A  magához  nem  bizó,  szerény  költö-ifjú  félt  azt 
maga  tenni.  Kedvezőtlen  ítélet  reá  nézve  halálos  ítélet  leen- 

közli  is  Esthajnalát.  Ettől  fogva  rendes  munkatársa 
az  Aurorának  s  verseinek  túlnyomó  része  itt  jelenik 
meg  először.  Kisfaludy  legbensőbb  köréhez  tartozott, 
mely  kívüle  még  Vörösmartyból,  Toldyból  és  Stettner- 
ből  állott.  Ez  az  ú.  n.  Aurora-kör,  melyhez  többé 
kevésbbé  szorosan  csatlakozott  a  fiatal  írók  egész 
serege.  Bártfay  és  Helmeczy  állottak  a  legközelebb 
hozzájuk,  de  velük  tartott  Czuczor,  Csató,  Fábián 
Gábor,  Jakab  István,  Kovács  Pál  és  mások,  jó  viszony- 
ban voltak  Kölcseyvel  és  Fáy  Andrással  is.  Estefelé 
naponta  összejöttek  Kisfaludynál,  bemutatták  új  mű- 
veiket, megbeszélték  terveiket,  megvitatták  az  iro- 
dalom új  termékeit  és  a  külföld  remekeit.  Kisfaludy- 
nak  kevés  kritikai  fegyelmezettsége  volt,  de  nagy 
olvasottságánál  és  élénk  költői  érzékénél  fogva  sok- 
szor helyes  irányba  terelte  fiatal  barátait.  Megvoltak 
neki  is  a  maga  hibái,  ellenmondást  nem  igen  tűrt, 
saját  műveiről  keményebb  kritikát  nem  bírt  elviselni, 
éppen  ezért  a  magával  egykorúakat  nem  szerette  tár- 
saságában és  a  fiatalokkal  éreztette  felsőségét,  de  a 
könnyelműségig  jó  szíve,   arany  kedélye  lebilincselte 

dett.  A  szeretet  bizodalmával  adtam  én  a  hires  férfiúnak  át  a 
kisded  dalt  s  lelkendezve  siettem  az  engem  szobájában  remény 
s  aggodalom  közt  váró  barátomhoz  megmondani  a  választ :  Ez 
a  fiatal  ember  egyik  elsejévé  lesz  dalköltöinknek.  Ez  a  festés, 
ez  az  érzés,  ez  a  nyelv  sokat  igérö ;  az  egész  oly  egyszerű  3 
oly  megható  !  Mondd  neki,  ifjú  barátom,  jöjjön,  hadd  öleljem  meg 
ezért  az  édes  dalért !  —  Bajza  sokszor  aratott  attól  fogva  dicsé- 
reteket, sokszor  üUött  diadalmakat,  de  azt  az  édes  boldog- 
ságot, melylyel  ez  ítélet  töltötte  el  szívét,  gyakori  vallomása 
szerint,  nem  érezte  többé  soha!"  (Emlékbeszéd  7.  1.)  Bár  az 
elbeszélés  kissé  stylizáltnak  látszik  s  Bajza  stoikus  jellemét  is 
hamis  világításban  mutatja  be,  nincs  rá  okunk  kételkedni  az 
elbeszélés  lényegének  igaz  voltában  (I.  10 ;  VI.  13). 

Bajzáékat.  Kisfaludy  lakásán  kívül  össze-összejöttek 
Bártfayné  estélyein  és  Fáy  Andrásnál  is.  Körüket 
tréfásan  Alsatiának  nevezték^  s  volt  valami  Révai- 
Társaságuk  is,  melyről  azonban  csak  Bajzának  egy 
háromsoros  meghívójából  tudunk  (VI.  389).  E  meg- 
hívó szerint  a  kör  titkára  Bajza  volt.  Bár  utóbb 
Kazinczy,  Szemere  és  Döbrentei  emlegették  is  a 
„szent  kört",  a  .szövetséget",  az  „obscurans  clubot", 
a  társaságnak  valami  komolyabb  jelentőséget  aligha 
lehet  tulajdonítani.  Valami  romantikus  rejtelmeskedés- 
nek  köszönhette  létét  a  valószínűleg  rövidéletű  egye- 
sület. A  mi  Kisfaludyék  törekvéseiben  nevezetes  volt, 
azt  megcsinálták  e  kör  nélkül  is. 

Bajzát  Kisfaludyhoz  nemcsak  írói  érdemei  elisme- 
rése, hanem  személyes  vonzalom  is  fűzte.  Ha  Pesttől 
távol  volt,  állandóan  leveleztek  ^  s  a  bizalmas  hang, 

*  L.  ez  adatokra  nézve  Bánóczi  Kisfaludy  Károlyát.  Az 
Alsatia  névre  nézve  Bártfay  ezt  írja  Kölcseynek  :  „Nem  tudom, 
tudod-e  kedves  Ferim,  mit  teszen  az  az  Alsatia  ?  Scott  Walter 
egyik  románjában  (Nigelben)  leírja  Londonnak  a  XVII.  század- 
ban volt  egy  részét,  melyet  akkor  Alsatiának  hivtanak,  olyfor- 
mán,  mint  teszem  Pozsonyban  a  Schlossberget.  S  azon  londoni 
Alsatiában  mindazok,  kik  duellum,  adósság  s  egyéb  czimek 
miatt  lappangani,  azaz  nyugalomban  lenni  akartak,  ott  keres- 
tenek  s  találtak  menedéket.  Ezt  tehát  magyarázatul,  ha  jöven- 
dőben Alsatákról  találnék  szót  ejteni,  hogy  tudhasd,  édes 
Ferim,  hogy  azok  alatt  Lumpen-Gesindel  értetik.  A  londoni 
Alsaták  néha  napján  részegeskedni,  czivakodni  stb.  szerettek 
8  valljon  mindezen  tisztes  czimek  nem  illenek-e  reánk?"  (Sze- 
mere-Tár, 13,  LXXXIV.) 

*  Bajzának  Kisfaludyhoz  irt  levelei  elkallódtak  s  Kisfaludy- 
nak  Bajzához  intézett  levelei  közül  is  csak  7  maradt  meg. 
Ötöt  kiadott  Bánóczi  Kisfaludy-kiadásában  (VI.  415—419), 
kettő  kiadatatlan  s  Toldyuak  Bajzához  intézett  levelei  közt 
található  az  Akadémiában  (1823  nov.  29.,  1826  ápr.  27.), 

melyen  ezek  írva  vannak,  a  discret  közlések  Kazinczy- 
ról,  Kisfaludy  Sándorról,  Döbrenteiröl  mutatják  benső 
viszonyukat.  Kisfaludy  Toldynak  is  nagy  szeretettel 
irogatott  Bajzáról  s  a  túlságosan  egyenes  Bajza  Kis- 
faludyval  szemben  volt  a  legkíméletesebb,  bár  szó- 
kimondása egyszer  mégis  kedvetlenséget  okozott  (VI 
198,  202).  Haláloságyán  az  éppen  Gyöngyös-Orosziu 
tartózkodó  Bajza  után  vágyott  Kisfaludy  s  bár  Toldy 
rögtön  irt  neki  s  Bajza  azonnal  indult,  már  későn 
érkezett.^  Fájdalmasan  emlegette  is  Bajza  haláláig, 
hogy  nem  tudott  búcsút  venni  mesterétől. 

A  szerep,  melyre  Kisfaludy  kiszemelte,  eleinte 
sehogy  sem  tetszett  neki.  Kisfaludy  1826-ban  Toldy 
útján  közölte  vele  a  megindítandó  Kritikai  Levelek 
tervét  és  felkérette  a  szerkesztőségre.  Bajza  nagyon 
helyeselte  a  tervet :  „Hogy  literaturánkat  egy  időszak 
óta  elborítja  egy  lelketlen  sereg,  mellynek  bacchansok 
módjára  zajgó  lármáit  darab  időtől  nézem  én  magamba 
fojtott  bosszankodással,  az  már  mindenikünk  előtt  igen 
is  tudva  vagyon  s  annál  inkább  tudva  lehet,  mint- 
hogy már  nyilván  mutogatja  magát  az,  hogy  nemze- 
tünknek az  írói  sphaerában  ezen  club  akar  tónt  adni, 
a  mi  nem  egyebet  tenne,  mint  a  nyelvet  mostani, 
ámbár  lassú,  de  mégis  szép  előhaladásából  kivenni  s 
visszasüllyeszteni  azon  korba,  hol  mintegy  70  év  előtt 
sinylett"  (VI.  167).  Részletesen  megbeszéli  Kisfaludy  ék 
tervét,  arról  azonban  hallani  sem  akar,  hogy  a  szer- 
kesztő ő  legyen.  Egyrészt  nem  érzi  magát  eléggé 
készültnek  a  feladatra,  másrészt  meg  mint  szegény 
ember   nem   akarja   magát  gyűlölségbe  hozni  az  em- 

^  Kisfaludy  Károly  minden  munkái  7-ík  kiadás,   VI.   435. 
Toldy  1830  nov.  19-iki  levele  Bajzához  az  Akadémiában. 
Dr.  Bajza  :  Bajza  József.  4 

berek  előtt  (VI.  168—9).  Bajza  ellenállásán  a  terv 
aztán  meg  is  bukott.^ 

Egy  év  múlva  is  vonakodott  még  minden  bírálat- 
tól. Szemere  Pál  vele  szerette  volna  megbíráltatni 
fordított  verseit:  „Mi  jutott  eszébe?  Én  nem  akarok 
recenseálni.  lUyenekhez  nekem  nincs  kedvem.  Én  úgy 
vagyok  a  kritikával,  mint  a  ruhának  egy  bizonyos 
nemével,  mellyet  Zrínyi-dolmánynak  neveznek.  .  .  . 
Másokat  benne  öltözve  szeretek  látni,  de  magamon 
nem  szeretem,  nem  bírnám  viselni"  (VI.  234).  „Észre 
sem  vette,  hogy  már  öltögette  magára  a  dolmányt."^ 

Tény  az,  hogy  mielőtt  egyetlen  bírálatot  írt  volna, 
kész  kritikai  neve  volt  az  irodalomban.  Kisfaludy 
véleményét  kéri  az  Auroráról,  Toldy  ismételten  mint 
tekintélyre  hivatkozik  rá,  Guzmics  elragadtatással  ír 
róla.'  E  hírnév  oka  Bajza  irodalmi  társalgása  volt. 
Ez,  sajnos,  elveszett  számunkra,  de  a  leveleiben 
található  kritikai  nyilatkozataiból  meglehetősen  világos 
képet  nyerhetünk  ifjúkora  kritikai  nézeteiről  és  fejlő- 
déséről. 

UL 

Bajza  első  kritikai  megjegyzései  nagyrészt  külső- 
ségekre vonatkoznak.  Meglátszik,  hogy  Kazinczy 
hatása  alatt  áll.  Toldy  rímeivényein  és  saját  versein 
köszörülgeti  kritikai  fegyvereit.  Egy-egy  szón,  kifeje- 
zésen  hónapokig   elvitázik.    Képes    egész    értekezést 

*  A   Kritikai  Levelek  tervének  további   sorsára   nézve  1. 
Kuncz  Aladár :  Toldy  Ferencz,  39—41.  1.,    továbbá  Toldy  1826 
jan.  21.,  febr.  18.,  márcz.  20.  és  21-iki  leveleit  Bajzához. 
'  Péterfy  Jenő  összegyűjtött  munkái,  I.  211, 
'  Kisfaludy  Károly  minden  munkái   7-ik  kiadás,  VI.  416. 
Kazinczy  Ferencz  levelezése,  XX.  337,  457,  458,  471. 

J 

írni  versei  egyes  kifejezéseiről.  A  szavak  megváloga- 
tását  tanítja,  nem  egyszer  erős  túlzásokba  esve,  pl. 
mikor  egész  komolyan  azt  írja,  hogy  a  kuvik  szó 
nem  való  versbe.  Az  üres  szódiszeknek  különben 
kezdettől  fogva  ellensége  (VI.  12,  39,  44,  84,  86, 
95,  112,  135—7,  183-4,  200,  205,  206—7,  210, 
236—7,  239—40  stb.).  Elvi  megállapodásai  a  nyelvre 
nézve:  „Még  az  nem  szerencsés  író  egészen,  kinek 
szép,  magas,  mély  gondolatok  villámként  tudnak 
támadni  elméjében,  hanem  az,  ki  ezen  gondolatokat 
szépen,  magasan  (exaltáltan),  mélyen  tudja  kifejezni" 
(VI.  45).  „A  hely  és  szóló  szerént  változik  a  nyelv" 
(VI.  84).  „A  praecisio  a  nyelvnek  födisze"  (VI.  131). 

A  verselésre  mindig  igen  nagy  gondot  fordít,  de 
a  túlságos  formacultusnak  nem  híve.  Ezért  elkesere- 
dett ellensége  az  elisiónak  (VI.  127,  207,  214,  222) 
és  éppen  nem  barátja  a  sonettnek.  „Könnyebb  volna 
Budavárnak  összeomlani,  mint  nékem  sonettet  írhatni. 
Ha  történetből  a  sonettről  találnál  írni  egyvalahol, 
hasonlítsd  a  kalitkához,  mellyben  a  rab  madár  a  lel- 
kesült szellem ;  ez  igyekszik  repülni,  de  meggátolja 
mindenfelől  a  farostély,  melly  a  sonettben  a  struc- 
tura,  a  metrum,  a  rím ;  szárnyaival  vergődve  repül  a 
kalitka  foglya,  de  börtöne  igen  csekély  lévén,  hosz- 
szában  egyik  szegletbe  ütődve  leesik.  Ezen  szeglet  a 
a  sonettnek  14-ik  verse,  hol  a  zseni  röptének  ön- 
akaratja  ellen  szárnya  szegetik"  (VI.  121). 

A  külsőségekre  mindvégig  igen  nagy  súlyt  helye- 
zett, de  később  mégis  elsősorban  a  tartalom  érde- 
kelte. A  magyar  romantikusok  és  a  német  theoreti- 
kusok  terelték  helyes  irányba.  A  theoriák  tanulmá- 
nyozását és  nagyrabecsülését  korán  kezdte.  1822 
őszén  igen  uaivul  nyilatkozik  Szentmiklósy  Hunyadi- 

járói  („Egy  jelenése  könnyet  ejte  szememből  s  ez 
nekem  most  elég.  Az  érzékeny  költeménynek  legszebb 
jutalma  a  könny"),  de  ítéletéhez  már  hozzáfűzi: 
„Kritikai  szájjal  nem  szólhatok  felőle,  mivel  a  drá- 
mának theorie-jét  nem  tudom"  (VI.  14).  Az  érzett 
hiányt  lázasan  iparkodik  pótolni  s  alig  egy  év  múlva 
észreveszi,  hogy  „a.  botránkozásig  uralkodik  íróink- 
nak nagyobb  felekezetében  a  theoriátlanság*  (VI.  23). 
Fiatalos  buzgóságában  aztán  egy-egy  pillanatra  azt 
hiszi,  hogy  a  theoria  minden.  Makáry  Györgyöt  meg- 
rója, hogy  operát  akar  irni,  holott  az  operának  theo- 
riája  még  nincs  megírva  (VI.  33).  A  húszas  évek 
derekán  azonban  már  egészen  helyesen  fogja  fel  a 
theoria  és  a  költő  viszonyát.  ,A  múlt  évi  Tud.  Gyűj- 
teménynek IX.  kötete  kezeimnél  volt  s  láttam  Ber- 
zsenyi feleletét,^  melly  engem  egyrészről  egészen 
öszvezavart,  de  másrészről  igen  sokra  tanított.  Azon 
theoria,  mellyet  Berzsenyi  ad,  igen  hamis  s  nem  az 
ő  applicatiójából  abstrahált  theoria.  Ha  ő  ezen  theoria 
szerént  írta  volna  verseit,  úgy  sohasem  foghatott 
vala  Berzsenyi  lenni.  Ismét  egy  példa  nekem  arra, 
a  mit  én  olly  erősen  hiszek  s  régen  hiszek.  Az  t.  i., 
hogy  igen  kicsiny  theoria  is  alkothat  olly  poétát,  a 
ki  századok  csudája  lehet,  ha  tőle  a  természet  maga 
adományait  meg  nem  vonta;  ellenben,  kit  a  termé- 
szet mostohául,  csak  a  ratione  proditum  animalokat 
egy  számmal  bővíteni  szült ...  azt  a  legvalóbb,  leg- 
élesebb theoria  sem  fogja  a  középszernél  fellebb 
emelhetni"  (VI.  166).  Pár  hó  múlva  ismét:  , Azt  ol va- 
sam egyvalahol,  hogy  a  schilleri  genie  kifejlésére 
sokat   használa   Lessing   dramaturgiája;    a    történet 

*  T.  i.  Berzsenyi  feleletét  Kölcsey  bírálatára. 

valóságát  nem  tudom,  de  abból,  a  mit  Schiller  mond 
magáról,  midőn  Shakespeare-t  ismerni  tanulta,  azt 
húzom  ki,  hogy  Shakespeare-nek  egyszeri  átolvasása 
többet  használa  Schillernek  a  drámai  tudományban, 
mint  Lessingnek  betéve  való  tudása"  (VI.  182). 

A  kritikusnak  első  kötelessége  alapos  theoriai 
ismeretekre  szert  tennie.  Második  ismereteit  becsü- 
letesen és  igazságosan  alkalmaznia.  „A  hízelkedő 
embernek  megbékélhetetlen  utalója  vagyok"  (VI.  7) 
írja  17  éves  korában  s  ez  elvhez  holtig  hű  marad. 
Véleményét  legjobb  barátaival  szemben  is  kimondja. 
„Te,  édes  barátom,  tőlem  ítéletet  kérni  szoktál  mun- 
káid felől  s  mondod  s  mondád  leveleidben,  hogy 
javallásom  neked  örömet,  rosszallásom  kedvetlensé- 
get okoz  s  inkább,  mintha  ezt  más  tenné.  Ezen 
kinyilatkoztatás  engemet,  hogy  kedvetlenséget  neked 
ne  okozzak,  oda  vezethetne,  hogy  mindenkor  javallva 
ítéljek  műveidről.  De  nálam  másként  van.  Valahány- 
szor ítélni  kell  munkádról,  akkor  sohasem  vagy 
nekem  barátom,  hanem  idegen"  (VI.  46).  „Én  írót 
nem  ismerek  barátomnak,  úgy  mint  írót,  mert  ha  ezt 
tartanám,  minden  jó  írót  barátomnak  ismernék.  Nekem 
az  ember  barátom,  nem  az  író"  (VI.  124).  Szóval 
nem  az  írót  kell  nézni,  hanem  munkáját  (VI.  53), 
Éppen  ezért  Kisfaludy  egész  körével  szemben  han- 
goztatja Tessedik  Ferencz  verseinek  ürességét  (VI. 
225)  s  az  utókor  neki  adott  igazat. 

A  kritikus  legyen  következetes  (VT.  154).  .Egy- 
szer kiírt  szavamat  nem  szeretem  visszavonni"  (VI. 
224).  ítéletei  legyenek  megokoltak  (VI.  88).  ,Azt 
kívánom  meg  mindenkor,  hogy  ha  szól  rólam  valaki, 
az  szóljon,  a  kiről  tudom,  hogy  a  dolgot,  mellynek 
magyarázatjára  kelt,  érti,  ha  pedig   még   értelmének 

bizonyságát  sohasem  adta,  következőleg  nem  ismer- 
hetem értelmi  tehetségét,  azt  fogom  tőle  kívánni, 
hogy  úgy  szóljon,  hogy  által  láthassam,  hogy  a  dol- 
got érti"  (VI.  218).  A  kritikus  sohase  feledkezzék 
meg  az  illő  tiszteletről  a  közönség  és  az  író  iránt. 
,Ne  feledjük,  hogy  a  literatura  örök  respublica  s 
benne  önkény  hatalmat  nem  gyakorolhat"  (VI.  168). 
„Egy  nemzetnek  literaturája  nem  gyermekjáték,  hogy 
abból  kényünk  szerint,  a  mikor  tetszik,  tréfát  űzhes- 
sünk. Tisztelni  kell  a  publicumot,  mert  érdemli,  hogy 
tiszteltessék"  (VI.  124).  A  theoriákat  tanulmányozó 
soha  meg  ne  feledkezzék  arról,  „hogy  mást  teszen 
sokat  tudni  és  mást  jól  tudni.  Azt  hiszem  Plinius- 
szal,  hogy  mást  teszen  sokat  olvasni,  mást  sokszor 
és  jól  olvasni.  Non  multa,  sed  multum"  (VI.  163). 

Csak  az  ilyen  jól  készült  és  nyílteszű  kritikus 
érdemel  figyelmet.  Avatatlanok  szavára  semmit  sem 
kell  adni  (VI.  51).  Toldyt  megrója,  mert  hajt  min- 
denki véleményére.  »Egy  értő  javallata  többet  nyom 
ezer  értetlen  kajdászaíánál"  (VI.  77).  Saját  magának 
is  szigorú,  de  értelmes  kritikust  óhajt.  „Én  nem  ret- 
tegek semmi  kritikától  s  valamint  dicséret  el  nem  fog 
szélesíteni,  el  nem  kevélyíteni,  úgy  bizonyossá  tehet- 
lek  róla,  hogy  gáncs  sem  fog  soha  leverni"  (VI.  199). 

Hogy  a  komoly  kritika  előtt  megálljanak  müveink, 
gondosan  kell  dolgoznunk.  A  gondos,  megfontolt 
munka  időt  kíván.  Dolgozzunk  lassan,  mert  „a  sietés 
elnyomja  soksággal  azon  tüzet,  melly  jó  munkát  adni 
hevíti  az  írót"  (VI.  14).  „A  hirtelenség  vagy  hamar- 
ság,  vagy  könnyűség,  akárminek  nevezzem,  gondat- 
lanságot szül"  (VI.  48).  Mikor  a  Zalán  futására  meg- 
kezdődött az  előfizetés,  Bajza  így  ír:  „Vörösmarty- 
nak óhajtanám,  hogy  előfizetője  ne  legyen.  Egy  nagy 

epost  nem  lehet  úgy  venni,  mint  egy  10 — 12  sorból 
álló  kisded  dalt,  mellynek  hibáit  s  szépségeit  a  gya- 
korlott fej  azonnal  kiláthatja.  Igen  sokat  monda  az 
a  soha  nem  megvetendő  kritikus,  ki  azt  monda,  hogj' 
nonum  prematur  in  annum  ...  Én  a  derék  ifjút  tisz- 
telem s  nálam  őt  senki  jobban  nem  tisztelheti.  A  ki 
oUy  darabot  ada,  mint  a  Tűnődő,  méltó  az  a  tiszte- 
letre, méltó  a  nemzeti  tapsra.  Ez  s  az  ő  Fellegekhez 
rosszul  czimzett  darabja,  ez  évi  Aurorának  örökké  a 
legszebb  darabjai  közé  fognak  számláltatni.  Hogy 
neve  ragyogjon,  úgy  óhajtom,  mintha  saját  nevem 
volna ;  annak  okáért  féltem  őt,  mert  Zalánjárói  az  én 
jóslatom  az,  hogy  ha  most  hamarjában  kijövend, 
rövid  idő  multán  el  fog  feledtetni"   (VI.  129). 

A  munkát  sokáig  kell  javítgatni,  mielőtt  kiad- 
nánk. „Mindenikünknek,  kiket  megszálla  a  vers  és 
könyvgyártás  dühe,  hasznos  azon  tanács,  hogy  tanul- 
junk törleni  s  az  a  legszerencsésb,  ki  ezt  korán 
megtanulta"  (VI.  29).  Ne  írjunk  sokat!  „Belém  a  Ge- 
nius határtalan  gyűlölséget  oltott  a  lelketlen  versek 
iránt,  azért  válogatom  olly  szorgalommal  a  tárgyat, 
azért  töltök  napokat  egy  igen  kicsiny  darabocska 
készítése  mellett,  hogy  a  gondolatok  ezrei  közül  a 
leghelyreillőbbet  választhassam.  S  azt  hiszem,  hogy 
meddig  én  ezen  dolgozás  módját  követni  fogom, 
addig  darabjaimból  mindég  lélek  és  szív  hatással  fog 
szólni  .  .  .  S  ezért  írok  én  keveset  s  ezért  szeretek 
szenvedelmesen  kevés  verset  írni.  Ne  hidd,  hogy  én 
sebesen  dolgoznám  verseimet.  Ott,  hol  ti  darabjaim- 
ban talán  legszebb  rózsákat  találtok,  én  talán  a  leg- 
élesebb tüskék  karczolásait  éreztem ;  de  az  nekem 
kedves  dolog,  ha  az  mondatik,  hogy  darabjaimon 
sebes  kéz  látszik,  mert  az  szép  tulajdon  volna,  ha  én 

azt  mondhatnám  magamról,  hogy  mesteri  könnyűség- 
gel bírok"  (VI.  233). 

Tökéletes  külforma  mellett  a  vers  belformájának 
is  tökéletesnek  kell  lennie.  Az  alkalmi  versek  kire- 
kesztendők  a  költészet  birodalmából  (VI.  17).  A  vers- 
ben legyen  egység  (VI.  109, 186).  Az  egységnek  meg 
kell  lennie  a  szakaszokon,  sőt  a  sorokon  belül  is. 
Egy  strophába  nem  való  két  egymással  össze  nem 
függő  gondolat  és  minden  sornak  önmagában  is  némi 
befejezettséggel  kell  bírnia  (VI.  117,  206).  Egységes 
szerkezet  mellett  egyszerű  szerkezetűnek  is  kell  len- 
nie a  versnek,  minden  mesterkéltség  tönkreteszi  a  köl- 
teményt (VI.  244).  A  forma  feleljen  meg  a  tartalomnak, 
a  kifejezések  a  hangulatnak  (VI.  127,  209,  248). 

A  vers  érdeket  minden  külső  és  belső  csiszolt- 
sága mellett  is  csak  akkor  fog  kelteni,  ha  eszmei 
vagy  érzelmi  tartalmában  van  valami  eredeti.  Az  ere- 
detiség követelésében  annyira  megy,  hogy  valósággal 
lenézi  a  műfordítást.  Toldyt  lebeszéli  fordítási  tervei- 
ről. „Valameddig  csak  mindég  fordítunk,  addig  lite- 
ratúránk nincsen  .  .  .  Míglen  erős  vagy  originált  írni, 
míglen  nem  vagy  teljesen  meggyőződve,  hogy  ere- 
deti talentumod  nincsen  .  .  .  addig  ne  alázd  le  magad 
fordítónak"  (VI.  32).  Máskor  arra  inti  Toldyt,  hogy 
ne  merüljön  el  túlságosan  Berzsenyibe,  mert  úgy 
járhat,  mint  Hoblik  Márton,  Berzsenyi  utánzója: 
„Észre  sem  veszszük  gyakran,  midőn  gondolatink  közé 
más  lelke  becsúsz"  (VI.  9). 

Saját  versei  eredetiségére  is  igen  kényes.  Toldy 
azt  írta  Emlékezés  ez.  versére,  hogy  Matthissonra 
emlékeztet.  Bajza  felelete :  „Egy  Kölcseynek,  kit  ón 
recensióiból  igen  jól  ismerek,  nem  fogna  fejébe 
férni  az,   hogy  e  dal  Matthisson   nélkül   születhetett 

volna.  Én  pedig  azt  mondom,  hogy  ha  van  valamim 
originál,  tehát  annak  legméltóbb  jussal  ezen  dal 
mondathatik  .  .  .  Hogy  Matthisson  olvasása  nélkül 
formám  s  expressióm  másfélék  lettek  volna,  azt 
megengedhetem.  Én  Matthissont  egészen  elolvastam, 
Salist,  Höltyt,  Kindnek  egy  részét  szinte  .  .  .  s  mond- 
hatom, hogy  a  poetai  nyelvben,  formákban,  fordula- 
tokban sokat  tanultam  tőlök  s  ezen  igen  örülök  és 
nem  szégyen  ez.  Matthissonnak  minden  darabja  közt, 
ha  jól  emlékszem,  az  Erinnerungen  ez.  az,  melly  az 
enyémmel  összehasonlítható,  formája  olyan,  mint  az 
enyimé,  de  gondolatjai  mások.  Vesd  össze  a  kettőt" 
(VI.  86).  Az  eltűnt  ifjúkort  meg  így  védi:  „Azt  nem 
hiszem,  hogy  a  darab  nagyon  SchiUerre  emlékeztes- 
sen. Nem  tagadom,  hogy  a  kettő  között  van  hason- 
lat s  ennek  kell  is  lenni,  minekutána  nekem  feltéte- 
lem volt  Schiller  formáját  utánozni,  de  a  hasonlatot 
csak  az  fogja  észrevenni,  a  ki  a  kettőt  egymás  után 
olvassa  s  figyelmesen  elolvassa.  Igen  conscientiosus, 
igen  finnyás  vagyok  abban  én  is,  hogy  gondolataim 
a  máséival  össze  ne  üssenek,  a  mint  kell  is  lenni 
mindenkinek,  a  ki  művészi  nevet  érdemelni  akar :  de 
mind  e  mellett  is  még  azt  hiszem,  hogy  a  darab 
elég  originalitással  van  adva"  (VI.  214).  „Keblemben 
hordom  annak  érzelmét,  hogy  most  már  csak  szín  és 
semmi  egyéb  nem  ragad  és  nem  ragadhat  rám  más- 
ról. Egykor  magamat  vezetni  kellé  hagynom  s  akkor 
egész  darabok  elragadhattak  volna  rám  más  müvé- 
ből s  mégis  meglehetősen  megőrzött  geniusom.  Az  az 
időpont  elmúlt  már  s  most  saját  erőmmel  megyek 
vezető  nélkül.  Heterogeneus  tárgyakban  egyes  gon- 
dolatok általvételétől  magamat  óvni  nem  fogom,  mert 
értem,  mit  teszen  a  mostani  korban  originál  költőnek 

lenni.  Abban  áll  minden  érdemünk,  hogy  az  ezerszer 
mondottakat  új  alakban  állítjuk  elő.  Olly  alakban, 
hogy  rajta  interessé  s  újság  ingere  legyen  elöntve* 
(VI.  240). 

És  mert  eredeti  írónak  tartja  magát,  hevesen  til- 
takozik az  ellen,  hogy  Toldy  önkényesen  változtatgat 
versein  és  a  verseket  ily  alakban  adja  ki,  anélkül 
hogy  beleegyezését  kérné  (VI.  124,  158).  Szívesen 
meghallgatja  és  ha  meggyőzik,  el  is  fogadja  mások 
tanácsát,  „de  sine  nobis  de  nobis  változtatni,  azt  én 
kikérem  magamnak  akárkitől ;  ha  shakespeare-i  genie 
leszen  is,  mindenkor  mélyen  meg  fog  bántani  vele" 
(VI.  203). 

Ilyen  elvek  mellett  természetesen  ugyancsak  kemé- 
nyen ítélget  kora  nem  egy  írójáról.  Edvi  Illés  Pálról, 
Mészáros  Károlyról,  Karácsonyi  Imréről,  Huzly  Ká- 
rolyról, Puky  Józsefről  csak  kicsinylően  nyilatkozik 
(VI.  27,  34,  40,  48,  130,  204  stb.),  de  nem  sokra 
tartja  jó  barátait,  Nemesapáthi  Kiss  Sámuelt  és  Ma- 
káry  Györgyöt  sem  (VI.  20,  27,  104,  119,  162,  163, 
212,  215,  260  stb.).  Nagyobb  tekintélyű  írókról  is  jól 
megmondja  a  véleményét:  Igaz  Sámuelt  (VI.  157), 
Kulcsár  Istvánt  (VI.  20,  49,  51,  57,  65,  77  stb.)  meg- 
lehetősen lenézi,  Verseghyre  szerinte  semmi  jó  ízlés 
nem  ragadt,  pedig  Sulzert  fordítgatta  (VI.  26,  182), 
Czuczor  Augsburgi  ütközete  elhibázott  munka  és 
Vörösmartyt  utánzó  balladái  sem  sokat  érnek  (VI. 
26,  283),  az  annyira  ünnepelt  Ányosról  sincs  valami 
nagy  véleménynyel:  „Igazad  van,  hogy  Ányos  leg- 
nagyobb elegiakusunk,  de  a  legkisebb  is  egyszersmind. 
Tudod  mért?  Mert  csak  egyetlen  elegiakus  literatu- 
ránkban  s  éppen  azért . .  .  nem  következik,  hogy 
mégis  mindenkép  nagy  legyen"  (VI.  59). 

Még  érdekesebbek  későbbi  ellenfeléről,  Szent- 
miklósy  Alajosról  tett  nyilatkozatai.  Határozottan  til- 
takozik, mikor  Toldy  Szentmiklósyt  mint  meseírót 
Fáy  mellé,  mint  lyrikust  Kölcsey  mellé  állítja  (VI. 
59,  207).  Második  nyilatkozata:  „Köszönöm  a  jó 
szándékot,  melly  szerint  példányokat  mutatsz  s  tanács- 
iasz a  követésre  Szentmiklósyban  (én  nem  őt  tettem 
volna  Kölcsey  mellé)  és  Kölcseyben,  de  megengedj 
édes  barátom,  tanácsodat  ezúttal  nem  követhetem  s 
nem  fogom  követni  .  .  .  Szentmiklósy  azért  is  nem 
lehet  példányom,  mert  úgy  hátra  fognék  menni,  nem 
előre.  Kölcsey  azért  nem,  mert  én  jól  érzem,  hogy 
kettőnket  a  genius  különböző  utakon  vezet.  A  dal- 
nak több  nemei  vannak  s  egyik  nemben  Kölcsey 
azon  művészi  ponton  áll,  melly et  én  minden  poetai 
tehetségemnek  egy  focusba  való  gyűjtése  által  is 
nehezen  fogok  meghaladhatni,  sőt  nem  meghaladni, 
de  nehezen  elérhetni  is.  Az  a  mesteri  simplicitasa  a 
természetnek,  melly  mégis  a  maga  egyszerű  alakját 
mindég  annyi  sok  interessévei  tudja  előmutatni, 
melly  Kölcseynek  néhány  általam  látott  dalain  elöntve 
van,  ritka  tulajdon,  barátom  s  csak  ezredik  indivi- 
duumnak sajátja  s  nem  követés  vagy  törvények 
vizsgálásának  resultatuma,  hanem  egyenesen  termé- 
szet adománya.  De  mind  e  mellett  is  viszont  érzek 
magamban  olly  tehetséget,  mellynek  hatalma  által  a 
Kölcsey  korában  fogok  olly  dalokat  adni  ...  a 
millyeneket  nem  tudom,  ha  foghatna-e  Kölcsey,  mert 
a  mint  mondom,  a  genius  két  egymástól  különböző 
utakon  vezérel  bennünket.  De  Szentmiklósyt  külön- 
ben is,  annál  inkább  pedig  Kölcsey  mellett  művész- 
nek nem  ismerem  ...  Ha  majd  egykor  látni  fogom, 
hogy  mostani   tekintetim   csaltanak  s  költői   tehetsé- 


60  MÁSODIK   FEJEZET 

gem  olly  igen  csekély,  hogy  elenyészik,  hanemha 
theoriai  vizsgálatokkal  s  példányok  után  való  con- 
templatiókkal  elmulasztom  edzeni,  akkor  igenis  fogok 
példányokat  választani  s  a  lyrában  praeferenter 
Goethét  és  Tiecket"  (VI.  207).  Minden  elismerése 
mellett  is  Kölcsey  költészetében  is  talál  kifogásolni 
valót,  ha  nem  nagyon  lényegeseket  is  (VI.  184, 
241,  248). 

Már  nagyon  sok  a  baja  Kölcsey  legjobb  barátjá- 
val. Szemere  Pállal.  Vele  az  Élet  és  Literatura  elő- 
fizetése ügyében  kezdett  levelezni  s  mindjárt  ez  alka- 
lommal kellemetlenségei  voltak  miatta.  Az  előfizetési 
felhívás  olyan  furcsán  volt  megszerkesztve,  ^  hogy 
Pozsonyban  senki  sem  értette  meg.  Végre  is  neki  kel- 
lett megfejteni  az  „éjféli  csodatürelmet"  (VI.  187, 
188).  Még  jobban  bántotta  az  a  felületesség  és  léha- 
ság, melylyel  Szemere  az  előfizetőkkel  bánt  és  mely 
könnyelműség  miatt  neki  is  mint  előfizetés-gyűjtőnek 
volt  mit  hallania.  Megrótta  azt  is,  hogy  Szemere  lap- 
pótlékul közismert  munkákat  lenyomatott  (V.  193,  215). 

Szemerének  egyszer  az  az  eszméje  támadt,  hogy 
folyóiratában  összegyűjtve  újra  kiadja  Bajza  addig 
megjelent  verseit  és  Kölcseyvel  irat  hozzájuk  bírá- 
latot. Bajzának  a  terv  sehogy  sem  tetszett.  Nem 
mintha  a  bírálattól  félt  volna,  hanem  mert  nem  tar- 
totta czélirányosnak,  hogy  egy  még  fiatal  költő  kiala- 
kulatlan költészetéről  összefoglaló  bírálatot  írjanak. 
Másrészt  meg  nem  akarta  sajátjainak  elismerni  az 
Aspasiában  megjelent  verseit,  sem  egyéb  verseiben 
Toldy  önkényes  változtatásait.  Ha   pedig   Szemere  a 


'  Tévesen  Kölcseynek  tulajdonítva  megjelent  Kölcsey  Ferencz 
mitiden  munkái,  3-ik  kiadás  X.  204. 

verseket  nem  mind  és  másként  közli,  mint  a  hogy 
először  megjelentek,  világos  lesz,  hogy  a  verseket 
tőle  kapta  és  a  közönség  szemében  majd  úgy  tűnik 
fel  a  dolog,  hogy  önmagát  recenseáltatja  (VT.  199, 
215,  217,  234,  246).  Szemere  le  is  tett  tervéről 

Szeretett  volna  egy  más  tervet  is  megakadályozni. 
Toldy  Handbuchjában  neki  is  helyet  szánt,  Bajza 
szerette  volna,  ha  kihagyja.  „Nem  azért  mintha  azt 
vélném,  hogy  verseim  ott  meg  nem  állhatnak,  mert 
azt  reménylem  és  érzem,  hogy  a  hol  Döbrentei, 
Székely,  Fáy,  Tóth  mint  poéták  helyet  foglalnak,  ott 
én  is  el  fogok  vegyülhetni,  hanem  amiatt  a  nekem 
szerénytelenül  álló  „Biographie  und  Geschichte  des 
literarischen  Wirkens  des  Dichters"  miatt  nem  szere- 
tem, hogy  nevem  bejön  s  annnál  inkább  nem,  hogy 
általad  jön  be  s  csak  barátságos  kedvezésnek  fog 
vétetni"  (VI.  199).  A  mint  azonban  Bajza  előre  sej- 
tette, Toldy  nem  hallgatott  rá.  A  Handbuchban 
olvasható  Bajza  életrajza  és  közölve  van  tíz  verse 
(VI.  107,  126,  129,  142,  199,  215,  257). 

A  legérdekesebbek  azonban  leveleiben  a  saját 
költészetére  vonatkozó  megfigyelései,  szinjátszástani 
jegyzetei  és  a  művészi  népdalnak  ismeretes  elmélete 
Élénk  önmegfigyelőképességével  többször  élesen 
bevilágít  saját  költői  világába.  18  éves  korában  írja: 
„Költői  szellemem,  a  csekély,  mellyet  a  természettől 
nyerek,  igen  hajlik  a  subjecti vitásra ;  s  ezt  bizonyítja 
az  is,  hogy  sphaerámban  tetszem  lenni  magamnak, 
midőn  Daykának  Esdeklését  és  Titkos  búját,  Szeme- 
rének Emlékezetét,  Titkos  vidékét  olvasom  ámbár 
ezek  köztil  sem  vagyok  mindegyikkel  tökéletesen 
minden  részről  megelégedve"  (VI.  16).  Két  év  múlva 
írja:    Valókat    eddig    még    sohasem    tudék    festeni, 

nálam  minden  ábrándozás,  kigondolás,  a  legszorosb 
értelemben  költemény.  Ha  voltak  is  eddig  életemben 
scenák,  melyeket  poemákba  önthettem  volna,  azt  én 
nem  tettem  és  nem  tehettem,  mert  arra  hogy  én 
írjak,  középszerű  hevület  kell ;  ha  nagy  mértékben 
vagyok  hevülve,  még  csak  egy  sort  sem  tudok  írni, 
ha  ellenkezőleg,  azaz  igen  kis  mértékben,  csak  hideg 
és  tompa  hangokat  producálok  elé.  Középszerű  hevü- 
letben oUy  képzelgésbe  szoktam  merülni,  melly  nem 
ragaszkodik  egy  valamelly  tárgynak  vizsgálatához 
egész  lángjával,  hanem  több  tárgyaktól  középmóddal 
lelkesítve  csapong,  mindenfelé  s  magától  alkotott 
világokban  szárnyal  és  egy  a  maga  situatiójának 
pontjától  messzelévő  tárgyat  választ  magának,  melly- 
nek  szemléletébe  merüljön"  (VI.  89).  Már  előbb  is 
(VI.  122),  de  főleg  a  pozsonyi  kiábrándító  évek  után 
kezd  rájönni  költészete  fogyatkozásaira  :  „Phantasiám 
ereje  csökkent,  a  mi  ártani  fog  poesisomnak  is. 
A  világ,  mellyet  magának  képzeletem  akkor  alkota, 
midőn  poesisomnak  első  bimbói  nyiltanak  s  a  mellybe 
phantasiám  minden  tárgyait  visszavinni  szokta  volt, 
hogy  ott  ragyogóbbá  és  dicsőbbé  legyenek,  elveszett 
szemem  elől  s  most  egy  újabbat  alkotni,  vagy  csak 
az  elveszettet  is  feltalálni  többé  nincs  hatalmamban" 
(VI.  258).  Hogy  mégis  tud  értékes  verseket  írni,  azt 
annak  tulajdonítja  „hogy  azt  a  mesterséget,  az  időt 
kilesni,  mikor  kelljen  írnom,  egész  jól  értem;  s  ha 
van  valamelly  becsük  darabjaimnak,  azt  nagyobb  részint 
ezen  mesterség  tudásának  köszönöm"  (VI.  232).  Költői 
természete  ilyen  alapos  ismerete  mellett  derűs  mosolylyal 
fogadja,  mikor  Toldyék  nagy  fontoskodva  elhatározzák, 
hogy  mennyi  ideig  emelkedhetik  még  Bajza  költészete 
és  mikor  következik  be  hanyatlása  (VI.  233). 

Nem  kevésbbé  jelentékenyek  színpadi  kritikái. 
A  színház  nagyon  korán  vonzotta,  anélkül  hogy 
beleesett  volna  annyi  kiváló  író  ifjúkori  betegségébe, 
hogy  maga  is  színész  akart  volna  lenni.  Pesti  és 
pozsonyi  tanuló  korában  az  iskolai  tilalom  ellenére 
már  többször  megfordult  mind  a  magyar,  mind  a 
német  színházban,  különösen  olyankor,  mikor  a  bécsi 
színészek  vendégszerepeltek.  Pozsonyi  követi  írnok- 
sága  idején  és  bécsi  kirándulása  alatt  szinte  minden- 
napos volt  a  színházakban.  Elméletileg  is  foglalko- 
zott a  színpaddal,  érdekelte  a  magyar  dráma  múltja 
is,  úgy  hogy  e  téren  útbaigazításokkal  szolgált  Toldy- 
nak  (VI.  30,  32,  64,  71,  78,  145—6,  154,  160). 
Maguknál  a  drámáknál  is  jobban  érdekelte  az  elő- 
adásuk. Dramaturgiai  leczkéi  elóhangjaként  véde- 
lembe veszi  Kunst  Vilmost,  „az  isteni  művészt",  az 
Iris  bírálója  ellen.  Az  Iris  kifogása  az  volt,  hogy 
Kunst  „kezeit  igen  felemelgeti".  „Ez  igaz  —  írja 
Bajza,  —  de  én  csak  azt  kérdem,  hogy  ki  fogja 
megszegni  a  zseni  röptét,  midőn  ő  röpülni  s  nem 
mászni  akar.  A  theoriák  fundamentumait  a  zsenik 
alkotják  s  a  drámai  poézis  például  mi  egyéb,  mint 
Shakespeare,  Schiller,  Goethe  s  a  spanyol  Calderon 
nagy  műveikhez  s  nyomaik  után  alkalmaztatott  tör- 
vények . .  .  Ezt  a  kritikusnak  sem  kellene  soha 
szeme  elöl  tévesztenie,  valamint  azt  sem  hogyan  kell 
mivészről  s  hogyan  egy  kontárról  szólni"  (VI.  174). 
Toldy  az  Irist  védelmébe  vette,  mire  Bajza  a  követ- 
kezőkben felel :  „Ne  hidd  te,  hogy  Kunstot  én  leg- 
nagyobb színjátszónak  tartom  s  ne  hidd,  hgy  csak 
kontárjait  láttam  s  csak  kontárjait  ismerem  a  szín- 
játéknak. De  mellyike  az  azon  sokaknak,  kiket  én 
ismerek,  hogy  úgy  kielégítse  a   nézőt,   mint   Kunst? 

Kornt  kiveszem,  a  ki  nekem  legkedvesb  színjátszóm, 
minden  ezúttal  mondandó  szavaim  alól  s  felébb  teszem 
őt  a  színjátszóknál,  mellyeket  valahol  láttam  s  azt 
kérdem  tőled,  mellyiknek  van  meg  az  a  thea- 
tralis  figura,  mellyet  Kunst  a  természettől  kapa, 
az  a  szép  ifjúi  termet,  az  a  sokat  jelentő  nyílt  hom- 
lok, azok  a  némán  szóló  arczvonások,  azok  a  tűzzel 
teljes  szemek,  olly  való  tükrei  a  lélek  legmélyebb, 
legrejtettebb  situatióinak  is  s  végtére,  a  mit  legelébb 
kell  vala  mondanom,  az  a  csudatisztaságú  orgán 
minden  fordulatiban  a  hangnak?  Milly  magasan  áll 
Heurteur  sok  roUokban!  de  hol  vannak  azon  postu- 
latumok^  mellyek  annyira  hatnak  az  emberre,  mellyek 
annyira  megvannak  Komnál  és  Kunstnál?  Ki  olly 
nagy,  mint  Anschütz  ?  Mi  van  a  theatrumon  több  oly 
isteni,  mint  midőn  Anschütz  Shakespeare  Learjét 
adja?  Ki  fogta  úgy  más  fel  szellemét  ama  nagy 
brittusnak,  mint  ő  s  ki  játszik  úgy  más,  mint  ő 
Vegeinek  —  hogy  egyebet  ne  említsek  —  mester- 
kélten öszvecsinált  Erbvertragjában  ?  De  hol  van  az 
az  orgán,  az  a  tisztán  zengő  orgán  minden,  még  a 
leghalkabb  hangokban  is,  mellyeket  valaha  theatru- 
mon adni  lehete  s  melly  Kunstnál  annyira  meg  van? 
Anschütznek  öltözete,  termete,  szóval  mindene  classi- 
cai  módon  van  öszveszedve,  midőn  koros  személyt, 
mint  Lear,  vagy  Dániel  játszik ;  de  hol  van  az  a 
Korni  és  Kunsti  szép  alak,  ha  Spinarozát,  ha  Posát 
adja?  Hol  van  az  az  arcz,  mellynek  vonásaiban  a 
lélek  helyheztetésének  kell  megjelennie?  Hányadikát 
adhatja  azon  vonásoknak  az  ő  elhízott  képe,  mellye- 
ket a  Korn  és  Kunsté  olly  tökéletesen  adnak?  Én 
nem  tudom  Bécsnek  ezen  általam  említett  három 
nagy  művészeinél,  kiket  láttál  te  nagyobbakat,  hogy 

oUy' könnyen  veted  elembe  járatlanságomat.  A  világ- 
szerte elhirlelt  Talmát  szinte  nem  láttad,  mint  én  s 
kétlem,  ha  láttad -e  az  olly  nagy  hírbe  jött  Esslairt  s 
egyéb  fejedelmeit  a  színjátéknak.  Anschtitznek  szín- 
játszói szelleme  olly  nagy,  annyira  gyakorlott,  annyira 
kimívelt  a  theatrumi  hatóságnak  minden  legfinomabb 
nüanszaiban  .  .  .  hogy  egy  szép  külső  alakban 
(theatralisabban  inkább)  Ő  volna  a  világnak  legnagyobb 
színjátszója;  azonban  mindezen  nagyság  mellett  is 
nem  lehet  megtagadni  Kunsttól  a  nagy  művész  nevet, 
mint  a  hogyan  te  megtagadni  látszatol.  Ám  de  te 
ezt  azért  mondád,  mert  Kunst  kezeit  felemelgeti  1 
Vigyázz  csak  mit  csinál  Anschütz  kezeivel,  mit  Kom, 
mit  Heurteur?  pedig  ezek  mégis  csak  örökké  a  leg- 
nagj'obb  művészekhez  fognak  tartozni.  Jól  tudom  én, 
hogy  theater-recensentek  közé  nem  illem,  azonban 
közéjük  illenni,  nincs  is  törekedésem,  kivált  ollyak 
közé,  mint  az  Irisnek  néhány  írói,  kik  csak  azért 
mondanak  valamit,  hogj'  mondani  látszassanak  és 
ollyak  közé,  mint  Bécsnek  mániás  serege  Báuerle, 
Castelli,  Meissl,  Gleich  stb.  ezek  a  józan  ízlés  Hero- 
stratusai,  kiknek  hiába  dicsekszik  a  német  literatura 
olly  kincscsel  mint  a  Hamburgi  Dramaturgia  és 
Tiecknek,   Dramaturgische   Blátterjei"  (VI.  186—2)^ 

^  Kunst  Vilmos  naturalista  nagy  tehetség  és  Korn  Miksá- 
val,  Heurteur  Miklóssal  és  Anschütz  Henrikkel  együtt  ez  idő- 
ben ünnepelt  bécsi  színész  volt.  —  Vogel  Vilmos  Erbvertragja 
1825  ben  került  színre  s  Dániel  szerepe  miatt  sokáig  játszot- 
ták. —  Báuerle  Adolf  „der  letzte  fidele  Wiener  der  altén  Zeit" 
bécsi  regény-,  vígjáték-  és  újságíró  volt  Castelli  Ignácz 
Ferencz  népies  lyrikus  és  sok  franczia  vígjáték  átdolgozója, 
Gleich  József  Alajos  sok  népszerű  lovagregény  gyártója  éa 
bécsi  bohózat  szerzője.  Mindhárman  csak  az  alsó-komikum 
iránt  bírtak  érzékkel. 

Dr.  Bajza  :  Bajza  J(Szsef.  5 

Ha  van  is  még  felszínesség  és  naivság  e  sorokban, 
mindenesetre  oly  színpadi  ismeretet  árulnak  el,  hogy 
bízvást  állíthatjuk :  senki  nem  volt  ekkor  a  magyar 
írók  közül  ilyen  tüzetesen  és  apróra  beleavatva  a 
színi  játék  titkaiba,  mint  Bajza. 

Valósággal  irodalomtörténeti  jelentőségű  a  művészi 
népdal  elmélete.  Bajza  figyelmét  a  népköltészetre 
alkalmasint  Herder  terelte  először.  A  húszas  évek 
második  felében  különben  az  egész  magyar  irodalom 
érdeklődve  fordult  a  népköltészet  felé,  a  mi  a  roman- 
tika hódítását  jelenti,  de  külsőleg  főleg  Talvj  és 
Gerhard  németnyelvű  szerb  népdalgyüjteményének 
megjelenéséhez  fűződik  (1825 — 26).  Irodalmunkban 
Vitkovics  fordítgatta  a  legnagyobb  sikerrel  a  szerb 
dalokat,  de  Toldy  (VI.  164)  és  Bajza  is  kísérletezett 
velük.  A  szerb  népdalok  sikere  a  magyar  népköltés 
kutatására  és  utánzására  buzdította  az  Aurora-kört. 
A  Handbuch  már  több  magyar  népdalt  hoz,  többi 
közt  a  Bajza  gyűjtéséből  is  (VI.  211),  Kiss  Sámuel 
az  1828-iki  Tudományos  Gyűjteményben  czikket  ír  a 
magyar  népdalról,  Kisfaludy  Károly  meg  irodalmi  mű- 
fajjá akarta  tenni  a  népdalt  és  köre  a  mikénten 
gondolkozott.  Kölcsey  elfeledett  próbálkozásai  után 
az  1829-es  Aurora  Kisfaludynak  egyszerre  24  nép- 
dalát hozta  és  Kisfaludynak  az  volt  a  terve,  hogy 
Vitkovics,  Vörösmarty,  Kölcsey,  Fáy  és  Bajza  segít- 
ségével egy  100  mű-népdalból  álló  gyűjteményt  ad 
ki  a  nép  számára  (VI.  457). 

Bajza  elméletének  kifejtésére  Kisfaludy  népdalai 
szolgáltattak  alkalmat.  Kisfaludy  népdalai  ugyan  álta- 
lában tetszettek  neki,  de  kifogása  van  prosai  és 
pórias  kifejezése  ellen  és  hogy  „nincs  rajtok  művészi 
gond,  hanem  oUyanok,   mintha    egy    szerencsés    erű 

nótárius  készítette  volna  őket."  Jobbnak  látná,  ha 
mértékben  írná  őket  Kisfaludy,  mert  a  forma  köny- 
nyűsége  nála  gondatlanságot  eredményez.  Annyi  biz- 
tatót talál  azonban  Kisfaludy  dalaiban,  hogy  azt 
hiszi,  Kisfaludy  még  remekeket  is  adhat,  ha  az  6 
elmélete  szerint  fogja  népdalait  írni.  , Nekem  egy 
saját  theoriám  van  a  művészi  népdalról,  mellyet 
sehonnan  nem  tanultam,  hanem  abstractio  és  combi- 
nálás  által  a  magam  fejében  támadt.  Némellyeket  in 
summa  generalitate  elmondok  felőle  neked.  Azt  kívá- 
nom a  népdalköltő  művésztől,  hogy  ne  ő  ereszkedjék 
le  a  néphez,  hanem  egy  magasabb  pontot  találjon  s 
oda  emelje  magához  a  népet.  Vagj',  hogy  világosabban 
szóljak,  ne  a  költő  vétkezze  le  a  maga  művészségét, 
hogy  a  néphez  hasonló  legyen,  hanem  a  nép  szájá- 
ban tániadt  dalt  öltöztesse  művészi  alakba,  nemesítse 
meg  művészi  gonddal.  Az  a  művész,  a  ki  a  termé- 
szet után  képzi  magát,  kopirozza-e  a  természetet? 
Soha  nem.  Mert  a  természetben  a  szép  sehol  sincs 
együtt,  hanem  elszórva  s  a  művész  ezen  szépet, 
mellyet  a  természet  a  maga  művein  elszórt,  gyűjti 
egy  szempont  alá  öszve  s  belőle  egy  egészet  képez, 
mellyet  iparkodik  úgy  alkotni,  miként  a  természet 
alkotta  volna  akkor,  ha  az  6  egyetlenegy  s  fő  czélja 
ezen  egyes  kiválasztott  tárgynak  szépítése  volt  volna. 
A  művésznek  tehát  magát  a  mindennapi  természeten 
felül  kell  emelni  s  mivel  az  ő  fő  s  egyetlenegy 
czélja  a  szépség  .  .  .  nyilván  van,  hogy  6  az  elszórt 
szépet  tellyes  szabadsággal  concentrálja  művébe,  sőt 
ezt  tennie  kell  is,  hogy  bennünket  nagyobb  erővel 
ragadjon  meg.  Már  most  vedd  a  népdalokat .  .  .  úgy 
mint  a  természet  productumait  .  .  .  s  az  ezek  szép- 
ségeiből alkoss  egy  gyűjteménj-t  a  magad  czéljára  s 

ezen  gyűjteménylől  fog  az  a  népdal,  mint  valami 
phonix  feltámadni,  mellyről  mondhatni  fogom,  hogy 
művészi  népdal.  így  készültek  Goethének  igen  sok 
dalai,  mellyek  örökre  megtartják  a  maguk  becsét  .  . . 
Ha  a  különséget  tisztán  a  szemeid  előtt  tartod;  melly 
azon  eset  közt  van,  midőn  a  dal  a  nép  közt  születik 
és  a  közt,  midőn  a  művész  akar  a  népdallal  rokon- 
dalt költeni,  világos  leszen  előtted,  a  mit  mondani 
akarok.  Már  .  .  .  emlegették,  hogy  természet  a  min- 
dennapi világban  s  természet  a  művészi  világban 
két  egymástól  különböző  dolog  ...  Én  eddig  nyel- 
vünkön legszebb  művészi  népdalnak  ismerem  Kölcsey 
Hervadsz,  hervadsz  . .  .  dalát  s  e  mellett  legméltóbb 
jussal  a  Bú  Ml  velem  állhatna,  de  némelly  sorok  és 
kitételek  magasabb  pontra  viszik,  mint  a  népdalnak 
emelkednie  szabad,  mert  ezen  dalokban  minden  leg- 
kisebb szócskára  vigyázni  kell,  mihelyt  t.  i.  valami 
nem  helyén  van,  azonnal  szembeszökő.  így  tehát 
népdali  tekintetben  a  Füredi  pásztor  dalát  teszem 
ama  Kölcseyé  mellé.  Ez  lenne  a  mi  legszebb  nép- 
dalunk, ha  olly  omnibus  numeris  absolutum  volna, 
mint  a  Hervadsz,  hervadsz.  Nem  mondhatom  meg, 
mennjúre  szerencsés  gondolatnak  tartom  azt  Vitko- 
vicsnál,  Kölcseyről  nem  szólok,  mert  ő  különben  is 
művész,  hogy  az  egész  dal  merő  rövid  constructiókból 
áll.  A  mint  elvégződött  a  sor,  elvégződött  a  constructio 
is.  Mennyi  egyszerűséget  önt  ez  a  dalra  s  milly  charac- 
teristicai  beszéde  ez  a  népnek,  melly  keveset  gon- 
dolkozik, hanem  annál  többet  cselekszik,  keveset  és 
röviden  beszél,  gondolatját  egyszerűleg  fejezi  ki"  (VI. 
264-6). 

Toldy  válaszában  rögtön  rámutatott  e  theoria  leg- 
nagyobb gyöngéjére,  hogy  nem   az   igazi  mű-népdal 

theoriája.  „A  miket  leveledben  a  népdalról  mondasz, 
igen  jó,  de  más  tekintetben.  Én  azt  tartom,  hogy 
lyránkat  úgy  kellene  a  népdal  útmutatásai  szerént 
mivelni,  mint  Kölcsey  teszi :  így  lyránknak  saját 
hangja  lesz  s  ezután  kell  törekednünk.  De  a  te  nép- 
dalod nem  lesz  népdal,  valamint  Kölcsey  Elválása 
(Hervadsz,  hervadsz  . . .)  nem  az  s  valamint  ezt  a 
Vitkovics  dalával  sehogy  hasonlatba  tenni  nem  lehet. 
Az  ón  vélekedésem  az:  a  néppoézis  sohasem  lehet 
költőink  poézisa,  úgy  a  mint  van,  mert  érzése  köl- 
tőinknek más,  mint  a  népé ;  de  költőink  fogadják  el 
amattól  a  formát  s  megnemesitve  így  lesz  magyar 
lyránk,  a  ki  pedig  népdalt  ír,  nemesítse  meg  annak 
tartalmát"  (VI.  457).  Bajza  ez  egyszer  igazat  adott 
barátjának.  A  művészi  népdal  theoriáját  elejtette,  hanem 
helyette,  valószínűleg  Toldy  idézett  soraitól  is  serkentve 
megkísérelte  a  specificus  magyar  dal  megteremtését. 
Végső  elemzésben  tehát  ez  elmélet  adja  meg  lyrája 
kulcsát. 

IV. 

Bajza  levelei  sűrűn  értesítenek  arról,  hogy  milyen 
theoretikusokat  olvas.  Innen  és  más  irataiból  kitűnik, 
hogy  elég  alaposan  ismerte  kora  magyar  és  német 
aesthetikai  és  kritikai  irodalmát.  Természetesen  sokat 
tanult  a  theoretikusoktól  és  kritikusoktól,  de  arány- 
lag igen  nehéz  nála  a  hatásokat  biztosan  kimutatni. 
Az  abstract  gondolkodásra  Bajza  igen  kevéssé  volt 
berendezve,  ezért  nála  az  átvett  elvont  gondolatok 
valahogy  concret  nyelvre  lefordítva  találhatók,  a  hol 
meg  a  gyakorlati  bírálatban  tanul  másoktól,  ott  az 
átvételeket  elméje  annyira  feldolgozza  és  átalakítja, 
hogy  megint  bajos  a  forrást  megjelölni. 

A  húszas  években  terjedelemre  nézve  már  jókora 

aesthetikai  és  kritikai  irodalmunk  volt.  Hogy  csak 
pár  nevet  említsünk  Szerdahelyi,  Péczeli,  Csokonai, 
Döbrentei,  Buczy,  Verseghy,  Kazinczy  és  Kölcsey 
már  megírták  dolgozataikat/  Bajza,  talán  Szerdahelyi 
kivételével,  ismerte  ez  írók  műveit,  tanulni  azonban 
nem  sokat  tanulhatott  tőlük,  hiszen  nagyon  kevés 
volt  bennük  az  eredetiség  és  bírálataik  meg  alig 
állották  meg  a  helyüket.  Hatni  Kazinczy  és  Kölcsey 
hatott  rá.  Kazinczy  volt  a  formacultus,  a  választé- 
kosság fő  hirdetője,  ő  magasztalta  folyton  Daykát  s 
e  pontokban  Bajza  őt  követte.  Kölcsey  irányozta 
Bajza  tekintetét  Goethére  és  Herderre.  Hatott  rá  az 
irodalom  nemzeti  jellegének  sürgetésével  s  pályája 
utánzandó  példaként  lebegett  Bajza  szemei  előtt 
(VI.  102).  Maga  a  tény,  hogy  Kölcsey  mert  már 
előtte  bírálatokat  írni,  buzdítólag  hatott  rá. 

A  német  aesthetikusok  közül  ez  időben  Sulzer 
uralkodott  irodalmunkban  s  általában  az  ú.  n.  német 
popularis  philosophusokat  és  aesthetikusokat  olvas- 
gatták, fordítgatták  és  dolgozgatták  át.  Bajza  olvasta 
Sulzert,  Mendelsohnt,  Eberhardot,  Eschenburgot,  Engelt 
és  Bouterweket  (IV.  19,  74,  103;  V.  U,  VI.  182  stb.) 
de  munkáin  alig  látszik  meg  ez  írók  nyoma.  A  mi 
kevés  aesthetikája  van,  azt  nem  tőlük  s  nem  a 
szintén  olvasott  Kanttól  és  Jenischtől  vette  (IV.  30, 
109 ;  VI.  281  stb.),  hanem  némileg  Herdertöl  és  Schil- 
lertől, de  főleg  Goethétől. 

Herder  erősítette  meg  a  nemzeti  költészet  terem- 
tésének eszméjében,  a  népköltési   törekvésekhez  is  6 

*  A  Kölcsey  előtti  magyar  aesthetikai  irodalom  igen  meg- 
bízható történetét  adta  Radnai  Rezső:  Aesthetikai  törekvések 
Moigyarországon  1772—1817  ez.  müvében.  (Olcsó  Könyvtár 
644—6.  sz). 

adta  az  első  indítékot  s  történetphilosophiai  gondo- 
latai sem  hullottak  terméketlen  talajra  nála,  Schiller 
túlságosan  elvont  író  volt  Bajza  számára.  1829-ben 
bevallja,  hogy  „Schiller  értekezésének  Uber  die  aesthe- 
tische  Erziehung  des  Menschen  kétszeri  átbúvárlás 
után  sem  juthattam  még  mélyébe.  A  mit  pedig  óhaj- 
tottam volna,  mert  Schiller  aesthetikai,  politikai  s 
életphilosophiai  minden  principiumai  itt  vannak,  mint 
valamelly  tárházban  lerakva  s  ezekkel  radicitus  meg- 
ismerkedni, érdemlene  fáradságot"  (VI.  281).  Fordít- 
gatott is  Schillerből,  de  inkább  történeti  dolgozatokat 
(III.  127;  VI.  281).  Történeti  dolgozataiban  van  is 
valami  schilleri.  Az  eszményítés  elvében  Schiller  erő- 
sítette meg,  de  bizonyos,  hogy  Schillert  a  költőt, 
jobban  megértette,  mint  Schillert  az  aesthetikust. 

Goethe  és  Bajza  aesthetikai  meggyőződést  illetőleg 
közel  állottak  egymáshoz.  Az  elvont  gondolkozás  iránt 
kevés  vonzalommal,  bizonyos  közönynyel  nézték  a  philo- 
sophia  és  aesthetika  gyakorlati  értékkel  nem  bíró 
problémáit.  Goethe  mind  tanultságát,  mind  gondolat- 
mélységét tekintve  magasan  Bajza  felett  áll.  Bajza 
volt  talán  irodalmunkban  Goethe  legnagyobb  csodálója, 
talán  Goethe  volt  az  egyetlen,  a  kiért  kritikátlanul 
lelkesedett.  „Köszönöm  Kölcseynek,  hogy  ezen  nagy 
ember  műveire  figyelmessé  teve,  de  köszönöm  geniu- 
somnak  is,  hogy  ezen  míveket  imádnom  adá.  Nem 
ismerek  semmit,  a  mi  engemet  úgy  kielégítene, 
mint  ezen  csudakézből  jött  teremtmények.  Reszketek 
értek..."  (VI.  252).  „Mikor  Goethét  olvasom  s  azt 
gondolom  meg,  hogy  ezen  költő  miveinek  milly  kicsiny 
a  publicuma  ahhoz  képest,  a  millyennek  lenni  kellene, 
—  lelkem  megnyugtatásául  azt  szoktam  magamnak 
mondogatni:  ez  a  dicső  görög  művész   oUy  közel  áll 

a  természethez  s  a  mostani  generatio  oUy  messze  a 
természettől,  hogy  ha  csak  stúdiumának  nem  tette  a 
dolgot,  nem  tudja  s  nem  érti,  mit  kell  Goethében 
keresni*  (VI.  227).  Másokat  is  iparkodott  a  Goethe- 
cultusnak  megnyerni.  Szalay  Lászlóról  írja  1829-ben : 
„Goethe  iránt  némelly  fonák  ideákat  mondott  el  egy- 
szer is  másszor  is,  s  én  egy  józanabb  útra  térítettem 
Fölolvastattam  Goethének  néhány  dalát  vele,  mert  leg- 
inkább dalai  ellen  voltak  reflexiói,  holott  Goethe  (ha 
a  characterfestést  kiveszem)  talán  sehol  sem  nagyobb, 
mint  ezekben,  s  elmondottam  neki,  mért  tartom  én 
ezt  s  amazt  Goethénél  jónak  és  gyakran  utolérhetet- 
lennek. Azóta,  úgy  látszik,  Szalay  nagyon  szerelmes 
Goethébe"  (VI.  292  és  még  VI.  68,  73,  227,  269  stb.). 

Bajza  aesthetikai  alapelve,  hogy  más  a  művészeti 
és  más  a  természeti  szép,  a  Goethe  alapelve  is.  Ennél- 
fogva szerintük  nem  hivatása  a  művészeteknek  a  ter- 
mészetet utánozni.  A  művész  népdal  elmélete  e  talajból 
sarjadzik  ki.  Goethe  később  a  művészeti  és  a  termé- 
szeti szépet  még  élesebben  elkülönítette  egymástól, 
mikor  kimondta,  hogy  a  művészet  épp  úgy  teremti 
mint  a  természet.  E  térre  már  Bajza  nem  követte, 
más  esetekben  azonban  ismételten  Goethére  támasz- 
kodik. „Az  a  valódi  művész,  barátom,  a  ki  a  maga 
individualitását  megtagadva,  minden  idegen  alakot, 
tónust  és  színt,  magáévá  tud  tenni.  A  nagy  Klopstock- 
nak  épp  az  a  hibája,  hogy  mind  epicumában,  mind 
drámáiban  csak  Klopstock,  azaz  a  maga  individuális 
characterét  sehol  és  soha  megtagadni  nem  bíró  Klop- 
stock* (VI.  157).  Az  anti-Klopstock  itt  Goethe.^ 

Goethe  szerint  mindnyájan  collectiv  lények  vagyunk, 

»  Péterfy  Jenő  összegyűjtött  munkái,  I.  215. 

kik  elődeinknek  sokkal  tartozunk,  nélktilök  nem  vol- 
nánk olyanok,  a  milyenek  most  vagyunk.  Ugyanez  a 
Bajza  véleménye  is,  és  rögtön  levonja  az  eredetiség 
e  felfogásából  a  következtetést :  inkább  akar  nem  újat, 
de  igazat  mondani,  mint  eredetit,  de  alaptalant.  Mikor 
regény theoriáj át  megirja,  Goethe  regényei  lebegnek 
előtte  mintaként,  mikor  a  színpadi  játékról  szól,  Goethé- 
ből meríti  az  alapelveket.  Utána  üldözi  a  színpad- 
naturalismust,  tőle  tanulja,  hogy  Shakespeare  nem 
való  mindenestül  a  színpadra.  Goethei  vonás  benne  a 
népszerűség  óvatos  kerülése  is.  Senkire  nem  hatott  erő- 
sebben irodalmunkban  Goethe,  mint  Bajzára.  Kazinczy 
többet  emlegette,  Bajza  jobban  átértette.^ 

A  kritikában,  polémiában  és  dramaturgiában  Les- 
sing a  mestere.  A  dramaturgiát  illetőleg  tanult  ugyan 
Schlegeltől  és  Tiecktől  is  (VI.  182,  190,  209  stb.), 
de  ezekből  inkább  csak  bővítette  a  Lessingből  merí- 
tett alapismereteket.  Abban  mindenesetre  része  van 
Tiecknek  és  Schlegelnek,  hogy  a  színészek  játékára 
nagyobb  súlyt  helyezett,  mint  Lessing  és  hogy  a 
franczia  romantikus  dráma  híve  lett. 

l  Lessing'  müveivel  1824  elején  ismerkedett  meg, 
a  mikor  Toldy  a  Hamburgische  Dramaturgiét  meg- 
küldi neki.  Tetszését  a  munka  annyira  megnyerte, 
hogy  nyelvgyakorlatként  fordítgatni  kezdett  belőle  (VL 
32,  43,  54).  Ez  időtől  fogva  gyakran  hivatkozik  leve- 
leiben Lessingre;  „nem  győzöm  eleget  olvasni",  írja 
1826-ban  (VL  213).  Lessing  e  nagy  szeretete  főleg 
lelkük  rokonságára  vezethető  vissza.  Mindketten  költők 

'  Goethe  aesthetikájára  nézve  1.  Jánosi  Béla:  Azaesthetika 
története,  III.  220—236. 

'  Lessing  hatását  Bajzára  behatóan  tárgyalja  Patai  József: 
Bajza  és  Lessing  ez.  cikkében   (E.  Philologiai  Közlöny  1908). 

és  kritikusok  voltak,  a  kikben  az  utóbbi  van  túlsúly- 
ban s  a  kik  költői  alkotásaikban  is  nagyon  sokat 
köszönhetnek  kritikai  tanulmányaiknak.  Kritikai  mo- 
dorban sokat  tanult  Bajza  Lessingtől:  hogy  az  eset- 
legesből kiindulva  általános  érvényű  eredményeket 
vezet  le,  hogy  a  polémiában  a  határozott,  biztos,  éles 
ítéletekkel  s  minden  mellékesen  és  zavarólag  a  vitába 
csempészett  anyag  kirekesztésével  szorítja  sarokba 
ellenfelét.  Bár  Lessing  a  theoriának  is  mestere,  mégis 
mindkettőjüknek  a  polémia  az  igazi  elemük.  Általában 
Lessing  sokszorosan  felülmúlja  Bajzát :  Lessing  egye- 
temes műveltségű,  Bajza  culturája  csak  irodalmi  és 
történeti ,  Lessing  ezért  belevonja  tanulmányai  körébe 
a  művészetek  és  tudományok  legtágabb  mezőit,  Bajza 
tisztára  az  irodalomra  szorítkozik,  ott  is  jóformán  csak 
a  magyar,  latin,  német  és  francziára ;  Lessing,  a  hová 
csak  elhat  szelleme,  új  eszmékkel  termékenyíti  meg 
az  emberi  gondolkozást,  Bajza  inkább  csak  mások 
gondolatainak  újszerű  alkalmazásában  jeleskedik.  Er- 
kölcsi és  kritikai  felfogásuk  azonban  gyökerében  azonos. 
Ügyük  nemcsak  akadémikusán  érdekli  őket,  hanem 
beleviszik  vitáikba  egész  egyéniségüket.  Meg  vannak 
győződve,  hogy  ők  az  Igét  hirdetik  s  ezt  hirdetni 
erkölcsi  kötelességük.  Tiszteletet  gerjesztő  erkölcsi 
méltóság  ömlik  el  még  leghevesebb  vitairataikon  is. 
Ugyanaz  legnagyobb  kritikai  fogyatkozásuk  is.  Mind- 
ketten dogmatikus  kritikusok.  Leszűrődtek  bennük 
bizonyos  elvek  és  szempontok  s  ezek  szögéből  ítél- 
keznek. Előre  megállapított  módon  vizsgálják  a  műve- 
ket, kevés  tekintettel  azok  különleges  természetére  s 
így  gyakran  nem  tudnak  a  költő  lelkéhez  férkőzni, 
hiányzik  belőlük  a  képesség  a  legkülönfélébb  irányok- 
ban is  egyaránt  megtalálni  a  költői  tartalmat. 

Részleteket  tekintve  legkézzelfoghatóbb  Lessing 
hatása  az  Epigramma  theoriájában,  de  későbbi  pole- 
mikus és  dramaturgiai  czikkeiben  is  gyakran  bukka- 
nunk lessingi  reminiscentiákra.  És  érdekes,  hogy  mikor 
dramaturgiai  pályáján  önálló  lesz,  ugyanazokkal  a 
fegyverekkel  küzd  e  franczia  romantikus  dráma  mel- 
lett a  német  sentimentalis  színmű  ellenében,  melyekkel 
hajdan  Lessing  a  franczia  classicus  tragédiát  ostro- 
molta. Shakespeare-t  nem  egészen  Lessing  szellemé- 
ben fogta  fel,  de  az  ó  szellemében  sürgette  a  nem- 
zeti drámát. 

Ha  Kölcsey  pályája  buzdítóan  hatott  rá,  még  inkább 
a  Lessingé.  Nemcsak  Lessing  pályájának  irodalmilag 
sokkal  szélesebb  perspectivája  ragadta  meg  jobban, 
hanem  a  nagy  hatás  is,  melyet  Lessing  a  német  iro- 
dalomra gyakorolt  s  melyet  már  a  Bajza  korában  is 
tárgyilagosan  lehetett  értékelni.  Észrevette  a  hasonló- 
ságot a  lessingkori  német  és  kora  magyar  irodalma 
között.  „Ott  Gottsched,  a  ki  nemzeti  lelkesedésből  a 
német  ízlést  akarja  finomítani,  természetesen  a  franczia 
bel  esprit-vel,  ós  maga  köré  gyújt  tehetségest,  tehet- 
ségtelent, mindenkit,  a  kiben  ha  nagyitóüveggel  is, 
egy  szikrányi  tehetséget  tud  felfedezni:  itt  Kazinczy 
teszi  ugyanezt,  de  a  hozzáférhetőbb  német  irodalom 
alapján ;  ez  is,  az  is  nyájas  complimenttel  üdvözöl 
minden  versecskét,  vagy  drámácskát,  eredetit  és  for- 
dítást egyaránt.  Ott  a  svájczi  Bodmer,  a  ki  minden 
eszközt  felhasznál  arra,  hogy  Gottsched  érdemekben 
szerzett  babérait  megtépázza;  itt  az  Erdélyből  jövő 
Döbrentei,  a  ki  Kazinczy  koszorúját  akarja  földre 
taposni :  ez  is,  az  is  autokratikus  hajlamaival  egj'ed- 
uralomra  tör  és  Solness  -  féltékenységgel  iparkodik 
visszaszorítani  minden  feltűnő  új  tehetséget.  Ott  Pro- 

fessor  und  Geheimrat  Klotz,  a  ki  régi  csiszolt  drága- 
kövekkel akarja  a  tudomány  ösvényét  kirakni:  itt  a 
sokczimű  Horvát,  a  ki  a  régi  történeti  forrásokból 
halászsza  ki  a  kábító  ragyogású  hamis  gyöngyöket.  Itt 
is,  ott  is  egy  sereg  dicsőségvadász  reáveti  magát 
minden  fordítható  munkára  és  fordítanak,  és  fordíta- 
nak lecsillapíthatatlanul,  legtöbbnyire  hivatás  és  hozzá- 
értés nélkül ;  sokan  pedig  helyesebbnek  tartják  fel  sem 
tüntetni  azt,  hogy  fordítottak ;  garázdálkodik  a  plá- 
gium. Itt  is,  ott  is  hemzseg  a  tér  e  sok  élősködő  kon- 
tártól, hízelgő  akarnoktól,  és  a  kolompot  hordja  néhány 
pöffeszkedő  tekintély,  egy-egy  professor  vagy  mágnás, 
egy-egy  jámbor  Pastor,  vagy  plébános.  Csak  egy-két 
erősebb  törzs  növekedik  a  láthatáron  és  ezeket  mohón 
megrohanja  a  falka :  ott  Klopstock  vagy  Wieland,  itt 
Kisfaludy  vagy  Vörösmarty.  És  a  nagyközönség? 
A  nagy  közönség  éhesen  kapkod  minden  idegen  eledel 
után,  nemzeti  literatura  ismeretlen  fogalom."^  És  ebből 
a  szomorú  állapotból  a  német  irodalmat  Lessing  vitte 
a  virágzás  útjára:  Nem  volna-e  a  magyar  irodalom- 
nak is  egy  Lessingre  szüksége?  (III.  269;  VI.  167.) 
A  kritika  közóhaj  irodalmunkban,  Kisf aludyék  őt  szánták 
e  szerepre,  maga  is  napról  napra  több  tehetséget  és 
kedvet  érez  magában  e  pályára:  nem  erkölcsi  köte- 
lessége-e magára  vállahii  a  magyar  Lessing  feladatát  ? 

1  E.  Philologiai  Közlöny,  1908.  39.  1.  (Patai  József). 

Az  első  polémiák. 

I.  Az  Epigramma  theoriája.  —  II.  A  conversations-Iexikoni  pör.  — 
m.  A  pör  háttere  és  hatása. 

I. 

1828-ban  Vörösmarty  lett  a  Tudományos  Gyűjte- 
mény szerkesztője,  a  mi  nemcsak  a  folyóirat  jelenté- 
keny emelkedését  jelentette,  hanem  azt  is,  hogy  az 
Aurora-kör  kritikai  törekvései  addig  is  némi  teret  nyer- 
tek, a  míg  a  kör  önálló  kritikai  folyóirata  megindul- 
hatott. Egészen  stylszerű  tehát,  hogy  a  kör  kiszemelt 
kritikusa,  a  megindítandó  kritikai  folyóirat  leendő  szer- 
kesztője, itt  mutatkozzék  be  a  közönségnek  mint  mű- 
bíráló. Vörösmarty  kértére  még  1828-ban,  az  üg}'védi 
vizsgára  való  készülés  és  az  osztozkodás  zavarai  közt, 
Bajza  egy  hosszabb  tanulmányt  irt  az  Epigramma 
íheoi'iája  czimen,  melyet  a  folyóirat  júliusi  és  deczem- 
beri  kötete  hozott.^  A  czikk  szigorúan  tudományos 
színvonalával  meglehetős  feltűnést  keltett,  szókimondó 
ítéletei  meg  felkavarták  az  új  iskola  kritikájának  első 
viharát. 

'  Muzárion  IV.  kötetében  (1829)  is  megjelent  az  értekezés 
utolsó  fejezetének  eleje  (53—58.  1.). 


78  HARMADIK   FEJEZET 

A  tanulmány  három  részből  áll.  Bevezetésül  a  theo- 
riák  jogosultságát  fejtegeti,  aztán  adja  az  epigramma 
elméletét  s  végül  történeti  áttekintést  nyújt  az  epi- 
grammaírókról.  Bevezetésében  elismeri  Bajza,  hogy  a 
theoria  magában  nem  alkot  művészt,  de  viszont  theo- 
riai  ismeretek  nélkül  a  valódi  költői  tehetség  sem  fog 
classicai  becsű  műveket  teremthetni.  Schiller  fiatal- 
kori és  későbbi  drámáira  hivatkozik  példaként  arra, 
mi  a  különbség  a  még  tanulatlan  és  az  aesthetikai 
tudással  bíró  tehetség  művei  közt.  „A  theoria  azon 
mérsék,  melly  a  csapongó  geniust  a  természet  határai 
közé  vonja,  a  kisebb  erőt  pedig  közelebb  emeli  a 
tökélyhez"  (IV.  9)  „Nézzünk  szét  valahára . . .  el  va- 
kulás nélkül  embereink  között,  kiket  művészi  czímmel 
tiszteltének  meg  mellékes  tekinteteink  s  látni  fogjuk, 
ha  azok  emelték-e  literatúránk  becsét,  kik  a  genie 
törvényt  nem  ismerő  bizakodásával  futották  a  pályát, 
vagy  azok,  kik  stúdiummal  nemesitették  a  születéstől 
kapott  tehetséget"  (IV.  12). 

Az  epigramma  elméletét  három  szakaszban  adja: 
az  elsőben  az  epigramma  eredetét  kutatja,  a  második- 
ban fajait  ismerteti,  a  harmadikban  meghatározza  mű- 
faji sajátságait.  A  mint  maga  is  megmondja,  elméletét 
Herder  és  Lessing  után  adja.  ^  Herder  az  igazi  vezér- 
csillaga, a  hol  Herder  és  Lessing  ellentmond  egymás- 
nak ott  Herderhez  csatlakozik,  sőt  ismételten  meg  is 

'  Lessing :  Zerstreute  Anmerkungen  über  das  Epigramm 
und  einige  der  vornehmsten  Epigrammaiisten  (1771),  Herder : 
Anmerkungen  über  die  Anthologie  der  Griechen,  besonders  über 
das  griechische  Epigramm  (1791  és  1796).  —  Bajza  viszonyát 
Herderhez  és  Lessinghez  találóan  jellemezte  Pfeifer  János 
{Bajza  aesthetikai  dolgozatai.  írod.  tört.  Közi.  1900).  Lessing 
hatását  részletesebben  Patai  mutatta  ki  idézett  tanulmányában. 

leczkézteti  Lessinget  Herder  nyomain.  Lessingböl  ki- 
egészíti és  színezi  Herder  elméletét.  A  két  aesthetikus 
felfogása  közt  a  lényeges  különbség  az,  hogy  Lessing 
Martialisban,  Herder  a  görög  anthologiában  találja 
meg  a  maga  epigrammai  ideálját  és  ezekhez  szabják 
elméletüket  Herder  szerint  Lessing  azért  dicséri  a  római 
epigrammát,  mert  maga  is  erre  bír  tehetséggel,  a  mi 
tetszetős  megjegyezés,  de  visszafordítható  Herderre  és 
Bajzára  is :  az  ő  költészetükből  az  elmésség  hiány- 
zott végleg,  ezért  nem  tudják  kellőleg  méltányolni 
Martialist. 

Bajza  fejtegetéseinek  felfordított  sorrendje  is  tel- 
jesen Herder-utánzat.  Előbb  egészen  önkényesen  meg- 
állapítja az  epigramma  fajait  s  csak  aztán  iparkodik 
kijelölni  az  epigramma  határait  a  költészet  birodal- 
mában. Herder  hétfajta  epigrammát  különböztet  meg, 
Bajza  négyet  (sententiás,  festői,  cseles,  elmés),  de  ez 
sem  lényeges  eltérés,  mert  Bajza  mindössze  Herder 
2 — 2  nagyon  közelálló  faját  vonja  össze.  Az  egyes 
fajok  jellemzésénél  Herdert  Lessingből  és  Jean  Paulból 
bővíti.  Jean  Paul  után  adja  az  elmésség  mivoltának 
kifejtését,  Lessing  után  a  gnoma  részletesebb  tárgya- 
lását és  az  elmés  epigramma  magyarázatát.  Mivel  az 
egyes  fajok  megkülönböztetése  nem  lényeges  váljegyek 
alapján  történik,  a  felosztás  tisztára  mesterkélt  és  a 
fajok  jellemzése  tele  van  üres  dialektizálással.  Ilyen 
alapokon  építve  gyengén  sikerül  az  epigramma  mú-< 
faji  meghatározása  is.  Általánosságokba  vesző  iskola- 
könyvszerüen  paragraphusokba  szedett  száraz  fejtege- 
téseinek eredménye:  „Az  epigramma  olly  költemény, 
melly  valamelly  jelenné  tett  tárgy  egyes  tulajdonát 
bizonyos  szorosan  meghatározott  ponthoz  függesztve 
adja  elé"    (IV.  40).    Ez   az  élettelen,  professoros  ízű 

meghatározás  nagyon  jellemzÓ  az  egész  theoriára, 
melyben  sokat  megtalálunk  Lessing  és  Herder  magya- 
rázataiból, de  semmit  Lessing  kristálytiszta  logiká- 
jából és  Herder  költői  lendületéből. 

Két  szakasz  tárgyalja  az  epigramma  történetét. 
Nagy  lelkesedéssel  szól  a  görög  anthologiáról  s  annak 
Herdertől  származó,  mesteri  fordításáról.  CatuUus, 
Ausoniust  és  Owenust  Lessing  nyomán  leszólja,  de 
Martialisról  már  nem  ír  oly  elismeréssel,  mint  Lessing. 
Az  újabb  irodalmak  epigram ma-íróival  igen  röviden 
végez,  a  németek  kivételével.  A  többiekre  nézve  min- 
táinál nem  talált  anyagot^  maga  is  csak  a  német  iro- 
dalmat ismerte.  Nagy  elragadtatással  szól  Goethéről, 
meleg  elismeréssel  Lessingről,  de  már  Schillernél  ki- 
fogásolja a  didaktikai  elem  túltengését.  „Ezen  dolgot 
nem  kellé  vala  figyelem  nélkül  hagynia  a  dicséretre 
méltó  buzgalmú  Szerényinek  (=  Szentmiklósy),  ki 
schilleri  epigrammákat  igyekezett  magyarul  adni;  mert 
ahelyett  hogy  száraz  reflexiókkal  ajándékozott  meg, 
mellyek  a  felvett  epigrammai  czimnek  meg  nem  felelnek, 
birtokába  tehetett  volna  bennünket  Schiller  azon  epigram- 
máinak, mellyeknekpoetai  becse  örökre  kétségbevehetet- 
len  leszen.  Ezen  észrevétel  elmondását  annál  szüksége- 
sebbnek véltük  e  helyt,  minél  több  ügyességét  tapasztaltuk 
Szerényinek  a külny elvi  müvek  visszaadásában"  (IV.  58). 

Ilyen  a  magyar  viszonyokra  való  kitérések  akadnak 
•többször  az  értekezés  folyamában.  Pl.  megrója  a 
tanulni  nem  akaró  fiatal  verselőket  (IV.  35,  39), 
élesen  megbírálja  Kisfaludy  Sándor  utánzóit  (IV.  56). 
Most  aztán  egészen  áttér  a  magyar  állapotokra.  Utolsó 
fejezetét  a  magyar  epigramma-íróknak  szenteli.  Már  a 
tanulmány  megjelenésekor  ez  volt  a  theoria  legérde- 
kesebb része,  ma  csakis  ennek  van  érdeke. 

A  Kazinczy  előtti  epigramma-írókkal  gyorsan  végez. 
Barótiban,  Rajnisban  kevés  költői  tehetség  volt,  Ver- 
seghyben  kevés  eredetiség,  Virág  meg  rossz  útra  tért ; 
Martialist  utánozta,  holott  semmi  elmésség  sem  volt 
benne.  Kazinczyról  őszinte  hódolattal  ír  és  erősen  túl- 
becsüli. Elmésség  és  lyrismus  egyaránt  nagy  mértékben 
van  benne,  született  epigramma-író.  „Nem  ismerünk 
költőt  az  újabb  korban,  ki  az  epigrammatista  Goethe 
mellett  olly  szép  fényben  állhatna,  mint  Kazinczy;  a 
görögökkel  pedig  talán  csak  ők  ketten  volnának  ösz- 
vemérhetők.  Goethe  mint  költő  hasonlatlanul  áll  felette, 
mint  technikus  vele  egy  paralellába  tétethetik;  s  az 
epigrammai  alkatra  nézve  Lessing  s  ök  ketten  foglalják 
el  minden  újabb  költők  között  az  első  helyet"  (IV.  461). 

Kazinczy  mellett  még  két  kiváló  magyar  epigramma- 
irót  talál:  Vitkovicsot  és  Szentmiklósyt.  Vitkovics  a 
martialisi  műfajban  tűnik  ki.  Sok  jelessége  mellett 
kifejezéseiben  gyakran  nagyon  is  alszerű.  Szent- 
miklósyban  igazi  lyrai  ér  van,  de  mint  mindenütt,  a  köl- 
tészet ez  ágában  is  jóval  kevesebb  jelest  adott,  mint 
a  mennyi  tehetségétől  telt  volna.  Nyelve  csinos  volna, 
de  „mindig  egyszínű,  mindig  epithetonok  bőségében 
csillogó  s  az  egyszerűségtől  mindig  bizonyos  távol- 
ságban áll  s  benne  az  improprie  szólás  néha  egész 
a  piperéig  feszítve  van"  (ÍV.  65). 

Több  valamirevaló  epigramma-író  nincs  irodal- 
munkban. Ungvárnémeti  Tóth  László  művei  mesterkélt 
soványságok,  melyekből  csak  a  grammatikus  tűnik  ki 
s  nem  a  költő.  Elismeréssel  említi  azonban,  hogy 
Tóth  írt  egy  czikket  az  epigrammáról.  ^  Néhány  kisebb 

'  Egy  Lessing  nyomán  késztilt  kis  elmefuttatást  (Hasznos 
Mulatságok,  1818.  I.  22.  sz.). 

Dr.  Bajia :  Bajsa  Jóeaef.  6 

epigrammatista  után  látható  gyönyörrel  alaposan  elbánik 
Thewrewkkel.  Nincs  költői  tehetsége,  plagizál,  nincs 
tisztában  az  epigramma  mivoltával  ésczifra  phrasisokban 
véli  rejtőzni  a  költészetet.  Élesen  megrója  benne  a 
mythologiai  képek  túlhalmozását  és  kifejti  az  antik 
vonatkozások  ólettelenségét  és  ürességét  a  modern 
költészetben. 

Befejezésül  még  egyszer  szót  emel  az  ellen,  hogy 
a  gnomák  epigrammákként  szerepeljenek,  újra  figyel- 
mezteti költőinket  a  theoriai  tanulmányok  hasznára, 
a  megbírált  íróknak  meg  Eberhard  e  szavait  ajánlja 
megfontolásra:  „Die  Theorie  geht  ihren  eisernen  Gang 
fort,unbekümmert  wo  sie  in  ihrem  Wege  eine  kránkelnde 
Empfindsamkeit  verletzen  könne"  (IV.  74). 

Bajza  nagyon  jól  tudta,  hogy  a  német  aesthetikus 
e  szavai  nem  fogják  megvigasztalni  mindazokat,  a 
kiket  megbírált.  Rég  megírta  Toldynak,  hogy  a  magyar 
író  az  a  különös  portéka,  a  ki  csak  bókokat  hajlandó 
elfogadni  (VI.  260)  és  jól  ismerte  a  vihart  is,  melyet 
Kölcsey  bírálatai  keltettek.  Valóban  a  méltatlankodás 
ezúttal  sem  maradt  el.  Szentmiklósy  Alajos,  a  kinek 
epigrammái,  dalai  és  meséi  meglehetős  ismertté  tették 
nevét,  nem  tudta  elviselni  Bajza  bírálatát.  Egy  Kazinczy- 
hoz intézett  levéltöredék  formájában  kelt  ki  Bajza 
ellen.  Szerinte  Bajza  igen  nagyot  téved,  mikor  a 
franczia  epigrammákat  és  a  gnomákat  kizárja  az 
epigrammák  köréből.  „Megvallom,  Schiller  lelkes  gno- 
máit  nagyobb  gyönyörrel  olvasom  Martial  és  Lessing 
némely  epigrammáinál"  (ÍV.  576).  Majd  Óhajtás  ez. 
versének  kel  védelmére,  melyet  Bajza  megbírált,  holott 
nem  is  epigramma.  „Ez  mutatja,  hogy  Bajza  nem 
éredett  egészen  meg  s  felette  távol  van  példányától, 
Kölcseytől;    egyszersmind    azon    reflexióra    is   vezet, 

hogy  kicsinységünk  sohasem  tűnik  úgy  elö,  mint 
midőn  nagyot  játszani  akarunk"  (IV.  576). 

Szentmiklósy  czáfolata  a  lehető  legszerencsétle- 
nebbül volt  megírva.  Egyrészt  nem  fogta  fel  jól  Bajza 
értekezését  s  így  ügyetlenül  védekezett,  másrészt  meg 
lekicsinyléssel  akarta  elnémítani  az  ifjú  kritikust. 
Fiatal  írót  semmi  sem  hoz  ki  annyira  a  sodrából,  mint 
a  lekicsinylés;  Bajza  őszintén  megvallja,  hogy  ez 
nag}'on  bántotta  őt  is  (IV.  263),  annál  is  inkább, 
mert  alapos  tanulmányok  eredménye  volt  értekezése 
és  mert  már  tisztában  volt  vele,  mennyire  felületes  az 
öregebb  írók  elméleti  tudása.  „Eddig  azt  hittem,  hogy 
én  tudok  igen  keveset,  most,  minekutána  Szentmiklósy, 
Kazinczy  és  Szemere  (kik  literatorinknak  mégis  jele- 
sebbjei)  olly  nagy,  oUy  sűrű  példáit  adják  a  nem- 
tudásnak, azt  kell  hinnem,  hogy  bizonyos  tekintetben . . . 
talán  én  is  tudok  annyit,  mint  ők  s  talán  barmokkal 
is  mernék  megküzdeni.  Hallod,  édes  barátom  s  nem 
nevetsz  reá,  miket  mond  a  te  szerény  barátod?* 
(VI.  279.) 

Éleshangú  válaszában  sorban  visszautasítja  Szent- 
miklósy vádjait,  szemére  hányván,  hogy  még  értel- 
mesen olvasni  sem  tanult  meg.  A  franczia  epigram- 
mákat sehol  sem  támadta  meg,  csak  azt  helyeselte, 
hogy  költőink  distichonokban  írják  epigrammáikat  s 
nem  rímes  versekben,  mint  a  francziák.  A  gnomákat 
sem  zárta  ki  teljesen  az  epigrammák  köziU,  hanem 
utasításokat  adott,  miként  kell  a  tiszta  gnomából  valódi 
epigrammát  csinálni.  Hogy  Schiller  gnomáit  Szent- 
miklósy „nagyobb  gyönyörrel  olvassa  Lessing  és  Mar- 
tial  némelly  epigrammáinál,  az  semmit  sem  bizonyít 
egyebet,  minthogy  Szentmiklósy  a  Schiller  gnomáit 
nagyobb  gyönyörrel  olvassa  Lessing  és  Martial  némeUy 

epigrammáinál"  (IV.  240).  Az  Óhajtásra,  nézve  az 
a  felelete,  hogy  miatta  lehet  az  akármiféle  vers,  mert 
ő  nem  mint  epigrammát  bírálta  meg,  hanem  azért 
kárhoztatta,  mert  benne  a  gondolatoknak  serami  fokon- 
ként való  emelkedése  vagy  esése  nincs,  a  minek  pedig 
minden  versben  meg  kell  lennie.^ 

Szentmiklósy  másodszor  is  felelt  és  válaszát  Vörös- 
marty kéziratban  közölte  Bajzával.  Ez  készült  is  az 
újabb  válaszra:  „Ez  az  ember  kedvet  ada  nekem  a 
versengésre  .  .  .  Most  addig  fogom  Őt  ingerelni,  míg 
újabb  s  újabb  okokat  önmaga  nem  nyújt  reá,  hogy 
egészen  tönkre  tegyem.  Mert,  hogy  azt  tennem  nem 
nagy  erőbe  fog  kerülni,  mutatja  az  ő  második  felelete" 
(VI.  279).  Szentmiklósy  azonban  visszavonta  válaszát 
és  más  módon  támadt  Bajzára. 

Az  eszmét  e  támadáshoz  Thewrewk  fellépése  adta 
neki.  Thewrewk  két  kis  füzet  epigrammát  írt  össze 
Bajza  ellen  {Tü  csapás,  Anticyriai  tobák  1830).  Az 
epigrammákban  szellem  nincs,  csak  gorombaság. 
Dicséri  mindazokat,  a  kikkel  Bajzának  baja  van  és 
Bajzát  eszelős  majomnak,  siheder  hentesnek,  hirnya- 
valyás  büszke  bolondnak  stb.  nevezgeti.  Bajza  nem 
felelt  Thewrewk  füzeteire.  „A  publicum  Thewrewket 
sohasem  szenvedhette  s  most  is  csak  nevetik  epi- 
grammáit"  (VI.  337).  A  Kritikai  Lapok  első  füzetében 
aztán  kegyetlenül  megbírálta  Thewrewk  Balog  Jánosát. 
„Kinek  a  természet  elmét  mostoha  kézzel  ada,  ne 
vegyen  kezébe  tollat:  szántson  és    vessen"  (IV.   94). 

*  Szentmiklósy  Czáf  és  igazítása,  valamint  Bajza  Ajs  epi- 
gramma theoriája  ügyében  irt  czikke  először  a  Tudományos 
Gyűjteményben  (1829.  II.  és  m.  f.)  jelent  meg,  de  mert  a  cen- 
sura  megcsonkította  a  czikkeket,  újra  és  teljesen  hozta  őket  a 
Felsömagyarországi  Minerva  (1829.  I.  k.). 


I 


AZ    ELSŐ    TOhEUlÁK  85 

Ezzel  Bajza  végzett  Thewrewkkel.  Thewrewk  ugyan 
egyre  irta  ellene  verseit,  pamfletjeit,  melyekben  min- 
denkit megtámadott,  a  ki  Bajzával  jó  viszonyban  volt 
és  újra  lenyomatott  minden  Bajzáék  ellen  irányuló 
támadást  {Beretválkozó  tükör  1833;  Velenczei  szappan- 
por 1834),  de  Bajza  rá  sem  hederített  fészkelödésére 
és  társai  is  legfeljebb  egy-egy  gúnyos  versre  méltatták 
Thewrewköt. 

Thewrewk  példájára  Szentmiklósy  is  egy  kis  kötet 
verset  adott  ki  Bajza  eUen,  Bökversek  és  eszniék  (1830) 
czímen.^  A  külföldön  utazgató  Toldynak  így  ír  erről 
Bajza:  „Szentmiklósy  Honváry  név  alatt  egy  kis  köny- 
vecskét ada  ki . . .  hol  arra  tanítja  Kölcseyt  és  engem, 
hogy  az  egyszerűség  nem  szép,  azaz  nem  magyar  szép; 
a  magj'ar  szép  a  ragyogó,  a  czifra.  A  munka  nyilvá- 
nyosan  Cselkövi  ellen  van  dirigálva,  de  meglátszik 
benne,  hogy  szeretne  engem  bántani,  ha  merne.  Egyéb- 
iránt olly  bolond  dolgozás,  hogy  te  még  ollyat  nem 
láttál.  Ezt  6  megint  részeg  fejjel  irta*  (VI.  337).^ 

A  Kritikai  Lapok  első  füzetében  Bajza  megbíiálta 
a  füzetet.  Először  megmagyarázza  a  magyar  szép  és 
a  ragyogó  szép  elvének  képtelenségét,  azután  gúnyos 
magasztalással  teszi   nevetségessé  Szentmiklósyt :  „A 

'  Bökversek  s  eszmék  a  magyar  nemzeti  szín  s  szellem 
védelmének  ügyében,  egy  művész  tévedései  s  alaptalan  gúnyai 
ellen  Honvárytól.  Pest,  1830.  50  lap,  czimképpel.  —  A  füzet 
ma  teljesen  ismeretlen.  Én  sem  tudtam  felkutatni. 

*  A  ragyogó  szép  elméletével  Bajza  arra  a  kifogására  akar 
felelni,  hogy  epigrammái  nyelve  agyonpiperézett.  Müvét  azért 
irta  Cselkövi  (=  Kölcsey)  ellen  is,  mert  Kölcsey  állítgatta  az 
egyszerű  és  a  ragyogó  szépet  egj-mással  szembe  (Muzárion  IV. 
26 — 27.  1.).  Hogy  Szentmiklósy  az  ivásnak  adta  magát,  meg- 
lehetősen köztudomású  volt  (VT.  307).  Lassankint  egészen  erőt 
vett  rajta  szenvedélye  és  felhagyott  az  irodalommal. 

szerző,  akárki  mit  mondjon,  valóságos  zseni  s  hogy 
zseni,  ő  arról  nem  tehet.  A  tündér  istenség  keblében 
él,  mozog,  hánykolódik,  tombol,  mint  szilaj  mén; 
tüzének  nyílást  kell  adni,  különben  megemésztné  ön- 
magát .  . .  Akarja,  nem  akarja  tehát  a  szerzőnek  írnia 
kell ;  csak  könyvírás  által  lehet  ezt  a  keblében  nyug- 
talankodó istenkét  lecsendesíteni.  Kinek  mi  gondja, 
mit  ir  és  hogyan?  Neki  szabad  akármelly  balgatag 
tárgy  felől,  szabad  olly  szegényen  és  nyomorúan  írni, 
hogy  minden  keresztény  ember  szánakozzék  kínján, 
vagy  olly  tarkán,  zavartan  és  botorul,  hogy  még  az 
észbeteg  is  nevetésre  fakadjon,  ha  olvassa  .  ,  .  Azok 
a  szegény  theoretikusok,  azok  az  élhetetlen  recensiók 
firkáiéi !  ök  akadozni,  gáncsolódni  tudnak,  de  teremt- 
senek hát,  találjanak  „aesthetikai  kincset,  gazdag 
eret" . . .  Theoriákat  alkotni,  recensiókat  firkálni  könnyű, 
de  teremteni  nehéz.  Üdvözlégy  tehát  teremtő  zseni! 
hatalmas  ész !  ki  a  ragyogó  szépségű  konyhát  fel- 
találtad, hogy  benne  egy  fazék  bökverset  s  eszmét 
főzhess,  emészteniök  és  rágniok  a  magadhoz  hasonló 
zseniknek;  neved  élni  fog  és  csodáltatni  a  veled 
rokon  csoda  elméktől.  Üdvözlégy!"  (IV.  85—86.) 

Ezzel  lezáródott  Bajza  első  polémiája.  E  polémia 
Éöbbféle  irányban  is  nagy  jelentőséggel  bír  Bajza 
pályájára  nézve.  így  ez  döntötte  el  végleg,  hogy 
Bajza  nem  vállal  hivatalt,  vagy  nem  kezd  ügyvéd- 
séget, hanem  egészen  az  irodalomra  adja  magát. 
E  polémia  fedezte  fel  Bajza  előtt  is  a  benne  szuny- 
nyadó  vitatkozó  tehetséget  és  az  itt  elért  siker  báto- 
rította arra,  hogy  a  megkezdett  úton  tovább  haladjon. 
Irodalomtörténeti  jelentősége  a  vitának  egyrészt  az, 
hogy  szegényes  aesthetikai  irodalmunk  a  theoriával 
egy  korához  mérten  igen  jelentékeny  monographiával 

gazdagodott,  másrészt  az,  hogy  ez  volt  a  bemntat- 
kozója  az  új  iskola  legnagyobb  harczosának,  ez  volt 
az  első  diadalmas  összeütközése  az  új  iránynak  a 
régivel. 

n. 

Az  Epigramma  theoriája  által  felzavart  hullámok 
még  el  sem  öltek,  mikor  egy  sokkal  erösebb  zivatar 
tört  ki,  mikor  Bajza  egy  sokkal  jelentősebb  polémiába 
keveredett.  Ez  a  polémia  az  ú.  n.  conversations-lexikoni 
pör.  1830  jan.  l-én  Wigand  Ottó  pesti  könyvkiadó 
egy  előfizetési  felhívást  bocsátott  ki  egy  a  kiadásában 
megjelenendő  TudományoJc  és  Mesterségek  Közönséges 
Tárára.  Egy  magyar  lexikon  szükségét  az  Anrora-kör 
is  rég  érezte,  magnk  is  gondoltak  már  kiadására,  így 
örömmel  vették  a  hírt  Wigand  vállalatáról  (VI.  311 ; 
IV.  242).  Wigand  fel  is  kereste  Kisfaludyt  és  meg- 
hívta munkatársnak.  Kisfaludy  hajlandó  volt  a  meg- 
hívást elfogadni,  ha  Wigand  Vörösmart^i,  Bajzát  és 
Toldyt  is  felkéri.  Wigandnak  az  első  kettő  ellen  nem 
volt  kifogása,  meg  is  ígérte,  hogy  felkeresi  őket,  de 
Told\Ta  nézve  kijelentette,  hogy  nem  meri  meghívni, 
mert  Döbrentei  sokat  beszélt  ellene.  Azonban  sem 
Bajzát,  sem  Vörösmartyt  nem  szólította  fel,  hanem  új 
jelentést  adott  ki  a  munkatársak  megnevezésével  s 
ezek  között  senki  sem  szerepelt  Kisfaludyék  közül 
(VI.  316). 

A  mint  az  Aurora-kör  megtudta,  hogy  a  lexikon 
főmozgatója  Döbrentei,  egyszerre  bizalmatlanok  lettek 
a  vállalat  iránt.  Döbrenteire  Kazinczyék  és  Kisfaludyék 
eg}'aránt  haragudtak.  Kazinczy  iránt,  a  kinek  pedig 
szerencséjét  köszönhette,  hálátlanul  viselkedett,  nyíltan 
és  a  coulissák  mögött  ellene  dolgozott.  A  nyelvújítást 


88  HAEMADIK   PKJBZKT 

is  támadta  s  ha  nem  tudta  is  az  idő  kerekét  vissza- 
fordítani, elpártolásával  mégis  sok  kellemetlenséget 
okozott.  Kisfaludyék  nagyon  kevésre  tartották  Döb- 
rentei  írói  képességét  s  ezért  módfelett  bosszantotta 
őket  Döbrentei  folytonos  előretolakodása.  Döbrentei 
az  előkelők  kegyeit  hajhászta  s  az  ö  segítségükkel  s 
nem  munkával  boldogult.  Most  éppen  az  akadémiai 
titkárságot  készült  ily  módon  elnyerni,  melyre  pedig 
Kisfaludy  Toldyt  szánta.  Döbrentei  összeférhetetlen 
természetét  Kisfaludynak  is  volt  alkalma  tapasztalni 
az  Árpádia  tervekor,  a  fiatalabb  írókat  meg  vérig 
sértette  dölyfös  viselkedésével,  bántó  leereszkedésével. 
Bajza  csak  1830  elején  ismerkedett  meg  vele  szemé- 
lyesen, de  szintén  ki  nem  állhatta  (VI.  312).  Ezekhez 
járult  még  Döbrentei  magánéletének  néhány  foltja, 
néhány  jellemtelen  cselekedete,  mely  köztudomású  volt 
írói  körökben.^ 

A  Döbrentei  személye  miatt  keletkezett  bizalmat- 
lanságot csak  fokozta  Wigand  második  jelentése. 
Ebben  valóságos  dicshymnust  zeng  saját  kiadványá- 
ról. „Minden  magyar,  a  ki  szívén  viseli  honi  szép 
nyelvének  elterjesztését,  kénytelen  örömre  gerjedni, 
midőn  látja,  hogy  ily  ritka  magyar  literatúrai  tüne- 
mény, mint  ezen  megbecsülhetetlen  munka,  az  egész 
hazában  a  közfigyelem  és  részvétel  tárgyává  leszen 
s  a  hazai  literatura  előmozdítására  törekedő  ügye- 
kezet lelkes  pártfogókra  talál ;  s  lehetetlen  mindenki 
szívének  el  nem  ragadtatni  az  örömérzettől,  midőn 
hallja,  hogy  a  külföldiek,  kik  többrendbeli  újság- 
leveleikben  nemzetünk   nagy   díszére  szolgáló  dicsé - 

1  Kazinczy  Ferencz  lavelezése,  XXI.  329— 333., "413— 415. 
és  Új  Magyar  Múzeum,  1856.  I.  147—161. 

réttel  említik  ezen  nagy,  hasznos  és  költséges  mun- 
kának megjelenését,  bámuló  tisztelettel  esmérik  meg 
a  magyar  literaturának  oly  szép  és  g\'ors  előmene- 
telét." Közli  a  jelentés  a  lexikon  munkatársainak 
névsorát  is :  Balogh  Pál,  Bartosságh  József,  Cser- 
neczky  József,  gr,  DessewflFy  József,  Döbrentei  Gábor, 
Kis  János,  Kiss  Károly,  Schedius  Lajos,  Szabó  Dávid, 
gr.  Széchenyi  István,  Szentmiklósy  Alajos  és  Thaisz 
András.^  Három  mutatványt  is  hoz  a  lexikonból  a 
jelentés  (agyvelő  Baloghtól,  constitutio  Thaisztól, 
Hunyadi  László  Csemeczkytól),  melyek  nyelvtani  és 
más  külső  fogyatkozások  mellett  hiányos  szakismere- 
tet is  árulnak  el. 

E  jelentés  után  Bajzáék  elhatározták  a  harczot. 
Stettner  a  Tudományos  Gvűjteményben  (1830.  I.) 
szerénykedő  hangon,  de  fuUánkosan  kérdéseket  inté- 
zett Wigandhoz,  főleg  a  lexikon  szerkesztésére  nézve. 
Nagyon  csodálkozik,  hogy  a  lexikon  szerkesztője 
nincs  megnevezve  s  kifejezi  bizalmatlanságát  a  vál- 
lalat iránt,  ha  ez  meg  nem  neveztetnék,  mert  Wigand 
eddigi  kiadványai  nyelvi  tekintetben  gyöngék.  Ez  a 
vágás  Döbrenteinek  szólt,  kinek  szintén  Wigand  volt 
a  kiadója. 

A  vágás  elevenbe  talált.  Wigandék  feleltek  s 
főleg  ez  ellen  az  állítás  ellen  hadakoztak.  Wigand 
igen   lenézően   szól   Stettnerröl   és   vádja   czáfolatául 

*  Balogh  Pál  közismert  nevű  hasonszenvi  orvos  és  író 
volt,  Bartosságh  gazdasági  író,  Kiss  Károly  hadtudományi  és 
szépiró,  Szabó  orvosi  és  szépíró,  Thaisz  főleg  mint  a  Tud. 
Gyűjt,  szerencsétlen  kezű  szerkesztője  volt  ismeretes.  Cser- 
neczky  teljesen  ismeretlen  fiatalember  volt,  Széchenyi  csak 
nevét  adta  oda  a  lexikonnak,  tényleg  nem  dolgozott  bele  s 
utóbb  Jnevét^isítöröltette. 

mint  remekművekre  hivatkozik  Döbrentei  két  fordí- 
tására (Vétek  súlya,  A  fösvény)  és  két  eredetijére 
(A  Us  Gyula  könyve,  Pali  és  Minka  olvasni  tanul), 
az  utóbbiakért  magyar  Campénak  nevezvén  el  Döbren- 
teit.  A  lexikon  szerkesztőjeként  Cserneczky  mutat- 
kozik be,  —  egy  alig  20  éves  juratus  (VI.  330). 
Cserneczky  igen  tudákosan  ír  és  azt  a  tételt  bizo- 
nyltja, hogy  Stettnemek  nincs  joga  Wigand  kiadvá- 
nyai nyelvéről  oly  elvetőén  nyilatkoznia,  hiszen  Stett- 
nemek az  a  néhány  czikke,  a  mit  eddig  irt,  csak 
ftgy  hemzseg  mindenféle  hibától.  Állítását  jórészt 
találó  példákkal  igazolja.* 

E  válasz  olaj  volt  a  tűzre.  Nagy  felháborodási 
keltett  főleg  Döbrentei  kidícsérése.  Wigand  u.  i.  nem 
tudott  magyarul,  így  az  volt  a  vélemény,  hogy  a 
választ  Döbrentei  irta  és  így  Döbrentei  önmagát 
magasztalta.  Döbrentei  utóbb  kijelentette,  hogy  az 
incriminált  feleletnek  nem  ő  a  szerzője,  de  senki  sem 
hitt  neki.^  Ha  nem  is  ő  irta,  tudnia  kellett  róla  s 
így  ez  esetben  is  része  van  a  nagy  magasztalásban. 
Hogy  ez  öndicséret  mennyire  ügyetlen  fogás  volt,  azt 
a  következmények  mutatják.  Az  antilexikonisták  most 
már  öt  akarták  megszólalásra  kényszeríteni,  hogy 
aztán  leszámolhassanak  vele  (VI.  323). 

E  czélból  lépett  a  küzdőtérre  Bajza.  {Figyelmez- 
tetés pesti  könyváros  Wigand  Ottó  Tudományi  s  Mes- 
terségi  Közönséges  Tárára.  F.  M.  0.  Minerva,  1830. 
I.  és  külön.)   Bajza   kifejti   egy  magyar  lexikon  fon- 

*  Ez  Í8,  mint  Wigandék  eddigi  iratai,  külön  kis  füzetben 
jelent  meg,  de  ezt  már  később  kiadta  Thewrewk  újra  Velenczei 
szappanporkhan,  hol  a  Bajzáék  ellen  irt  vitairatok  érdekesebbjei 
együtt  vannak. 

'  Kazinczy  Ferencz  levelezése,  XXÍ.  331,  414,  478—9. 

tosságát  és  jelentőségét,  azntán  az  eddigi  hirdeté- 
sekből és  mutatványokból  bizonyítja,  hogy  a  "Wigandé 
aligha  fogja  megállni  a  helyét.  „Belölök  fonák  plá- 
num, félszeg  tudomány,  gondatlan  munka,  inconse- 
quentiák,  grammatikai  és  stilistikai  tudatlanság,  visszás 
logika  egymásra  halmozva  tűnnek  elő*  (TV.  244)  s 
Wigand  még  sem  átalja  lexikonát  ízléstelenül,  sőt  a 
külföldi  lapokra  nézve  hazugan  magasztalni.  Bizal- 
matlan a  munkatársak  iránt  is.  Kettő  előtt  meghajlik,* 
de  „a  többi  .  .  .  részint  valaha  fénylő,  de  már  erőtlen, 
elaggott  bajnokok,  részint  korán  elért  s  már  hamvatag 
reményű  ifjak  s  ízetlen  papirosmázolók ;  van  közöttük 
egy-két  ezen  alkalomra  született  literátor  is,  ki  még 
azt  sem  érti,  patikai  vagy  konyhai  szerekből  áll-e 
öszve  az  a  csuda  lény,  mit  a  tudósok  literaturának 
neveznek*  (TV.  245).  Még  gyanúsabbá  teszi  a  válla- 
latot az  igazi  szerkesztő  bujkálása.  Meg  kell  fontolni, 
hogy  a  német  Brockhaus-Lexikon  legközelebbi  kiadása 
e  lexikonból  fogja  venni  magyar  vonatkozású  czikkeit. 
El  lehet  képzelni,  milyen  lesz  hazánk  képe  a  külföld 
előtt  egy  ilyen  munka  nyomán.  Felszólítja  a  lexikon 
valódi  szerkesztőjét,  de  nem  Cserneczkyt,  hogy  czáfolja 
meg  állításait,  mert  különben  felhívja  a  közönséget, 
hogy  ne  fizessen  elő  a  vállalatra,  ,mert  minden  ezen 
czélra  adott  pénz  nemzeti  becsületünk  sérelmének 
lészen  eszköze*  (TV.  249). 

Pár  hét  múlva  követte  Bajza  Figyelmeztetését 
Stettner  röpirata :  Egy  szó  Döhrenteiről.  Stettner  egész 
njiltan  hirdeti,  hogy  Döbrentei  a  lexikon  szerkesztője, 

*  A  két  Író  közül,  ki  iránt  Bajza  bizalommal  van,  az 
egyiket  megnevezi,  Széchenji,  a  másikról  azt  mondja,  hogy 
az  olvasó  azt  úgyis  könnyen  eltalálja.  Ügy  látszik,  Kis  Jánosra 
czélzott.  V.  ö.  Kazinczy  Ferencz   levelezése,  XXI.  294. 

Wigand  helyett  is  ö  felelt  neki  s  nevezte  el  magát. 
Campénak,  fordításait  műremekeknek.  Hogy  mennyi  jog- 
gal, azt  akarja  kimutatni.  A  példák  végtelen  és 
fárasztó  sorozatával  tárja  a  közönség  elé,  hogy 
Döbrentei  nem  tud  helyesen  írni,  nem  tud  mondatot 
szerkeszteni,  tele  vannak  fordításai  németes  és  tótos 
kifejezésekkel,  képtelenül  félreérti  számtalanszor  az 
eredetit  s  némely  kifejezése  egyenesen  a  józan  észt 
sérti  stb. 

Bajza  és  Stettner  mellett  a  lexikon  harmadik 
támadója  az  Aurora-kör  orvos  barátja,  Bugát  Pál  volt. 
{Igazítás.  Tud.  Gyűjt.  1830.  11.)  Bugát  a  mutatványul 
közölt  agyvelő  czikk  hibáit  szellőzteti  és  megtámadja 
Baloghot,  hogy  mért  nem  használja  az  ő  műszavait. 
Balogh  {Visszaigazüás.  Tud.  Gyűjt.  1830.  III.  és 
külön)  az  agyvelő  fogyatkozásait  nem  igen  tudta  men- 
teni, hanem  annál  inkább  nevetségessé  tette  Bugát 
lehetetlen  műszavait  (pl.  észMpencz  =  Theorist,  üzöncz- 
ség  =  praxis).  Neki  is,  mint  Bugátnak  is,  az  a  baja, 
hogy  tisztán  orvosi  vita  helyett  elkezd  nyelvészkedni 
és  mint  nyelvész  mindenféle  furcsaságot  beszél  össze. 
Bugátnak  semmi  polemikus  tehetsége  nem  volt,  azért 
az  ő  neve  alatt  Kisfaludy,  Vörösmarty,  Stettner  és 
Bajza  feleltek.  {Felelet  Balogh  Pál  visszaigazitására. 
Tud.  Gyűjt.  1830.  IV.  k.  és  külön).  A  feleletben 
Bajzának  nagy  része  lehetett  (VI.  331),  mert  a  válasz_ 
sok  tekintetben  az  ő  modorára  emlékeztet.  Bugátot^ 
az  orvosi  részt  kivéve,  bajos  volt  védelmezni,  d( 
kihasználva  Balogh  különös  nyelvészeti  megjegyzéseit] 
Bajzáéknak  mégis  sikerült  valamennyire  a  védelemj 
Balogh  most  már  egész  röpiratot  irt  Bugát  ellen  (^ 
visszaigazitásra  való  feleletnek  visszaigazítása,  1831/ 
49. 1.).  Stettnert  utánozva  részletesen  bemutatja  Bugát  i 

korcs  műszavait  és  bizonyítja,  hogy  mennyi  hibával 
fordít  Bugát.  Röpirata  végén  Bajzára  támad ;  úgy 
látszik,  megsejtette  Bugát  álarcza  mögött. 

E  röpiratra  válasz  nem  érkezett.  Igaz,  hogy  nehéz 
is  lett  volna  megczáfolni,  de  meg  mire  a  röpirat 
megjelent,  a  pör  már  úgyis  eldőlt  Bajzáék  javára. 
Később  még  egyszer  felújult  a  Balogh — Bugát-vita. 
A  Conversations-Lexikon  első  kötetének  megjelenése 
után  Toldy  a  Bugáttal  közösen  szerkesztett  Orvosi 
Tárban  ismertette  a  kötetet  és  kifogásolta  Balogh 
orthologus  nyelvét.  (Orvosi  Tár,  1831.  III.).  Balogh  a 
Sasban  felelt  (Sas,  IV.  k.)  és  jórészt  igazolta  a  hibáz- 
tatott kifejezéseket  és  tiltakozott  Bugát  azon  eljárása 
ellen,  hogy  a  legspeciálisabb,  a  köznyelven  soha  nem 
használt  orvosi  műszavakat  is  mindenáron  magyar 
kifejezésekkel  akarja  felcserélni.  Mellékesen  Bajzát 
is  újra  leherdja.  Ezzel  befejezést  nyert  a  pörnek  ez 
az  ága.  Kezdettől  el  volt  Bugát  dolga  hibázva  és 
fellépése  nem  sok  dicsőséget  hozott  az  Aurora-körre. 
Ezt  azonban  alig  vette  észre  a  közönség,  oly  fényes 
diadalokat  aratott  Bajza  más  irányban. 

Bajza  Figyelmeztetésére  csak  hetek  múlva  érke- 
zett meg  a  válasz.  (Döbrentei:  Ki  szerkeztetője  a 
Conversations-Lexicon  magyar  kiadásának  ?  Csemeczky : 
Bajzának.  Thaisz :  Húsvéti  piros  tojások.  Együtt 
4  lapon.)  Döbrentei  tiltakozik  a  bujkálás  vádja  ellen. 
Ö  nem  szerkeszti  a  lexikont,  csupán  (!)  ötféle  tárgy- 
kör feldolgozója.  Nézete  szerint  Bajzáékat  az  bántja, 
hogy  feszengő  írásmódjukkal,  elfacsart  mondataikkal 
nem  tömhetik  tele  a  lexikont.  Bajza  mások  munkái- 
nak marczangolásával  akar  hírnévre  szert  tenni.  Pár- 
toskodás  helyett  „áUjon  ki,  ha  nagy  erőt  érez  magá- 
ban, új  ingerú  eredeti  alkotásokkal  s  nagy  eredetiek 

hív  másolatjaival  dölyf  nélkül,  éreztesse  azok  csino- 
sult  szellemében  nyelvünk  emelkedését.  Önként  követ- 
kezik ezek  által  a  silányabb  munkák  homályosodása 
s  a  megint  más  ifjú  lángészt  literatura  mezejére 
indultában  az  elébbiek  érdemeinek  összeszaggatott 
koszorúi  nem  szomorítják  vissza,  hanem  a  sirversen 
megismert  fáradozás  dicsőítése  ejteti  könnyét  mindig 
magasabbak  véghez  vitelére."  Végül  kijelenti,  hogy 
ezután  el  sem  fogja  olvasni  Bajza  támadásait.  Ezt 
kijelenti  Cserneczky  is.  Védelmezi  mutatványczikkét 
és  Bajza  írásaiban  kutat  hibák  után.  Hangsúlyozza, 
hogy  ő  a  lexikon  szerkesztője  és  megvádolja  Bajzáé- 
kat,  hogy  azért  támadnak,  mert  maguk  is  akartak 
lexikont  kiadni.  —  Thaisz  egy  goromba  Csokonai- 
verset alkalmaz  Bajzára.  Ebben  szamárnak,  irigy 
kuvasznak  nevezi  el  Bajzát,  kinek  kobakja  korpavár,  a 
czinke  is  tart  tőle  már.  Csak  hadd  fecsegjen  ő,  holdtöltére 
tán  eszére  jő.  ö  sem  fogja  Bajzát  ezentúl  elolvasni, 
hanem  behunyja  fülét,  szemét  és  így  érzi  tulajdon 
érdemét. 

Bajza  válasza  pár  nap  alatt  megérkezett.  {Válasz 
Döbrentei  Gábornak  a  Convers.-Lexicon  ügyében,  1830.) 
Drága  Döbrentei  úr!  megszólítással  kezdődik  a  vita- 
irat, melyben  irgalmatlan  gúnynyal  ront  Döbrenteire. 
Figyelmeztetésének  egyetlen  pontját  sem  czáfolták 
^6gi  így  tulajdonképen  nem  is  volna  érdemes  felelnie, 
ha  nem  akarna  leszámolni  egy  és  mással,  miről 
Döbrenteiék  a  tárgyon  kívül  fecsegtek.  A  neveletlen 
ex-redactorral  nem  áll  szóba,  Cserneczkyt  meg  csak 
sajnálni  tudja,  hogy  ily  gyászosan  kell  írói  pályáját 
megkezdenie ;  neki  tehát  csak  Döbrenteivel  van  dolga. 
Vádolja  őket  Döbrentei,  hogy  pártoskodnak :  .Igenis, 
Drága  Döbrentei  Úr,  mi  pártot  formálunk !  Mi  bátrani 

és  tartalék  nélkül  felszólalunk  mindig,  valahányszor 
írói  lelketlenséget  és  gyávaságot  látunk ;  mi  csipked- 
jük, sújtjuk  és  zúzzuk  a  félszegséget ;  mi  nem  enged- 
jük meg,  hogy  az  úr  és  hasonlói  kontárkodjanak, 
hogy  silány  mázolásaikkal  visszatérítsék  a  magyar 
literaturát  azon  szép  haladásból,  mellyet  az  Dayka, 
Virág  Benedek,  Kazinczy,  Berzsenyi,  a  két  Kisfaludy, 
Kölcsey  és  Vörösmarty  műveik  által  néhány  évtized 
óta  teszen ;  mi  hirdetjük  és  magasztaljuk  .  .  .  Ber- 
zsenyit, Kisfaludy  Károlyt,  Kölcseyt  és  Vörösmartyt, 
mi  rádisputáljuk  a  közönségre,  hogy  ezen  négy,  vagy 
kegyed  szava  szerint  egy-két  ember  felett  semmi 
sincs  az  egész  magyar  literaturában"  (IV.  251).  Az 
fáj  Döbrenteinek,  hogy  nem  a  campei  nagy  észt 
magasztalják,  nem  dicsérik  idegen  írókból  összelop- 
kodott lélekbosszantó  értekezéseit,  csörgő-csattogó, 
pöffeszkedő  hőskölteményeit,  értelmetlen  fordításait. 
Döbrentei  eredeti  alkotásokra  inti?  ó  kész  s  akár 
Döbrenteivel  versenyezve  is  kész  eredeti  müveket 
írni.  Majd  kiderül,  hogy  ki  ír  feszengőbb  módon  és 
ki  újít  nevetségesebben.  Jó  lesz  a  verseny,  már  csak 
azért  is,  mert  talán  végre  valahára  Döbrentei  is  fog 
egy  értékes  munkát  adni.  Kioktatja  Döbrenteit,  hogy 
úgy  czáfolni,  a  hogy  a  lexikonisták  szoktak,  nem  lehet. 
Bármennyit  idézzenek  Pál  apostoltól  Csemeczkyig 
minden  kiváló  íróból,  az  még  nem  argumentálás  és 
bármennyire  mutogatják  is  ki,  hogy  Bajza  rossz  író, 
abból  nem  következik,  hogy  a  lexikon  jó  lesz.  Fel- 
szólítja Döbrenteiéket,  bizonyítsák  be  azt  a  gyanú- 
sításukat, hogy  azért  támadták  meg  a  lexikont,  mert 
maguk  is  akartak  egyet  kiadni,  különben  rágalmazók- 
nak kell  őket  minősítenie.  A  mi  azt  illeti,  hogy  vála- 
szát  el   sem   is   akarják  olvasni,  azzal  ő  nem   sokat 

törődik,  mert  ő  első  sorban  a  közönség  felvilágosí- 
tására és  érdekében  ír.  A  fogadkozást  egyébiránt 
okosnak  tartja,  mert  ha  nem  tudnak  felelni,  könnyű 
lesz  a  válasz  alól  kibujniok. 

Döbrentei  csakugyan  nem  tudott  felelni,  ezért 
rávette  gr.  Dessewffy  Józsefet,  hogy  álljon  ki  helyette, 
remélvén,  hogy  a  gróf  nagy  tekintélye  és  tiszteletre- 
méltó egyénisége  az  ö  javára  fogja  a  küzdelmet 
eldönteni.  Dessewffyt  a  felszólalásra  nem  volt  nehéz 
rávenni.  Bármily  érdemeket  is  szerzett  u.  i.  Dessewffy 
politikai  téren,  itt  sem  ugyan  eszmegazdagságával, 
hanem  egyéni  integritásával,  liberalismusával  és  szi- 
gorúan alkotmányos  gondolkozásával,  irodalmi  babérai 
nagyon  kétes  értékűek  voltak,  de  ő  annál  inkább  hiú 
volt  reájuk.  Bajza  Figyelmeztetésének  az  a  része, 
a  hol  valaha  fénylő,  de  már  elerötlenedett  írókról  beszél, 
nagyon  könnyen  rá  volt  vonatkoztatható.  Hogy  e 
kifejezés  tényleg  fájt  Dessewfifynek,  mutatja,  hogy 
válaszában  többször  emlegeti.  Úgy  látszik,  Dessewflfy 
is  úgy  képzelte,  hogy  az  ő  szava  az  utolsó  lesz  a 
pörben.  Oly  hangon  ír,  mintha  perdöntő  bíró  volna  s 
mint  üyen  Döbrenteinek  szolgáltat  igazságot. 

Hazánk  nagy  pislogó  mécse,  drága  kedves  Zajbaj 
úr!  megszólítással  kezdi  pamfletjét.  {Az  országszerte 
ösméretes  fiatal  tvdós  Zajhaj  úrhoz.  1830.)  Elég  részre- 
hajlóan  előadja  a  pör  eddigi  történetét  és  constatálja, 
hogy  Bajzáék  ítéletet  mondtak  egy  munkáról,  melyet 
nem  is  ismerhettek.  Megtámadták  Döbrenteit,  mert  ők 
a  Révai  rendszerét  és  a  szélső  újítást  akarják  rákény- 
szeríteni az  irodalomra  s  feledik,  hogy  ha  Révaiban 
több  volt  is  a  philologia,  Verseghyben  a  philosophia 
több  ós  hogy  Döbrentei  milyen  nagy  érdemeket  szer- 
zett az  újítás  terén  is.  Az  irigység,  az  ártani  vágyás, 

egy  fekete  lélek  kajánsága  vitte  Bajzát  Döbrentei 
érdemei  megtépázására.  És  Bajza  mer  másokat  lecz- 
kéztetni,  kinek  munkái  telve  vannak  hibákkal,  téves 
tanításokkal.  Pl,  hogy  Cserneczky  nem  lehet  a 
lexikon  szerkesztője,  mert  koránál  fogva  nem  képes 
a  munkatársak  czikkeit  felülbírálni.  Hogy  képzeli  el 
Bajza,  hogy  egy  Széchenyi,  egy  Kis  János,  egy  Sche- 
dius  eltűrné  czikkei  felülvizsgálatát?  Hogj'  irkál- 
gathat  epigramraai  theoriákat,  mikor  <5  maga  nem 
epigramma-író  ?  Egy  más  theoria  megírására  volna 
benne  hivatás :  a  faragatlanság,  a  Zajbajság  elméle- 
téről igazán  vaskos  kötetet  tudna  írni.  Nincs  más 
hátra,  mint  hogy  bánja  meg  vétkeit  Bajza  és  meg- 
békülvén Döbrenteivel,  másként  keressen  boldogulást. 
—  Körülbelül  ez  Dessewffy  zűrzavaros  röpiratának 
gondolatmenete.  Gúnyos  fordulataival  Bajzát  utánozza, 
durva  kifakadásaival  (mérges,  epés  nyállal  piszko- 
lódó, maró  szájú,  pulya  lelkű  stb.)  meg  Thaiszra  em- 
lékeztet. 

Bajza  felelete  1830  október  végén  jelent  meg. 
{Észrevételek  a  Conv.-lexilconi  pörhöz  gróf  Dessewffy 
József  ellen.  1830).  Dessewffyben  különválasztja  a 
politikust  és  az  írót  s  elismervén  az  előbbi  nagy 
érdemeit,  lesújtó  bírálatban  részesíti  a  másikat.  Figyel- 
meztetésének még  most  sincs  egyetlen  szava  sem  meg- 
czáfolva,  ezért  szóba  sem  állana  a  lexikonistákkal,  ha  a 
Dessewffy  személye  iránt  érzett  tisztelete  nem  kész- 
tetné feleletre  és  ha  Dessewflfy  hangja,  modora,  egész 
fellépése  nem  kényszerítené  arra,  hogy  megmutassa, 
mennyit  ér  az  írói  respublicában  a  születési  aristo- 
kratia,  hogy  itt  csak  az  ész  biztosíthat  tekintélyt. 
Döbrentei  vétke,  hogy  oly  emberről  fog  szigorúan 
ítélkezni,  a  ki  sok  tekintetből  kíméletet  érdemelne. 

Dr.  Bajza  :  Bajza  József.  7 

DessewflFyt  mint  írót  így  jellemzi:  „Gróf  Des- 
sewffy  egyike  azon  magyar  íróknak;  kiket  a  horatiusi 
fáma  mendax  vak  kedvezésből  véve  szárnyaira, 
ö  biographus,  poéta,  grammatikus,  aesthetikus,  meg 
minden  s  végtére  semmi  sem,  s  éppen  azért  semmi, 
mert  minden.  A  pankratiasták  rendszerint  így  jár- 
nak .  .  .  Szerencsétlen  emberek,  kik  főfigy elmet  az 
emlékező-,  nem  az  ítélőtehetség  kifejtésére  fordítot- 
tak. Emiékezetök  ugyan  nagy  leve,  szertelenül  sokat 
tanulhattak  meg,  de  mi  nyereség  benne?  Az  emlé- 
kezés virágainak  az  ítélet  mezején  kell  kifejleniök, 
hogy  hasznos  gyümölcsöt  hozzanak,  különben  nem 
érdemiették,  hogy  őket  a  kertész  szorgalma  ápolta. 
Fájdalom,  gróf  Dessewffynél  éppen  ez  a  baj.  Nála 
az  ítélet  mezeje  annyira  elsoványult,  elparlagodott, 
hogy  rajta  egyéb  mint  páfrány  és  bogáncs  többé  nem 
teremhet.  Ö  emlékezőtehetségét,  széles  olvasását 
mindenhol  örömest  mutogatja :  de  az  ítélet  itt,  amott 
és  mindenütt  oUy  tompán,  oily  vakul  botorkál,  hogy 
kérdeni  csaknem  mindég  lehetne :  nem  pirul-e  gróf 
Dessewffy  olly  dolgokat  írni,  mellyeket  az  ép  elme 
olvasni  is  pirulhat?"  (IV.  278.)  Jellemzése  igazolá- 
sára a  legmaróbb  gúnynyal  végigtárgyalja  Dessewífy- 
nek  egy  a  magyar  helyesírásról  szóló  értekezését, 
mely  tudatlanságával,  ingadozó  nézeteivel  az  ege- 
ket veri. 

A  röpirat  további  részeiben  sorra  veszi  Dessewffy 
képtelen  állításait  és  nagy  türelemmel  hosszasan 
czáfolja  a  többször  valóban  gyermeki  naivságokat. 
Kikéri  magának  a  gróf  sértő  gorombaságait  és  újra 
firtatni  kezdi  a  lexikon  ügyét.  Wigand  jelentései 
szerint  már  két  kötetnek  is  meg  kellett  volna  jelenni 
a  lexikonból  s  íme,   nemcsak   hogy   egy   sem  jelent 

meg,  de  még  a  tervrajz  is  ismeretlen.  A  jún.  23-án 
kiadott  jelentés  szerint  munkatárs  is,  előfizető  is  van 
bőviben,  miért  hát  e  késedelem?  Csak  vallják  be 
Wigandék,  hogy  bajok  vannak  a  lexikon  körül. 

A  per  ezzel  tulajdonképen  lezáródott.  Sem  Ba- 
logh megújuló  polémiája,  sem  a  Sas  akadozásai, 
sem  Thewrewk  pamfletjei  nem  keltettek  figyelmet. 
Komolyabbak  voltak  ezeknél  Kazinczy  és  Kölcsey 
utólagos  megrovásai.  Ezekre  válaszolt  is  Bajza,  míg 
az  előbbieket  szó  nélkül  hagyta.  Kazinczy  a  Pyrker- 
per  felett  érzett  keserűségében  Pannonhalmi  Útjában 
elítélően  nyilatkozott  Bajza  viselkedéséről  a  perben. 
A  beavatottak  azonban  tudták,  hogy  a  per  idején 
Kazinczy  szívvel-lélekkel  Bajzához  csatlakozott,  a 
közönséget  meg  Bajza  világosította  fel  e  tényről. 
Kölcsey  a  Muzárion  1833-iki  kötetében  egy  Szeme- 
réhez intézett  levelében  ezt  írja:  „Te  jól  tudod, 
hogy  a  Conversations-Lexikon  ügyében  vagy  ügye 
miatt,  vagy  ég  tudja  miért  indult  pert  helyben  soha 
nem  hagyám.  Azon  kegyetlenség,  mivel  az  folyt, 
visszarettent  minden  szelíd  kebelt"  (Muzárion,  1833. 
461.  1.).  Bajza  megbírálván  a  Muzáriont,  kifejti,  hogy 
a  hevesebb  hangú  vitára  volt  oka  és  hogy  Kölcsey 
részéről  éppen  nem  jogosult  e  megrovás,  mert  hiszen 
ő  is  irt  ily  modorban  Somogyi  Gedeon  és  Berzsenyi 
ellen  (IV.  180—182). 

Dessewfifyt  a  vereség  végtelenül  elkeserítette.  Fele- 
letről szó  sem  lehetett ;  a  mint  Kazinczy  írja,  károm- 
kodott kínjában.*  A  Kritikai  Lapok  első  füzete,  hol 
Bajza    válasza    másodszor   jelent    meg,    tartalmazott 


*  Kazinczy  Fertncz  levelezése,  XXI.  482. 

számára  más  kedvességeket  is.  Bajza  Szentmiklósy- 
val  helyezte  párhuzamba,  mint  olyan  írót,  a  ki  czifra 
szavakkal  akarja  pótolni  a  gondolatok  hiányát  (IV. 
82)  és  kegyetlen  bírálatban  részesítette  a  Hitel  Tag- 
latja ez.  müvét.  Azt  mondja  erről  Bajza,  hogy  Des- 
sewfify  nem  értette  meg  jól  Széchenyi  művét  és  a  mi 
jó  munkájában  van,  az  is  oly  rosszul  van  elmondva, 
hogy  munkája  egészen  hasznavehetetlen  (IV.  95 — 6). 
Dessewífy  a  Sasban  és  Thewrewk  Beretválkozó  tük- 
rében közölgetett  sületlen  verseket  Bajza  ellen  s 
rőfös  levelekben  panaszkodott  ellene.^ 

Hosszú  évek  után  eljött  a  kiengesztelődés  percze : 
Dessewfiy  sírján.  Dessewfify  halálakor  Bajza  a  Verő- 
czey  néven  írt  Lapszemlében  megrótta  a  Honderűt, 
a  miért  oly  hidegen  tért  napirendre  Dessev^^ffy  felett 
és  melegen  méltatta  az  elhunyt  érdemeit.  E  felszó- 
lalás annyira  meghatotta  Dessewfíynét,  hogy  egy 
Verőczeyhez  intézett  szép  levélben  köszönte  meg  a 
figyelmet.  Panaszkodván,  mennyire  megfeledkeztek 
már  férjéről,  így  fejezi  be  sorait:  „Találkozott  mégis 
egy  igaz  férfiú,  egy  barát,  ki  méltányosan  s  igazsá- 
gosan érez  —  s  azon  férfiú  kegyed."^ 

*  Thewrewk  Beretválkozó  tükrében  egy  verséhez  ezt  a 
jegyzetet  írja  Dessewffy:  „Fejér  vármegyében,  különösen  Dég 
körül,  a  dühös  kutyát  századok  olta  Bajzának  hívják ;  nem 
lehet  tehát  állítani,  hogy  eleink  elöérzés  nélkül  szűkölködtek 
volna"  (87.  1.).  E  névmagyarázat  méltó  párjaként  Thewrewk  a 
bajazzó  szóból  vezeti  le  Bajza  nevét  (Beretválkozó  tükör  85. 
92.  1.  Velenczei  szappanpor  173.1.).  —  L.  még  Irod.-tört.  Közi. 
1910,  374.,  375—7.  1. 

«  IV.  588,  A  Honderű   válasza :  Honderű,  1843.  ü.  11.  sz. 

m. 

Toldy  a  conversations-lexikoni  per  idején  tette 
meg  külföldi  útját.  Ennek  a  véletlennek  köszönhet- 
jük, hogy  Bajza  Toldyhoz  irt  levelei  a  pernek  sok 
érdekes,  intim  részére  vetnek  világot.  Ez  adatok 
több  irányban  jellemzik  az  egykorú  irodalmi  viszo- 
nyokat és  jobban  megértetik  a  per  döntő  jelentő- 
ségét. 

Első  felszólalására  készülve  Bajza,  azzal  okolja 
meg  a  támadást,  hogy  a  lexikon  gyalázatot  fog  hozni 
a  nemzetre.  Döbrentei  mindenütt  az  Aurora-kör  ellen 
beszél,  Széchenyihez  jár  panaszra  Kisfaludyék  ellen 
és  szidja  az  újítókat.  „Ezekből  láthatod,  hogy  már 
most  ki  kell  tűznünk  a  zászlót  s  világosan  clubot 
formálnunk."  ö  meg  is  kezdi  a  harczot  a  „minden 
tehetségeiből  kipenészedett"  Döbrentei  ellen  (VI. 
316—7).  Jól  tudja,  hogy  felszólalása  sok  ellenséget 
szerzett  neki,  de  „én  megnyugtatást  csak  abban 
keresek  és  találok,  ha  lelkiismeretem  mondhatja, 
hogy  igaz  ügyet  védelmeztem".  Örül  a  harcznak,  tár- 
sait ő  izgatja  kitartásra,  Stettnert  ő  veszi  rá  a  Döb- 
rentei ellen  szóló  röpirat  megírására.  „Ezekből  lát- 
hatod, hogy  nemsokára  egy  tüzes  harcz  fog  támadni, 
meUynek  nem  hamar  lesz  vége,  ha  a  másik  feleke- 
zetben lélek  van  és  nem  gyáva.  Annak  legjobban 
örülök,  hogy  most  Döbrentei  álcsillogásait  a  publi- 
cum  látni  fogja  s  látni  azt,  hogy  Döbrentei  a  leg- 
lelketlenebb  magyar  íróknak  egyike."  Hiúságára  jel- 
lemző példaként  elmondja,  hogy  Döbrentei  minden- 
felé elhíresztelte,  hogy  Széchenyi  Lovakról  ez.  müvét 
ö  irta,  sőt  magának  a  grófnak  is  azt  mondta,  hogy 
a  könyvet  „csak  azért  nem  rakta  tele  a  maga  sen- 
tentiájával,  mert  az  egész  világ  mindjárt  reá  ismert 

volna,  hogy  azok  az  ő  és  nem  Széchenyi  sententiái*. 
Széchenyi  is  elfordul  már  Döbrenteitől  s  hajlandó 
volna  az  akadémiai  titkárságra  Döbrentei  elejtésével 
Toldyt  elfogadni  (VI.  318). 

Figyelmeztetésének  hatásával  nagyon  meg  van 
elégedve.  Különkiadását  a  fővárosban  elterjesztette. 
„Micsoda  lármát  csinált  ezen  kis  íráska  itt  a  két 
városban,  nem  képzelheted,  azt  csak  látnod  és  hal- 
lanod kellett  volna.  Mindenfelé  a  kávéházakban  és 
tracteurökben  beszéltek  és  disputáltak  felőle  s  már 
két  hete,  hogy  publicum  elébe  jött  s  még  mindig 
tárgya  a  beszédnek."  A  lexikonisták  igen  dühösek 
és  Bajzának  az  egyikkel,  gróf  Majláth  Jánossal  Kis- 
faludynál  kemény  vitája  is  keletkezik.  „Sok  beszédek 
után  végtére  jól  megraktuk  ezt  a  kétlakú  grófocskát 
s  a  milly  gorombául  és  nevelőleg  kezdte  beszédét, 
szinte  oUy  humanitással  és  tisztelettel  vált  el  tőlem." 
Élvezi  a  harczot.  „A  hobesiusi  bellum  omnium  in 
omnest  most  igen  lehet  a  magyar  literaturára  alkal- 
maztatni, mert  most  minden  író  .  .  .  valamelly  fele- 
kezetnek párthíve  s  olly  élet,  oUy  mozgás,  részvétel 
még  alig  volt  álmagyar  literaturában,  mint  most  van 
s  interessans  lesz  tudni,  mindez  hova  megyén  ki 
végre.  Én  azt  merem  állítani,  hogy  ha  a  Wigand- 
Döbrenteiánusok  gyávák  nem  lesznek  s  olly  bátran 
mernek  a  síkra  szállni,  mint  mi,  úgy  ennek  a  con- 
versations-lexikoni  pernek  végkép  elhatározó  befo- 
lyása lesz  a  magyar  literaturára."  „A  mi  felszólam- 
lásunknak az  a  haszna  is  van,  hogy  ha  lexikonjuk- 
ból csakugyan  lesz  valami,  több  szorgalommal  s 
nagyobb  gonddal  fogják  azt  dolgozni,  mert  tudják, 
hogy  minden  betűjökre  árgusi  szemek  vigyáznak. 
Képzelheted,  hogy  itt  Döbrenteinek  legnehezebb  lesz 

a  sorja,  mert  bajos  dolog  45  évű  konmkban  szokni 
a  gondos  íráshoz,  minekutána  eddig  olly  igen  könnyen 
vettük  a  dolgot  s  mégis  annyira  elbolonditottuk  a 
világot,  hogy  pénzt  vertek  tiszteletünkre"  (VI.  321 — 3). 
Ismertetvén  Döbrenteiék  válaszát,  így  folytatja: 
„Úgy-e,  hogy  szép  dolgok?  Én  örömmel  fogadtam  e 
megtiszteltetést  s  áldom  a  végzetet  s  e  dicső  férfia- 
kat, hogy  magukat  illy  gyönyörűen  prostituálták. 
A  mit  én  nekik  erre  feleltem,  abban  nincsenek  ők 
illy  szép  czímekkel  megtisztelve,  de  azt  hiszem,  hogy 
ezerszer  jobban  szerették  volna,  ha  szamárnak, 
bolondnak  stb.  neveztem  volna  őket,  mert  a  miket 
mondok,  sokkal  jobban  fog  nekik  fájni,  mint  az 
ollyanok."  Az  újabb  válasz  hatásával  is  nagyon  meg 
van  elégedve.  Döbrenteiék  szörnyen  dühösek  és 
boszúból  mindenféle  rágalmakat  költenek  Bajzára, 
pl.  hogy  katholizált  és  most  vallási  gyűlölségből 
támadt  a  lexikonra,  mert  írói  nagy  része  lutheránus. 
A  közös  gyűlölet  a  legjobb  barátokká  tette  Döbren- 
teit  és  Thewrewköt,  holott  azelőtt  ki  nem  állhatták 
egymást.  Annyira  dühösek  Bajzáékra,  hogy  Wigand- 
dal  visszaküldetik  Toldynak  nála  bizományban  lévő 
könyveit  és  mindenféle  delatiókat  küldöznek  Bécsbe 
Kisfaludy  ellen  is,  a  ki  a  Jelenkorért  folyamodott 
CVI.  328,  329,  335).  A  többi  íróról  a  következőké- 
pen számol  be :  Balogh  és  Majláth  erősen  megszelí- 
dültek (VI.  332),  Paziazi  és  Tretter  ravaszul  mind- 
két pártnak  udvarolnak  és  hordják  a  pletykákat 
(VI.  322,  329).  „Kazinczy  és  Fáy,  mint  valami  gyáva 
vénasszonyok,  titkon  örülnek,  hogy  Döbrenteit  zúz- 
zuk ;  Szemerét  pedig  elszomorította  az  én  Figyelmez- 
tetésem, mert  azon  dicsőséget  szerette  volna  magá- 
nak, hogy  Döbrenteit   tönkretegye  ...    Én  részemről 

nem  sok  dicsőségnek  tartom  oUy  írót  leverni,  mint 
Döbrentei;  ez  még  fáradságomba  sem  kerül"  (VI. 
328).^  „Azok,  kik  elejétől  fogva  Döbrentei  részén  vol- 
tak ..  .  azt  mondják,  hogy  nem  szép,  a  mit  csiná- 
lunk s  nekik  az  nem  tetszhetik,  ámbár  megvallják, 
hogy  az  ész  praevalentiája  a  mi  részünkön  van" 
(VI.  333). 

Széchenyi  meglehetősen  zavarban  volt  állásfog- 
lalásával. Szeretné  békéltetni  a  harczos  feleket  (VI. 
323,  337)  egyrészt,  mert  félti  a  nagy  pártoskod ástól 
a  megalakulóban  lévő  Akadémiát,  másrészt  meg  mert 
hálával  van  Döbrentei  iránt,  a  ki  első  vezetője  volt 
az  irodalomban.  Azonban  egyre  jobban  eltávolodik 
Döbrenteitől,  törölteti  magát  a  lexikon  írói  közül, 
mindjobban  felkarolja  Toldy  titkárságának  ügyét 
(VI.  318,  324,  330,  333,  335).  Baloghról,  a  ki  házi- 
orvosa, azt  mondja,  hogy  rettenetesen  megjárta  a 
Bugáttal  való  veszekedéssel,  Bajzának  Döbrentei 
ellen  szóló  iratáról  meg,  hogy  az  valami  szörnyű,  de 
tökéletesen  igaz  és  czáfolhatatlan  (VI.  333,  334). 
Bajzáék  iránt  érzett  nagyrabecsülését  azzal  is  kife- 
jezi,   hogy    Kisfaludyt,    Vörösmartyt,    Helmeczyt    és 

^  Az  írók  állásfoglalására  nézve  megjegyezzük,  hogy 
Kazinczy  nemcsak  titkon  volt  Bajzáék  híve,  hanem  ezt  magá- 
nak Döbrenteinek  is  nyíltan  megírta  és  a  lexikonista  Guzmics- 
csal  szemben  folyton  védte  Bajzát.  Dessewfify  miatt  nem  kelt 
a  nyilvánosság  előtt  is  Bajza  védelmére.  L.  Kazinczy  Ferencz 
levelezése  :  XXI.  280,  289,  290,  304,  329,  338,  396,  414,  478, 
588.  Szemere  kétszínííen  viselkedett.  Kölcseyvel  együtt  jó 
viszonyban  volt  Döbrenteivel,  de  a  míg  ezt  Kölcsey  nem  tit- 
kolta, addig  Szemere  egyrészt  Bajzáéknak  hízelgett,  sőt  Döb- 
rentei ellen  czikket  igért,  másrészt  meg  Guzmicsnak  írt  meg- 
botránkozott levelet  (Szemere-Tár  10.  Cl.  Kazinczy  Ferencz 
levelezése,  XXI.  290). 

Bajzát  meghivatja  a  Kaszinó  báljára,  Bajzát  meg 
1830  ápr.  14-én  maga  vezeti  be  a  Nemzeti  Kaszinóba/ 

A  mi  a  közönséget  illeti :  „az  olvasók,  valamint 
az  írók  közt  is  igen  kevés  neutrális  van  s  ez  jó  jel ; 
többnyire  elhatározoítan  a  lexikon  mellett  vagy  ellen 
vannak.  Az  mondatik  mindenfelé  .  .  .  hogy  a  potiori- 
tas  részünkön  van"  (VI.  329).  Később:  „Felette 
tévedsz  ott  is,  édes  barátom,  midőn  azt  mondod, 
hogy  az  olvasó  publicura  az  ő  részükön  van ;  jöjj 
csak  haza,  magad  fogod  tapasztalni,  micsoda  kis 
csoportocska  az,  melly  őket  pártolja.  Fábián  Arad-v 
ról,  Rudics  Bácsból,  Helmeczy  Törtei  tájékáról  s 
néhány  Károlyhoz,  Vörösmartyhoz  és  Stettnerhez  irt 
levelek  azt  a  hírt  mondják,  hogy  mi  egész  félelmes  aucto- 
ritast  szerzettünk  magunknak  ezen  pör  által"  (VI.  333). 

Toldy  hazatérése  után  elmaradnak  ez  intim  fel- 
jegyzések, de  Bajzának  egy  Kazinczyhoz  irt  levele 
érdekesen  tájékoztat  a  hangulatról,  mellyel  Bajza 
Dessewffy  fellépését  fogadta :  „Döbrenteinek  írt  vála- 
szomra gróf  Dessewflfy  József  készíte  egy  —  a  mint 
mondják  —  nem  igen  finom  feleletet,  védelmökre 
Wigand  gyámoltalan  vitézeinek.  Hogy  ezen  perbe 
gróf  Dessewflfy  avatta  magát,  az  nekem  nem  kedves 
dolog,  ö,  bár  gyenge  író  is,  de  tiszteletreméltó  em- 
ber s  a  haza  gondjaiban  őszült  meg  és  sok  czím- 
mel  érdemli,  hogy  neve  a  publicum  előtt  szenny 
nélkül  maradjon.  De  ha  oUy  valamit  követend  el 
velem,  a  mi  grófi  neveléssel  össze  nem  fér,  köteles 
leszek-e  én  neki  azt  eltűrni  s  csak  azért  leszek-e 
köteles,  mivel  ő  Méltóságos  Gróf?  Én  őt  kimondha- 
tatlanul sajnálom  s  felette  sokba  fog   kerülni,  a  mit 

'  Kazinczy  Ferencz  levelezése,  XXI.  277. 

neki  felelni  fogok,  nem  azért,  mintha  a  felelet  nehéz 
volna  (a  mi  ügyünk  igazságos  és  rendithetetlen), 
hanem  azért,  mert  jó  érzésű  embernek  nem  lehet  az 
kedves,  midőn  tiszteletreméltó  névre  szennyt  borítani 
kényszeríttetik.  Azonban,  ha  már  ennyire  jutottunk, 
hogy  gróf  Dessewffynek  tetszik  magát  a  Döbrenteiek 
charactertelen  és  a  Thaiszok  neveletlen  seregébe 
vegyíteni,  ám  lássa,  én  róla  nem  tehetek  ...  Ok  azt 
hiszik,  hogy  írói  respublicában  grófi  auctoritasokkal 
lehet  valakit  elnémítani.  Meglássuk,  üdvözítendi-e 
őket  ezen  hit.  Még  Magyarországon  senki  sem  keve- 
redett gróffal  toUcsatába,  én  leszek  most  reá  kény- 
szerítve. Fegyvereimet  úgy  fogom  használni,  hogy 
grófoknak  szolgáljon  tanulságul,  mint  kell  s  mint 
illik  szót  váltani  oUy  emberrel,  ki  bennünket  nem 
bánta.  Nemes  vagy  báró,  gróf  vagy  herczeg  írói 
világban  egyforma  jussal  bír,  elsőségeket  itt  nem 
születés  vagy  hivatal  oszt,  hanem  ész,  mellynek  én 
mindenkor  kész  voltam  s  kész  leszek  térdet  haj- 
tani." Elmondja,  hogy  mikor  megtudta,  hogy  Des- 
sewflfy  bele  akar  szólni  a  vitába,  levelet  akart  neki 
írni,  hogy  felvilágosítsa,  de  aztán  letett  tervéről,  mert 
megtudta,  hogy  a  lexikonisták  nála  tartják  gyűlései- 
ket s  attól  tartott,  hogy  Dessewfify  majd  megmutatja 
ezeknek  levelét  s  még  azt  fogják  hinni,  hogy  meg- 
szeppent. Dessewffy  válaszát  különben  a  pesti  censor 
durvasága  miatt  visszautasította  s  így  Kassán  fog 
megjelenni  (VI.  376—8).  Kazinczy,  habár  ekkor 
feszült  viszonyban  volt  Dessewfify  vei,  kísérletet  tett 
Bajzáéknál,  hogy  kíméljék  a  grófot,  de  eredmény 
nélkül.1 

»  Kazinczy  Fereuoz  levelezése,  XXI.  346,  349. 

Bajzának  ez  egészen  bizalmas  közlései  eléggé 
mutatják,  hogy  a  támadásban  őt  nem  kicsinyes  indo- 
kok vezették,  hanem  szenteknek  vallott  elvek,  az 
irodalom  érdeke.  Ha  Döbrenteit  gyönyörrel  is  veri 
tönkre  ez  elvekért,  viszont  fájó  szívvel  bár,  de  habo- 
zás nélkül  áldozza  fel  érttik  Dessewffyt  és  nem  a 
dicsvágy  sarkalja  a  küzdelemben,  hanem  az  iroda- 
lom szeretete.  Meglepő  éleslátással  megérzi  a  küzde- 
lem fontosságát,  korszakalkotó  voltát  s  ezért  magát 
teljesen  koczkára  teszi. 

Az  önzetlen  harcznak  a  megérdemelt  diadal  lőn 
az  eredménye.  A  Conversations-Lexikon  védői  lesuj- 
tottan  hallgattak  el.  A  lexikon  megjelent,  de  egy- 
részt már  oly  szükség  volt  egy  magyar  lexikonra, 
hogy  a  közönség  szívesen  fogadta  bárkitől  s  akár- 
milyen legyen  is,  másrészt  meg,  a  mint  Bajza  meg- 
jósolta, támadásainak  hatása  alatt  a  lexikon  sokkal 
jobb  lett,  mint  a  milyennek  megindult.  A  kiadó  vagy 
15,000  frtot  ráfizetett  vállalatára,  ez  azonban  nem 
annyira  Bajzáék  ostromának  tudandó  be,  mint  a  kor- 
viszonyokhoz képest  túlmagas  írói  tiszteletdíjnak: 
50  frt  ivenkint.^  A  nagy  honorárium  viszont  lehetővé 
tette,  hogy  sok  jeles  munkatársat  tudott  Wigand 
lassanként  lexikonának  megszerezni.  Wigand  u.  i. 
Bajzának  lebecsmérlő  nyilatkozatától  indíttatva,  tábor- 
karát  gyökeresen  újraszervezte,  34-re  egészítette  ki 
a  rendes  munkatársak  számát  és  még  ezenfelül 
mások  is  dolgoztak  a  lexikonba.  A  munkatársak  közt 
találunk  kiváló  szakembereket  (Bittnicz,  Lassú,  Nyiri, 
Pólya,    Schedius,   gr.   Teleki   József,    Tittel,   Vásár- 

>  A  kassai  premontrei  fögimn.  értesítője.  1898/9.  62.  1. 
(Szabó  Adorján  czikke). 

helyi,  Zsivora),  a  régi  gárda  több  jeles  tagját  (Guz- 
mics,  Kis  János,  Mednyánszky),  sőt  az  Aurora-kör 
külső  emberei  közül  is  néhányat  (Csató,  Jakab,  Kiss 
Károly).  Ilyen  munkatársak  mellett,  a  kik  mind  ma- 
gukon érezték  Bajza  „árgusi"  szemeit,  a  lexikon 
viszonylag  jól  is  sikerült.  Nagy  részében  a  Brock- 
haus  átdolgozása,  de  eredeti  magyar  tárgyú  czikkei 
is  általában  a  kor  tudományos  színvonalán  állanak. 
Nyelvileg  a  lexikon  éppen  nem  egyenletes,  ortholog 
és  neológ  szellemű  czikkek  egymást  váltják,  de  az 
összhangtalanság  nem  kirívó.  Irodalmi  czikkeiből 
tendentia  nem  érezhető  ki  s  hogy  a  tárgyilagosság 
megóvható  legyen,  élő  író  alig  van  felvéve  a  lexi- 
konba, többi  közt  Bajza  és  Döbrentei  neve  is  hiány- 
zik belőle.  Döbrentei  a  harmadik  kötet  után  vissza- 
lépett a  lexikontól  s  ettől  fogva  az  ellentét  annyira 
enyhtilt  Wigandék  és  Bajzáék  között,  hogy  a  hete- 
dik kötetben  már  egy  lelkes  czikket  olvashatunk 
Kisfaludy  Károlyról  Toldy  Ferencztől.  Ugyancsak 
Toldy  az,  a  ki  a  Figyelmező  első  számában  sok 
mindenféle  kifogása  mellett  is  megállapítja,  hogy 
irodalmunk  nyert  a  lexikon  által.  ^ 

De  a  nagy  polémia  korszakalkotó  volta  nem  ebben 
az  eredményben  csúcsosodik  ki.  Bajza  Szentmiklósy 
megleczkéztetésével  megkezdte  az  áltekintélyek  leron- 
tását, most  megrontotta  írói  hitelében  a  magát  bál- 
ványnyá  feltolt  Döbrenteit,  leálczázta  a  grófi  tekin- 
télyével fényelgő,  de  üres  Dessewffyt.  Ha  Döbrentei 

^  A  lexikon  Közhasznú  esmeretek  tára  czimen  1831 — 34 
között  jelent  meg,  12  kötetben.  Kemény  bírálatban  részesítette 
egyes  köteteit  az  erdélyi  Nemzeti  Társalkodó  (1832.  I.  8—10. 
8z.  1834.  II.  109—112.  1836.  II.  141—144),  többször  hivatkoz- 
ván Bajza  támadásaira. 

akadémiai  titkárságát  nem  tudta  is  megakadályozni, 
mégis  a  szaktudomány  területére  szorította,  a  hol 
többé  lényeges  befolyást  nem  nyerhetett  az  irodalmi 
életre.  A  szervezkedő  orthologia  is  súlyos  vereséget 
szenvedett  Döbrentei  írói  bukásával.  Dessewffy  lelep- 
lezése, az  írói  köztársaság  elvének  kikiáltása  pedig 
nemcsak  az  első  csákányütés  volt  a  születési  előjogok 
kínai  falán,  hanem  egyszersmind  az  új  magyar  iro- 
dalmi élet  szervezésének  első  lépése.  Ebben  a  küz- 
delemben mondta  ki  Bajza,  hogy  az  irodalmi  köztár- 
saságnak is  vannak  törvényei,  önálló,  más  társadalmi 
viszonyoktól  nem  függő  törvényei.  És  a  legfőbb  tör- 
vény az  írói  lelkiismeretesség  törvénye.  Most  már  nem 
hazafias  áldozat  többé  írónak  lenni,  az  irodalomból 
már  meg  lehet  élni ;  itt  az  ideje  nagyobb  igényekkel 
fellépni  az  írók  iránt,  kiirtani  az  irodalomból  a  léha- 
ságot, a  hanyagságot,  a  visszaélést.  Az  áltekintélyek 
porba  hullanak  és  helyükbe  emelkednek  az  igaziak. 
Kazinczy  és  Kisfaludy  halála  után,  a  trias:  Vörös- 
marty, Bajza,  Toldy  lesz  a  magyar  irodalmi  égbolt 
legfényesebb  hármascsillaga  s  egy  évtizednél  hosz- 
szabb  ideig  Bajza  lesz  ez  irodalom  legtöbb  fóruma. 
Már  most  is  Szalay  László,  Fogarasi  János  és  más 
fiatal  írók  hozzá  viszik  első  kísérleteiket  (VI.  292, 
295). 

Az  Írói  társadalom  megszervezése  mellett  e  polémia 
eredménye,  hogy  Bajza  megtalálta  önmagát,  meg- 
találta az  igazi  neki  való  irodalmi  szerepet  és  mert 
ez  szerencsésen  összeesett  azzal  a  kritikai  formával, 
melyre  az  irodalomnak  szüksége  volt,  végre  polgár- 
jogot szerzett  irodalmunkban  a  kritikának.  Ismere- 
tesek Kölcsey  és  előzői  küzdelmei  a  kritika  jogáért, 
ismeretes  a  nagy  felindulás,  melyet  írókban  és  olvasók- 

ban  keltett  Csokonai,  Berzsenyi,  Kisfaludy  Sándor 
szigorúbb  megbirálása,  ismeretes  az  az  ősnemesi 
lenézés,  melyben  Himfyék  a  kritikát  részesítették, 
mely  őket  nemesi  szabadságukban  háborítani  merészeli: 
s  most  Bajza  minden  eddigi  kritikánál  keményebb 
fellépésével  országos  tekintély,  sőt  a  közönség  nép- 
szerű írója  lesz.  Mi  ez  óriási  változás  oka?  A  Köl- 
cseyek  próbálkozásai,  a  Döbrenteiek  visszaélései  elő- 
készítették számára  a  talajt,  de  nem  ez  a  fontos, 
hanem  az,  hogy  Bajza  találta  meg  a  kritika  azon 
formáját,  melylyel  megnyerhette  a  közönség  és  iro- 
dalom rokonszenvét  s  melylyel  a  legtöbbet  használ- 
hatott s  mely  egyszersmind  legjobban  megfelelt  haj- 
lamainak. Első  kritikai  művében  még  ő  is  a  régi 
nyomokon  haladt  s  ha  győzelmet  aratott  is,  győzelme 
nem  jelentette  lényeges  változását  az  irodalmi  álla- 
potoknak. Nem  mübölcselőkre,  aesthetizáló  műbírákra 
volt  szükség,  hanem  gyorskezü,  fáradhatatlan  pole- 
mikusokra, meg  nem  ingatható,  bátor  erkölcsbírákra. 
A  kufárokat  kellett  kiverni  az  Úr  templomából,  hogy 
zavartalanul  szárnyalhasson  a  magasba  a  hívek  zsol- 
tára. Rendületlen  bátorsága,  megingathatatlan  akarat- 
ereje és  megközelíthetetlen  erkölcsi  fensége  hódo- 
latra kényszerített  mindenkit.  Elvekért  küzdve  az  elv- 
telenség  ellen,  a  közönség  és  az  irodalom  tiszteletét 
tűzve  zászlajára,  nemcsak  a  derekak  megbecsülését 
vívta  ki  magának,  hanem  megnyerte  az  olvasók 
szívét  is. 

A  Kritikai  Lapok  megindulhattak. 

IV.  FEJEZET. 

Kritikai  Lapok. 

I.  A  folyóirat   története  és  progranunja.    —   II.  Pör  Kazinczy' 
val.  —  in.  Az  Aurora-pör  és  előzményei.  —  IV.  Kisebb  polé- 
miák. —  V.  A  románköltésröl.    —    VI.  Bírálatok.  —  VII.  Tár- 
salkodó, Külföldi  Játékszín,  Aurora. 

I. 

„Literatúránk  nem  előre  megyén,  hanem  vissza- 
felé s  most  felette  hasznos  volna  szüntelen  persi- 
flirozni  és  úgy  persiflirozni,  hogy  az  egész  nemzet 
figyelmessé  tétetnék  az  ügyre*  (VI.  312)  —  írja  1830 
elején  Bajza.  A  miről  1826-ban  haUani  sem  akart, 
azt  1829  őszén  maga  hozza  újra  szóba  és  a  conver- 
sations-lexikoni  pör  végleg  meggyőzi,  hogy  neki  kri- 
tikai orgánumra  van  szüksége.  1829  novemberében 
már  szeretné  kiadni  a  Kritikai  Levelek  első  füzetét. 
A  füzet  tartalma  is  nagyjából  már  össze  van  állítva: 
Kisfaludy  Károly  vezérszava  fogja  megnyitni,  Stettner 
egy  bíráló  értekezést  ír  a  magyar  grammatikákról, 
Bajza  megbírálja  Fáy  Báthoryját,  Vörösmarty  Ballá 
Károly  hősregéit.  A  kiadó  Bajza  lesz  s  a  folyóirat 
Kassán  jelennék  meg,  mert  ott  nagyon  szabadelvű 
censor  van.  j, Agyon  fogjuk  verni  mind  a  hunczutokat ; 


112  NEGYEDIK    FEJEZET 

de  az  első  kötetben  a  nagyhírűeket  kell  bántanunk, 
hogy  a  dolog  lármát  okozzon"  (VI.  288). 

A  folyóirat  megindulása  azonban  csak  egyre  húzó- 
dik. Kisfaludy  Károly  szeretné  előbb  megvárni,  míg 
a  Jelenkor  ügye  eldől  s  a  munkatársak  folyton  halaszt- 
ják megígért  dolgozataik  elkészítését  (VI.  291,  299). 
Bajza  különben  is  egészen  kétségbeesik,  ha  szétnéz 
az  írók  között:  „Vörösmarty  és  Kisfaludy  egyedül 
csak  a  költői  körben  fognak  mindörökké  ragyogni, 
mert  egyik  sem  tanult  fej  s  még  csak  idom  sincs 
bennek  a  tanulásra ;  Stettner  mint  eddig  semmit  sem 
csinált,  úgy  ezután  sem  fog  semmit  sem  csinálni ; 
Bártfay,  Helmeczy  hasonlókép ;  Kazinczynak,  Szemeré- 
nek vége  s  ezek  különben  sem  voltak  effélékre  valók ; 
Kölcseyt  nem  fogod  eszközölhetni,  hogy  Pesten  lakjék, 
ha  Szatmárban  lesz,  esztendőkig  sem  fog  csak  leve- 
ledre is  felelni ;  Fáy  felől  álmodozni  sem  lehet.  Ezek- 
ben, úgy  hiszem,  előszámláltam  mindazokat,  kik  a 
magyar  literaturában  valamit  érhetnek  és  így  végtére 
senki  sincs  egyéb,  mint  magad"  (VI.  ^00).  És  éppen 
Toldy  nincs  itthon. 

Nem  is  indult  meg  a  folyóirat,  csak  Toldy  haza- 
jövetele után.  1830  október  21-én  felkérte  Bajza 
Kölcseyt,  hogy  mint  a  magyar  kritika  atyja  írjon 
vezérszót  az  új  folyóirathoz.  Levelében  nyilatkozik  a 
Kritikai  Lapok  programmjáról :  „A  folyóírásban  semmi 
egyéb  helyt  nem  fog  mint  kritika.  Megítéltetnek  benne 
mindennemű  magyar,  vagy  Magyarországot  érdeklő 
idegen  munkák  is,  akármelly  korban  jöttek  legyen 
ki,  de  főkép  mégis  a  legújabb  productumok.  Benne 
a  szabad,  őszinte,  részrehajlatlan  ítéletnek  kell  ural- 
kodnia, néha  élesnek  és  csípősnek  is,  de  soha  nem 
illetlennek,   soha  nem  durvának.   A   kiadó   társai  és 

I 


KRITIKAI  tXtOIÍ  tifi 

maga  munkái  ellen  is  felveszen  kritikákat,  egyedül 
redactiója  ellen  nem.  A  dolgozótársaknak  tetszésökre 
van  hagyva,  magokat  munkáik  alatt  megnevezni  vagy 
nem."  ^  Kölcseyt  azonban  ez  időben  nagyon  elfoglal- 
ták megyei  dolgai,  ezért  a  vezérszót  nem  készíthette 
el  idejében,  hanem  csak  a  második  füzetben  adhatta 
a  kritikáról  szóló  tanulmányát. 

A  Kritikai  Lapok  első  kötete  1831  elején  jelent 
meg  a  következő  lessingi  mottóval:  j,Wenn  ich  ein 
Kunstrichter  wáre,  so  würde  meine  Tonleiter  diese 
sein:  gelinde  und  schmeichelnd  gegen  den  Fáhig- 
keiten  errathenden  Anfánger,  mit  Bewunderung  zwei- 
felnd,  mit  Zweifel  bewundernd  gegen  den  Meister, 
abschreckend  und  positiv  gegen  den  Stümper,  höh- 
nisch  gegen  den  Prahler  und  so  bittér  als  möglich 
gegen  den  Kabalenmacher."  A  Vezérszó  Bajzától  való. 
Elmondja,  hogy  irodalmunkban  eddig  a  bálványimádás 
járta.  Kajánnak,  erkölcstelennek  kiáltották  ki,  a  ki 
nem  tömjénezett  ál-Goethéinknek,  ál-Schillereinknek. 
Elszaporodtak  a  tehetségtelen  kontárok,  a  fülkinzó 
unalmas  troubadourok.  „Kütika  kell  közöttünk,  meg 
nem  kérlelhető  és  kemény  kritika,  de  részrehajlatlan, 
de  igazságos.  Ki  kell  irtanunk  a  hizelkedés,  a  szolgai 
csúszás  lelkét;  ledöntögetnünk  szobrait  a  bálványo- 
zásnak ;  elrezzentenünk  a  lelketlenséget ;  kimutogat- 
uunk  az  utat,  mellyen  nagy  nemzetek  példájaként  a 
tökély  magas  pontjához  vergődhetni.  Ha  mi  barátain- 
kat, rokonainkat,  mint  eddig,  csak  ölelgetjük,  hit- 
sorsosinkat  csak  dicsérgetjük,  nagyjainknak  csak 
hízelkedünk,  bókolunk,  ellenségeinket  csak  üldözzük 
s    a  jót   bennök   is    elismerni  nem   tanuljuk  s  nem 

•  Irodalomtörténeti  Közlemények,  1910.  237.  1. 

Dr.  Bajza:  Bajza  József.  8 

akarjuk,  ha  rettegünk  az  igazat  nyilván  kiraondanij 
ha  örökké  csak  mellékes  tekintetek  szolgarabjai 
leszünk,  úgy  a  tudományos  haladásnak  bizvást  lemond- 
hatunk még  reményeiről  is,  úgy  örök  veszteglésben 
tespedezünk  s  egy  chinai  penész  fogja  elborítani, 
megemészteni  nemzetiségünket,  nyelvünket,  tudomá- 
nyos létünket"  (Kritikai  Lapok,  I.  k.  VII— VIII.  1.). 
Tudja,  hogy  vállalkozásával  sok  gyűlöletet  fog  magára 
vonni,  de  a  köz  hasznáért  szívesen  elviseli  ezt  is. 
Biztatónak  látja,  hogy  újabban  az  írók  pártokra  szaka- 
doznak, mert  a  vitatkozás  tisztítja  az  eszméket  s 
igazságok  felderítéséhez  vezet.  Folyóiratával  ő  is 
vitákat  akar  kelteni  s  ezáltal  fejleszteni  az  irodalmi 
életet. 

A  folyóirat  programmját  tovább  fejti  és  magya- 
rázza Bajza  egy  kisebb  czikke  és  több  gondolattöre- 
déke és  elmefuttatása.  Kisebb  czikkében  {A  személy- 
sértésről, Krit.  Lap.,  II.  73 — 76)  azt  fejtegeti,  hogy 
miiyen  bajos  a  személyt  teljesen  elválasztani  müvétől 
s  hogy  szinte  lehetetlen  elkerülni  azt,  hogy  a  meg- 
bírált író  személyében  is  ne  érezze  magát  sértve. 
,Az  én  hitem  e  tárgyban,  bárkinek  mint  tessék,  ez : 
Hogy  azon  kritikus  és  író,  ki  elkerülte,  a  mi  durva, 
póri,  betyáros  .  .  .,  a  mi  testi  hibáinkat  vagy  házi 
körülményeinket  illeti,  a  mi  jó  vagy  balszerencse 
következése  .  .  .  megtéve,  mit  embertől  kívánni  lehet 
és  kell.  Ezeken  kívül  minden  személysórtési  panasz- 
nak, neheztelésnek  nem  lehet  egyéb  mint  csak 
ingatag  alapja."  Ö  magának  inkább  óhajt  szigorú, 
mint  enyhe  bírálókat  és  kész  sértéseket  is  elszen- 
vedni, ha  bírálóitól  tanulhat.  —  A  Kritikai  Lapok  első 
két  kötete  28  kis  elmefuttatást  hoz  Töredékek,  majd 
Egyvelgek   czímen   (Krit.  L.,  I.  148—154,   11.   119— 

128),  melyek  túlnyomólag  szintén  a  kritikával  foglal- 
koznak. Kölcsey  és  Toldy  egy-egy  közlése  mellett  a 
többit  mind  Bajza  írta  és  fordította.  Szigorú  kritikát 
sürgetnek  e  gondolatok  is.  Bajza  Herder  után  azt 
tanítja,  hogy  „a  kritikusnak  szorosabb  kötelessége  a 
műv  hibáit,  mint  szépségeit  felfedezni",  Toldy  meg 
ezt  írja:  „Kezdő  literaturában  buzdítás  kell,  nem 
vessző  —  mondják.  Vessző,  mondom  énl"  A  szigorú 
kritika  üdvös  hatását  a  következő  képpel  rajzolja 
Bajza:  „A  szigorú,  de  alapos  kritika  hasonlít  a  ter- 
mékenyzáporhoz. A  gyönge  növények  eleintén  lehaj- 
lanak  alatta,  de  csakhamar  általa  erősödve  ismét  fel- 
emelik fejőket,  nagyobb  elevenségben  mint  előbb. 
Olly  literatúrai  mező  termeszthet  csak  érett,  ízes 
gyümölcsöket,  mellyet  a  kritikai  záporok  rendszeresen 
járnak." 

A  kritika  feladatáról  szól  Kölcsey  is  egy  hosz- 
szabb  tanulmányában  {A  kritikáról,  Kr.  L.  II.  1 — 40). 
Ez  a  folyóirat  legrendszeresebb,  legtudományosabb 
czikke.  Ujat  keveset  tartalmaz  e  czikk,  de  ügyesen 
összefoglalja  mindazt,  a  mivel  a  folyóirat  törekvései- 
nek jogosultságát  bizonyítani  lehet.  Legérdekesebb 
benne  annak  magyarázata,  miért  népszerűtlen  nálunk 
a  szólásszabadság  honában  a  kritika.  Azért,  mert  a 
kritikus  azt  a  benyomást  kelti,  mintha  ítélkeznék 
elevenek  és  holtak  felett,  holott  erre  semmiféle  hiva- 
talos felhatalmazása  nincsen.  A  magyar  közvélemény 
szívesebben  venné  magánszemélyek  ítélete  helyett 
valami  irodalmi  testület  hivatalos  bírálatát.  Ez  eljárás 
veszélyeit  a  franczia  akadémia  példájával  illustrálja. 
Az  egész  értekezés  Kölcsey  művészi  tollára  vall. 
Minden  állításának  philosophiai  alapot  tud  vetni  s 
tanításait  a  világirodalom  legkülönbözőbb  tájairól  vett 

példákkal  teszi  szemléletessé.  Külformát  tekintve  is 
egyike  Kölcsey  legszebb  dolgozatainak.  Kölcsey  rheto- 
rikus,  de  meleg,  aranyos  tónusú  prosájára  ismerünk 
benne,  mely  mindenképen  kiemelkedik  a  Kritikai 
Lapok  czikkeinek  átlagos  szürkeségéből. 

Bár  Bajza  folyton  kérte  Kölcseyt  a  további  közre- 
működésre, Kölcsey  e  czikkel  megszűnt  a  Kritikai 
Lapok  munkatársa  lenni.  Ez  nemcsak  a  folyóirat  szá- 
mára volt  nagy  veszteség,  hanem  Bajzának  is  nagyon 
fájt,  mert  Kölcsey  elhidegedését  jelentette.  Bajza 
mindig  igen  nagyra  tartotta  Kölcseyt  s  hódolatának 
a  nyilvánosság  előtt  is  ismételten  kifejezést  adott 
(IV.  73,  251),  a  magánéletben  szinte  kereste  jóindu- 
latát, a  mit  Kisfaludy  Károlyt  kivéve  senkivel  kívüle 
nem  tett.  Kölcsey  viszont  elismerte  Bajza  érdemeit, 
de  iránta  mégis  bizonyos  hideg  kimértséget  tanúsí- 
tott. A  levelezést  Bajza  kezdte  meg,  a  mi  megint 
igen  ritka  dolog  nála,  hiszen  még  Kazinczytól  is  ő 
kapta  az  első  levelet.  Később  is  szorgalmasan  Íro- 
gatta Kölcseynek  hosszú,  tartalmas  leveleit,  melyekre 
azonban  ritkábban  érkeztek  lövid  és  tartózkodó  vála- 
szok.^ 

Kölcsey  hidegségének  egyik  oka  Szemere  Pál 
személye  volt,  Kölcsey  sentimentalis  barátsággal 
csüggött  az  ő  Paliján.  A  nagy  szeretet  megveszte- 
gette kritikai  érzékét  és  Szemerét,  az  írót  is,  igen 
sokra  tartotta.  Bajza  Szemerével  még  a  pozsonyi 
diéta  alatt  kezdett  levelezni  s  mindjárt  az  első  alka- 
lommal igen  boszantotta   Szemere    rendetlensége   az 

*  Bajza  kilencz  levelet  irt  Kölcseyhez,  Kölcsey  hatszor 
felelt.  Kölcsey  levelei  megjelentek  minden  munkái  3-ik  kiadá 
sában  (X.  352—360).  Bajza  leveleit  kiadtam  az  Irodalomtörté- 
neti Közlemények  1910-es  évfolyamában. 

Élet  ÓS  Literatura  előfizetőivel  szemben.  Később  sem 
tudtak  összemelegedni.  Bajza,  ha  szemben  udvarias 
is  volt  iránta  és  tisztelettel  is  irogatott  neki,  csak 
tehetséges  műkedvelőt  látott  benne,  a  ki  országos 
nevezetességre  nem  munkáival,  hanem  irodalmi  mű- 
veltségével és  főleg  baráti  összeköttetéseivel  tett  szert. 
Bajza  modorából  kiérezte  ezt  a  véleményt  az  inger- 
lékeny és  hiú  Szemere.  Megszokta,  hogy  neve  a  leg- 
nagyobbakkal egy  sorban  ragyogjon  s  a  legnagyobbak 
valóban  mindig  egyenrangúként  bántak  vele  s  most 
azt  kellett  tapasztalnia,  hogy  egy  fiatal  Író  semmi 
súlyt  sem  helyez  rá.  Lám,  a  Kritikai  Lapok  munka- 
társának meg  sem  hivta,^  Egyre  ingerültebb  lett 
Bajza  ellen,  Kölcseyt  is  izgatta  ellene  s  végre  nyíltan 
fel  is  lépett  ellene.  Kölcseyt  kellemetlenül  érintette, 
hogy  Bajza  csak  amúgy  félvállról  veszi  Szem  erét  és 
nagyon  elkedvetlenítette,  mikor  Bajza  Szemerét  meg- 
leczkéztette  és  kigúnyolta. 

Gátat  vont  Kölcsey  és  Bajza  között  kritikai  irá- 
nyuk különbözősége  is.  Kölcsey  inkább  magában 
tűnődő  műbölcselŐ  volt,  kevés  érzékkel  elvei  gyakor- 
lati alkalmazása  iránt.  Bajza  meg  gyakorlati  tehetség, 
polemikus  jellem.  Még  fontosabb  ennél,  hogy  Kölcsey 
ekkor  már  jóformán  elszakadt  az  irodalmi  élettől  és 
bizonyos  rettegést,  félénk  tartózkodást  érzett  az  iro- 
dalmi élet  hétköznapi  harczaitól,  vásári  zajától.  Meg- 
ütődve látta,  hogyan  támad  Bajza  nyomán  mindenütt 
harczi  zaj  és  piaczi  lárma.  Nem  lehetett  neki  rokon- 
szenves az  a  látvány,    mennyire   élvezi  Bajza  a  küz- 

'  Szemere  Pál  munkái.  Közrebocsátja  a  Kisfaludy-Társa- 
ság  1890,  m.  234.  —  Bajza  Szemeréhez  irt  leveleit  kiadtam 
az  Irodalomtörténeti  Közlemények  1910-es  folyamában,  Szemere 
Bajzához  irt  levelei  elkallódtak. 


118  KKGTEDIK   FEJlíBT 

delmet,  hogyan  sújtja,  vágja,  rontja  ellenségeit,  hol 
lovagi  vértezetben,  hol  furkósbottal,  ki  mint  érdemli. 
Észrevette,  hogy  Bajza  nagy  szolgálatot  tesz  az  iro- 
dalomnak, el  kellett  ismernie,  hogy  minden  győzel- 
mével az  igazság  napja  ragyog  fel  új  fényben,  mégis 
úgy  érezte,  hogy  Bajzát  nemcsak  fennkölt  eszmék 
vezérlik  harczaiban,  hanem  önérdek  is.  Érvényesülni 
akar,  félelmetes  tekintélyre  akar  szert  tenni. 

Mikor  a  Kritikai  Lapok  2-ik  kötetét  megktlldte 
neki  Bajza,^  megköszönvén  a  füzetet,  ezt  írja:  „óhaj- 
tottam volna  azonban  ez  ajándékozott  füzetben  is, 
mint  az  elsőben,  recensiókat  találhatni,  de  barátom 
uram  jónak  látta  azt  egészen  csatapiaczczá  tenni.*'  '' 
Majd  mikor  az  Akadémiában  Kazinczy  felett  tartott 
emlékbeszédét  Szemere  kinyomatta  s  ez  ellen  az 
Akadémia  tiltakozott,  elhitte,  hogy  e  tiltakozás  Bajza 
személyes  bosszúja  volt  a  Muzárion  támadása  miatt. 
Bár  utóbb  meggyőződött  nézete  helytelenségéről,'  a 
jó  viszony  többé  nem  állt  közöttük  helyre.  Meg- 
botránkozott, hogy  Bajza  „ostornyeles"  kritikája  lanka- 
datlanul üldözi  Szemerét  *  s  Bártfayhoz  irt  leveleiben 
az  üdvözlendők  sorából  következetesen  kihagyta  Bajzát. 
Bajzának  nagyon  fájt,  hogy  Kölcsey  nem  tudta  meg- 
érteni. Változatlan  tisztelettel  viseltetett  továbbra  is 
iránta,  de  a  személyes  barátságot  már  nem  szorgal- 
mazta. Munkáiból   rendesen   tiszteletpéldányt   küldött 

'  E  példány  jelenleg  a  NemzetiMúzeum  tulajdona.  A  követ- 
kező ajánlást  olvashatjuk  benne  Bajza  ismerős  írásával:  Köl- 
cseynek  Emlékezetül  Bajza.  ^ 

'  Kölcsey  minden  munkái,  X.  356. 

»  Kölcsey  minden  munkái,  X.  276,  358.  Irodalomtört.  Közi. 
1910.  359.  1. 

*  Kölcsey  minden  munkái,  X.  286—288. 

neki,  az  1836-iki  Aurorát  Kölcsey  arczképével  akarta 
díszíteni  flrodalomtört.  Közi.  1910.  371.  1.),  de  a  mint 
nem  kötötte  rá  barátságát,  úgy  lemondott  arról  is, 
hogy  akár  az  Aurorának,  akár  a  Kritikai  Lapoknak 
Kölcseyt  megnyerje. 

A  Kritikai  Lapok  különben  valóban  túlnyomólag 
egészen  más  szellemű  czikkeket  hozott,  mint  a  mi- 
nőket Kölcsey  adott  volna.  Bajza  nem  foglalkozott 
nagy  remekek  bonczolásával,  sőt  a  korabeli  iroda- 
lom jobb  termékeiről  is  alig  szólott,  hanem  legszíve- 
sebben a  gyenge  munkákat  és  írókat  ostorozza,  a 
visszaéléseket  pellengérezi  ki.  A  hang  ezért  állan- 
dóan gúnyos  és  támadó,  'de  a  legridegebb  polémiá- 
ban is  van  valami  melegség,  az  önzetlen  meggyőző- 
dés, a  magyar  culturáért  való  őszinte  lelkesedés  me- 
lege. S  bár  nagyon  sokféle  munkával  foglalkoztak  s 
elég  különböző  felfogású  írók  voltak  a  munkatársak, 
mégis  egységes  szellem  lengi  át  az  egészet,  a  mi 
Bajza  szerkesztői  érdeme.  Nemzetiség,  művészet  és 
írói  tisztesség  a  lapok  vezérelvei.  Legtöbbet  Bajza 
írt  a  Kritikai  Lapokba.  A  czikkeknek  majdnem  fele 
tőle  van.  Utána  Toldy  a  legszorgalmasabb  munka- 
társ, a  kire  a  közlemények  Ve  része  esik.  Kisfaludy 
Károly  néhány  epigrammával  szerepel,  Vörösmarty 
epigrammák  mellett  bírálatokat  is  írt,  szintúgy  Stett- 
ner;  Kölcsey,  Kállay  Ferencz,  Szontagh  Gusztáv, 
Csató  is  írtak  bele  s  adott  egy  bírálatot  Fejér 
György. 

Az  elég  sűrűn  megjelenő  füzetek  ^  változatos  tar- 
talmukkal,  szókimondó   bátorságukkal  és  emelkedett 

*  Kritikai  Lapok.  Kiadja  Bajza.  Pesten  I.  k.  1831. ;  I.  k. 
2-ik  kiadás  II.  és  El.  k.  1833. ;  IV.  és  V.  k.  1834. ;  VI.  és  Vü. 
k.  1836.  A  kis  8»  füzetek  lapszáma  128—212  közt  változik. 

szellemű  erkölcsi  elveikkel  megnyerték  a  közönség 
tetszését.  Az  egyes  füzetek  400—1400  példányban 
keltek  eP  s  tartalmuk  mindig  erős  visszhangot  kel- 
tett az  irodalomban  és  a  közönségnél.  És  e  népszerű- 
séget nem  elvontabb  irányú  czikkeiknek  köszönhet- 
ték a  Kritikai  Lapok,  hanem  főleg  nagy  polémiáik- 
nak. Ha  a  mai  olvasó  talán  szivesebben  venné  is, 
hogyha  kiváló  munkák  egykorú  jellemzését  olvas- 
hatná, bizonyos,  hogy  ez  esetben  épp  oly  hatástala- 
nul merült  volna  el  Bajza  folyóirata,  mint  Kölcsey 
tanulmányai.  Több  szempontból  is  értékesek  a  Kri- 
tikai Lapok  fejtegető  czikkei,  de  a  folyóirat  igazi 
irodalomtörténeti  jelentőségét  polémiái  adják  meg. 

n. 

A  Kritikai  Lapok  első  füzete  hozta  Bajza  utolsó 
vitairatát  a  conversations-lexikoni  perben  s  már 
ugyanezen  füzet  egy  új  nagy  polémia  magvát  rejtette 
magában.  Toldy  G.  jegy  alatt*  megbírálta  Pyrker 
László  egri  érsek  s  akkortájt  ünnepelt  eposiró  Per- 
len der  heiligen  Vorzeit  ez.  alatt  megjelent  bibliai 
elbeszéléseinek  fordítását  Kazinczy  Ferencztől  {A  szent 
hajdan  gyöngyei,  1830.  Krit.  L.  I.  13 — 23.).  Két 
kifogása  van  a  fordítás  ellen :  hogy  Kazinczy  hexa- 
metert prosában  fordít  és  hogy  oly  férfiú  munkájára 
vesztegeti  idejét,  a  ki  magyar  létére  a  német  irodal- 
mat gazdagítja. 

Kazinczynak    nagyon    fájt   Pyrker   megtámadása, 

1  Figyelmező,  1838.  509.  1. 

'  A  G.  jegy  alatt  némelyek  Guzmicsot  sejtették.  Ez  ellen 
Guzmics  hevesen  tiltakozott  s  Bajzát  mindenkép  gáncsolta, 
írod.  Tört.  Közi.  1099.  356.  Szemere-Tár,  10.  LXXXVI. 

mert  igen  sokra  tartotta  és  mert  jótevője  is  volt  sok- 
féle anyagi  bajában.  Sietve  megküldte  Stettnernek,  a 
ki  ekkor  Vörösmarty  helyett  a  Tudományos  Gyűjte- 
ményt szerkesztette,  válaszát  egy  levél  kíséretében, 
melyben  panaszkodik  Toldy  kíméletlensége  miatt  és 
Bajzának  szemére  hányja,  hogy  mindenkit  megtámad, 
a  ki  nem  tart  vele.  Nem  érti,  hogy  bánhattak  vele 
így,  a  kit  pedig  állítólag  tisztelnek  és  szeretnek. 
Bajza  azonnal  írt  Kazinczynak.  Visszautasítja  a  tisz- 
teletlenség és  pártoskodás  vádját  és  azt  magyaráz- 
gatja, hogy  a  szeretet  még  nem  ok  az  igazság  elhall- 
gatására. Elvül  tűzi  ugyan  ki,  hogy  érdemileg  Toldy 
feleljen,  de  mindenben  azonosítja  magát  Toldy  bírá- 
latával és  rögtön  belefog  Kazinczy  válaszának  czáfo- 
latába.  Helyesen,  de  tapintatlanul,  rámutat,  hogy 
Toldynak  könnyű  lesz  erre  felelnie  s  a  mint  nem- 
régiben Döbrenteinek  azt  írta,  hogy  kár  volt  öt  fel 
nem  kérnie  a  lexikon  védelmére,  mert  ügyesebben 
végezte  volna  el  a  dolgot  (IV.  250),  most  Kazinczy- 
nak oszt  tanácsot,  hogyan  kellett  volna  válaszolnia: 
„Én  a  tek,  úr  feleletét  keménynek  s  oUyannak  óhaj- 
tottam volna,  mellyre  replicázni  Gr.-nek  fáradságba 
kerüljön.  Theoriát  állítottam  volna  fel  arra,  mikor  s 
micsoda  költői  munkákat  lehet  és  kell  prosában  for- 
dítani." Kazinczy  e  levélre  elég  engedékenyen  felelt, 
de  megjegyezte,  hogy  Bajza  levelének  több  helye 
„ellenkezik  a  szép  társaságok  tónusával".  Bajza  most 
sem  engedett  semmit  álláspontjából,  de  mégis  előzé- 
kenyebben írt  és  sorait  a  következő  mélyen  érzett 
szép  Kölcsey-reminiscentiával  fejezte  be :  „Feledni 
fogom  mindazt,  a  mi  felőlem  nem  kímélve  mondatott 
8  ha  levelemben  olly  valami  áll,  mi  a  tek.  úr  fájdal- 
mát ingerié,  kész  vagyok  érte  bocsánatot  kérni,  kész 

vagyok  engesztelöleg  nyúlni  azon  tiszteletes  kéz  után, 
mellyet  a  magyar  nyelv  dicsőítésére  kentek  fel  az 
istenek  s  mellyet  én  útmutatóm,  vezérem  s  meste- 
remnek olly  örömmel  vallok*  (Krit.   L.  11.   43—61.). 

A  békés  kiegyenlítés  ezzel  azonban  nem  sikerült. 
Kazinczy  válasza  megjelent  (Tud.  Gyűjt.  1831.  II.  k.). 
A  prosai  fordítást  Kazinczy  azzal  a  példával  védi, 
hogy  szokás  olajfestményt  rézmetszetben  is  kiadni. 
Nagy  veszteségnek  tartja,  hogy  „a  másatlan  elme 
nem  a  mi  nyelvünket  dicsőítette  meg",  de  hivatko- 
zik Nagy  Frigyes  példájára,  a  ki  lelkes  német  létére 
francziául  írt  és  jól  tette,  mert  így  többeknek  szól- 
hatott s  nem  kellett  egy  készületlen  nyelvvel  vesződ- 
nie. „Hosszabbra  nyúlt  életem,  minthogy  azon  álmél- 
kodhatnám,  hogy  egyenlöleg  mindnyájan  nem  gon- 
dolkozhatunk:  igen  azon,  hogy  tüzünk  által  igazság- 
talanságig s  tiszteletlenségig  engedjük  magunkat 
elragadtatni.  A  dolgoknak  több  oldalai  vannak  egy- 
nél s  az  igazságos  bírálónak  tiszte  a  megítélés  alá 
vett  dolgot  mindenikéről  tekinteni  s  a  szerény  nem 
fogja  felejteni,  kinek  mivel  tartozik."  ^ 

A  márcz.  8-án  kelt  válaszban  még  inkább  csak 
védekezik  Kazinczy,  de  az  ápr.  30-án  megjelent 
Pannonhalmi  Útjában  már  áttér  a  támadásra.  „Undok 
pör"-nek  nevezi  az  imént  lezajlott  conversations-lexi- 
koni  pert,  pártoskodónak,  vakmerőnek,  elbizakodott- 
nak  Bajzát.  „Nem  hon  és  mesterség  szeretete  az,  a 
mi  embereinket  e  dúlásokra  ragadozza,  hanem  szilaj 
tűz,  neveletlenség,  éretlen  gőg."  Pyrker  megleczkéz- 
tetését  „szemtelen   vadság *-nak   minősíti  és   megem- 

*  Kazinczy  számára  Szemere  Pál  is  kezdett  meg  egy 
sületlen  választ,  de  ez  nem  nyerhette  meg  Kazinczy  tetszését 
és  befejezetlen  maradt;  1.  Írod.  Tört.  Közi.  1910.  373.  1. 

litvén,  hogy  Rumy  felolvasta  neki  az  ez  ügyben  írt 
czikkét,  így  folytatja:  „Örvendek,  hogy  ő  is  fel- 
szólala ;  s  nem  pirulok  megvallani,  hogy  a  párduczos 
Árpád  tömjénezőitől  végre  borzadok  s  szégyellek 
tekintetni  társoknak.  Én  nem  tudom,  az  a  becsületes 
ember  mit  véthete  oly  nagyot  az  istenek  ellen,  hogy 
ezer  esztendeig  csendesen  fekhetvén  sírjában,  most 
onnan  minden  által  felrángatta  tik,  a  ki  elhitette  ma- 
gával, hogy  hexametert  pörölyözni  s  valami  olyan- 
formát, mint  az  epos,  összefirkálni  ö  is  tud.*  Bajza 
fonák  pártoskodásának  eclatans  példája,  mikor  Berzse- 
nyit, Kisfaludy  Károlyt,  Kölcseyt,  Vörösmartyt  mindenki 
felé  emeli  a  ma?yar  irodalomban.  „  A  hiúság  nem  bánt, 
hogy  nevem  e  négy  között  nem  áll  .  .  .  De  ez  a 
kevélyen  elharsogtatott  ítélet...  igazságos-e?"  Fel- 
sorolja ezután,  hogy  kikről  nem  lett  volna  szabad 
megfeledkeznie  Bajzának  s  köztük  van  —  Bajza  is  1  ^ 
Igaza  van  Guzmicsnak:  „Majd  ide,  majd  oda 
taszítod  olvasódat  s  nem  tudja,  hogy  hol  áll".*  Való- 
ban, az  egész  kirohanás  oly  kapkodó,  oly  kevéssé 
átgondolt,  hogy  Kazinczy  ítélőképességének  erős  meg- 
ingását mutatja.  Rumy  félmagyar  felfogásától  befo- 
lyásoltan  minden  igaz  ok  nélkül  gúnyt  úz  a  honala- 
pítóból csak  azért,  hogy  Vörösmartyn  üthessen  egyet 
és  kitör  belőle  a  sokáig  leplezett  sértődés,  mert 
Bajza  nem  sorolta  a  legelső  négy  író  közé,  és  pedig  oly 
naivul,  hogy  minden  mesterkedés  ellenére  sem  tudja 
semennyire  sem  elpalástolni  gyermekes  hiúságát. 
Hiszen  a  négy  író  egyikével,  Kölcseyvel  bizonyíttatja, 
hogy  ő  felettük  áll,  idézvén  nyilatkozatát,  hogy  nél- 

^  Kazinczy  Ütja  Pannonhalmára  .  .  .  1831.    44 — 50.  L  A« 
idevágó  helyeket  közli  Badics  is  IV.  591—593. 
'  Kazinczy  Ferencz  levelezése,  XXI.  544. 

küle,  „a  kinek  szertelen  érdemeit  leginkább  ö  alkal- 
mas megmérni",  szegy  élne  az  Akadémiában  ülni. 

Kazinczy  1831  tavaszát  Pesten  töltötte.  Május 
elsején  ő  maga  vitte  el  Pannonhalmi  Útját  Szemere 
kíséretében  Toldynak  és  Bajzának.  A  mint  Kis  János- 
nak megírja,  a  két  fiatal  írót  Toldynál  együtt  találta. 
„Általadánk  a  két  exemplárt  nekik  és  én  kértem 
őket,  hogy  az  említett  szakaszt  olvasnák  fel  fenti- 
szóval. Bajza  olvasta  s  nyugalomban,  mintha  Algir 
felöl  olvasott  volna  egy  czikket  az  újságlevelekből  s 
elvégezvén,  ezt  monda  ismét  hihetetlen  nyugalom- 
ban: Én  felelni  fogok!  —  Valóságos  duellánt.  Irtó- 
zom az  ily  gonosz  nyugalomtól,  noha  tudom,  hogy  ez 
a  nyugalom  düh  és  nem  nyugalom.  Schedel  tűzbe 
jött,  kifakadt,  vádolt,  hogy  1.  45,  hol  haragom  dévaj- 
ságba  csap  által  s  Árpádot  becsületes  embernek 
nevezem,  Vörösmartyt  bántom.  De  mind  Szemere, 
mind  én  megmondánk,  hogy  magyarázgatni  nem 
szabad  s  Vörösmartyra  annál  inkább  nem,  mert  ők 
tudják,  hogy  én  a  Zalán  futásán  tanítottam  fiamnak, 
miben  áll  a  poetai  beszéd  szépsége  .  .  }  Ezek  a 
fiatal  emberek  elhitték  magokat  erejökben  s  tanult- 
ságokban s  clubba  állottak  s  össze  akarának  tiporni 
mindent,  a  mi  az  ő  értelmökre  nem  tér.  Oly  vitéz 
embereken  szedvén  diadali  zsákmányt,  mint  Döbren- 
tei  és  Thaisz,  azt  hívék,  hogy  mindent  összegázol- 
hatnak. S  titáni  vakmerőségök   annyira   ment,   hogy 

^  Kazinczy  minden  tiltakozása  ellenére  (IV.  594 — 5)  vilá- 
gosan Vörösmartyra  czélzott.  Vörösmarty  egy  gúnyos  epigram- 
mát adott  ki  Pyrker  ellen  (Híres  magyar-német  költő  Krit.  L. 
I.  159)  s  ezt  rossz  néven  vette  neki  Kazinczy  (Krit.  L.  II.  46). 
Emellett  Toldynak  is  szólt  e  megjegyzés,  a  ki  tudvalevőleg 
könyvet  irt  Vörösmarty  eposairól. 

a  Szent  hajdan  gyöngyeinek,  a  Tunisiásnak,  a  Ru- 
dolphiásnak  halhatatlan  íróját  is,  felejtvén  hogy  az 
patriarcha,  hogy  az  érsek,  hogy  az  főispány,  hogy 
az  csillagot  hord  mellén,  a  szerént  támadák  meg, 
mintha  az  egy  nyavalyás  zarándokocska  volna. 
S  miért  ?  mert  nem  magyarul  írt.  Felejtek,  hogy  az 
nékem,  a  kit  ezek  szeretnek  s  a  ki  érdemletteni, 
hogy  szeressenek,  fájni  fog.  Becsületes  ember  már  e 
tekéntetböl  sem  szólott  volna;  de  mi  ezeknek  a 
Rhadamantoknak  a  barátság!"^ 

Kazinczy  megtámadása  a  széphalmi  mester  párat- 
lan tekintélye  miatt  meglehetős  megdöbbenést  keltett 
s  többen  is  siettek  védelmére.  Egyik  védője  a  már 
említett  Rumy  Károly  György  volt.  Runiy  rengeteg 
termékenységú,  encyclopaedikus  tanultságú  gyengébb 
compilator  volt.  A  magyar  viszonyokat  osztrák  lapok- 
ban ismertető  czikkeivel  érdemeket  is  szerzett,  de  a 
magyar  irodalom  újabb  erősen  nemzeti  irányát  már 
nem  tudta  méltányolni.  Kazinczyhoz  régi  barátság 
fűzte  s  az  ő  védelmére  czikket  írt  a  Pyrker-perről  a 
fővárosban  megjelenő  Spiegel  ez.  lapba  {Patriótische 
Rüge,  1831.  33.  sz.).  Ismerteti  a  pert  és  elmondja 
Pyrker  védelmére  az  egyetlen  elfogadható  mentsé- 
get :  a  költő  nem  lehet  kétnyelvű  s  Pyrker  ifjú- 
korában németül  fejezvén  ki  költői  gondolatait,  nem 
lehetett  többé  magyar  költő.  De  nem  erre  fekteti  a 
fősúlyt,  hanem  egyenesen  a  magyarországi  német  iroda- 
lom szükségességét  bizonyítja  és  saját  magát  előtérbe 
tolva,  hosszasan  fejtegeti,  miért  lett  6  német  író.  A  hol 
annyi  nemzetiség  van,  mint  hazánkban,  ott  csak  rossz 
vért  szülhet  némely  Brausekopfok  magyaromániája. 

'  Kazinczy  Ferencz  levelezése,  XXI,  536—538, 

Magyar  részről  ketten  álltak  Kazinczy  pártjára  a 
Felsőmagyarországi  Minervában.  Az  első  Udvardy 
János  volt,  a  ki  jeles  mérnök  lehetett,  de  irodalmi 
és  politikai  czikkei  notóriusok  voltak  sületlenségtikről. 
Keményen  elítéli  Bajza  kritikai  irányát.  Pyrker  sze- 
rinte nagyobb  dicsőséget  szerzett  azzal  hazájának, 
hogy  németül  írt,  mert  így  művei  jobban  elterjedtek. 
Toldyt  arra  utasítja,  hogyha  olyan  nagy  vitéz,  akkor 
támadjon  Széchenyire !  Sokkal  okosabban  van  meg- 
írva a  másik  czikk,  mely  Szemere  Bertalantól  való,  de 
ez  sem  mond  semmi  újat.  Leginkább  azt  bizonyítja,  hogy 
hálátlanság  volt  Kazinczyt  így  megtámadni  (Felső- 
magyarországi Minerva   1831.    641—668,  823—835). 

Akadt  egy  költői  védője  is  Kazinczynak,  a  fiatal 
Eötvös  személyében,  a  kinek  a  Pannonhalmi  Út  is 
ajánlva  volt.  Eötvös  A  Kritikus  apotheozisa  (1831) 
czímen  egy  kis  allegorikus  drámai  művet  adott  ki 
Bajza  ellen.  A  kis  mű  tartalma  az,  hogy  Habar,  a 
kritikus,  az  Irigység,  Durvaság  és  Hálátlanság  segít- 
ségével be  akar  jutni  a  Hír  templomába,  de  mikor 
berohanna,  a  templom  összeomlik  és  a  Hír  Geniusa 
visszataszítja  az  Idő  karjaiba,  tudtára  adván,  hogy  az 
Idővel  együtt  fog  elpusztulni.  Ezután  a  Hír  Geniusa  egy 
Ősz  lantoshoz  (Kazinczy)  fordul  magasztaló  szavakkal: 

A  rózsa  mindent  tölt  el  illatával, 
De  mi  kertészét  sem  feledjük  el, 
És  ültetőjét  minden  új  tavasz 
Üj  kellemekkel  gyúl  dicsőíteni. 

A  különben  minden  vonatkozásban  gyenge  kis  darabot 

sympathikussá  teszi  az  a  forró  szeretet,  mely  minden 

sorából  a  széphalmi  mester  iránt  árad.^ 

•  Toldy  óta  csodálatos  hagyomány  e  kis  munkát  a  con- 
versations-lexikoni  pör  iratai  közé  sorozni,  holott  világosan  ide- 
tartozik, a  mint  erre  helyesen  mutatott  rá  Ferencz  Zoltán 
Eötvös  életrajzában  (1904.  24.  1.). 

£z  ellenfelek  közül  csak  Kazinczy  és  Bomy  kaptak 
választ.  Mire  azonban  Kazinczynak  az  1883  márczius 
16-án  megjelent  Kritikai  Lapok  11.  kötetében  felel- 
hettek, az  ősz  iró  elhunyt  A  haláleset  nem  kevéssé 
súlyosbította  Bajzáék  helyzetét:  felelni  kellett,  de  a 
kegyelet  kíméletet  parancsolt.  Bajza  igen  tapintatosan 
oldotta  meg  a  kérdést.  Először  is  kiadta  azt  a  4 
levelet,  melyet  Kazinczyval  a  pör  kezdetén  váltott 
{Levelek  a  Szent  hajdan  gyöngyei  iránt.  Kiit.  Lapok 
n.  43—61).  Azután  Toldy  felel  1831  április  15-iki 
kelettel  Kazinczynak.  Ráolvassa  Kazinczy ra  korábbi 
fordítási  elvét,  hogy  t.  i.  a  fordítás  mindenben  az 
eredeti  hű  mása  legyen.  A  mit  meg  Kazinczy  a  Pyrker 
védelmére  felhozott,  a  következő  lendületes  sorokkal 
czáfolja  meg:  „Kazinczy  védőleg  említi,  hogyFridrik 
azért  ira  francziául,  mert  így  könnyebb  vala,  mint 
hazája  még  készületlen  nyelvén,  azért  mert  ezen  töb- 
bekhez szólhata . . .  Miért  pazarlotta  el  tehát  Kazinczy 
minden  napjait  arra,  hogy  egy  pár  száz  magyarnak 
írjon,  holott  ha  francziául  ír  vala,  a  félvilághoz  szól- 
hata? S  miért  nem  vala  oly  bülcs,  mint  a  másatlan 
elme?  Miért  bajlódék  e  népnek  akkor  még  szegény 
nyelvével,  holott  vagy  franczia,  vagy  német  nyelven 
baj  nélkül  s  szinte  magoktól  folytak  volna  tollából 
munkái?  S  miért  nem  követi  őt  még  most  is?  Ne 
feledd  el,  nagy  férfiú,  ne  feledd  el  magadat,  hitedet, 
éjjeleid  minden  gondját,  tetteid  egy  czélját,  ne  feledd 
el  érdemeid  méltóságát,  neved  fényét  annyira,  hogy 
szennyeiből  tisztogasd  azt,  kit  tisztítani  nem  lehet, 
hogy  tetszeni  ügyekezzél  annak,  kinek  tetszeni  nem  nagy 
érdem"  {Felelet  Kazinczynak.  Krit.  Lapok.  U.  56 — 72). 

A  Pannonhalmi  Útra  Bajza  felel  {Nyilatkozás  Ka- 
zinczy vádlataira.  (Krit.  L.  II.  112 — 118).  Elmondja, 

hogy  czáfolatra  készült,  bár  fájt  neki  Kazinczyval 
jönni  összeütközésbe.  Azonban  Kazinczy  egyéb  kéz- 
irataival kezébe  került  a  költő  halála  után  a  Pannon- 
halmi Út  második  kidolgozása  is  és  nagy  meglepeté- 
sére ebben  a  támadó  rész  el  volt  hagyva.  Átgondolta 
Kazinczy  összes  polémiáit  és  sehol  oly  keserű  kifaka- 
dásokat  nem  talált,  mint  e  munkában;  biztos  tudo- 
mása van  róla,  hogy  Kazinczyt  élete  utolsó  hónap- 
jaiban egy  titkolt  aggodalom  gyötörte ;  e  felfedezés 
meggyőzte  őt  arról,  hogy  Kazinczy  nem  a  saját  lelke 
sugallatából  támadta  őt  meg,  hanem  mások  izgatták 
fel  ellene.^  Kazinczy  emlékének  tehát  feláldozza  az 
ügyet  és  nem  háborgatja  meg  a  sokat  szenvedett 
nagy  férfiú  síri  nyugalmát. 

Rumynak  Toldy  válaszolt  igen  heves  hangon. 
{Rumy  ellen,  Krit.  L.  II.  94 — 111).  Megvádolja  Rumyt, 
hogy  okvetlenkedésével  a  nemzetiségeket  lázítja  a 
magyarság  ellen.  Tiltakozik  ellene,  hogy  Rumy  a 
saját  ügyét  a  Kazinczy éval  azonosítsa.  Felszólítja 
„hogyha  lúdtoUkoptatásait  még  sokáig  folytatandja, 
írjon  mindenkép,  németül  és  tótul,  diákul  és  görögül, 
ha  tud,  csak  az  istenekért !  magyarul  ne.  Kezes  érte, 
hogy  idegen  pályáin  minden  legkisebb  megzavartatás 
nélkül  járand,  én  leszek." 

A  pör  érdemi  része  ezzel  befejeződött,  de  még 
volt  némi  utójáték,  leginkább  Rúmyval.  Rumy  u.  i. 
előbb  egy  hosszabb  választ  készített  Toldy  és  Bajza 
ellen,  ez  azonban,  úgy  látszik,  kéziratban  maradt.^ 
Később  meg  Goethére  hivatkozva  védte  a  prosai  for- 
dítást és  mindenképen   akadékoskodott   Bajzáék  dol- 

*  Bajza  itt  Szemerére  czéloz  s  hogy  nem  ok  nélkül  1. 
Kazinczy  Ferencz  levelezése.  XXI.  531.  1. 

*  Kiadva  Körösy  László:  Rumy  éleU.  1880.  145—148.1. 

gaiban.^  A  Kritikai  Lapokban  viszont  Bajza  adott  egy 
gúnyos  kis  közleményt  Rumyról  (Krit.  L.  III.  124)  és 
Vörösmarty  egy  ügyes  epigrammát  (Rumynak.  Krit. 
L.  IV.  160).  Volt  egy  kis  utócsatározás  az  erdélyi 
Nemzeti  Társalkodóval  is.  Ez  u.  i.  ismertetvén  a 
Kritikai  Lapok  második  kötetét,  azt  írta,  hogy  Bajza 
szerint  Kazinczy  halálát  a  Pannonhalmi  Út  támadásai 
felett  érzett  bánat  okozta  (Nemz.  Társ.  1833.  14.  sz.). 
Bajza  igazolta,  hogy  nem  mondott  ilyen  képtelenséget 
{Kazinczy  halála  iránt.  Krit.  L.  IV.  154 — 157). 

Bajza  harmadik  polémiája  is  diadallal  végződött, 
de  nem  esett-e  valakin  méltatlanság  e  diadallal? 
Pyrker  származásánál  fogva  a  német  Musa  felkentje 
volt,  jogos  volt-e  őt  ezért  árulónak  kikiáltani?  Igaz, 
hogy  Pyrker  német  volt,  de  magyar  iskolákat  láto- 
gatott, Ányos,  Virág,  Verseghy  vezették  irodalmi 
tanulmányait.  Húszéves  korában  annyira  magyar  volt, 
hogy  Klopstock  Messiását  először  olvasván,  meg  sem 
is  értette  egészen.  Igaz,  hogy  ezután  évtizedekre  kül- 
földre került,  de  ha  nemzeti  érzés  van  benne,  ez  nem 
jelentette  volna  nála  a  magyar  culturától  való  lassú 
elszakadást.  Magyar  tárgyú,  de  már  német  nyelvű  ifjú- 
kori drámái  után  teljesen  osztrák  költővé  lett.  Eposaiban 
a  Habsburgok  dicsőségét  zengi  s  velük  osztrák  nem- 
zeti epost  akar  teremteni.  Magyar  alkotmányos  érzése 
is  elhomályosul  s  az  egységes  Ausztria  lesz  legfőbb 
politikai  ideálja.  Utóbb  mikor  szepesi  püspöknek, 
majd  egri  érseknek  hazakerül,  már  kinevezése  a  magyar 

»  Hasznos  Mulatságok  1834.  II.  104—5  ;  1833.  D.  4;  1834. 
1. 387.  Kölcsey  Baj  zához  írt  levelében  szintén  Goethe  e  helyére  hivat- 
kozva védte  a  prosaforditást.  Kölcsey  Ferencz  minden  munkái 
X.  357.  Később  Bajza  Goethe  e  nyilatkozatát  magyarra  fordí- 
totta. IV.  196—200. 

Dr.  Bajza :  Bajza  József.  9 

közjog  flagrans  megsértése,  mert  osztrák  főpapot 
emelnek  magyar  főpapi  székbe.  Itthoni  viselkedése 
lehetett  jótékony  a  hitéletre  nézve,  műgyűjtésével  elő- 
mozdíthatta a  művészeteket,  de  nemzeti  szempontból 
tisztára  világpolgári  és  alkotmányos  szempotból  tisz- 
tára aulikus  szereplése  egyaránt  kártékony  volt. 
Egy  csekélység  is  jellemzően  mutatja,  mennyire  el- 
távolodott érzésben  mindentől,  a  mi  magyar:  jónak 
látta  magyar  nemesi  előnevét  (felsőeöri)  is  németre 
lefordítani  (von  Oberwart),  a  min  Kazinczy  is  felakadt.^ 
Az  is  igaz  azonban,  hogy  vétkeért  keményen  meg- 
lakolt. Eposai  u.  i.  1820 — 24  közt  jelentek  meg,  ha 
magyarul  ír,  megelőzi  Vörösmartyt  s  ma  a  magyar 
Pantheon  egyik  legragyogóbb  emléke  az  övé  volna, 
míg  a  német  irodalom  régen  elfeledte.^  Sok  tiszteletre- 
méltó egyéni  jellemvonás  volt  Pyrkerben,  működése 
nem  egy  irányban  áldásos  volt,  de  hogy  magyar  nem- 
zeti szempontból  méltatlanul  törtek  volna  pálczát  felette, 
igazságosan  nem  állíthatni. 

De  Kazinczyn  nem  esett-e  sérelem  ?  Kazinczynak 
főleg  Pyrker  megleczkéztetése  miatt  fájt  a  pör,  ha 
tehát  Pyrkert  jogosan  támadták  meg,  Kazinczynak 
objective  nem  volt  oka  panaszra.  Hogy  subjective 
nem  volt-e,  az  más  kérdés.  Azt  a  Pyrkert  látta  kegyet- 
lenül megtámadva,  a  kit  ö  olyan  végtelenül  sokra 
tartott  és  éppen  ő  miatta,  a  kinek  jóltevöje  volt  és 
épen   akkor,    mikor   kegyének,    fordítása   kinyomatá- 

'  Kazinczy  Ferencz  levelezése.  XX.  447. 1.  Pyrkerre  nézve 
1.  Kaunitz  Lajos :  Pyrker  János  László  élete  és  müvei.  1896 
Bleyer  Jakab  :  Kazinczy  Ferencz  polémiája  az  Aurora-körrel 
(Phil.  Közi.  1896),  Madarász  Flóris  :  Pyrker  és  a  magyar  írók 
1908. 

2  Budapesti  Szemle,  1909.  I.  495.  1. 

sával  újabb  jelét  adta.  És  azok  a  fiatalemberek  teszik 
ezt,  a  kik  mindig  oly  ragaszkodóknak  mutatták 
magukat  iránta,  a  kiket  ő  az  imént  is  mindenfelé 
védelmezett,  a  kiket  ő  szeretetével  és  bizalmával 
tüntetett  ki.  Úgy  érezte,  hogy  Pyrkeren  végtelen  durva 
igazságtalanság  esett,  rajta  meg  nagy  szeretetlen  kímé- 
letlenség. A  sírjához  közeledő,  reszkető  aggastyán 
szivében  tengernyi  keserűséggel  megfogyatkozott  erővel 
hadakozott  maga  körül,  nem  annyira  ellenfeleit  sebesítve 
meg,  mint  önmagát. 

Bajzának  és  Toldynak  objective  igaza  volt  s 
emellett  Toldynál  több  joggal  senki  sem  taníthatta 
bazafiasságra  a  Pyrkereket.  Maguk  is  megérezték 
azonban,  hogy  Kazinczy  talán  több  kíméletet  és  g}'ön- 
gédséget  érdemlett  volna  tőlük  érzették,  hogy  engesz- 
teléssel  tartoznak  szellemének.  Ez  az  érzet  tette  oly 
enyhévé  Bajza  nyilatkozatát  és  ez  irattá  a  Kritikai 
Lapok  egy  későbbi  füzetében  Toldyval  azt  a  meleg 
ismertetést  Kazinczy  egy  aggkori  munkájáról,  a  Szent 
történetekről  (Krit.  L.  III.  99—108).  Később  Bajza  ós 
Toldy  indították  meg  Kazinczy  munkáinak  kiadását 
és  csonkítatlanul,  védelem  nélkül  adták  ki  Kazinczy 
őket  szidalmazó  leveleit  is.  Bajza  mindig  tisztelettel 
szólt  Kazinczyról,  Toldy  meg  a  Kazinczy- cultus  leg- 
lelkesebb apostola  lett. 

A  polémiának  irodalomtörténeti  jelentősége  két 
irányban  domborodik  ki.  Az  egyik  irányban  mint  az 
írói  köztársaság  elvének  újabb,  élesebb  és  hatásosabb 
hangsúlyozása.  íme,  az  igazi,  még  ellenfeleitől  is 
tekintélynek  hirdetett  Kazinczy  sem  hibáztathatlan. 
Az  ő  tettei  is  épp  úgy  bírálat  tárgyai,  mint  akármely 
más  íróéi.  Aztán  Pyrkernek  sem  használ  semmit  sem 
magas  társadalmi  állása,  ép  úgy  kikap,  mintha  isme- 

rétien  senkifia  volna.  Hogy  mily  szükség  volt  az  írói 
respublica  újabb  hirdetésére,  Kazinczy  Kis  Jánoshoz 
intézett  levele  mutatja.  Ugyanaz  a  Kazinczy,  a  ki  egy 
adott  esetben  elismerte  már  az  írói  köztársaságot 
(Dessew^ffy),  most  a  legnagyobb  mértékben  felhábo- 
rodik azon,  hogy  Pyrkerrel  úgy  bánnak,  mintha  nem 
érsek,  patriarcha  és  főispán  volna,  hanem  egy  „nya- 
valyás zarándokocska".  Kazinczyéknak  az  irodalom 
még  mindig  csak  úgy  tűnt  fel,  mint  hasznos  mellék- 
foglalkozás, nemes  időtöltés,  valami  ünnepnapi  gyüle- 
kezet, a  hol  egy  perczig  sem  szabad  megfeledkezni 
arról,  hogy  pár  óra  múlva  vége  lesz  a  szórakozásnak, 
hogy  ez  nem  az  igazi  élet  s  hogy  ezért  az  emberek 
itt  is  az  igazi  élet  ranglétrája  szerint  helyezendők  el. 
A  másik  kiemelkedő  mozzanata  e  pörnek  az,  hogy 
a  nemzeties  romanticismusnak  ez  volt  első  erőteljes 
tiltakozása  Kazinczy  általános  emberiessége  ellen. ^ 
Ez  országnak  magyarnak  kell  lennie,  e  földön  csak 
a  magyar  cultura  jogosult,  hirdetik  Toldy  és  Bajza. 
Eddig  érdem  volt,  ha  valaki  magyarul  írt,  ezután 
erkölcsi  kötelessége  ez  minden  magyar  írónak.  A  natio- 
nalismust  itt  tűzi  először  nyíltan  a  zászlajára  Bajza, 
hogy  érette  majdan  feláldozza  magát. 

m. 

A  Kritikai  Lapok  második  nagy  polémiája  az 
Aurora-pör  volt,  mely  a  hozzá  bevezetésül  szolgáló 
összetűzésekkel  és  befejező  utó  villongásokkal  majd 
négy  évig  tartott. 

A  Szemerével  való  összekülönbözésen  kezdődött 
a  dolog.  Szemere  és   Bajza   viszonyának   feszültsége 

>  Phü.  Közi.  1896,  655. 

egyre  hevesebb  lett  a  harniinczas  évek  elején.  Sze- 
merén ezekben  az  években  valami  sajátos  kedély- 
betegség vett  erőt  s  megsértett  hiúsága,  képzelődő 
érzékenysége  mindjobban  Bajza  iránt  ingerelt*,^  Min- 
denfelé mindenkinek  folyton  Bajza  ellen  beszélt; 
uiiut  Bajza  írja  Kölcseynek,  gyönyörűsége  telt  benne, 
hogy  magát  vele  mindenképen  ellenkezésbe  tegj'e 
(ír.  Tört.  Közi.  1910.  369.  1.).  A  conversations-lexi- 
koni  pörben  elég  kétes  szerepet  játszott,  a  Pyrker- 
pörbeu  már  ö  izgatta  Kazinczyt  Bajza  ellen  s  tetézte 
hibáját  azzal,  hogy  Kölcseyt  is  iparkodott  elfordítani 
Bajzától.  Mikor  Bajza  és  Károlyi  az  Aurorára  nézve 
nem  tudtak  megegyezni,  ő  azonnal  vállalkozott  az 
almanach  szerkesztésére,  mert  tudta,  hogy  ez  Bajzát 
bosszantani  fogja  (ír.  Tört.  Közi.  1910.  370.  1.). 
Bajza  ennyi  provocatio  után  is  csak  Szemere  nyílt 
támadása  után  indított  harczot  ellene.  Szemére  a 
Muzárion  1833-iki  kötetében  majd  félszáz  oldalon 
(412 — 460)  Bajza  néhány  kiszakított  mondatát  variál- 
gatta,  csúfolta,  néha  minden  értelem  nélkül,  azzal  a 
mondással  fej<=zvén  be  czikkét:  Lóra  katona,  tehénre 
hajdú  1  Hogy  micsoda  okos  czélja  volt  e  furcsaságok- 
kal, bajos  kitalálni. 

Most  már  megkezdődött  a  hadjárat  Szemere  ellen. 
Bajza  a  Kritikai  Lapok  Literatúrai  Értesítő  czímű 
tréfás  alkalmi  rovatában  három  gúnyos  kis  czikket 
irt  Szemeréről  (Krit.  L.  lU.  123,  127,  129),  melyek- 
ben főleg  annyiszor  kiadott  hat  sonettje  miatt  csú- 
folja ki,  Kisfaludy  Károly  hagyatékából  és  VöröS' 
martytól  meg  tiz  szellemes  xéniát  adott  ki  ellene 
(Krit.  L.  IV.  164— lö6).  Majd  meg  a  Muzáriont  veszi 

1  Szemere  Pál  munkái,  1890.  U.  324—5. 

bírálat  alá  és  mond  róla  lesújtó  kritikát  {Muzárion, 
Krit.  L.  IV.  3—56).  Bevezetóeül  egy  'pillantást  vet 
az  eddigi  magyar  folyóiratokra  s  megállapítja,  hogy 
valamennyi  pár  évvel  megindulása  után  hanyatlásnak 
indult.  Lehettek  e  jelenségnek  a  szegényes  irodalmi 
viszonyokban  rejlő  okai  is,  de  a  hanyatlást  mégis 
elsősorban  az  elvtelen  szerkesztésnek  kell  betudni. 
Még  leginkább  Döbrentei  Erdélyi  Múzeuma  tartotta 
meg  legjobban  színvonalát.  Mikor  az  Elet  és 
Literatura  megindult,  joggal  lehetett  az  új  folyóirat- 
hoz sok  reményt  fűzni.  Az  első  két  kötet  minden 
igényt  kielégített.  Kölcsey  tanulmányai,  Kazinczy 
közleményei,  Kisfaludy  Károly  eredeti.  Szemere  for- 
dított színdarabja  s  annyi  más  tartalmas  czikke  osz- 
tatlan elismerést  aratott  s  általános  várakozást  kel- 
tett. A  következő  két  kötet  már  nagy  hanyatlást 
mutatott.  Az  eredetileg  aesthetikai  folyóirat  sok  min- 
denféle más  czikket  vet  fel,  közölt  régismert  dolgo- 
kat és  kiadott  üres  közleményeket.  A  legújabb  kötet 
a  szerkesztői  elvtelenség  rikító  példányképe,  „való- 
ságos fejtántorító  chaos",  melyben  lehetetlen  eliga- 
zodni, lehetetlen  eltalálni,  mit  akar  vele  Szemere. 
A  vaskos  kötet  egyharma<ia  már  megjelent  munkák 
újranyomása,  nem  is  szólva  Kölcsey  műveiről,  melyek 
legközelebb  úgjis  megjelennek.  A  mi  meg  a  Muzá- 
rion számára  eredetileg  készült,  nagyrészt  haszonta- 
lanság. Kazinczy  legszebb  versei  ellen  azt  a  merény- 
letet követi  el  Szemere,  hogy  átírja  őket  prosába, 
nyelvészeti  értelmetlenségeket  és  furcsaságokat  közöl, 
saját  czikkeit  kivonatolgatja,  Bajza  néhány  monda- 
tát javítgatja  értelmetlen  szózűrzavarban,  ahelyett 
hogy  elveit  döntené  meg,  állításait  czáfolná  meg. 
Sehol    nem    árulja   el   a   czikkek    szerzőit,    sem    azt. 

hogy  eredetivel  vagy  fordítással  van-e  dolgunk.  Alig 
egy-két  ivet  tesz  az  ki,  a  mit  érdemes  volt  kiadni 
az  eredetileg  a  Muzárion  számára  irt  czikkek  közül. 
Felszólítja  Szemerét,  hogy  tisztelje  jobban  közönsé- 
gét, térjen  vissza  folyóirata  eredeti  irányához  és 
ragaszkodjék  minél  jobban  Kölcseyhez,  mert  nélküle 
édeskeveset  ér  az  egész  szemerei  redactio.^ 

Szemere  volt,  a  ki  a  Pseudo-Aurorát  szerkesz- 
tette, de  a  ki  az  Aurora-pört  Bajzával  megvívta,  az 
Horvát  István.  Ö  is  régi  ellensége  Bajzáéknak,  még 
Toldy  Haramiái  idejéből.  Egyre  jobban  elfordult  a 
neologiától  és  gúnyolta  az  újítókat.  Az  Akadémiával 
szemben  is  ellenséges  viselkedést  tanúsított.  Mert 
nem  lett  titkára  a  Tudós  Társaságnak,  lemondott  a 
rendes  tagságról  is  és  ettől  fogva  egyre  ostorozta  az 
Akadémiát,  különösen  mikor  1833-ban  a  Tudomá- 
nyos Gyűjtemény  az  6  keze  alá  került.^ 

Az  6  mozgolódásait  is  egy  ideig  szó  nélkül 
hagyta  a  Kritikai  Lapok.  Végre  azonban  Vörösmarty, 
Toldy  és  Fejér  György  nyelvészeti  és  történeti  vitát 
kezdtek  vele,  Bajza  meg  alkalmilag  egy-egy  gúnyos 
kis  nyilat  irányzott  ellene.  (Krit.  L.  ül.  86 — 98;  IV. 
126-153;   VI.  131—136   és   Krit.   L.   E.  121;   lE. 

128,  V.  144,  145). 

Fejérrel  egy  hosszú  goromba  polémiát  kezdett 
Horvát,^  Bajza  ellen  meg  egy  hosszú  sületlen  pasqui- 

1  E  czikkhez  helyreigazítás  Bajzától  Figyelmező,  1837. 1. 190. 1. 

*  Vass  Bertalan :  Horvát  István  életrajza,  1895.  415  1. 
Tud.  Gyűjt.  1830.  I.  130,  1833 ;  ü.  121,  lY.  107,  V.  110,  112. 
1834.  Xn.  123.  Krit.  L.  m.  128,  V.  134. 

'  A  polémia  Horvát,  Fejér,  Waltherr  László  és  Rumy 
között  folyt.  L.  Hasznos  Mulatságok.  1836.  H.  19,  25,  97,  120, 

129,  161,  169,  177,  189,  202.   Tud.    Gyűjt.    1836.    VI.  91—116. 

nadot  irt  (Tud.  Gyűjt.  1833.  VIII.  123 -135).  Főszel- 
lemessége  a  pasquinadnak  az,  hogy  Bajzát  mint 
nagy  történetírót  dicsőíti.  Olyan  ötlet,  melyen  még 
sokáig  sokan  élődtek. 

Erre  Bajza  egy  egész  czikksorozatot  kezdett 
ellene.  Sorba  veszi  Horvát  újabb  és  régibb  akadé- 
koskodásait és  iparkodik  azok  alaptalanságát  kimu- 
tatni. Először  az  akadémiai  panaszokat  vizsgálja 
meg  {A  Magyar  Tudós  Társaság  és  Horvát  István. 
Krit.  L.  V.  88—102;  VI.  137-151).  Horvát  nem 
veszi  tekintetbe,  hogy  az  Akadémia  még  a  kezdet 
nehézségeivel  küzd,  de  különben  is  indokolatlanok 
kifogásai.  Hibáztatja,  hogy  a  nagy  szótár  helyett 
német  zsebszótárt  adott  ki  az  Akadémia.  Ezzel  egy- 
részt a  közszükségnek  tett  eleget  a  társaság,  más- 
részt ez  is  előkészület  a  nagy  szótárhoz,  melynek 
kiadása  eddig  azért  sem  volt  lehetséges,  mert  ekkora 
munkához  több  idő  kell,  mint  a  mennyi  az  Akadé- 
miának fennállása  óta  rendelkezésére  állott.  Kifogá- 
solja Horvát,  hogy  nyelvemlékek  kiadása  helyett 
színműveket  bocsát  közre  az  Akadémia.  Megfeledke- 
zik róla,  hogy  színműveket  kiadni  is  kötelessége  az 
Akadémiának.  Egyébiránt  az  Akadémia  feladatának 
tartja  a  nyelvemlékek  kiadását  és  gyűjtésüket  már 
meg  is  kezdte. 

Nem  tetszik  Horvátnak  az  1833-iki  nagy  jutalom 
kettéosztása  sem.  Ezt  ugyanis  Vörösmarty  és  Kis- 
faludy Sándor  közt  felezték  meg.  Horvát  szerint  a 
kettéosztás  az  alapszabályokba  ütközik  s  azzal,  hogy 
az  egész  jutalmat  nem  Kisfaludynak  adták  ki,  ellen- 
tétbe jutottak  a  közvéleménynyel.  Bajza  kimutatja, 
hogy  nem  történt  szabályszegés  s  kifejti,  hogy  az 
Akadémiának    nem    kell    hajtania    a    közvéleményre. 

De  nem  is  hiszi,  hogy  az  Akadémia  ítéletével  nem 
azonosítaná  magát  a  művelt  közönség  többsége,  hogy 
általában  nag}obb  költőnek  tartanák  Kisfaludyt 
Vörösmartynál.  Szerinte  most  már  Kisfaludy  csak 
azoknak  tetszhetik,  a  kik  a  mindennapiságban  ter- 
mészetességet, a  prosaiságban  könnyűséget,  a  czifra- 
ságban  költői  előadást,  a  sokszavúságban  gazdagsá- 
got, az  örök  sirámban  érzést,  a  szitkozódásban  pathost 
látnak. 

A  jutalom  megosztás  ügyében  a  Kritikai  Lapok- 
nak még  egy  polémiája  volt  gr.  Dessewflfy  Józseffel. 
Dessewffy  egy  czikkben  kifejtette,  hog}'  régi  érde- 
meiért és  közkedveltségéért  a  jutalmat  Kisfaludynak 
kellett  volna  adni.  Párhuzamot  vont  a  két  költő 
között  s  a  párhuzam  Kisfaludy  javára  ütött  ki  (Felső- 
magyarországi Minerva,  1835.  I.  135  —137).  Des- 
sewffy nek  Toldy  felelt  (Krit.  L.  VI.  152—174).  Ö  is 
párhuzamot  von  Kisfaludy  és  Vörösmarty  között 
és  dithyrambikus  lelkesedéssel  magasztalja  Vörös- 
martyt. ^ 

Objective  megint  igaza  van  Bajzának  és  Toldy- 
nak,  mégis  igaztalanok  voltak  Kisfaludyval  szemben. 
Vörösmart}"  kétségtelenül  sokkal  nagyobb  költő,  mint 
Kisfaludy,  mégsem  járt  volna  el  igazságtalanul  az 
Akadémia,  ha  a  jutalmat  Kisfaludynak  ítéli.  A  törté- 
neti szempontot  talán  nem  ártott  volna  jobban  figye- 
lembe venni  s  egy  hosszú,  érdemes  pályát  csonkitat- 
lan  jutalommal   megkoszorúzni.   De   hát   az   új  irány 

^  Máig  kisért  az  a  szokás,  hogy  e  czikket  is  Bajzának 
tulajdonítják,  pedig  Toldy  is  világosan  elismerte  a  magáénak 
{Toldy  Ferencz  félszázados  irodalmi  munkássága,  1871.  19.  1.). 
Toldy  czikkére  hosszas  választ  adott  a  Literatúrai  Lapok 
(1836.  37—89.  sz.). 

mindig  kíméletlen  a  régivel  szemben,  az  új  emberek 
a  régiekkel  szemben.  Kisfaludy  Sándort  a  jutalom 
megosztása  és  e  vita  annyira  elkeserítette,  hogy 
lemondott  akadémiai  tagságáról.  Leveleiben  Bajza 
„öklelő  szarvát",  „a  nagyszájú  recensen sek  rágal- 
mát" felháborodva  emlegeti  s  az  Aurora-körtől  telje- 
sen elidegenedett.^ 

Az  akadémiai  ügyek  elintézése  után  áttér  Bajza 
a  Kritikai  Lapok  és  Horvát  összeütközésének  tár- 
gyalására. Előbb  egy  levelekben  írt  kisebb  czikkben 
megokolja,  miért  akar  leszámolni  Horváttal  {Levelek. 
Krit.  L.  V.  103— -115).  Horvátnak  olyan  híre  van, 
hogy  mindenki  pörvesztes  lesz,  a  ki  vele  kikezd. 
Valóban,  eddig  mindig  ő  maradt  felül,  pedig  több- 
ször nem  volt  igaza.  Ellenfelei  nem  értették  a  vitat- 
kozás módját,  azaz  Horvátot  akarták  követni  a  vitat- 
kozásban, citátumokkal  akartak  ők  is  dolgozni  argu- 
mentumok helyett  s  persze  így  nem  boldogulhat- 
tak vele.  „Horvát  Istvánnak  nem  citátumai  fogyat- 
kozottak,  nem  olvasottsága  hiányos,  vagy  emlékezete 
hűtelen,  hanem  logikája  fonák,  argumentatiói  gyön- 
gék." A  logikára  kell  fektetni  a  fősúlyt  s  hamarosan 
el  fog  oszlani  az  a  felhőtenger,  melyet  mint  egy 
portentum  maga  köré  gyűjtött  Horvát,  ki  fog  derülni, 
hogy  neki  sincs  privilégiuma  az  ítéleti  csalhatatlan- 
ságra. Ki  fog  derülni,  hogy,  a  mit  némelyek  pana- 
szosan emlegetnek,  a  közönség  Horváttól  a  Horvát 
hibája  miatt  fordult  el.  Olyanokat  állított,  a  miket 
senki  sem  hitt  el  neki  és  a  bizonyítást  mindig  csak 
Ígérgette.  A  bizonyítással  különben  is  rossz  lábon 
áll  a  pragmatikus   történetírás   férfia.    íme.    Bíró  Pál 

»  Kisfaludy  Sándor  minden  munkái,   1892.    VIH.  556,  566. 

és  N>irkáló  Ödön  czikkeire  *  neki  felelt,  anélkül 
hogy  bármivel  is  igazolta  volna,  hogy  e  nevek  alatt 
valóban  Bajza  rejtőzik.  Ha  neki  békét  hagjott volna, 
ő  sem  avatkoznék  a  Horvát  dolgaiba,  de  így  külön- 
ben is  üdvösnek  tartván  némely  ügyeket  megboly- 
gatni leszámol  vele. 

A  leszámolás  {Emlékeztető  Horvát  István  számára. 
Krit.  L.  V.  116 — 143.)  egyike  a  legkíméletlenebbek- 
nek, bár  a  jogos  kritika  határát  egy  perezre  sem 
lépi  át.  Horvát  szemére  hánj-ta,  hogy  az  Akadémia 
történeti  osztályának  tagja,  holott  semmi  számba- 
vehetőt e  téren  nem  adott.  Hogy  az  Akadémia  tag- 
jává választotta,  arról  nem  tehet.  Ilyen  kén}'telen 
ségbe  hozta  Horvát  az  Akadémiát  tagsága  letéte- 
lével, hog)'  arravaló  történetíró  nemlétében  egy 
reménybelivel  kell  kiegészíteni  sorait.  Ezzel  kapcso- 
latban elmondja  véleményét  Horvát  történetírói  mű- 
ködéséről. Harminczéves  történetírói  pályája  alatt 
valóban  tett  jeles  dolgokat,  de  ezek  tulajdonképen 
csekélységek  Horvát  nagy  ismereteihez,  tehetségéhez 
arányítva.  „Horvát  számos  értekezései  csaknem  mind 
töredékek  s  készületek,  tele  nagy  ígéretekkel  s  tudo- 
mányos fenyegetőzésekkel ;  mert,  kivált  legújabban, 
Horvát  nem  írhat  két  lapnyit,  anélkül  hogy  ne  ígérne 
s  ne  fenyegetne  bennünket,  mi  nagy  dolgot  fog 
majd  ő  egykor  végbevinni.  A  mik  értekezéseiben 
főkép  kívánnának  megmutatást,  azok  nincsenek  meg- 
mutatva, hanem  csak  ígérve  megmutatások.  Mi  egyéb 
a  Rajzolatok  ez.  munka,  ez  a  hypothesisek  etymolo- 
gico-historicus     codexe  .  .  .    ígéretek    táránál?"    Azt 

'  Bíró  Pál  Vörösmarty,  Nyirkaié  Ödön  Bajza  álneve  volt. 
Bajza  többi  álnevei  a  Kritikai  Lapokban:  Jámborfy,  H  . . .  my, 
Komjáti,  Regényi. 

hiszi  Horvát,  ho^^y  minden  bizonyíték  nélkül  is  el 
fogunk  neki  mindent  hinni?  Összehasonlítja  más 
magyar  történetírókkal  és  arra  az  eredményre  jut, 
hogy  nem  egy  közülök  sokkal  kevesebb  tehetséggel 
és  lármával,  több  sikerrel  működött,  mint  Horvát. 
„Horvát  ollyan,  mint  Ptolemeus  gályája,  mellynek 
100  evezője,  3000  katonája,  400  matróza,  4000  rab- 
szolgája volt,  de  olly  lassú,  nehézkes,  ügyetlen  moz- 
gású vala,  hogy  tengerre  vinni  s  hasznát  venni  nem 
lehetett,  csupán  arravaló  volt,  hogy  mint  rendkívüli 
csoda  a  nép  által  bámultassék."  Ujabban  már  vég- 
leg elszokott  a  komoly  történetírástól,  hanem  renge- 
teg ismeretét  és  vasszorgalmát  arra  használja  fel, 
hogy  a  paradicsomi  ember  magyarságát  bizonyítsa 
be  s  hogy  a  világ  összes  népeit  magyarokká  tegye. 
Ahelyett  hogy  végre  feltevései  bizonyítására  szánná 
magát,  akadémiai  pletykákat  szed  fel  s  mindenfélo 
haszontalanságokba  kötözködik.  Nagyon  méltatlan 
szerep  ez  Horvát  régi  nagy  érdemeihez.  Erre  akarja 
Horvátot  teljes  tisztelettel  figyelmeztetni,  előre  is 
kijelentvén,  hogy  ha  Horvát  a  vitát  folytatni  fogja,  ő 
nem  fog  kitérni  előle.^ 

Ilyen  harczok  közt  tört  ki  az  Aurora-pör,  Ennek 
közvetlen  előzményei  a  következők.  Kisfaludy  Károly 
egészen   a   Jelenkor    szerkesztésének   akarván  magát 

*  Horvát  életirója,  Vass  Bertalan  igy  nyilatkozik  e  czikk- 
röl ;  „Horvát  botlásainak  feltüntetésére  találóbb  szavakat  alig 
idézhetnénk.  Itt  összes  tévedései  s  szögletes  modora  élénk 
világításban  áll  előttünk.  Horvát  valóban  többet  képzelt  maga 
felöl,  mint  műveinek  értéke  megengedi,  történeti  módszere 
hibás  volt,  többet  igért,  mint  adott  s  bizonyos  uralkodó  tónus- 
ban nyujtá  műveit.  Igaz,  hogy  mindezt  Bajza  nem  a  legszelí- 
debb szavakkal  fejezi  ki,  azonban  túlzásait  eléggé  megmagya- 
rázza, söt  menti  a  vitatkozás  heve"  (Id.  m.  453.  1.). 

szentelni,  az  Aurorát  Bajzának  szánta.  Kisfaludy 
betegsége  miatt  az  1831-es  Aurorát  már  jórészt  Bajza 
szerkesztette  és  Kisfaludy  közbejött  halála  miatt  a 
kötet  végén  Toldy  jelentette  az  olvasóközönségnek, 
hogy  a  holt  mester  óhaja  szerint  Bajza  fogja  az 
Aurorát  folytatni.  Az  1832- es  és  1833-as  Aurora  aka- 
dálytalanul meg  is  jelent  Bajza  szerkesztésében.  Bajza 
azonban  nagyon  elégedetlen  volt  a  kiadóval,  Trattner- 
Károlyival,  mert  sohasem  tartotta  meg  a  szerződési 
feltételeket  és  nem  adta  ki  elég  gondosan  és  csinosan 
az  Aurorát.  A  Kritikai  Lapokra  nézve  is  differentiái 
támadtak  Bajzának  Károlyival,  erre  1833-ban  mind 
a  két  vállalatát  elvitte  tőle  Kiliánhoz,  a  kinél  aztán 
az  Aurora  1834-től  állandóan  megjelent.  Károlyi  azon- 
ban magát  az  Aurora  tulajdonosának  jelentvén  ki, 
úgy  ebben,  mint  a  következő  évben  szintén  kiadott 
egy  Aurorát,  Szemere  Pál  szerkesztésében. 

Bajza  egy  nyilatkozatot  adott  ki  1833  márczius 
26-án,  hogy  ő  folytatja  az  Aurorát,  melynek  ő  a 
tulajdonosa  s  ezért  azzal  adatja  ki,  a  kivel  neki 
tetszik  és  hogy  Károlyinak  semmi  joga  sincs  az 
Aurorához.  Pár  nappal  később  Czuczor,  Fáy,  Kovács 
Pál,  Szenvey,  Toldy  és  Vörösmarty  közös  nyilatko- 
zatban jelentették  ki,  hogy  ők  Kisfaludy  Aurorájának 
csak  a  Bajzáét  ismerik  el  s  csak  ebbe  fognak  dol- 
gozni. (Társalkodó    1833.  21.,  28.  sz.). 

Ezzel  az  írói  tulajdonjog  akkori  rendezetlensége 
mellett  az  ügy  be  lett  volna  fejezve.  A  két  Aurora 
megjelent.  A  Szemeréé  messze  a  Bajzáé  mögött 
maradt.  Kölcsey  mellett  nem  volt  Szemerének  egj'et- 
len  jelentékenyebb  munkatársa  sem,  ezért  jónak  látta 
elhallgatni  nevüket.  A  kötet  a  szemerei  redactio 
összes  hibáival  ékes.   Hogy  mi  az  eredeti,  mi  a  for- 

dítás,  mi  az  új,  mi  az  átvett,  egy  szó  sem  árulja  el 
s  a  kötet  tele  van  értelmetlen  furcsaságokkal. 

Csak  egy  év  múlva  kezdődött  el  a  tulaj donképeni 
pör.  Kiss  Sámuel  egy  czikket  irt  a  két  Auroráról 
{Két  Aurora,  Nemzeti  Társalkodó,  1834.  I.  4.  sz.). 
Ebben  egy  kicsit  fontoskodva  elmondja  az  előzmé- 
nyeket, aztán  Bajza  Auroráját  fogadja  el  az  igazinak 
és  csodálkozását  fejezi  ki  Özemére  eljárásán. 

Horvát  erre  egy  hosszabb  czikkel  felelt,  melyet 
külön  is  kiadott  (Aurora-pör,  Tud.  Gyűjt.  1834.  II. 
129 — 158).  Elmondja  az  Aurora  alapításának  törté- 
netét s  megállapítja,  hogy  az  alapítók  megbízásából 
eredeti  tulajdonosok  ő.  Kulcsár  István  és  Forgó 
György  voltak.  Kulcsár  meghalt,  Forgó  meg  a  czikk 
végén  azonosítja  magát  Horváttal,  így  Horvát  fel- 
szólalásának valóban  nagy  súlya  volt.  Egy  kicsit 
zavaros  további  fejtegetéseinek  lényege,  az,  hogy  ők 
hárman  két  feltétel  alatt  ruházták  a  tulajdonjogot 
Kisfaludyra:  1.  ha  Kisfaludy  az  Aurorát  legalább 
három  évig  kiadja,  2.  ha  az  alapítóknak  3000  frtot 
fizet  vissza.  Az  első  feltételt  teljesítette  Kisfaludy, 
de  a  másodikat  nem,  mert  csak  1000  frtot  fizetett 
vissza.  Kisfaludy  tehát  nem  lett  az  Aurora  tulajdo- 
nosa, következőleg  Bajza  nem  is  nyerhetett  tőle 
tulajdonjogot.  A  tulajdonosok  ők  hárman  maradtak  s 
általuk  Károlyi  lett.  Bajza  nem  is  Kisfaludy  hagyo- 
mányából szerkesztette  tehát  két  évig  az  Aurorát, 
hanem  Károlyi  megbízásából.  Az  egész  pör  Bajza 
kapzsiságára  vezethető  vissza,  a  ki  nem  elégedett 
meg  az  eddigi  tiszteletdíjjal  s  mert  Károlyi  nem  volt 
hajlandó  többet  adni,  egyszerre  csak  az  Aurora  tulaj- 
donosává kiáltotta  ki  magát. 

Bajza    pár    hét    múlva    felelt  {Mellyik     a    valódi 

Aurora,  törvény  és  józan  ész  előtt  ?  Krit.  L.  V,  153 — 
207).  A  czikk  jelszava :  Perditio  tua  ex  te  Israel. 
Némi  pótlások-  mellett  tényleg  a  Horvát  által  közlött 
adatokból  czáfolja  meg  Horvátot.  Túlságos  részlete- 
zése mellett  is  a  czikk  igazi  mesterremeke  az  ügyvédi 
védiratnak ;  itt  vette  jó  hasznát  Bajza  jogi  tudásá- 
nak. A  kapzsiság  vádját  visszafordítja  Horvátra. 
Horvát  eltűrte,  hogy  két  évig  Bajza  szerepeljen  az 
Aurora  tulajdonosaként  s  csak  akkor  kezdte  jog- 
bitorlónak hirdetni,  mikor  Bajza  Károlyival  került 
szembe  s  akkor,  mikor  ez  a  Károlyi  Horvátnak 
eladdig  hallatlan  honoráriumot  fizetett  a  Tudományos 
Gyűjtemény  szerkesztésért,  3000  frtot.  A  mi  Kisfaludy 
tulajdonjogának  kérdését  illeti,  Horvát  szerint  is  a 
pénzbeli  alapítás  %  része  Kisfaludyra  esett,  de  ő 
azért  elismeri  Horvátokat  eredeti  tulajdonosoknak. 
Horváték  után  azonban  Kisfaludy  lett  a  tulajdonos, 
mert  eleget  tett  Horváték  mind  a  két  feltételének. 
Igaz,  hogy  2000  frtot  nem  fizetett  vissza,  de  ez  ösz- 
szeg  rá  van  táblázva  Kisfaludy  hagyatékára,  így  biz- 
tosítva van.  Mivel  maga  Horvát  tábláztatta  rá  a 
hagyatékra  az  adósságot,  maga  Horvát  is  elismerte 
Kisfaludy  tulajdonjogát. 

A  törvény  előtt  nincs  igaza  tehát  Horvátnak,  de 
nincs  igaza  a  józan  ész  előtt  sem.  „Minden  elme- 
szülemény eredetileg  azé,  kinek  szelleme  által  létre- 
hozatott. Ez  gondolnám  axióma,  raelly  a  természet 
törvényében  alapodik  és  senki  józan  által  kérdésbe 
nem  fog  vétetni  Illyetén  szüleményt  tehát  más  idegen 
személy,  azon  kívül,  ki  ezt  létre  hozta,  ere<feíi  jusnál 
fogva  soha  nem,  hanem  csak  által  vett,  által  szár- 
mazott juson  (jure  derivativo)  bírhat  t.  i.  öröködés 
és   végrendelet,   vétel   és   ajándék  stb.  effélék   által 

Könyvet,  képet  mint  elmesztileményt  typographus 
könyv-  s  műáros,  vagy  általában  bármi  névvel  nevez- 
hető kiadó,  áruló,  Verleger  csak  mástól  nyert  jogon 
bírhat."  Akár  saját  jószántából  írja  a  szerző  művét, 
akár  kiadói  felszólításra,  a  munka  eredeti  tulajdo- 
nosa mindig  csak  ő.  ^ 

A  czikknek  ugyanolyan  elnémító  hatása  volt,  mint 
a  Dessewfifynek  adott  válasznak.  Vagy   három   héttel 
megjelenése   után   így   írja    meg   Bajza   Csatónak  a 
róla    szállongó    híreket:    „Károlyi  typ.,  mint   haliám, 
desperatióban    van ;    megvallá     azonban     többeknek, 
hogy    neki    nincs   jusa    az    Aurorához,  van   azonban 
Horvátnak   .   .    .   Horvát  némellyeknek  azt  mondotta, 
hogy  fog  felelni,    másoknak   ismét,    hogy   nem;   van 
oUyan  is,  kinek  azt  mondotta,  hogy    a   mit  én  felel- 
tem, nem  egészen  tréfa,  de    azért   az   ő   ügye   nincs 
elveszve  .  .  .  Szemere  azt  mondja,  hogy  törvény  előtt 
nekem,  józan  ész  előtt  Horvát  Istvánnak  van  igaza  .  .  . 
Mondjanak   és   tegyenek    ezen  jó  urak,  a  mit  akar- 
nak, nekem  sem  rajok,  sem  dolgaikra  és  beszédeikre 
nincs   nagy  gondom,  én  megtettem,  a  mire  kénysze- 
rítve általok   voltam  s  most   haladok  tovább  utamon 
s   meddig   ők   az   Aurora  jusán   versengenek   (a   mi 
végtére   is   csak  chimaera),    én   azalatt  redigálom  az 
Aurorát   s   ügyekszem  azt,  a  mennyire  kicsiny  erőm- 
től telik,  jóvá  tenni.  A  publikum  s  kivált  a  prókátorok, 
úgy  látszik,  nekem  adnak  igazságot"  (ír.  Tört.  Közi. 
1909.  247.).  Horvát   nem   felelt.   Később   volt  ugyan 

1  Felelt  Horvátnak  Kiss  Sámuel  is  (Nemzeti  Társalkodó, 
1834.  II.  291—303).  Apróságokkal  bíbelődik,  de  egy  helyen 
fején  találja  a  szöget,  mikor  kifejti,  hogy  Horvát  minden  jogát 
elvesztette  az  Aurorához,  mikor  a  2000  frtot  rátábláztatta  Eas- 
faludy  hagyatékára. 

még  egy  kisebb  akadémiai  vitája  Toldyval,^  de  külön- 
ben keserű  haraggal  szivében,  teljesen  beletemetke- 
zett őstörténeti  ábrándjaiba.  Szemere  a  következő 
kötettel  megszüntette  a  Pseudo-Aurorát  s  iparkodott 
Bajzáékkal  kibékülni.  Pár  év  múlva  már  az  Athe- 
naeum  munkatársai  közt  találjuk. 

A  pör  eredménye  tehát  újabb  diadal.  De  Bajza 
személyes  dicsőségének  emelése  mellett  más  irány- 
ban is  eredményes  volt  e  vita.  Hogy  a  kisebb  jelentő- 
ségű eredményeken  kezdjük,  itt  kapjuk  először  meg- 
bízható átnézetét  a  magyar  folyóirat-irodalomnak  s 
itt  fejti  ki  Bajza  az  új  történetírói  iskola  elveit.  Az 
elvszerű  szerkesztés  követelésével  tovább  halad  iro- 
dalmi életünket  szervező  útján,  Szemere  és  Horvát 
álbabérai  letépésével  folytatja  bálványdöntő  actióját. 
Különösen  fontos  Horvát  megleczkéztetése.  Horvát 
ábrándos  történeti  iránya  ragályként  kezdett  terjedni 
s  attól  lehetett  tartani,  hogy  megfertőzteti  egész  tör- 
téneti irodalmunkat.  Bajza,  ha  nem  is  mint  első  tört 
pálczát  Horvát  ábrándjai  felett,  de  az  első  volt  abban 
a  merészségben  és  élességben,  melylyel  Horvátot 
elítélte.  Hogy  Horvát  iskolája  minden  hatás  nélkül 
szétzüllött,  abban  feltétlenül  jelentékeny  része  van 
Bajzának. 

A  mi  azonban  a  legnagyobb  fontossága  e  pörnek, 
az  az,  hogy  itt  tisztázódott  nálunk  az  írói  tulajdonjog 
kérdése.  Még  sok  idő  telt  bele,  hogy  a  kérdést  tör- 
vény is  rendezte,  de  ezután  már  elméletileg  és  erköl- 
csileg legalább  el  volt  döntve  a  dolog.  Hogy  ilyen 
tisztázásra  mennyire  szükség  volt,  mutatja  az,  hogy 
még    az    annyira    világos    gondolkozású    Kölcsey    is 

'  Tud.  Gyűjt  1836.  XU.  117.  Figyelmező  1837.  I.  82. 
Dr.  Bi^za:  Bajza  József.  10 

abban  a  véleményben  volt,  hogy  Aurorát  elvégre 
akárki  kiadhat.^  Ez  elvi  kérdés  eldöntése  egyszers- 
mind az  irodalmi  élet  szervezésének  jelentékeny 
mozzanata  volt.  Az  írók  ekkor  még  erős  és  méltatlan 
függésben  voltak  nálunk  kiadóikkal  szemben.  Bajza 
itt  az  írókat  felszabadítja  ebből  a  szolgaságból  és 
kijelöli  helyüket  az  irodalomban,  mely  természetesen 
csak  elsőleges  lehet  a  kiadókkal  szemben. 


A  nagy  polémiákon  kívül  még  számos  apróbb 
torzsalkodása  volt  a  Kritikai  Lapoknak.  Ezek  több- 
szörösen belejátszottak  és  kísérték  a  nagyokat  és 
ezek  az  apró  csatározások  készítették  elő  azt  a  nagy 
hadjáratot,  melyet  az  Athenaeum  idejében  Csató 
vezetésével  Bajza  összes  ellenségei  egyesült  erővel 
indítottak  a  trias  s  főleg  Bajza  ellen. 

Időrendileg  első  volt  a  Sassal  való  pörlekedés. 
Wigand  a  Conversations-Lexikonnal  egyidejűleg  egy 
encyclopaedicus  folyóiratot  is  indított  meg  Sas  czímen, 
Thaisz  szerkesztésében.  A  folyóirat  nagyon  alacsony 
színvonalon  állott,  ha  Kis  János,  Petrovics  Frigyes, 
Beszédes  József  írt  is  bele  néhány  értékes  czikket. 
A  közönségre  semmi  hatással  nem  volt  s  alig  négy 
évi  fennállás  után  (1831—1834)  a  15-ik  kötettel  meg 
is  szűnt.  Bajza  mindjárt  a  folyóirat  hirdetését  bírálat 

*  Kölcsey  Ferencz  minden  munkái,  X.  402. 

'  A  Kritikai  Lapok  harmadik  nagy  polémiája  a  drama- 
turgiai volt.  Ez  azonban  csak  a  hetedik  kötetben  indult  meg, 
befejezést  nem  itt  nyert  és  különben  is  szoros  összefüggésben 
van  Bajza  egyéb  dramaturgiai  munkásságával,  ezért  majd  csak 
ezzel  kapcsolatban  fogjuk  ismertetni. 

alá  vette  {Sas.  Krit.  L.  I.  118—127).  Thaisz  töké- 
letlen fogalmazását  szerénykedő  hangon,  de  fullán- 
kosan  tette  nevetség  tárgyává. 

A  bírálatra  Pap  Ignácz  felelt.  Pap  egészen  tehet- 
ségtelen író  volt,  a  kit  már  régebben  alapos  leczkében 
részesített  Toldy,  Magyar  Poézisát  bírálván  meg 
(Felsőmagy.  Minerva  1828.  1998—9.  1.).  Fennhé- 
jázó hangon  mindenfélét  összebeszélt  Bajzának  adott 
válaszában,  a  mi  nem  tartozott  a  dologhoz  (Sas, 
VI.  143 — 8).  Bajzáék  nem  állottak  komolyabban 
szóba  vele,  hanem  csak  kigúnyolták  néhányszor 
(Krit.  L.  III.  127;  IV.  159,  160,  163).  Pap  erre 
1832-ben  kiadott  egy  Ekhó  czímú  almanach-félét, 
melyben  közölte  néhány  versét,  Zódonyi  Ágnes  ez. 
szörny tragoediáj át  és  több  czikkét  Toldy,  Vörös- 
marty és  Bajza  ellen.  Értelem  nincs  irataiban,  de 
a  czélzat  világos :  hibáztatni  Toldy  és  társai  minden 
tettét.  Az  Aurora  neki  igen  rossz,  ellenben  igen 
jeles  Kovacsóczy  Nefelejtse  (1832).  Vörösmartyt  ver- 
selni tanítja  s  nagy  szerényen  saját  verseit  idézgeti 
mintaként. 

Pap  felszólalása  után  a  Sas  folytatta  a  harczot 
a  Kritikai  Lapok  ellen.  Balogh  Sámuel,  Balogh  Pál 
testvére,  megbírálta  a  Kritikai  Lapok  első  füzetét 
(Sas,  X.  115  —  146).  A  hosszadalmasan  és  unalmasan 
megirt  czikk  elítélőleg  nyilatkozik  minden  közlemény- 
ről, de  leginkább  a  Bajzáéiról.  A  Muzáriont  magasz- 
talja a  Kritikai  Lapokkal  szemben.  Dícsérőleg  említi, 
hogy  a  Muzárion  különböző  szempontoknak  nyitott 
teret,  míg  a  Kritikai  Lapokból  „egy  társaság  szól, 
egy  szellemmel,  egy  nézettel",  de  ez  aztán  a  leg- 
pártosabb,  a  legigazságtalanabb.  A  Kritikai  Lapok 
további   köteteinek   bírálatát   hasonló   módon  később 

10* 

a  Literatúrai  Lapokban  (1836.  29,  40—52.  sz.)  foly- 
tatta.^ 

Toldynak  egy  kisebb  helyreigazítása  mellett  (Krit. 
L.  II.  77—78)  Bajza  felelt  Baloghnak  {Nem  miről, 
hanem  miként,  Krit  L.  II.  79—87).  Kifejti,  hogy  ő 
három  esetben  szokott  vitatkozni,  ha  félreértett  szavait 
kell  megmagyaráznia,  ha  hamis  tanokat  kell  meg- 
czáfolnia,  ha  álprophetát  kell  lelepleznie.  Balogh  azon- 
ban készakarva  ferdíti  el  szavait,  összes  tanítása 
abban  merül  ki,  hogy  a  kritika  szelíd  legyen,  álprophe- 
tának  sem  válik  be,  mert  senki  sem  hallgat  rá :  így 
nem  érdemes  vele  behatóbb  vitát  kezdeni. 

A  vita  érdemi  része  ezzel  befejeződött  és  csak 
apró  gúnyolódásokkal  folyt  tovább.  A  Sasban  főleg 
Thewrewk  adott  ki  sok  sületlen  verset  Bajza  ellen, 
de  néhányat  Dessewffy  és  Thaisz  is  (Sas,  II.  153 ; 
m.  36;  IV.  63,  135;  V.  138;  VI.  67,  73;  VIIL  145; 
IX.  10;  XL  124,  143,  144;  XIL  71,  76  stb.).  A  Kri- 
tikai Lapok  hasonló  módon  válaszolgatott,  csak  sok- 
kal kevésbbé  gorombán  és  több  szellemmel  (Krit.  L. 
m.  121—3,  124-6,  128;  IV.  121— 5, 161;  V.  85— 7, 
144 — 5).  Bajza  egyszer  pl.  a  Sas  szerkesztősége 
nevében  hirdetést  ad  ki,  melyben  felszólítja  hazánk 
minden  tudatlan  és  rossz  íróját  szíves  közreműkö- 
désre. Rousseau  szerint  u.  i.  a  tudomány  ártalmas 
az  emberiségre  s  hazánkban  a  tudomány  már  nagyon 
elharapózott.  A  Sas  ezért  szükségesnek  látja  az 
országot  élvezhetetlen  és  tudománytalan  czikkekkel 
ellátni. 

A  Kritikai  Lapok   másik   ilyen   kisebb    polémiája 

*  Szemeréhez  intézett  röföa  leveleiben  is  folyton  szidja 
Bajzát.  Szemere-Tár  13.  LXXVH ;  14.  VII,  XXVHI,  LXXXIX ; 
15.  m. 

volt  a  Stáncsics  Mihályijai  való,  a  ki  ekkor  még  csak 
aflféle  mindenbe  beleszóló  magántudós  volt.  Az  Aka- 
démia helyesírásáról  írt  össze  egy  csomó  badarságot, 
a  miért  Vörösmarty  rótta  meg  (Krit.  L.  III.  95).  Erre 
Stáncsics  egy  hosszabb  védekezést  küldött  be  Bajzá- 
nak, a  mit  Bajza  Vörösmarty  gúnyos  jegyzeteivel  ki 
is  adott  (Krit.  L.  IV.  99—120).  Stáncsics  most  Kri- 
tikai Értekezeteh  czímen  egy  Ellen-Kritikai  Lapokat 
indított  meg,  melyben  támadta  Vörösmartyt  és  támadta 
Bajzát  is  az  álneviíség  pártolása  miatt  és  feltálalta 
a  nemzeti  játékszínről  való  zűrzavaros  eszméit  (1835). 
A  Kritikai  Lapokban  Csató  Pál  bírálta  meg  a  kötetet 
(Krit.  L.  VI.  97 — 127)  megbotránkozását  fejezvén  ki 
Stáncsics  tökéletlenkedésein.  A  leczke  ezúttal  hasz- 
nált. A  Kritikai  Ertekezetekből  megjelent  ugyan  még 
egy  kötet  (1835),  de  itt  már  nem  meri  bántani 
Bajzáékat. 

A  Pyrker  pörbe  is  beleszóló  Udvardy  Jánossal  is 
akadtak  némi  kis  csatározások.  Udvardynak  Élet  ez. 
Széchenyit  utánzó  politikai  munkáját  Bajza  és  Vörös- 
marty kifigurázták  (Krit.  L.  111.  127;  IV.  159),  de 
leginkább  egy  nyelvészeti  dolgozatát  gúnyolták,  mely- 
ben egyéb  furcsaságok  mellett  azt  ajánlotta,  hogy  új 
magyar  szavak  készítése  helyett  vegyük  át  az  idege- 
neket, mert  különben  nyelvünk  az  európai  nyelvektől 
mindjobban  elszigetelődik  s  emiatt  előbb-utóbb  elpusz- 
tul (Felsőmagy.  Minerva,  1832,  EL  511—531).  Bajza 
e  czikket  prosában  és  versben  tette  nevetségessé. 
Yiszhangok  Udvardy  Jánoshoz  ez.  czikkéhen  (Krit.  L. 
m.  130—144)  kiválogatta  Udvardy  legképtelenebb 
állításait  s  azokat  mint  valami  nagy  bölcsességeket 
gúnyosan  coramentálta,  bevezetésül  meg  példában 
mutatta   be,    milyen   lesz   Udvardy    magyar    nyelve : 

„Kedves  indzsellér  úri  Lieblingstudiumom  lévén 
magamnak  is  a  Philologie,  már  régóta  különös  Eifert 
fordíték  anyai  nyelvünk  kultúrájára"  stb.  Hasonló 
stylusban  van  megírva  Udvardyt  dicsőitő  ódája  is 
(Krit.  L.  IV.  101—103). 

Ilyen  versekkel  még  sok  más  írót  is  megbosszan- 
tott a  Kritikai  Lapok.  Goethe  és  Schiller  xéniáit  utá- 
nozták velük,  de  bizony  messze  maradtak  példány- 
képeik mögött,  ha  Kazinczy  töviseit  és  virágait  felül 
is  múlták.  Összesen  59  ilyen  vers  jelent  meg  a  folyó- 
iratban (Krit.  L.  I.  155— 161;  IV.  158— 166).  Közülök 
30-at  Vörösmarty  irt,  csupa  epigrammát.  A  lyrai  vál- 
fajhoz neki  több  tehetsége  volt,  mint  a  gúnyoshoz, 
de  itt  is  megállja  a  helyét.  Mellette  nagyobb  szám- 
mal —  18  —  még  csak  Kisfaludy  szerepel,  a  kitől 
a  legsikerültebb  xéniák  valók.  Bajza  és  Toldy  4 — 4-et 
írtak,  Stettner  hármat,  közülök  csak  Toldy  árul  el 
némi  tehetséget.^  A  kigúnyoltak  azok,  a  kiknek  valami 
bajuk  volt  a  Kritikai  Lapokkal,  de  kikapnak  mások 
is.  Kazinczyt,  DessewflFyt,  Horvátot  e  rovatban  nem 
engedi  bántani  Bajza,  a  mi  jó  ízlésének  dicséretére 
válik,  de  Döbrentei  (2,  8,  13,  25),  Pyrker  (12,  40), 
Szentmiklósy  (15,  17),  Thewrewk  (30,  31),  Üdvardy 
(32,  39,  43),  Pap  Ignácz  (33,  34,  35,  44),  Rumy  (36), 
Balogh  Pál  (41),  Csaplovics  (47)  megkapják  a  magukét. 
Egész  kis  hadjárat  volt.  Szemere  (28,  29,  49—59) 
és  a  Kisfaludy  Sándort  utánzó  regeírók  (4—6,  9,  10, 
21,  22,  27,  45,  49)  ellen  stb. 

^  Mivel  még  sehol  sincs  megállapitva  az  59  xénia  pontos 
szerzősége,  áUjon  itt  e  megállapítás  :  Vörösmarty  irta  :  3,  12, 
14,  15,  19,  25,  29-42,  44,  45,  47,  48,  54—59.  számúakat,  Kis- 
faludy ;  1,  2,  4—8,  16—18,  21—23,  27,  28,  46,  49,  50,  Bajza : 
43,  51—53,  Toldy:  11,  13,  24,  26,  SteUner:  9,  10,  20.  számúakat. 

A  Kritikai  Lapok  keretein  kívül,  de  vele  több- 
szörös összefüggésben  és  a  folyóirat  támadásainak 
eredményeként  folyt  le  1836-ban  Bajzának  még  egy 
polémiája.  Bajzának  verseskötete  1835-ben  jelent 
meg  s  Vörösmarty  akadémiai  nagyjutalomra  aján- 
lotta. Mellette  a  Conversations-Lexicon,  Fábián  Gábor 
Arad  megyéje  ós  Nagy  Károly  Arithmetikája  forgott 
szóban.  A  Conversations-Lexikon  mint  többek  mun- 
kája az  alapszabályok  értelmében  nem  nyerhetett 
jutalmat  (Krit.  L.  VI.  103),  Fábián  meg  felhasználta 
Czucz  István  kéziratos  művét,  így  az  ő  munkája  sem 
jöhetett  számba.  Bajzának  régebbi  és  újabb  ellen- 
ségei látták,  hogy  nagyon  valószínű  Bajza  diadala, 
ezért  összefogva,  mindenáron  el  akarták  ütni  a  nagy 
jutalomtól.  Ez  volt  Bajza  ellenségeinek  első  szervez- 
kedése. Látható  vezérei  az  Akadémiában  Döbrentei* 
a  sajtóban  Kovacsóczy  voltak.  S  bár  e  szövetség 
erkölcsi  vereséget  szenvedett,  a  czélt  sikerült  elérniök, 
a  mi  bátorítólag  hatott  a  további  szervezkedésre. 

A  támadást  Kovacsóczy  kezdte,  a  kivel  Bajza 
már  rég  hadilábon  állott  s  a  kit  a  Kritikai  Lapok  is 
kicsúfolt  néhányszor  (Krit.  L.  IV.  158;  VII.  146— 
150).  Kovacsóczy  ekkoriban  Kassán  Literatúrai  Lapok 
czímen  egy  igen  gyenge  lapocskát  adott  ki,  mely  jó- 
formán minden  számában  megtámadta  Bajzáékat.  Itt 
jelentek  meg  Balogh  Sámuel  bírálatai  is  a  Kritikai 
Lapokról  s  itt  szólt  bele  Kovacsóczy  minduntalan  a 
dramaturgiai  vitába.  Kovacsóczy  egyszer  a  literatúrai 
hírek  közt  megjegyezte,  „sokan  Bajza  verseit  méltatják 
a  200  darab  aranyra  s  nem  jut  eszükbe,  hogy  nem 
mind  eredeti  az,  mi  eredeti  öltönyegben  diszelg" 
(Lit.  Lap.  1836.  22.  sz.). 

A  Nemzeti   Társalkodó  is  több  ízben  foglalkoi^ott 

a  nagy  jutalom  kérdésével  (Nemz.  Társ.  1836. 1.  304. 
365 ;  II.  8).  A  folyóirat  Fábián  megjutalmazása  mellett 
volt,  de  védelmére  kelt  Bajzának  a  rágalmakkal  szem- 
ben. Igen  melegen  méltatta  Bajza  költői  és  kritikusi 
érdemeit.  Legérdekesebb  az,  mikor  a  Nemzeti  Társal- 
kodó irodalmunkban  először  von  i)árhuzamot  Széchenyi 
és  Bajza  között :  „Bajza  a  literaturában  az,  mi  gróf 
Széchenyi  a  politikai  pályán.  Mind  a  kettő  erős,  állha- 
tatos, csüggedhetetlen,  bátor  lélek,  mind  a  kettőnek 
sok  ellensége  van  az  igaz  mondásért,  de  sok  barátja 
is,  talán  több.  Mindkettő  nagyon  szeme  előtt  tudja 
tartani  a  maga  czélját.  De  Széchenyi  okosabb,  számí- 
tóbb, hol  lehet,  békít,  egyeztet ;  Bajza  kevésbbé  óva- 
kodó, vagy  nem  szól,  vagy  a  mit  hisz,  meggyőző- 
déseitől semmi  erő  (csupán  csak  az  észé)  képes  el- 
mozdítani. Széchenyinek  személyes  viselete,  beszéde 
mind  érdekes,  mind  charakteristikus,  a  ki  vele  egy 
nap  társalkodik,  több  ívnyi  nevezetességet  írhat  felőle. 
Bajza  csak  mint  író  tűnik  ki,  írásaiban  mindenütt  sok 
szellem  és  ész  mutatkozik.  Mint  ember  .  .  .  igen  félre 
vonuló,  ha  szól,  szelíd,  szíves;  beszédén  éppen  nem 
látszik  az  a  talentum,  a  mi  írásain,  a  szigorú  kriti- 
kusnak pedig  még  csak  nyomát  sem  venni  észre 
társalkodásában,  vagy  amaz  erős  logikusnak,  kivel 
írva  disputálni  oly  nehéz,  ki  az  ellenkező  fél  okos- 
kodásaiból új  és  új  erőt  nyer,  mint  valamely  Antaeus 
a  földből,  melyhez  birakozó  ellenesei  csapkodják.  Az 
Ő  Kritikai  Lapjai  bizonyosan  epochát  csinálnak  a 
magyar  literaturában,  legalább  ezekkel  kezdődik  az 
igazi  magyar  kritika  (Nemz.  Társ.  1836.  I.  366—7). 
Bajza  a  Literatúrai  Lapoknak  és  a  Nemzeti  Társal- 
kodónak egyszerre  felelt  {A  hírlapi  csevegőknek.  Tár- 
salkodó   1836.  51.    sz.).    Azt   mondja,   hogy   a   nagy 

jutalom  eldöntését  bízzák  az  Akadémiára.  A  Nemzeti 
Társalkodó  magasztalását  ridegen  elhárítja  magáról, 
különösen  tiltakozik  a  Széchenyivel  való  összehasonlítás 
ellen/  Kovacsóczyt  felszólítja,  igazolja  a  plágium  váciját. 

Kovacsóczy  meg  is  próbálkozott  a  dologgal  (Lit. 
Lap.  1836.  33 — 35.  sz.).  Sok  mindenfélét  összebeszél 
a  tárgyon  kívül,  aztán  látható  erőlködéssel  mutogatja 
ki  Bajza  több  verse  állítólagos  forrását.  Hogy  milyen 
alaposan  dolgozott,  az  Helmeczy  védiratából  derült  ki 
(Társalkodó  1836.  78.  sz).  Helmeczy  u.  i.  Bajza 
védelmére  kelt  s  összehasonlítván  az  állítólagos  ere- 
detieket Bajza  verseivel,  bebizonyítja  a  vád  tarthatat- 
lanságát. Legjobb  az,  hogy  két  esetben  az  eredetiként 
megjelölt  vers  későbbi  keletű  mint  a  Bajzáé.* 

Ha  a  plágium-váddal  felsültek  is,  Bajza  verseit 
sikerült  megbuktatniuk  az  Akadémiában.  A  nagy- 
jutalmi  bizottság  a  200  arany  megosztását  javasolta 
Bajza  és  Nagy  Károly  között,  de  a  nagygyűlés  négy 
szótöbbséggel  az  egészet  Nagynak  ítélte.  „Ez  volt 
Döbrentei  bosszúja  és  utolsó  diadalma"  —  mondja 
Toldy  (IV.  605).  Frankenburg  Adolf  Bajza  veresége 
feletti  örömében  az  Apotheozisra  elég  ügyes  paródiát 
írt  (L  347).» 

V. 

A  Kritikai  Lapok  egyetlen  aesthetikai  czikke  Bajza 
terjedelmes  tanulmánya  a  regényről  {A  románköltésröl 

>  Bajza  Pechata  Károlyt  gyanította  a  Nemzeti  Társalkodó 
czikkirójában,  de  Nagy  Ignácz  kimutatta,  hogy  tévesen.  Rajzo- 
latok. 1836.  II.  404.  1. 

*  L.  még  Társalkodó  1836.  332.  1.  A  Társalkodó  1835-ben 
mutatványokat  adott  Bajza  verseiből.  Társ.  1835.  237.  1. 

»  Bajza  versei,  Fejér  metaphysikája,  Jósika  Irány  és 
Vázolatok  ez.  művei  dicséretet  nyertek. 

Krit.  L.  III.  3 — 64).  A  mint  e  mű  bevezetésében  ki- 
fejti, hite  szerint  most  fog  elkövetkezni  irodalmunkban 
a  regény  virágkora.  Az  eljövendő  regényíróknak  akar 
némi  útmutatást  adni  regényelméletével,  mely  nem 
akar  rendszeres  munka  lenni,  hiszen  ilyet  Blankenburg 
sekélyes  művétől  eltekintve^  a  német  irodalom  sem 
bír.  Felhasználja  az  eddigi  aesthetikusok  fejtegetéseit, 
„mert  az  utóbbkoriaknak  elődeik  találmányait  figyelem 
nélkül  hagyni  vétkes  önhittség  s  ártalmára  van  minden 
előhaladásnak.  Az  utóivadék  elöidők  töredékeiből 
rakja,  fel  nagysága  falait  s  azon  műphilosophus  ki  az 
egyszer  jól  mondott  helyett  mást  mond,  csak  azért, 
hogy  új  s  eredeti  legyen,  nem  a  művészetet  szereti, 
hanem  saját  csillogását," 

Ezután  kilencz  fejezetben  mondja  el  regény  elmé- 
letét, eleve  is  kijelentvén,  hogy  a  komikai  fajokkal 
nem  kíván  foglalkozni.  Először  a  szerkezettel  foglal- 
kozik s  érdekes  bonyodalmat  sürget.  A  szerkesztés 
mestereként  Walter  Scottot  mutatja  be,  kinek  „román- 
jainak eleje  csapong,  közepe  czélra  siet,  vége  rohan". 

Hosszasan  bajlódik  a  műfaji  kérdéssel.  Előbb  a 
történetet  különíti  el  az  elbeszélő  költészettől,  aztán 
az  epost   a   regénytől.  Az  epos    és   regény  közt  leg- 

'  Blankenburg  Christian  Friedrich  :  Versuch  über  den  Román 
1774. — Van  Bajza  előtt  már  egy  magyar  regényelmélet  Balogh 
Sámueltől  {A  románokról.  Tud.  Gyűjt.  1824.  IV.  70—91.  1.), 
melyet  Bajzának  ismernie  kellett,  ha  nem  is  említi  és  nem  is 
használja  fel.  ízlést  és  irodalmi  színvonalt  tekintve  mélyen  a 
Bajza  elmélete  alatt  áll,  de  azért  alapjában  véve  sikerültebb  a 
Bajzáénál.  Sokkal  szélesebb  regényismeretet  árul  el  s  behatóan 
foglalkozik  a  magyar  regényirodalommal  is.  Szempontjai  külső- 
legesek,  de  nem  állván  egy  képtelen  philosophiai  elv  szolgá- 
latában, mégis  sokkal  áttekinthetőbbb  képet  ad  a  regényről, 
mint  Bajza. 

lényegesebb  váljegynek  azt  tartja,  hogy  az  epos  az 
emberiség  ifjúkorának,  a  regény  férökorának  műfaja. 
A  költészet  egyes  fajait  az  emberiség  állítólagos 
koraiból  magyarázni  Herder  sokáig  igen  népszerű 
eszméje  volt.  Kölcsey  is  egészen  ezen  az  alapon  áll 
a  Nemzeti  hagyományokról  irt  nagybecsű  tanulmá- 
nyában. A  regényre  és  eposra  Eberhard  alkalmazta 
e  theoriát  nagyon  elterjedt  népszerű  aesthetikájában.* 
Bajza  részletesen  magyarázgatja  az  ö  nyomaikon, 
milyen  összefüggés  van  az  emberiség  két  kora  és  a 
két  műfaj  között. 

A  morál  kérdésével  külön  foglalkozik.  Elhibázott- 
nak  tartja  az  ú.  n.  erkölcsi  elbeszélések  fajtáját  és 
megrója  a  német  sentimentalis  regényt  s  annak  magyar 
fordítóit  és  utánzóit  (Cseri  Péter,  Pálfy  Sámuel).  „Már 
eddig  is  sok,  igen  sok  ragadt  reánk  német  szom- 
szédainktól, a  mi  nemzeti  charakterünk  ártalmára  van 
s  rettegni  lehet,  hogy  a  léleknek  e  legszerencsét- 
lenebb betegségét  is,  a  német  órzelgést,  belopják 
közénk  embereink  s  az  ész  cordonai  ellenére  is  el- 
terjed a  ragály". 

Következik  a  regénytheoria  „legnevezetesebb  sza- 
kasza," a  jellemrajzról  szóló.  Az  epos  a  csodás,  hősies 
multat  rajzolja,  ezért  főjellemvonása  a  fenség,  a  regény 
az  emberiség  jelenét  rajzolja,  főidealja  ezért  a  charakter- 
festés.  „A  román  psychologiai  igazságú  charakterei, 
életfestése  által  az  emberi  lélekkel  ismertet  meg." 
Ezért  Goethe  a  regény  igazi  megteremtője,  mert  ö 
vitte   bele   a   regénybe   a   legnagjobb    művészettel  a 

*  Eberhard  Johann  August :  Handbuch  der  Aesthetik.  4.  k. 
1803 — S.Bajza  regényelmélete  forrásait  kimutatta  Pfeifer  János 
Bajza  aesthetikai  dolgozatai  ez.  tanulmányában.  Irodalomtört. 
Közi.  1900. 


156  NBGTEDIK   FEJEZET 

jellemrajzot.  A  jellemzésre  nézve  Bajza  főelve,  hogy 
a  regényíró  ne  annyira  az  egyént  rajzolja,  mint  az 
egyénben  az  emberiséget.  „Vagy  mint  Schiller  igen 
alkalmasan  monda :  a  személyt  emelje  fel  a  nemhez 
és  fajához."  Sok  gyakorlati  utasítást  ad  a  jellem- 
rajzra nézve  Jean  Paul  aesthetikája  nyomán,  de  ezek 
az  utasítások  éppen  nem  speciálisan  a  regényre  vonat- 
koznak, sőt  talán  a  drámai  jellemzésre  nézve  találóbbak. 
A  többi  fejezet  már  kevésbbé  érdekes.  Foglal- 
kozik még  a  motivatio  és  a  cselekvény  egysége 
problémáival,  majd  áttér  a  novellára  Washington 
Irvinget  mutatván  be  legnagyobb  mesterének.  Végül 
a  magyar  regényre  vet  egy  pillantást,  tisztán  az 
aesthetikus  szemeivel.  Kisfaludy  Károly  előtt  nincs 
regény  és  novella,  azóta  is  alig  egy  pár.  A  magyar 
regényirodalom  legkiválóbb  terméke  Fáy  Bélteky- 
háza.  „Kár,  hogy  e  lelkes  író  a  román  s  általában 
az  elbeszélői  költés  egyéb  postulatumaira  is  olly  gonddal 
nem  ügyelt,  mint  a  charakterekre.  Ezek  a  való  életből 
vannak  merítve,  consequentiával  tartva  s  rajtok  nem- 
zeti szín  és  sajátság  ismerszik  meg,  a  mit  annál 
inkább  kell  becsülnünk,  minél  ritkább  jelenés  komoly 
íróink  műveiben :  de  a  román  épülete  hibás,  nem 
teszen  egybefüggő  egészet,  hanem  egyvelegét  szám- 
talan biographiai  töredékeknek,  mellyek  csak  külsőleg 
függenek  össze  s  történetesen,  nem  belső  szükségből. 
Óhajtom  azonban,  hogy  a  közkedvelést  méltán  érdem- 
lett író  a  román  és  novella-pályán  .  .  ,  megmaradván, 
bennünket  több  művekkel  ajándékozzon  meg;  mert 
mindazok  között,  kik  nálunk  a  költés  e  nemében 
dolgoztak  minden  hibák  mellett  is  az  ő  Bélteky- 
házában  látszik  legtöbb  olly  tehetség,  mellyet  komoly 
románok  írójában  fellelhetni  szeretnénk.'' 

Bajza  regényeim  élete  alapjában  elhibázott.  A  Her- 
der-Eberhard-féle  korszakelméletet  minden  kritika 
nélkül  átveszi  és  e  képtelen  keretre  rákényszeríti 
a  regény  theoriáját,  Ahelyeít  hogy  az  igazi  műfaji 
sajátságokat  kutatná,  teljesen  értéktelen  vonások  ki- 
domboritásával  foglalkozik,  ahelyett  hogy  a  regényt 
a  maga  fejlődéséből  magyarázná  meg,  egy  a  feltevések 
süppedékes  talaján  felépülő  idegen  fejlődéselméletből 
vezeti  le.  így  történik  meg,  hogy  sem  a  regény  hatá- 
rait, sem  fajait  nem  tudja  meghatározni.  A  korszak- 
elméletbe bajos  a  történeti  regényt  beilleszteni,  ezért 
szinte  észre  sem  akarja  venni  ennek  létezését,  bár 
ismételten  hivatkozik  Walter  Scottra.  Nagy  irodalmi 
készültségre  és  kiművelt  ízlésre  valló  fejtegetései  ily 
körülmények  között  kevéssé  hathattak  irányitólag  az 
irodalomra  és  a  közönségre.  Az  Epigramma  theoriájához 
képest  lehet  ugyan  haladást  észreve r; ni,  levetette  annak 
iskolás  modorát,  pedanteriáját,  az  irodalmi  jelensé- 
geket tágabb  látkörben  szemléli,  philosophusabban 
fogja  fel,  de  egészben  a  tanulmány  mégis  első  aesthe- 
tikai  dolgozata  mögött  marad.  Itt  nem  sikerül  neki 
műfajáról  olyan  képet  sem  adnia  s  nem  foglalkozván 
részletesebben  az  egyes  regényírókkal,  éppen  az  a 
rész  maradt  tollában,  a  mely  tőle  a  legérdekesebb 
lett  volna. 

Azonban  ez  elmélet  fiascóját  nem  szabad  túlsá- 
gosan felrónunk.  Még  a  külföldön  sem  voltak  a 
regényről  leszűrődött  vélemények,  annál  kevésbbé 
nálunk.  Bajza  gyakorlati  észjárású  ember  volt,  a 
kinek  az  önálló  aesthetikai  gondolkozás  nem  volt 
kenyere.  Itt  nem  voltak  előtte  megbízható  külföldi 
minták,  nem  csoda  tehát,  hogy  egy  egészen  vértelen 
theoriát  adott,   egy   theoriát,   melyre  a  legvilágosab- 

ban  ráczáfolt  alig  pár  év  múlva  a  magyar  regény 
fejlődése  is.  Bajza  meggyőződött,  hogy  neki  nem 
hivatása  az  aesthetika  s  nem  írt  több  aesthetikai 
dolgozatot.  A  magyar  poétika  történetirója  azonban 
Így  is  kegyelettel  fog  megemlékezni  e  tanulmányáról  is. 
Körülbelül  egy  czélt  akart  szolgálni  a  tanulmány- 
nyal az  1836-ban  Széplaki  Emészt  néven  megjelent 
Pillangó  ez.  novellafordítás  kötete.  „Fordításaink  a 
regényi  nemben  —  írja  e  mű  előszavában  —  több- 
nyire ollyan  választásnak,  mellyek  reánk  kevés  hasz- 
not, de  annál  több  kárt  hoztak  s  még  a  legújabb 
időkben  sem  menekedhettünk  meg  ama  lafontainei, 
kotzebuei  siránkozásoktól,  mellyek  az  érzelgés  bűnén 
fölül  sokszor  erkölcstelenségekkel  is  tömvék.  Ha  már 
a  német  íróknál  tovább  menni  nem  akarnánk,  igen 
óhajtható  volna,  hogy  közülük  ne  a  legrosszabbakat 
válogassuk  s  ne  azokat,  mellyek  saját  hazájukban 
is  csak  a  múlt  században  divatosak,  de  ma  már, 
mint  érdemnélküliek,  el  vannak  feledve.  A  kiadó 
olvasói  figyelmét  olly  írókra  óhajtotta  fordítani,  mint 
Irving  és  Bulwer,  Goethe  és  Scott  Walter,  kik  az 
elbeszélési  nemben  műveket  írtak,  mellyek  minden 
kétségen  kívül  a  világ  legbecsesebbjei  közé  tartoz- 
nak" (II.  472).  Összesen  kilencz  novellát  fordít  le, 
persze  németből,  Irvingtől  kettőt,  Goethétől,  Scottól, 
Bulwertől;  Headtől  egyet-egyet  és  hármat  névtelen 
íróktól.  A  fordítás  könnyű  folyású,  de  nem  magya- 
ros. Nagyobb  jelentőséget  a  kis  kötetnek  nem  lehet 
tulajdonítani,  de  az  olvasóközönség  ízlésére  csak 
nemesítőleg  hatott.^ 


^  Elismerő  bírálat  róla  Szontagh   Gusztávtól.    Figyelmező, 
1837.  I.  180-181.  1. 

Modem  szemmel  nézve,  nagyon  kevés  érdekeset 
találunk  a  Kritikai  Lapok  bírálatai  között.  Túhiyomó- 
lag  rossz,  vagy  jelentéktelen  munkákkal  foglalkozik 
a  folyóirat  s  csak  elvétve  bukkanunk  egy-egy  dicsé- 
retre vagy  elismerő  szóra.  De  bajos  is  lett  volna 
jeles  művekről  szólnia,  mert  a  mi  kevés  ilyen  meg- 
jelent, az  jóformán  mind  az  Aurora  köréből  került 
ki.  De  meg  különben  is  a  Kritikai  Lapokkal  Bajza 
programmszerűen  a  tehetségtelen  írókat  akarta  ki- 
üldözni az  irodalomból,  vagy  legalább  lerontani  a 
tekintélyüket.  És  ez  nemcsak  polémiáival,  hanem 
bírálataival  is  nagy  mértékben  sikerült  neki.  Bírá- 
lata körébe  meglehetősen  sokféle  munkát  vont  be. 
Foglalkozott  lapja  eredeti  és  fordított  költői  művek- 
kel, történeti,  nyelvészeti,  politikai,  bölcsészeti  mű- 
vekkel, sőt  a  gyakorlati  életet  szolgáló  füzetekkel  is. 

Eredeti  költői  műveket  bíráltak  Vörösmarty  (Krit. 
L.  L  65-78),  Toldy  (Krit.  L.  IV.  57— 96;  VI.  18- 
20)  és  Bajza.  Bajza  lerántott  egy  ponyvairodalmi 
terméket  {Borzasztó  rakhelye.  Krit.  L.  V.  43 — 45) 
és  megdicsérte  Fogarasi  János  egy  gyönge  dalát 
{Búcsúdal.  Krit.  L.  I.  144—147).  Helyesebben  ítélt 
Fogarasiról  egy  évvel  korábban  egy  Toldyhoz  inté- 
zett levelében :  „A  fiúból  ha  lesz  is  valami  más,  de 
poéta  sohasem"  (VI.  295).  Sokkal  nevezetesebb  ezek- 
nél az  a  jellemzés,  a  mit  Daykáról  adott  abból  az 
alkalomból,  hogy  1833-ban  újra  kiadta  Toldy  a  költő 
verseit  {Dayha  versei.  Ej*it.  L.  V.  46—54).  Nemcsak 
Bajzának  egyik  legfinomabb  elemzése,  hanem  általá- 

'  Azokat  a  bírálatokat,  melyeket  a  polémiák  ismertetése 
közben  már  tárgyaltunk,  itt  nem  ismertetjük. 

ban  a  legszebb,  a  mit  eddig  Daykáról  írtak.  Erősen 
túlbecsüli  ugyan  Dayka  költészetének  értékét  és 
jelentőségét,  de  egy  saját  magával  congruens  szel- 
lemet nagy  átértéssel  vizsgálván  meg  lélektani  meg- 
figyelései máig  olvasásra  méltók.  Véleménye  szerint, 
ha  Dayka  tovább  él  és  költeményei  a  maguk  idejé- 
ben ismertekké  lesznek,  „szinte  úgy  epochát  alkot- 
hatott vala  ízlésünk  históriájában,  mint  alkotott 
kótségbehozhatatlanul  Kazinczy".  Költői  képekkel 
jellemzi  a  hatást,  melyet  rá  Dayka  versei  tesznek 
és  Dayka  költészetének  lényegét  a  következőkben 
foglalja  össze :  „Dayka  egész  poesise  lélekfestés, 
oUy  hív  és  való,  hogy  nem  ismerek  magyar  költőt, 
ki  őt  ebben  felülhaladta  volna.  Míg  más  lyrikusok 
érzéseik  következményeit  beszélik,  ő  előttünk  hagyja 
érzéseit  feltámadni,  előttünk  megyén  végbe  a  küzkö- 
dés  szenvedélyeivel ;  az  érzés  nála  nemcsak  elmondva, 
hanem  analyzálva  s  a  maga  változásaiban  fokonként 
előábrázolva  van,  a  mi  mesteri  kezet  árul  el  .  .  . 
Míg  mások  szívük  állapotját  festik,  Dayka  saját  szí- 
vével látszik  beszéltetni,  mit  érez.  Hangjain  több- 
nyire elfojtódás  van  s  lantja  húrjai  fátyol  alól  zen- 
genek. Miket  ő  mond,  láthatatlanok ;  csak  szív  fog- 
hatja meg,  külső  érzékek  nem  ;  nála  még  az  érzéki 
képek  is  abstractumokká  válnak  s  nem  gyújtják  fel 
a  képzeletet.  Külső  természet  őt  ritkán  hevíti  fel, 
magából  ömlik  ki  s  magában  van  egész  poesisének 
forrása.  Neki  tárgyai,  képei,  epithetonai  mind  szel- 
lemiek." Erre  törekedett  Bajza  is  verseiben  s  e  jel- 
lemzés beillik  némileg  önjellemzésnek  is.  S  a  mint 
ő  nem  törekedett  népszerűségre,  Daykáról  is  elége- 
detten állapítja  meg,  hogy  csak  a  kiválasztottak 
élvezhetik  igazán  ezt  a  psychologus  poétát. 

Műfordítás-bírálatot  adott  :  Vörösmarty  (Krit.  L. 
V.  53—64),  Kölcsey  (Krit.  L.  I.  128-Í36),  Csató 
(Krit.  L.  V.  3—42;  Vü.  23—30)  és  Bajza.  Kölcsey 
Kazinczy  pindarosi  ódáját  bírálja  alapos  szaktudás- 
sal. A  fordítást  elhibázottnak  tartja,  Kazinczy  Pinda- 
rost  ossiani  stylusban  adta  vissza.  Kazinczy  a  bírá- 
latot nagy  nyugalommal  fogadta.^  Csató  az  Akadémia 
Külföldi  Játékszínét  kísérte  figyelemmel  jó  ízléssel, 
de  nem  egészen  biztos  ítélettel.  Bajza  Mednyánszky 
Alajos  báró  magy&r  tárgyú  német  regéinek  Nyicske 
Alajos  és  Szebényi  Pál  által  készült  fordítását  bírálta 
{Elbeszélések,  regék,  legendák.  Krit.  L.  III.  75 — 85). 
Melegen  méltatja  Mednyánszky  érdemeit  a  magyar 
történelemnek  a  németek  közt  való  terjesztése  körül. 
A  gyámoltalan  fordítókat  megrója  és  ezzel  kapcso- 
latban rámutat,  hogy  irodalmunkban  immár  beteg- 
séggé lett  a  fordítás. 

Irodalmi  bírálat  van  Stettnertől,  a  ki  Gruber 
Antalnak  igen  tökéletlen,  latinul  írt  magyar  irodalom- 
történetét ismerteti  (Krit.  L.  I.  3 — 12)  és  Bajzától,  a 
ki  Szalaynak  a  Muzárionra  tett  észrevételeit  bírálja 
nagy  jóakarattal  (Krit.  L.  I.  141—143). 

A  történelemmel  és  segédtudományaival  leginkább 
Toldy  foglalkozott  (Krit.  L.  I.  24-64;  Hl.  67—74). 
A  többi  közt  megbírálja  Csaplovics  Jánosnak  egy 
statisztikai  munkáját,  még  pedig  egy  régebbi  polé- 
miájuk következtében  meglehetős  ingerült  hangon. 
E  bírálat  azért  fontos,  mert  nagyban  kiélesítette  az 
ellentétet  a  trias  és  Csaplovics  között,  miáltal  hozzá- 
járult ahhoz,  hogy  Csaplovics  utóbb  oly  dühvel 
támadt  Bajzára  is. 

^  Kazinczy  Ferencz  levelezése,  XXI.  482.  L 

Dr.  Bajza :  Bajza  József.  11 

A  politikai  bírálatokat  Szontagh  Gusztáv  és  Bajza 
képviselik.  Szontagh  Jósika  első  politikai  iratait 
bírálta  (Krit.  L.  VL  3—17)  s  bár  sok  kifogása  volt, 
Jósika  igen  barátságosan  felelt  neki  (Nemzeti  Társal- 
kodó, 1836.  II.  81—95).  Bajza  egy  kis  névtelen 
Széchenyianus  munkát  bírál  egész  röviden  (Krit.  L. 
I.  143—144). 

A  philosophiát  egy  bírálat  képviseli.  Szontagh 
mond  kemény  ítéletet  Fejér  metaphysikájáról  (Krit. 
L.  Vn.  3—22.  1.),  mire  Fejér  igen  ingerülten  felelt 
(Tud.  Gyűjt.  1836.  V.  121—126). 

Nyelvészeti  bírálat  van  Toldytól  és  Kállay  Fe- 
rencztöl.  Toldy  Majláth  János  németek  számára  írt 
magyar  nyelvtanát  végzi  ki  (Krit.  L.  I.  90 — 117). 
Ugyanaz  a  szellem  szól  e  bírálatból,  mely  Pyrkert 
megleczkéztette.  Kállay  végtelen  aprólékossággal 
czáfolja  meg  Fogarasy  János  lembergi  kanonoknak 
azt  a  tanítását,  hogy  a  magyar  nyelv  ruthén  eredetű 
(Krit.  L.  VI.  21—96). 

A  gyakorlati  életet  szolgáló  munkák  közül  Bajza 
kifiguráz  egy  nevetségesen  rossz  pesti  baedeckert, 
oldalvágásokat  adván  Horvát  Istvánnak,  a  ki  meg- 
dicsérte a  munkát  (Jelesség  s  kérelem.  Krit.  L.  V. 
146 — 149).  Két  gyatra  illemtant  is  elővesz  a  Kritikai 
Lapok.  Kállay  Lencsés  Antalét  bírálja  (Krit.  L.  V. 
65 — 81),  Bajza  Sebők  Józsefét  és  Moth  Endréét 
{A  mivelt  érzékeny  társalkodás.  Krit.  L.  III.  107 — 
120).  Bajza  az  émelyítően  érzelgős  és  ferde  tanítá- 
sokkal telt  munkát  irgalom  nélkül  lebírálja.  A  szer- 
zők stylusából  kiindulva  kifejti,  hogy  nálunk  nincse- 
nek még  azzal  tisztában,  hogy  minden  irásműnek 
más-más  stylusának  kell  lennie.  A  szónok  és  történet- 
író nálunk  vagy  konyhai  nyelven  ír,  vagy  pedig  füle- 

miiével,  csörgő  patakkal,  esthajnallal  felfodrozott 
nyelven.  „Az  újságíró  ossiani  csillogású  kifejezések- 
ben duzzadoz  .  .  .  holott  az  ö  törvénye  az  volna, 
hogy  lapjait  a  történetírás  legalantabb  s  legvilágosb 
nyelvén  szerkesztesse  .  .  .  Még  máig  sincs  alkalmas 
nyelven  írt  újságunk,  holott  igen  könnyen  lehetne." 
A  jó  társalgásra  nézve  különben  az  a  véleménye, 
hog}'  Rousseau  adta  belőle  a  legokosabb   leczkéket. 

vn. 

A  Kritikai  Lapokkal  egyidőben  Bajzának  más 
szerkesztői  foglalatosságai  is  voltak.  Nem  annyira 
jelentékenyek,  mint  kritikai  folyóiratáé,  de  egy  és 
más  szempontból  mégis  említésreméltók. 

Első  szerkesztői  működése  még  1829  őszére  esik, 
mikor  Vörösmarty  helyett  egy  hónapig  vitte  a  Tudo- 
mányos Gyűjtemény  és  melléklapja,  a  Koszorú  szer- 
kesztését. Erről  egy  levelében  ezt  jegyzi  fel:  „Kevés 
híja  volt,  hogy  aesthetikai  aphorizmákat  nem  írtam  a 
múlt  napokban  a  Koszorú  számára,  mert  nem  volt 
mit  beletenni.  Már  néhány  töredéket  papirosra  is 
tettem,  midőn  egj'szerre  Károlyi  inasa  jő  s  levelet 
hoz.  Mi  volt  ?  Egy  mese  a  Koszorú  számára  beküldve 
Erdélyből,  Kemény  Flóra  nevezetű  özvegy  grófnétól. 
Gyengébb  dolgozás,  mint  Szemere  Krisztináé,  mégis 
felvehető.  így  mentett  meg  a  vak  eset  az  aphorisma- 
írástór  (VI.  289).^ 

Helmeczy  kérésére  nem  szívesen  bár,  de  elvál- 
lalta 1832  első  felére   a  Jelenkor   melléklapjának,  a 

1  A  mese  megjelent  Koszorú,  1829.  129—133.  1.  A  Tudo- 
mányos Gjüjteményben  ugyanez  évben  közölte  Bajza  Toldy 
egy  útilevelét.  Tud.  Gyűjt.  1829.  IX.  108—109. 

11* 

Társalkodónak  szerkesztését  (ír.  Tört.  Közi.  1910. 
242.  1.).  A  kétszer  hetenként  négy  4**  oldalnyi  terje- 
delemben megjelenő  folyóirat  encyclopaedikus  irányú 
volt,  de  minden  nagyobb  igény  nélkül.  Eredeti  és 
fordítás,  költemény  és  prosa,  értékes  és  értéktelen 
követte  itt  egymást  nem  annyira  változatosan,  mint 
rendszertelenül.  Bajza  rövid  szerkesztése  nem  emelte 
a  lap  szinvonalat.  Maradandó  értékű  más  aligha  lesz 
az  egész  félévben,  mint  Kölcsey  négy  eredeti  és  két 
fordított  verse  (Társ.  1832.  I.  2.,  5.,  10.,  12.,  17.  sz.). 
Kölcseyn  kívül  jelesebb  költőtől  nem  is  olvasunk 
verset  s  a  némileg  ismert  írói  nevek  közül  is  alig 
nehánynyal  (Egyed,  Fábián,  Makáry,  gróf  Teleki, 
Domokos,  Tokody  János)  találkozunk. 

Nagyon  vegyes  tartalmú  prosai  czikkei  túlnyomó 
része  németből  való  átdolgozás  s  az  átdolgozó  leg- 
többnyire  Bajza.  Valamennyi  névtelen  czikk  tőle 
való  (ír.  Tört.  Közi.  1910.  242.  1.).  És  mert  a  czik- 
kek  összeválogatásában  jelentkezik  Bajza  egyéni- 
sége, ez  mégis  némileg  érdekessé  teszi  a  különben 
nem  sokatmondó  dolgozatokat.  Bajza  későbbi  tör- 
ténetírói pályájára  nézve  igen  jellemzően  legtöbbet 
foglalkozik  az  amerikai  és  franczia  forradalommal  és 
még  inkább  az  angol  parlamenti  küzdelmekkel.  Több 
élő  és  holt  angol  politikusról  ad  kisebb  jellemzést 
(Grey,  Holland,  Cromwell,  Canning,  Peel,  Brougham 
stb.)  és  különösen  leköti  a  wigh  Grey  ós  a  tory 
Wellington  közt  éppen  akkor  folyó  nagy  parlamenti 
harcz  {A  wigh  és  tory  párt.  Társ.  1832.  I.  46.  sz.). 
Akad  néhány  irodalomtörténeti  czikke  is,  de  ezek 
nem  sokat  mondanak  {Goethe  nekrológja.  Társ.  1832. 
I.  34 — 35.  sz.  Voltaire  és  Rousseau,  1832.  II.  83 — 
84.  sz.). 

Nem  lesznek  eredetiek  életphilosophiai  czikkei 
sem,  de  érdekesek,  mert  ezek  is  azt  mutatják,  hogy 
milyen  gondolatkörök  foglalkoztatják.  A  hizelkedőről 
nyilatkozik  nagy  megvetéssel  (A  hízelkedő,  1832.  I. 
9),  elitéli  mint  elavult  középkori  intézményt,  a  pár- 
bajt {A  párviadalról.  Társ.  1832.  I.  20),^  nagy  ma- 
gasztalással  ír  a  kellemes  társalgókról,  bár  termé- 
szetesnek találja,  hogy  a  nagy  szellemek  többnyire 
nem  ügyes  társalkodók  {A  nagy  elmék,  A  társalko- 
dási  kellem.  Társ.  1832.  I.  49)  és  az  írói  köztársa- 
ságról ad  egy  kis  tréfás  karczolatot  {Az  irók  respuh- 
licája,  Társ.  1832.  I.  52). 

* 

Nevezetesebb  e  szerkesztésnél  Külföldi  Játék- 
színe. Bajza  nagy  érdeklődése  a  dráma  és  színpad 
iránt  eleinte  annyira  ment,  hogy  1823 — 1826  között 
foglalkozott  eredeti  drámák  írásának  gondolatával  is, 
de  terveiből  semmi  sem  lett  (VI.  36,  123,  190).  Ké- 
sőbb, bár  a  fordításnak  nem  volt  barátja,  legalább 
fordításokkal  akarta  gyarapítani  a  magyar  műsort, 
így  fordította  le  1827  őszén  Kotzebue-nak  A  megholt 
unoka  ez.  kis  egyfelvonásosát  (VI.  259),  mely  évek 
múlva  Rejtényi  László  néven  meg  is  jelent  (Felső- 
magy. Minerva.  1830.  I.  203—224).  A  fordítás  elég 
könnyű  és  csinos. 

1829  nyarán  határozta  el  Bajza,  hogy  egy  válla- 
latot indít  meg,  melyben  külföldi  jeles  és  főleg  szín- 
szerű  darabokat  fog  kiadni  jó  magyar  fordításban 
(II.    473).    Látja   ugyan,    hogy    terve    realizálása    elé 

^  Erre  válaszolt  báró  Wesselényi  Miklós,  a  párbaj  jogo- 
sultságát vitatván.  Társ.  1832.  I.  24.  L.  még  Nemzeti  Társal- 
kodó, 1832.  I.  218.  1. 

nagy  akadályok  tornyosulnak:  anyagiak  és  irodal- 
miak. Honnan  vegyen  vállalatához  kiadót  és  honnan 
megfelelő  munkatársakat?  „Egyedül  Kazinczy  fordí- 
tásait adni  nem  akarom  s  egyéb  nincs,  kinek  kész 
munkája  volna,  sőt  nincs  ollyan  is,  kit  felhívhatnék 
a  dolgozásra.  Helmeczy,  Stettner  nem  arravalók.  Az 
ő  fordításoknak  csak  lingvistikai  tekintetben  lehetne 
becsök,  a  költő  lelkébe  olvadni  nem  tudnak,  pedig 
nekem  ez  kell  inkább,  mint  az"  (VI.  284).  „Szenvey 
a  schilleri  drámáknak,  mellyeket  láttam,  egyikében 
sem  adja  vissza  a  schilleri  lelket  s  úgy  látszik,  hogy 
ő  ezen  darabokat  nem  fogta  föl  egész  jelentésökben, 
nyelvének  azonföltil  sokat  kell  változnia,  sokat  tisz- 
tulnia, meddig  csak  közelítni  foghat  is  ahhoz  a  cha- 
racteristicai  s  a  szív  minden  mozdulatit  visszaábrá- 
zoló schilleri  beszédhez.  Lehetetlenséget  nem  kívá- 
nok, de  azt  hiszem  erős  hittel,  hogy  a  schilleri  drá- 
mákat nyelvünknek  már  ezen  kora  hasonlíthatatlanul 
jobban  adhatja,  mint  Szenvey  által  adva  vannak. 
Azt  a  Szenveytől  kedvelt  széllyelbugyborékoló  beszé- 
det éppen  a  schilleri  musa  tűrheti  legkevésbbé" 
(VI.  364).i 

*  Érdekes  ezzel  szembeállítani  Csató  véleményét :  „Bámul 
az  ember,  ha  Szenvey  és  Helmeczy  apróbb  fordításait  Schil- 
lerből az  eredetivel  s  egymással  egybeveti :  amannál  egyes 
ideákban,  képekben,  sorokban,  mennyi  a  hívtelenség,  de  az 
egészben  mennyi  s  milly  bájos  a  hívség !  emennél  az  egye- 
sekben mennyi,  milly  szolgai  a  hívség  s  mégis  az  egészben 
milly  nagy,  milly  éktelen  a  hasonlatlanság !  S  ha  kérdjük 
végtére  is  miért?  mert  Szenvey  költő,  Helmeczy  nem  költő" 
(Krit.  L.  V.  25).  Bajza,  bár  itt  kijelenti,  hogy  „a  Szenvey 
Schilleréről  tehát  le  kellé  mondanom"  (VI.  364)  utóbb,  úgy 
látszik,  mégis  enyhébben  ítélt  Szenvey  fordításairól,  mert  haj- 
landó volt  belőlük  kiadni. 

Bár  Kazinczy  Emilia  Galottiját  már  meg  is  kapta 
és  Kazinczy  szükség  esetére  odaígérte  Miss  Sara  Samp- 
sonját  és  Minna  von  Barnhelmjét,  mégis  egészen  el- 
megy a  kedve  vállalatától  s  Kisfaludy  Károly  is  lebe- 
széli (VI.  284,  285).  Kisfaludy  azonban  később  meg- 
gondolja magát,  buzdítja  Bajzát  és  kilátásba  helyezi, 
hogy  maga  is  fordít  számára.  Stettner  és  Toldy  is 
ajánlkoznak  munkatársakul.  De  a  kiadó  még  nincs  s 
Bajza  honoráriumot  is  szeretne  adni  a  fordítóknak, 
így  még  minden  bizonytalan  (VI.  290).  1829  november 
lf5-én  mégis  már  kész  programmja  van.  Részvényekre 
fogja  vállalatát  alapítani  s  az  első  kötetben  Lessing 
Emiliája  és  Schröder  Gyűrűje  lesz.  Az  utóbbit  Kis- 
faludy ajánlotta  neki  és  maga  szándékszik  lefordítani. 
A  darabokat  életrajzi  és  kritikai  jegyzetekkel  fogja 
kísérni  (VI.  299).  Deczemberben  már  fordítja  a  G}-űrűt 
és  januárban  be  is  fejezi  munkáját  (VI.  304,  311). 
Márcziusban  a  kötet  majdnem  sajtókész  és  júniusban 
meg  is  jelenik  (VI.  319,  336). 

A  Külföldi  Játékszín  előszava  szerint  a  magyar 
színpadnak  akar  fordításokat  adni,  valamint  az  idegen 
nyelvekben  járatlan  magyar  olvasóknak.  A  darabok 
megválasztásánál  a  színpadi  életképesség  lesz  a  döntő 
szempont  s  ezért  a  vállalat  ki  fog  adni  hatásos  dara- 
bokat akkor  is,  ha  ezek  „a  dramaturgiai  sanyarúbb 
törvényeknek  itt-ott  meg  nem  felelnek  is**  (II.  475). 
A  két  drámához  megírta  Bajza  szerzőik  írói  arczképét. 
Bajza  ekkori  gondolkozására  igen  jellemző,  hogy  Les- 
singben a  kritikust  emeU  ki  akkor  is,  mikor  dráma- 
íróként kellene  bemutatnia.  Schrödert  megdicséri,  hogy 
Kotzebue  virágkorában  is  meg  tudta  magát  óvni  ennek 
hibáitól.  Drámái  kevéssé  költőiek,  de  nagyon  szín- 
szerűek. 

A  mi  a  fordításokat  illeti,  koruk  legjobb  fordí- 
tásai közé  tartoznak  s  ma  is  élvezhetők.  Kazinczyval 
egyes  apróbb  stiláris  módosítások  miatt  Bajza  (VI, 
366 — 375)  és  Stettner^  hosszasan  leveleztek,  de  az 
öreg  úr  beleegyezése  nélkül  semmit  sem  változtat- 
tak. „Én  az  írókat,  —  írja  Kazinczynak  Bajza  —  a 
magok  egész  sajátságokban  szeretem  látni  és  semmit 
sem  gyűlölök  inkább,  mint  re  dactorainknak  azon  mód- 
ját, melly  szerint  az  író  orthographiáján,  grammati- 
káján, syntaxisán,  sőt  nem  ritkán  stylusán  is  meg 
nem  kérve  változtatásokat  tesznek.  A  gondos  olvasó 
szereti  az  írókat  mind  tökélyeikben,  mind  hibáikban 
látni,  mert  jól  ismerhetni  csak  így  fogja  őket,  csak 
így  leszen  híven  informálva  tudományok,  szorgalmok, 
gondosságok  felől,  s  ha  ki  kénye  szerint  változtatgat, 
sokszor  talán  megyőződése  s  akaratja  ellen  is  az  író- 
nak valamelly  munkán,  az  a  publicummal  csak  szembe- 
kötősdit  játszik"  (VI.  375).  A  Gyűrű  nem  igen  szol- 
gált rá  Kisfaludy  és  Bajza  nagy  elismerésére.  Elég 
ízléstelen  helyzetvígjáték  meglehetősen  valószínűtlen 
előtörténetre  felépítve,  de  van  néhány  kaczagtató  jele- 
nete és  dialógja  mindenütt  eleven.  A  fordítás  az  egész- 
nek fürge  színezetét  ügyesen  adja  vissza,  bár  akad- 
nak nehézkes  kifejezései  is  (vagy  igen,  falusi  birto- 
kába vonatkozni,  hogyan  úgy  ?  kényszerített  egyelmü- 
leg  stb.  II.  364,  365,  393,  404).  A  magyar  dráma 
történetében  annyi  jelentősége  van,  hogy  Szigligeti 
Liliomfija  nevét  valószínűleg  innen  nyerte,  a  szereplők 
közt  u.  i.  van  egy  gróf  Liliomfi  nevű.^ 

Bajza   tervezte    vállalata   folytatását.    A    második 

1  Kazinczy  Ferencz  levelezése  XXI.  206.  226.  237.  1. 

2  A  Külföldi  Játékszínről  Kis  János  irt  egy  keveset 
mondó  bírálatot.  Tud.  Gyűjt.  1831.  II.  105—109. 

kötetben  Szenvey  Stuart  Máriáját  akarta  adni  s  egy 
rövid  franczia  vígjátékot,  a  harmadik  kötet  számára 
felkérte  Szemere  Pált,  hogy  fordítsa  le  Kotzebue  Epi- 
gramm  ez.  vígjátékát,  „melly  egyike  az  <5  legjobbjai- 
nak, vagy  talán  éppen  legjobb  vígjátéka  is"  (Iroda- 
lomtört.  Közi.  1910.  282.  1.).  Megalakulván  az  Aka- 
démia, elhatározta  egy  Külföldi  Játékszín  megindítá- 
sát. Bajza  vállalata  feleslegessé  vált  s  belőle  az  első 
kötetnél  több  nem  jelent  meg. 


E  szerkesztéseknél  sokkal  fontosabb  az  Aurora 
szerkesztése.  A  szerkesztést  tulajdonképen  már  Kis- 
faludy életében  átvette.  Az  1831-es  Aurora  kiadására 
jó  későn  szánta  rá  magát  Kisfaludy  s  vagy  három 
ívnyi  kéziratot  összeszedvén,  a  többit  Bajzára  bízta 
(Irodalomtört.  Közi.  1910.  289.  1.).  1832—1837  közt 
pedig  az  almanachot  Bajza  saját  neve  alatt  folytatta. 
Számba  mehető  versenytársa  az  egész  idő  alatt  nem 
akadt,  legfellebb  az  1837-ki  Garay-féle  Hajnalt  lehet 
megemlíteni,  de  ez  is  csak  úgy  viszonylott  az  Aurorá- 
hoz, mint  hajdan  a  Hebe.  Vezető,  irányító  positióját 
teljes  mértékben  megtartotta  s  attól  kezdve,  hogy 
Kilián  adta  ki,  külseje  sokat  nyert  s  megnövekedett 
alakja  és  terjedelme. 

Szerkesztési  szempontjairól  Kölcseynek  nyilatkozik 
Bajza :  „Én  eltökéltem  magamban,  hogy  az  Aurorá- 
ból minden  rossz  verset  száműzni  fogok  s  ez  úgy 
hiszem  kivihető,  mert  nem  gondolok  vele,  bármi  kevés 
versezet  lesz  is  évenként  benne  ...  A  prosákkal  szinte 
ezt  kellene  tenni,  de  az  a  kérdés  lehet-e?  Ki  ír 
nálunk  prosát  s  ki  ír  csak  tűrhetőt  is,  nem  mondom 
tartalmára,  de  csak  stylusára  nézve  is  tűrhetőt  ?  Van-e 

historicusuük,  ki  almanachba  tudjon  írni  ? . . .  Vannak-e 
vígjáték-,  vagy  elbeszélésíróink?  Amaz,  ítéletem  sze- 
rint, mind  eddig  csak  egy  volt  s  azt  kiragadta  közülünk 
a  halál.  Víg  elbeszéléseinkben  csak  itt-ott  találhatni 
valamit  s  e  nemben  is  Kisfaludy  pótlotta  a  legna- 
gyobb hiányt.  Komoly  elbeszélőnk  mindez  óráig  egyet- 
lenegy sincs  (1832)  mert  azokhoz  képest,  a  mit  mi 
évenként  irkálgatunk,  hol  áll  nem  mondom  Cooper 
vagy  Scott,  de  csak  a  német  Tieck  vagy  Scháfer  is 
a  magok  novelláikkal?  Nálunk  mindeddig  a  komoly 
nemben  Bártfay  érdemel  legtöbb  figyelmet  s  ő,  fájda- 
lom, nem  ír"  (Irodalomtört.  Közi.  1910.  365  1.). 

Ilyen  kedvezőtlen  viszonyok  közt  nem  lehetett 
mást  tenni,  mint  relatíve  a  legjobbat  adni.  S  Bajza 
önérzettel  írhatta  Kölcseynek,  hogy  szépliteraturai 
tekintetben  első  helyen  áll  irodalmunkban  az  Aurora 
(Irodalomtört.  Közi.  1910.  365.  1.).  Tartalma  ugyan- 
olyan változatos  maradt,  mint  Kisfaludy  idejében.  Figye- 
lemre méltatta  az  irodalom  minden  életképes  irányát, 
de  leginkább  mégis  a  nemzeti  és  romantikus  irányt 
képviselte. 

A  lyrát  a  szerkesztő  mellett  leginkább  Vörösmarty 
és  Czuczor  képviselik.  Az  Ellen-Aurora  megindulása 
előtt  Kölcsey  is  adott  néhány  verset.  A  feltünedező 
fiatal  tehetségek  (Székács,  Garay,  Kunoss,  Lukács 
Móricz,  Tóth  Lőrincz,  Erdélyi  stb.)  egymás  után  szó- 
hoz jutnak  s  velük  kezd  megalakulni  Bajza  lyrai  isko- 
lája. A  kor  népies  áramlata  is  egyre  jobban  érvé- 
nyesül. Bajza  és  Székács  szerb  népdalokat  fordítgat- 
nak, Czuczor  meg  sok  eredetit  ír. 

A  kisebb  epikai  fajoknak  is  Vörösmarty  és  Czu- 
czor a  hősei.  Kisfaludy  regeképeit  ők  folytatják  na- 
gyobb  művészettel   s   néhány   remeküket   az    Aurora 

hozza.  {Szép  Ilonka,  Salamon,  Falusi  kis  leány  Pesten, 
Sziiz  Margit  álma  stb).  Az  eposi  tized  utolsó  jeles 
alkotásai  is  itt  jelennek  meg  (1831  Horváth  Endre: 
Csesznek  vára ;  Vörösmarty :  Rom,  Délsziget ;  1832 
Vörösmarty:  Két  szomszéd  vár ;  1833  Czuczor  :  Botond\ 
1844  Czuczor :  Hunyadi). 

Az  epos  ezekkel  a  művekkel  megszűnt  s  helyét 
diadalmasan  foglalta  el  a  regény  és  novella.  Az  utóbbi 
modern  formájában  tulajdonképen  Kisfaludy  Aurorá- 
jában alakult  meg  s  Bajza  idejében  már  ez  az  alma- 
nach legjelentékenyebb  műfaja.  Kisfaludy  hatása  még 
uralkodó  novellaíróinkra.  Az  ő  patriarchális  világából 
veszi  tárgyait  Kovács  Pál  (1831  Vízkereszt;  1833 
Jaj  he  jó  fi  vagyok  én!  Lúdczomb;  1834  Ki  hitte 
volna'?  1835  Mennyi  ház,  annyi  szokás;  1836  Rus- 
hagyó  kedd;  1837  Román  és  nem  román)  és  Fáy 
(1834  .4  tétényi  éjszaka ;  1835  Jó  szív  is  bajjal  jár) 
stb.  az  ő  történeti  novelláit  követik,  de  nem  scotti 
és  franczia  hatások  nélkül  Gaal  (1836  Portugali  gróf), 
Vörösmarty  (1837  Orlay)  stb.  Bajza  a  régi  wertheri 
irányát  követi  (1832  Vándor ;  1833  Ottilia),  de  jelent- 
keznek már  a  romantika  szélsőségei  is.  Feltűnik  Vajda 
Péter  a  maga  sajátos  költészetével  s  legköltóibb  novellái 
az  Aurorában  jelennek  meg  (1834  Othman  ünnepe; 
1835  Vajkoontala ;  1836  Memnon  szobra ;  1837  Yori- 
dala),  A  tündéries  elem  is  feltűnik:  Fáyban  (1836 
Sió)  és  Gaalban  (1837  Verhovina).  A  realismushoz 
való  közeledést  mutatja  Csató  (1834  Egy  nap  Szliá- 
cson)  és  Kovács  (1836  -4  polgárleány)  egy-egy  a  pol- 
gári életből  vett  novellája,  a  népies  költészet  térfog- 
lalását meg  Vörösmarty  (1834  Kecskebőr)  és  Gaal  (1836 
Pusztai  kaland)  egy-egy  elbeszélése. 

A  dráma  Kisfaludy  idejéhez  képest  háttérbe  szo- 

rul.  Kisfaludy  halála  után  nem  igen  akadt  más,  a  ki 
ügyes  kis  egyfelvonásosokat  tudott  volna  írni,  de  meg 
1833  óta  állandósul  a  színjáték  a  fővárosban,  így  a 
könyvdrámák  kora  lejárt.  Kisfaludy  hatását  mutatja 
Kovács  Pál  történeti  vígjátéka  (1882  Az  álkirály)^ 
és  Fáy  András  társadalmi  vígjátéka  (1837  A  külföl- 
diek). A  romantikus  tragédiát  Vörösmarty  képviseli 
(1833  A  kincskeresők),  ugyan  ő  a  modern  vígjátékot 
is  (1835  A  fátyol  titkai). 

Prosát  Toldy,  Szontagh  és  Bajza  (1832  Koháry ; 
1835  Coriolán)  adtak. 

Az  Aurora  hatását  illetőleg  megállapíthatjuk,  hogy 
közönség  és  irodalom  a  legjelesebb  magyar  szépiro- 
dalmi vállalatnak  tartotta,  mint  Kisfaludy  idejében. 
Fiatal  íróknak  legnagyobb  ambitiójuk  volt  bejutni 
hasábjaira  és  az  idősebbek  is  ide  adták  munkáik  leg- 
javát. A  már  fellendülni  kezdő  sajtó  állandóan  figye- 
lemmel kísérte.  Sajnos,  Bajza  idejéből  nincsen  egyet- 
len fioyelemreméltó  Aurora-bírálatunk  sem.  Kisfaludy 
rendesen  köre  egy-egy  tagjával  (Stettner,  Toldy)  ismer- 
tette almanachját.  Bajza  ezt  nem  tette,  s  a  mit  mások 
írtak  róla  azok  vagy  üres  magasztalások,  vagy  velőt- 
len akadozások  s  csak  azt  bizonyítják,  hogy  az  Aurora- 

*  Erről  Kölcsey  azt  irja,  hogy  „rút  majomsággal  követi 
Kisfaludy  Károlyt,  és  teljes  az  alacsony  tréfával'  (Kölcsey 
minden  munkái  x.  249).  Bajza  válasza :  „Kovács  Pál  vígjátékát 
egyedül  Vidor  beszédei  vétették  fel  velem  az  Aurorába,  mellyek- 
ben  egy-két  characteristicus  vonás  mutatkozik,  a  mit  bár  pará- 
nyi és  csekély  magában,  nem  lehet  mégis  nem  becsülnünk, 
minekutána  íróinknak  egyike  sem  tud  (ha  talán  Kisfaludyt  ki- 
veszszük)  characteristicus  beszédeket  s  még  kevésbbé  egész 
charactereket  consequentiával  öszvealkotni . . .  Egyébiránt  a  víg- 
játék rossz  s  amellett  még  servum  pecusság  is  van  benne". 
(Irodalomtört.  Közi.  1910.  365.  1.). 

körön  kívül  nem  volt  számbavehetö  magyar  kritikus.^ 
A  közönség  melegen  pártolta  az  Aurorát  és  Bajza 
idejében  900  kötetnél  kevesebb  sohasem  kelt  el."^ 

^  V.  ö.  T.  Gyűjt.  1834VIIL75— 84.  Rajzolatok  1837. 1.29—31 1. 
Honművész  1833  I.  45  lü.  530,  546  ;  1834  IV,  773  ;  1835  I.  29  ; 
1836  I.  6,  228.  Literatúrai  Lapok  1836.  4—6,  9,  11—13.  sz. 
Társalkodó  1833.  113  1.  stb. 

•'  Figyelmező  1838  509  1. 


V.  FEJEZET. 

A  költő. 

helyzetdal.  —  IV.  A  reflectáló  dal,  —  V.  Hazafias  lyra.  —VI. 

Balladák  és  fordítások.  —  VII.  A  novella. 

I. 

Mikor  1835-ben  Bajza  verses  kötete  megjelent, 
már  egyike  volt  az  ország  legkedveltebb  költőinek. 
Életében  négyszer  jelentek  meg  versei  összegyűjtve 
(1835,  1842,  1851, 1857)  s  szebb  költeményeit  ország- 
szerte szavalták  és  énekelték.  A  maga  korában  Bajza 
a  költő  ép  oly  ünnepelt  és  tisztelt  volt,  mint  Bajza, 
a  kritikus  s  ha  az  irodalomtörténet  nagyobb  jelentő- 
séget tulajdonít  is  ma  az  utóbbinak,  méltányosan  elis- 
meri Bajza  költői  érdemeit  is. 

Mielőtt  a  nyilvánosság  előtt  fellépett  volna,  már 
meglehetős  hosszú  költői  fejlődésre  tekinthetett  vissza. 
Ez  a  fejlődés  főleg  Kazinczy  jegyében  történt.  Ka- 
zinczy Gessnerének  hatása  alatt  írta  Toldyval  vete- 
kedve első  meglévő  irodalmi  kísérletét:  idylleit. 
Öt  ilyen  idylle  maradt  meg  15 — 16  éves  korából 
(I.  301 — 319).  Gyenge  gyermeki  munkák,  melyek  nem 
sok  költői  ért  árulnak  el.  Természetesség  annyi  sincs 
bennük,    mint    Gessneréiben.    Hangulatuk    alapjában 

véve  nem  is  gessneri.  Gessner  derült  világnézletét, 
gondtalan  mezőit  hiába  keresnők  benne,  Bajza  komo- 
rabb temperamentuma  keresztültöri  nem  egyszer  az 
édeskés  keretet.  Erősen  megérzik  rajtuk  Ossian  olva- 
sása, a  kire  különben  szintén  Kazinczy  fordításai  irá- 
nyozták figyelmét.  Mintha  a  skót  sziklákon  megtörő 
habok  zúgását  hallanók  e  soraiban:  „Sokszor  midőn 
a  zivatar  meglepi  a  bérczeket  s  a  szél  felduzzasztja 
a  rémítő  habokat,  ama  hegynek  csúcsán  ülök  én  s  a 
háborgó  tenger  felé  fordulván  szemlélem  azt  a  gyá- 
szos sziklát  a  zúdult  zaj  között,  mellyen  darabokra 
tört  életemnek  hajója"  (I.  305). 

Bajza  maga  is  belátta,  hogy  nincs  tehetsége 
idyll- írásra  s  már  1821-ben  végleg  felhagy  velük 
(VI.  7).  Gessner  és  Ossian  után  Berzsenyi  hatása  alá 
kerül,  ismét  Kazinczy  vezérlete  alatt,  a  ki  a  sokkal 
népszerűbb  Csokonai  és  Himfy  ellenében  Berzsenyit 
tette  meg  a  hivatalos  irodalom  első  lyrikusává.  Az 
első  magyar  írók,  kiknek  nevével  Bajza  leveleiben 
találkozunk,  Berzsenj-i  és  a  classicai  iskola  más  tagjai : 
Virág,  Tóth  László,  Hoblik  Márton  (VI.  5,  8,  9). 
A  Virág  Benedekkel  való  személyes  ismeretség  csak 
erősítette  rokonszenvét  ez  iskola  iránt.  Ódákat  tervez- 
getett személyekhez  intézve,  a  mi  ez  iskola  egyik. 
betegsége  volt  (VI.  11).  Ezek  ugyan  nem  készültek  el, 
de  még  1821-ben  elkészült  egy  gyenge  epigrammája 
Toldyhoz  (I.  320),  egy  másik  Virághoz,  mely  utóbbi 
első  nyomtatott  munkája  (Koszorú  1822.  88. 1.).  Majd 
csakugyan  megír  egy  classicai  ódát,  az  Égiháhorút, 
melyet  azonban  méltán  rekesztett  ki  gyűjteményeiből. 
Tulajdonképen  csak  ennyit  írt  a  classicai  iskola  ki- 
zárólagos hatása  alatt.  Hajlamai  rövidesen  más  irányba 
terelték,  de  átmenetileg  még  megérzik  rajta  az  elhagj'ott 

iskola  hatása.  Már  rímes  formában,  de  még  classicai 
phraseologiával  írja  meg  Philomélahoz  ez.  versét  s 
viszont  classicai  formában  a  matthissoni  Kesergést. 
Classicai  formákat  használt  később  is,  de  csak  azokat, 
melyeket  a  magyar  és  német  romantikusok  is  elfo- 
gadtak: distichonokat,  rímtelen  jambusokat  és  tro- 
cheusokat.  Egyébként  szinte  nyomtalanul  eltűnt  költé- 
szetéből Berzsenyi  hatásának  minden  maradványa. 

Kazinczy  és  Berzsenyi  együttesen  irányozták  figyel- 
mét Matthissonékra,  kiknek  hatása  alá  jutott  fejlődése 
következő  fokán.  Berzsenyi  egész  csoport  verset  írt 
Matthisson  és  a  német  sentimentalis  lyra  befolyása 
alatt,  Kazinczy  rajongott  e  német  költőkért,  kiknek 
hatása,  ha  nem  is  annyira  a  saját  költészetén,  mint 
iskolája  több  tagjáén  (Kis  János,  Dayka,  Szemere) 
nagy  mértékben  észrevehető.  Bajza  a  húszas  évek 
derekán  Matthissont,  Höltyt,  Salist  és  Kindet  olvas- 
gatja a  legszívesebben,  bennük  s  magyar  követőikben 
találja  fel  a  legjobban  magát  (VI.  16,  867).  A  matthis- 
soni hatás  az  első  olyan  hatás  költészetére,  mely 
maradandó  nyomokat  hagyott. 

Eleinte  egész  gondolatokat,  fordulatokat  átvett 
Matthissontól  és  társaitól,  de  ez  csak  futólagos  hatás.^ 

*  Demek  Gyözö  némi  túlbuzgósággal  a  következő  Bajza- 
versekre mutogatta  ki  a  matthissoni  hatást:  Éjjel,  Esthajnal, 
Emlékezés,  Kesergés,  Eltűnt  ifjúkor,  Emlékül,  A  völgyhöz  (E. 
Phil.  Közi.  1891),  Péterfy  kimutatta  Hölty  hatását  Bajza 
A  holdhoz  ez.  versére.  Kürti  Höltyét  a  Ligethez,  Az  apácza, 
A  dalnok,  Nellihez,  Éjjel  és  Salisét  az  Éjjel,  Emlékezés, 
Eltűnt  ifjúkor  ez.  versekre  {Bajza  mint  költő  1899.  90—92.1.). 
Sok  megrostálni  való  vo'na  e  kimutatásokban,  de  a  dolog  nem 
annyira  fontos,  hogy  érdemes  volna  vele  részletesebben  foglal 
kőzni.  Itt  jelezzük  Goethe  (A  Boytór— Schafers  Klagelied;  Esdek- 

Lényegesebb  az,  hogy  szerelmi  lyráján  mindvégig 
megmaradt  az  a  mélabús  borongás,  mely  Matthissoné- 
kat  jellemzi,  továbbá,  hogy  versei  scenirozása  is  a 
német  sentimentalis  lyra  \ilágából  való :  a  völgj'  magá- 
nya, az  erdő  mélye,  a  sírdomb  körül  zokogó  patak, 
a  panaszkodó  csalogány,  a  bús  esti  szél,  a  sejtelmes 
hold,  a  borongó  őszi  alkony  —  mind  Matthissonék 
természeti  képei.  Csakhogy  „Matthisson  és  Salis  vagy 
Hölty  költeményeiben  több  a  szín.  Bajza  mintha  hal- 
vány világú  eszményi  tájon  élne,  hol  alig  itt-ott  van 
jellemző  részlet.  Salisnál,  Höltynél  pedig  az  érzelem 
könnyű  fátyolán  keresztül  mintha  valamelyik  svájczi 
t<)  egy  darabkáját  pillantanék  meg,  vagy  falusi  kert 
közepén  virágos  almafát  látnánk,  lóczával  alatta."^ 

Bajza  egy  nyilatkozata  szerint  „a  poetai  nyelv- 
ben, formákban  és  fordulatokban"  tanult  legtöbbet 
Matthissontól,  „olvasása  nélkül  formám  s  expressióm 
másfélék  lettek  volna"  (VI  87).  Ezzel  ő  maga  muta- 
tott rá  a  matthissoni  hatás  egyik  legfontosabb  ágára  : 
a  nyelvire.  Nemcsak  Bajza,  hanem  az  egész  magyar 
sentimentalis  lyra  nagyon  sokat  tanult  nyelv  tekin- 
tetében a  némettől.  Ugyanaz  a  sima  verselésű,  dal- 
lamos folyású,  könnyen  megzenésíthető,  törékeny 
finomságú,  de  igazi  egyéniség  nélküli,  erőtlen  és 
inactiv  szellemű,  érzelgősen  irreális  nyelvet  találjuk 
úgy  a  magyar,  mint  a  német  sentimentalisoknál. 
Edes-búsan  elmerengeni,  tétlenül  félénken  panasz- 
kodni, remegve   örülni   lehet  e  nyelven,    de   teljesen 

lés  —  Erster  Verlust;  Nellihez  —  Der  Besuch.  V.  ö.  Koszorú.  VII. 
449) ;  Tieck  {Emlékezés  —  Andacht ;  Fellegekhez  —  Sehnsucht) 
és  Uhland  (A  violához  —  Maiklage ;  Lemondás  —  Entsagung) 
hasonló  hatásait. 

^  Péterfy  Jenő  összegyfijtött  munkái,  I.  209, 
Dr.  Bajza:  Bajza  József.  12 

alkalmatlan  ez  a  költői  nyelv  minden  reális  érzés, 
komolyabb  és  erőteljesebb  szenvedély  kifejezésére. 
A  magyar  sentimentalisok  hírhedt  nyelvi  sajátsága, 
különös  szóösszetételeik,  is  a  német  sentimentalisokra 
vezethető  vissza,  csakhogy  a  németeknél  ez  össze- 
tételek nem  ellenkeznek  a  nyelv  természetével. 
Huldgestalt,  Zauberbild,  Bosenweg,  Bosenpfad,  Rosen- 
glanz,  Lenzgewand^  LenzgefUd,  Frühlingshain,  Aben- 
gold,  goldbeblümmt^  Frühlingsheiter,  wonnebebend, 
móosbedeckt  stb.-féle  összetételek  széltében  olvasha- 
tók Matthissonnál. 

Költői  nyelv  tekintetében  tannlt  Bajza  a  magyar 
sentimentalisoktól  is,  különösen  Szemere  Páltól.  Sze- 
mere lyrája  tartalmilag  keveset  ér,  bár  egy-két  verse 
máig  is  élvezhető  {Titkos  vidék,  Emlékezet),  de  nyelvi 
tisztaságával  és  verselési  csiszoltságával  a  maga 
korában  igen  jótékony  hatást  gyakorolt  még  Köl- 
cseyre  és  Vörösmartyra  is.  Kisfaludy  Sándor  kísér- 
leteitől bátorítva,  művészi  öntudattal  ő  honosította 
meg  a  német  sentimentalisok  összetételeit  (rózsa- 
láng, rózsatáj,  rózsaláncz,  rózsapálya,  bájvidék,  báj- 
kép, bájviola,  bájöv,  bájsereg,  örömvirág,  örömtáj, 
fényóra,  kegyarcz  stb.),  finom  jelzőit  (a  hold  tűnő 
világa,  meghitt  rejtek,  titkos  bájvidék,  boldog  édes 
óra,  sötét  sóhajtozó  stb.)  irreális  körülírásait  (andal- 
gasz  boldog  szendergésben  a  múlt  bájkörnyin,  a 
messzesírás  titkos  biztatója,  reám  derül  a  messze  kor  ho- 
málya, visszabájolod  eltűnt  korom  szebb  álmait  felet- 
tem, lelkem  e  varázskarból  felserken  stb.),^  melyekkel 
magának  egy  mesterkélt,  de  bájos  költői  nyelvet  te- 
remtett. Bajza  e  tekintetben  az  ő  iskoláját  járta  meg. 

'  Szemere  Pál  munkái,  1890.  I.  67—71.  1. 

A  sentimentalisok  mély  nyomokat  hagytak  Bajza 
lyráján.  Mikor  már  kinőtt  hatásuk  alól,  akkor  is 
költői  egyéniségbe  olvadottan  a  sentimentalismus 
nem  egy  alkatelemét  tartotta  meg.  Hogy  mégsem 
sorolható  egészen  a  sentimentalisok  közé,  abban 
jelentékeny  része  van  egy  magyar  és  két  német 
költőnek.  A  magyar  költő  Kölcsey,  a  ki  mintegy 
átvezeti  Matthissontól  Goethéhez.  Ismeretes  Kölcsey 
sajátos  helyzete  a  magyar  lyra  történetében :  a 
szélső  classicismusból  kiindulva  a  sentimentalismus 
erős  érintésével  lesz  a  magyar  romantika  első  lyri- 
kusa,  de  romantikus  korában  is  megtartja  az  elha- 
gyott fejlődési  fokok  számos  vonását.  Talán  épen 
ez  adja  meg  költészetének  azt  az  egyéni  színt  és 
erőt,  a  minőt  Vörösmartyig  senkinél  sem  találunk. 
Bajza  és  Kölcsey  lyrája  több  rokonvonást  mutat,  ha 
Kölcsey  mélyebb  érzésű  és  tartalmasabb  lyrikus  is 
volt  Bajzánál.  Közös  borongó  alaphangulatuk,  fájdal- 
mas, de  megnyugvó  szelíd  lemondásuk,  közös  az  a 
sajátságuk  is,  hogy  erősebb  szenvedélyük  csak  egy 
van :  a  hazaszeretet.  Nyelv  és  verselés  dolgában 
Kölcseytől  tanulta  Bajza,  miként  kell  azt  magyarul 
megcsinálni,  mi  előtte  Goethe  és  Tieck  dalait  oly 
kedvesekké  tette :  rövid  sorok  melodikus  összecsen- 
gése,  a  nyelv  lehető  egyszerűsége,  a  kifejezés  sza- 
batossága és  az  érzés  elevensége  mellett.  Kölcsey 
népdalkísérleteiböl  (Bú  kél  velem,  Csolnakon,  Ker- 
temre szelíden^  Hervadsz  hervadsz,  Búsan  csörög) 
vezette  le  a  művészi  népdal  theoriáját,  melyből  aztán 
Goethe  hatása  alatt,  kire  szintén  Kölcsey  hívta  fel 
figyelmét  (VI.  252),  kisarjadzott  lyrai  költészetének 
legfőbb  törekvése :  a  specificus  magyar  dal  meg- 
teremtése. 

12* 

Goethe  volt  a  legkedvesebb  költője.  Lyrájukban 
van  némi  rokonvonás  is:  mindketten  bizonyos 
elvonatkozásban  állanak  a  reálissal  szemben.  Goethe 
hatása  főleg  a  már  emiitett  két  pontban  éleződik  ki. 
Egyik  a  magyar  műdal  megteremtésére  való  töreke- 
dése,  másik  a  dal  kül-  és  belformájának  megalko- 
tása, a  mi  alapjában  véve  első  törekvésének  legfőbb 
eszköze  volt.  Bajza  nagy  műgondjával  szebb  versei- 
ben a  forma  és  tartalom  oly  összhangját  érte  el,  a 
minőt  Petőfiig  egyetlen  dalköltőnk  sem.  Petőfivel 
kapcsolja  össze  a  goethei  hatás  másik  ága  is.  Goethe 
a  specificus  német  dalt  a  német  népdal  nyomán 
teremtette  meg,  Kölcsey  és  Bajza  tehát  szintén  a 
népdalból  indultak  ki,  de  az  ő  törekvésüket  már  nem 
koronázta  siker.  Kölcseynek  dalformát  sem  sikerült 
alkotnia,  Bajza  megalkotta  a  magáét,  de  ez  annyira 
elvont  volt,  hogy  népdali  eredetére  semmi  sem  em- 
lékeztetett s  magyar  mivoltát  is  alig  valami  árulta 
el.  A  specificus  magyar  dal  megteremtése  Petőfire 
maradt. 

Bajza  a  maga  dalformáját  kétféle  alakban  képezte 
ki:  a  személyes  dal  és  a  helyzetdal  alakjában.  Ez 
utóbbiban  mintája  Uhland  volt.  Helyzetdal  éppen 
úgy  volt  a  német  irodalomban  Uhland  előtt,  mint  a 
mag}  árban  Bajza  előtt,  de  csak  kettőjüknél  lesz 
lyrájuk  jellemző  formája.  Mégis  nagy  a  különbség 
Uhland  és  Bajza  helyzetdalai  között.  Uhland  törek- 
vése helyzetdalaiban  az  objectivitas,  azaz  valóban 
idegen  helyzetek  és  személyek  érzelmeit  akarja  meg- 
énekelni, a  mi  epikai  hivatottsága  mellett  sikerül  is 
neki,  míg  Bajza  teljesen  subjectiv  marad,  nála  a 
helyzetdal  csak  forma  saját  éneiméi  elzengésére. 
Uhland  példája  csak  az  alakot  adta  meg  neki  költői 

fejlődése  egy  bizonyos  fokán  subjecti\itasa  kifejezé- 
sére. Uhland  és  Bajza  költői  szerepében  is  volt 
hasonlóság.  Könnyen  és  simán  folyó,  szépen  csengő 
dalaik  igen  alkalmasak  voltak  a  megzenésítésre  és 
megzenésítve  a  maguk  korában  a  legelterjedrebb 
salondarabok  voltak.  Hogy  milyen  hangulüti  közös- 
ségbe tudott  Bajza  Uhlanddal  jutni,  mutatja  az,  hogy 
legszebb  műfordítása  Uhlandbíl  való  {Éji  dal). 
Uhlandot  nagyon  rokonszenvessé  tette  Bajza  előtt 
hazafias  költészete  is.  A  loyalitas  és  alkotmányszere- 
tet olyan  harmóniája  csendül  meg  Uhland  hazafias 
verseiben,  mely  ritka  a  németeknél,  de  egészen  meg- 
felel a  populus  Werbőczyanus  gondolkozásának.^ 

A  mikor  Uhland  hatását  is  költészetébe  olvasz- 
totta, elkövetkezelt  Bajza  nem  hazafias  ly rajában  a 
legmagasabb  fejlettség  foka.  Ekkor  termettek  leg- 
szebb és  legjellemzőbb  dalai,  melyekben  a  legtisz- 
tábban megvalósította  a  maga  dal-idealját.  Kevés 
költő  alkotott  magának  egy  annyira  saját  műformát, 
mint  Bajza  s  ez  hatásának  legfőbb  titka. 

Milyen  a  bajzai  dal?  „Rövid,  a  kedélynek  egyes 
állapotait  majdnem  mozdulatlanul  kifejező,  képtermé- 
szetű, rendszerint  epigrammai  pontosságú  és  csatta- 
nású  vers'  —  mondja  Erdélyi.^  E  meghatározás 
világosabbá  tételére  talán  a  bajzai  dal  keletkezésé- 
nek, megköltésének  leírása  szolgál.  Bajzának  először 

^  Lyrájára  lényegtelenebb  hatással  voltak  még :  Vörös- 
marty, kinek  hatásáról  alább  lesz  alkalmilag  szó,  azután 
Schiller  és  Tieck.  Tőlük  az  ú.  n.  szabal  verselésű  dalok  mód- 
szerét tanulta  el  (VI.  209).  Bajza  nagyon  szerette  Tiecket. 
Kiadatlan  töredékei  (Nemzeti  Múzeum  kézirattára.  Quart.  Hung. 
1401)  közt  találjuk  Tieck  Die  Zeichen  im  Walde  ez.  hosszabb 
románczának  fordítás-kísérletét. 

*  Erdélyi  János  kisebb  prosái,  1863.  II.  117. 

is   valamilyen   költői   hangulata  támad.   E    hangulat 
hátterét    eleinte    még    valamelyes    tényleges  élmény 
alkotja,  később  azonban  a  hangulat   egészen  „belső, 
néma,  tárgytalan",^  csupán  lelki  élményre    vezethető 
vissza.^    Hangulata    rendesen    sokáig     meg-megújul, 
alakul,    fejlődik,    zsong    lelkében    s   ezalatt    elveszti 
intensitasát.  Ha  volt  is  hangulatának  tárgyias  alapja, 
az  lassanként  eltűnik,  az  élet  reális  jegyei   elhalvá- 
nyodnak,   minden     elsenyved,    a    mit    a    pillanatnyi 
hevülés  okozott,  a  min  megérzett  volna  „&z   alkalom 
zamatja".^  S  ha  csak  lelki  élmény  volt  az  oka  han- 
gulatának,   akkor   is   változás    áll    be,    „az    érzelmi 
élmény  fogalmi  élménynyé  válik".*    Ez  a  tárgytalan, 
légies,    elvont   hangulat   kifejezést  keres,   Képzelme 
képek,    helyzetek    után    kutat,    melyek    alkalmasak 
lesznek   hangulata   illustrálására,  megértetésére.  Kép- 
zelme épen   nem    szárnyaló,  természetérzéke  nagyon 
fogyatékos  —  igaz,  hogy  ilyen  költői  eljárás  mellett 
szerepe  csakis  alárendelt  lehet  —  s  emellett   örökö- 
sen résen  áll  egész  egyéniségén  uralkodó  józan  íté- 
lete, mely  rögtön  lehűti,  ha  egy  kicsit  jobban  hevülne, 
így  természetesen   igen   lassan   alakul  ki  lelkében  a 
szükséges  dalanyag.  Mikor  ez  végre  együtt  van,  jön 
a  kidolgozás.   Ebben   erősen  a  classicai   dal    hatása 
alatt  áll.  Gondosan  kerül  minden   erőteljesebb    kife- 
jezést,  minden   egyénibb   színezést,   bizonyos   általá- 
nosságra, mérsékletre  törekszik,  mi  által  halvány nyá, 

1  Péterfy  Jenő  összegyűjtött  munkái,  I.  203. 

*  Kisfaludy-Társaság   Évlapjai.    Üj    folyam.    XXXIX.    57. 
(Négyesy  László  :  Bajza  József  emlékezete.) 

*  Péterfy  Jenő  összegyűjtött  munkái,  I.  209. 

*  Farkas  Zoltán :  Bajza  József  élete  és  müvei,  27.  1.  (Olcsó 
Könyvtár  1637—1640.  ez.) 

bizonytalanná  válik  kifejezésmód^ja.  Lehetőleg  rövid 
akar  lenni,  a  mi  bizonyos  nyelvi  tömörséget  (össze- 
tételek) eredményez.  Nem  akar  mindent  elmondani, 
nem  akar  mindent  részletezni.  Érzelmeinek  huUám- 
íiása  rég  elnyugodott,  mire  a  kidolgozásig  jutott,  nem 
tárhatja  elénk  már  változásait,  csak  az  eredményt 
mutatja  be.  így  írja  meg  sokszor  hónapok,  sőt  évek 
múlva  hangulata  támadása  után  dalát,  mely  kerek 
formájával,  igénytelen  előadásával,  leszűrődött,  csi- 
szolt nyelvével,  halvány  természeti  képeivel,  lehig- 
gadt hangulatával  egy  pillanatfelvétel  merevségében 
láttatja  a  költő  lelkét.  A  dalban  „nyugodni  látszik 
a  belevetett  gondolat,  a  magára  hagyott  költői  szép- 
ség, mint  kristályvízú  medencze  fenekén  a  szines 
tárgyak".^ 

II. 

Bajza  nem  hazafias  lyrája  fejlődésében  talán 
négy  korszakot  lehet  megkülönböztetni,  ú.  m. :  a 
kísérletezés  korát  ( — 1823),  a  személyes  dal  (1824 — 
1830),  a  helyzetdal  (1831—1836)  és  a  reflexiós  dal 
korát  (1837—1844).  Költőnek  Bajza  magát  csak 
Esthajnala  megjelenése  óta  tartotta  s  valóban  ez  az 
első  jelentékenyebb  verse,  fejlődése  második  kor- 
szakának megnyitója. 

A  csinos  kis  dal  hangulatilag  még  nem  egészen 
bajzai,  de  a  nyelv  tekintetében  már  egészen  az. 
A  vers  első  fele  egy  matthissoni  Mondscheingemalde : 

Bájló  aranyfény  Fölserken  a  szél 

Csillog  szelíden  Rózsák  öléből 

A  resiketö  tó  S  völgyek  hűs  ámyin 

Hullámain.  Zokogva  leng. 

^  Erdélyi  János  kisebb  prosái,  II.  117. 

Némul  az  erdő,  Kéklő  virággal      . 

A  messze  síphang  Hímzett  ligetben 

Reszketve  nyögdel  Rejtezve  csattog 

A  légen  át.  A  csalogány. 

íme  a  matthissoni  s  egyúttal  bajzai  táj :  alkony, 
melyet  a  Hold  világít  meg,  erdőborította  völgy,  a 
völgyben  tó,  halk  esti  szellő,  csalogánydal.  A  nyelv 
ezt  a  sentimentalis  képet  még  érzékenyebbé,  gyön- 
gédebbé teszi  a  maga  bizonytalan  lágy  jelzőivel, 
irreális  körülírásaival,  inactiv  beállításával. 

A  Holdat  Bajza  nem  cselekvő  alanyként  mutatja 
be,  a  mint  a  tájt  megvilágítja,  hanem  csak  hatását 
írja  le,  a  mint  sugarai  visszaverődnek  a  tó  vizében, 
azaz  gyöngítő  körülírással:  a  reszkető  tó  hullámain. 
Meg  sem  is  nevezi  a  Holdat,  hanem  egy  irreális 
szóval  s  egy  mesterkélt  jelzővel  utal  rá :  hajló  arany- 
fény. Ez  a  bájló  aranyfény  aztán  szelíden  csillog. 
A  szellő  megjelenése  egy  kis  mozgalmat  hozna  a 
képbe,  de  ennek  activitasa  is  többféleképen  van 
gyöngítve.  Először  is  a  szellő  valami  teljesen  irreális 
módon  érkezik  meg:  fölserken  rózsák  öléből^  azután 
nem  is  fuj  vagy  fújdogál,  hanem  zokogva  leng  s 
végül,  habár  mégis  valóban  cselekszik  valamit,  de  e 
cselekvést  már  irreálisan  állítja  elénk  Bajza:  nem  a 
fák  lombjait  rázza,  hanem  a  holdvilágította  tájon  a 
völgyek  hüs  árnyin  leng.  E  kis  mozgalmasság  is 
hamar  megszűnik  s  Bajza  irreális  szavával  némul  az 
erdő.  A  csendet  újabb  hang  zavarja  meg :  a  tilinkó. 
Ez  activitasnak  is  letompítja  az  élét,  először  is 
gyenge  a  tilinkó  hangja,  hiszen  messze  siphang, 
azután  meg  reszketve  nyögdel.  A  harmadik  mozgalmat 
már  egy  közeli  hang  okozza:  a  csalogánydal.  Itt  is 
enyhíti  az  activitást,  hogy  a  csalogány  rejtezve  csat- 

tog  s  a  kép  bizonytalanságát  növeli  a  csalogány 
rejtekének  irreális  körülírása.  A  csalogány  egy  orgona- 
bokorban rejtőzik.  Hogy  a  hely  kevésbbé  legyen 
határozott,  Bajza  egy  ligetbe  helyezi  a  fülemülét,  a 
bokor  virágzik,  azaz  irreálisan  körülírva,  virággal 
hírmett,  hogy  milyen  bokor  ez  a  virággal  hímzeit, 
azt  csak  a  kéklő  jelző  sejteti. 

Az  így  leírt  tájon  a  költő  együtt  van  kedvesével. 
A  vers  második  fele  a  költő  szava  kedveséhez,  nem 
annyira  elmondott,  mint  elgondolt  szavak.  Ez  a  rész 
mintha  Petőfi  Szeptember  végénjének  alapgondolatát 
pendítené  meg.  Egyébiránt  gyengébb  a  vers  első 
felénél  s  vele  kissé  nehézkesen  függ  össze,  de  nyel- 
vileg egészen  a  párja: 

Leányka,  édes !  Ah  vájjon  e  szív, 

Még  most  öledben  Mely  hőn  pihegve 

Elszenderülve  Hófátyolodnak 

Mennyet  lelek :  Alatta  ver : 

Ki  tudja?  holnap  Fog-e  felettem 

Talán  síromra  Sohajtozásban, 

Leng  a  lenyugvó  Mint  a  nyögő  szél 

Est  bíbora  ?  Kesergeni  ? 

Méltán  fogadta  e  verset  Kisfaludy  Károly  olyan 
melegen.  A  kedves  kis  dal,  a  maga  sajátos  nyelvé- 
vel egy  értékes  költői  egyéniség  föllépését  jelentette 
az  irodalomnak. 

Hogy  az  Esthajnal  derűsebb  hangja  nem  igen 
fog  újra  megcsendülni  költészetében,  maga  Bajza  is 
sejtette.  „Az  én  természetem  sötét  komolylyá  változott 
el  és  én  soha  többé  olly  lág}"  és  némelly  részben 
enyelgő  dalt,  mint  az  Esthajnal,  írni  nem  fogok* 
(VI.  41),  írja  már   1824   elején   Toldynak.    Valóban, 

ezután  elvétve  akad  egy-egy  vidámabb  verse.  Állandó 
ború  ül  költészetén.  E  borongás  alapoka  nem  a  kül- 
világban keresendő,  hanem  Bajza  bensejében :  vele- 
született melancholiájában.  Az  önmagát  analyzálgató 
ifjú  költő  azonban  egyelőre  nincsen  tisztában  a  hely- 
zettel és  mélabúja  okát  kint  keresi.  Ifjú  lévén,  első- 
sorban a  boldogtalan  szerelemben.  Hiszen  akadtak 
is  ártatlan  kis  idyllei,  van  tehát  némi  joga  itt  keresni 
az  okot.  Támogatva  szerelmei  egy-egy  töredékjelene- 
tétől, beleéli  magát  a  boldogtalan  szerelem  külön- 
féle phasisaiba.  Boldogtalan,  mert  elszakította  a  vég- 
zet kedvesétől,  mert  meghalt  a  leányka.  Mikor  az 
est  leszáll,  az  elmúlt  édes  órákra  gondolva  kimegy 
a  temetőbe  s  ott  elandalodván,  feltűnik  emlékezeté- 
ben rózsapályája  angyala,  az  elveszett,  eltávozott 
alak.  Reménykedve  szólítja  meg,  hol  fognak  egye- 
sülni? Az  árny  elázott  arczczal  a  sírokra  int  és 
eltűnik  (Éjjel).  Vagy  a  ligetbe  menekül,  hogy  az 
borítsa  el  sötétes  alkonyival,  a  míg  keservét  kisírja 
{A  ligethez).  Vagy  mikor  az  est  bíborsugára  búcsúzva 
száll  a  kék  hegyen,  a  völgy  magányába  vonul  s  a 
forrás  partján  gondol  vissza  az  elmultakra,  ott,  a  hol 
hajdan  olyan  boldogok  voltak.  Újra  átéli  bújával  az 
édes  kínos  Őszi  alkonyt,  mikor  ütött  a  rémes  óra  s 
leszállt  szerelmük  csillaga  viharsötétes  fellegen  (Emlé- 
kezés). Vagy  a  Holdhoz  fohászkodik  fel,  mely  tanuja 
volt  boldogságuknak  és  most  sugarai  a  kedves  sír- 
ján rezegnek  (A  holdhoz^).  E  jelenetek  stylizáltak, 
de  az  érzelmek  igazak. 

^  E  vers  keletkezése  tanulságos  példa  a  bajzai  dal  kiala- 
kidására  (VI.  93).  L.  róla  Farkas  Zoltán  megjegyzéseit  (id.  m. 
20—22.  1.),  melyek  azonban  kiegészltendök  Péteríy  megálla- 
pításaival (Összegytíjtött  munkái,  I.  206—207). 


A   KÖLTŐ  187 

Keresi  boldogtalanságának  okát  a  helyes  irány- 
ban is.  Szerelmi  bánatának  oka  a  ki  nem  elégített 
szerelmi  vágy,  melyet  azért  nem  elégített  ki,  mert 
nem  tudja  feltalálni  ideálját.  Bajza  az  idealkeresés- 
ben  is  irreálisan  járt  el.  Más  ifjú  kiválaszt  magá- 
nak egy  földi  szépet  s  ezt  színezi  ki  magának  túl- 
világi ideállá.  Bajza  fordítva  cselekszik :  neki  él  lel- 
kében egy  túlvilági  ideál  .valami  eszményi  Laura, 
soha  nem  látott  kékszemű  angyal,  a  megtestesített 
holdsugár"  '  s  ezt  keresi  a  földi  szépek  közt;  ter- 
mészetesen hiába.  Tűnődésében  még  csak  ráébred 
szerelemvágyára,  de  bánatának  okára  Epedésében  jön 
rá,  egyik  legjellemzőbb  versében: 

Ki  gyakran  álmaim      ArtAf^'.  (j\v  i*^\t^  oP^ 

Között  enyelg  velem, 
Az  égi  szépet,  ah! 
Seholsem  lelhetem. 

Mikor  a  boldogtalan  és  a  kielégítetlen  szerelem 
nem  fejti  meg  neki  bánatát,  akad  még  egy  magya- 
rázatra. A  22  éves  ifjú  felfedezi,  hogy  elmúlt  ifjú- 
sága, vele  az  öröm  és  a  szerelem,  nem  lehet  többé 
boldog.  E  megfejtés  objective  képtelenség,  de  sub- 
jeetive  igaza  van  Bajzának.  Mélabúval  a  szívében 
nem  élvezheti  ifjúságát,  nem  érezheti  magát  igazán 
fiatalnak.  Az  ifjúság  ez  érzetbeli  elvesztése  többféle 
képzelődésbe  sodorja.  Képzelete  először  a  boldog- 
ságot az  ifjúsággal  tartván  elvesztettnek,  a  boldogság 
képét  a  múltba  vetíti.  Ezt  a  hangulatot  fejezi  ki  Az 
dtünt  ifjúkor^  mely  szemléletes  képeivel  válik  ki 
Bajza  egyéb  versei  közül: 

^  Péterfy  Jenő  összegyűjtött  munkái,  I.  180. 

Száll  mosolygva  hegytetőkről 

Rózsafényben  a  tavasz  ; 

Jönek  vígalomra  kelve 

Lánykák,  ifjak  énekelve  : 

Idvez  légy,  te  szép  tavasz ! 

Idvez  légy  hajnalpirúlat, 

Halmok  illatos  szele ! 

És  te  csendes  völgy  patakja ! 

És  te  zengő  fülmile !  — 

S  ajkokon  édesen  olvad  az  ének, 

Hangzik  az  ormon,  a  néma  magányban, 

S  tánczkoszorúba  szövődve  kerengnek 

Vígan  az  ifjú  virányban. 

Mindenki  boldog,  csak  a  költő  nem,  mert  neki 
oda  vannak  rózsaévei  s  hiába  fohászkodik,  arany 
álmai  nem  térnek  többé  vissza,  a  mint  Himfy-remi- 
niscentiával  Bajza  kifejezi : 

Tűnnek  évek,  jönek  évek ; 
Köd  s  homályra  fény  terül, 
A  leszállott  esti  csillag 
Reggel  újra  felderül : 
De  az  ifjúkor  kihervadt, 
Véle  kéj  és  szerelem, 
S  nem  hozhatja  vissza  többé 
Semmi  földi  kérelem. 

Ez  a  lemondó  életphilosophia  azonban  még  nem 
nyugtatja  meg  mindig  a  fiatal  szivet.  Az  ifjúság 
elvesztéséért  nem  kárpótolja  az  aranyosra  kifestett 
múlt,  hanem  boldogságát  a  jövőben  keresi.  Reménye 
a  jövő  boldogságára  azonban  nem  nagyon  biztos  s  a 
boldogság  mibenléte  is  nagyon  bizonytalan.  Elképzel 
valami  egészen  irreális  álomvilágot,  a  hol  majd  bol- 
dog lesz.  Egy  bájvidéket,  gyönyörvidéket  a  kék 
messzeségben,  véghatárát   minden   vágyainak,    a   hol 

egy  sejtelmes  hú  szív  érte  hervad  bánatában  {Dal  a 
vidékhez).  A  messze  láthatáron  elvonuló  fellegekkel 
szeretne  elszállni  e  gyászhonból,  hol  bús  végzetek 
tartják  lekötve. 

Túl  a  láthatlan  mezőkön, 
Zord  pusztákon,  szirttetőkön. 

Egy  tündér  világ  mosolyg  ott 
A  kedves  karjai  között, 
Enyhét  ott  lelné  föl  e  szív 
E  sok  vésztől  üldözött. 
Ott  a  boldoglét  vidéke ; 
Szent  örömkéj  s  égi  béke. 
Mint  korány  hint  harmatot, 
Hintve  áldást  lengnek  ott. 

És  ebben  a  sajátos   boldog   hazában  is  csak   azt 
reméli,  hogy  a  lányka  üdvözítő  karjain  fog  meghalni 

(Fellegekhez) } 


Van  e  korszaknak  néhány  más  természetű  verse 
is.  Az  Emlékül  s  a  Lányka  pülantata,  valószínűleg 
emlékkönyvbe  készült.  Két  verse  a  megelégedés 
hangját  üti  meg:  a  mesterkélt,  de  kedves  Néllihez 
és  a  Megelégedés}  Az  utóbbiban  Bajza  a  csendes 
egyszerű  költői  életet  dicsőíti.  Neki  nem  kell  hír, 
szerencse,  gazdagság: 

^  E  vers  olvasásakor  Kölcsey  így  nyilatkozott  Toldynak : 
„Bajzától  igen  sokat  várok,  Bajza  nagy  poéta  lesz".  (L.  Toldy 
1826  július  18-iki  levele  Bajzához  a  M.  Tud.  Akadémiában.) 

*  E  vers  1827-böl  való,  bár  Bajza  csak  1830-ban  adta  ki 
(M.  255).  Eredetileg  szerelmes  vers  volt,  de  aztán  megrövidí- 
tette a  költő  s  a  szerelmi  vonatkozásokat  kihagyta  belőle.  Mai 
formájában  a  reflexiós  versek  előfutárjának  tekinthető. 


190  OtOoik  fejkzet 

A  felettem  felderengő 
Bíbor  hajnalfellegek, 
A  mező  kies  viránya, 
Egy  elzárt  vidék  magánya 
S  holdragyogta  forrás  engem 
Szebb  örömre  intenek. 


IIL 

Bajza  fiatalkori  költészetének  tárgyköre  épen 
nem  gazdag.  Tulajdonképen  csak  három  eszmét 
variálgat:  panaszkodik  boldogtalan  szerelme  miatt, 
siratja  ifjúságát  és  eped  a  boldogság  után.  Nagyon 
ügyesen  és  változatosan  variálgatja  ezeket  az  esz- 
méket, szinte  fel  sem  tűnik  szűk  köre,  de  érzi  maga 
is,  hogy  nem  folytathatja  sokáig  a  variálgatást  önis- 
métlés nélkül.  Bajza  1828 — 1832  között  alig  néhány 
verset  adott  ki  [A  vihar.  Szellemhang) ;  a  míg  meg 
nem  találta  a  módot,  hogyan  kerülje  el  az  ismétlést, 
anélkül  hogy  költészete  természetén  változtatna, 
inkább  hallgatott.  1832-ben  Uhland  példájától  ser- 
kentve „művészi  öntudattal"  a  helyzetdalíráshoz  fogott 
s  költészete  újabb  virágzást  ért  meg. 

De  nem  pusztán  csak  ilyen  megfontolás  vitte 
Bajzát  az  új  irányba,  hanem  belső  lelki  fejlődés  is. 
Utolsó  személyes  dalaiban  odáig  jutott,  hogy  elvágyik 
e  gyászhonból,  hol  csak  bút  és  bánatot  talált.  Még 
van  némi  halvány  és  bizonytalan  reménye,  hogy  talál 
valamikor,  vagy  valahol  valami  boldog  hazát.  Ez  a 
remény  azonban  hovatovább  jobban  elvész.  A  vihar- 
ban  a  tengeren  küzdő  sajkát  még  megmenti  a  szivár- 
vány, ha  a  költő  lelki  viharát  nem  csendesíti  is  le 
semmi  sem,  a  természet  csodája  még  biztatja.  A  völgy- 
höz czímúben  már  tűrhetetlennek  találja  a  helyzetét. 

Menekvést  vagy  halált  kivan.  Azonban  állapota  még 
mindig  nem  teljesen  reménytelen.  Hiszen  még  lehet- 
ségesnek tartja,  hogy  a  kínok  tengerén  átkel.  Hogy 
megnyugvás  e  földön  nincs,  boldogságot  csak  a  túl- 
világon lehet  találni,  —  erre  Sajkadaláha,n  jön  rá. 
Ez  formailag  még  személyes  dal,  de  tartalmilag  már 
helyzetdal.  Tört  sajkán  evez  az  élet  folyóján  a  költő 
vérző  szive  és  a  buszéi  messze  ismeretlen  part  felé 
repíti  A  sajka  kormánya  kitépve  s  ő  iránytalanul 
hánykódik  a  szirteken.  Szél  között  zajon  mindent 
elveszített,  a  mit  magával  hozott  útjára :  az  égi  álmá- 
kat, a  tündér  reményt.  Felleg  és  ború  van  most  lát- 
határán, csak  egy  csillag  világít  neki :  a  hit  csillaga, 
„biztató  jövendők  kétes  záloga"  : 

Csendben  és  vihar  közt 
Sziklán  és  habon, 
Csendben  és  vihar  közt 
Szállj  te  csolnakom ! 
Élet  habjain  túl 
Majd  szivem  kiszáll 
Messze  szebb  világnak 
Békepartinál. 

Ez  itt  a  válópont  Bajza  költészetében.  Reménye 
már  csak  a  túlvilágban  van,  elválik  tehát  lassankint 
minden  földitől.  Eltépi  azt  a  néhány  gyönge  szálat 
is,  a  mely  a  valósághoz  fűzte.  Elszakad  teljesen  a 
reálistól  és  egy  irreális  álomvilágba  menekül,  hova 
az  élet  zaja  csak  távoli  morajként  hangzik  el,  a  hol 
a  szenvedély  csak  daltárgyként  szerepel,  a  hol  a 
küzdelmek  izgalma  tűnődésbe  olvad.  Hangulatainak 
már  nincs  közössége  az  élet  jelenségeivel,  nem  is 
lehet  őket  többé  a  személyes  dalok  formájában  a 
közönséggel  megértetni.  Tárgytalan  hangulata  kifeje- 

zést  keresve  képzelt  személyek  és  helyzetek  álarczát 
szedi  magára  s  Bajza  látszatra  e  személyek  és  hely- 
zetek érzelmeit  zengi  meg,  holott  tulaj  donképen  saját 
földietlen  hangulatát  akarja  érthetővé  tenni.  Az  élete 
virágában  levő  férfiú  nők  szájába  adott  lágy  pana- 
szok, titkos  epedő  vágyak,  zokogó  sirámok  alakjában 
énekli  saját  keserveit.  Van  a  dologban  mesterkéltség 
és  csináltság,  de  emellett  szinte  szükségszerű  folyo- 
mánya e  költészet  az  ifjúkori  irrealitssnak. 

Bajzának  összesen  27  verse  nevezhető  helyzet- 
dalnak. Ebből  14-ben  nő  a  vers  hőse,  13-ban  férfi. 
A  számbeli  túlsúly  nem  volna  jelentékeny,  de  az  az 
értékbeli.  Első  pillanatra  felötlő,  hogy  egy  férfi  saját 
érzéseit  legjobban  női  helyzetdalokban  tudja  kifejezni, 
de  természetesnek  tűnik  fel  a  dolog,  mihelyt  Bajza 
költészetének  nőies  gyöngédségére  és  finomságára, 
tétlen  epedésére  gondolunk.  Helyzetdalainak  másik 
jellemvonása,  hogy  a  megénekelt  27  helyzet  közül 
24  a  szomorú,  2  a  derűsebb  {Halászlegény  dala, 
Az  eljegyzett)  és  csak  egy  a  vidám.  Ez  a  Kis 
leány  dala,  mely  Vörösmarty  és  Czuczor  hasonló 
tárgyú  kedves,  naiv  verseinek  nem  éppen  sikerült 
utánzata.  Bajza  a  bánat  költője  marad  helyzetdalai- 
ban is. 

Női  helyzetdalainak  tárgya  túlnyomólag  a  sze- 
relmi bú.  Az  elsőben,  a  kissé  kiczirkalmazott  Lányka 
gyötrelmében  a  helyzet  még  nem  egészen  remény- 
telen, de  a  többiekben  már  az.  A  lányt  elhagyta 
kedvese  {Az  elhagyott,,  Emma),  vagy  a  kedves,  illető- 
leg a  férj  meghalt  {Lenke  dala,  Az  özvegy),  a  lányt 
máshoz  erőltetik  {Lemondás),  eskü  vagy  más  köze- 
lebbről meg  nem  határozott  akadály:  a  végzet  áll  a 
szerelmesek  között  {Az  apácza,  A  távozóhoz,  A   hok- 

réta,  Irma  Gyulához).  Legismertebbek  e  helyzetdalok 
közül  a  Lenke  dala,  melyben  azonban  valami  össz- 
hangtalanság  van  a  derültebb  hang  és  a  szomorú 
helyzet  között,  a  path etikus  hangú  Apácza  és  az 
Irma  Gyulához  a  bajzai  dal  e  mesterremeke,  Irma 
és  Gyula  nem  lehetnek  egymáséi :  a  végzet  elválasztja 
őket.  Irma  azzal  vigasztalódik,  hogy  szerelme  felett 
nincs  a  végzetnek  hatalma,  az  örökre  élni  fog.  El 
fog  hervadni  bánatában,  de  szerelméről  a  sírban  is 
tanúságot  tesz. 

Tiltsa  bár  az  ész  szava, 
Tiltsa  végzetem, 
Érted  lángol,  érted  él 
Minden  érzetem. 

Lassankint  megölnek  a 
Hosszas  bánatok, 
S  mint  a  hévütött  virág 
Földre  hervadok. 

Az  első  sorok  némi  erőt  árulnak  el.  A  kétszeres 
gondolatrhythmus  és  ismétlés  ezt  fejezné  ki.  De  a 
második  szakasz  már  csupa  lágyság,  lemondás.  Az 
ész  szavával,  a  végzettel  való  daczolás  nem  szerelme 
kivi  vására  bátorítják  Irmát,  csak  arra,  hogy  szerel- 
méért elhervadjon. 

Állj  meg,  majd  ha  nem  leszek, 
Csendes  alkonyon, 
Mellybe  gyötrelem  temet. 
Néma  síromon. 

S  halld,  midőn  a  domb  alól 
Felsóhajt  neved, 
Mint  az  ősznek  bús  szele 
Tar  mezők  felett. 

Dr.  Bajza :  Bajza  József.  13 

Alkonyatra  hívja  ki  kedvesét  sírjához.  Az  alkony 
Bajza  napszakasza.  Alkonyatkor  bágyacitság  reszket 
végig  a  természeten,  a  határvonalak  élessége  meg- 
lágyul és  minden  valami  ellenállás  nélküli  enyhe  fel- 
oldást vár.  Rögtön  fel  fog  tűnni  uralkodó  bolygója  a 
Hold  is  a  maga  bizonytalan,  sejtelmes  fényével.  Itt, 
hogy  még  teljesebbé  legyen  az  alkony  lemondó  képe, 
hasonlat  alakjában  behozza  versébe  az  ősz  fájó  han- 
gulatát, mikor  a  kopár  mezőkön  végigsivít  a  bús 
szél.  Érdekes  az  az  irreális  mód  is,  a  hogy  Irma 
sírjából  megszólítja  Gyulát.  A  néma  sírból  szól  hozzá, 
illetőleg  nem  is  szól,  csak  nevét  sóhajtja,  sőt  ezt 
sem  teszi  egészen,  a  név  csak  félsóhajt  a  sírból.  Az 
igazi  alany  ilyen  elrejtése  ellégiesíti  a  cselekvést. 

És  ha  kétled,  hogy  talán 
Túl  siron  is  él, 
Lángol  8  olthatatlan  e 
Földi  szenvedély : 

Szólj  és  hívj !  —  Tanújelül 
Lelkem  megjelen 
Hold  tünö  csillámaként 
Puszta  éjjelen. 

Egy  kis  zökkenés  van  a  versben.  Nem  értjük, 
miért  kételkednék  Gyula  azon,  hogy  valóban  kedvese 
szólt  hozzá.  Érdekes,  miként  enyhíti  Bajza  a  kísértet- 
jelenést. Irma  lelke  megjelenik,  de  nem  a  saját  sze- 
mélyében, hanem  Holdsugár  alakjában.  Ez  még  nem 
elég;  a  Holdsugár  mégis  valami  állandóbb,  határo- 
zottabb fény,  csinál  belőle  tehát  tűnő  csillámot.  — 
Annyi  szomorú  báj,  finom  olvadékonyság  van  e  vers- 
ben, hogy  érthető  az  a  nagy  elterjedés,  melyben 
korában  része  volt,  hiszen  a  mai  olvasó  sem  felejti 
el,  ha  egyszer  olvasta. 

Női  helyzetdalai  közt  van  három  nem  szerelmes 
vers  is :  az  epigrammszerfi  Szdlemhang ^  melyben  a 
fiatalon  elhunyt  lány  szól  anyjához,  az  Egy  anya 
keserve,  melyben  az  anya  siránkozik  gyermeke  sirján 
és  az  Egy  lányka  sirján^  a  mely  forma  szerint  már 
nem  helyzetdal.  Ez  igen  csinos  vers  és  tartalmilag  s 
nyelvileg  egyike  a  legirrealisabbaknak.  Boldognak 
vallja  a  lányt,  mert  nem  ismert  gyászt  és  bánatot, 
mert  az  arany  képzelet  világában  élt.  Tehát  nincs 
positiv  boldogság,  hanem  csak  negativ :  az  életnek 
nemismerése  adhat  e  földön  csak  boldogságot. 

Mint  regényes  táj  felett 
Csendes  éji  hold, 
Földi  pályád  tiszta  fény 
S  égi  álom  volt. 

Semmi  megfogható,  semmi  positivum,  mikor  a 
lány  ártatlan  életét  akarná  festeni.  A  lánynak  egy 
barátnője  jön  a  sirhoz,  a  ki  emlékül  virágot  visz. 

S  sóhajt;  Csendes  föld  alatt 
Nyugodj  bájalak! 
Szép  tavaszvirág  valál 
S  mint  én  hervatag. 

A  lány  azért  nyugodjék  meg  sorsában,  mert  virág 
volt  s  a  virág  sorsa  hervadás.  E  megnyugvó  lemon- 
dás Bajza  életphilosophiája  s  nincs  annyi  érzéke  a 
realitás  iránt,  hogy  látná,  ez  nem  vigasz  egy  fiatal 
lány  számára.  A  barátnő  sejtelme  saját  korai  herva- 
dásáról   realitás    szempontjából  megint  nem  indokolt 

A  férfi-helyzetdalok,  mellőzve  az  úgyis  más  mérle- 
gelés alá  eső  hazafiasokat  {A  száműzött^  A  vezér 
búcsúja)^  szerelmiek,  vagy  vándordalok.  A  szerelmiek 

13* 

körülbelül  ug)^anazokat  a  helyzeteket  zengik  meg,  a 
melyeket  a  nőiek,  csak  sokkal  gyengébben :  a  válás 
fájdalmát  {Vitéz  húcsúdala),  a  kedves  hűtlenségét 
{A  violához),  a  könyörtelen  végzetet  {Az  emlényhez), 
a  kedves  halálát  {Az  est).  Van  egy  derültebb  is 
közöttük,  de  ez  tartalmatlan  {Az  eljegyzett).  Hangjuk 
szerint  inkább  illenének  nők  szájába,  férfiasság  semmi 
sincs  bennük.  —  Idetartoznak  művészi  népdalai  is : 
a  Halász' egény  dala  a  boldog,  A  lajtár  az  epedő 
szerelmet  énekli  meg.  A  versek  nem  a  legsikerül- 
tebbek, érzésviláguk,  gondolatmenetük  teljesen  saloni, 
népiesség  semmi  sincs  bennük,  sőt  rikító  népietlen- 
ségekre  bukkanunk  bennük.  A  halász  az  éjmagányha 
hívja  kedvesét,  a  hol  a  szerelem  szép  csillaga  fénylik 
nyugaton.  Azt  ígéri  kegyesének,  hogy  ha  vele  jön, 
tengertől  ölelt  sziget  szép  lakója  lesz  : 

Szerelem  lesz  nyoszolyád, 
Párnád  hü  karom, 
Álomkéjbe  ringatod 
Nyájas  szívdalom. 

A  férfi-helyzetdalok  legbecsesebbjei  a  vándordalok. 
Itt  oly  érzéseket  énekel  meg,  melyek  valóban  férfiasak 
s  mert  bennük  a  hazaszeretet  is  kifejezésre  jut,  Bajza 
helyzetdalai  közt  ezekben  jelentkezik  a  legmélyebb 
érzés.  A  vándordalok  különben  némileg  más  lelki 
fejlődés  eredményei,  mint  a  többi  helyzetdalok.  A  mikor 
Bajza  odáig  jutott,  hogy  egy  szebb  hazába  esdekelt, 
feltámadt  benne  a  vándorlás  gondolata  {Fellegekhez). 
E  vándorlást  a  szebb  hazába  lehetetlennek  találta 
{Sajkadal),  de  maga  a  vándorlás  gondolata  nem  vész 
ki  lelkéből  {A  távozóhoz,  Vitéz  búcsúdala).  Lassan- 
lassan   a  vándorlás   képzete    átalakul,  illetőleg  ossz- 

hangba  jön  Bajza  helyzetdalainak  alapphilosophiájá- 
val,  hogy  t.  i.  boldogság  nincs  a  földön.  Bajza  ván- 
dorai tehát  nem  egy  boldog  hazába  tartanak,  hanem 
éppen  onnan  kellett  távozniok,  emiatt  keseregnek. 
A  Vándor  alkonydalában  a  vándor  csüggedezve  megy 
útján.  A  kény,  dicsőség,  szerencse  elhagyták  a  puszta 
tér  vadonjain  s  a  sötétes  éjjelen  czéltalanul  bolyong. 
Reménye  csak  az,  hogy  eljut  az  örök  béke  hónába, 
hol  a  gyászfenyvek  magányában  fog  megpihenni.  íme 
a  Sajkadal  másai 

Mikor  aztán  a  hazafias  érzés  is  belevegyül  a 
vándorlás  bánatába,  eléri  Bajza  helyzetdal-költészete 
csúcspontját,  de  egyszersmind  végpontját  is,  mert  itt 
beleolvad  hazafias  költészetébe.  Az  utasnak  hazáját 
kell  elhagynia,  de  folyton  visszaeped  oda.  Ugyanezt 
a  hangulatot  fejezi  ki  az  Isten  hozzád,  mely  ma  leg- 
többet szavalt  s  legjobban  ismert  verse  Bajzának. 
A  hazát  feledni  nem  lehet:  ezt  a  gondolatot  érzé- 
kelteti meg  a  vers  némi  kiszámított  feszességgel,  de 
a  meggyőződés  égető  melegével.  A  helyzetdal  négy 
képből  áll  s  e  képek  sorozatában  több  a  cselekvény, 
mint  Bajza  legtöbb  balladájában.  A  bérczről  vissza- 
néző vándor,  a  hazájától  távolodó  utas,  az  elvesztett 
hon  képein  merengő  bujdosó,  az  idegenben  halódó 
aggastyán,  egyaránt  folyton  az  elhagyott  hazára  gon- 
dol, érte  eped,  táj,  gyászol,  vérzik  a  szíve.  E  vers- 
sel soha  el  nem  hangzó  nemzeti  verset  sikerült  alkot- 
nia Bajzának. 


A  helyzetdalok  korszakából  vannak  másféle  ver- 
sei is  költőnknek.  Ilyenek  először  is  az  1835-iki 
kiadáshoz  irt  versei :    a   bevezető   A   lanthoz  ez.   és 

négy  mottóverse.  Azután  az  Udvardy  Jánoshoz  írt 
óda  és  a  Szemere  ellen  kiadott  három  epigramm.  írt 
aztán  személyes  dalokat  is.  Keveset  és  gyengét. 
Személyes  élményre  épp  oly  kevéssé  vezethetők 
vissza,  mint  a  helyzetdalok.  Kettő  alkalmi  udvarias- 
sági versnek  látszik  {Kék  szín.  Hódólás),  egy  a  refle- 
xiós versekhez  közeledik  [Emlékezés)^  öt  meg  ellen- 
téten épül  fel.  A  költő  hangulata  s  a  természet 
jelenségei  közt  van  valami  kapcsolat  és  e  kapcso- 
latban ellentét.  Az  ellentétek  kiszínezésében  sok  az 
ügyesség,  de  azért  e  versek  hideg  észtermékek  ma- 
radnak {Hozzá,  Lottihoz,  Éjfélkor,  Cynthiához,  Tél  és 
tavasz).  Legtöbb  az  igazi  érzés  a  kis  Hivóhan,  mely 
ha  stylizált  is,  személyes  élményt  takarhat. 

IV. 

1836-ban  Bajza  végleg  letette  a  szerelmi  lantot. 
Szerelmi  tárgyak  helyett  az  utolsó  időkben  már 
többször  zengett  meg  más  themákat  s  közeledett  a 
gondolati  költészet  felé.  1836  után  már  csak  a  böl- 
cselő költőnek  van  szava  a  hazafi  mellett.  Egy  külső 
körülmény  is  nagyban  hozzájárult  szerelmi  lyrája 
megszűnéséhez.  1838-ban  Bajza  megházasodott  s 
ezután  nem  tartotta  többé  illőnek  szerelmi  érzéseit  a 
világ  elé  vinni. 

Hivatottsága  a  bölcselő  költészetre  kevés  volt. 
A  mint  a  kritikus  nem  termett  az  elvont  elmélke- 
désre, a  költő  sem.  Reflexiói  éppen  nem  tartalma- 
sak, ellenben  hideggé  teszik  költészetét.  Egy  neme- 
sen érző  szívnek  tökéletesen  megverselt,  de  lendület- 
nélküli észtermékeit  kapjuk  e  bölcselő- versekben. 
Illat  nélküli  csinált  virágok. 

Összesen  13  ilyen  verse  van.  Közülök  hat  álta- 
lánosabb életbölcseleti  eszméket  hirdet.  Azt  tanítja 
Bajza,  hogy  a  földön  teljes  boldogságot  nem  lehet 
tíilálni,  ezt  csak  a  halál  hozza  meg  {Végpart),  nem 
is  volna  üdvös,  ha  valaki  itt  teljes  boldogságot 
találna,  mert  azt  az  emberi  szív  nem  bírná  meg 
{Gyász  és  öröm) ;  az  élet  veszélyeit  és  csapásait  csak 
az  tudja  méltóan  elviselni,  a  kinek  tiszta  a  lelki- 
ismerete {Élet)  és  a  kiben  él  a  hit  {A  hit) ;  egymás 
iránti  gyöngédségre  inti  az  embereket  {Jó  éjtszakát) 
s  arra,  hogy  ne  vonják  meg  fukarul  maguktól  a 
jelen  élvezeteit,  mert  a  jelen  elfut  s  a  multat  senki 
sem  hozza  Wssza  többé  {Jelen  és  múlt). 

A  nők  élethivatásának  kérdésével  foglalkozik 
négy  verse.  A  fiatal  lányt  arra  inti,  hogy  ne  kelle- 
meivel  akarjon  hatni,  hanem  erényeivel,  szíve  jósá- 
gával {Egy  leánykának,  A  viola),  magasztalja  a  jóté- 
kony nőt  {Egy  jótékony  nőhöz)  s  azt  fejtegeti,  hogy 
a  feleség  hivatása  vigasztalni,  bátorítani,  boldogítani 
férjét  {Egy  nőhöz). 

Legsikerültebb  az  a  három  bölcselő  dala,  me- 
lyekben reflexióit  önmagára  vonatkoztatva  mondja 
el.  Személyes  érzelmei  felmelegítik  a  hideg  észkölté- 
szetet. Első  közöttük  a  még  keveset  reflectáló  Esdek- 
lés, mely  őszinte  s  most  már  objective  is  jogosult, 
visszasiratása  az  eltűnt  ifjúságnak.  A  reményhez  inté- 
zett verse  a  vándordalok  utóhangja.  A  remény  a 
halandó  számára  a  legégibb  adomány,  de  az  a  baj, 
hogy  a  mit  igér,  nem  teljesedik.  A  költő  is  kábán 
ölelte  a  remény  szívigéző  álmait,  de  aztán  össze- 
omlott a  híd,  melyet  az  égbe  épített.  Most  kizárva  a 
fényhonból,  messze  bús  hazájától  sír  a  végtelenbe  s 
az   irgalomnak   nincs   hajója,   mely   átvinné   a   sötét 

sors  tengerén  oly  világba,  hol  való  lesz  a  remény. 
Még  költőibb  az  Ószi  dal,  Bajza  egyik  legszebb,  bár 
alig  ismert  verse.  A  költészettől  megválni  készülő 
férfi  még  egyszer  visszatekint  a  megfutott  pályára, 
régi  szenvedéseire,  örökké  égő  fájdalmára,  de  már 
nem  panaszkodik.  A  bölcselő  megnyugvó  lemondá- 
sában és  a  keresztény  vigasztaló  hitében  talál  kielé- 
gítést. Ősz  van.  Köd  borong.  A  honjavesztett  daru- 
sereg zúgva  száll  az  égen,  de  meg  fogja  találni  az 
óhajtott  meleg  hazát  déli  messzeségen,  hol  nincs  tél 
az  ormokon.  A  virágbokor  sárga,  a  lomb  hervadt, 
minden  mulandó,  a  föld  fia  is  e  gyarló  létből  jobb 
hazába  esdekel. 

Szív,  beteg  szív,  itt  az  ősz ! 
Lombjaid  lehulltak 
S  többé  földileg  neked 
Ök  ki  nem  virulnak : 
De  ne  szálljon  bú  reád, 
Lelsz  te  is  majd  más  hazát! 


Bajza  hazafias  versei  a  legismertebbek  a  mai 
olvasóközönség  előtt.  A  maga  korában  is  ezek  ter- 
jedtek el  a  legszélesebb  körben  s  ezekért  emlegették 
egy  sorban  Vörösmartyval  és  Kölcseyvel.  Országos 
hírnévre  egy  hazafias  verssel  {Borének)  tett  szert  s 
a  hazafias  költés  múzsájához  maradt  a  legtovább  hű. 
A  negyvenes  évek  derekán  elhallgatott  bölcselő 
lyrája  is,  míg  a  hazafias  költészet  mellett  kitartott 
még  a  nagy  nemzeti  tragoedia  után  is  egész  lelke 
összeomlásáig. 

Hazafias  lyrája   sokkal   reálisabb    szerelmi   költé- 

szeténél.  Szoros  összefüggésben  áll  a  magyar  politi- 
kai élettel,  annak  változásai  szerint  váltakoznak 
benne  a  remény  és  kétségbeesés  hangjai.  De  azért 
e  nemú  verseiben  sem  tagadhatja  meg  költői  jelle- 
mét. A  bánat  hangja  itt  is  jobban  sikerül,  mint  az 
örömé,  az  elégikus  jobban,  mint  az  ódái.  A  hang- 
nem változása  szerint  négy  korszakot  lehet  hazafias 
költészetében  megkülönböztetni :  a  húszas,  a  har- 
minczas  és  a  negyvenes  évek  korát,  valamint  a  sza- 
badságharcz  utáni  esztendőkét.  E  korokat  mind  több 
évi  szünetelés  választja  el  egymástól. 

A  húszas  évek  derekán  (1824 — 1826)  írt  négy 
hazafias  verse  a  diadalmas  nemzeti  ellenállás  hatá- 
sát mutatja.  Versei  a  bizalom  hangján  szólanak.  Idő- 
rendileg az  első  közöttük  a  Bőrének,  mely  hirét  máig 
megtartotta,  a  maga  idejében  meg  közönség  és  iro- 
dalom (Kazinczy,  Kisfaludy  Károly,  Vörösmarty) 
valóságos  elragadtatással  fogadta.^  Bajza  jobban 
tisztában  volt  verse  értékével,  mint  kortársai.  Még  a 
Holdhoz  irt  , kisded  lyrai  phantasiáját"  is  többre 
tartotta  nála.  Okát  is  megmondja,  mért  tetszik  any- 
nyira  verse :  „Most  csak  azért  kapott  el  benneteket, 
mert  nyelvünkben  szokatlan  s  új  meteor  volt.  A  Köl- 
csey Bordalsi  nem  nagy  rubricát  tölte  be,  nagyobbat 
a  Csokonai  Evoe  BaccJieja.  s  e  kettőt,  úgy  hiszem,  az 
enyim  meghaladja,  vagy  ha  az  utolsót  nem  is, 
legalább  nincs  alatta.  Lesznek  ezután  többen  is,  kik 
ez  ösvényen  próbát  tesznek  s  homályt  vetnek  reám, 
mert  azt  tenni  igen  könnyű  lészen  s  én  akkor  fogom 
érzeni  a  legszentebb,  legtisztább  örömet"  (VI.  138—139). 

»  VI.  465,  továbbá  Toldy  1825  júl.  12-iki  és  júl.  29-iki 
levelét  Bajzához  a  M.  T.  Akadémiában. 

A  Borének  elég  hideg  és  feszes  bordal,  de  mégis 
a  legkülönb  a  maga  nemében  Vörösmarty  Fóti  dalkig. 
Nagy  határozottsággal  hirdeti,  hogy  „új  korány  kel 
Árpád  honja  szent  egén".  Érdekes,  hogy  a  ^^sírya 
vigad  a  magyar."  szállóigét  itt  olvassuk  először. 

A  húszas  évek  többi  három  hazafias  verse  jófor- 
mán ismeretlen  maradt,  pedig  értékben  nem  állanak 
a  Borének  mögött.  Kedves  epigramma  a  Kazinczy- 
hoz intézett  Széphalom ;  forró  hazaszeretetet  lehel  első 
helyzetdala,  A  száműzött.  Jellemző  Bajza  az  időbeli 
bizakodó  hazafias  hangulatára,  hogy  a  száműzött 
szomorú  helyzetét  sem  fogja  fel  egészen  kétségbe- 
esettnek. A  száműzöttben  olyan  honvágy  ég,  mely 
a  sóvárgott  hazai  képeit  idézvén  fel  emlékezetében, 
megnyugtatja  őt,  csillapítja  epedését.  A  szabad  ver- 
sekben irt  lendületes  költemény  befejezése  Kölcsey 
Bakos  nymphája  hatását  mutatja.  Hasonló  modorban 
van  írva  Andalgása  is  a  mohácsi  ütközet  három- 
százados évfordulójára.  Ennek  harmadik  része  az 
Ápotheosis  9 — 12  versszakának  gondolatait  pendíti 
meg. 

Majd  tízéves  szünet  után  a  harminczas  évek  köze- 
pén (1834 — 1836)  szólal  meg  újra  Bajza  hazafias 
lantja:  a  kétségbeesés  hangján.  Kétségbeesésének 
két  forrása  van :  a  lengyel  szabadságharca  bukása 
és  az  1832 — 36-os  országgyűlés  reménytelen  vergő- 
dése. A  lengyel  nemzet  bukása  mély  hatást  tett 
országszerte  és  sokan  saját  jövőnket  látták  a  lengye- 
lek sorsában.  Költőinket  is  mélyen  érintette  a  len- 
gyelek gyásza  és  Vörösmartyval  élükön  {A  hontalan, 
Élő  szobor,  Elveszett  ország)  egymás  után  kifejezést  adtak 
fájdalmuknak.  Bajza  Apotheosisa  és  A  vezér  búcsúja 
időrendileg  megelőzte  Vörösmarty  lengyel  tárgyú  ver- 

seit.  Az  utóbbi  elnyújtott  és  erősen  szónoki,  az  előbbi 
ugyanezekbe  a  hibákba  esett,  de  annyi  költői  lendü- 
let vau  benne,  hogy  ma  is  kedvelt  szavalati  darab. 
Némileg  hatott  a  Szózatra  is.*  Azt  hirdeti,  bármily 
gyászos  is  Lengyelország  helyzete,  fel  fog  még  újra 
támadni,  mert  „győz  a  kor  szelleme".  Ejiyes  szaka- 
szait a  mi  szabadságharczuuk  bukása  után  szerették 
idézgetni : 

Csatájok  a  yédelmezett 

Népjog  csatája  volt, 

Mellyet  szent  eskü,  szent  kötés 

Ellen  zsarnok  tiport. 

E  porba  omlott  szép  haza 
Fel  fog  születni  még. 
Van  biró  a  felhők  felett, 
Áll  a  villamos  ég. 

Magyar  tárgyú  hazafias  verseiben  ez  években 
semmi  remény  sincs.  A  rab  költő  felsóhajtás  a  cen- 
sura  bilincsei  ellen.  Bölöni  Farkas  Sándor  munkája 
hatása  alatt  ő  is  az  Egyesült-Államokba  vágyakozik. 
Sokkal  kiválóbb  verse  a  Sóhajtás,  vagy  a  mint  akko- 
riban nevezgették :  Wesselényi  dala.  Ez  Bajza  leg- 
kitűnőbb hazafias  verse  s  általában  a  reformkori  ma- 
gyar politikai  Ivra  egyik  legmaradandóbb  alkotása, 
melynek  első  két  sora  örökké  élő  szállóigévé  lett. 
A  lemondás  és  a  reménytelenség  verse.  A  költő  nem 
lát  nemzete  múltjában  semmi  dicsőt,  jövőjében 
semmi  biztatót.  Annyi  véres  küzdelem  után  sehol 
semmi  eredmény.  Remegő  szívvel  fordul  a  Minden- 
hatóhoz legalább  egy  reménysugárért  e  sivár  kietlen- 
ségben.  A  legmélyebb  honfibú,  epesztő  kétség,  levert 
lemondás  tükre  ez  a  hangulatos,  gyöngéd  kis  dal. 

»  Koszorú,  Vn.  456. 

Ezután  újra  egy  évtizednyi  hallgatás  következik. 
Ezalatt  a  nemzet  sokat  haladt.  Az  udvar  folyton 
engedményeket  kénytelen  tenni,  az  alkotmány  egyre 
jobban  érvényesül,  közeledünk  a  szabad  nemzeti 
állam  felé.  Bajza  felbátorodik  és  Vörösmartyt  utánzó 
hazafias  ódáiban  kitartásra,  egyetértésre  inti  nemze- 
tét. Költői  melegség  kevés  van  e  verseiben,  de  annál 
több  szónoki  pathos.  A  reformkor  e  betegsége  telje- 
sen erőt  vesz  Bajza  költészetén  is  és  többé  nem  is 
szabadul  meg  tőle. 

Loyalis  versre  hangolja,  mikor  V.  Ferdinánd  ma- 
gyar nyelven  nyitja  meg  az  országgyűlést  (A  királyra); 
majd  a  Szózatot  utánozva  megírja  Honfidalki^  mely- 
ben szép  világot,  dicső  világot,  magyarnak  édenét 
látja  ránk  hasadni;  a  védegyleti  mozgalmak  hatása 
alatt  keletkezik  Ébresztőié,  a  kor  egyik  kedvelt  sza- 
vaimányi darabja,  melynek  első  s  egyszersmind  utolsó 
szakasza  ma  is  ismert: 

Ébredj  nagy  álmaidból, 
Ébredj,  Árpád  fia! 
Fölkelt  a  nap  :  hazádnak 
Föl  kell  virulnia ! 

A  haladás  jelenségei  közt  azonban  olyan  dolgo- 
kat is  lát,  melyek  aggodalmakkal  töltik  el.  Különö- 
sen veszedelmesnek  tartja  azt,  hogy  méltatlanok  elő- 
térbe tolakszanak  s  hangos  törtetésükkel  megfonto- 
latlanul veszélybe  sodorhatják  a  nemzetet.  Ezért 
fordul  1845-ben  egy  emléklappal  Deák  Ferenczhez. 
Önérzettel  hirdeti,  hogy  jobbja  hízelgést  írni  nem 
tanult,  ezért  ne  vegye  hlzelgésnek  Deák,  ha  őt  tartja 
a  legalkalmasabbnak  a  nemzet  vezéréül.  Felkéri,  hogy  az 
országos  zűrzavarnak  vessen  véget,  álljon  anemzet  élére, 
használja  fel  a  jobbaknak  benne  helyezett   bizalmát. 

A  történelem  kerekeit  nem  lehetett  föltartóztatni, 
bekövetkezett  a  szabadságharcz.  Bajza  szelíd  mú- 
zsája nem  találta  föl  magát  a  vad  küzdelmek  között. 
A  forradalom  alatt  mindössze  egyszer  szólalt  meg. 
Damjanichnak  a  harmadik  és  kilenczedik  zászlóalj- 
lioz  intézett  beszédét  és  a  jelenetet,  melynek  kere- 
tében Damjanich  e  beszédet  mondta,  verselte  meg 
kevés  költőiséggel  és  a  mi  Bajzánál  feltűnő,  darabos 
nyelven  {Szolnok  mellett).  A  szabadságharcz  bukása 
után  azonban  aránylag  gyakran  adott  kifejezést  két- 
ségbeesésének. Két  év  alatt  hét  hazafias  verset  irt. 
A  nemzetet  ért  óriási  csapás  felkavarta  lelkét  a  leg- 
mélyéig. A  legszilajabb  elkeseredés  martaléka  lett, 
szinte  megváltozott  költői  jelleme  is.  Velőkig  ható 
viharos  pathos  szólal  meg  lantján,  eddig  nem  is  sej- 
tett erő  jelentkezik  nála,  de  bizonyos  összhangtalan- 
ság  kíséretében.  Forma  és  tartalom  nem  olvadnak 
kellően  egymásba,  eszme  és  kifejezés  nincsenek  har- 
móniában, a  szerkezet  nem  felel  meg  a  hangulatnak. 
Lelki  élete  bomlóban  van,  kísérteties  tűz  lobog 
benne,  tűz,  mely  önmagát  emészti.  Szélső  kétségbe- 
esése ugyan  versről  versre  higgad,  de  csak  mert 
lelki  ereje  is  gyöngül,  közeledik  szelleme  az  elsöté- 
tüléshez. 

Első  verse  a  szabadságharcz  után  a  Fohászkodás. 
Legterjedelmesebb  és  legsikerültebb  verse  e  korszak- 
ból. Istenre  támad,  ki  látta  e  vihart  s  nem  nyújtott 
a  védelemre  kart.  Hiába  fohászkodtak  milliók  hozzá, 
veszni  engedte  a  legszentebb  ügyet.  A  ki  törvény- 
hez és  hazához  hú  volt,  vérpadon  halt  meg,  a  ki 
rabolt,  gj'ilkolt,  vére  élte  ment.  Engedte  eltaposni  e 
hős  nemzetet.  A  jámbort  nyomorba  döntötte,  a  hit- 
szegőt  megjutalmazta,  a  pokol   kígyóit  megfészkelte 

itt,  a  gaz  m erény  uralmát  győzni  engedte.  Kételke- 
dik, hogy  mind  e  gazság  lehetséges  Isten  uralma 
alatt.  Talán  a  Sátán  lett  úrrá  a  világokon?  Törvény 
és  igazság  tán  csak  ámulat?  Talán  nem  is  valóság 
Jézus  tana,  talán  nincs  is  jövő  túl  a  sir  éjjelén? 
De  mégis,  ez  nem  lehet.  Istenhez  fordul,  szánja  meg 
hívét,  adja  vissza  elvesztett  hitét,  sújtsa  le  menny- 
kövével a  gonoszt  s  legyen  szabadság  a  földön. 
Vagy  sújtson  le  egy  csapással  minden  életet  s  alkos- 
son új  világot  és  természetet. 

Istenképre  embert  Kiknek  keble  márvány 

Ámde  ne  teremts,  Szíve  jég  legyen ; 

S  lelkedből  belé  egy  Lelke  szépre  tompa, 

Szikrát  el  ne  ejts  !  Nagyra  képtelen  ; 

Alkoss  a  világnak  Kiknek  jog,  szabadság 

Balga  lényeket,  Örült  gondolat, 

Egyszerű  parancsra  Nem  szőnek  jövőkről 

Forgó  gépeket.  Tündér  álmokat. 

Kikben  nincsen  elme. 
Égre  szárnyaló, 
Lényök,  mozdulatjok 
Szolgához  való : 
Akkor  jobb  jövőkért 
Egy  szív  sem  zokog, 
S  lesznek  a  világon 
Népek  boldogok. 

E  vers  után  Bajza  azokra  támad,  a  kiket  e  szörnyű 
állapotokért  elsősorban  felelőssé  tesz :  Görgeyre  és 
Haynaura.  Zalár  József  említi,^  hogy  mikor  1849  őszén 
egy  ideig  együtt  bujdosott  Vörösmartyval,  Vachott 
Sándorral  és  Bajzával,  Vörösmarty  és  Vachott  sokat 
vitatkoztak,    áruló-e    Görgey,    vagy  nem,    Vörösmarty 

1  Egri  Újság,  1895,  78-81.  sz. 

annak  tartotta,  Vachott  nem.  Bajza  nem  szólott  a 
vitába,  csak  hol  fájdalmasan,  hol  gúnyosan  mosoly- 
gott. Véleményét  aztán  megírta  A  honáruló  ez.  ver- 
sében.^ A  leghevesebb  felindulás  hangján  beszél  Gör- 
geyről  s  legyen  bármilyen  is  a  véleményünk  a  had- 
vezérről, bizonyos,  hogy  Bajza  a  korabeli  közhangu- 
latot fejezte  ki.  Görgey  tőrt  döfött  anyja  szívébe  — 
mondja  a  költő  — ,  megtagadta  faját. 

Te  vésznek  méhében  fogantál 
Nem  női  érző  szív  alatt : 
Nemző  atj'ád  a  sorsharag  volt. 
Rengő  bölcsőd  a  kárhozat. 

Vezére  volt  egy  seregnek,  melyet  bámult  a  fél 
világ,  melylyel  magát  a  sorsot  is  megverhette  volna, 
de  az  ellennel  czimborálva   gyáván   letette  fegyverét. 

Roppant  erő  állt  ellenedben, 
Tán  győzni  képes  nem  valál? 
De  férfi-e,  kinek  gyalázat 
Eltürhetöbb,  mint  a  halál? 

Nézze  meg  szörnyű  művét.  Nincsen  szó  elég  gyászos, 
leírni,  a  mit  a  nemzet  szenvedett.  Ezrek  vérzettek  el 
csatában,  százak  hóhérbárd  alatt.  S  mivé  lett  a  büszke, 
évezredes  szabad  magyarhon? 

Itt  áll,  mint  óriás  koporsó, 
Mellyben  egy  nemzet  a  halott. 

Te  látod  ezt  s  füledbe  zúgnak 
A  millióknak  átkai ; 
S  nem  tépik  össze  szived 
Az  öntudatnak  kínjai. 

'  E  vers  még  kiadatlan.  Kézirata  Bajza  Aladár  ajándéká- 
ból a  Nemzeti  Múzeum  kézirattárában. 

Világnak  szörnye,  látva  téged 
Az  érző  szívnek  vére  fagy; 
Meg  van  gyalázva  a  teremtés, 
Hogy  még  te  is  munkája  vagy ! 

Kevesebb   az   erő,    de   még    több    a   szidalom   a 

Haynau-dalban}  Fólesztendeje  vérzik  a  nemzet  sebe 

s  ez  Haynaunak  a  Habsburg-ház  „vérkutyá^-jának  a 

müve. 

Meghódítá  számotokra 

A  magyart  a  moszkahad. 

Rajta  most !  Bakókezeddel 

Szedd  te  a  babérokat ! 

Nagy  vitéz  vagy,  nagy  csatákat 

Tudtál  végrehajtani : 

Kit  orosz  kéz  elfogott,  te 

Fel  birád  akasztani. 

S  mi  lesz  Haynau  jutalma  ?  Császára  majd  elejti, 
ha  nem  lesz  szüksége  reá  s  hagy  gyermekeinek  oly 
nevet,  melyre  borzad  a  világ. 

Bajzának  a  sok  rémtettől  felkorbácsolt  kedélye 
véres  megtorlást  követel.  E  megtorlás  eljövetelét  hir- 
deti a  Jóslat.  A  népek  háborognak,  mint  az  óceán, 
forr  a  nemzetek  haragja  a  zsarnokok  ellen.  Hiszen  a 
földön  nincs  igazság,  csak  népgázló  hatalom,  a  sza- 
badság mérges  gúny  lett,  börtönkínok  irgalom,  a 
tulajdon  harczi  zsákmány,  a  hazafi  jutalma  rabbilincs, 
a  jogbitorlás  czime  törvény,  a  zsarnokság  neve  rend. 
Ámde  megjön  a  bosszúnap,  büntetendő  vétkeket.  Kelnek 
újra  forradalmak  s  a  bérenczek  ezrei  ellen  milliók 
állnak  ki.  Isten  eljövend  s  pillantása  porba  sújtja  az 
embergázló  trónokat  és  visszaadja  a  népnek  a  ter- 
mészet szent  jogát. 

*  Szintén  kiadatlan  s  kézirata  ugyancsak  a  Nemz.  Múzeum- 
ban. V.  ö.  I.  860. 

S  a  rabszolga  újra  nép  lesz, 

Élvező  törvényeket, 

És  az  ember  újra  ember, 

A  minek  teremtetett ; 

S  a  Szabadság  templomában 

Trónt  az  Igazság  emel, 

Mellyet  minden  földi  féreg, 

Minden  fiiszál  ünnepel. 

Ugyanaz  a  hangulat  sugallta  e  verset,  mely  Vörös- 
martyval mondatta  :  Lesz  még  egyszer  ünnep  e  világon ! 

A  hanyatlás  jelei  mutatko/,nak  a  Reménydalom. 
Bajza  kezdi  magát  ismételni.  Még  mindig  „gyilkolóink 
vértorát "  akarja  megünnepelni,  de  a  vers  mégis  csilla- 
pultabb  az  előbbieknél.  A  hosszas  költemény  alap- 
gondolatát a  következő  két  szakasz  fejezi  ki: 

Nem  veszett  el  a  magyar  még, 
Bár  letűnt  is  csillaga, 
Bár  a  népek  tengerében 
Kis  szigetként  áll  maga. 
Hányszor  láta  már  fejére 
Tornyosulni  végveszélyt ! 
Megtöretlen  erejében 
Mégis  ezredévet  élt! 

Annyi  ádáz  ütközetben 
Ezrek  elvérzettének, 
De  azért  még  gyermekinkből. 
Nőnek  fel  más  ezerek ; 
S  míg  apáink  ősi  nyelvén 
Szól  hat  millió  ajak : 
Rajtunk  a  vad  nemzet- irtok 
Hasztalan  dulonganak  ! 

A  teljes  hanyatlás  jegyeit  viseli  magán  a  két  utolsó 
vers.  A  Tűnődés  a  Reménydal  eszméinek  halvány  és 
összefüggéstelen  ismétlése.  A  hosszan  elnyúló  vers 
azon  tépelődik,  mi  a  magyarság  létének  czéija  és  mi 

Dr.  Bajza  :  Bajza  József.  14 

lesz  jövendő  sorsa?   E   kikerekedni   nem  tudó  tűnő- 
dések eredménye: 

Nagy  czélokra  őrizett  meg 
A  sors  tégedet, 
Hasztalan  nem  élhetél  át 
Egy  nagy  életet. 

Fognak  a  késő  jövendők 
Látni  még  magyart, 
Meddig  a  nap,  meddig  égnek 
Boltozatja  tart ! 

Hasonló  bizonytalan  töprengések  sorozata  hattyú- 
dala, a  Nyugasztaló.  „Egy  egészen  kimerülő  léleknek 
lassú  szárnya  suhogása  hallik  e  versben :  Még  akarna 
repülni,  de  elbágyadó  ereje  nem  engedi"/  A  rém  ott 
rág,  mar  lelkén,  sötétséget  látnak  szemei  kint  és  bent, 
de  nem  képes  e  kietlen  igazságtalanságban  megnyu- 
godni. Nem  hiszi  már,  hogy  e  földön  megnyugvást 
találhatna,  nem  képzelheti,  hogy  nemzete  diadalra  ver- 
gődhetik,  hanem  bizton  reméli,  hogy  a  túlvilágon  majd 
mindenki  megleli  méltó  jutalmát.  Oda  jutott  tehát  haza- 
fias lyrája  is,  a  hová  a  másik.  És  a  hit  szava  csodát 
tesz:  megoldja  akadozó  nyelvét,  Bajza  hattyúdala 
végső   szakaszaiban   mintha   visszanyerné  régi  költői 

erejét. 

Bízzál  elcsüggedt  erényhös, 
Földi  sérveid  felett 
Egy  mindent  sejtő  igazság 
Hoz  majd  végítéletet: 

S  meglesz  a  jók  méltatása 
És  a  vétek  felzokog, 
Ha  a  nagyszerű  birószék 
Harsonája  zúgni  fog. 

^  Szántó  Zsigmond :  Bajza  József  146.  1, 

Ez  volt  a  legszebb  befejezése  Bajza  költészeté- 
nek. A  ki  egész  életében  a  jóért,  szépért,  nemesért 
lelkesedett,  az  igazságért  küzdött,  pályája  végén  meg- 
találta azt,  ki  minden   törekvés  végczélja:  az  Istent. 


VI. 


Bajzának  van  néhány  balladája  is.  A  ballada  el- 
nevezést természetesen  nem  szabad  szigorúan  venni, 
hiszen  ekkor  még  nem  ismerte  a  magyar  irodalom  az 
igazi  balladákat.  Bürger,  Goethe  és  Schiller  balladái 
lebegtek  Kisfaludy  Károly  és  Kölcsey  szeme  előtt, 
mikor  a  müballadát  bevezették  irodalmunkba,  Bajza 
is  az  ő  nyomaikon  haladt,  csak  jóval  kevesebb  tehet- 
séggel. 

Már  kora  ifjúságában  foglalkozott  balladatervekkel. 
Eveken  át  készült  Fátyol  az  erdőben  ez.  románcza  s 
végül  sem  lett  belőle  semmi  (VI.  13,  78,  85,  119, 
178,  182,  229).  Azzal  is  áltatta  magát,  hogy  neki  a 
balladairásnál  semmi  sem  könnyebb  (VI.  147),  holott 
hiányzott  belőle  jóformán  minden  erre  való  tehetség. 
Nem  tudott  elbeszélni,  még  kevésbbé  a  cselekvénybe 
drámaiságot  belevinni.  Cselekvény  alig  van  balladái- 
ban, s  a  mi  kevés  volna,  az  sem  fejlődik  előttünk. 
Bajza  csak  érinti  a  történteket  egy-egy  általános  vonás- 
sal, vagy  csak  a  történet  utolsó  képét  mutatja  be. 
Az  előbbi  esetben  a  sovány  cselekmény  lyrai  árado- 
zásokba,  hosszas  drámaiatlan  dialógokba  fullad,  az 
utóbbiban  meg  mozdulatlanul  áll  előttünk,  helyzetdal 
lesz  a  balladából.^ 

*  V.  ö.  Greguss  Ágost:  A  balladáról  (Olcsó  Könyvtár 
534—6.  8z.)  171.  L 

14* 

Verseskötetében  kilencz  verse  szerepel  ballada- 
ként. Ezek  közül  csak  kettőnek  szerencsés  a  kime- 
netele még  pedig  a  Szolnok  mellett  és  A  zarándoh 
czíműeké.  Ez  egészen  csinos  kis  vers  volna,  de  nem 
egyéb  mint  Kisfaludy  Károly  Tabánjának  az  után- 
zata. A  szomorú  befejezések  túlnjomósága  érthető 
Bajza  lyrájának  ismerete  mellett.  Ugyancsak  ebből 
értjük  meg  balladái  egy  más  felötlő  sajátságát,  hogy 
rendesen  a  nőt  hagyja  életben ;  a  nő  panaszát  u.  i. 
jobban  meg  tudja  verselni,  mint  a  férfiét.^  A  Szolnok 
melleU  kivételével  valamennyi  balladájának  tárgya  a 
szerelem,  a  mint  valamennyi  1835  előtti  időből  is  való. 

Három  balladája  tulajdonképen  objectiv  helyzet- 
dal: Sólyomvár,  Ilonka^  Bajnok  nője.  A  töredéknek 
jelzett  első  a  legköltőibb,  a  második  Bajza  Vándor 
czímű  novellájából  való,  a  hol  a  hősnő  szájába  adott 
dal,  a  harmadik  az  elesett  hős  nejének  kissé  termé- 
szetellenes siralma. 

Valamivel  inkább  elbeszélő  versek  A  dalnok  és 
A  visszatért.  Cselekmény  ezekben  sincs,  de  van  némi 
elbeszélés.  Egy  utolsó  és  majdnem  azonos  jelenetet 
festenek :  a  dalnok  hosszú  bolyongás  után  hazatér  és 
itthon  kedvese  sírhalmát  találja,  illetőleg  a  mohácsi 
vészből  hazatérő  vitéz  ravatalon  találja  aráját.  E  jele- 
net megfordítottja  A  zarándok,  ezt  u.  i.  kedvese  holt- 
nak véli  és  élve  kerül  elő.  A  dalnok  arról  nevezetes, 
hogy  Kisfaludy  Károly  Magányos  sirjá-uak  a  forrása.^ 

'  Kürti  Menyhért:  Bajza  mint  költő  82.  1. 

2  1824  elején  írja  Bajza  Toldynak:  „Kisfaludy  nagyságára 
nem  vet  szégyent,  hogy  Magányos  sírjában  egy  oUy  tárgyat 
dolgozott  ki,  mellyre  én  kicsiny  adtam  alkalmat.  Alkalmat  csak 
mondom,  é3  nem  gondolatot"  (VI.  42).  Máskor  is  használta  Kis- 
faludy Bajzát  forrásnak.  A  szeretők  sírja  forrása  Bajza  Hableánya. 

Már  van  egy  kis  cselekvéuy  A  kék  partokban.  Ez 
a  Hero  és  Leander-monda  egy  kései  hajtásának  lát- 
szik, közvetlenebbül  befolyásolva  Kölcsey  Szép  Lenká- 
jától.  Tartalma  az,  hogy  a  leány  nem  akar  az  ifjúval 
a  kék  partokra  evezni.  Vi'jar  támad,  mely  az  ifjút 
sajkástul  megsemmisíti  s  most  a  leány  kesereg,  hogy 
nem  ment  vele  a  kék  partokra.  A  vers  derekát  az 
ifjú  és  a  leány  hosszas  beszélgetése  képezi,  mely  idylli 
bájú  ugyan,  de  alatta  a  cselekmény  semmit  sem  fej- 
lődik. Bizonytalan  kifejezéseivel  és  egész  hangulatá- 
val élénken  emlékeztet  a  Fellegekhez  ez.  versre,  mely- 
lyel  egy  évből  (1827)  való  (VI.  239). 

Igazi  cselekvény  van  a  Szép  Jolánkáhan,  de  ez 
meg  igen  gyenge  vers.  Jolánka  és  Kendi  szeretik 
eg}mást.  Káldi  elragadja  a  lányt,  elejti  Kendit  és 
Jolánkát  feleségévé  kényszeríti.  Az  esküvön  Jolánka 
szíve  megszakad.  Egy  ismeretlen  vitéz,  Jolánka  bátj-ja, 
megöli  Káldit.  Rémületes  lovaghistória,  a  milyen  Kis- 
faludynál  is  van  néhány.  Előadásán  Kölcsey  Vérmeny- 
nyekzö-jének  hatása  érzik.  Az  elbeszélés  igen  nehéz- 
kes, a  cselekvény  zökkenésekkel  fejlődik,  hosszas 
beszédek  és  beszélgetések  akadályozzák  haladását. 


Bajza  műfordító  is  volt.  Lefordította  Goethe  4, 
Uhland  2,  Immermann  és  Anastasius  Grün  1 — 1  versét, 
azután,  Herder  népköltési  gyűjteményéből  1  skót  nép- 
balladát fordított,  továbbá  németből  1  lengyel  nép- 
dalt és  Talvj  és  Gerhard  után  8  szerb  népkölteményt. 
Mint  fordító  nem  elsőrangú,  nem  tud  hangulati  közös- 
ségbe jutni  mintáival.  Nem  is  igen  válogatta  meg 
mit  fordítson  le.  Azonban  elég  híven  és  simán  fordí- 
tott,  úgy   hogy   kora  jobb   műfordítói  közé  tartozik. 

Nagy  elterjedést  nyert  Uhland  Éji  daUnBk  (Das 
Standchen)  művészi  fordítása.  Ma  legjobban  Edvárdját 
ismerjük.  Ezt  a  balladát  Bajza  mutatta  be  a  magyar 
irodalomnak  és  fordítása  Szász  Károly é  után  sem 
veszítette  el  értékét.  A  szerb  népdalokra  is  egyike  az 
elsőknek,  ki  felhívta  irodalmunk  figyelmét,  de  az  ő 
fordításait  Székács  sokkal  tökéletesebb  átültetései  ha- 
marosan elfeledtették. 

VII. 

Novellaírás  gondolatával  Bajza  1823  óta  foglal- 
kozott, de  tervezgetéseiből  1829-ig  semmit  sem  vitt 
dűlőre  (VI.  41.  53.  56.  78.  83.  85.  147.  192.  stb.). 
Ekkor  aztán  1832-ig  öt  novellát  írt,  hogy  aztán  egé- 
szen búcsút  mondjon  a  költészet  ez  ágának.  Kisfaludy 
egyszer  már  1824-ben  megüzente  neki,  hogy  a  novella 
nem  neki  való^  s  Bajza  hamarosan  belátta,  hogy 
Kisfaludynak  igaza  volt.  Elbeszélni  prosában  sem  tud, 
inventiója  kevés,  phantasiája  csekély.  Novelláin  valami 
színtelenség  érzik,  mintha  régi  novellák  gyönge  másait 
olvasnók. 

Novellái  közül  3  az  Aurorában  jelent  meg  {Bege  a 
hableányról,  A  vándor,  Ottilia),  kettőt  meg  utóbb  Toldy 
adott  ki  hagyatékából  {A  fekete  lovag,  Kámor),  négy 
történeti  közülök,  egy  társadalmi.  A  történetiek  közül 
kettő  adaptatio.  Ezeken  semmi  történeti  szín  nem 
látszik.  Ilyen  első  novellája  a  Bege  a  hableányról. 
Csak  szükségből  írta  ez  elbeszélést,  Kisfaludynak  volt 
sürgős  szüksége  novellára  Aurorája  számára  (VI.  302. 
305.  334).    Bajza   nagyon   kevésre   becsülte   és  igen 

>  Toldy  182 i  júl.  7-ki  levele  Bajzához  (M.  Tud.  Akadémia). 


A    KÖLTŐ  215 

csodálkozott,  hogy  némelyeknek  tetszett.  Tartalma 
Mátyás  király  egy  szerelmi  kalandja  és  ennek  kere- 
tében Nagy  Lajos  egy  ifjúkori  szerelmének  története. 
A  fiatal  Nagy  Lajos  beleszeretett  a  visegrádi  kertész 
leányába,  Miikába.  Eltávozván  az  udvar  Visegrádról, 
megfeledkezik  Miikáról,  de  mikor  visszatérnek,  meg- 
újul szerelme  és  találkára  hívja  a  leányt.  A  találkáról 
megkésik,  mire  Milka  azon  hitben,  hogy  a  királyfi 
már  nem  törődik  vele,  öngyilkos  lesz.  Holta  után 
hableánynyá  változik  s  mint  ilyen  rendesen  veszedel- 
met hoz  a  környék  azon  leányaira,  kiknek  úri  szere- 
tőjük van.  Ezt  a  történetet  maga  a  hableány  mondja 
el  Mátyás  királynak  egy  fekete  vitéz  képében.  Mátyás 
u.  i.  királyi  vadászként  Erzsinek,  egy  visegrádi  halász- 
leánynak udvarol.  A  király  szívére  veszi  a  történetet, 
felhagy  látogatásaival,  de  már  későn :  Erzsi  az  utána 
való  epedésben  elhervad. 

A  novella  forrása,  a  mint  Bajza  Toldynak  rögtön 
megírta  (VI.  302)  Lüdemann  Vilmos  egy  útleírásából 
való.^  Lüdemann  IV.  Henrik  franczia  királyról  mondja 
el  a  történetet,  a  leány  neve  itt  Fleurette,  a  színhely 
Nérac.  Bajza  Nagy  Lajos  kalandját  összes  fordulatai- 
val innen  veszi,  néha  annyira  ragaszkodván  az  ere- 
detihez, hogy  szinte  fordítja.  Mátyás  király  esete  és 
a  hableány  Bajza  találmánya.  Az  előbbi  felesleges 
ismétlése  Nagy  Lajos  történetének,  az  utóbbi  czéltalan 
romantikus  czafrang.  Zschokke  ugjane  tárgyú  novel- 
lája minden  hosszadalmassága  mellett  jóval  felette 
áll  a  Bajzáénak.^  Irodalmi  jelentősége  a  novellának 
két   irányban    van.    Egyrészt    nagy    szerepet  játszott 

*  Züge  durch  die  Hochgebirge  und  Tháler  der  Pyretiaeti. 
Wien,  1826.  2  kötet,  1.  II.  30—35. 1. 

»  Magyarul  1.  Athenaeum  1839.  U.  29-31.  sz. 

Utóbb  a  Bérczy-féle  plagium-pörben,  másrészt  meg  állí- 
tólag e  novella  Vörösmarty  Szép  Ilonkájának  forrása.^ 

Bajza  másik  adaptatiója  A  vándor.  Ez  is  szük- 
ségből készült  az  Aurora  számára.  Bajza  megvallja 
Kölcseynek,  hogy  a  novella  első  lapja  már  ki  volt 
szedve,  mikor  a  harmadikat  még  meg  sem  írta.' 
Utóbb  egészen  kitagadta  e  munkáját,  a  mennyiben 
művei  1851-iki  kiadásából  kihagyta.  A  vándor  Rónai 
Dezső.  Rónai  és  Ilonka  szerették  egymást.  Rónai 
egyszer  hirtelen  haragban  embert  ölt,  megszökött, 
beállott  katonának  és  Hadik  ezredében  kiszolgálta  a 
porosz  háborút.  Azután  még  8  évig  a  poroszoknál 
szolgált  s  most  végre  hazajött.  Itthon  Ilonka  azt  a 
hírt  vette,  hogy  Pirnánál  elesett.  Megsiratta  és  férj- 
hez ment  Gácsi  Andráshoz.  Rónai  felkeresi  Gácsiékat 
s  látva  családi  boldogságukat,  egy  búcsúlevélben  fel- 
fedi magát  és  öngyilkos  lesz. 

A  novella  közvetlen  forrását  nem  ismerjük,  de 
ugyanazt  a  tárgyat  dolgozza  fel,  melyet  utóbb  Tenny- 
son  gyönyörű  költői  elbeszélésében  az  Arden  Enoch- 
ban  (1864).  Bajza  gyönge  művét  természetesen  nem 
hasonlíthatjuk  Tennyson  remekéhez.  Méltán  hányta 
Kölcsey  Bajza  szemére  a  lélektani  indokolás  hiányát.^ 
Az   előadás   természetellenes,   a   befejezés   elnagj^olt. 

Két  eredeti  magyar  tárgyú  történeti  novellája 
Walter  Scott  hatását  mutatja.  A  scotti  hatás  azonban 
jobbára  csak  külsőségekben  nyilvánul :  egy  nem  léte- 
zett magyar  lovagvilág  rajzában  klastromokkal,  éjféli 
párbajokkal,  nőragadással,   kísérteties   lényekkel  stb. 

^  V.  ö.   Király  György:   A   Szép   Ilonka  keletkezése.  Egy. 
Phil.  Közi.  1910.  231 1.  és  Darvas  János  czikkét  u.  o.  1913.  290. 1. 
«  Irod.-tört.  Közi.  1910.  366.  1. 
3  Kölcsey  munkái,  X.  249.,  353.  1. 

Nagyon  szigorú  mértéket  különben  nem  jogos  Bajza 
e  novelláira  alkalmazni,  mert  a  költő  egyiket  sem 
adta  ki.  Értékük  egyébként  annyira  különböző,  hogy 
bajos  Toldynak  elhinni,  hogy  mind  a  kettő  1831-ből 
való. 

A  fekete  lovag  tárgya  már  1823  végén  foglalkoz- 
tatta, a  mikor  drámának  akarta  feldolgozni.  A  terv 
főleg  azon  szenvedett  hajótörést,  hogj'  nem  tudta, 
miként  tegyen  tragikus  hőssé  egy  gyilkost  (VI.  37). 
Később  már  novellának  szánja,  gyakran  emlegeti, 
hozzá  is  fog  megírásához,  majd  abbahagyja,  mert 
„idétlen  nyomorék "-nak  tartja  (VI.  41,  53,  56,  83, 
192).  A  történet  színhelye  a  hevesmegyei  Hasznosvár 
és  vidéke,  ideje  a  XVII.  század  eleje,  hőse  a  fiatal 
Endre  gróf.  Endre  a  kegyetlen  István  grófnak  a  fia. 
István  grófot  a  nép  Zsarlónak  nevezi  s  nem  ok  nél- 
kül, mert  nemcsak  jobbágyait  zsarolja  kegyetlenül, 
hanem  titokban  még  rablóbandát  is  tart.  Endre  merő 
ellentéte  apjának,  szelíd,  jószívű.  A  fiatal  gróf  bele- 
szeret apja  egy  erdészének  lányába,  Dorogi  Emel- 
kába.  Apja  természetesen  hallani  sem  akar  a  frigyről 
s  mivel  Endre  nem  hajlik  meg  akarata  előtt,  elzárja 
Hasznosvárában,  azt  híresztelvén  el,  hogy  Pozsonyba 
küldte.  Emelkával  elhiteti,  hogy  Endre  hűtlen  lett 
hozzá  és  hozzákényszeríti  a  gaz  Hornyához.  Az 
esküvő  napján  Zsarló  egy  elcsapott  haramiavezére 
bosszúból  kiszabadítja  Endrét.  Endre  az  esküvőre 
vágtat,  de  már  későn  ér  oda,  megtörtént  a  házasság- 
kötés. Apját  meg  akarja  ölni,  de  csak  súlyosan  meg- 
sebesíti. 0  maga  a  Zagyvába  vész,  a  hová  Emelka 
is  beleöli  magát.  A  néphit  szerint  Endre  viharos 
éjjeleken  fekete  lovon  és  fekete  fegyverzetben  ott 
száguldozik  a  Zagyva  partján. 

Bajza  e  novelláját  saját  megjegyzése  szerint  egy 
néprege  után  írta.  A  néprege  nem  ismeretes.  A  cse- 
lekvény idején  Hasznosvár  urai  a  Pásztói  és  Hasznosi 
Pászthóyak  voltak,  az  ősi  Ráthold-nemzetségből.  A  csa- 
lád éppen  kihalóban  volt.  ügy  látszik,  e  család  pusz- 
tulását irta  meg  Bajza  valami  néprege  után.  A  novella 
nincsen  egészen  kidolgozva.  A  második  fejezet  pél- 
dául eleinte  rögtön  az  első  után  játszik,  majd  min- 
den magyarázat  nélkül  jóval  később.  Aesthetikai 
értéke  semmi.  Érdekes  azonban  benne  az  a  nagy 
realitás,  melylyel  a  rablóvilág  rajzolva  van.  A  gyer- 
mekkorában hallott  rablóhistoriák  mellett  főleg  Schiller 
Ráuberjeinek  hatására  kell  gondolnunk.  Hatott  a 
novellára  Kisfaludy  Stibor  vajdája  is.  Zsarló  mintája 
Stibor,  Endréé  Rajnáid,  Emelkáé  Gunda. 

E  novellához  képest  nagy  haladást  mutat  Kámor 
czímü  regénytöredéke.  A  regény  tárgya  a  nógrádmegyei 
Kámor  vára  tulajdonosainak,  a  Diósjenői  Jeney-család- 
nak  pusztulása  V.  László  idejében.  A  töredék  1456 
júniusában  játszik,  de  visszatekintésekkel  egész 
1440-ig.  Ez  időben  a  vár  ura  Jeney  András  volt. 
Felesége  Forgách  Mária,  gyermekük  Kálmán.  Jeney 
Hunyady  János  több  hadjáratában  résztvett  s  a  vezér- 
nek feltétlen  híve.  Történt  egyszer,  hogy  az  ifjú 
Kálmán  véletlenségből  elgázolt  egy  kis  czigánygyer- 
meket.  A  gyermek  anyja  megátkozta  a  Jeney-családot, 
hogy  a  várandós  Jeneyné  leányt  szüljön,  kinek  csoda- 
szépsége a  család  vesztét  okozza.  Az  átoktól  két- 
ségbeesett anya  megszülvén  leányát,  Lórát,  meghal. 
Lóra  gyönyörű  hajadonná  serdül,  kit  az  ország  ifjai 
körülrajonganak.  1456  júniusában  Jeneyék  nagy  vadá- 
szatot rendeznek.  Az  ünnepélyt  megzavarja  Móré 
Tamásnak,    Czillei  emberének    kihívó    magaviselete. 

E  viselkedés  cselt  fedezett.  A  míg  ugyanis  Móré  Kál- 
mánt párbaj  czímén  messze  csalja,  Lórát  és  kísérő- 
nőjét  ismeretlen  vitézek  elragadják.  Mikor  Kálmán 
észreveszi  a  cselt  és  a  rablók  üldözésére  indul,  maga 
Czillei  —  Kálmán  nem  ismeri  fel  —  kel  vele  pár- 
bajra és  súlyosan  megsebesíti.  Egy  klastrom  mellett 
hagyja  a  holtnak  vélt  Kálmánt.  A  barátok  ápolása 
már  másnapra  annyira  talpra  állítja  a  fiatal  Jeneyt, 
hogy  hazamehet  apja  temetésére.  Az  öreg  urat  ugyanis 
Lóra  elrablásának  hírére  szélütés  érte  és  miután 
éjszaka  egy  lélekjelenés  hirdette  neki  családja  végső 
romlását,  reggelre  meghalt.  A  temetés  után  Kálmán 
útrakel  Budára,  miután  egy  boszorkány  megerősítette 
abban  a  gyanúban,  hogy  húga  elrablásában  benne 
van  Czillei  keze.  Lóráékat  ezalatt  rablóik  Buda  kör- 
nyékére hozták.  Itt  egy  látszólagos  küzdelem  után 
egy  magát  Csoma  Lászlónak  bemutató  királyi  testőr 
kiszabadítja  és  Solymárra,  a  király  egy  kis  várába 
kíséri  őket.  Ez  a  Csoma  László  maga  a  király,  a  ki 
számára  Czillei  azért  rabolta  el  a  lányt,  hogy  elvonja 
figyelmét  az  épen  összeülő  országgyűlésről,  melyen 
meg  akarja  buktatni  Hunyadit  Itt  szakad  meg  a 
regény. 

A  mi  a  forrást  illeti,  nem  számolhatunk  be  vele. 
Tény  az,  hogy  a  történelem  nem  tud  V.  László  e 
kalandjáról,  a  genealógia  nem  ismeri  ezt  a  Jeney- 
családot,  sem  a  regényben  szereplő  Forgáchokat.^ 
De  ha  egészen  bizonytalanok  is  a  regénytöredék  tör- 
téneti alkatelemei,  bizonyos,  hogy  jól  meg  tudta  adni 
a  történeti  színt  Bajza  művének.  A  történelmi  viszo- 


'  V.  ö.  Bártfai  Szabó  László :   A  Hunt-Paznan  nemzetség- 
ben Forgdch-család  története,  1903. 

nyok  beható  ismeretét  árulják  el  lépten-nyomon  sorai. 
László  király  neveltetését  például  tisztán  történeti 
szempontból  is  érdekesen  írja  le.  Jellemrajz  tekinte- 
tében is  kiválik  e  regény  elbeszélései  közül.  Külö- 
nösen kiemelkedik  finomságával  Lóra  jellemzése,  a 
kinek  regényes  hajlandóságára  volna  úgy  látszik  bazi- 
rozva  a  cselekvény.  Az  elbeszélés  is  itt  a  legfolya- 
matosabb.  Azonban  elhibázottnak  látszik  Czillei  sze- 
repe. Nagyon  kevéssé  érthető,  hogy  mer  éppen  ország- 
gyűlés idején  ilyen  koczkázatos  leányrablást  meg- 
kísérlem s  hogy  miért  kell  az  amúgy  is  egészen 
befolyása  alatt  álló  fiatal  király  figyelmét  ily  módon 
elterelni  az  országos  ügyekről.  A  kísérteties  elem  itt 
sem  sikerült,  sőt  egészen  felesleges.  Mindent  össze- 
vetve, kár  hogy  el  nem  készült  a  regény.  A  Jósika 
előtti  magyar  történeti  regénynek  ez  lett  volna  Kis- 
faludy Tihamérja  mellett  talán  a  legjelentékenyebb 
képviselője.^ 

Aesthetikai  szempontból  éppen  nem  jobb  az  eddi- 
gieknél Bajza  egyetlen  társadalmi  novellája,  az  Ottilia. 
Tervével  már  a  pozsonyi  években  foglalkozott  (VL 
78,  85,  147),  de  csak  1832-ben  írta  meg.  Szépfalvi 
Ottiliát  léha  és  durva  apja  Walberghez  akarja  kény- 
szeríteni, mert  tartozik  Walbergnek.  A  míg  Szépfalvi 
és  Ottilia  Németországban  dőzsölnek,  Ottilia  és  öcscse 
egy  öreg  rokonuknál,  Szegfynél  nevelkedik.  Szegfyék 
egy  rokona,  dr.  Várkonyi  orvos  bemutatja  a  család- 
nál barátját.  Szamosvárit.  Szamosvári  és  Ottilia  egy- 
másba szeretnek,  de  vallomásig  soha  nem  jutnak, 
Ottilia   kolostorba    készül,    hogy    Walbergtől    szaba- 

^  A  regény  egy  szakasza  {Az  őrült)  élénken  emlékeztet 
Goethe  Wertherjének  egy  episodjára.  V.  ö.  Werther  Bajza 
Jenö-féle  fordítását  144—148,  1. 

dúljon.  Mikor  apa  és  vőlegény  megérkeznek,  Szép- 
falvi hallani  sem  akar  a  kolostorbamenetelröl.  Sza- 
mosvári és  Walberg  összevesznek,  párbajt  vívnak, 
melyben  Walberg  súlyosan  megsebesül.  A  párbaj  híre 
az  amúgy  is  beteg  Ottiliát  megöli.  Szamosvárit  az 
őrület  kerülgeti. 

A  történet  forrása  Toldynak  Bajzához  intézett 
1823  október  2-iki  levele  (M.  Tud.  Akadémiában). 
Ebben  Toldy  elmondja,  hogy  bécsi  tartózkodása  alatt 
egy  öreg  nyugalmazott  őrnagy  lányával  lettek  egy- 
másba szerelmesek.  A  szerelem  reménytelen,  mert  a 
lányt  apja  —  anyja  nem  él  —  egy  idősebb  gazdag 
kereskedőnek  szánta.  A  lány  klastromba  készül.  Ez 
a  szerelmi  kaland  is  természetesen,  mint  annyi  más, 
nagyon  felületesen  érintette  az  ekkor  még  éretlenül 
csélcsap  Toldyt,  de  úgy  látszik,  mély  rezgésbe  hozta 
a  wertheri  hangulatokban  élő  Bajza  baráti  szivét. 
Ehhez  az  adott  történethez  kigondolt  még  egy  kis 
szegényes  cselekvényt,  azt  felczifrázta  wertheri  és 
saját  emlékeiből  való  reminiscentiákkal  és  kész  volt 
a  novella.  A  lélekrajz  gazdagságának  és  mélységének 
kellene  benne  a  cselekvény  szegényességét  pótolnia, 
de  bizony  ebből  sem  igen  találunk  semmit  sem.  Mégis 
ez  a  legérdekesebb  novellája,  mert  lassanként  teljesen 
beleélte  magát  Toldy-Szamosvári  helyzetébe  és  Sza- 
mosvári alakjában  saját  magáról  adott  —  igaz,  elég 
színtelen   —  jellemrajzot. 

Mikor  a  wertheri  reminiscentiákat  belevitte  az 
amúgy  is  wertheri  helyzetű  Toldy-féle  szerelmi  tör- 
ténetbe, már  saját  wertheri  hangulatát  oltotta  be  a 
cselekvén3'be.  A  hogy  a  novella  ma  előttünk  áll,  tisz- 
tára Werther- utánzat  benyomását  kelti,  a  Kármán 
Fannijából   való    szerepcserével :    a   lány   pusztul  el, 

nem  a  férfi,  Wertherből  való  a  levélforma  is  s  a 
novella  számos  helye  és  jelleme.  Milyen  hasonló  pél- 
dául a  kiindulópont.  Werther  is,  Szamosvári  is  éppen 
megérkeznek  valahova,  kitépték  magukat  a  megunt 
környezet  és  szerelem  karjaiból.  Értesítéseiket  egy- 
egy  barátjuknak  küldik.  Mindegyiknek  özvegy  édes- 
anyja van,  a  kinek  az  az  óhaja,  hogy  fiuk  hivatalba 
lépjen.  De  ők  író  emberek,  a  kiknek  kevés  kedvük 
van  a  hivatalos  élethez.  Irtóznak  minden  pedan- 
teriától,  húzódoznak  a  társaságtól  is,  pedig  kellemes 
társalgók.  Nagy  lelki  finomságuk  képzelődő,  érzékeny 
természetük  mellett  is  kedves  emberekké  teszi  őket. 
Szívesen  állanak  szóba  a  nép  egyszerű  gyermekeivel 
és  körükben  meglehetős  népszerűségre  is  tesznek 
szert.  Ideáljukat  egyformán  szerencsétlenül  választják 
meg:  Ottilia  is,  Lotti  is  menyasszonyok. 

Még  bajzaibbá  lett  Szamosvári  Bajza  néhány  sze- 
mélyes emlékének  a  regénybe  olvasztásával.  Az  öreg 
Szegfy  nyilatkozatai  Kazinczy  nyelvrontásáról  (II.  194) 
Rédey  és  Bajza  hajdani  beszélgetését  hozzák  eszünkbe 
(VI.  18).  Bajzái  emlék  az  is,  hogy  Ottilia  már  ismerte 
Szamosvárit  néhány  verséből,  mielőtt  találkoztak  volna 
(VI.  111 ;  II.  197).  Tudjuk,  hogy  Bajza  milyen  sokra 
tartotta  Kisfaludy  Károlyt  és  Kölcseyt  s  íme  Szamos- 
váry  nagy  előadást  tart  róluk  (ü.  198 — 200)  elszavalja 
a  Bú  kél  velemet,  melyet  a  szerkesztő  vele  előlegesen 
közlött  a  jövő  évi  Aurorából.  Itt  egyszer  egészen 
lerántja  Bajza  az  álarczot  Szamosváriról. 

Eveken  át  élt  és  fejlődött  lelkében  ez  a  Szamos- 
vári. Végre  megírta  a  személyes  dal  és  a  helyzetdal 
korszakainak  mesgyéjén:  magát  rajzolván  benne  elkép- 
zelt helyzetekben,  elképzelt  cselekvésben.  A  történet 
idejét   a   pozsonyi  diéta  idejébe  helyezte,  a  mikor  a 


A   KÖLTŐ  223 

wertheri  hangulat  a  legerősebben  vett  erőt  lelkén. 
E  wertheri  hangulatba  belevitte  azt  a  hangulatot, 
mely  lyrájában  ez  időben  uralkodott.  Ugyanaz  a  sej- 
telmes végzet  kormányozza  novellája  embereit,  a  mely 
végzet  számára  lehetetlenné  tette  a  boldogságot  e 
gyászhouban  s  a  mely  végzet  különben  átvonul  vala- 
mennyi novelláján.  És  a  mint  mintája  Werther,  úgy 
ez  a  lelkében  uralkodó  sötét  végzet  is  egj'aránt  csak 
szomorú  megoldást  engedett  Szamosvárija  számára. 
Ezért  ez  a  legérdekesebb  novellája.  Magát  rajzolja 
benne.  Nem  nagy  művészettel,  de  arra  elég  világosan, 
hogy  megérthessük,  hogy  ő  is  olyannak  látta  magát, 
a  milyennek  mások,  lelkének  elemzői. 

V.  Második  szinigazgatóság. 

I. 

1833  július  7-én  kezdte  meg  Budán  a  kassai  szín- 
társulat drámai  része  előadásait.  Eredetileg  csak  ven- 
dégszereplésre jöttek  a  fővárosba,  de  Pest  vármegye 
pártfogása  alá  vette  őket  s  a  társaság  véglegesen  itt 
maradt.  Ezóta  van  állandó  magyar  játékszín  Buda- 
pesten. A  fővárosi  sajtó,  különösen  a  két  szépirodalmi 
lap,  a  Honművész  és  a  Rajzolatok,  hivatásának  ismerte 
figyelemmel  kisérni  az  előadásokat,  referádáival  fel- 
hívni rájuk  a  közönség  érdeklődését  és  megjegyzé- 
seikkel bírálatot  gyakorolni  színészek  és  drámák 
felett.  A  magyar  szini  kritika  azonban  még  a  magyar 
színészetnél  is  rövidebb  és  jelentéktelenebb  múltra 
tekinthetett  vissza.  Természetesen  még  kevésbbé  is 
felelhetett  meg  igazi  hivatásának.  Jóakarat,  hazafias 
lelkesedés  volt  a  bírálókban,  de  elméleti  képzettség, 
színpadi  ismeret  vajmi  kevés.  Bajza  első  ifjúsága 
óta  beható  dramaturgiai  tanulmányokat  folytatott  s 
ezért  nagyon  bántotta  a  magyar  szini  kritika  elmara- 

doítsága.  Látta,  hogy  a  nálunk  divatos  kritikai  modor 
egészen  hatástalan,  mert  a  színészek  joggal  nem 
adnak  semmit  sem  avatatlan  bírálóikra,  de  nehezen 
szánta  rá  magát  egy  új  mezőre  kilépni,  a  hol,  jól 
tudta,  rája  még  sok  harcz  vár. 

Talán  még  sokáig  tűrte  volna  Garay  üres  magasz- 
talásait  a  Honművészben  és  Hazucha  (X.  et  Comp.) 
felületes  leczkéztetéseit  a  Rajzolatokban,  ha  Hazucha 
egy  dölyfös,  önhitt  czikke  felszólalásra  nem  készti. 
Hazucha  ugyanis  1836  februárjában  (Rajzolatok  1836. 
13.  sz.)  kijelentette,  hogy  ezután  a  színészek  játéká- 
val nem  foglalkozik  bírálataiban,  mert  a  színészek 
nem  hallgatnak  baráti  tanácsaira.  „Fejőkben  annyira 
zúg  a  nagy  szél  és  kering  a  gőz,  szívok  annyira  in- 
gerlékeny, hogy  akárki  bizvástabb  oda  mehet  a  tömött 
darázsfészket  piszkálni,  bizvástabb  rászánhatja  magát 
egy  felbőszült  gulyának  útját  állani,  mint  a  leg- 
kisebb színész  ellen  is  a  legkisebb  kifogást  tenni. 
Pedig  sok  részben  még  mesterségök  ábécéjét  sem 
sajátították  el." 

Bajzát  nagyon  felbosszantotta  Hazuchának  ez  a 
goromba  czikke  és  hamarosan  megtette  rá  a  maga 
megjegyzéseit  {A  magyar  szinészeti  bírálókhoz.  Tár- 
salkodó 1836.  19.  sz.).  Megállapítja,  hogy  X.  et  Comp.- 
nak  semmi  joga  sincs  azt  kívánni,  hogy  elvtelen,  tév- 
tanokkal  telített  bírálatait  a  színészek  figyelembe  ve- 
gyék. Hazucha  igazságtalan  a  színészek  iránt,  mert 
nem  veszi  tekintetbe  szűkös  körülményeiket,  holott 
éppen  a  színész  tarthat  leginkább  számot  méltányos- 
ságra. Mert  ő  nem  fellebbezheti  meg  bírálói  ítéletét 
az  utókorhoz.  Hazucha  bíráló  eljárása  is  alapjában 
elhibázott.  „A  művészetnek  olly  nemében,  melly  nálunk 
theoretíce  egészen  új,  practice  pedig  bölcsőjében  van, 

Dr.  Bajza:  Bajza  József.  15 

nem  szabad  és  nem  lehet  czélirányosan  csak  kimerítő 
bírálatokat  adni"  (V.  10).  Hazucha  pedig  megokolat- 
lan  ítéleteivel,  általánosságban  mozgó  fejtegetéseivel 
ezt  épenséggel  nem  tette  meg.  De  jól  is  tették  a 
színészek,  hogy  nem  hallgattak  a  Rajzolatokra,  mert 
a  dolog  úgy  áll,  hogy  ha  színészeinknek  theoretikus 
ismereteik  nincsenek  is,  legalább  vannak  praktikus 
tapasztalataik,  míg  bírálóink  theoriában  és  praxisban 
egyaránt  járatlanok. 

Bajzának  a  Rajzolatokban  ketten  is  feleltek :  Mun- 
kácsy János,  a  folyóirat  hiúságáról  nevezetes  szer- 
kesztője és  Hazucha  (Rajzolatok  1836.  20 — 21.  sz.). 
A  Bajzára  szórt  szidalmak  mellett  panaszkodnak,  hogy 
Bajza  baráti  figyelmeztetés  helyett  a  nyilvánosság 
előtt  ilyen  kíméletlenül  rohanja  meg  őket.  A  Bajza 
által  kívánt  részletes  bírálatokra  nincs  tér  egy  szép- 
irodalmi lapban.  Nem  is  értik,  hogy  mert  Bajza  má- 
soktól kimerítő  bírálatot  kívánni,  mikor  jelen  támadása 
is  csupa  indokolatlan  állításból  áll.  Különben  is  furcsa, 
hogy  a  budai  színészek  megbírálásába  beleszól,  mikor 
egész  télen  nem  volt  látható  a  színházban. 

Ámbár  a  Rajzolatok  Bajza  támadásának  hatása 
alatt  egészen  megszüntették  X.  et  Comp.  bírálatait 
(Rajz.  1836.  36.  sz.),  mégsem  hagyta  Bajza  válasz 
nélkül  Munkácsyékat.  A  Kritikai  Lapok  utolsó  kötete 
hozta  terjedelmes  feleletét  {Dramaturgiai  és  logikai 
leczkék  magyar  szinhírálók  számára.  Krít.  Lap.  VII. 
31 — 145).  Kifejti,  hogy  a  nyilvánosság  előtt  elköve- 
tett hibákat  a  nyilvánosság  előtt  kell  megróni.  0  a 
Rajzolatok  bírálatainak  ürességét  vitatja,  ehhez  nem 
kellett  látnia  az  előadásokat.  Ha  helyszűke  miatt  nem 
adhatnak  terjedelmes  bírálatokat,  inkább  szóljanak 
kevesebb  darabról,  de  azokról  azután  behatóan.  Hogy 

bebizonyítsa  X.  et  Comp  bírálatainak  tartalmatlansá- 
gát,  mindent  kiír  belőlük,  a  mi  a  színészek  játékára 
vonatkozik  és  végtelen  türelemmel  mutatja  ki  hibáikat. 

A  czikknek  legérdekesebb  oldala  azonban  nem  az, 
hogyan  zúzza  össze  Munkácsyékat,  hanem  azok  a 
dramaturgiai  tanítások,  melyeket  vitairatába  beleszó. 
Elvei  nem  újak,  nem  is  valami  mélyrehatóak,  de  na- 
gyon praktikusak,  használhatók.  Irodalmunknak  ez  az 
első  számbavehető  dramaturgiája.  Okulással  és  ha- 
szonnal olvashatta  színész  és  író  egyaránt.  Főforrása 
Goethe  egy  kis  munkája  {Regein  für  Schauspieler)^^ 
némileg  kiegészítve  Engel  mimikájából.  De  hanem 
nagyon  eredeti  is,  bizonyos,  hogy  a  kor  egyetlen  ma- 
gyar írója  sem  rendelkezett  annyi  dramaturgiai  isme- 
rettel, mint  a  mennyiről  Bajza  itt  tanúságot  tesz. 

A  dramaturgiai  leczkék  lényege  a  következő : 
A  színész  kiejtésének  a  legtisztábbnak  kell  lennie, 
tőle  tanulja  a  közönség  a  legjobb  magyar  nyelvet. 
Ezért  tűnjön  el  valahára  a  dialektus  a  színpadról. 
A  szereptudás  alfája  a  művészetnek.  Azután  követ- 
kezik a  dictio.  Színészeink  nem  tudnak  szavalni.  A  né- 
met sentimentalís  dráma  valami  hamis  pathost  honosí- 
tott meg,  mely  főleg  a  verseknek  éneklésszerü  reci- 
tálásában  jelentkezik.  Szavalás  szerint  két  iskolára 
osztja  színészeinket,  az  ó  és  az  új  iskolára.  Az  első 
a  síró  és  éneklő  iskola.  Ennek  legtúlzóbb  képviselője 
Czelesztin,  legnemesebb  hajtása  Kántorné.  Ide  sorozza 
még  Dérynét,  Szentpéteryt,  Szerdahelyit.  Az  új  iskola 
a  természetes  díctióra  törekszik.  Ide  tartozik  Lendvay, 
Lendvayné,  Telepi,  Bartha,  Tóth,  Parázsóné.  Az  iskola 
legnagyobb  művésze  Megyeri,  legszélsőbb  képviselője 

'  V.  ö.  PfeiflFer  János :  Bajza  aesthetikai  dolgozatai.  1900. 
36.  1. 

Telepi,  a  kinél  gyakran  már  megszűnik  a  művészet 
és  elkezdődik  a  mindennapiság  országa.  Egressy  a 
két  iskola  között  áll.  A  természetesség  hajhászásának 
nem  barátja,  mert  ez  a  művészet  rovására  megy.  Ezt 
különösen  a  testtartással  kapcsolatban  fejti  ki.  A  szí- 
nészek nem  egymásnak,  hanem  a  közönségnek  játsza- 
nak, ez  az  elv  irányítsa  a  színpadon  való  mozgásukat. 
Erre  nézve  számos  gyakorlati  tanácsot  ad.  A  jellem- 
ábrázolásnál a  költő  művébe  való  elmélyedést  sürgeti 
és  a  színész  kötelességévé  teszi  minél  inkább  meg- 
felelni a  szerző  intentióinak.  Csak  igen  nagy  művész 
színezheti,  árnyalhatja  a  szerepet. 

Bajza  ez  alapos  czikkével  a  vita  tulajdonképen 
eldőlt.  Kimutatta,  hogy  értéktelenek  a  Rajzolatok 
bírálatai  és  megmutatta,  hogy  milyen  szempontokkal 
lehet  helyes  bírálatokat  írni.  De  nem  azért  volt  Mun- 
kácsyékkal  dolga,  hogy  a  feleselésnek  hamarosan  vége 
legyen  (Rajz.  1836.  51.,  54 — 65.  sz.).  Munkácsy  és 
Hazucha  gyermekes  élczelődésekkel  és  Bajza  szavai- 
nak ügyetlen  kiforgatásával  replikázgattak,  mire  Bajza 
figyelmeztette  őket,  hogy  szószaporító  üres  fecsegé- 
sükkel  semmit  sem  segítenek  ügyükön  {Harmadszori 
szavam.  Társalkodó  1836.  60.  sz.).  Mivel  Bajza  e 
czikke  a  Társalkodóban  jelent  meg,  Munkácsy  ott  is 
akart  rá  felelni,  de  Helmeczy  a  czikket  nem  közölte. 
Erre  nekiment  a  Rajzolatok  a  Társalkodónak,  majd 
a  két  lap  kölcsönösen  egy  csomó  nagyon  kevéssé 
szellemes  epigrammát  adott  ki  egymás  ellen  (Rajz. 
1836.  61.,  63.,  64.,  66.,  67.  sz.  Társ.  1836.  63.,  66., 
77.  sz.). 

Bajza  első  dramaturgiai  czikke  háborúba  keverte 
Garayval  is.  A  Honművész  színi  kritikusa  sértőnek 
találta  magára  Bajza  elvető  ítéletét  az  eddigi  magyar 

játékszini  bírálatokról  és  felszólalt.  Hivatkozott  a  szí- 
nészek elismerő  nyilatkozataira  és  kifejtette,  hogy 
bírálatainak  kettős  czélja  van,  egyrészt  nyilvánossá 
akarja  tenni  a  színészetet,  másrészt  adatokat  akar 
feljegyezni  az  utókor  számára  (Honművész  1836. 
27  sz.).  Bajza  válasza  {Néhány  szó  a  Honművész  színi 
TcritiJcáiról.  Krit.  Lap.  VII.  151 — 161.)  szerint  magán- 
körben tett  állítólagos  nyilatkozatok  nyilvános  vitában 
semmit  sem  nyomnak  ;  a  színészet  nyilvánossá  téte- 
lére nem  volt  szükség  Garay  bírálataira,  melyekből 
az  utókornak  sem  lesz  semmi  haszna,  mert  koruk 
színészetének  a  legvísszásabb  képét  adják.  Inti  Garayt, 
ne  vegye  oly  könnyen  dolgát,  az  irodalom  sok  nemé- 
ben próbálkozott  már,  de  eddig  számbavehetót  csak 
lyrában  alkotott. 

Garay  sietett  a  maga  „jókedvű**  válaszával  (Hon- 
művész 1836.  56 — 59.  sz.),  de  kínos  szellemeskedé- 
seken  kívül  semmi  okosat  sem  tudott  kihozni.  Bajza 
ezt  a  tényt  leszegezte  {Befejező  szó  Oaraynak.  Társ. 
1836.  60.  sz.),  mire  Garay  őt  nagy  diadallal  pervesz- 
tesnek hirdette  ki  (Honművész  1836.  62.  sz.). 

A  Honművész  szerkesztője,  Mátray  Gábor,  azonban, 
úgy  látszik,  más  véleményben  volt,  mint  Garay,  mert 
egy  hosszú  czíkket  írt  lapja  védelmére  (Honművész 
1836.  64—68.  sz.).  Ez  a  czikk  előnyösen  válik  ki  a 
vita  Bajza-ellenes  iratai  közül  hangjának  nyugodt 
tárgyilagosságával.  Mátray  szerint  Bajza  többet  kíván 
lapjától,  mint  a  mennyit  ő  eleve  ígért.  Programmja 
szerint  csak  játékszíni  tudósításokat  akart  adni  s  nem 
bírálatokat.  (Ez  igaz  is,  de  Bajza  szerint  ezeknek  nincs 
hasznuk.)  Nem  is  lehet  még  eg}'előre  olyan  Bajza- 
kívánta bírálatokat  adni,  mert  sem  színészetünk,  sem 
íróink  nem  bírják  ezt  meg,   még   a  fővárosban   sem, 

annál  kevésbbé  a  vidéken.  Meg  van  győződve  róla, 
hogy  az  utókornak  így  is  szolgálatot  tett. 

A  pörnek  harmadik  ága  volt  a  Kovacsóczyval  való 
vita.  Ez  Szemlélő  czímü  lapjában  Parttalan  aláírással 
egy  czikket  írt  a  dramaturgiai  vitáról.  A  czikk  azt 
mondja,  hogy  „Bajza  úrnak  sokban  igaza  van,  X.  et 
Comp.  uraknak  kevésben  nincs  igazuk  és  mindkettő- 
nek egyetembe  teljes  igaza  van".  Bajzát  felszólítja, 
hogy  ha  elégedetlen  az  eddigi  szini  bírálatokkal,  írjon 
jobbakat  (Szemlélő  1836.  31—32.  sz.).  Bajza  egészen 
röviden  reflectált  e  naivságokra  [Pro  memória.  Krit. 
Lap.  VII.  146  —  150).  Kéri  Kovacsóczyt,  hogy  ne  ter- 
helje a  közönséget  ilyen  sületlenségekkel.  Erre  Kova- 
csóczy  azt  felelte,  hogy  Bajza  irodalmi  dictatornak 
képzeli  magát,  a  ki  ellenfeleire  „dorongerdővel"  tá- 
mad (Literatúrai  Lapok  1836.  31 — 32.  sz.). 

Bajza  sem  Mátraynak,  sem  Kovacsóczynak  nem 
felelt  s  ezzel  lezárult  a  dramaturgiai  vita.  Hogy  Bajza 
ismét  győzött,  az  már  nem  is  volt  meglepő  s  nem  is 
ebben  van  a  polémia  jelentősége.  Az  sem  nagyon 
fontos,  hogy  Bajza  két  újabb  elkeseredett  ellenségre 
tett  szert,  Munkácsyra  és  Garayra.  Jelentékenyebb  már 
az,  hogy  e  vitának  köszönhetjük  az  első  magyar 
dramaturgiát  és  hogy  e  vita  még  inkább  a  színészetre 
terelte  a  közönség  figyelmét.  A  legfontosabb  azonban 
az,  hogy  Bajza  egy  új  területre  lépett,  mely  téren  több 
mint  egy  évtizedig  a  legnagyobb  odaadással  és  sok 
eredménynyel  működött  és  hogy  ez  az  új  térre  lépés 
egyszersmind  irodalmi  szervező  ténykedésének  egy 
újabb  fontos  állomása  volt.  Bizonyos,  hogy  Hazucha 
és  Garay  bírálatainak  minden  tökéletlenségük  mellett 
is  megvan  a  maguk  érdeme,  hogy  a  színészet  e 
korára  nézve  valóban  elsőrangú  források,  de  bizonyos 

az  is,  hogy  irodalmunk  akkori  fejlettségéhez  képest 
sem  voltak  már  megfelelőek.  Mátrájának  a  maga 
szempontjából  igaza  volt,  de  Bajza  vele  szemben  az 
irodalmi  fejlődés  újabb  fokát  képviselte.  Elérkezett 
az  idő,  hogy  a  szini  kritika  kiemelkedjék  a  kezdet- 
legesség stádiumából.  Bajza  vállalta  magára  reformá- 
lását.  E  pörben  tönkreverte  a  régi  szini  kritikát  s 
egy  évre  rá  az  Athenaeumban  szerkesztőtársaival 
megalapította  az  újat. 

II. 

A  mikor  ez  a  vita  folyt,  már  épült  a  Grassalkovich- 
telken  Pest  vármegye  színháza.  A  míg  az  országgyű- 
lés, Pest  városa,  Széchenyi  egyre  csak  tervezgetett, 
addig  Földváry  Gábor,  a  megye  nagyerélyű  alispánja 
megépítette  a  színházat.  Sokféle  szempontból  hibáz- 
tatták Földváry  színházépítését,  de  bizonyos  az,  hogy 
félszázad  lelkes  és  eredménytelen  szavalgatásával 
szemben  ő  a  tett  embere  és  hogy  végre  is  neki  kö- 
szönhetjük a  Nemzeti  Színházat.  E  téren  is  annak 
mutatkozott,  a  minek  minden  téren,  Vas  Gereben  al- 
ispánjának, a  régi  magyar  közélet  egyik  legnagyobb 
alispánjának. 

Pest  megye  már  régóta  pártfogolta  a  fővárosi 
színészetet.  A  budai  magyar  játékszín  az  ő  felügye- 
lete alatt  állott,  ő  nevezte  ki  igazgatóit,  a  kik  a  megye 
utasításai  szerint  jártak  el,  a  megyének  számoltak 
be.  Ezért  a  megyének  nagy  gyakorlata  volt  már  a 
színházi  ügyek  intézésében,  vezetésükre  külön  állandó 
bizottsága  volt.^  Mégis  nem  kis  zavarban  voltak,  mit 

*  A  Nemzeti  Szinház  történetét  eddig  Vahot  Imre  irta  meg 
legrészletesebben   (Magyar  Thália  1853),   de  éppen  nem  kriti- 

kezdjenek  az  állandó  színházzal.  Először  bérbe  akar- 
ták adni,  de  nem  akadt  bérlő.  Erre  a  megye  egy 
színházi  részvénytársaságot  alakított  és  felügyeleti 
joga  épségbentartásával  erre  bízta  a  színházat.  Egy- 
egy  részvény  ára  50  forint  volt  és  1840-ig  403  rész- 
vényes akadt.^  Természetesen  a  részvényesek  eleve 
tisztában  voltak  vele,  hogy  részvényeik  jövedelmezni 
nem  fognak,  jó,  ha  pénztik  egészen  oda  nem  vész. 
Ez  a  részvénytársaság  1837  jún.  8-án  alakult  meg 
és  a  színház  vezetését  egy  választottságra  bízta  (gr. 
Ráday  Gedeon,  Fáy  András,  Ilkey  Sándor,  Nyáry 
Pál ;  pénztáros :  Gál  János,  jegyző :  Nyáry,  majd 
Ballá  Endre)  Földváry  elnöklete  alatt.  E  választmány 
első  feladata  volt  színigazgatót  keresni.  Különféle 
ötletek  után  Fáy  András  indítványára  (Figyelmező 
1840.  260.  1.)  Bajzát  hívták  meg  ez  állásra,  a  ki 
nagy  dramaturgiai  készültségének  csak  az  imént  adta 
tanújelét  és  a  ki  a  dramaturgiai  vita  folyamán  oly 
meleg  érdeklődést  mutatott  a  szinügy  iránt.  Bajza 
eleinte  vonakodott  a  felajánlott  állást  elfogadni,  mert 
az  Athenaeum  amúgy  is  nagyon  elfoglalta  és  jól  tudta, 
hogy  ez  állás  rengeteg  fáradsággal  fog  járni.  Végre  júl. 
26-án  meghajlott  a  választmány  bizalma  előtt  s  ő  lett 
a  Nemzeti  Színház  első  igazgatója.  Hivatalát  1838 
jún.  5-ig  vitte,  tehát  összesen  10  hónapig  és  10  napig. 

kailag.  A  színház  alapítására  nézve  igen  megbízható  adatok 
olvashatók  Badics  Fáy-jában  (303 — 307.  1.).  A  színház  megyei 
korára  (1837 — 1840)  vonatkozó  íratok  Pest  vármegye  levéltá- 
rában „őriztetnek",  értsd :  hányódnak,  kallódnak,  rothadnak. 
Némileg  felhasználta  már  e  forrást  Székely  József,  Magyar 
játékszín  1887.  ez.  munkájában. 

^  V.  ö.  Jelentése  a  pesti  nemzeti  színház  igazgatására  össze- 
állott részvényes  társasági  választottságnak.  Pest,  1840.  16. 1.  8°, 

Ez  az  aránylag  rövid  idő  igen  gazdag  volt  mun- 
kában és  hogy  nem  ugyanolyan  gazdag  lett  sikerek- 
ben, annak  nem  Bajza  volt  az  oka,  hanem  a  mostoha 
körülmények.  Első  és  legfőbb  baj  a  színház  czélsze- 
rűtlen  szervezete  volt.  Az  meg  a  kisebbik  baj  volt, 
hogy  voltak  a  színháznak  Bajzától  kevéssé  függő,  a 
megye  által  választott  tisztviselői  is,  hiszen  ezeket 
részben  Bajza  kérésére  adták  melléje.  így  1838  ja- 
nuárjától fogva  a  gazdasági  ügyeket  Földváry  és 
Ilkey  vitték.  (Figyelni.  1840.  255.  1.)  a  drámák  bírá- 
latát 1837  decz.  28-ika  óta  Bajza  mellett  Fáy  és 
Rosty  Albert  végezték.  Bajza  választásával  egy  időben 
felkérték  Mátray  Gábort,  hogy  a  színdarabokban  lévő 
énekekre  felügyeljen  és  terjeszszen  javaslatot  a  vá- 
lasztmány elé,  hogyan  kellene  az  operát  szervezni, 
(Athenaenm  1837,  II.  175.  1.)  majd  Mátray  lemondása 
után  1887  decz.  5-én  Rosty  Albertet  bízták  meg 
ugyanezen  feladattal,  sőt  az  operai  személyzetet 
egészen  alája  rendelték,  Bajzának  csak  fegyelmi  joga 
volt  felettük.  Ennél  nagyobb  baj  volt  az,  hogy  Baj- 
zának mindenben  meg  volt  kötve  a  keze.  Semmiben 
sem  intézkedhetett  szabadon,  mindenben  a  választ- 
mány utasításai  szerint  kellett  eljárnia.  Pl.  50  pengő 
forintnál  többel  nem  rendelkezhetett  havonta  függet- 
lenül (Athenaenm  1838.  ü.  518.  1.),  minden  további, 
még  a  legsürgősebb  kiadásra  is  előzetesen  kellett 
kérnie  a  válaszmány  felhatalmazását.  Bajzának  két- 
ségtelenül nagy  befolyása  volt,  kivált  eleinte,  a  vá- 
lasztmányra, de  mégis  kezdettől  fogva  meg  kellett 
alkudnia  a  választmányi  tagok  nézeteivel  és  később 
meg  egyenesen  jobb  meggyőződése  ellenére  kellett 
végrehajtania  a  választoiáuy  nem  egy  határozatát.  De 
ha  legalább  világosan   meg  lett  volna  jelölve   Bajza 

és  a  választmány  hatásköre  I  A  mit  ma  rábíztak,  abba 
holnap  beleszóltak,  a  mit  ma  elhatároztak,  azt  holnap 
megmásították,  a  mit  az  ő  utasításuk  szerint  csinált 
Bajza,  azért  utóbb  őt  gáncsolták  (V.  98.,  99).  Emel- 
lett a  választmányi  ülések  rendetlenül  tartattak.  Meg- 
határozott idejük  nem  volt,  néha  egy  héten  kétszer 
is  volt  ülés,  máskor  havonta  alig  egyszer.  így  persze 
gyakran  nem  intézkedhetett  Bajza,  csak  akkor,  mikor 
már  intézkedése  feleslegessé  vált.  Az  üléseken  a 
tagok  késedelmesen  jelentek  meg,  a  tárgysort  gyak- 
ran nem  intézték  el,  sőt  mivel  nem  voltak  elegen, 
határozat  nélkül  oszlottak  szét,  máskor  a  színház 
vitális  ügyeinek  elintézése  helyett  a  színésznők  szép- 
ségén vitatkoztak  (V.  98.,  99).^  Bajzának  valóban 
nagy  önmérsékletre  volt  szüksége,  hogy  a  választ- 
mánynyal hevesebb  összeütközései  ne  legyenek. 

Nemcsak  a  színház  szervezetével  volt  sok  baj, 
hanem  szervezésével  is.  A  színház  megnyitásának 
napja  aug.  22-ére  már  ki  volt  tűzve,  s  maga  az 
épület  sem  volt  készen.  A  színügyi  választmány  már 
jún  13-án  pörrel  fenyegette  az  egyes  vállalkozókat 
s  mégis  csak  az  utolsó  perczben  jött  annyira  a  meny- 
nyire rendbe  a  színház.  Még  aug.  22-én  délben  is 
egyaránt  dolgozott  az  épületen  kőműves,  asztalos, 
lakatos  (Ath.  1837.  II.  269).  A  felszereléssel  még 
rosszabbul  álltak.  Földváry  írja :  ,A  vármegye  a 
színházzal  csak  25  díszítményt  s  néhány  hónapra 
is  alig  számított  ruhatárt  adott  által,  a  zene-mű- 
szerek,   a    zenedarabok   pedig    s    általában    véve    a 

*  Pest  megye  levéltárában  megvannak  a  Bajza  igazgatása 
idejéből  az  1837  aug.  2.,  19,  23.,  szept.  17,  okt.  9.,  22., 
nov.  7.,  decz.  5.,  11.,  15.,  20. ;  1838.  jan.  17. ,  febr.  12.,  18., 
ápr.  29.,  máj.  5.,  11-iki  ülések  jegyzökönyvei. 

könyvtár  —  a  rossz  fordítású  s  csak  igen  nagy  szo- 
rultságban használható  régi  darabok  jegyzékét  kivéve 
—  egészen  hiányoztak.^  Mindezen  sürgősen  segíteni 
kellett.  Egyes  derék  iparosok  sok  mindenfélét  aján- 
dékozgattak  a  színháznak,  de  a  tervszerű  felszerelés 
feladata  Bajzára  maradt.  A  díszítmények  hiánya  visz- 
szahatással  volt  a  műsorra  is,  ezért  Bajza  két  szín- 
házi festőt  is  szerződtetett,  sok  szabót  foglalkoztatott, 
csakhogy  minél  gyorsabban  segítsen  magán.  Mikor 
aztán  volt  elég  díszitményük  és  ruházatuk,  kiderült, 
hogy  nincs  hely  számukra  az  épületben  s  kénytelenek 
voltak  a  felszerelést  bérházban  elhelyezni.  Ismételten 
baj  volt  a  színházi  gépezettel  is,  a  légszeszvílágítás 
meg,  melyre  nagyon  büszkék  voltak,  mert  a  Nemzeti 
Színház  volt  a  monarchia  első  légszeszszel  világított 
színháza,  csak  1838  márcz.  9-re  készült  el.  Bajza 
igazgatása  idején  fizettek  ruhákért  11413,  diszítmé- 
nyekért  2483,  zenei  felszerelésért  3125  forintot  az 
e  nemű  napi  kiadások  mellett.'^ 

Sok  gondot  okozott  Bajzának  a  megfelelő  sze- 
mélyzet összeállítása  is.  A  választmány  ugyan  már 
Bajza  megválasztása  előtt  vett  fel  színészeket,  de 
hogy  minden  szerepkörre  jusson  elegendő  színész  és 
hogy  a  színészek  tisztességes  fizetést  is  kapjanak, 
azt  Bajzának  kellett  kivívnia.  A  színészek  javarészét 
a  régi  budai  társaság  soraiból  szerződtették,  de  a  mutat- 
kozó hiányokon  vidéki  színészek  felvételével  segítettek. 
1837  decz.  15-én  a  színházi  személyzet  a  következő- 
képen alakult:  volt  20  színész,  köztük  4  énekes, 
11  színésznő  köztük  szintén  4  énekes,  2  gyermek- 
színész,  12 — 12  kardalos  és  kardalosnő,  28-tagú  zene- 

'  Jelentése  ...  a  részvényes  társasági  választottságnak.  1840. 
'  V.  ö.  a  Pest  megye  levéltárában   lévő  szinügji  iratokat. 

kar;  végeredményben  mindenféle  segédszemélyzettel 
142  alkalmazottja  volt  a  színháznak.^  Oly  szám  ez, 
milyennel  magyar  szinház  addig  nem  dicsekedhetett 
s  melyet  a  pesti  német  szinház  is  csak  nagy  operai 
személyzetével  haladt  meg  (Ath-  1838.  I.  222). 

Természetesen  ez  a  szám  nem  volt  végleges. 
A  választmányi  ülések  jegyzőkönyvei  sűrűn  értesí- 
tenek különféle  rangú  alkalmazottak  felvételéről  és 
elbocsátásáról  Jelentéktelenebb  alakokról  nem  szólva, 
mindjárt  a  legelső  időben  volt  egy  olyan  elbocsátás 
és  egy  olyan  fel  nem  vétel,  mely  a  színházra  nagy 
veszteség  volt.  Az  első  a  budai  társulat  ünnepelt  tra- 
gikájának,  Kantoménak  elbocsátása  volt.  Kantomét 
még  a  választmány  vette  fel,  ő  azonban  a  köteles 
időre,  augusztus  elsejére,  nemcsak  meg  nem  jelent, 
hanem  a  választmány  kétszeri  felszólítására  és  Bajza 
udvarias  levelére,  Déryné  szerint  súlyos  betegsége 
miatt,'^  még  csak  nem  is  felelt.  Erre  Kántorné  szere- 
peit az  utolsó  perczben  Laborfalvi  Róza  vette  át, 
Bajza  meg  aug.  20-án  elbocsátotta  Kantomét,  A  mű- 
vésznő ekkorára  mégis  feljött  Pestre  és  addig  járt 
Földváry  nyakára,  hogy  1838  februárjában  ismét  haj- 
landó volt  a  választmány  felvenni.  Kántorné  vérszemet 
kapva,  mindenféle  oly  kívánsággal  állt  elő,  melyek 
lehetetlenné  tették  szerződtetését.  S  bár  később  is 
történtek  kísérletek  a  kor  legnagyobb  tragikájának 
Pestre  hozatalára.  Kántorné  sohasem  jutott  el  a  Nem- 
zeti Szinház  színpadára.^ 

Nem   sikerült  a  színházi   költői   állás    szervezése, 

^  Pesti  magyar  játékszíni  zsebkönyv.  1838. 
*  Déryné  naplója  III.  241—245.  1. 

8  V.  ö.  VI.  424—427,  474—5,  továbbá  Székely  József: 
Magyar  Játékszín.  148 — 150.  1. 

illetőleg  Csató  Pálnak  alkalmazása  sem,  a  mi  pedig 
Bajzának  kedvelt  eszméje  volt.  Bajza  az  Aurora-kör 
ez  ügyestollú  írójának  szeretett  volna  existentiát 
teremteni,  főleg  hogy  megmentse  a  pozsonyi  Himök 
szolgálatától,  mely  szolgálatot  Csató  jobb  meggyőző- 
dése ellenére,  anyagi  szükségből  volt  kénytelen  el- 
vállalni. Nagyon  alkalmasnak  találta  őt  a  szüksé- 
gesnek tartott  színházi  költői  állásra  (Athenaeum, 
1837.  II.  446).  Az  1837  decz.  20-íki  ülésen  rávette 
a  választmányt  is,  hogy  szervezzen  egy  ilyen  állást. 
A  színházi  költő  feladata  lett  volna  ügyelni  a  színé- 
szekre, hog)'  hibátlanul  beszéljenek,  segíteni  az  igaz- 
gatónak a  német  és  franczia  levelezésben,  az  igaz- 
gatót a  próbákon  helyettesíteni,  alkalmi  verseket, 
prológokat  készíteni,  jutalmazandó  eredeti  darabokat 
bírálni,  némely  darabok  stylusát  kijavítani,  évenként 
egy-két  kijelölt  színművet  lefordítani  (VI.  429).  „Édes 
barátom  —  írja  ez  ügyben  Bajza  Csatónak  —  ha  tőlem 
függne,  én  kegyednek  2000  forintot  is  adnék;  de  a 
deputatio  gondolkodását  tudom  és  többet  800-nál  nem 
reménylek  kivihetni,  most  íg<"n  sok  költségeink  vannak 
s  ezen  urak  még  mindig  azon  fonák  ideákat  táplál- 
ják, hogy  hazafiságokat  kell  mutogatni  és  tenni,  ha 
nincs  is  honnan.  Én  ennek  a  színháznak  pénztárnoka, 
gazdája,  rendezője,  cancellistája,  tiszttartója,  díszítője, 
ruhagondviselője,  egyszóval  sclávja  vagyok,  500  pengő 
forintért ;  de  ha  ők  nem  ajánlanak  többet,  én  soha 
sem  fogok  kérni,  mert  azt  hiszem,  hogy  az  ügyért 
van  módomban  tenni  most  még  egy  kis  áldozatot  is; 
kegyed  nincs  abban  az  állapotban  s  nem  volna  okos- 
ság kegyedtől  valami  illyet  akarni ;  de  csak  azt  aka- 
rom mondani,  hogy  ha  directorjoknak,  kinek  fárad- 
ságait többször  magok  elismerték,  nem  adnak  többet 

500  forintnál,  akkor  nem  lehet  remélni,  hogy  a  szín- 
ház költőjének,  kit  ők  még  most  nem  is  tartanak 
szükségesnek,  annyit  adjanak,  mennyit  érdemelne". 
(VI.  430).  Csató  ráállt  Bajza  feltételeire,  de  több  évi 
szerződést  kívánt,  a  mire  a  választmány  nem  volt 
hajlandó  (Figy.  1838.  795.  1.).  Ezen  hajótörést  szen- 
vedett Bajza  terve.  Csató  azon  hitben,  hogy  Bajza 
nem  viselte  eléggé  lelkén  az  ő  ügyét,  halálos  ellensége 
lett  (VI.  428-430.,  475—482.,  Figy.  138.,  783—796. 1.). 

Nem  kis  gondot  okozott  az  aránylag  nagy  színházi 
személyzet  ellátása.  Bajza  hivatásának  érezte,  hogy  a 
színészeknek  végre  tisztességes  megélhetést  biztosítson, 
hogy  végre  szétoszlassa  a  nemzet  napszámosai  amúgy 
is  sokban  hazug  legendakörét.  A  választmány  kissé 
szűkkeblű  volt  a  színészi  fizetések  dolgában,  Bajza 
mégis  kivitte,  hogy  az  akkori  pénzviszonyokhoz  képest 
igen  szép  díjazást  kapjanak  színészeink.  Bajza  egy 
1838-iki  összeállítása  szerint  Megyeri  85,  Fáncsy, 
Szerdahelyi  80—80,  Joób,  Szentpétery  75,  Bartha, 
Egressy,  László,  Szilágyi,  Telepi,  Udvarhelyi  70, 
Déryné  125,  Lendvayné  85,  Laborfalvi  Róza  70,  stb. 
pengő  forint  havi  fizetést  kaptak.^ 

Jó  fizetés  mellett  jó  bánásmódot  is  akart  bizto- 
sítani a  színészeknek.  A  megye  főszolgabírói  praxisú 
uraival  szemben  azt  vallotta,  hogy  a  „színészeket 
több  energiával  mint  lágysággal  igen,  de  teremtettével 
és  káplárpálczával  nem  lehet  kormányozni"    (V.  96). 

'  Földváry  szerint  a  színház  napi  kiadása  470  ft  volt, 
Nyáry  szerint  Bajza  napi  kiadása  293  ft.  Egy  földszinti  páholy 
napi  ára  5  pft,  egy  földszinti  zárszék  1  pft,  egy  földszinti 
állóhely  48  pkr,  egy  karzati  állóhely  10  pkr  volt.  A  szinház 
első  évének  jövedelme,  nem  számítva  az  operákat,  Bajza  szerint 
90,000  pft  volt  (V.  76). 

Jól  tudta,  hogy  a  színész  hivatásánál  fogva  érzékenyebb 
és  ingerlékenyebb  másoknál,  hogy  a  más  szinészszel 
való  versenyzés  könnyen  elfajulható  tulajdonsága, 
hogy  nagyon  hajlandó  magát  lángelmének  tartani,  de 
a  jó  színigazgatónak  nem  e  színészi  jellemvonások 
letörése  a  feladata,  hanem  azoknak  a  helyes  mederbe 
terelése  (V.  97).  A  színészek  hálásak  is  voltak  Bajzának 
humánus  kormányzásáért  és  egy  vita  folyamán  a  nyil- 
vánosság előtt  is  kijelentették,  hogy  tisztelik  és 
szeretik,  mert  az  intézet  előmenetelén  tiszta  lélekkel 
munkált  s  mert  őket  illendőséggel  és  emberileg  igaz- 
gatta (Ath.  1838.  II.  550). 

Hogy  a  színházban  mindenki  tisztában  legyen  köte- 
lességével, a  színészek  meghallgatásával  (Ath.  1838. 
II.  534)  egy  szabályzatot  készített  számukra,  melyből 
felvételkor  mindenki  egy  példányt  kapott  (A  pesti 
magyar  szinésztársaság  törvényei.  V.  363—376).  Az 
igen  világosan  megirt  és  a  maga  rövidségében  is  sok- 
oldalú szabályzat  érdekes  bepillantást  njiijt  a  színház 
belső  életébe.  Kiderül  belőle,  hogy  színészeink  bizony 
eléggé  rakonczátlan  és  fegyelraetlen  népek  voltak, 
a  kiket  még  arra  is  figyelmeztetni  kell,  hogy,  a  ki  a 
szinlapon  betegnek  van  hirdetve,  legalább  ne  mutat- 
kozzék a  nyilvánosság  előtt  és  hogy  ne  engedjék 
cselédeiket  előadás  közben  a  színpadra  lépni. 

A  szabályzat  ellen  vétők  számára  négyféle  pénz- 
büntetést állapít  meg,  melyek  legsúlyosabbika  a  félhavi 
fizetés  elvesztése  és  a  büntetések  kimérését  egy  a 
színészektől  maguk  közül  szabadon  választott  3- tagú 
bíróságra  bízza.  Nagyon  súlyos  esetekben  a  választmány 
ítélkezik  s  a  választmány  ítélkezésére  néhányszor  szük- 
ség is  volt  (1.  az  1837  okt.  22 ,  nov.  7.  és  decz.  5-iki 
választmányi  ülések  jegyzőkönyveit). 

E  szabályzat  állapítja  meg  az  előadásokra  készülés 
rendjét  is.  A  játékrendet  az  igazgató  készíti  a  rende- 
zőkkel és  azokkal,  a  kiket  ez  iránt  meghallgatni 
óhajt.  A  szereposztást  is  ő  intézi  figyelemmel  ugyan 
a  színészek  hajlamaira  és  óhajaira,  de  kijelenti,  hogy 
„kizárólag  kiválasztott  szerepnemeket  nem  ismerend" 
és  hogy  „túlságos  és  szerénytelen  kivánatokra,  önhitt 
kérelmekre  az  igazgatóság  nem  fog  hajlani".  Első 
rangú  színészek  is  kötelesek  szükség  esetén  kis 
szerepeket  is  játszani,  de  ha  valakitől  elveszik  a  már 
neki  kiosztott  szerepet,  nem  tartozik  többé  az  illető 
darabban  semmiféle  szerepet  sem  játszani.  Havonta 
egy  verses  és  három  prosai  nagyobb  szerepre  kötelezhető 
a  szinész.  Próba  háromféle  van :  olvasó-,  emlékezeti  és 
előadási  vagy  főpróba.  A  próbákon  megtehetik  észre- 
vételeiket a  szerző  és  a  színészek  egyaránt,  de  a 
döntés  joga  a  rendezőé.  Öltözködés  tekintetében  is  a 
rendező  utasításaihoz  kell  alkalmazkodni.  Előadás 
estéjén  mindenki  egy  negyedórával  az  illető  felvonás 
előtt,  melyben  szerepe  van,  tartozik  felöltözötten  készen 
lenni  és  a  főbb  személyeknek  a  darab  végéig  a  szín- 
házban kell  maradniok,  hogy  előhívás  esetén  kéznél 
legyenek. 

De  minden  szabályzat  és  Bajza  minden  igyekezete 
ellenére  is  az  előadások  sok  kívánni  valót  hagytak 
hátra.  Időbe  került  míg  az  új  társaság  összeszokott, 
de  később  is  talált  kifogásolni  valót  eleget  a  Bajzától 
sugalmazott  Athenaeum  is.  Elég  gyakran  olvashatjuk, 
hogy  a  színészek  nem  tudják  tisztességesen  szerepüket, 
érthetetlenül  hadarnak,  nem  tudnak  mozogni  a  szín- 
padon, össze-vissza  találomra  helyezkednek  ott  el,  a 
férfiak  hanyagul  és  rendetlenül  öltözködnek,  a  nők 
meg    szerepükre    való    tekintet    nélkül    fényesen   és 


A  színház  241 

fiatalosan  stb.  (Ath.  1837.  lí.  319,  495,  511,  528,  688, 
784,  1838.  I.  303,  352,  591  stb.).  A  szerepek  ját- 
szása és  felfogása  ellen  is  van  kifogás.  Legjobban 
Megyerit  kedveli  az  Athenaeum,  de  más  színészeket 
is  megdicsér. 

A  szinház  a  maga  rendes  működését  1837  aug. 
22-én  kezdte  meg  egy  forró  hazafias  ünneppel.  Prologul 
Vörösmarty :  Árpád  ébredését  adták,  azután  SzöUősy 
mutatta  be  magyar  tánczait,  végül  Schenk  Eduárd: 
Belizár  ez.  darabját  adták  Kis  János  fordításában. 
Könnyekig  meghatott  lelkesedéssel  nézte  a  közönség 
az  első  előadást  a  főváros  első  állandó  magyar  szín- 
házában. Annyi  küzdelem  után  végre  a  magyar  Múzsa 
is  hajlékot  kapott  Magyarország  fővárosában,  a  főváros 
magyarosodásának,  a  magyar  cultura  hódításának  e 
jelentős  lépését  komoly  megilletődéssel  szemlélte  a 
közönség.  ,A  közönség  — írja  Vörösmarty  —  olyan  volt, 
milyet  várni  lehete:  kíméletes,  komoly  s  minden  tiszte- 
letre méltó,  tiszta  hazafi  örömében  egészen  elmerült ;  s  ki 
e  hangulatot  nem  ismeri,  hidegnek  mondhatná  zaj- 
talanságáért.  De  e  zajtalanságban  ámulat,  mély  érzelem 
s  egy  magát  becsülő  népnek  méltósága  volt"  (Ath. 
1837.  n.  271).' 

E  naptól  fogva  rendesen  folytak  az  előadások. 
A  szinügyi  választmánytól  Bajza  készen  kapott  egyhavi 
játékrendet  (Figy.  1840.  360  1.),  de  ez  oly  szegényes 
volt,  hogy  ezt  is  kénytelen  volt  alaposan  átdolgozni, 
hogy  az  első  hónap  után  mit  adjon,  az  iránt  pedig 
már  a  legnagyobb  zavarban  volt.  A  budai  társaság 
könyvtárát  megkapta  ugyan,  de  ez  egyáltalán  nem 
elégítette  ki.  Eredeti  darab  alig  volt  benne,   a  fordí- 

'  V.  ö.  még  Vahot  Imre  Magyar  Thália  109—110.  1. 
Dr.  Bajza :  Bajza  József.  16 


242  HATODIK   FEJEZET 

tások  nagy  része  meg  elavult  darabok  férczeit  átdol- 
gozása volt.  Ilyen  körülmények  között  nemcsak  elvszerű 
műsort  nem  készíthetett,  hanem  a  műsor  összeállítása 
valóban  keserves  kínlódás  volt  (Ath.  1838.  I.  222). 
Hogy  jobb  műsort  teremthessen,  elfogadtatta  a  szín- 
ügyi  választmánynyal  Vörösmarty  tervezetét  a  szín- 
darabok jutalmazásáról  (Figy.  1840.  382.  1.).  Ez  volt 
nálunk  a  drámaírói  honorárium  kérdésének  első  sza- 
bályozása. E  szabályzat  szerint  minden  eredeti  darabért 
vagy  eredeti  opera  zenéjeért  a  szerző  az  első  előadás 
jövedelmének  Vr,-ét  és  a  második  s  harmadik  előadás 
Vö — ^/5-ét  kapta.  Fordításokért  e  honorárium  fele  járt, 
operák  szövege  külön  egyesség  tárgya  volt.  Az  elő- 
adott darabok  írói  tulajdonjoga  a  szerzőké  maradt 
(Ath.  1837.  n.  841). 

Bajza  igazgatósága  idejére  227  színházi  este  esik.^ 
Ezalatt  237  darabot  játszottak  és  14  hangverseny  s 
más  előadás  volt.  Összesen  29  premiere  volt  alatta. 
Ezek  közül  8  volt  eredeti  darab  (Vörösmarty :  Árpád 
ébredése,  Marót  bán ;  Fáy :  A  külföldiek,  Közös  ház ; 
Gaal :  Szerelem  és  champagnei ;  Jósika :  Adorjánok 
és  Jenők ;  Szigligeti :  Vazul ;  Szontagh  Gusztáv 
Magyar  Bábel).  E  8  új  eredeti  darabon  kívül  előadatott 
még  12  régit  (Dugonics :  Sátori  Mária ;  Bárány 
Boldizsár :  Sajdár  és  Rurik ;  Kisfaludy  Károly : 
Csalódások,  Stibor,  Kérők,  Pártütők,  Vígjáték ;  Fáy : 
Régi  xjénzek ;  Gaal :  A  király  Ludason ;  Csató  :  Fiatal 
házasok ;  Munkácsy  János  :  Garaboncziás  diák  ;  Ko- 
vacsóczy  :  Parlagi  Jancsi).  Végeredményben  20  eredeti 
darabot  játszottak  igazgatósága  alatt  39-szer.  Bizonyos, 

^  Az  alábbi  összeállításokra  nézve  forrásaim  a  Pesti 
magyar  játékszíni  zsebkönyv  1838.  és  1839-iki  kötetei  és  Ath.  1838. 
II.  536. 

hogy  nem  adatta  elő  a  kor  valamennyi  színpadra  való 
magyar  drámáját,  de  mégis  annyit  játszatott,  a  mennj'it 
senki  előtte  s  hogy  jó  tapintattal  választotta  meg  a 
darabokat,  mutatja  az,  hogy  alig  akad  közöttük  olyan, 
a  melyiket  már  egészen  eltemette  volna  az  irodalom- 
történet. Legtöbbször,  négyszer  a  Garaboncziás  diákot 
adták,  a  mi  nem  Bajzára,  hanem  a  közönség  Ízlésére 
nézve  jellemző. 

17  új  fordított  színművet  mutatott  be.  Közölök  7 
a  komoly  színmű,  10  a  vígjáték,  összesen  pedig  53 
komoly  színművet  adatott  77-szer  és  67  vígjátékot 
94-szer,  Különösen  az  újonnan  bemutatott  darabokon 
megérzik,  hogy  szeretné  az  uralkodó  sentimentalis 
német  drámát  ellensúlyozni  franczia  és  angol  szín- 
művekkel (Dumas :  Monaldeschi,  Kean ;  Bayard : 
Párisi  naplopót ;  Shakespeare  :  Lear ;  Sherídan : 
Rágalom  iskolája)^  de  szakítani  egészen  még  nem  mer 
vele(Raupach:  Saluzzoi  Corona;  Birchpfeiflfer :  Ze^?/e7i- 
czek ;  Kotzebue :  Pesti  jurista).  Legtöbbször,  ötször, 
a  Pál-isi  naplót  adták.  Shakespeare  4  estén  szerepel 
{Lear,  Szerelem  mindent  tehet),  Schiller  kettőn  [Hara- 
miák, Fiescó),  Lessing  egyen  [Galotti  Emilia),  Calderon 
{Az  élet  álom),  Moreto  [Donna  Dianna)  szintén,  Hugó 
Viktor  három  {Angéla^  Borgia  Lucretia),  Dumas  kílencz 
{Korona  és  vérpad,  Monaldeschi,  Kean,  Szaracén), 
Seribe  három  {Fiatal  keresztanya,  örökké)  estét  tölt 
be,  míg  Kotzebue  tízenötöt,  Birchpfeiffer  tizenegyet 
s  más  hasonlók  huszonötöt.  Bajza  későbbi  nyilatko- 
zataiból nagyon  is  kiderül,  milyen  csekély  véleménynyel 
volt  BirchpfeiflFerékről,  de  más  darabok  hiányában, 
vagy  hogy  időt  nyerjen  egy-egy  jobb  darab  betanulására, 
kénytelen  volt  a  magyar  színpad  e  mindig  kézügyben 
lévő  és  a  közönségtől  még  kedvelt  silányságaihoz  nyúlni. 

16* 

Operát  négyet  mutatott  be,  mind  Bellinitől  {Norma, 
Montecchi  és  Capuletti,  Ismeretlen  nő,  Beatrice).  Ezeken 
kívül  még  adatott  egy  eredeti  operát  négyszer,  a  Béla 
futását,  Heinisch  zenéjével  és  két  idegent  (Herold: 
Zampa;  Rossini:  Sevillai  borbély),  összesen  hét  operát 
33-szor.  Legtöbbször^  nyolczszor,  a  Normát  adták. 

Az  előadásokat  az  első  hónapokban  aránylag  nagy 
közönség  látogatta.  A  szokatlanul  kemény  tél  azonban 
erősen  megcsappantotta  az  akkori  felfogás  szerint  a 
világ  végén  fekvő  szinház  látogatóinak  számát  (Figy. 
1840.  256.  1.).  A  tél  végén  aztán  az  egész  fővárosra 
egy  borzasztó  elemi  csapás  sújtott :  az  1838  márcz. 
13-iki  árvíz.  A  szinházat  a  végső  pusztulástól  alighanem 
csak  Szilágyi  Pál  önfeláldozása  mentette  meg,  de  így 
is  jelentékeny  károkat  szenvedett  (Ath.  1838.  II.  40, 
584)  s  a  mi  a  legsúlyosabb  volt,  az  előadások  25  napig 
szüneteltek,  mely  idő  alatt  a  kiadások  csak  növekedtek, 
a  nélkül  hogy  egy  krajczár  bevétel  lett  volna.  A  mikor 
a  szinház  újra  megnyílt,  nem  tudta  visszanyerni  régi 
látogatottságát.  A  páholyok  közönsége  nem  igen  tért 
vissza  falusi  birtokairól  a  megrongált  fővárosba  (Ath. 
1838.  I.  511,  620).  Hiába  adatta  Bajza  a  legkedveltebb 
darabokat,  hiába  állt  elő  egy  sereg  újdonsággal,  a 
szinház  csak  üres  maradt.  Már  április  hó  erős 
deficittel  végződött,  a  színészeket  nem  tudták  rendesen 
fizetni,  a  részvényes  pénztárnak  majd  10,000  fttal 
tartoztak,^  s  a  legsürgősebb  kiadásokat  sem  tudták 
volna  fedezni,  ha  llkey  3000  ft  kölcsönnel  ki  nem 
segíti  a  szinházat. 

S  a  szinház  e  válságos    idejében   a   választmány 

^  V.  ö.  Fáy  András  szinügyi  iratait  a  Nemzeti  Múzeumban. 
Fol.  Hung.  1348. 

nyakra-főre,  költséget  nem  kímélve,  szervezte  az  operát. 
Az  opera  miatt  már  régi  ellentét  volt  Bajza  és  a 
választmány  között,  végre  is  operai  ügy  miatt  mondott 
le  és  pár  év  múlva  az  opera  vitte  bukásba  a  megyei 
színházat.  Bajza  nem  óhajtotta,  hogy  az  opera  egyelőre 
jelentékenyebb  szerephez  jusson  a  Nemzeti  Színházban. 
Egyrészt  féltette  a  színház  nemzeti  jellegét  a  nemzet- 
közi operától,  pedig  „nekünk  mindent  alá  kell  rendel- 
nünk ezen  fő  eszmének :  nemzetiség"  (V.  84),  másrészt 
meg  anyagi  szempontból  is  veszedelmeseknek  tartotta 
az  operákat  egy  a  kezdet  nehézségeivel  küzködő  szín- 
házra, mert  igaz  ugyan,  hogy  sokat  jövedelmeznek, 
de  még  többe  kerülnek.  Mint  utóbb  kiszámította,  az  ő 
igazgatósága  alatt  21,000  ftot  hozott  be  az  opera  és 
29,000-et  vitt  ki  (Figy.  1840.  547).  De  azért  nem 
akarta  az  operák  teljes  mellőzését,  csak  előtérbe 
nyomulásuktól  félt  (Ath.  1838.  U.  520),  hiszen  a  maga 
jószántából  szerződtette  Dérynét,  Éder  Luizt  és  adatta 
elő  a  Sevillai  borbélyt,  Zampát,  meghívta  vendég- 
szereplésre Carl  Henriettet.  A  választmány  ezzel  szem- 
ben az  operára  akarta  helyezni  a  fősúlyt.  Azt  remélte, 
hogy  az  opera  fogja  a  magyar  színházba  csalogatni 
a  német  közönséget  s  az  operai  fényes  bevételektől 
várta  a  színház  lábraállását.  Még  a  bukás  szélén 
1840-ben  is  azt  számítgatta  ki  Földváry  Gábor,  hogy 
a  színdarabok  átlagos  napi  jövedelme  344  ft,  míg  az 
operáké  687  ft.  Azután  azt  látta  a  választmány,  hogy 
a  fővárosi  (aránytalanul  kedvezőbb  anyagi  és  művészeti 
viszonyoknak  örvendő)  német  színház,  éppen  az  utolsó 
időkben,  az  operának  köszönhette  szokatlan  fellendü- 
lését s  az  operák  hősnője  egy  magyar  eredetű 
művésznő,  Schódelné  volt.  Schódelné  (1811 — 1854) 
Németország  színpadjain  töltött  diadalmas  évek   után 

1836  és  1837-ben  a  pesti  német  színházban  vendég- 
szerepelt oly  nagy  sikerrel,  hogy  valósággal  ő  hozta 
divatba  nálunk  az  operát.  A  választmány  őt  akarta 
megnyerni  a  magyar  színháznak,  azt  gondolván,  hogy 
ezzel  anyagilag  végleg  biztosítja  a  színházat. 

Kezdettől  fogva  tehát  az  opera  szervezése  egyik 
főgondja  volt  s  mert  Bajza  volt  tervei  kivitelének 
főakadálya,  iparkodtak  hatáskörét  ez  irányban  minél 
inkább  csonkítani.  Mátray,  majd  Rosty  szervezi  az 
operát,  Erkel  Ferenczet  bízzák  meg  operai  színészek 
felvételével  s  Bajzának  mindebbe  alig  van  beleszólása. 
Megszerzik  az  Udvarhelyi  Miklós  birtokában  lévő 
operákat  és  már  1837  szept.  19-én  Schódelnével 
kezdenek  tárgyalni  vendégszereplés  vagy  szerződés 
ügyében.  Okt.  22- én  valóban  meg  is  hívják  vendég- 
szereplésre, az  első  felléptéért  200,  a  többiekért 
100 — 100  forintot  adván  neki.  Október  30-án  fel  is 
lép  Schódelné  s  óriási  sikere  van.  Most  már  a  vá- 
lasztmány Bajza  tiltakozása  ellenére  (Figy.  1840. 
266. 1.)  mindent  elkövetett  Schódelné  szerződtetéséért. 
A  dolog  Schódelné  túlkövetelése  miatt  sokáig  húzó- 
dott, végre  is  6000  pengő  forint  évi  fizetésért  vették 
fel,  tehát  minden  más  színészi  fizetést  hallatlanul 
felülmúló  díjazásért  s  e  mellett  férjének  jóformán  sem- 
miért 1000  pengő  forintot  adtak  és  Schódelnét  kife- 
jezetten kivették  a  színházi  törvények  alól. 

Bajza  látva,  hogy  a  meggondolatlan  operai  moz- 
galmat nem  tudja  elfojtani,  a  színház  megnyitása  után 
már  két  hónapra  lemondásra  gondolt,  de  aztán  elha- 
tározta, hogy  egy  fél  évet  kihúz  akárhogyan  is,  hogy 
a  színházat  valamennyire  megszervezetten  adhassa  át 
utódjának.  Éppen  le  akart  mondani,  mikor  az  árvíz 
jött,  s  csupa  becsületből  is  meg  kellett  maradnia  (Figy. 

1840.  270.  1.).  Schódelné  felhasználva  az  árvizet,  kül- 
földre utazott,  a  hounan  elég  késedelmesen  jött  haza. 
Ezalatt  itthon  a  választmány  új  operát  sürgetett  és 
a  kardalosok  számát  24-ről  32- re  emelte  (ápr.  29, 
máj,  5).  Végre  máj.  28  án  fellépett  Schódelné  az 
új  Beatrice  di  Tendáhan.  Most  is  ugyanaz  az  öröm- 
harsogás  fogadta  a  hírlapirodalomban,  mely  eddig, 
Toldy  is  ugyanúgy  szórta  elébe  a  virágot  az  Athe- 
naeumban,  mint  mindig  (Ath.  1837  II.  607,  734,  735, 
832;  1838.  I.  63,  734,  735).  Harmadnap  a  Normában 
lépett  fel.  Úgy  látszik,  ez  az  előadás  lett  Bajza  le- 
mondásának közvetlen  oka.  Schódelné  ugyanis  úgy 
bánt  a  színpadon  Felbér  Marival,  hogy  ezt  a  közön- 
ség vette  tapsaival  védelmébe.  Bajza  nem  hagyhatta 
büntetés  nélkül  Schódelnét,  de  a  megrendszabályozást 
nem  lehetett  végrehajtani.  Bajza  jún  1-én  lemondott.^ 
A  részvényesek  közgyűlése  jún.  6-án  a  lemondást 
elfogadta,  gr.  Ráday  Gedeon  indítványára  köszönetét 
fejezte  ki  neki  fáradozásaiért  és  felkérte,  hogy  a  vá- 


*  Bajza  lemondásának  története  nem  egészen  világos.  A  fen- 
tebbi magyarázatot  támogatja  a  külsőleg  is  plausibilis  okozati 
összefüggés  mellett  Bajza  egy  későbbi  nyilatkozata,  mely 
szerint  akkor  köszönt  le,  „midőn  oUy  valami  is  történt,  mi  első 
lépés  volt  az  általam  behozott  színházi  fenyíték  és  rend  felbom- 
lására' (Figy.  1840.,  271.  1.).  Az  bizonyos  azonban,  hogy  a  le- 
mondásnak ez  csak  közvetlen  oka  volt.  Az  igazi  okot  őszintén 
megírta  János  öcscsének,  egy  ma  már  elveszett  levelében :  „Én 
a  pesti  színház  igazgatásáról  lemondottam,  mert  a  vármegye 
bölcs  uraival  nem  férhettem  össze.  Most  ők  lássák,  mi  történik 
a  színházzal.  Én  azt  hiszem,  hogy  részvényestársasági  directiójuk 
nemsokára  megbukik,  mert  bolondabb  dírectiót,  mint  ez  az 
övék,  képzelni  sem  lehet"  (Idézi  Baló  József  E.  Philologiai 
Közi.  1896.  856.  1.).  —  A  Schódelné — Felbér-esetre  nézve  lásd 
Déryné  naplóját  UI.  329—330. 

lasztmáiiyi  ülésekre  továbbra  is  járjon  el,  a  mit  Bajza 
augusztusig  meg  is  tett  (V.  125).  Igazgatóvá  Szent- 
királyi Móriczot  választották. 

Ha  Bajzát  éppenséggel  nem  elégítették  is  ki  igaz- 
gatóságának eredményei,  ha  nem  tudta  is  megaka- 
dályozni, hogy  a  színházat  a  jóakaratú,  de  a  dolog- 
hoz nem  értő  választmány  vesztébe  vezesse,  bizonyos, 
hogy  első  szinigazgatósága  nem  tűnt  el  nyomtalanul 
sem  saját  magára,  sem  a  színházra  nézve.  E  tíz 
hónap  hozta  meg  neki  nagy  dramaturgiai  képzettsé- 
gének betetőzését.  Most  tekinthetett  be  a  színház 
belső  életének  ezerféle  szövevényébe,  most  szerezte 
meg  színházi  gyakorlati  ismereteinek  túlnyomó  részét. 
Ezután  valóban  ő  lett  irodalmunknak  minden  irányban 
legtájékozottabb  dramaturgja,  kivel  sem  író,  sem  szí- 
nész nem  versenyezhetett.  De  a  színház  történetében 
is  mély  nyomot  hagyott  működése.  Bajzának  köszön- 
hető, hogy  a  Nemzeti  Színház  minden  nehézségek 
mellett  is  kezdettől  fogva  teljesíteni  tudta  nemzeti 
hivatását.  0  szervezte  meg  czéltudatos  szakértelem- 
mel az  új  intézményt,  ő  emelte  ki  a  társulatot  a 
vidéki  vándorszínészet  köréből.  Bajza  szakértelme  és 
odaadó  munkássága  eredményezte,  hogy  a  múzsák  új 
csarnokában  kezdetben  rögtön  nemes  irodalmi  tradi- 
tiók  fészkelték  meg  magukat,  mely  traditiókat  aztán 
többé  a  színház  tömérdek  válsága,  a  vezetőség  annyi 
balfogása  sem  irtotta  ki  soha  egészen.  A  Nemzeti 
Színház  ezer  bajjal  küzdve  is  kedvező  auspiciumok 
közt  kezdte  meg  működését,  első  igazgatója  az  volt, 
kinél  hívatottabb  ez  állásra  nem  akadt  hazánkban. 

m. 

Bajza  szinigazgatósága  sok  írónak  nem  volt  ínyére. 
A  kik  régebbi  polémiái  miatt  haragudtak  rá,  vagy  újab- 
ban helyezték  magukat  ellentétbe  vele,  egy  táborba 
verődve  lehetőleg  belekötöttek  Bajza  minden  tettébe 
s  az  Athenaeum  ellen  indított  hajsza  mellett  örökös 
támadások  tárgyává  tették  Bajza  színigazgatói  műkö- 
dését. A  pozsonyi  Eürnök  s  melléklapja,  a  Századunk, 
valamint  a  Rajzolatok  kezdték  a  színházi  vitát,  melyet 
csakhamar  elmérgesített  Bajza  és  a  részvényes  választ- 
mány összeütközése. 

A  Hirnök  a  színház  megnyitását  sem  várva  meg, 
megkezdte  a  színház  és  Bajza  ellen  támadásait.  Na- 
gyon megbotránkozott,  hogy  az  igazgatást  egy  hiva- 
talos historicusra  bízták,  az  Árpád  ébredésére  Csató 
Pál  tollából  paródiát  közölt  és  szidta  a  színészeket 
és  igazgatót  egyaránt  (Hírnök  1837  júl.  14,  25,  aug. 
11,  22,  29,  szept.  1,  5,  8,  15,  19,  22,  26,  okt.  3, 
24.  számát).  A  Századunk  Csató-írta  Lapszemléje 
jóformán  minden  számban  gáncsolta  Bajza  igazgatói 
ténykedését.  Átvesz  minden  másutt  megjelent  táma- 
dást Bajza  ellen  s  szíves-örömest  nyit  teret  új  táma- 
dásokra. Hazucha  itt  vádolja  hanyagsággal  Bajzát, 
mert  előadásra  benyújtott  színműveiről  hónapokig 
nem  nyilatkozott,  másrészt  meg  egy  színművét  enge- 
délye nélkül  elő  akarja  adatni.  A  Századunknak  nem 
tetszik  a  színművek  jutalmazásának  módja  sem  s  mert 
Bajza  egyszer  kijelentette,  hogy  csak  a  hivatalosan 
közzétett  hírek  tekintendők  hiteleseknek  a  színházról, 
azt  találják  ki,  hogy  Bajza  magát  csalhatatlannak 
tartja  (Századunk  1838.  11,  16,  18,  32,  44,  71  stb. 
sz.),   A   Rajzolatokban  Munkácsy   sopánkodott,   hogy 

miért  tették  meg  Bajzát  igazgatónak,  a  ki  eddig  min- 
den vállalatot  bukásba  vitt  a  maga  pártosságával. 
Ö  sincs  megelégedve  az  eredeti  darabok  jutalmazási 
módjával,  mert  itt  tág  tér  kínálkozik  Bajza  igazság- 
talanságára. A  Schódelné — Felbér-esetet  meg  egysze- 
rűen letagadja  s  mert  az  Athenaeum  megemlítette,  a 
folyóiratot  rágalommal  vádolja  (Rajzolatok  1838.  7., 
12.,  25.,  26.,  29.,  48.  sz.). 

E  támadásokra  a  Társalkodóban  Kazinczy  Gábor 
és  Helmeczy  (Társalkodó  1838.  12.,  13.,  16.,  24.  sz.), 
az  Athenaeumban  Toldy  (Athenauem  1837.  II.  25, 
265)  és  Bajza  felelgettek.  Bajza  kimutatja,  hogy  ő 
rendezte  először  az  eredeti  darabok  jutalmazásának 
kérdését  s  ha  nem  ad  is  sok  honoráriumot,  de  lega- 
lább biztosan  adja  {Utasítás  a  Rajzolatok  számára 
Ath.  1838.  I.  143),  megmagyarázza,  hogy  a  választ- 
mány csak  deczember  végén  intézkedett  a  darabok 
bírálatáról  s  ő  maga  nem  győzött  minden  munkát, 
hogy  pedig  Hazucha  Halley  üstökösét  a  szerző  tilalma 
ellenére  adatni  akarta  volna,  egyszerű  ráfogás  (Ha- 
zucha nyilatkozására.  Ath.  1838.  I.  315),  nevetségessé 
teszi  a  csalhatatlansági  vádat  {Suprematia,  egyed- 
árusság, elmeóriásság  Ath.  1838. 1.  335),  a  Schódelné — 
Felbér-esetet  meg  igazolja  [Schódelné  és  védője.  Ath. 
1838.  I.  799).  Ezek  az  igen  nyugodt  hangú  feleletek 
egyelőre  elhallgattatták  a  támadókat  s  a  csillapításban 
maga  a  játékszini  választmány  is  segítségére  jött  egy 
Bajza  érdemeit  elismerő  hivatalos  nyilatkozattal  (Ath. 
1838  II.  56),  de  aztán  Bajza  és  az  új  igazgató  rövi- 
desen összetűztek  s  a  támadások  megerősödve  új 
életre  keltek. 

Bajza  összeütközése  Szentkirályival  egy  igen  alá- 
rendelt jelentőségű  ügyben  keletkezett  s  hogy  a  dolog- 

ból  ol3^aii  elkeseredett  vita  lett,  azt  csak  az  az  éles 
ellentét  magyarázza  meg,  mely  hónapok  óta  megvolt 
már  Bajza  és  a  választmány  között,  másrészt  a  szín- 
házban lappangó  heves  küzdelem  az  operai  és  drámai 
színészek  között.  A  választmány  nagyon  örült,  hogy 
megszabadult  Bajzától,  hogy  nem  kell  tovább  szániol- 
níok  Bajza  tudós  bogaraival,  hanem  kényük  szerint 
rendezhetik  be  a  színházat.  Széltében  hirdették,  hogy 
elég  volt  a  tudós  igazgatásból  (Figy.  1840,  563.  1.) 
s  ezután  a  színigazgatók  valóban  mind  a  megyei  urak- 
ból kerültek  ki.  Bajza  viszont  megkönnyebbülten 
lélegzett  fel,  hogy  nem  kell  tovább  meggyőződése 
ellenére  intéznie  az  ügyeket  ós  hite  szerint  a  biztos 
bukásba  vezetnie  a  színházat,  de  hogy  az  új  igaz- 
gatást nem  tartja  helyesnek,  azt  nem  is  titkolta,  sőt 
Szentkirályi  hibáit  a  Játékszini  Kjónika  erősen  szá- 
mon tartotta  (Ath.  1838-  I.  797,  II.  22,  23,  39,  69, 
103,  152,  167  stb.).  A  krónika  még  nem  lépett  fel 
az  opera-kultus  ellen,  a  drámai  színészek  ellenben 
már  nyíltan  lázadoztak  Schódelné  uralma  ellen.  A  drá- 
mai színészek  vezetője  Egressy  volt,  a  kinek  csak- 
hamar heves  összekocczanása  volt  Schódellel,  minek 
következtében  megvált  a  Nemzeti  Színháztól.  Schódelt, 
mivel  egészen  érdemtelenül  húzott  a  legjobb  színé- 
szekkel egyforma  fizetést,  a  drámai  színészek  folyton 
kisebbítették.  így  mikor  állítólag  ö  rendezte  a  Spon- 
tíní  Vesta  szüze  ez.  operáját,  egy  állítólagos  kardalos 
nyilatkozatot  adott  ki  az  Athenaeumban,  hogy  Glötzer 
volt  a  rendező  (Ath.  1838.  11.  69).  Szentkirályi  erre 
hivatalosan  bizonyította  Schódel  rendezőségét  (Ath. 
1838.  11.  136).  A  vita  a  Társalkodóban  folyt  tovább 
és  a  kardalos  is.  Szentkirályi  is  fenntartotta  állítását 
s   a  kardalos   igazát  bízonvította   19    színész   (Társ. 

1838.  62.,  66.  sz.).  Szentkirályi  a  kardalos  háta  mö- 
gött Bajzát  és  Egressyt  gyanította,  azért  igen  vilá- 
gosan czélzott  rá,  hogy  a  polémia  oka  az  Egressy— 
Schódel-ügy,  Bajzát  meg  megtámadta,  mert  nem 
nevezi  meg  a  kardalost,  egyszersmind  rendetlenséggel 
vádolta  meg,  mert  nem  adta  neki  át  Egressy  egy 
régebbi  felmondólevelét. 

Szentkirályinak  Egressy  is  (Társ.  1838.  68.  sz.) 
Bajza  is  (Szentkirályi  Móricz  úrhoz.  Ath.  1838.  11. 
298)  feleltek  visszautasítva  vádjait.  Szentkirályi  újabb 
válasza  (Társ.  1838.  70.  sz.)  nemcsak  megismételte 
régebbi  állításait,  hanem  kijelentette,  hogy  a  kar- 
dalos és  a  19  színész  nyilatkozata  hamisítvány  és 
hogy  Bajzától  kívánja  megtanulni  „miként  ne  legyen 
a  színház  ügye  személyes  inclinátiók  által  koczkáz- 
tatva".  Erre  Bajzától  egy  igen  kemény  felelet  érkezett 
{Második  feleletem  Szentkirályi  Móricz  urnák.  Ath. 
1838.  II.  405).  Tisztázta  Egressy  felmondólevelének 
ügyét  s  megrótta  Szentkirályit  gyanúsításaiért. 

Szentkirályi  nem  felelt,  sőt  10  heti  igazgatás  után 
teljes  felfordulást  hagyván  maga  után,  lemondott  hiva- 
taláról is.  Most  maga  a  választmány  vette  kezébe  az 
igazgatást,  Földváry  elnöklete  alatt  gróf  Rádayt  és 
Ilkeyt  bízván  meg  az  ügyek  vitelével.  Az  új  igazgatók 
az  ellentéteket  ki  akarták  egyenlíteni,  ezért  szó  nélkül 
tűrték  a  Játékszini  Krónika  rovásait,  visszahozták 
Egressyt  is,  egyébként  azonban  épségben  tartották 
Schódelné  uralmát.  Éppen  ezért  czéljukat  nem  is  érték 
el:  a  színház  örökös  forrongásban  élt  s  a  dráma  és 
opera  közötti  küzdelem  már  kí-kicsapott  a  nézőtérre  is  s  a 
hírlapirodalomban  is  egyre  mérgesedett  a  színházi  vita. 

A  Szentkirályi  által  elejtett  fonalat  Munkácsy  vette 
fel.  Hosszabb  czikket  írt  a  színházi  állapotokról  (Szá- 

zadunk  1838.  79.  sz.)  s  mindenért  Bajzát  tette  felelőssé. 
Szerinte  Bajza  a  legnagyobb  rendetlenségben  hagyta 
a  színházat  és  bűnét  még  azzal  tetézte,  hogy  a  színé- 
szeket Szentkirálji  ellen  izgatta.  így  ö  az  oka  a  nagy 
színházi  fegyelmetlenségnek,  Ő  az  oka,  hogy  a  színészek 
egyre  egjmás  és  az  írók  ellen  intrikálnak,  mely  íntri- 
káknak  köszönheti  ő  is  a  Tündér  Ilona  bukását. 
Munkácsy  nyomán  támadta  Bajzát  egy  Rococo  aláírású 
czikk  is  (Száz.  1838.  86.,  90.  sz.). 

Ez  utóbbit  Bajza  csak  eg}"  kis  reflexióra  méltatta 
{Rococo  Ath.  1838.  II.  782),  Munkácsynak  azonban 
részletesen  felelt,  sorban  kimutatva  ferdítéseit,  pletykáit, 
rágalmait  és  éppen  nem  kímélve  személyét  sem  {Mun- 
kácsy 26  hazugsága  Ath.  1838.  II.  517).  Negyven 
színész  is  felszólalt  Munkácsy  ellen,  felhívták,  bizo- 
nyítsa be,  hogy  intrikálnak,  hogy  a  Tündér  Ilmiát 
készakarva  buktatták  meg,  egyben  a  legnagyobb  el- 
ismeréssel nyilatkoztak  Bajzáról  (Ath.  1838.  II.  550). 
Munkácsy  erre  egyszerűen  letagadta,  hogy  a  színé- 
szeket bántotta  volna  (Rajz.  1838.  34.  sz.),  mire  a 
szinészek  őt  hazug  rágalmazónak  jelentették  ki  (Ath. 

1838.  n.  760).  Munkácsy  nem  tudott  mit  felelni, 
hanem  e  helyett  vicczelní  kezdett,  felsorolván  a  Bajzá- 
ról forgalomban  lévő  hazugságokat,  hogy  t  i.  Bajza 
nagy   literátor,   historikus,  kritikus    stb.    volna   (Rajz. 

1839.  5.  sz.).  Bajza  most  ridegen  constatálta,  hogj*  a 
26  hazugság  ezzel  nincs  megczáfolva  {Még  egy  szó 
Munkácsy  26  hazugságáról.  Ath.  1839.  I.  126).  Később 
felbátorodott  Munkácsy  a  Bajza — Nyáry-vita  hatása 
alatt  s  újabb  hazugságokkal  állott  elő,  hogy  Bajza 
Schódelnét  ki  akarta  fiityültetni,  hogy  névtelen  gyaláz- 
kodó leveleket  irt  stb.  (Rajz.  1839.  8.  sz.). 

Közben  u.  i.  új  igazgatói   válság   következett  be. 

A  többfejű  igazgatóság  látván,  hogy  semmi  eredményt 
nem  tud  felmutatni  1839  januárjában  lemondott. 
A  megye  urai  most  már  statarialisan  akartak  rendet 
teremteni  s  Nyáry  Pált  tették  meg  teljhatalmú  igaz- 
gatónak. Nyáryt  gyöngéd  kötelékek  fűzték  Schódel- 
néhoz  s  hivatásának  azt  tartotta,  hogy  az  ö  egyed- 
uralmát minden  eszközzel  biztosítsa,  a  Schódelné  ellen 
lázongó  színészeket  elcsapja  és  a  primadonnát  támadó 
sajtót  elnémítsa.  Czélját  el  is  érte,  de  vele  a  színházat 
a  végső  züllés  útjára  vitte.  Egressy,  Megyeri,  Telepi, 
Lendvay  stb.  egymás  után  váltak  meg  a  színháztól  s 
hamarosan  elnémult  a  Játékszini  Krónika  is.  A  Bajzával 
való  harcza  azzal  kezdődött,  hogy  az  Athenaeum  egy 
rövid  hírben  megírta  teljhatalmú  igazgatóvá  válasz- 
tatását s  azt,  hogy  több  színész  távozni  készül  miatta 
(Ath.  1839.  I.  112).  Csató  mostanában  közölte  Bajza 
már  idézett  levelét,  melyben  nem  a  legliizelgőbben 
nyilatkozott  a  választmányi  igazgatásról,  ezért  ellene 
ingerült  volt  a  megyén  a  hangulat.  Nyáry  felhasználva 
e  hangulatot,  Földváry  útján  vallató  parancsot  esz- 
közölt ki  az  Athenaeum  ellen  jan.  28-án,  hogy  adják 
ki  az  állítólag  rágalmazó  czikk  íróját.  Bajzáék  nem 
vallottak,  erre  Nyáry  pörbe  fogatta  őket.  Simoncsics 
János  márcz.  15-én  32  frt  pénzbírságra  ítélte  őket, 
de  Bajzáék  ügyvéde,  Erdy  János  már  a  következő 
napon  megsemmisíttette  az  ítéletet  a  táblával  s  Nyáryék 
nem  indították  meg  a  port  újra.^ 

A  port  elvesztette  Nyáry,  de  a  Játékszíni  Krónikát 
mégis  elnémította.  A  vallató  parancs  kiadása  után 
Bajza  külön  czikkben  {Nyilvánosság,  névtelenség,  felelet- 

*  L.  e  pörre  nézve  Vörösmarty  összes  munkáit  VII.  386, 
továbbá  Bártfay  László  naplóját  a  Nemzeti  Múzeumban  (Quart. 
Hung.  1122.) 

teher.  Ath.  1839.  I.  217)  és  a  Krónikában  (Ath.  1839. 
I.  286)  magyarázta  Nyáry  eljárásának  czélszerútlen- 
ségét.  Erre  Nyáry  a  választmánynyal  egy  hivatalos 
nyilatkozatot  adatott  ki  (Társ.  1839.  21.  sz.),  a  melyben 
az  Athenaeum  színi  bírálatait  pártosoknak  minősiti, 
Bajzát  intrikálással  vádolja.  Bajza  a  vádakat  felhábo- 
rodottan utasította  vissza  {A  pesti  m.  színigazgató 
választmány  és  az  Athenaeum.  Ath.  1839.  I.  520),  a 
következő  számban  pedig  bejelentette,  hogy  az  amúgy 
is  már  egy  hónapja  szünetelő  Játékszini  Krónikát 
megszünteti,  mert  „most  az  idők  úgy  fordultak,  hogy 
krónikánk  nem  használhat*  (Ath.  1839.  I.  543). 
A  krónika  a  megyei  színház  előadásairól  többé  nem 
is  szólott  s  csak  1841  elejével  indult  meg  újra,  mikor 
a  színház  országossá  lett. 

Bajza  azonban  sokkal  inkább  a  szívén  viselte  a 
színház  ügyeit,  sem  hogy  tovább  ne  törődött  volna 
velük,  különösen  mikor  látta,  hogy  a  színház  közeli 
bukás  előtt  áll.  Ezért  1839  nyarán  értékesítve  saját 
tapasztalatait,  a  színház  eddigi  történetének  és  a 
színi  vitáknak  eredményeit,  egy  röpiratot  írt  a  szín- 
házról {Szózat  a  pesti  magyar  szinház  ügyében),  A  röp- 
iratnak czélja  az  volt,  hogy  az  1839 — 40-iki  ország- 
gyűlésre éppen  összeülő  rendeket  tájékoztassa  a  színház 
állapotáról,  meggyőzze  őket,  hogy  magának  az  ország- 
nak kell  átvennie  a  pesti  magyar  színházat  s  útmu- 
tatást adjon  nekik  a  színház  szervezésére  nézve.  Ez 
országgyűlés  ugyanis  kénytelen  volt  határozni  a  szinház 
sorsáról,  mert  Földváry  Gábor  a  választmány  nevében 
bejelentette,  hogy  nem  tudják  tovább  vezetni  a  rájuk 
bízott  intézményt. 

Röpiratában  Bajza  először  is  annak  keresi  okát, 
miért  nem   boldogul   a   színház  ?    Szerinte   főles:   két 

okból:  egyrészt  mert  az  elhamarkodva  felépített  ideig- 
lenes szinház  elbuktatta  az  országos  szinház  tervét  s 
a  részvényes  választmánynak  nem  áll  elegendő  pénz 
rendelkezésére,  másrészt  meg  a  túlzott  opera-pártolás 
miatt.  Ezt  nem  bírja  meg  a  szinház,  de  nemzeti  szem- 
pontból is  helytelen,  mert  elnyomja  a  drámát  s  egyedül 
a  dráma  magyarosit,  már  pedig  a  fővárosi  magyar 
színháznak  ez  a  főczélja,  mivel  a  templom  és  az  iskola 
mellett  a  szinház  magyarosithat  a  legjobban.  Az  eddigi 
vezetőség  ezt  nem  értette  meg,  ezért  jutott  oly  hely- 
zetbe a  színház,  hogy  már  csak  országos  segítség 
állítliatja  talpra.  Méltányos  is,  hogy  a  nemzet  gondos- 
kodjék róla,  mert  nemzeti  érdek  az,  hogy  a  fővárosnak 
jól  szervezett  magyar  színháza  legyen.  Fel  kell  tehát 
a  Dunaparton  építeni  Széchenyi  színházát.  Takarékos- 
sági szempontból  azonban  vegye  át  egyelőre  a  nemzet 
a  mostani  színházat  s  áldozzon  a  szinügyre  egyszer- 
smindonkorra  600,000  pftot.  Helyes  igazgatás  mellett 
ez  összeg  nemcsak  a  mostani  színházat  hozza  rendbe, 
hanem  a  félretett  jövedelmekből  és  kamatokból  20  év 
múlva  minden  újabb  áldozat  nélkül  felépülhet  a  fényes, 
a  fővároshoz  méltó.  Nemzeti  Színház. 

Minden  a  helyes  igazgatáson  fordul  meg,  tehát  a 
legczélszerűbb  igazgatási  módot  kell  kiválasztani.  Az 
igazgatás  mostani  módja  a  lehető  legrosszabb.  Minden- 
kinek beleszólása  van  a  színházi  ügyekbe  s  az  igaz- 
gatónak a  legsürgősebb  teendőkben  is  meg  van  kötve 
a  keze.  Legjobb  volna  egy  megfelelő  igazgatót  keresni, 
a  ki  egyaránt  ért  a  színház  művészeti,  gazdasági  és 
fegyelmi  ügyeihez  s  azt  egészen  függetlenné  tenni. 
Ez  az  eljárás  azonban  csak  magánszínháznál  lehet- 
séges. Ezért  a  Nemzeti  Szinház  igazgatója,  igenis 
legyen  valamiféle   felügyelőbizottságnak    alárendelve. 

de  ez  a  testület  ne  avatkozhassék  a  színház  belső 
ügj^eibe,  csupán  megválaszsza  és  szükség  esetén  le- 
tehesse  az  igazgatót.  A  pénztárnokot  és  a  gazdát 
kivéve  minden  rendű  és  rangú  alkalmazottat  az  igaz- 
gató vegyen  fel,  ő  állapítsa  meg  fizetésüket  s  minden 
tekintetben  csak  neki  legj'enek  alávetve.  Bajos  olyan 
igazgatót  találni  a  ki  mindenhez  egyaránt  értsen,  a 
kire  ekkora  hatalmat  nyugodtan  átruházni  lehessen, 
de  nem  lehetetlen.  Ennek  az  igazgatónak  szívére  köti 
Bajza,  hogy  minél  nagyobb  súlyt  helyezzen  az  eredeti 
magyar  drámára  s  hogy  ne  legyen  ellensége  a  bírá- 
latnak, mert  az  „olly  igazgatás,  melly  a  nyilvános 
szótól  retteg  és  a  sötétséget  keresi,  hol  gonoszság 
kígyói  szoktak  fészkelni,  vagy  gyáva,  vagy  értetlen, 
vagy  végtére  rosszasággal  teljes  s  én  az  illyonnek 
kezeiből,  mert  mindenesetre  gyanús,  azonnal  kivenném 
az  intézet  kormányát"  (V.  107). 

Bajza  e  röpirata  saját  koráig  a  legjelesebb  magyar 
szinügyi  munka,  felülmúlja  még  Kölcsey,  Széchenyi 
és  Fáy  dolgozatait  is.  Az  eddigi  szinügyi  munkákkal 
szemben  minden  során  megérzik,  hogy  nem  egy  jó- 
indulatú és  nagyműveltségű  műkedvelő  írja,  hanem 
egy  nagy  tanultságú  és  sok  tapasztalatú  szakember. 
Stilistikailag  is  egyike  Bajza  legszebb  műveinek,  csak 
szerkezete  nem  kifogástalan.  A  mondandók  egj^más- 
utánja  nem  mindig  következetes,  többször  nagy  kité- 
rések osztják  meg  az  olvasó  figyelmét,  néhányszor 
önmagát  is  ismétli.  Valószínűleg  egy  kicsit  sietett  a 
munkával,  hogy  idejében  a  rendek  elé  kerüljön. 
E  szerkezeti  fogyatkozások  azonban  épen  nem  lénye- 
gesek egy  minden  nagyobb  igény  nélkül  fellépő  al- 
kalmi röpiratnál.  Fő  az,  hogy  nézeteit  és  indítványait 
igen  világosan  és  megokoltan  adja  elő  és  az  őszinte 

Dr.  Bajza  :  Bajza  József.  17 

meggyőződés    erejével    egészen    megnyeri    magának 
olvasóit. 

Gondolhatni,   hogy   az   egykorú   irodalom  nagyon 
különbözőképen  fogadta  a  munkát.  A  Jelenkor    1889 
okt.  26-án  pár  elismerő  sorral  jelentette,  hogy  kikerült 
a  sajtó  alól.    A   Társalkodó   is  nagy   méltánylattal  ír 
róla  (Társ.  1840.  2—3.  sz.),  de  eltér  Bajzától  2  pont- 
ban: egyrészt  sürgeti  Széchenyi  színházának  azonnal 
való  felépítését,  mert  szerinte  a  mostani  színház  azért 
nem  boldogul,  mert  nagyon  rossz  helyen  fekszik,  más- 
részt meg   helyesli   az    opera-cultust,    mórt   az  opera 
jövedelmezőbb    a    drámánál    s    lehet    még   ennél   is 
nemzetibb.  Gr.  Fáy  István  is  igen   barátságosan  ír  a 
munkáról  (Száz.  1839.  92;  1840.  13.  sz.),  különösen 
az   országos   pártolást    helyesli,    de   az   operát   és  a 
ballettet  igen  fontosnak   tartja.  A  Századunkban  egy 
igen  részletes  ismertetés  jelent   meg  róla,  alighanem 
Csató  Páltól  (Száz.  1839.  92—95.  sz.),  a  mely  jóformán 
pontról  pontra  meg  akarja  czáfolni  Bajzát.  Ellene  van 
a  dunaparti  színháznak,  de  elfogadja  az  országos  pár- 
tolást.  Helyesli   az   opera-cultust   s   azzal  gyanúsítja 
meg  Bajzát,  hogy   röpiratának   czélja  az  igazgatóság 
megszerzése.   Tett   még  Zerinváry   Irma  is  megjegy- 
zéseket a  munkára  (Száz.  1840.  7.  sz.).  Nagyon  örül 
a  fővárosi   német   színháznak,    legalább    tanulhatnak 
valahol   színészeink.  Védi   az   operát,  hiszen  ezt  leg- 
feljebb   hetenkínt    kétszer    játszanak    s    így    „marad 
még   öt    nap    a    nyelvcsigázó    pedant    szobatudósok 
számára". 

E  bírálatokból  az  derült  ki,  hogy  Bajzát  opera- 
ellenségnek fogták  fel.  Bajza  erre  Szózatából  vett 
idézetekkel  bizonyította  be  e  vád  tarthatatlanságát 
{Egy  vád  alaptalansága.  Társ.  1840.  5.  sz.),  de  szavára 

nem  aötak  semmit  sem.  Erre  kitört  az  operai  háború, 
melyhez  különben  megtörténtek  az  előkészületek  már 
régebben  különféle  torzsalkodások  alakjában.  Bajzának 
magának  is  volt  egy  operai  vitája  a  Honmúvészszel, 
Szerdahelyi  egyszer  egy  bohózatban  kiparodizálta 
Schódelnét.  A  Honművész  igen  felfortyant  ezen  a 
nagyon  ártatlan  dolgon  s  nemcsak  Szerdahelyit  rótta 
meg,  hanem  az  Athenaeumot  is,  mely  eleinte  folyton 
dicsőitette  a  művésznőt,  most  meg  egyre  gyalázza 
(Honművész  1839.  2.  sz.).  Erre  nemcsak  Szerdahelyi 
felelt  (Ath.  1839.  I.  95),  hanem  Bajza  is  {Krónikánk, 
Schódelné  s  a  Honművész.  Ath.  1839.  I.  77).  Bajza 
bebizonyította,  hogy  az  Athenaeum  nem  gyalázta  sehol 
Schódelnét,  hanem  újabban  hallgat  róla,  a  mi  a  tör- 
téntek után  nem  csodálatos.  A  Honművész  csak 
Szerdahelyinek  felelt  s  így  ez  az  ügy  befejeződött 
(Honmúv.  1839.  6.  sz.,  Ath.  1839.  I.  111,  406),  de  a 
Honművészszel  hamarosan  újra  vitába  elegyedett  az 
Athenaeum.  Brassai  Sámuel  u.  i.  egy  igen  furcsa 
athenaeumi  czikkében  kicsinylőleg  nyilatkozott  Schódel- 
néról  (Ath.  1839.  I.  261.  V.  ö.  Századunk  1839.  21., 
22.  sz.),  Bajza  meg  kedvetlen  sorokkal  közölte  Nyáry- 
nak  az  eredeti  színművekre  vonatkozó  kedvezőtlen 
intézkedéseit  (Ath.  1839.  I.  544).  Erre  a  Honművész 
felmelegítette  régebbi  vádját,  hogy  Bajza  opera- ellenség 
és  Schódelnét  üldözi  (Hbnm.  1839.  39,  40).  Bajza 
felhívta  a  Honművészt  vádjai  bizonyítására,  egjszer- 
smind  kifejtvén,  mennyire  czéljatévesztettek  a  Hon- 
művész opera- bírálatai,  melyek  minden  alaposság  nélkül 
agyba-főbe  dicsérik  Schódelnét  {Párviadal  a  Hon- 
művész és  Athenaeum  között  1839.  I.  812).  A  Hon- 
művész nem  tudott  helyt  állani  állításaiért  (Honm. 
1839.  51.  sz.,  Ath.  1839.  II.  15). 

17* 

Bajza  röpiratának  megjelenése  kezdte  elmérgesíteni 
az  operai  vitát.  Nemcsak  bírálói,  hanem  mások  is 
hevesen  ostromolták,  különösen  a  pozsonyi  Hírnökben, 
mely  ez  időben  minden  Bajza  ellen  irányzott  táma- 
dások központja  volt  (Hírnök  1840.  7.,  80.,  81.,  97-, 
98.  sz.  Századok  1840.  8.  sz.  Társ.  1839.  102.  sz. 
Literatúrai  Csarnok  1840.  28.  sz.).  Az  Athenaeum 
eredeti  és  fordított  czikkekkel  szorgalmasan  felelgetett 
(Ath.  1840.  I.  17,  152,  217,  553,  II.  737).  Egressy 
Gábornak  az  operát  egyenesen  megtámadó  czikkei 
még  hevesebbé  tették  a  vitát  (Ath.  1840.  I.  293,  II. 
677.  Társ.  1840.  76.,  77.  sz).  Bajzn  nyugodtabb  hangú 
felszólalása  {Orosz  bajok  Figy.  1840.  122)  már  csak 
olaj  volt  a  tíízre. 

Vahot  Imrének  és  Nyárynak  a  küzdőtérre  lépése 
aztán  vad  személyes  hajszává  tették  a  vitát.  Vahot 
Bajza  röpiratának  hatása  alatt  egy  másik  röpiratot  írt 
{Még  egy  szózat  1840).  A  rapsodikuS;  sekélyes  munka 
Bajzára  a  legnagyobb  dicséreteket  szórja.  Bajza  volt 
az  egyetlen  hivatása  magaslatán  álló  színigazgató,  az 
ő  bírálatai  a  legjobbak  stb.  Azonosítja  magát  Bajza 
fejtegetéseivel,  de  azután  valóságos  paródiájukat  adja 
meggondolatlan  kirohanásaival.  „Az  opera  korcs  kinövés 
a  művészetek  nagy  s  nemes  törzsfáján,  egy  legeilen- 
kezőbb  elemekből  összetett  zagyvalék"  (18. 1.).  Erkelt 
megtámadja,  hogy  Báihori  ilfónájával  nevetségessé 
tette  Kálmán  királyt  stb.  Bajza  elkövette  azt  a  hibát, 
hogy  nyilvánosan  nem  szólalt  fel  Vahot  ellen  s  mivel 
Vahot  az  Athenaeumnak  belmunkatársa  volt,  általában 
azonosították  őket  operai  dolgokban  egymással.  A  viták 
hangját  is  durvábbá  tették  Vahot  parlagias  kiszólásai. 
Brassai  mellett  (Nemzeti  Társalkodó  1840.  II.  137) 
Gerenday   Ambrus    leczkéztette   meg   Vahotot   (Száz. 

1840.  81.,  98.  sz.),  mire  Vahot  gorombán  nekirontott 
Kuthynak  u.  i.  őt  gyanította  Gerenday  álneve  (Radnay 
Tivadar)  mögött  (Figy.  1840.  849.  1.).  Kuthy  és  Vahot 
között  csúnya  polémia  keletkezett  (Atli.  1841.  I.  59, 
77;  Hírnök  1841.  2.,  4.,  6-  sz.),  melybe  Kuthynak  az 
Athén aeurara  szórt  vádjai  miatt  Bajza  is  beleszólt 
(Ath.  1841.  I.  61). 

Az  operai  vita  egyre  hevesebben  csapkodó  hul- 
lámai ismét  veszélyeztetni  kezdték  Schódelné  uralmát, 
ezért  Nyáry  döntő  harczra  szánta  rá  magát.  Meg  akarta 
rontani  Bajzát  hitelében,  rá  akarta  bizonyítani,  hogy 
ő  a  legkevésbbé  jogosult  gáncsoskodni  a  színház 
dolgaiban,  mert  könnyelműen  és  léhán  vezette  annak 
idején  a  rábízott  intézményt.  Április  elején  a  választ- 
mány által  hivatalosan  felszólíttatta  Bajzát,  hogy  adjon 
felvilágosításokat  az  igazgatósága  idejéből  való  szám- 
lákra nézve  s  ugyanekkor  általa  sugalmazott  czik- 
kekben  rossz  gazdálkodással  vádolta  meg  őt  (Száz. 
1840.  24.,  28.  sz.  V.  ö.  Ath.  1840.  I.  152).  A  sértő, 
gyanúsító  hangon  megírt  czikkek  Bajza  „elmenet- 
tetós"-éről  beszélnek,  azt  mondják,  hogy  Bajza  sine- 
curát  csinált  állásából  és  hogy  azért  elégedetlenkedik, 
mert  elesett  az  igazgatói  fizetéstől.  Bajza  rögtön  jelen- 
tette készségéi,  hogy  a  választmány  rendelkezésére 
áll^  s  a  vádoló  czikkekre  is  megfelelt  [Az  álnevű  45 
ellen  Figy.  1840.  252.  1.). 

Erre  nyíltan  maga  Nyáry  Pál  lépett  fel  ellene 
(Társ.  1840.  36.,  55.  sz.).  A  számadatok  hosszú  sorával 
igyekszik  rábizonyítani  Bajzára  a  rossz  gazdálkodási 
vádat.  Szerinte  Bajza  alatt  a  pénztárat  a  legléhábban 

1  V.  ö.  Bajza  1840  ápr.  9-iki  levelét  Nyáryhoz  Pest  megye 
levéltárában. 

kezelték,  ezért  költött  lényegesen  többet,  mint  minden 
eddigi  igazgató.  Mióta  meg  elvesztette  állását,  folyton 
kötözködik,  a  közönséget  ámítja.  Bár  eddig  az  opera 
tartotta  fenn  a  színházat,  az  ellen  áskálódik,  pedig  a 
dráma  érdekében  sem  tett  semmit  sem  lamentatiókon, 
személyeskedéseken  kívül.  Bajza  válaszai  nem  késtek 
{Nyolcz  előleges  kérdés  Nyáry  Pálhoz  Figy.  1840. 
379.  1.  Szükséges  magyarázatok  Nyáry  Pál  nyilatko- 
zására Figy.  1840.  522.  1.).  A  mint  az  Aurora-pörben 
Horvát  Istvánra  saját  adataiból  bizonyította  rá,  hogy 
nincs  igaza,  ugyanígy  járt  el  most  Nyáryval  szemben. 
Apróra  megczáfolván  Nyáry  állításait,  felszólítja,  hogy 
Ígéretéhez  képest  adja  ki  a  színházi  számadásokat, 
ezek  majd  eldöntik  a  vitát,  ki  volt  a  jó  gazda  s  hogy 
melyik  vált  jobban  a  pénztár  javára,  a  dráma-e,  vagy 
az  opera?  Nyáry  nem  hagyta  magát.  Egy  újabb  igen 
terjedelmes  vitairatában  (Társ.  1840.  80.,  85.  sz.)  újra 
felvette  a  vita  egész  anyagát.  Az  opera  és  Schódelné 
védelmében  eget-földet  megmozgat,  nehézkes,  hossza- 
dalmas stylusából,  zavaros  okfejtéseiből  azonban  semmi 
új  nem  derül  ki.  Bajza  nem  is  felelt  neki,  csak  Vahot 
a  maga  szokott  durvaságával  (Figy.  1840.  746.  1.). 

Nem  is  volt  érdemes  Bajzának  tovább  harczolnia, 
mert  állításait  minden  indokolásnál  jobban  igazolták 
a  színház  fejleményei.  A  fejetlenség  Nyáry  minden 
erőszakossága  mellett  nőttön  nőtt,  a  színházi  botrányok 
napirenden  voltak.  Nyáry  belátván  rendszere  ered- 
ménytelenségét 1840  május  5-én  lemondott  s  helyette 
Ilkey  lett  az  igazgató.  Ettől  fogva  jóformán  havonta 
változott  nemcsak  az  igazgató  személye,  hanem  az 
igazgatási  mód  is,  de  érintetlen  maradt  Schódelné 
uralkodása.  Végre  is  az  annyira  dédelgetett  prima- 
donna tette  végleg   csúffá  az  amúgy  is  hitelevesztett 

választmányi  igazgatást.  Scliódelnó  már  többször  illet- 
lenül viselkedett  a  közönséggel  szemben,  de  az  még 
a  haza  oltárára  letett  hagymakoszorút  is  elnézte  neki 
(Ath.  1841.  I.  45).  1840  deczember  6-án  azonban 
vége  szakadt  türelmének.  Donizetti  Borgia  Lucreziá- 
ját  adták  s  Bognár  Ignácz  oly  hamisan  énekelt,  hogy 
piszegések  voltak  hallhatók.  Az  első  felvonás  végén 
kitapsolták  Schódelnét,  s  ez  magával  hozta  Bognárt 
is  és  a  közönség  kegyeibe  ajánlotta.  Újra  piszegni 
kezdtek,  mire  Schódelné  kifakadt,  hogy  ,ott  nem  lehet 
énekelni,  a  hol  kígyók  vannak".  Most  már  őt  is  ki- 
fütyölték és  a  közönség  azt  követelte  tőle,  hogy  kérjen 
bocsánatot.  Nagy  sokára  megjelent  Schódelné,  de 
bocsánatkérés  helyett  a  közönséget  kezdte  leczkéz- 
tetni  s  odavetette,  hogy  neki  a  külföld  nyitva  áll. 
Teljes  lett  a  botrány.  A  közönség  egy  része  távozott 
s  helyüket  az  igazgatóság  által  felfogadott  emberek 
foglalták  el.  Folytonos  tüntetések  között  fejeződött 
be  az  előadás  (Ath.  1841.  I.  46. ;  Társ.  1840.  100. 
sz. ;  Száz.  1840.  101.  sz. ;  Hirn.  1840.  103.  sz).  Schó- 
delné nem  léphetett  fel  többé  és  egyelőre  meg  is 
vált  a  színháztól.^ 

1841  januárjától  a  megyei  szinház  az  1840 
XLIV.  t.-cz.  szerint  országos  színházzá  lett.  Az  ország- 
gyűlés lényegében  egészen  Bajza  Szózata  szerint  szer- 
vezte a  színházat.  Czéljaira  450,000  pengőforintot  sza- 
vazott meg  s  a  felügyelettel  egy  országos  választmányt 
bízott  meg,  mely  Simoncsics  Jánost  választotta  meg 
igazgatónak.  Simoncsics  két  egész  évig  vezette  a  szín- 
házat  igen    nagy   lelkiismeretességgel,    de   nem    sok 

1  Az  operai  vita  hőseiről  többféle  kisel^b  gúnyirat  is  for- 
gott a  színészek  körében.  V.  ö.  V.  386,  továbbá  Oct.  Hung. 
597.  sz.  kéziratot  a  Nemzeti  Múzeumban. 

ho/.záértóssel.  Jobb  keze  Fáncsy  Lajos  volt.  Azt  Athe- 
naeuin  újra  megindította  Játékszini  Krónikáját,  mely 
bizony  igen  sok  kifogásolni  valót  talált  az  új  igazga- 
tásban is.  Főpanaszuk  az  eredeti  drámák  elhanyago- 
lása és  művészietlen  mutatványok  cultiválása  volt 
(Ath.  1841.  I.  286,  462,  640,  653,  846,  991,  1119, 
II.  175,  270,  686 ;  1842  L  239  399,  718,  832,  909, 
959,  n.  174,  184,  279  stb.  továbbá  Ath.  1841  I.  13, 
977;  1842.  lí.  1,  209  stb.).  Simoncsics  szó  nélkül 
tűrte  a  kritikát,  s  végre  1842  végén  megvált  állásától. 
Ekkor  az  országos  választmány  pályázatot  irt  ki  egy 
szinházbérlő  igazgatói  állásra  s  mint  legkevesebb 
segélyt  kérőnek  1843  elejétől  Bartay  Endrének  adta 
át  a  színházat.  Bartay  Bajza  követelményei  szerint 
intézte  a  színház  ügyeit,  ezért  a  színháznak  egyik 
legvirágzóbb  korszaka  következett  be. 

Schódelné  bukásába  azonban  e  három  év  alatt  sem 
njmgodtak  bele  hívei.  Folyton  követelték  a  fokozot- 
tabb opera-cultust  és  Schódelné  visszahívását  (Hon- 
művész, Világ,  Spiegel,  Pesíher  Tageblatt).  Az  Athe- 
naeum  nem  hagyta  szó  nélkül  e  felszólamlásokat 
(Ath.  1841.  I.  29,  155,  272,  717  II.  429,  443,  637, 
718,  733 ;  1842.  II.  39,  431)  de  a  vita  már  elvesz- 
tette erejét.  Az  utócsatározásokban  Bajza  is  részt- 
vett, (1841.  I.  224,  II.  479;  1842.  I.  1118,  II.  75)  de 
nagyobb  vitába  már  nem  bocsátkozott,  csak  mint  a 
diadalmas  hadvezér,  egy-egy  tekintetet  vetett  a  vissza- 
vonuló megvert  ellenséges  csapatra. 

Mert  kétségtelenül  diadalt  aratott  az  egész  vona- 
lon. A  gyanúsítások  és  rágalmak  nyilai  visszapattan- 
tanik  róla,  seb  nélkül  hagyván  őt,  ellenben  súlyos 
sebeket  ejtve  irányzóikon.  Kiderült,  hogy  ő  vezette  a 
legjobban   a   színházat   s   hogy  ellenfelei   azt  jóslata 

szerint  bukásba  sodorták.  A  kinek  előtérbe  nyomulá- 
sát veszedelmesnek  tartotta  a  színházra,  annak  önhi- 
bájából távoznia  kellett.  A  hibásnak  bizonyult  igaz- 
gatási és  szervezési  módot  az  ország  akaratából  az 
váltotta  fel,  a  melyet  ő  ajánlott. 

Diadala  most  is  a  közügy  diadala  volt.  Az  6  fárad- 
hatatlanság győzte  meg  az  országot,  hogy  a  Nemzeti 
Szinház  kérdése  a  magyar  culturának  alapvető  kér- 
dése, melynek  helyes  megoldása  az  ország  feladata. 
Évtizedek  meddő  tanácskozásai  után  Földváry  felépí- 
tette a  színházat,  de  pár  év  alatt  a  megye  képtelen- 
nek bizonyult  vezetésére.  Bajzának  kellett  jönnie, 
hogy  megmondja,  mi  a  teendő  s  az  országgyűlés  el- 
fogadta nézeteit.  így  lett  Bajza  a  Nemzeti  Szinház 
egyik  alapítója.  S  a  megalapított  Nemzeti  Színháznak 
sok  részben  ő  szabta  meg  programmját.  ö  véste  be 
legjobban  a  kor  szívébe,  hogy  a  Nemzeti  Színháznak 
nagy  nemzeti  rendeltetése  van,  hogy  terjesztenie  kell 
a  magyar  nyelvet,  a  magyar  culturát,  hogy  a  nemzeti 
drámára  kell  helyeznie  a  fősúlyt.  S  bizonyos  az,  hogy 
a  Nemzeti  Színháznak  azok  voltak  a  legvirágzóbb 
korszakai,  mikor  a  Bajza  programmját  iparkodott  meg- 
valósítani. 

IV. 

A  Nemzeti  Szinház  megnyitásakor  az  Athenaeum 
azonnal  külön  rovatot  nyitott  a  szinház  számára  Magyar 
Játekszini  Krónika  czimen.  Itt  rendszeres  referádát 
adtak  az  előadásokról,  elmondván  véleményüket  ma- 
gukról a  darabokról,  a  színészekről  és  ezzel  kapcso- 
latban kiterjeszkedtek  minden  egyéb  függő  szinügyi 
kérdésre  is.  Az  első  időkben  Vörösmarty  volt  a  fő 
referens,  mellette  Toldy  szerepelt   gyakrabban,    főleg 

mint  operabíráló.  Bajza  saját  igazgatósága  alatt  mind- 
össze hét  bírálatot  írt.  Bukása  után  ő  és  Vörösmarty 
körülbelül  egyforma  számú  bírálatot  adtak,  Toldy  csak 
kisegítőként  szerepel.  Az  1839  — 40-iki  krónikái  szünet 
után  már  Bajza  a  főkritikus,  1842  óta  pedig  jóformán 
kizárólag  ő  a  színházi  referens.  Hét  év  alatt  összesen 
307  bírálatot  adott.^ 

Bajza  színházi  referádái  Vörösmartyéi  mellett  a 
kor  legjelesebb  e  nemű  termékei,  S  ha  Vörösmarty 
általában  élesebben  világít  is  be  a  drámaköltők  lel- 
kébe, jobban  tudja  megérzékeltetni  a  remekművek 
nagyszabású  conceptióját,  Bajza  viszont  sokkal  tár- 
gyilagosabban tud  ítélni  a  színművek  felett  s  hason- 
líthatatlanul alaposabb  színpadi  ismeretekkel  bír.  Ok 
ketten  alapították  meg  az  irodalmi  színvonalon  álló 
magyar  színi  kritikát,  de  hogy  az  Athenaeum  szini 
kritikája  rendszeres  és  állandó  lett,  az  már  tisztára  a 
Bajza  érdeme. 

Szini  bírálataiban  Bajza  sokat  foglalkozik  a  műsor, 
a  szereposztás  és  a  rendezés  kérdéseivel.  Válto- 
zatos műsort  sürget.  Helyes  arányt  kíván  eredeti  és 
fordítás,  komoly  és  víg  darab,  dráma  és  opera  között. 
Nem  tartja  helyesnek  egy-egy  megbukott  darabnak 
erőszakolását,  de  viszont  felszólal  az  ellen  is,  hogy 
ögy-ögy  nagy  sikert  ért  darabot  az  unalomig  játsza- 
nak. Tiltakozik  az  örökös  vígjáték  ellen,  de  viszont 
helyesli,  hogy  a  vasárnap  a  bohózatok  napja  legyen 
(Ath.  1838.H.  103, 167;  1841. 11. 686;  1842. 1. 127,H.  279). 

1  1837-ben  4-et,  1838-ban  67-et,  1839-ben  12-t,  1841-ben 
84-et,  1842-ben  100-at,  1843-ban  40-et.  Jegyei ;  B.  Cs.  Csanád, 
K.,  Kéve,  Sz,  Sze,  Szeb,  Szebe,  Szebekl,  Szebeklébi,  Sz.  E., 
— ob,  10,  12,  13,  25,  38,  93,  99,  333,  600,  ***.  Az  utóbbit  néha 
Szontágh  is  használja. 

Sok  panasza  van  a  szereposztás  ellen.  Megrója, 
hogy  elsőrangú  szerepeket  kezdőkkel  játszatnak  és 
hogy  ha  e  szerepekre  van  is  gond,  teljességgel  nem 
törődnek  a  kisebbek  helyes  osztásával.  Ügyetlen  sze- 
reposztással sokszor  igen  hatásos  darabokat  buktatnak 
el.  A  helyes  szereposztás  szempontjából  szólal  fel  az 
ellen  is,  hogy  egyszerre  több  elsőrangú  színészt  ven- 
dégszereplésre bocsátanak,  a  mi  különben  a  műsorra 
is  visszahatással  vau  (Ath.  1838.  II.  655;  1841.  I. 
992,  1119,  II.  1152). 

A  rendezéssel  is  sok  baja  van,  különösen  Szent- 
királyi idejében.  Furcsa  kis  eseteket  olvashatunk  ezek- 
ről a  Szentkirályi- féle  rendezésekről.  1838  jún.  24-én 
Csákány  Laczi  sárkánya  gyalog  nyargalódzott,  július 
lén  a  szobában  erdő  volt,  az  erdőben  viszont  szoba- 
falak és  felhő  helyett  kőszikla  szállt,  július  13-án 
egyik  szobafal  helyén  rózsabokrok  állottak.  Később 
is  megesnek  olyanok,  hogy  Velenczében  lovasok  szá- 
guldoznak,^ vagy  fellebben  egy  függöny,  mely  mögött 
valaki  rejtőzködnék  s  az  illető  nincs  ott  (1838.  II. 
39,  69,  103,  583,  655;  1841.  II.  1152;  1842.  L  399). 
Az  öltözködésben  is  sok  a  kifogásolni  való.  Semmi 
ügyelet  sincs  a  színpadi  ruhák  stílszerű  megválasztá- 
sára. Öregek  fiatalosan,  divatos  arszlánok  lomposan, 
parasztok  úriasan  jelennek  meg;  a  színésznőkre  a 
legtöbb  a  panasz,  ők  mindig  előkelően  és  fiatalosan 
öltöznek,  ha  cseléd  vagj-  idős  nő  szerepét  adják  is. 
E  tekintetben  a  derék  Déryné  volt  a  leghiúbb.  Vele 
volt  is  egy  kis  polémiája  Bajzának :  a  Bajzától  tréfásan 
elnevezett    „köténypör".  (Ath.  1838.   II.  68.  183.  1., 

^  Ezt  a  szép  rendezést  különben  már  1833  szept.  5-én 
produkálták  egyszer  a  pesti  német  színházban  —  zajos  sikerrel. 
V.  ö.  Rakodczay  Pál :  Egressy  Gábor  L  104. 

még   1838.  II.    152;   1841.  II.  29,  237,  270;   1842. 
I.  207). 

Az  előadott  darabok  bírálatánál  nagyobb  súlyt 
helyez  Bajza  előadásukra,  mint  magukra  a  darabokra. 
Szinjátszástani  elvei  most  is  azok,  a  melyeket  a  Dra- 
maturgiai leczkékben  kifejtett.  S  bizony  ő  is  tömérdek 
hibát  talál  a  színészekben,  mint  nem  régen  a  Rajzo- 
latok, csakhogy  ő  részletesen  indokolja  kifogásait  s 
kijelöli  a  helyes  utat.  Többször  hevesen  kifakad  a 
szerep  nem  tudása  miatt,  mely  jeles  darabokat  meg- 
buktat (1838.  II.  22;  1841.  I.  462,  640;  1842. 1.  239, 
832)  s  a  miatt  a  hanyagság  miatt,  hogy  a  színészek  csak 
az  első  előadásra  készülnek  (Ath.  1837.  II.  688). 
A  szinpad  nyelve  még  mindig  hibás,  a  minek  egy- 
részt a  rossz  fordítások  az  okai,  de  leginkább  a  szí- 
nészek nemtörődömsége  (Ath.  1838.  II.  342;  1841. 
I.  319,  398,  591;  1842.  I.  1071.)  „Színészeknek  a 
granimaticai  correctségű,  a  dialectustól  ment  beszédre 
felette  kényeseknek  kellene  lenniök  s  e  tekintetben 
példány  és  mustra  gyanánt  állniok,  hogy  rajok  mint 
authoritásra  hivatkozni  lehessen,  valamint  a  francziák 
Lekain  és  Talma  beszédeikre  a  magok  korában,  és 
Rachelére  a  mostaniban  :  kinek  fogna  illyesmi  nálunk 
eszébe  jutni,  midőn  alig  van  két-három  színészünk, 
ki  a  tájkiejtéstői  tisztán  szólni  tud,  ollyan  pedig,  ki 
egyszermásszor  nyelvtan  elleni  hibát  ne  követne  el, 
egyetlenegy  sincs"  (Ath.  1841.  I.  350).  Máskor  fel- 
sóhajt: „Franczia  nyelvmestere  van  színházunknak, 
valljon  miért  nincs  magyar?"  (Ath.  1842.  II.  15.)  — 
Volt  egy  fordítási  polémiája  Szerdahelyivel.  (Ath.  1838. 
n.  735.) 

A  színészek  nem  tudnak  elég  könnyedén  mozogni 
a    színpadon,    különösen    nem    frakkos    szerepekben. 

Apró,  az  illemszabályokba  ütköző,  dolgokra  is  kény- 
telen figyelmeztetni  őket.  Az  akkoriban  teret  foglalni 
kezdő  magyar  táncz  is  sok  részben  a  szinészek  nehéz- 
kessége miatt  nem  tud  gyökeret  verni  a  színpadon. 
ízetlen  ugrándozást  mutatnak  be  e  néven  rendesen 
szinészeink  (Ath.  1841.  I.  463,  479;  1842.  1.302.  II. 
104,  592).  Bajzát  ez  nagyon  bántja,  mert  a  nemzeties 
művészetet  mindenütt  uralomra  szeretné  juttatni.  Van 
egy  meleg  szava  a  magyar  népdalok  mellett  is,  melyek 
szintén  ez  időben  csendültek  meg  először  a  szinpadon  : 
„Oh,  ezek  a  népnóták  nekünk  valóban  igen  becsesek 
lehetnek.  Mennyire  magyar  lélekhez,  magyar  érzések- 
hez szólók!  Nem  hiába  fogadtatnak  oUy  részvéttel, 
oUy  elragadtatással,  mert  ezek  sziveink  húrjait  pen- 
dítik meg,  annyira,  mennyire  a  legjobb  opera  zenéje 
is  alig"  (Ath.  1843.  I.  198). 

A  kiválóbb  szinészek  játékát  gyakran  veszi  tüzete- 
sebb elemzés  alá.  Egy-egy  szerepük  alakításával  any- 
nyira  behatóan  foglalkozik,  hogy  szinte  teljesen  recon- 
struálható  soraiból  a  színész  játéka.  Legkedvesebb 
színésze  Megyeri.  Jellemzését  egyszer  így  adja^ 
„Megyeriről  az  a  véleményem,  hogy  ó  sok  szerepek- 
ben társaitól  még  most  elérhetetlenül  áll.  ülyenek 
nevezetesen  a  burleszk  szerepek  s  azok  általában,  miket 
az  aosthetikusok  az  aljasabb  komikumhoz  szoktak  szá- 
mítani. Ezekben  neki  egészen  sajátszerű,  eredeti,  sen- 
kihez nem  hasonlító  alakjai  vannak.  Mozgás,  öltözet, 
hang  annyira  jellemző,  annyira  való !  lUyenekben  őt 
senki  még  eddig  szerencsével  nem  utánozá ;  kizárólag 
birja  azokat.  Mihelyt  azonban  a  szerep  fentebb  körben 
van  tartva,  mihelyt  az  ábrázoló  ecsetnek  vékonyabban 
kell  fogni  s  a  szerepen  érzelem  és  kedély  vonulnak 
keresztül,  akkor  Megyeri  tud  ugyan  kielégítő  alakokat 

állítani,  de  az  az  utánozhatlan  sajátság,  az  a  geniali- 
tás  nincs  meg  többé  játékában,  mit  ama  másik  nemű 
szerepeknél  tapasztaltunk.  Itt  már  Szentpétery  a  sze- 
rencsésebb szinész"  (Ath.  1841.  I.  458.  1.  még  1838. 
II.  704;  1839.  L  176;  1841.  I.  832).  Mikor  Megyeri 
ereje  teljében  1842-ben  meghalt,  egy  meleg  nekrológot 
irt  róla  [Megyeri  Károly  színész.  Ath.  1842.  II.  581). 

Igen  nagy  tehetségű,  de  csiszolatlan  művésznek 
tartja  Barthái.  Komikai  szerepekben  a  legszélsőbb 
túlzásokra,  póriasságra  ragadtatja  magát.  Igazi  tehet- 
sége a  tragikai  szerepekhez  volna,  de  itt  nagyon  meg- 
hérzik,  hogy  csak  naturalista  szinész,  nem  művelte  ki 
magát.  Egy-egy  jelenetben  remekel,  de  egészen  össz- 
hangzatos  jellemeket  nem  tud  alakítani.  S  ahelyett 
hogy  összeszedné  magát  és  tanulni  próbálna,  évről 
évre  több  baj  van  vele,  mert  még  szerepei  megtanu- 
lását is  elhanyagolja  (Ath.  1839.  I.  176;  1841.  I. 
495,  II.  750;  1842.  I.  720,  799,  II.  350). 

Barthával  ellentétben  folyton  emelkedik  Lendvay 
művészete.  Eleinte  sok  hibáztatni  valót  talál  benne, 
de  aztán  mind  melegebb  dicséretekkel  emlékszik  meg 
róla.  Legyőzi  orgánumának  fogyatkozását,  bizonyos 
monotoniát  és  arcz-  és  kézjátéka  is  mind  finomabb, 
átgondoltabb  lesz.  Alaposan  megvitatja  Bajza  Boling- 
brocke-ját  (Ath.  1841.  II.  542;  1841.  1.1135),  melyet 
Lendvay  kétféle  felfogással  játszott,  először  komoly, 
másodszor  sarcastikus  színezettel,  Bajza  szerint  mind- 
két esetben  hibásan  interpretálván  Seribet  (Ath.  1838. 
IL  720;  1841.  IL  431;  1842.  L  398,  1229;  1843.  L 
102,  534). 

A  színésznők  közül  legtöbbre  Lendvaynét  tartja. 
Fő  és  állandó  kifogása  ellene,  hogy  nem  beszél 
eléggé  érthetően,  de  elismeri,  hogy  annyi  kifejezéssel 

és  érzelemmel  játszik,  a  mennyivel  egy  színésznőnk 
sem  (Ath.  1837-  II.  687;  1839.  I.  399;  1841.1.461, 
1226;  1842.  I.  208,  1229).  „Ö  a  magyar  színészet- 
nek egyik  ragyogóbb  gyöngye.  Vannak  művészetének 
fogyatkozásai  .  .  .,  de  valljuk  meg,  vannak  oldalai, 
mellyeket  csak  az  nem  fog  méltánylani,  ki  a  külföl- 
dinek annyira  vak  imádója,  hogy  minden  honi  ellen 
elfogultsággal  viseltetik;  vannak  oldalai,  hol  vele  egy 
magyar  színésznő  sem  mérkőzhetik"  (Ath.  1841.  II.  783). 
Legtöbbet  és  legbehatóbban  azonban  Egressyvel 
foglalkozott.  Tisztában  volt  Egressy  nagy  tehetségé- 
vel, egyike  volt  legőszintébb  méltánylóinak,  amellett 
hogy  személyesen  is  kölcsönös  vonzalommal  viseltet- 
tek egymás  iránt  s  az  operai  vitában  mint  fegyver- 
társak küzdöttek  egymás  mellett.  Mindig  kiemelte, 
hogy  Egressy  a  leggondolkodóbb  és  legolvasottabb 
magyar  színész,  lelkiismeretes  szorgalommal  készül 
minden  szerepére,  egészen  pályájának  szenteli  magát. 
Megdicséri,  hogy  ő  beszél  a  legértelmesebben,  ő 
szaval  a  legszebben,  behatol  szerepe  titkaiba  s  ezért 
beszéde,  járása,  mozgása,  szóval  egész  játéka  jeUem- 
zetes.  Hősi  szerepei  mellett  nagy  elismeréssel  szól 
egy  vígjátéki  alakításáról,  Krumm  Illésről  is.  Azonban 
kezdettől  fogva  vannak  kifogásai  is  ellene,  főleg 
valami  tagvonaglást  hibáztat  benne,  mely  rajta  pathe- 
tikusabb  jelenetekben  erőt  vesz.  Sokszor  hiányzik 
belőle  a  nemes  mérséklet,  ezért  nem  tud  eléggé 
plastikus  classicaí  alakokat  teremteni.  Pl.  Coriolán- 
jával  nagy  mértékben  elégedetlen.  Egressy  Coríolánja 
szerinte  valóságos  kisvárosi  Coriolán,  tele  hetykeség- 
gel,  ízetlen  hetvenkedéssel,  inkább  egy  izmos,  pergő 
nyelvű  suhancz,  mint  egy  hősies,  méltóságos,  de 
gőgös  és  magát    fékezni   nem    tudó   római   patrícius. 

A  legnagyobb  túlzásokba  azonban  mint  Lázár  pásztor 
esik.  „Midőn  .  .  .  kétségbe  kezd  esni .  .  .  leveti  magát 
a  földre,  összezsugorodik,  mintha  valami  gyomor- 
betegség kinzaná,  két  tenyerét  feje  hátuljára  lapítja, 
két  könyökét  arczulata  előtt  összenyomja,  lábai 
feszengenék,  derekát  megcsavarja,  mint  a  forgószél 
a  bokrot,  majd  ismét  kezeivel  hol  a  térdeit  öklözi, 
hol  a  levegőben  hadonáz  és  gégeszakadásig  kiált. 
Szóval,  mi  egy  kétségbeesett  ember  mozgásaiban 
nem  szép,  mindazt  ő  híven  visszaadja"  (Ath.  1842. 
I.  446.  1.  még  1838.  L  512,  II.  359;  1841.  L  124, 
847,11.  432,  1184;  1842. 1.  111,  II.  543;  1843.  I.  103). 
Ha  a  továbbiakban  nem  beszélne  is  Bajza  hul- 
lámvonalakról, nem  mondaná  is,  hogy  a  művészetnek 
meg  kell  az  élet  dísztelenségeit,  a  mindennapiságot 
nemesítenie,  akkor  is  világos  volna,  hogy  Bajza  és 
Egressy  között  elvi  elleniét  van.  Bajza  a  goethei 
álláspontot  képviseli :  a  művész  ne  utánozza  a  termé- 
szetet, kövesse  ugyan  egy  bizonyos  fokig,  de  szépítse, 
nemesítse  meg;  tehát  bizonyos  idealizált  realismust 
kíván  tőle.  Egressy  viszont  művészeti  fejlődése  e 
szakaszában  némi  naturalismusra  törekedett.  így  ter- 
mészetesen nem  érthették  meg  egymást.  Bajzának 
azonban  mégis  inkább  igaza  volt,  mint  Egressynek. 
Egressy  ugyanis  később  maga  is  visszatért  Bajza 
idealis-realis  művészetéhez,  mert  tehetségének  inkább 
ez  felelt  meg,  mint  a  naturalismusra  való  törekvés  s 
mert  a  naturalismusra  neki  nem  volt  igazi  hivatott- 
sága,  természetesen  nem  alkothatott  naturalista  szel- 
lemben valóban  összhangzatos  művészetet.^ 

'    V.  ö.  Várdai   Béla :    Egressy   Gábor   mint    Shakespeare- 
színész.  Magyar  Shakespeare-Tár  1909. 

Bajzának  e  bírálatai  nagyon  bántották  Egressyt. 
Sokáig  hallgatott,  hiszen  sokféle  kötelék  fűzte  Bajzá- 
hoz. Az  Athenaeuranak  is  kezdettől  fogva  munkatársa 
volt  (Ath.  1838.  I.  118;  1839.  II.  564;  1840. 1.  293; 
1841.  II.  113;  1842.  I.  97),  itt  védelmére  Bajza 
ismételten  teret  adott  (Ath.  1840.  I.  464,  II  677; 
1841.  I.  637,  688,  941),  ünnepeltetéséröl  melegen 
emlékezett  meg  (Ath.  1841.  I.  187,  207).  Az  Athe- 
naeummal  való  jó  viszonyát  azonban  már  erősen 
kikezdte  a  szinészi  fizetések  ügyében  keletkezett 
polémia.  Kossuth  Lajos  ugyanis  felszólalt  egyes  szí- 
nészek tűlkövetelése  ellen  (Pesti  Hírlap  1841.  19., 
31.  sz.),  mire  Egressy  iparkodott  igazolni  a  színésze- 
ket (Ath.  1841.  I.  638).  A  dologból  meglehetős  heves 
vita  keletkezett  s  az  Athenaeum  egyformán  megnyi- 
totta hasábjait  mindkét  félnek  (Ath.  1841.  I.  443, 
509,  688,  704,  797,  800,  913,  941,  1069,  1165, 
1225),  de  sem  Vörösmarty  (Ath.  1841.  I.  446,  510), 
sem  Bajza  (Ath.  1842.  I.  1119)  nem  titkolták  el, 
hogy  inkább  Kossuthtal  tartanak,  mint  Egressyvel. 

Ilyen  előzmények  után  jelent  meg  a  Króniká- 
ban Bajza  bírálata  Egressy  Petronius  Maximusáról. 
„Egressyn  egészen  a  szerep  uralkodott,  ő  azon  nenj 
bírt.  Ennek  csalhatatlan  bizonyságai  amaz  erején 
felüli  kiáltozás  és  tagjai  dísztelen  vonaglása,  mi  e 
különben  jeles  és  többnyire  meggondolva  játszó  szí- 
nészünket némellykor  meglepi  és  egyik  okául  szolgál 
azon  panasznak,  hogy  a  magyar  színészek  legjobbjai 
is  művészi  tekintetben  csak  természet  fiai ;  nem  eléggé 
simák,  nem  eléggé  szabályozott  játékúak  és  csak 
szempillantati  lelkesedés  csináltat  velők  itt-ott  dicsé- 
retes dolgokat,  nem  pedig  kiszámolás  és  öntudat  .  .  . 
Bizonyos,  hogy  a  művészi  érdemeket  nem  lármáktól, 

Dr.  Bajza  :  Bajza  József.  18 

nem  a  tagok  vonagló  mozgásától  kell  mérni,  hanem 
onnan,  hogy  bizonyos  öntudatos  mérséklet  korláti 
közt  csupa  hanglejtés  által  mit  tud  a  színész  kifejezni, 
mert  a  drámában  a  fő  kép  csakugyan  maga  a  beszéd, 
a  mimika,  az  ú.  n.  actio  csak  árnyéklatok  amannak 
kiemelésére.  Beszéd  által  kell  főleg  életet  és  értelmet 
adni  annak,  mit  a  költő  holt,  fekete  betűkbe  lehelt" 
(Ath.  1842. 1. 112).  Összehasonlítva  Fáncsy  és  Egressy 
játékát,  úgy  találja,  hogy  Fáncsyéból  hiányzott  az  erő, 
Egressyében  meg  túlságos  volt. 

Egressy  felelt  e  bírálatra  (Ath.  1842.  I.  269). 
Tiltakozik  az  ellen,  hogy  Bajza  szorgalomhiánynyal 
vádolja  a  színészeket.  Czéltalannak  tartja  Bajza  álta- 
lánosságokba vesző  megjegyzéseit  és  bántónak  össze- 
hasonlításait. Bajza  azonnal  válaszolt  {Szinészeti  dol- 
gokról Egressy  Gábornak,  Ath,  1842.  I.  331).  Egressy 
egy  czikkére  hivatkozik,  hogy  maga  Egressy  is  hanyag- 
sággal vádolta  társait,  czitálja  bírálatait,  hogy  nem- 
csak általános  kifogásokat  szokott  emelni  és  védi  a 
párhuzamok  jogosultságát.  Ajánlja  Egressynek,  hogy 
ne  tartsa  magát  mindig  a  színészek  ügyvédének, 
hanem  csak  a  saját  dolgairól  vitázzon  s  viszont  ne 
fogja  fel  saját  ügyeit  a  színészek  közügyeként. 

A  conservatív  lapok  nagy  örömben  voltak  a  két 
fegyvertárs  összekapásán  (Világ  1842.  I.  17.,  Hírnök 
1842.  I.  20.  szám),  Bajza  azonban  ezzel  mit  sem 
törődve,  haladt  a  maga  útján.  Nem  titkolta  ezután 
sem  kifogásait  (Ath.  1842.  I.  446,  925)  Egressy  ellen, 
viszont  azonban  követelte  az  igazgatóságtól  újraszer- 
ződtetését  (Ath.  1842. 1.  718).  Egressy  a  maga  erősen 
túltengő  önérzetével  azonban  nem  hagyhatta  annyi- 
ban a  dolgot,  hanem  egy  külön  kis  röpiratban  támadt 
Bajzára  {Párbeszéd  Szebeklébi  és  Egressy  Gábor  között 

szinészeti  dolgokról^  1842.  32.  1.).  Ez  a  párbeszéd 
eléggé  fogyatékos  írói  készséggel  van  megírva.  A  pár- 
beszéd szövése  nehézkes  és  Szebeklébi  nagyon  ügye- 
fogyott vitázó  benne,  a  kit  éppen  nem  nehéz  Egressy- 
nek  leczáfolnia.  Bajzának  a  legkülönbözőbb  szinészeti 
tanításaiba  beleköt,  azokat  csúri-cs avarja,  anélkül 
hogy  a  maga  igazáról  meggyőzni  tudna.  Szerinte 
Bajza  összetanult  egy  rakás  elméletet,  de  azokat 
nem  emésztette  meg,  a  szinészeti  gyakorlathoz  meg 
semmit  sem  ért.  Valami  csiszolt  modorosságban  véli 
rejleni  a  színész  művészetét.  Óva  inti  ifjabb  pálya- 
társait, hogy  Bajzára  hallgassanak.  Hogy  állításait 
illustrálja,  többször  saját  alakításait  elemzi,  való- 
ságos önméltatást  ír.  Hasonló  módon  ír  egy  másik 
egykorú  czikkében  is  (Regélő  1842.  80.  sz.,  1.  még 
1843.  8.  sz.). 

Bajza  megérezte  az  elvi  ellentétet  közte  és  Egressy 
között,  ezért  a  további  elméleti  vitatkozást  nem  foly- 
tatta. Mindössze  arra  szorítkozott,  hogy  elszórt  meg- 
jegyzéseivel kipellengérezze  Egressy  elbízottságát 
(Ath.  1842.  I.  1230,  H.  45 ;  1843.  I.  149)  és  utaljon 
rá,  mennyire  ingatag  alapon  állnak  Egressy  aestheti- 
zálásai  (Ath.  1842.  II.  351).  A  vita  ezzel  lezáródott. 
Egressy  szinmúvészete  nemsokára  közeledést  muta- 
tott Bajza  elméletéhez  és  a  személyes  jó  viszony  is 
helyreállott  közöttük. 

Bár  a  fősúlyt  Bajza  a  színészek  játékára  helyezi, 
nem  feledkezik  meg  magukról  a  darabokról  sem. 
A  dráma  művelését  tartja  a  Nemzeti  Színház  felada- 
tának, de  nem  kívánja  az  opera  elhanyagolását  sem. 
Kevéssé  volt  zeneértő,  ezért  aránylag  ritkán  ír  ope- 
rákról.   Panaszkodik,    hogy    az    operai    műsor    nem 

18* 

eléggé  változatos,  hogy  a  legszebb  operákat  rossz 
szereposztással  adják,  az  operai  fondorkodásokat  meg- 
bélyegzi és  kikel  az  operaellenes  tüntetések  miatt 
(Ath.  1841.  I.  223,  11.  141 ;  1842.  I.  253,  381,  463, 
688,  846,  II.  127;  1843.  I.  439).  Kedvencz  operája 
a  Norma,  mely  „tengere  a  muzsikai  szépségeknek" 
s  melyet  évenként  ötvenszer  is  megnézne  (Ath.  1838. 
n.  391).  Szóval  Krónikája  éppen  nem  ellensége  az 
operának,  csak  nem  tartja  olyan  szükségesnek  és 
fontosnak,  mint  a  drámát. 

Drámát  s  elsősorban  minél  több  eredeti  drámát 
sürget  minden  igazgatón.  „Nekünk  nemzetiségre  s 
ennélfogva  eredetiségre  kell  törekednünk  mindenben, 
de  kivált  szinpadunkon,  mert  ez  nagy  következésü 
dolog.  Mit  akarunk  mi  színházainkkal?  Nem  egye- 
dül mulatságot,  gyönyörködtetést;  nekünk  magasabb 
czélokat  kell  hozzákötnünk :  nyelvet,  nemzetiséget. 
Figyelmet  kell  tehát  fordítani,  a  legnagyobbat,  honi 
íróink  termékeire.  Ez  a  legalkalmasabb  eszköz  fel- 
sőbb czélainkra.  Sőt  nemcsak,  ez  azon  út  is,  mellyen 
színházaink  egy  más,  a  német  színházaktól  (mellyek- 
nek  oUy  nagy  száma  és  keleté  van  hazánkban) 
különböző  oldalról  mutatkozhatnak  a  közönség  előtt; 
ez  az,  hol  a  német  velünk  nem  vetélkedhetík,  hol 
egészen  új  dolgokat  mutathatunk,  hol  bennünket 
meg  nem  előzhetnek.  A  nézők  sokszor  nyilvánítanak 
már  részvétet  magyar  színművek  iránt,  ügyekezzünk 
ezt  hasznunkra  fordítani  s  legyen  jelszavunk :  eredeti 
színművek  s  a  legnagyobb  szorgalommal  betanulva! 
Inkább  bukjék  meg  szinpadunkon  tíz  idegen  darab, 
mint  egy  hazai"  (Ath.  1838.  II.  24). 

Ismételten  szemrehányásokat  tesz,    hogy  elhanya- 
golják a  nemzeti  drámát.   Különösen   fáj   neki,  hogy 

mesteréről,  Kisfaludy  Károlyról  hova-tovább  egészen 
megfeledkeznek.  „Kisfaludy  Károly  igen  ritkán  rán- 
tatik  elő  s  ekkor  is  gyengébb  művei  s  ezek  is  csak 
amúgy  ímmel-ámmal  adatnak.  Hogyan  legyen  így 
részvét  eredeti  művek  iránt?  .  .  .  Kisfaludynak  van- 
nak sikerült  vígjátékai  —  mellyekre  egykor  minden 
bizonynyal  visszatérend  a  Nemzeti  Színház  igazgató- 
sága —  s  íme  ezek  nem  adatnak;  egypár  még  elő 
sem  került  soha  színpadunkon.  Minek?  hiszen  fordí- 
tásokból is  csak  eltengődünk  valahogyan,  nemde?" 
(Ath.  1842.  II.  471.  Megrója  Munkácsyékat,  hogy 
rossz  vicczekkel  iparkodtak  megrontani  Kisfaludy 
drámáinak  hitelét,  pedig  a  magyar  vígjáték  halála 
óta  nem  egy  tett  lépést  sem  előre  (Ath.  1842.  I.  175). 
Az  első  magyar  humorista  sületlenségeiről  a  gúny 
és  megvetés  hangján  emlékszik  meg  (Ath.  1838.  II. 
39,  214),  annál  melegebben  fogadja  Kisfaludy  utódát, 
Szigligetit.  A  Rózsa  bemutatásakor  lelkesülten  kiált 
fel :  Magyar  világ,  magyar  jellemekkel !  (Ath.  1841. 
I.  350).  Összefoglalóan  így  jellemzi  Szigligetit:  leg- 
nagyobb kifogásunk  ellene,  „hogy  inkább  hordozza 
szívén  a  magyar  színház  naponkénti  szükségeit,  mint 
saját  dicsőségét  s  idejét  inkább  sok,  mint  jó  dolgo- 
zatokra ügyekszik  fordítani,  pedig  a  jó  maradandó- 
ságával  kipótlaná  a  sokat  is  ...  ö  alkalmasint,  ha 
nem  legügyesebb,  legügyesebb  szinszerű  drámaíróink 
közé  tartozik,  de  művei  belső  becsére  nézve  többek 
előtt  kell  hátrálnia.  Valódi  poesis  hiánya  látszik  minden 
művein,  sokban  gyenge  lélektani  ismeret  és  tapintat  s 
valami  mélység  nélküli  átlátszóság  csaknem  mindenütt. 
Ez  az  oka,  hogy  a  művek  előadatáskor  vagy  olvasás- 
kor jó  hatásúak,  de  hamar  megunatnak  s  hamar 
elvesztik   vonzó   erejüket.    Drámái   nem  is  dolgozott, 

hanem  sebes  kézzel  papirosra  hányt  művek.  Egyéb- 
iráat  Szigligeti  igen  találékony  elme,  kifogyhatatlan 
a  tárgyakban  s  a  hatás  kiszámolásában  igen  erős. 
Újabb  műveiben  ügyességet  kezd  mutatni  a  jellem- 
zésben is"  (Ath.  1841.  11.  841). 

Nagyon  érdekes  ítélete  a  kor  leghatalmasabb 
drámai  alkotásáról,  Teleki  László  művéről :  „Bár 
mennyit  okoskodunk  e  mű  felett,  törjük  fejünket  s 
erőltetjük  a  dolgot,  a  kritikának  iránta  előbb-utóbb 
azon  végeredményre  kell  jutnia,  hogy  az  alapjában 
elhibázott  mű  és  tragikai  hatású  nem  lehet,  mert  a 
mi  látása  után  bennünk  támad,  az  nem  félelem  és 
szánakozás  érzelme,  mint  Aristoteles  kívánja,  hanem 
utálat  az  emberiség  ellen,  mellyben  Valentiniánok, 
Petronius  Maximusok  és  Heraclesek  születhetnek. 
Nem  hiszem  egyébiránt,  hogy  Petronius  Maximus 
jellemét  még  shakespearei  talentummal  is  motiválni 
lehetne.  0  nője  elcsábíttatását  úgy  boszúlja  meg, 
hogy  Őt  a  csábító  karjaiba  maga  viszi  s  mikor  csá- 
bítója megbukott,  ismét  nejévé  akarja  fogadni  s 
magához  trónra  emelni.  Furcsa  gyomrú  és  ízlésű 
férfi  és  férj  lehetett  ezen  Petrón  Maxim,  hogy  illy 
undorító  dolgokat  képes  volt  végbevinni.  Mi  hajlan- 
dók vagyunk  historicusnak  még  a  csodálatos  dolgo- 
kat is  elhinni,  kivált  ha  diplomákkal  ostromolva 
sarokba  szorítja  hiedelmünket,  de  drámaírónak  csak 
azt  hiszszük  el,  mit  a  természet  örök,  kétségbe  nem 
vonható  törvényei  szerint  képes  bebizonyítani,  mást, 
ha  mindjárt  esküszik  is,  nem  fogunk  senki  fiának 
hinni.  Vannak  egyébiránt  a  műnek  helyei,  mellyek 
nem  mindennapi  erőre  mutatnak  és  szerzőnek  sze- 
rencsét ígérnek  a  költői  pályán"  (Ath.  1842.  I.  111). 
Vörösmarty  Bajzával   ellentétben   igen  magasztalólag 

írt  a  Kegyenczről  (Ath.  1841.  L  870),  Bajza  azonban 
ragaszkodott  nézetéhez,  sőt  felszólalt  a  túlzott  magasz- 
talások ellen  {Valami  a  magyar  dráma  fdől.  Ath, 
1842.  II.  303). 

A  fordított  drámákra  nézve  az  a  felfogása,  a  mi 
általában  a  fordításokról,  hogy  t.  i.  a  külföld  terme- 
lésének csak  a  javát  ültessük  át.  Mivel  pedig  a  szín- 
padon ekkoriban  az  igen  sekélyes  német  sentimen- 
talis  dráma  uralkodott,  elsősorban  ennek  üzen  liadat. 
Kotzebue,  Gulzkow,  Halni,  Raupach,  Birchpfeiffer 
Weissenthuru  és  társaik  támadásának  czéltáblái. 
Kotzebuet  tartja  még  közöttük  a  legkülönbnek.  Hatá- 
rozott drámai  tehetség,  a  ki  a  színpadnak  tudott 
dolgozni.  Azonban  meseszövése  egészen  önkényes 
psychologiaí  valótlanságokkal  telve,  drámáinak  iránya 
léha  és  erkölcstelen,  dialógusa  trágár  kétértelmű- 
ségekkel felczifrázott  (Ath.  1842.  II.  143,  447). 
A  többiek  üres  érzelgéséről,  görögtüzes  tehetetlen- 
ségéről csak  a  legkeményebb  elitélés  hangján  szól 
(Ath.  1838.  lí.  343 ;  1841.  I.  175,  II.  336 ;  1842.  I. 
755,  798,  II.  141,  263,  397;  1843.  I.  298). 

A  német  sentimentalis  drámával  szemben  sürgeti 
némileg  Shakespeare-t,  de  leginkább  a  franczia  roman- 
tikus drámát.  Shakespeare-tisztelővé  Bajzát  Lessing 
tette.  Szükségesnek  tartotta,  hogy  Shakespeare  minél 
inkább  meghonosuljon  színpadunkon,  de  nem  barátja 
a  mohó  és  meggondolatlan  honosításnak.  Nem  tartja 
helyesnek,  hogy  Shakespeare  darabjait  válogatás  és 
változtatás  nélkül  hozzák  színpadunkra,  mert  a  mi 
ízlésünk  igen  távol  esik  az  övétől  a  mi  korunk  az 
övétől.  Schröder  példájára  hivatkozik,  kinek  czél- 
tudatos  átdolgozásai  tették  kedveltté  Németországban 
Shakespeare  müveit.  Közönségünk  túlnyomó  része  még 

nem  érd  meg  eléggé  Shakespeare  művészetét,  tehát 
óvatosan  kell  eljárni,  előbb  a  vonzóbb  darabokat  kell 
adatni  s  csak  aztán  kerülhet  a  sor  Othellóra,  Mac- 
bethre, Ili.  Richárdra. Nincsenek  megfelelő  Shakespeare- 
szinészeink  sem  kellő  számban.  Ezért  „Shakespeare 
műveit  nagyon  ritkán  kellene  adni,  de  nagyon  jól  .  .  . 
és  adatásukat  színpadi  ünneppé  tenni,  mellyen  a  színé- 
szek tehetségeik  examenét  tartják,  a  műbarát  pedig 
a  költészet  legfényesebb  diadalminak  élvezésére  öröm- 
mel jelenhetnék  meg*  (Ath.  1841.  I.  367.  1.  még 
1842.  II.  493;  1843. 1.  437).  Coriolánt  és  III.  Richárdot 
bővebben  elemzi  (Ath.  1842.  I.  253;  1843.  I.  438). 
Shakespeare-t  tehát  ritkán  lehet  adni  és  sokféle 
okból  nem  lehet  hamarosan  népszerűvé  tenni,  vele 
nem  lehet  kiszorítani  a  németeket.  Hanem  igenis  ki 
lehet  és  ki  kell  a  francziákkal.  Ezeket  a  közönség  is 
szívesen  fogadja  s  bár  vannak  fogyatkozásaik,  nem- 
csak óriási  magasságban  állnak  a  német  sentimen- 
talismus  termékei  felett,  hanem  általában  a  kor  leg- 
jelesebb drámai  alkotásai.  „  A  francziák  nemcsak  tudós 
értekezéseket,  mint  a  németek,  tudnak  tartani  arról, 
mi  drámai,  hanem  azt  színpadra  hozni  is.  Nekik  sok 
részben  sikerült  kitisztogatni  a  drámát  minden  idegen 
elemektől.  Ök  embereket  állitnak  színpadra,  nem  pedig 
ideálokat  s  ezen  embereknek,  lyrai  ömlengések  és 
érzelgő  nyögdelés  helyett,  valódi  érzelmet  s  indulatot 
kifejező  beszédet  adnak  szájokba.  Olly  reflexiók  helyett, 
mellyekben  csak  a  költő  maga  tart  prédikácziókat  sze- 
mélyei jellemének  rovására,  helyzetből,  körülményből 
önkényt  folyó  és  charakterrel  teljesen  egyező  gondo- 
latokat mondatnak  egyéneikkel,  üres  pathos  és  rhetori 
szavalások  helyett  az  élet  egyszerű  nyelvén  szólnak. 
Rövidek,  szabatosak,  nem  untatják   a   hallgatót  vég- 

nélküli  tirádákkal .  .  .  Szóval  a  franeziák  ki  vannak  a 
németek  drámaírói  betegségéből  nagyobb  részint  gyó- 
gyulva. Az  ő  színműveikben  több  erkölcsi  irány  és 
poéta i  igazságtétel  is  van,  mint  a  németekében,  ámbár 
a  német  kritikusok  leginkább  ez  oldalról  szeretik  őket 
megtámadni.  A  szinpadilag  legnépszerűbb  német  szín- 
műíró, Kotzebue,  nem  tartózkodik  erkölcstelen,  vétkes 
jellemeket  is  szánakozás  és  részvét  tárgyaivá  tenni, 
mit  a  franeziák  jobbjai  nem  tesznek.  A  franczia  ki- 
állítja ugyan  a  vétket  egész  mezítelenségében  szemünk 
elébe  —  s  ez  az,  mit  igen  felrónak  neki  — ,  de  a 
vétket  aztán  meg  is  utáltatja  a  nézőkkel,  miben  véle- 
ményem   szerint,    hatalmas   tanulság    rejtezik"    (Ath. 

1841.  II.  1198.  1.  még  1838.  II.  751;  1841.  H.  1215; 

1842.  I.  63,  139,  671,  1166). 

Bár  maga  Bajza  is  több  franczia  színművet  lebírált 
(Ath.  1842.  I.  831,  1227,  H.  183;  1843.  I.  247)  s 
helyett  engedett  az  Atheuaeumban  néhány  franczia- 
ellenes  közleménynek  is  (Ath.  1838.  II.  89;  1839.  I. 
127;  1841.  U.  977,  Bajza  vitatkozó  jegyzetével,  Figy. 
1838.  534),  az  Athenaeum  és  köre  világosan  a  franczia 
romantikus  dráma  zászlaja  alá  sorakozott.  Vörösmarty 
is  mindig  mellettük  nyilatkozott  és  Dramaturgiai  töre- 
dékeiben (Ath.  1837.  I.)  —  e  nagyon  értékes  czikk- 
sorozatban,  mely  mintegy  kiegészíti  Bajza  Dramaturgiai 
leczkéit  —  külön  kiemelte  a  fianczia  drámák  életteli- 
ségét, szinszerűségét.  Az  Athenaeum  hozta  Eötvös  József 
lelkes  czikkét  Hugó  Viktorról  (Ath.  1837. 11.  545)  és  más 
hasonló  közleményeket  (Ath.  1837.  II.  593;  1841.  I. 
113;  1842.  II.  125).  Mivel  Bajzáék  állásfoglalását 
fedezte  a  közvélemény,  egész  1842-ig  nem  keveredtek 
polémiába  a  franczia  színművek  miatt  senkivel. 

1842  elejével  a  Regélő  és  a  Honművész  átalakult 

Garay  szerkesztésében  Kegélő  Pesti  Divatlappá.  Az 
új  folyóirat  szintén  nyitott  színházi  szemlét,  melynek 
vezetésével  két  az  Athenaeum  iskolájából  kikerült 
írót,  Vahot  Imrét  és  Henszlmann  Imrét,  bízott  meg. 
Vahot  hű,  de  nem  valami  hasznos  fegyverhordozója 
volt  Bajzának  több  polémiában  s  a  német  egyete- 
mekről sokféle,  de  nem  egészen  megemésztett  isme- 
retekkel mostanában  hazakerült  Henszlmann  is  vitáz- 
gatott  már  az  Athenaeumban  (Ath.  1841.  II.  795 ; 
1842.  I.  79,  125,  173,  767).  Mint  szini  kritikusok 
aztán  másként  jártak  el  Bajzáékuál.  Először  is  ők 
magukra  a  darabokra  helyezték  a  fősúlyt,  másodszor, 
s  ez  a  fontos,  kezdettől  fogva  a  franczia  drámák  ellen 
harczoltak.  Ez  Henszlmannál  nem  volt  feltűnő,  hiszen 
francziaellenes  tudományos  körben  tanult,  de  annál 
inkább  Vahotnál,  a  ki  a  legszélsőbb  franczia  drámákat 
utánozta  színműveiben.  Henszlmann  külön czikkekben  is 
azt  fejtegette,  hogy  színműíróink  azért  nem  tudnak 
jellemezni,  mert  a  francziákat  utánozzák,  a  franczia 
társasélet  pedig  egészen  felületes  és  a  jellemtelen- 
ségig  modoros,  náluk  tehát  az  igazi  jeUemek  isme- 
retlenek. Csakis  a  kiműveletlen  ízlés  gyönyörködhetik 
az  ő  regényes,  de  lélektani  valóság  nélküli  cselek- 
vényeikben. Az  ő  romantikus  drámájuk  üres  pathosa, 
meglepő  fordulatai  azonban  még  kritikusainkat  is  meg- 
nyerték s  ez  a  főoka,  hogy  igazi  nemzeti  drámánk 
nem  fejlődhetik,  hogy  nem  Shakespeare-t,  Goethét, 
Calderont  követjük  (Reg.  Pesti  Div.  1842.  10.,  31., 
35 — 38.  sz.).  Ugyaneízeket  a  gondolatokat  ismételgeti 
a  maga  parlagi  észjárása  szerint  Vahot  is.  Eredeti 
találmánya  csak  annyi,  hogy  Vörösmarty  dramaturgiá- 
jából akarja  kimutatni  a  franczia  drámák  értéktelen- 
ségét (Reg.  Pesti  Div.  1842.  73.,  75.,  77.,  78.  sz.). 

Ezek  a  Henszlmann — Vahot-czikkek  nagyon  is  el- 
árulták, hogy  az  Athenaeumot  akarják  polémiába 
keverni.  Bajza  azonban  hallgatott  s  csak  azt  consta- 
tálta,  hogy  a  közönség  szereti  a  franczia  drámákat, 
mire  való  volna  a  francziákat  leczkéztető  urakat  meg- 
czáfolni  (Ath.  1842.  II.  502,  597).  Miután  így  nem 
sikerült  Bajzát  provocálni,  az  Othello  bukásakor 
Henszlmann  nyíltan  az  Athenaeumra  támadt.  A  bukásért 
az  Athenaeumot  tette  felelőssé,  mert  külsőségekhez 
tapadó  felszínes  bírálataival,  a  léha  franczia  darabok 
üres  magasztalásával  elrontotta  a  közönség  ízlését. 
Hogy  mennyire  készületlenek  és  avatatlanok  az  Athe- 
naeum  bírálói,  legjobban  mutatja  az,  hogy  fél  év  óta 
szó  nélkül  tűrik,  miként  szaggatja  darabokra  a  Regélő 
kedves  franczia  gyártmányaikat  (Reg.  Pesti  Div.  1842. 
93.  sz.). 

Erre  már  felelt  Bajza  {Shakespeare,  franczia  szín- 
müvek s  az  Athenaeum.  Ath.  1842.  II.  585).  Részle- 
tesen kifejti,  hogy  nézete  szerint  miért  nem  követ- 
kezett el  még  nálunk  Shakespeare  kora.  Különben  a 
kritika  bajosan  fog  egy  írót  megkedveltetni.  Az  Athe- 
naeum nem  egy  czikkel  szolgálta  a  Shakespeare- 
cultust  (Ath.  1838.  I.  17;  1839.  H.  556,564;  1841. 
II.  865;  1842.  I.  97),  vád  tehát  e  szempontból  nem 
érheti.  Ha  mégsem  szolgálta  volna  az  ügyet  helyesen, 
miért  nem  ellensúlyozza  a  Regélő,  miért  nem  hoz  a 
Regélő  alapos  Shakespeare-bírálatokat  ?  De  itt  csak 
Vahot  szokott  nagyhangú  czikkeket  írni,  melyekből 
semmi  egyéb  nem  derül  ki,  mint  az,  hogy  Vahot 
nagyon  csodálja  Shakespeare-t.  A  mi  a  franczia 
drámákat  illeti,  azokról  kár  vitatkozni,  Henszlmann 
czjkkei  eddig  még  nem  ingatfák  meg  a  közönséget  e 
darabok  szeretetében.  Természetes  is,  hogy  a  közönség 

kedveli  e  drámákat,  mert  ezek  a  kor  legéletrevalóbb, 
legszinszerübb  alkotásai.  Hogy  bennük  a  cselekvényre 
nagyobb  gond  van  fordítva,  mint  a  jellemekre,  az 
igaz,  de  már  Aristoteles  megmondta,  hogy  lehet  dráma 
jellemek  nélkül,  de  nem  cselekvény  nélkül. 

Bajza  átgondolt  okos  czikkét  a  Regélő  „a  gonoszság 
ördögének  berzenkedő  erőlködése*  czimmel  tisztelte 
meg  (Reg.  Pesti  Div.  1843.  2.  sz.)  s  tovább  is  szidta 
rendületlenül  színházi  szemléjében  és  külön  czikkekben 
(Reg.  Pesti  Div.  1843.  21-23.  sz.  II.  5.,  6.,  8.,  26— 
28.  sz.)  a  franczia  színműveket  és  az  Atheuaeumot. 
Bajzának  Henszlmann  felelt  egy  tudákos,  pökhendi 
czikkben,  a  melyben  azt  bizonygatta,  hogy  a  drámában 
a  jellem  fontosabb  a  cselekvénynél  s  ezt  a  tanítását 
belemagyarázza  Aristotelesbe  is  (Reg.  P.  Div.  1843. 1. 
3 — 7.  sz.).  Az  Athenaeum  meglehetősen  nevetségessé 
tette  Henszlmann  nagyképű  fontoskodását  (Ath.  1843. 
I.  41).  Bajza  külön  nem  felelt  neki,  csak  Lapszemlé- 
jében hozta  szóba  a  Regélő  illető  számainál  Henszl- 
mann és  Vahot  czikkeit  (Ath.  1843.  I.  100,  190,  346, 
346)  „Henszlmann  aestheticai  iratai  általában  azt 
mutatják  —  írja  — ,  hogy  ő  e  tárgyakról  sokat  olva- 
sott, de  kevesebbet  gondolkodott  s  a  mit  tanult,  még 
nincs  elrendezve  fejében ;  tisztában  lenni  önmagával 
s  világos  fogalmakig  eljutottnak  ő  még  nem  látszik, 
minek  oka  lehet  az  is,  hogy  nem  önállólag  gondol- 
kodó fej,  de  az  is,  hogy  igen  új  és  eredeti  akar  lenni 
s  minthogy  az  eredetiséghez  mindennapi  erőnél  több 
kívántatik,  lőn,  nem  az  a  mi  akart,  hanem-  a  mi  bírt, 
egy  aestheticai  különcz  és  paradoxvadász,  kinek  beszé- 
deit lehet  ugyan  fiayelemmel  tartani,  de  állításai  el- 
fogadásától óvakodni  kell,  nehogy  csábokba  téveszszen" 
(Ath.  1843.  I.  190). 

Ezzel  a  vita  egyelőre  lezárult.  A  franczia  szin- 
múvek  szidása  ugyan  továbbra  is  divat  maradt,  de 
uralkodásukat  ez  ezután  sem  rendítette  meg.  A  Kis- 
faludy-Társaság  pályázatot  hirdetett  a  franczia  szin- 
művek  hibáinak  kimutatására,  másrészt  azonban  a 
cselekvény  elméletének  kifejtésére  is  „minthogy  a 
cselekvény  a  szinmű  lényege".^  Mint  a  cselekvény, 
mint  a  szinszerűség  kérdése  azután  nemsokára  újra 
feléledt  a  vita,  de  ebben  már  nem  vett  részt  Bajza. 
0  maga  részéről  elintézte  a  dolgot  Henszlmannal 
szemben,  még  pedig  győzedelmesen.  Gondolkozhatunk 
akárhogyan  a  szinszerűség  kérdéséről,  a  franczia  szin- 
mű vekről,  bizonyos  az,  hogy  a  franczia  romantikus 
dráma  volt  a  kor  legéletképesebb  színműve  és  hogy 
Kotzcbuet  nem  követhette  közvetetlenül  Shakespeare. 
A  franczia  drámák  készítették  elő  a  talajt  Shakespeare 
számára  is.  A  tempót  talán  elhibázta  Bajza,  de  az 
egymásutánt  nem. 

Bajza  azonban  a  franczia  romantikus  drámát  nem- 
csak önmagáért  pártolta,  hanem  azért  is,  mert  e  drámai 
iskola  nyomain  remélte  a  magyar  nemzeti  dráma  fel- 
virágozását.  Hiszen  egész  dramaturgiai  munkásságát 
e  czélnak  szentelte  és  annyi  keserűség,  meddő  küz- 
delem után  is  kiirthatatlan  lelkesedéssel  ezért  dolgo- 
zott. És  eziittal  is  eltalálta  a  helyes  irányt.  Évtizedek 
kínlódása  és  vergődése  után  a  magyar  romantikus 
drámai  iskola  teremtette  meg  a  nemzeti  drámát  (Szig- 
ligeti, Czakó,  Teleki).  A  Játékszini  Krónika  legszebb 
diadala  ez  volt.  A  miért  hét  éven  át  annyi  kitartással 
harczolt,    azt    az   Athenaeum   utolsó   évében   a  meg- 

»  Kisfaludy-Társaság  Évlapjai.  IV.  308,  V.  32,  VI.  420.  Az 
első  pályázat  nyertese  Müller  Godofréd,  a  másiké  Gondol 
Dániel  lett.  Ez  utóbbi  munkájából  mutatvány:  Ath.  1848.  U.  289 

valósulás  biztos  útján  látta.  Három  nem  is  valami 
nagyon  jeles  nemzeti  dráma  fényes  sikere  {Tisztújítás, 
Szökött  katona,  Országgyűlési  szállás)  eldöntötte  a 
magyar  dráma  ügyét.  „Színházunkban  —  írja  Bajza 
Krónikája  végszavában  —  a  nemzeti  elem  kezd  min- 
denek közt  túlnyomó  lenni.  Ez  igen  jó  jel  s  e  jelben 
intve  vagyunk,  hogy  diadalmaskodni  fogunk,  ha  e 
kedvező  fordulatot  használni  tudván  czélszerűen  mun- 
kálkodunk, hogy  a  nagy  közönségben  felébredt  haza- 
fiúi szép  láng  ki  ne  aludjék  többé.  Igen  is  világosan 
kifejezte  magát  a  gondviselés,  melly  a  nemzet  felett 
hosszú  időkön  át  őrködik,  hogy  nekünk  mindenben 
saját  magunkból  kifejlenünk  .  .  .  írók,  színészek,  igaz- 
gatók !  íme  nyilni  kezd  előttetek  a  pálya,  mellyen  a 
koszorúk  legszebbikét  nyerhetni  el,  értsétek  meg  a 
kor  intését.  Mi  annak  reményében  zárjuk  be  M.  J. 
Krónikánkat,  hogy  a  Tisztújítás  pesti  színházunk  éle- 
tében egy  új  korszak  kezdője  volt,  melly  nemsokára 
eszközöket  idézend  elő,  miknél  fogva  színészetünk  az 
leszen,  minek  rendeltetésénéi  fogva  lennie  kell,  egyik 
hatalmas  támoszlopa  lételünk  legfőbb  eszközének,  a 
nemzetiségnek"  (Ath.  1843.  II.  461). 


Az  1843  elejével  beköszöntött  Bartay-aera  művészi 
sikerekben  egyike  volt  a  leggazdagabbakuak  a  Nem- 
zeti Színház  történetében.  Bartay  helyes  tapintattal  a 
nemzeti  drámát  helyezte  előtérbe  és  a  franczia  roman- 
tikusok nyomán  fellendült  magyar  dráma-irodalom 
szokatlan  bőkezűséggel  termelte  a  hatásos  színműve- 
ket. Szigligeti  {Szökött  katona,  Két  pisztoly,  Zsidó), 
Vörösmarty  {Czillei  és  a  Hunyadiak,  A  fátyol  titkai), 

Eötvös  {Éljen  az  egyenlőség !),  Jósika  (Két  Barcsay)^ 
Czakó  {Kalmár  és  tengerész),  Kovács  Pál  {Nemesek 
hadnagya)^  Nagy  Ignácz  (Tisztújítás),  Jakab  István 
{Falusi  lakodalom)^  Obernyik  {Örökség),  Vahot  Imre 
{Országgyűlési  szállás.  Farsangi  iskola.  Még  egy  tiszt- 
újítás), Balog  István  {Mátyás  diák)  egymás  után  adatták 
elő  jeles  darabjaikat,  A  fordított  darabok  közül  is 
több  zajos  sikert  aratott  (Shakespeare :  Macbeth, 
III.  Richárd;  Ponsard:  Lucreiia)  és  szerencséje  volt 
Bartaynak  az  operákkal  is.  Ő  mutatta  be  az  első 
nagyobbszabású  magyar  operát,  Erkel  Hunyadi  László- 
ját  is.  A  legjelesebb  színészeket  állandóan  a  színház 
kötelékében  tudta  tartani,  hazahozta  háromévi  vezeklés 
után  Scbódelnét  is  és  egymás  után  vendégszerepel- 
tette a  külföld  számos  jelesét,  alkalmat  nyújtott  a 
szinészeknek  maguk  továbbképzésére,  kitűnő  ballettet 
szervezett,  pályadíjakat  tűzött  ki  stb.  Szóval  olyan 
pezsgő  színházi  életet  teremtett,  a  milyen  még  a  német 
színház  legvirágzóbb  korában  sem  volt  soha  főváro- 
sunkban. 

Sajnos,  diadalaitól  elkapatva  nagyon  is  tékozlóan 
bánt  a  pénzzel,  lígy  hogy  két  év  alatt  csődbe  jutott. 
Újra  az  országgyűlésnek  kellett  a  színházról  gondos- 
kodnia. Az  1843~44-iki  országgyűlés  a  liberális  ellenzék 
egy  népszerű  mágnását,  a  ki  különben  résztvett  már 
a  megyei  igazgatásban  is,  gr.  Ráday  Gedeont  válasz- 
totta meg  a  színház  főigazgatójává  és  neki  jóformán 
teljhatalmat  adott.  Ráday  a  színház  pénzügyeit  rendbe- 
hozta s  aztán,  ha  nem  is  olyan  fényes  sikerekkel,  de 
igen  tisztességes  eredménynyel  vezette  az  intézetet. 
A  színház  művészeti  vezetését  Fáncsy  Lajosra  bízta 
mint  igazgatói  ügyvivőre,  de  a  jelesebb  szinészeknek 
sok  beleszólást  biztosított.  Fáncsyra  sokan  irigykedtek 

és  sokan  abban  a  véleményben  voltak,  hogy  visszaél 
a  ráruházott  hatalommal,  emellett  több  szerzőt  meg- 
sértettek darabjuk  visszautasításával,  ezért  a  szép- 
irodalmi lapokban  egyre  ostromolták  az  új  igazgatást. 
Az  irányadó  politikai  és  irodalmi  körök  azonban 
kitartottak  Ráday  mellett.  Nemcsak  mert  ismerték  a 
gróf  ügyszeretetét  és  méltányolták  önzetlen  munkás- 
ságát, hanem  politikai  okból  is,  mert  a  liberális  mágnás 
bukása  a  conservativek  diadala  lett  volna.  Bajza,  a  ki 
lemondása  óta  állandó  ellenzéke  volt  a  színháznak 
és  Bartay  alatt  is  csak  semleges  jóakarója  lett,  most 
ismét  vonatkozásba  jutott  a  színházzal,  a  mennyiben 
tagja  lett  a  drámabíráló-bizottságnak.  0  is  szívvel- 
lélekkel ragaszkodott  Rádayhoz  s  mikor  a  folytonos 
támadások  ellenében  kétszer  is  bizalmi  nyilatkozattal 
tisztelték  meg  a  grófot,  Bajza  mind  a  kétszer  az  alá- 
írók közt  volt.  1846  aug.  25-én  a  Pesti  Hírlapban 
hatan  (Bajza,  gr.  Batthyány  Kázmér,  Fáy,  Kossuth, 
Tóth  Lőrincz,  Vörösmarty)  keltek  Ráday  védelmére 
(v.  ö.  Honderű  1816.  H.  269;  Életképek  1846.  H. 
321),  1847  ápr.  24-én  az  Életképekben  44-en. 

Bajza  e  két  bizalmi  nyilatkozat  mellett  egyszer 
külön  is  polemizált  a  színház  ügyében.  Történt  ugyanis, 
hogy  egy  színházi  pályázaton,  mint  relatíve  a  legjobb 
munka.  Kovács  Pál  Obsitosa  lett  a  pályanyertes  és 
a  színmű  a  bemutató  előadáson  rettenetesen  meg- 
bukott. A  lapok  erre  nekimentek  Kovácsnak,  a  dráma- 
bírálóknak és  Rádaynak  (Pesti  Hírlap  1845  nov.  27, 
Honderű  1845.  H.  436).  Bajza  is  tagja  volt  a  bíráló 
választmánynak  s  bár  ő  Jókai  Két  gyámjéia  szava- 
zott, mégis  ő  állt  ki  védelemre  {Nemzeti  Színházunk 
ügyében.  Pesti  Hírlap  1845  deczember  11,  12).  Figyel- 
mezteti a  lapokat,  hogy  nagyon  méltánytalan  egy  olyan 

tiszteletreméltó  veterán  írót  megtámadni,  mint  Kovács 
Pál,  leírja  a  pályabírák  nehézségeit  és  tiltakozik  az 
ellen,  hogy  mindenért  Rádayt  teszik  felelőssé.  Nagy 
melegséggel  jellemzi  az  érdemeket,  melyeket  Ráday 
a  színház  körül  szerzeit. 

Az  1847  őszén  Pozsonyban  összeülő  utolsó  rendi 
országgyűlésre  Rádaynak  is  el  kellett  mennie,  a  többi 
között  azért  is,  mert  főigazgatói  mandátuma  ez  ország- 
gyűlés újabb  rendelkezéséig  tartott.  Maga  helyett  igaz- 
gatót keresett  s  választása  rögtön  Bajzára  esett,  nem- 
csak mert  neki  kitartó  híve  volt,  hanem  mert  az  iro- 
dalmi közvélemény  hovatovább  mindjobban  arra  a 
meggyőződésre  jött,  hogy  Bajza  volt  eddig  a  színház 
legrátermettebb  igazgatója.  Bajzát  nagyon  lekötötte 
történetírói  munkássága  és  elsŐ  igazgatóságának  ta- 
pasztalatai sem  voltak  valami  csábítóak,  ezért  ipar- 
kodott kitérni  a  kitüntető  bizalom  elől.  Hosszas  vona- 
kodás után  1847  június  28-án  elvállalta  az  igazgatást 
egy  fél  évre,  1847  okt.  1-től  1848  húsvétjáig  (ápr. 
23),  mely  idő  azonban  a  körülmények  alakulása  miatt 
nyolcz  hónapra  nyúlt  ki,  1848  máj.  31-ig. 

Vállalkozását  külön  czikkben  jelentette  be  a  kö- 
zönségnek {Nyilatkozás  a  Nemzeti  Színház  igazgatói 
hivatala  iránt.  Pesti  Hírlap  1847  jul.  1).  Az  előzmé- 
nyeket elmondva  kijelenti,  hogy  az  idő  rövidsége 
miatt  a  közönség  ne  várjon  tőle  reformokat,  nem 
Ígérhet  mást,  csak  pontos  igazgatást.  Bajza  vállalko- 
zását a  sajtó  nagy  örömmel  vette  tudomásul.  Még  az 
ellenséges  Honderű  is  bizalommal  fogadta  (Honderű 
1847  II.  17).  A  Pesti  Divatlap  immár  megbékélt  szer- 
kesztője, Vahot  Imre  azt  írta,  hogy  Bajza  igazgató- 
ságával régi  vágya  teljesült  (Pesti  Div.  1847.  II.  893) 
A  Pesti  Hírlap  (1847  júl.  1)  és   Ráday   félhivatalosa, 

Dr.  Bajza:  Bajza  József.  19 

az  Életképek  lelkesen  köszöntötte  (Életképek  1847. 
11.  29),  a  Szépirodalmi  Szemle  meg  különös  meleg- 
séggel üdvözölte  a  szinház  legjobb  igazgatóját,  a  szí- 
nészek barátját,  az  irodalom  emberét,  a  ki  sohasem 
feledkezett  meg  róla,  hogy  a  szinház  nem  csupán 
mulatsági  fészek,  hanem  a  színháznak  irodalmi  hiva- 
tása van  (Szépir.  Szemle  1847. 1.  255).  így  vonult  be 
a  közbizalom  hangjai  közt  az  a  férfiú  újra  a  szín- 
házba, a  kit  éveken  át  a  legocsmányabb  vádakkal 
üldöztek  s  a  kit  állására  képtelennek  hirdettek. 

Bajza  a  színházban  nagy  változásokat  talált. 
A  tized,  mely  első  igazgatósága  óta  elmúlt,  bár  több- 
ször bukással  fenyesjette  a  színházat,  mégis  minden 
vonatkozásban  előbbre  vitte.  Nem  is  lehetett  ez  más- 
ként, mikor  ez  évtized  alatt  a  nemzet  más  területeken 
is  akkorát  haladt.  Bajza  azonban  a  változott  körül- 
ményekbe is  azonnal  beletalálta  magát  s  ha  az  idő 
rövidsége  és  előre  kiszabott  tartama,  valamint  a  zavaró- 
lag ható  viharos  politikai  viszonyok  miatt  semmi  na- 
gyobb alkotás  nem  fűződik  is  második  igazgatóságá- 
hoz, bizonyos  az,  hogy  állását  nemcsak  becsülettel 
betöltötte,  hanem  szerencsés  kézzel  meg  is  oldotta  a 
szinház  néhány  függő  kérdését. 

Ezúttal  sem  igazgathatta  Bajza  egészen  saját  íz- 
lése szerint  a  színházat.  Most  sem  rendelkezett  semmi- 
ben sem  egészen  szabadon,  mégis  jóval  kedvezőbb 
volt  a  helyzete,  mint  1837-ben.  Akkor  egy  sokfejű, 
ingatag  elhatározása,  erősen  befolyásolható  és  kap- 
kodó testületnek  volt  alárendelve,  mely  folyton  ott 
állt  a  háta  mögött  és  beleszólt  mindenbe,  most  pedig 
egy  nyugodt  gondolkozású,  őt  sokra  tartó,  méltányos 
férfiúnak,  a  ki  emellett  nem  is  volt  a  fővárosban. 
A   függő    helyzet   azonban   mégis   megvolt,   nagyobb 

dolgokban  Bajza  nem  intézkedhetett  önhatalmúlag, 
Ráday  viszont  Bajza  akarata  ellen  is  szabadon  ren- 
delkezhetett bárkivel  és  bármiben.  Ráday  a  maga  elő- 
kelő gondolkozása  következtében  nem  igen  élt  ezen 
jogával,  de  pl.  egy  intézkedésével  hetekre  megzavarta 
a  szinház  rendes  munkáját.  1848  januárjára  fel  akarta 
vinni  az  egész  társulatot  egyhónapi  vendégszereplésre 
Pozsonyba.  A  lapok  ugyan  tiltakoztak  terve  ellen,  de 
ha  közbe  nem  jő  a  nádor  betegsége,  a  dolog  mégis 
megtörtént  volna  (Szépir.  Szemle  1847.  II.  366,  Pesti 
Divaüap  1847.  H.  1566,  1629,  1848,  I.  29),  azonban 
így  is  erősen  visszahatott  a  szinház  nyugodt  működé- 
sére. 

Relatíve  szabadabb  igazgatásához  jelentékenyen 
nagyobb  színházi  személyzetet  is  kapott  Bajza.  A  szín- 
háznak már  külön  drámai,  operai  és  tánczszemélyzete 
volt.  Az  első  csoport  20  férfi  és  12  nő  tagból  állott, 
a  második  10  férfiből  és  6  nőből,  a  harmadik  18 
tagból.  Volt  még  38  tagú  énekkar,  43  tagú  zenekar 
és  mindenféle  segédszemélyzettel  együtt  a  színháznak 
219  alkalmazottja  volt.  A  régi  jeles  színészek  néhány 
elhalton  kívül  mind  ott  voltak  még  s  az  újabb  nem- 
zedék sorából  is  már  sokan  kitűntek  (Szigeti,  Steger, 
Bulyovszkyné,  Hollósy  Cornélia).^ 

A  személyzet  jelentékenyen  nagyobb  fizetést  is 
kapott,  mint  tíz  éve.  Bajzának  250  pft  havi  fizetése 
volt,  Egressynek  166,  Lendvaynak  és  Szentpéterynek 
136,  Fáncsynak  116,  Szerdahelyinek  100,  Barthának 
80  pft  stb.  A  nők  közül  Schódelnénak  500,  Hollósy 
Cornéliának  400,  Éder   Luiznak  150,   Lendvaynénak 

*  V.  ö.  ez  adatokra,  valamint  a  műsorra  nézve  a  Nemzeti 
Szinház  zsebkönyveit  1848-ra  és  1849-re. 

19* 

és  Laborfalvi  Rózának  133,  Komlóssy  Idának  100  pft 
stb.^  A  szinészi  fizetésekkel  különben  nagyon  meggyűlt 
a  Bajza  baja.  A  legtöbb  színész  szerződése  1848  már- 
czius  végével  lejárt  s  a  színészek  Egressy  vezetése 
alatt  fizetésjavítást  követeltek  s  kívánságukat  bajos 
volt  teljesíteni  (Pesti  Divatlap  1848  I.  30,  62).  Végre 
is  Bajza  rábírta  őket,  hogy  a  régi  feltételek  mellett 
újabb  három  évre  szerződjenek. 

Ez  a  fizetési  mozgalom  megint  zavaró  volt  a  szín- 
ház működésére.  De  voltak  más  bajok  is  a  személy- 
zettel. A  tánczszemélyzet  a  legnagyobb  mértékben 
rakonczátlankodott.  Bajza  kénytelen  volt  őket  felmon- 
dással megfenyegetni  s  bár  a  tánezosoknak  gr.  Fáy 
István  személyében  igen  befolyásos  pártfogójuk  akadt 
(I.  92),  Bajza  erélye  rendet  teremtett  (Szépir.  Szemle 
1847.  n.  303,  Életképek  1848.  I.  28).  Schódelné  miatt 
is  volt  baj,  de  merőben  más  természetű,  mint  tíz  éve. 
Hollósy  Cornélia  fiatal  bájos  lényével  és  művészetével 
kezdte  háttérbe  szorítani  a  már  öregedő,  hanyatló  és 
örökös  szeszélyeivel  az  igazgatóság  és  közönség  tü- 
relmét egyaránt  erősen  próbára  tevő  Schódelnét. 
A  régi  bántalmakért  méltán  neheztelő  színészek  és  a 
művésznő  gyanakvó  természete  annyira  elmérgesítették 
a  helyzetet,  hogy  Schódelné  távozni  készült  a  szín- 
padról. Bajza  szigorú  igazságszeretete  mégis  lehetővé 
tette  számára  a  maradást  s  maga  Schódelné  is  hálá- 
val ismerte  el  Bajza  jóindulatát  (Életképek  1848.  I. 
253,  284,  Pesti  Divatlap  1848.  I.  248,  345). 

A  színház  belső  rendjét,  mikor  Bajza  az  intézet 
vezetését  átvette,  az  1842-ben   készített  színházi  tör- 

'  V.  ö.  a  Kolosy  Gerö  színházi  pénztáros  hagyatékából  a 
Nemzeti  Múzeumba  került  szinészi  nyugtákat  (Analecta  Literaria), 
továbbá  Bajza  63  levelét  Kolosyhoz  u.  o.  az  irodalmi  levelestárban. 

vénykönyv  {A  Nemzeti  Színház  bővített  törvénykönyve 
1843,  32.  1.)  szabályozta.  Ez  lényegileg  megtartja  a 
Bajza-féle  törvénykönyv  alapelveit,  csak  a  gyakorlat- 
ban felmerült  esetekből  kifolyólag  sok  mindenféle 
részletkérdésről  intézkedik,  a  mire  Bajza  még  nem 
gondolt  és  több  pontban  szigorítja  a  fegyelmet.  Bajza 
e  törvénykönyvet  némi  csekély  módosításokkal  egészen 
magáévá  tette  {A  Nemzeti  Színház  törvénykönyve  1848 
ápr.  Uöl  kezdve.  1847,  34-f-6.  1.). 

A  mi  a  színház  anyagi  viszonyait  illeti,  nagyon 
kevés  adatunk  van.^  A  helyzet  éppenséggel  nem  volt 
rózsás.  Az  1840-iki  országgyűlés  által  a  megyékre 
kivetett  színházi  segély  még  most  sem  folyt  be  egé- 
szen s  a  volt  részvényes  társaság  még  most  sem  volt 
egészen  kielégítve.  Különösen  1848  tavaszán  küzdött 
a  színház  anyagi  zavarokkal,  mert  egyrészt  a  politika 
erősen  elvonta  tőle  a  közönséget,  másrészt  az  elég 
gyakori  díszelőadások  sok  pénzt  emésztettek.  Ápr. 
29-én  és  máj.  30-án  István  nádor  utasítására  Kossuth, 
a  pénzügyminiszter,  5 — 5000  pftot  bocsátott  sürgősen 
a  színház  rendelkezésére,  különben  a  színház  kép- 
telen lett  volna  az  elseji  kiadásokat  fedezni.  A  szín- 
ház havi  kiadása  körülbelül  10,000  pftra  tehető  s  ezzel 
nem  állott  arányban  a  bevétel. 

Ilyen  nehézségek  közt  is  tisztességgel  megfelelt  a 
színház  feladataínak.  A  tíz  év,  mely  Bajza  két  igaz- 
gatását elválasztja,  műsor  tekintetében  is  nagy  vál- 
tozásokat vitt  végbe  a  színházban.  Ha  Bajza  két  mű- 
sorát összehasonlítjuk,  óriási  haladást  látunk  s  pedig 
majdnem  kizárólag  abban  az  irányban,  melyet  folyton 

'  V^.  ö.  az  Országos  Levéltár  Acta  Theatráliáit.  A  Nemzeti 
Sziliház  irattára  máig  rendezetlen  és  hozzáférhetetlen. 

ő  sürgetett.  Második  igazgatósága  idejére  231  színházi 
est  esik  s  ezalatt  104  darabot  adtak  elő,  köztilük 
22-őt  először  és  23-szor  volt  részben  vagy  egészben 
hangverseny,  szavalás  stb. 

Az  első  nagy  különbség,  a  mit  látunk  Bajza  két 
műsora  között,  az  eredeti  daraboknak  számban  és 
értékben  való  nagymérvű  előtérbe  nyomulása.  Magyar 
darabbal  kezdte  s  azzal  fejezte  be  Bajza  igazgatását, 
a  Bánh  iáiinal  és  a  János  lovaggal.  Összesen  31 
eredeti  darabot  adatott  elő  69-szer,  köztilök  ötnek  volt 
alatta  a  premiéreje.  Legnagyobb  sikere  Hugó  Károly 
Világ  színjátékának  volt,  mely  alatta  hét  előadást 
ért  meg  ;  legköltőibb  darab,  melyet  bemutatott,  Czakó 
János  lovagja  volt  (három  előadás).  Kívülök  ő  mu- 
tatta be  Szigligeti  Benegátját  (egy  előadás)  és  Párbaj 
mint  istenítéletét  (három)  és  Obernyik  Fiatal  nagy- 
nénémet (két).  Már  Szigligeti  uralkodik  a  színpadon 
Tőle  11  darabot  adtak  24  előadásban,  közttik  a  Csi- 
kóst  hatszor.  De  vannak  a  magyar  színpadnak  már 
más  hatásos  színművei  is :  így  Katona  Bánk  bán-ja 
(négy)  Czakó  Végrendelete  és  Leonája^  Obernyik 
Öröksége,  Hugó  Károly  Bankár  és  bárója  (négy)  és 
Brutus  és  Lucretiája,  hogy  a  régebben  játszott  jeles 
darabokat  ne  is  említsük.  Kisfaludy  Károlynak  két 
színművét  újította  fel  (Kemény  8imon,  A  gyilkos). 

A  fordított  darabok  is  mások,  mint  tíz  éve.  Kotze- 
bue  és  iskolája  jóformán  nyom  nélkül  eltűntek  s  a 
franczia  romantikusok  uralkodnak,  de  már  gyakrabban 
szóhoz  jutnak  a  classicusok  is.  14  fordított  darabot 
mutatott  be,  még  pedig  négy  drámát  és  10  vígjáté- 
kot, összesen  pedig  adatott  22  fordított  drámát  34-szer 
és  35  vígjátékot  59-szer.  Kettő  kivételével  (Sheridan: 
Szerelemvadászat,  Slovacky:  Mazeppa)  valamennyi  új 

darab  franczia.  Köztük  van  Hugó  Viktor  A  király 
mulat  czímú  színműve,  mely  azonban  megbukott, 
Dumas  Darlmgtmi  Richárdja,  (három)  és  nagy  sikert 
ért  Skót  nemese  (hat),  Seribe  Johanna  és  Jeanétte  (öt) 
és  Rágalom  czímú  vígjátékai,  Moliére  Fösvénye  (két) 
stb.  A  franczia  romantikusok  nagj^számú,  többé-kevésbbé 
sikerült  művein  kívül  Shakespeare-nek  öt  darabját  ját- 
szották {Othello,  Macbeth,  Hamlet,  Romeo  és  Júlia, 
TV.  Henrik),  Schillertől  hármat  {Ármány  és  szerelem, 
Stuart  Mária,  Messinai  hölgy),  aztán  Moliére  Tartujfe- 
jét  (három),  Moreto  Donna  Dianáját  stb. 

Az  operát  a  virágzás  magas  fokán  találjuk.  Három 
operát  mutatott  be  (Verdi :  Macbeth  hétszer,  Lortzing : 
Czár  és  ács  háromszor,  Mercadante:  Horatiusok  és 
Curiatiusok  egyszer)  s  összesen  16  operát  játszatott 
68-szor.  Legtöbbször  Doppler  Benyovszkyjki  adták 
(tíz),  aztán  Erkel  Hunyadi  Lászlójéd  (hét).  Az  olasz 
mesterek  uralkodnak:  Donizetti  {Borgia  Liccretia, 
Lammermoori  Lucia,  Rohan  Mária,  Dom  Sebastian, 
Linda,  Bájital,  Don  Pasqualé),  Verdi  {Nabucodono- 
zor,  Ernani),  Bellini  {Alvajáró,  Norma),  Rossini  {Se- 
viUai  borbély).  Alboni  Marietta  vendégszereplésekor, 
1847  nov.  6-án  a  Borgia  Lucretiát  olaszul  adták  elö. 

A  lapokkal  elég  jó  barátságban  maradt  Bajza. 
Meg-megtették  kifogásaikat  Bajza  műsora  ellen,  de 
egy  kivételével  valamennyi  megbízott  benne  mind- 
végig. Az  Életképek  fokozottabb  Shakespeare- cultust 
kívánt  tőle  (Életképek  1848  I.  62,  246),  a  Pesti 
Divatlap  sokallotta  a  franczia  darabokat  és  az  operá- 
kat (Pesti  Div.  1847.  U.  1406,  1407,  1563;  1848.  I. 
61,  313).  Ezeknek  Bajza  nem  felelt,  de  polémiába 
bocsátkozott  a  rosszakaratú  Honderűvel.  Itt  Nádaskai 
Lajos  egjTO  az   opera-cultust    sürgette,   panaszkodott 

a  franczia  darabok  túltengése  miatt  s  elégedetlen  volt 
Bajza  egész  igazgatásával,  mert  „javítólag  és  irányító- 
lag"  nem  működött  (Honderű  1847.  II.  397,  419,  457; 
1848  I.  20  124,  137,  175).  Bajza  erre  azt  felelte 
(Tájékozások  a  Nemzeti  Színház  ügyében.  Pesti  Hirlap 
1847  nov.  26.  sz.),  hogy  ő  reformokat  nem  igért,  tőle 
tehát  ezt  joggal  nem  is  kívánhatják,  a  franczia  szín- 
művekről kimutatja,  hogy  rájuk  körülbelül  a  műsor 
harmadrésze  jut,  a  mi  nem  is  nagyon  sok,  tekintve 
azt,  hogy  a  szinházi  könyvtár  túlnyomó  része  belőlük 
áll.  A  Honderű  nagyon  tétován  válaszol  Bajzának  s 
csak  a  „francziáskodás"  vádját  tartotta  fenn.  Kifejti 
azonban,  hogy  a  szinigazgatótól  irodalmi  műveltség 
mellett  zeneismeretet  és  nyelvek  tudását  kellene  kí- 
vánni (Honderű  1847.  II.  457).  Bajza  erre  nem  felelt 
s  elmaradtak  fentebbi  czikkében  megígért  további  tájé- 
koztató közleményei  is.  melyekben  a  sajtó  kifogásaira 
reflectált  volna. 

Az  elmaradás  oka  a  politikai  élet  forgataga,  mely 
minden  figyelmet  lekötött,  úgy  hogy  a  színház  dol- 
gaival a  közönség  semmit  sem  törődött.  A  politikai 
izgalmak  az  1848.  év  elejével  napról  napra  fokozód- 
tak s  márczius  15-én  a  színházba  is  becsaptak.  Már- 
czius  15-ére  Soulié  Két  anya  gyermeke  volt  előadásra 
kitűzve,  de  délben  követség  ment  Bajzához  azzal  a 
kéréssel,  hogy  este  a  Bánk  bánt  adják.  Bajza  öröm- 
mel beleegyezett  a  műsorváltozásba.  A  nagy  fénynyel 
megindult  előadást  a  II.  felvonás  alatt  tüntetés  szakí- 
totta félbe.  Híre  járt  ugyanis,  hogy  a  fogságából  az- 
nap kiszabadított  Stáncsícs  a  színházban  fog  megje- 
lenni a  nép  előtt.  A  tüntetők  előadás  közben  betódul- 
tak a  nézőtérre,  mire  az  előadás  abbamaradt.  A  zene- 
kar  a   Rákóczi-indulóval   teremtett   csendet    s   aztán 

Egressy  még  Petur  bán  costame-jében  megkérdezte  a 
közönséget,  mit  óhajt  hallani.  A  közönség  kívánsá- 
gára előbb  a  Marseillaise-t  énekelte  el  a  kar,  majd  a 
Hunyady  László  legkedveltebb  áriáit.  Ezután  Egressy 
elszavalta  a  Talpra  magyart,  mire  Egressy  Béni  aznap 
szerzett  dallamára  a  közönség  el  is  énekelte.  Eléne- 
kelték még  a  Hymnust  és  Füredi  több  népdalát.  Végre 
Jókai  jelentette,  hogy  Stáncsics  nyugovóra  tért  s  a 
közönség  a  Riíkóczi-induló  hangjai  mellett  eloszlott 
(Pesti  Divatlap  1848  I.  361). 

Hasonló  módon  nem  zavarta  meg  ugyan  többet  az 
előadásokat  a  politika,  de  a  negyvennyolczas  esemé- 
nyek mégis  folyton  erős  visszahatással  voltak  rájuk. 
Egyrészt  több  ízben  díszelőadásokat  kellett  tartani 
különböző,  a  fővárosba  érkezett  küldöttségek  tisztele- 
tére (ápr.  5-én  a  bécsi  egyetemi  ifjúság,  ápr.  23-án 
a  bécsi  küldöttségek,  ápr.  28-án  az  erdélyi  unio- 
küldöttség  tiszteletére),  másrészt  meg  a  közönség  kez- 
dett elmaradozni,  sőt  a  színészek  is  inkább  a  politi- 
kával foglalkoztak,  mint  a  művészettel.  „Kinek  jutna 
eszébe  mai  nap  színházba  járni?"  kérdi  egyszer  igen 
jellemzően  az  Életképek  (Életképek  1848.  I.  473). 

Bajzát  magát  is  elsodorta  a  politikai  élet.  Már 
április  végén  megbízták  a  kormánylap  tervének  el- 
készítésével. E  lapnak  ő  volt  a  kiszemelt  szerkesztője 
s  így  csak  addig  vitte  becsületből  az  igazgatást,  míg 
Ráday,  kit  a  főigazgatással  az  országgj'űlés  továbbra 
is  megbízott,  megfelelő  igazgatót  talált  helyette.  Június 
elsején  Erdélyi  János  vette  át  hivatalát  (Pesti  Divatlap 
1848  I.  545,  609,  639,  699).  A  sajtó  jóformán  észre 
sem  vette  az  igazgatóváltozást.  Bajza  egy  meleg 
búcsúszózattal  vált  meg  a  színháztól,  melyben  meg- 
köszönte a   színészeknek   ragaszkodásukat   személyé- 

liez.  „Virágozzék  a  felszabadult  haza  —  mondja  itt 
Bajza  —  s  adja  Isten,  hogy  a  nemzeti  szinügynek  is 
nemsokára  feltámadjon  napja  s  milliók  érezzék  an- 
nak fontosságát,  mit  még  most  alig  éreznek  százan, 
ezerén.*^ 

Ez  volt  Bajza  utolsó  szava  a  njilvánosság  előtt  a 
magyar  szinügyben.  1849  júniusában  a  forradalmi  kor- 
mány ugyan  harmadszor  is  meg  akarta  tenni  szin- 
igazgatónak,  de  Bajza  nem  fogadta  el  az  állást  (ír. 
tört.  Közi.  1908,  455). 

A  Nemzeti  Szinház  története  még  nincs  megírva, 
még  hiányoznak  a  biztos  adatok  ahhoz,  hogy  Bajzát 
összemérhessük  igazgatótársaival  s  ez  összehasonlí- 
tásból kídomboruljon  Bajza  igazgatói  jelentősége,  de 
az  már  ma  is  bizonyosnak  mondható,  hogy  a  szabad- 
ságharcz  előtti  kornak  ő  volt  a  legkülönb  igazgatója 
és  hogy  a  Nemzeti  Színház  75  éves  múltja  alatt  sem 
akadt  egyetlen  igazgató  sem,  a  ki  nála  nagyobb  oda- 
adással, lelkesedéssel  csüggött  volna  hivatásán. 

^  E  kiadatlan,  1848  jún.  2-áról  keltezett  búcsúszózat  erede- 
tije a  Nemzeti  Színházban  őriztetik. 

Athenaeum. 

I.  Az  Athenaeum  története.   —   II.   Az    Athenaeum   költői.  — 
UI.  Az  Athenaeum  tudományos   törekvései.   —  IV.   Az   Athe- 
naeum miatti  zajgások.    —    V.  Nemzetiségi  vita,    —   VI.  Lap- 
szemle. 

I. 

A  harminczas  években  rohamos  fejlődésnek  indult 
a  magyar  irodalom.  Az  Akadémia  megalakulása  erős 
lendületet  adott  úgy  a  szépirodalomnak,  mint  a  tudo- 
mányoknak. Még  intensivebbé  tették  az  irodalmi  életet 
a  budai  állandó  játékszín,  a  Kisfaludy-Társaság  és 
különösen  a  reform-kor  lassanként  meginduló  sajtója. 
Az  egyre  hevesebben  lüktető  irodalmi  életnek  is  köz- 
lönyökre volt  szüksége.  A  triumvirátus  két  ilyen 
orgánumot  is  vezetett :  az  Aurorát  és  a  Kritikai 
Lapokat.  Mindkettő  betöltötte  a  maga  hivatását,  de 
a  harminczas  évek  derekán  a  fejlődöttebb  irodalom 
már  nem  érhette  be  az  ilyen  ritkán  megjelenő  köte- 
tekkel. Elkövetkezett  az  irodalmi  napisajtó  kora. 

Egymás  után  kezdtek  feltűnni  az  irodalmi  folyó- 
iratok. Az  Erdélyi  Hiradó  irodalmi  mellékletként  meg- 
indítja a  Nemzeti  Társalkodót,  a  Jelenkor  a  Társal- 
kodót. Ezek  azonban  nagyon  szűkre  szabott  terje- 
delmük   és    túlságosan    is    vegyes    tartalmuk    miatt 

nagyon  kevéssé  szolgálhatták  a  tulajdonképeni  iro- 
dalmat. Kovacsóczy  rövid  időközben  két  gyenge 
folyóirattal  is  kísérletezett,  a  Szemlélővel  és  a  Lite- 
ratúrai Lapokkal.  Nevezetesebb  irodalmi  lapok  voltak 
ezeknél  Mátray  Gábor  Regélője  és  Honművésze  és 
Munkácsy  János  Rajzolatai.  Elég  jó  írói  gárdája  volt 
mind  a  két  folyóiratnak,  de  a  Rajzolatokat  igen  elv- 
telenül szerkesztette  Munkácsy,  Mátray  meg  annyira 
csak  a  női  közönséget  tartotta  szem  előtt,  hogy  a 
Regélő  nem  lehetett  tartalmasabb  irodalmi  folyó- 
irattá.^ Szóval  a  magasabb  igényeket  is  kielégítő 
folyóiratra  mellettük  is  szükség  volt. 

Bajzáék  elhatározták,  hogy  ők  vállalkoznak  egy 
ilyen  folyóirat  megindítására.  1836  végén  megszün- 
tették mind  az  Aurorát,  mind  a  Kritikai  Lapokat  s 
megindították  az  Athenaeumot  és  melléklapját,  a 
Figyelmezőt.  Az  új  folyóirat  engedélyezéséért  1836 
nyarán  folyamodtak  Vörösmarty  és  Toldy.  Bajzát  nem 
merték  szerkesztőnek  felterjeszteni,  mert  egész  for- 
radalmár híre  volt.^  Benyújtott  tervrajzuk  szerint  a 
folyóirat  felöleli  a  szépirodalom,  művészetek  és  tudo- 
mányok minden  ágát  a  politika  és  a  hitviták  mellő- 
zésével. A  vállalatért  az  anyagi  felelősséget  Hinka 
József  ügyvéd,  Toldy  rokona,  viselte.  Pest  megye  a 
folyamodást  melegen  pártolta  és  az  engedélyt  meg  is 
kapták.^ 

^  V.  ö.  Ferenczy  József:  A  magyar  hírlapirodalom  törté- 
nete 1887.  177—191.  1. 

'  U.  o.  208.  1. 

*  Az  Athenaeum  melléklapjaként  terveztek  egy  Tavasz  ez. 
folyóiratot  is  s  1838-ban  Vesta  czímmel  egy  népies  mellék- 
lapot akartak  megindítani,  de  ezekre  nem  kaptak  engedélyt. 
V.  ö.  Ferenczy  id.  m.  208—209.  1.  és  az  Athenaeum  és 
Figyelmező  iratait  a  M.  Tud.  Akadémiában   (Tört.  2°  14.  sz.). 

1836  deczeniberében  bocsátották  ki  az  új  folyóirat 
előrajzát.  „Korunkat  a  haladás  sebessége  bélyegzi", 
ez  az  oka  a  zsurnalisztika  felvirágzásának.  Ók  tehát 
számolva  a  korviszonyokkal,  folyóiratot  indítanak 
„nem  egyes  osztályoknak,  hanem  általában  a  nemzet 
mivelt  rendéinek".  Minden  tudományszakra  tekintettel 
lesznek,  de  a  szorosan  szakszerű  fejtegetéseket  kizár- 
ják lapjukból.  Összeköttetésben  állván  a  haza  leg- 
kiválóbb tudósaival,  legkitűnőbb  íróival,  remélik,  hogy 
a  közönség  igényeit  ki  tudják  elégíteni.  Munkatár- 
saik :  Balásházy  János,  Brassai  Sámuel,  Bugát  Pál, 
Czuczor  Gergely,  gróf  DessewfFy  Aurél,  báró  Eötvös 
József,  Fábián  Gábor,  Fáy  András,  Frivaldszky  Imre, 
Gaal  József,  Gorove  László,  Györy  Sándor,  Herepei 
Károly,  Jakab  István,  báró  Jósika  Miklós,  Klauzál 
Imre,  Kovács  Pál,  Kölcsey  Ferencz,  Luczenbacher 
János,  Molnár  Sándor,  Nag}'  Károly,  Péczely  József, 
Stettner  György,  Szász  Károly,  Székács  József,  Szen- 
vey  József,  Szontagh  Gusztáv,  Tasner  Antal,  Tóth 
Lőrincz,  Vajda  Péter,  Warga  János,  Zsivora  György. 

1837  január  1-én  megjelent  az  Athenaeum  első 
száma,  10  én  a  Figyelmezőé.  Mind  a  két  folyóiraton 
mint  kiadó-szerkesztők  Schedel  és  Vörösmarty  szere- 
pelnek, Bajza  „szerkesztő- társ",  valóban  azonban  az 
Athenaeumot  Bajza,  a  Figyelmezőt  Toldy  szerkesz- 
tette. Az  Athenaeum  kéziratait  B;ijza  és  Vörösmarty 
bírálták  s  véleményeltérés  esetén  Toldy  döntött.^  Az 
Athenaeum  hetenkint  kétszer  jelent  meg  4°  alakú  két- 
hasábos 8  oldalon,  a  Figyelmező  ugyanilyen  terjede- 
lemben   egyszer   hetenkint.    Előfizetési  áruk    az    első 

*  V.  ö.  Greguss  Ágost :  Toldy  Ferencz  félszázados  iro- 
dalmi munkássága  1871.  19 — 20.  1. 


302  HETEDIK  FEJEZET 

félévben  4  pengő  forint  volt,  a  második  félévtől  fogva 
5  pft. 

A  folyóirat  első  számának  élén  a  következő  Ber- 
zsenyiből vett  mottó  állott : 

Az  ész  az  Isten,  mely  minket  vezet, 
Az  ö  szavára  minden  meghajol. 

Az  első  évfolyam  minden  számának  külön  mottója 
volt.  Legtöbbször,  húszszor,  Kölcseyből  vették  a 
mottót,  15-ször  Berzsenyiből,  13-szor  Széchenyiből, 
9-szer  Vörösmartyból  és  3-szor  Bajzából  (1837. 1.  42, 
44,  II.  24.  sz.).  A  későbbi  évfolyamokból  elmaradtak 
ezek  a  mottók. 

A  Athenaeum  beköszöntő  első  czikkét  Bajza  irta 
[OondolatközUs  s  annak  eszközei.  Ath.  1837.  I.  1). 
Ez  a  programmot  adná,  de  nem  elég  világosan  és 
határozottan.  Egyike  Bajza  gyöngébb  dolgozatainak. 
A  gondolatközlés  culturszükségességét  fejtegeti  s  mint 
annak  legfőbb  eszközét  a  sajtót  mutatja  be.  Azt 
vitatja,  hogy  a  fogyatkozások,  melyek  a  zsurnalisz- 
tikában találtatnak,  nem  eredendő  bűnei  a  sajtónak. 
Az  igazi  tudományosság  fejlődését  nem  gátolja,  hanem 
elősegíti  a  napi  sajtó,  mert  közönséget  nevel  számára. 
Folyóiratukkal  nekik  is  ez  a  czéljuk  s  minden  ere- 
jükkel rajta  lesznek,  hogy  lapjuk  minden  igazságos 
kívánságnak  megfeleljen. 

Az  egyes  számok  élén  ezentúl  is  állandóan  valami 
általánosabb  érvényű  fejtegetés  állott.  Ezt  1 — 2  vers, 
egy  eredeti  vagy  fordított  novella  követte  s  a  lapot 
különféle  apróságok  és  a  színház  megnyitása  után  a 
Játékszini  Krónika  zárta  be.  Kétszer  megesett,  hogy 
az  egész  szám  egy  czikk  volt  (Ath.  1837.  11.  6 ; 
1838.  II.  835).  A  Figyelmező  első  czikke  is  rendesen 
valami    általánosabb    érdekű    bírálat   vagy   tudósítás 

volt,  ezt  kisebb-nagyobb  bírálatok  követték,  végül  a 
polémiák  jöttek  s  a  jelentések  az  irodalmi  mozgal- 
makról s  az  új  könyvekről. 

A  közönség  szívesen  fogadta  az  új  folyóiratot. 
1837  febr.  13-án  —  írja  Vörösmarty  KölcsejTiek  —  már 
900  előfizető  volt  (Szemere-Tár  15.  LIV).  Vidékre 
az  első  félévben  368  példány  járt,  1837  szeptembe- 
rében már  492,  úgy  hogy  a  második  félévben  már 
jóval  1000  fölé  emelkedett  az  előfizetők  száma  s  az 
első  félévből  második  kiadást  kellett  kiadni.^  A  Csatá- 
val folyt  polémia  idején  még  300-zal  emelkedett  egy- 
szerre az  előfizetők  száma  (Figy.  1840.  123.  1.).  Az 
első  években  tehát  12—15,000  pftot  hozott  évenként 
az  Athenaeum. 

Ezzel  a  jelentékeny  jövedelemmel  szemben  sok 
kiadásuk  is  volt.  A  nyomdai  számla  félévenként 
körülbelül  1400—1500  pft  volt.  A  lap  administra- 
tiója  is  sok  pénzt  igényelt.  Volt  a  folyóiratnak  egy 
ú.  n.  expeditora,  a  ki  vezette  a  pénztári  ügyeket, 
levelezett  az  előfizetőkkel,  corrigálta  és  szétküldte  a 
lapot  s  emellett  köteles  volt  havonta  két  ívnyit  for- 
dítani s  ezért  összesen  25  pft  havi  fizetést  kapott. 
Mellette  volt  egy  napidíjas  és  2—3  szolga.^  Sokat 
fizettek  honoráriumként  is.  Bajza  a  honorárium-ügy- 
ben is  korszakot  jelent  irodalmunkban.  0  volt  az 
első  szerkesztő,  a  ki  elvszerűen  mindenkit  és  mindent 
honorált  (Ath.  1838.  I.  713).  Az  Athenaeumnál  a 
polemikus    czikkek   nem    részesültek    honoráriumban 

*  L.  Az  Athenaeum  és  Figyelmező  iratai. 

*  Expeditorok  voltak:  Molnár  Sándor  (1837— 1840), Makay 
László  (1840—43)  és  Benczúr  János  (1843).  L.  VI.  346.  Irod.- 
tört.  Közi.  1908.  331—3.  és  az  Athenaeum  iratait,  melyek 
azonban  csak  az  első  három  félévből  maradtak  meg. 

(Ath.  1842.  II.  470),  minden  más  eredeti  közlemény 
ivenként  16  pfttal,  sőt  4  aranynyal  (=  24  pft)  is 
honoráltatott  (Szemere-Tár  15,  XLI,  L),  a  mi  az  akkori 
viszonyokhoz  képest  óriási  tiszteletdíj  volt.  így  az 
Athenaeum  kiadásai  az  első  években  6 — 8000  pftot 
tettek  ki. 

1841-ig  az  Athenaeum  szinte  folytonos  emelkedés- 
ben volt.  Nemcsak  előfizetői  szaporodtak,  hanem 
munkatársai  is.  A  ki  csak  valamirevaló  író  volt  az 
országban,  az  mind  az  Athenaeum  hasábjain  akarta 
látni  czikkeit.  Az  1837-iki  előfizetési  felhívás  32  írót 
sorolt  fel  mint  munkatársat,  az  1838-iki  66- ot,  az 
1839-iki  86-ot,  az  1840  iki  már  120  dolgozótárssal 
dicsekszik.  1841-ben  azonban  fordulat  állott  be. 
Ebben  az  évben  megindult  Kossuth  Pesti  Hírlapja  s 
ez  a  komolyabb  olvasóközönség  egy  részét  egészen 
lekötötte.  Az  irodalom  is  kezdett  kinőni  az  Athenaeum 
encyclopaedikus  kereteiből,  tudományos  szakfolyóira- 
tok keletkeztek  (Budapesti  Szemle,  Themis.  Magyar 
Gazda,  Hazánk  stb.)  és  tisztán  szépirodalmi  lapok 
indultak  meg  (Pesti  Divatlap,  Honderű,  Életképek). 
Emellett  a  szépirodalomban  új  irányok  törtek  ura- 
lomra, melyeket  már  nem  képviselhetett  az  Athe- 
naeum. 

Bajzáék  megérezve  az  idők  változásait,  1841  ele- 
jével a  Figyelmezőt  beolvasztották  az  Athenaeumba, 
mely  ezután  hetenkint  háromszor  jelent  meg,  egy-egy 
ívnyi  terjedelemben.  Bajza  lett  az  egyedüli  szerkesztő 
s  ő  más  reformokat  is  hozott  be  (E  lapok  olvasóihoz 
Ath.  1841.  I.  1).  Iparkodott  korlátozni  a  polémiákat, 
valamivel  szűkítette  a  bírálatok  körét  és  a  nem  köz- 
érdekű szakczikkeket  kiszorította  a  lapból.  Azonban 
e  reformok  sem  tudták  megakadályozni  az  előfizetők 

fogj'ását.  Erre  1842  második  felében  a  felényire  vonta 
össze  Bajza  a  lapot,  de  sűrűbb  szedéssel  nyomatta  s 
az  előfizetési  árt  3  pftban  állapította  meg.  Mindezt 
azért,  „hogj'  lapunknak  oUy  időben,  mellyben  minden 
figyelem  politikai  tárgyak  felé  vonatik,  nagyobb  elter- 
jedést adhassunk".  Az  eredmény  az  lett,  hogy  az 
előfizetők  száma  o50-ről  400  ra  sülyedt  (Ath.  1842. 
II.  477.  I.). 

Még  mindig  nem  szüntette  meg  Bajza  folyóiratát, 
hanem  egy  újabb  reformmal  próbálkozott  meg.  Az 
Athenaeum  átalakult  szemlévé.  Ezentúl  havonta  két- 
szer jelent  meg,  3 — 37*  íves  nagy  8°  alakú  füzetek- 
ben. Bajza  a  közönség  fokozottabb  pártfogását  kérte 
{Az  Athenaeum  1843.  évim.  Ath.  1842.  11.  449), 
hogy  munkatársait  jól  honorálhassa.  Az  átalakulást 
a  közönség  csökkenő  figyelmével  okolja  meg  s  azzal, 
hogy  a  liat  évi  szakadatlan  szerkesztői  tevékenység 
nagyon  kifárasztotta.  Meg  is  akarta  szüntetni  folyó- 
iratát, de  sok  írótársa  kérésére  folytatja,  különben  is 
a  tudományos  kritikában  még  mindig  egyetlen  lap 
lévén,  szükség  is  van  rá. 

Az  új  Athenaeum  megtartotta  a  régi  színvonalát, 
de  a  régi  támogatással  már  nem  találkozott.  A  máso- 
dik félévben  érezhetően  vékonyulni  kezdtek  a  füze- 
tek. Hazucha  ajánlatot  tett  Bajzának,  hogy  kibérli 
300  pft  évi  bérért  hét  évre  a  folyóiratot  (VI.  347),  de 
Bajza  nem  látván  elég  kezességet  arra,  hogy  Hazucha 
meg  tudja  tartani  az  Athenaeumot  a  régi  magaslaton, 
elutasította  s  az  év  végével  letette  szerkesztői  tollát. 
A  közönségtől  egy  férfias  Végszóval  vett  búcsút  (Ath. 
1843.  11.  462).  Reflectálván  néhány  lap  támadására, 
kijelenti,  hogy  az  Athenaeum  nem  polémiái  miatt 
kezdte    elveszíteni   előfizetőit,   hanem  a  Pesti   Hirlap 

Dr.  Bajza:  Bajza  József.  20 

megindulása  és  általában  véve  a  politikai  élet  ébre- 
dése következtében.  „Melly  ébre<iésnek  egyébiránt 
mindamellett  senki  sem  örvendett  őszintébben,  mint 
mi.  Ez  ébredés  megtermendi  gyümölcseit  idővel  még 
az  oUy  tartalmú  lapokra  nézve  is,  mint  az  Athe- 
naeum."  Mindazonáltal  van  még  annyi  előfizetője  az 
Athenaeumuak,  hogy  a  jövedelem  fedeyné  a  kiadá- 
sokat, de  végleg  belefáradván  a  szerkesztés  gond- 
jaiba, önként  szünteti  meg  a  folyóiratot  a  lelkiis- 
meretesen teljesített  kötelesség  tudatával. 

n. 

Bajza  arra  törekedett,  hogy  lapjához  csatolja  kora 
minden  hasznavehető  íróját,  hogy  lapjában  adja  az 
irodalom  java  termését.  Törekvését  nagymértékű  siker 
koronázta.  Alig  találunk  e  hét  év  alatt  olyan  jelenté- 
kenyebb írót,  a  ki  le  ne  adta  volna  névjegyét  az 
Athenaeumnál.  Ezért  ennek  a  hét  évnek  legteljesebb 
és  leghűbb  irodalmi  képét  ebből  a  folyóiratból  nyer- 
hetjük. 

Bajza  nagyon  ügyelt  arra,  hogy  a  szépirodalom 
háttérbe  ne  szoruljon  folyóiratában  a  tudomány  mel- 
lett. Jól  tudta,  hogy  a  szépirodalom  a  legáltaláno- 
sabb érdekű  s  hogy  e  tekintetben  irodalmunk  hala- 
dottabb, mint  a  tudományokban  s  így  több  eredeti 
jó  munkát  adhat  e  nemben,  mint  az  értekezésekben. 
A  költészet  ágai  közül  főleg  kettőt  művelt  az  Athe- 
naeum :  a  lyrát  és  a  novellát  s  jelentősége  ezekben 
is  van.  A  drámai  költészetet  mindössze  néhány  mutat- 
vány képviseli  (Vörösmarty:  Erclődi  hán  1838.  I; 
Áldozat  1839.  II;  Y-djáa'Péier:  Atila  és  Buda  1838.  l; 
Kovács  Pál:  Három  feltétel  1838.  II;  Hugó  Viktor — 

Kazinczy  Gábor :  A  Jcirály  mulat  1839.  I ;  Shake- 
speare— Vörösmarty :  Július  Caesar  1839.  II ;  Byron — 
Lukács  Móricz:  Kain  1839.  II). 

A  három  szerkesztő  közül  az  egyik,  Vörösmarty 
a  kor  legnagyobb  lyrikusa  volt.  Az  Athenaeumban 
45  lyrai  darabja  jelent  meg,  köztük  több  remeke 
{A  magyartalan  hölgyhöz,  Elhagyott  anya,  Liszt 
Ferenczhez,  Élő  szobor,  Az  líri  hölgyhöz,  Fóti  dal). 
S  mégsem  az  ő  költészete  uralkodik  a  füzetekben, 
nem  az  ő  hatását  mutatja  a  legtöbb  munkatárs  köl- 
tészete, hanem  a  Bajzáéi,  a  ki  pedig  mindössze  egy 
gyengébb  verssel  szerepel  a  folyóiratban  (^i  hit.  Ath. 
1837.  I.  51).  Bajza  lyrai  iskolája  az  Aurorában  fej- 
lődött ki  és  az  Athenaeumban  éri  el  virágzása  tető- 
pontját. Petőfi  fellépte  előtt  az  ő  versei  lebegtek 
utánzandó  példaként  lyrikusaink  előtt.  Tőle  tanulták 
el  költőink  a  vers  gördülékeny  lágyságát,  a  nyelv 
választékos  finomságát,  az  érzés  olvadékony  mérsék- 
letét, a  hangulat  g}'öngéd  borongását,  a  tartalom 
törékeny  elvontságát.  Bajza  lyrájának  sajátságai  belső 
fejlődések  leszúrődései  voltak,  követői  nagy  részénél 
azonban  e  sajátságok  csak  eltanult  fogások  voltak. 
Ezért  termelt  a  Bajza  iskolája  annyi  művirágot,  ezért 
annyira  élettelen  és  mesterkélt  e  versek  nagy  része, 
ezért  nevezték  el  méltán  szobai  költészetnek.  Leg- 
alább 30  —  40  oly  költővel  találkozunk  az  Athenaeum 
hasábjain,  a  kikre  ez  a  jellemzés  teljes  mértékben 
ráillik  s  kiknek  neve  éppen  ezért  régen  feledésbe  is 
merült,  vagy  a  mennyiben  fennmaradt,  ezt  más  érde- 
meiknek köszönhetik  (Berecz  Károly,  Császár  Ferencz, 
Csatáry  Gyula,  Eördegh  István,  Győry  Dániel,  Hory 
Farkas,  Jakab  Elek,  Kecsey  Mihály,  Király  Károly, 
Lakner   Sándor,    Laszlavik   Károly,    Lugossy   József, 

20* 

Makáry  György,  Matisz  Pál,  Pájer  Antal,  Rutkay 
Emil,  Samarjay  Károly,  Soltész  Dániel,  Sujánszky 
Antal,  Szűcs  Dániel,  Veress  József,  Vörös  Eszter 
stb.).  Ezeknél  tehetségesebbek,  de  Bajzának  szinte 
kizárólagos  hatását  mutatják  Pap  Endre  (6  vers), 
Ormós  László  (7  vers),  Riskó  Ignácz  (13),  Adorján 
Boldizsár  (16)  és  az  iskola  eg3'ik  legnemesebb  haj- 
tása és  az  Athenaeum  egyik  legbuzgóbb  költője, 
Kerényi  Frigyes  (37).' 

Súlyosabb  költői  egyéniségek  is  sokszorosan  össze- 
függnek ez  iskolával.  Eötvös  József  pl.  három  egészen 
bajzai,  hangulatos  verset  adott  az  Athenaeumban 
(1837.  II ;  1838.  I),  Sdrosy  Gyula  (13)  is  még  egé- 
szen Bajzát  utánozza,  Vachott  Sándor  (35),  az  iskola 
legkiválóbb  tagja  is  lépten-nyomon  Bajzára  emlé- 
keztet. Múzsája  bájos  gyermekei  közt  néhány  máig 
becsét  nem  vesztett  finom,  gyengéd  vers  akad  {Az 
őstelek,  Cornélia  emlékezeté). 

Bajza  lyrai  iskolájához  csatlakoznak,  de  függetle- 
nebbek tőle  Szemere  Miklós,  Garay  és  Beöthy  Zsig- 
mond. Szemere  Miklós  nagyon  ragaszkodott  Bajzához 
s  Bajza  is  szerette  az  érdekes,  rokonszenves  Sze- 
merét, de  költészetét  nem  becsülte  nagyra.  Verseit 
vissza-visszaküldözgette  neki  s  mindössze  6  eredetit 
adott  ki  tőle.  Goethére  ő  hívta  fel  Szemere  figyelmét 
s  9  Goethe-fordítást  közölt  tőle;  e  fordítások  a  kor 
legjobbjai  közé  tartoznak.  Jókedvű,  enyelgő  leveleket 
váltogattak  egymással  s  ezek  egyikében  van  Szemere 
híres  mondata:  „Én  a  nagy  szótárba  a  legnagyobb 
szivfagy   kitételére   e    szót   fogom    ajánlani:  Bajza", 

^  V.  ö.  VI.  422,  436.,  továbbá  Adorján  Boldizsár,  Berecz 
Károly,  Kerényi  Frigyes  és  Pap  Endre  leveleit  Bajzához,  a 
Nemzeti  Múzeumban. 

mely  tréfás  mondást  az  irodalmi  tudatlanság  ismé- 
telten komoly lyá  fujt  fel. '  Szemere  ajánlotta  be 
Tompát  Bajzához. 

Oaray  János  3  évig  volt  munkatársa  az  Athe- 
naeumnak  (1839.  11—1842.  I).  Ez  alatt  hozott  a 
folyóirat  tőle  két  gyenge  novellát  [A  TcoszorúÜan 
Jcoszorús,  A  troubadour  szíve) ^  melyek  egyikének 
Dayka  Gábor  a  hőse,  10  csinos  bajzai  dalt  és  11 
ballada-féle  verset.  Ez  utóbbiak  jellegzö  romanti- 
cismusokkal  a  kor  legjobb  alkotásai  közé  tartoznak, 
a  mellett  hogy  közeledést  mutatnak  a  népies  költés- 
hez. 1842-ben  átvette  Garay  a  Regélőt  és  sürgősen 
ellentétbe  helyezte  magát  Bajzával.  Az  Athenaeum 
végszavában  úgy  nyilatkozik  róla  Bajza,  hogy  „nincs 
az  irodalomnak  embere,  ki  iránt  annyi  oka  volna  az 
Athenaeum  szerkesztőjének  neheztelni,  mint  ő". 

Beöthy  Zsigmond  híven  kitartott  az  Athenaeum 
mellett,  mely  24  verset  hozott  tőle,  részben  Bajzát 
utánzó  dalokat,  részben  Vörösmartyra  emlékeztető 
pathetikus  ódákat,  de  részben  egészen  önálló  mélyen 
szántó  bölcselő  verseket  is  {Jézus,  Századunk).  Ezen- 
felül fordítgatott  külföldi  költőkből,  főleg  Uhlandból 
(5  vers)  s  számos  más  apróbb  közleményt  adott. 
Egjike  az  Athenaeum  legértékesebb  külső  munkatár- 
sainak. 

Bajza  iskolája  mellett  szóhoz  jutnak  a  népies  költők 
is.  Azonban  ők  is  nem  egyszer  Bajzára  emlékeztet- 
nek. Petőfiig  valahogy  nem  találják  meg  az  igazi 
népies  hangot,  hanem  valami  sajátos  vegyülékét  adják 
a  népinek  és  a  szobai  költészetnek.  Még  a  legnépie- 

*  Azt  hiszem,  Badics  megjegyzései  után  felesleges  tovább 
is  vitatkozni  e  tárgy  felett.  V.  ö.  VI.  420,  473.  és  Szemere 
leveleit  Bajzához,  a  Nemzeti  Múzeumban. 

sebb  közöttük  a  régebbi  nemzedékhez  tartozó  Czuczor 
Gergely.  Népdalok  mellett  különösen  sok  mesét  adott 
az  Athenaeum  első  folyamában  s  e  mesékben  Fáy 
után  a  legügyesebb  meseirónak  bizonyul.  Másféle  tudo- 
mányos czikkeket  is  írt  a  folyóiratba,  birált  stb.  de 
sajnos,  élete  zavaros  körülményei  folytán  1838  után 
csak  elvétve  dolgozott  Bajzának.  A  mesterkélt  népiesek 
közé  tartozik  az  Athenaeum  egy  belső  munkatársa, 
Tóth  Lörincz  is,  bár  egy  athenaeumbeli  népdala  a 
maga  korában  igen  népszerű  volt  [Tisza  partján  van 
egy  hajó  Tcikötve  . . .).  Tóth  Lőrincz  írt  az  Athenaeumba 
két  szintelen  történeti  novellát  is  [Aranyhajú  JanJca, 
A  gályarab  s  leánya)  s  fordított  néhány  elbeszélést. 
Bajza  figyelmeztetésére,  hogy  nincs  igazi  költői  tehet- 
sége, adta  magát  a  jogtudományra  s  az  Athenaeum 
hozott  is  tőle  néhány  magvas  büntetőjogi  tanulmányt. 
Adott  ezenfelül  útleírásokat  s  más  apróságokat  s  álta- 
lában szívvel  lélekkel  a  triászhoz  csatlakozott.^  Vala- 
mivel jobban  eltalálták  a  népies  modort  Kriza  János 
(5)  és  Szakáll  Lajos  (2),  de  Ők  meg  csak  néhány 
nagyon  gyenge  verset  adtak.  Erdélyi  János  viszont 
sok  verset  írt  az  Athenaeumba  (52,  ő  volt  a  folyóirat 
legbuzgóbb  versírója)  de  a  sokban  Bajzát  utánzó  s 
amúgy  meg  nehezen  döczögő  hideg  versek  nem  kép- 
viselhették méltóan  az  új  iskolát.  Ugyanez  mondható 
Gyulai  Pálra  (2)  és  a  későbbi  petőfieskedőkre  (Lisznyai 
Kálmán,  Spetykó  Gáspár,  Szelestey  László)  is. 

A  népies  iskola  úttörői  közé  tartozik,  de  az  emlí- 
tetteknél sokkal  nagyobb  tehetséggel,  Tompa  Mihály 
is.   Tompa   első    verse    az    Athenaeumban    1841-ben 


^  V.  ö.  Bausz  Teodorik :    Tóth  Lörincz  (A  komáromi  gim- 
názium 1904 — 5-iki  értesítője). 

jelent  meg  {Alkonyatkor)  s  ettől  fogva  rendesen  kül- 
dözgette Bajzának  verseit,  összesen  31-et.  Ez  időben 
még  nagyon  erős  nála  a  bajzai  hatás,  melytől  külön- 
ben sohasem  tudott  egészen  megszabadulni.  Bajzának 
igen  nagy  tisztelője  volt  személy  szerint  is  s  mikor 
az  ötvenes  években  az  a  hír  terjedt  el,  hogy  Bajza 
nyomorban  van,  Tompa  gyűjtést  kezdett  számára. 

Az  Athenaeumban  lépett  a  nyilvánosság  elé  Petőfi 
Sándor  is  A  borozó  ez.  versével  (1842.  I.  966).  Ettől 
fogva  sűrűn  küldözgette  verseit  Bajzának,  melyek 
közül  ez  1842-ben  még  kettőt  {Hazámhmi,  A  bujdosó), 
1843-ban  17-et  adott  ki  {A  Dunán,  Emlékezés,  Vadon- 
ban, Népdalok  I — II.,  Távolból,  Az  első  szerep,  Halál- 
vágy, Disznótorban,  Népdalok  1 — V.,  Felköszöntés, 
Petőfi  Sándorhoz,  Szeget  szeggel),  az  elsőt  Petrovics 
Sándor,  néhányat  Pöuögei  Kis  Pál  s  a  többit  Petőfi 
név  alatt.  Ezenkívül  közölte  egy  Garayt  támadó 
polemikus  czikkét  is  {írói  jogtapodás  a  Regélőben. 
Ath.  1843.  I.  537).  Petőfi  igen  sokra  tartotta  Bajzát. 
Költőnek  attól  fogva  tartotta  magát,  hogy  az  Athe- 
naeum  első  versét  hozta,  szívesen  tűrte,  hogy  Bajza 
néhány  versét  nem  fogadta  el,  jobb  meggyőződése 
ellenére  Bajza  tanácsára  kísérletet  tett  népdaloknak 
mértékben  írásával  s  annyira  érdekelte  Bajza  véle- 
ménye, hogy  csak  azért  küldött  be  álnév  alatt  a 
Regélőnek  verseket,  hogy  Bajza  Lapszemléje  elfogu- 
latlan bírálatát  olvashassa  róluk.  Bajza  viszont  nagy 
jóakarattal  volt  irányában.  Személyesen  1842  kará- 
csonyán ismerkedtek  meg,  mikor  Petőfi  őt  és  Vörös- 
martyt felkereste.   Ettől   fogva   levelezésben  állottak. 

•  V.  ö.  Tompa  leveleit  Bajzához  a  Nemzeti  Múzeum  kéz- 
irattárában és  Pesti  Hirlap  1908  márcz.  27-iki  sz. 

Mikor  1843  tavaszán  Petőfi  nagyon  megszorult  Pozsony- 
ban, Vörösmarty,  Vachott  Sándor  és  ő  állították  talpra, 
része  volt  abban  is,  hogy  a  Nemzeti  Kör  kiadta  Petőfi 
verseit  s  egyszer  nevelői  állást  is  akart  neki  szerezni. 
Hogy  egészen  bizalmas  barátokká  nem  váltak,  annak 
oka  egyebektől  eltekintve  a  köztük  lévő  jelentékeny 
korkülönbség  volt.  Hogy  Bajza  mennyiben  ismerte  fel 
Petőfi  jelentőségét,  arra  nézve  hiányoznak  a  positiv 
adatok,  mert  az  az  egy  jelentéktelen  megjegyzés  Petőfi 
egy  gyengébb  verséről,  melyet  a  Lapszemlében  olvas- 
hatunk (Ath.  1843.  I.  570),  nem  jöhet  számba.  Való- 
színűnek látszik,  hogy  a  magyar  költészet  reformá- 
torát nem  látta  meg  benne,  de  általában  tudta  élvezni 
és  méltányolni  költészetét,  rokonszenvvel  nézte  Petőfi 
népies  és   demokratikus    törekvéseit   s  örömmel  látta 

sikereit.^ 

* 

A  lyrában  tulaj  donképen  csak  két  irányt  találunk 
az  Athenaeumban :  a  Bajza-félét  s  az  ennek  hatásá- 
val küzdő  népiest.  Sokkal  több  irányt  képviselnek  az 
Athenaeum  novellái.  A  költészet  ez  ága  az  almana- 
chokban  élte  gyermekéveit  s  most  a  folyóiratokban 
indult  erős  fejlődésnek.  Az  Athenaeum  itt  is  a  kor 
termésének  legjavát  hozza  s  lapjai  tanulságosan  mutat- 
ják a  változásokat,  melyeken  e  műfaj  átesik.  A  folyó- 
irat megindulásakor  a  novella-irodalom  már  megle- 
hetős múltra  tekinthetett  vissza,  voltak  már  hagyo- 
mányai, irányai,  de  az  Athenaeum  mégis  fejlesztőleg 
hatott  reá  többféleképen  is. 

^  Petőfi  és  Bajza  viszonyára  nézve  v.  ö.  VI.  344,  a  Havas- 
féle Petőfi  kiadást  III.  86—105,  továbbá  Ferenczi  Zoltán  Petőfi 
életrajzát  II.  238,  274,  286,  297,  303,  309,  322,  355  1. 

A  magyar  novella  legrégibb  fajtája,  a  sentimentalis, 
már  alig  talál  néhány  képviselőre  (Tretter  György: 
Viktor,  Ath.  1839.  1/  Kőváry  László :  Fidíicia  1841.  I, 
Lemouton  Emilia:  Jótét  helyéhe  jót  várj  1842.  II.) 
E  novellákat  is  nem  annyira  értékük  vetette  fel  Baj- 
zával, mint  saját  vonzódása  ehhez  a  haldokló  irányhoz. 

A  Kisfaludy  Károly  patriarchális  világa  is  meg- 
szűnőben van.  Még  ez  irány  legnagyobb  mestere.  Kovács 
Pál  is  újabb  eszközökhöz  fordul,  hogy  az  érdeklődést 
ébren  tartsa.  Az  Aurora-kör  e  régi  barátja  különben 
mindössze  két  novellát  adott  az  Athenaeumnak  {Nagy- 
bácsi és  nagynétii  1837.  I,  Mindennek  van  ideje 
1837.  II),  mert  egészen  a  drámaírásra  adta  a  fejét, 
pedig  ehhez  semmi  tehetsége  sem  volt. 

A  Kisfaludy-féle  novellából  fejlődik  egj-részt  a 
népies  novella,  másrészt  meg  a  fővárosi  élet  rajza. 
A  népieshez  való  hajlást  mutatják  Vörösmarty  novellái 
{A  füredi  szívhalászat ^  Csiga  Márton  viszontagságai 
1837.  I,  Szél  úrfi  1837.  H),  de  ez  irány  legnagyobb 
mestere  Gaal  József  lesz  s  tulajdonképen  ő  alapítja 
meg  az  Athenaeumban,  Gaal  régi  intimusa  volt  a 
triasnak,  különösen  Vörösmartyval  volt  jó  barátság- 
ban. Irogatott  az  Athenaeumba  Bajzát  utánzó  gyenge 
verseket,  bírálatokat  s  itt  jelent  meg  a  korában  méltán 
híres  satirája,  az  Ólmos  botok  (1842.  I).  Legnagyobb 
kedvvel  és  tehetséggel  azonban  a  novellát  művelte. 
Ö  is  a  Kisfaludy-iskolából  került  ki,  a  minek  nyomait 
még  az  Athenaeum  korában  is  erősen  lehet  érezni 
{öcsém  uram  házasodjék  meg!  1839.  11,  Tyukody 
uram  borzasztó  éjszakája  1842.   II),    de    azután  meg- 


^  Ez  az  1838-iki  árvíz  idején  játszik  s  valószinfileg  hatással 
volt  az  árvíz  leírásában  Jókaira. 

látszik  novelláin  a  kor  minden  iránya.  ír  romantikus 
történeti  elbeszéléseket,  úgy  a  komoly  (A  templomos 
1837.  II,  Eji  lovasok  1841.  1),  mint  a  vig  nemben 
{A  rémszekér  1841.  11),  ír  hajborzasztó  romantikus 
társadalmi  novellát  {A  két\  hajós  1839.  II,  Eugénia 
1843.  I)  és  sefitimentalis  elbeszélést  {A  csalogány 
1837.  II),  ad  egy  hóbortos  képet  a  fővárosi  életből 
{Egy  zenebarát  kínszenvedései  1841.  I)  s  egy  másikat 
a  vidéki  ripacsvilágból  {A  színjáték  1837.  I),  de 
mindezeknél  fontosabb  három  népies  elbeszélése,  egy 
történeti  {St.  Gallen  1837.  I)  és  két  alföldi  {A  délibáb 
1837.  I,  Tengeri  kaland  az  alföldön  1837.  II)  história. 
Gaal  ezekkel  a  novellákkal  fedezi  fel  Petőfi  előtt  az 
Alföldet  s  ezekben  alapítja  meg  a  népies  elbeszélés 
stylusát.  Ez  a  stylus  egyelőre  még  egy  kicsit  fakó, 
de  már  elég  friss,  népies  humorú  s  általában  a  har- 
minczas  évek  legfolyamatosabb  novella-stylusa.  Kár, 
hogy  Gaal  nem  szentelte  minden  erejét  a  népies 
novellára,  de  így  is  Jókaiig  ő  e  műfaj  legkiválóbb 
képviselője.^ 

A  Kisfaludy-féle  novella  fejlődése  egyik  fokán  szí- 
vesen mutatta  be  a  fővárosi  és  a  vidéki  élet  össze- 
ütközését. E  novellák  hőse  rendesen  valami  parlagi 
gavallér,  a  ki  a  fővárosban  nevetséges  helyzetekbe 
jut.  E  novelláknak  meglehetős  keletjük  volt,  a  míg  a 
magyar  nemes  csak  vásárolni  és  mulatni  jött  a  szá- 
mára nyelvében  és  szokásaiban  egyaránt  idegen  fővá- 
rosba. A  nemesség  azonban  lassankint  szép  számmal 
megtelepedett  a  fővárosban  s  Pest  erősen  magyaroso- 
dott.  Kezdett   a   fővárosban   egy   magyar  társadalmi 

^  V.  ö.  Gaal  József  munkái  I.  54—62  (Nemzeti  könyvtár, 
Badics  Ferencz  jeles  életrajza). 

élet  kialakulni.  Osi  nemesi  hagyományok  és  nyugati 
szokások  vegyületéből  keletkezett  a  magyar  főváros 
magyar  társasági  műveltsége.  Ez  a  fővárosi  magyar 
társadalom  szokásaiban,  életfelfogásában,  törekvései- 
ben hovatovább  sajátlagossá  vált  és  nemsokára  min- 
tául szolgált  a  vidéknek  is.  Az  írók  is  kezdték  tár- 
gyaikat a  fővárosi  életből  meríteni,  eleinte  Kisfaludy 
szellemében  humoros  felfogással,  később  a  franczia 
romantika  hatása  alatt  sötét  színezéssel. 

A  fővárosi  élet  komikus  oldalait  Nagy  Ignácz  mutatta 
be  a  legügyesebb  tollal.  Egyike  volt  az  Athenaeum 
belső  munkatársainak,  a  ki  sokféle  alkalmi  fordítást, 
átdolgozást,  bírálatot  írt  a  folyóirat  számára  s  ő  volt 
az  Athenaeum  legszorgalmasabb  novellaírója.  Kisfaludy 
nyomain  indult  ő  is  meg  {Tekiiitetes  úr  és  fia  1841.  U), 
majd  a  romantika  hatása  alá  került.  írt  magyar 
{Hunyadi  védangyala  1838.  11,  Nincs  boszorkány  1841. 
II,  Bűn  és  hünhödés,  A  pogány  eslcüje  1842.  I,  Haj- 
nácskö  1842.  II)  és  idegen  (Ni'tgara  menyasszo7iya 
1838.  I,  A  regatta  1838  H,  Bmita  1839.  I,  Vért 
vérért  1840.  I)  tárgj-ii  benső  igazság  nélküli  rémes 
történeti  novellákat.  Legnagyobb  sikereit  azonban  fővá- 
rosi tárgyú  novelláival  {Napjaink  1840.  11,  Özvegy  és 
arszlán  1843-  I)  s  főleg  rajzaival  aratta.  Zajtay  néven 
írt  pesti  életképei  eleinte  rövid  karczolatok  voltak 
{Budapesti  élet  1841  II),  később  azonban  novellaszerű 
rajzokká  szélesedtek  {Az  orvos7iövendék,  A  sirásó, 
Esti  séta,  Budapesti  bérkocsisok,  A  varrólány,  A  mészá- 
ros, A  háziúr,  Zöld  mulatság  1842. 1,  A  juratus,  A  mű- 
vésznő 1842.  n,  A  tisztviselők  1843.  I).  E  riporteri 
éles  szemmel  és  kifogyhatatlan  komikai  érrel  megírt 
rajzok  igen  nagy  hatást  tettek  s  egész  kis  harczot 
keltettek.  Nagy  Ignácz  velük  iskolát  alapított  s  rajzai 

ma  irodalmi  értékük  mellett  mint  kortörténeti  források 
is  becscsel  bírnak.  Ügyesek  Tyukody  néven  irt  állat- 
történetei is  {Állatvilági  mozgalmak,  Állatok  közgyűlése^ 
Róka  úr  kalandjai  1842.  I),  melyek  közéleti  viszo- 
nyainkat satirízálták.  Nagy  Ignáczot  e  rajzaiért  sokan 
megtámadták,  leginkább  Garay,  míg  védelmére  Kossuth 
és  Bajza  keltek.  0  maga  támadóit  egy  életképben  tette 
nevetségessé  {Zajtay  II)} 

A  míg  a  nagyvárosi  élet  komikus  oldalainak  be- 
mutatása még  sokban  megőrizte  Kisfaludy  hagyomá- 
nyait, egészen  a  franczia  romantika  hatását  mutatja 
az  e  körből  veit  komoly  társadalmi  novella.  Csató 
Pál  volt  ez  irány  úttörője  {Nőkeresés  1837.  I)  s  Kuthy 
Lajos  legnagyobb  mestere.  Kuthy  1839-ig  érzelgős 
verseket  és  rossz  drámákat  irt,  melyek  semmi  érdek- 
lődést sem  keltettek.  Akkor  találta  meg  a  műfaját,  . 
mikor  áttért  a  novellairásra.  Első  novellái,  egy  törté- 
neti {Az  őrangyal  1841.  I)  és  hat  társadalmi  {A  szí- 
nésznő, A  száműzött,^  Végrendelet,  Egy  éj  a  fővárosban^ 
A  szerelemféltő  1839.  I,  Mátka  Hdozat  1840.  II),  az 
Athenaeumban  jelentek  meg  s  egyszerre  országos  hírű 
íróvá  tették.  E  novellák  hatása  egyenesen  sensatiós  volt. 
Szinte  lázasan  kapkodtak  az  ^irodalom  grófja"  írásait. 
Novelláiból  a  romantika  szertelensége  árad,  a  novellák 
tartalma  mindig  valami  kétségbeejtő  történet,  helyzeteik 
lehetetlenül  élére  állítottak,  hőseik  a  végsőkig  csigá- 
zott irreális  lények,  de  ez  kellett  e  kornak,  melyben 
féktelenül  tombolt  a  forradalmi  romantika.  Nem  kell 
azt  sem  elfelejteni,  hogy  Kuthy  minden  sorában  a 
leglehetetlenebb  helyeken  is  igazi  költői  szellem  lük- 

^  Szinnyei  Ferencz  :  Nagy  Ignácz  1902,  35—36,  64  1, 
*  E  novellában  többször  említik  az  Athenaeumot  és  czitál- 
nak  egy  Bajza-verset  is. 

tetett,  lábbal  tiporta  a  nyelv  legelemibb  szabályait  s 
mégis  magának  egy  viharos,  kifejező  költői  nyelvet 
alkotott,  a  lélektani  képtelenségeket  a  kor  legdrá- 
maibb előadó  művészetével  hitette  el.  Csatóval  és 
Munkácsyval  való  barátsága  és  a  Vahot  Imre  otromba 
támadása  még  1841-ben  elidegenítették  az  Athenaeum- 
tól,  de  iskolája  tovább  is  virágzott  a  folyóiratban. 
Követői  (Lakner  Sándor :  Nászkoszorú  1841.  U,  Az 
élőhalott,  Hölgy  erény  1842.  I,  A  nagyravágyó  leány 
1842.  II ;  Lauka  Gusztáv  :  Az  eltépett  koszorú  1841.  11 ; 
Gurdólyi  Endre :  Nem  eladó  kép  1842.  I ;  Császár 
Ferencz:  A  játékos  1843.  I  stb.)  azonban  messzire 
maradtak  mögötte.^ 

A  romantikus  társadalmi  novellához  képest  igen 
szegényes  a  phantastikus  novella  képviselete.  Jósika, 
Vörösmarty  és  Gaal  mellett  megszólal  ugyan  ez  irány 
legnagyobb  mestere,  Vajda  Péter  is,  de  egy  adoma 
mellett  {Egy  hijján  huszonegy  1841.  I)  csak  két  keleti 
novellát  ad  {A  két  bramin  1838.  I.,  Konfucse  1839.  II), 
azt  sem  a  legjavából.  Vajda  különben  az  Athenaeum 
legszorgalmasabb  mindenese  volt.  írt,  átdolgozott  és 
fordított  rengeteg  történeti,  államtudományi,  természet- 
tudományi stb.  czikket  a  folyóirat  számára,  ellátta 
mindenféle  kisebb  közleménynyel,  úgy  hogy  például 
1840-ben  alig  akad  olyan  szám,  a  melybe  nem  írt 
volna  és  alkalmilag  segédkezett  is  Bajzának  a  szer- 
kesztésben.^ 

A  történeti  regénynek  még  mindig  felül  nem  múlt 
mestere   Jósika    Miklós.    A    milyen    kevésre    tartotta 

'  V.  ö.  Wallentinyi  Dezső :  Kuthy  Lajos  életrajza  1897. 
43—46.  1. 

*  V.  ö.  Széchy  Károly :  Vajda  Péter  élete  és  müvei.  1892. 
65—67,  76  1. 


318  HETEDIK  FEJEZET 

Jósika  utóbb  Toldyt,  olyan  sokra  becsülte  Vörös- 
martyt és  Bajzát,  Bajza  egyik  első  biztatója  volt  az 
írói  pályán,  neki  mutatta  be  kéziratban  első  regényét, 
a  Zólyomit.  Emlékirataiban  nagy  kegyelettel  emlékszik 
meg  Bajzáról,  mig  Bajza  ellenfeleit,  Csatot  és  Mun- 
kácsyt kigúnyolja.^  Szerinte  Bajza  magasabb  szellem 
volt  Vörösmartynál  is,  gyönyörű  verseket  írt,  elsőrangú 
műbiró  volt  s  nagy  tehetséget  árult  el  a  történetírásra 
is.  Kiérdemelte  a  nemzet  köztiszteletét  s  még  szép 
jövő  várt  reá,  mikor  elméje  elborult.  Jósika  az  Athe- 
naeumnak  állandó  munkatársa  volt.  Különösen  készülő 
regényeiből  közölgetett  mutatványokat.  Két  keleti  tárgyú 
novella  {A  szuttin,  A  mohiloJc  gyöngye  1837.  II)  mel- 
lett a  többi  mind  ilyen  mutatvány,  még  pedig  tár- 
sadalmi {Könnyelműek  1737.  I,  Az  ifjú  Békessy  kaland- 
jai 1842.  I,  II ;  1843.  II)  és  történeti  {A  csehek  1838. 
11,  Elet  és  tündérhon  1839.  II,  Zrínyi  a  költő  1840.  II; 
1843.  I)  regénykötetekből. 

Az  Athenaeum  valamennyi  történeti  elbeszélője 
Jósikát  követi,  még  Kemény  Zsigmond  is,  a  ki  egy 
napjainkig  lappangott  regényéből  {Izabella  királyné 
és  a  remete  1839.  I;  1840.  I)  adott  mutatványszámo- 
kat, öt  utánozta  Fáy  András  is  egy  typikusan  roman- 
tikus beállítású  velenczei  történetében  {A  vélenczeiek 
1837.  11).  Bajzáék  e  régi  híve  n.m  sokat  dolgozott 
az  Athenaeumba,  de  írt  e  novellán  kívül  még  négy 
novellaszerű  irányczikket  is  a  folyóiratba  {Ész-  és  szív- 
kalandok  I— m.  1838.  II,  Álomlátás  1843. 1).  Jósikát 
követték  Gaal,  Nagy  Ignácz,  Garay,  Tóth  Lőrincz, 
Pap  Endre  {Élö  férj  özvegye  1838  I.)^  Eördegh  István 


1  V.  ö.   Jósika   Miklós   emlékiratai    1865   IV.    54,   114-6, 
136  1. 

{Camoens.  1841. 1)  stb,,  de  a  legnag}'obb  buzgalommal 
Remellay  Gusztáv  az  Athenaeum  utolsó  éveinek  Nagy 
Ignácz  mellett  a  legszorgalmasabb  novellaírója.  Egy 
a  pesti  árvíz  idején  játszó  novellája  {Árvíz  dőtt  s 
árvíz  után  1842.  I)  mellett  hozott  tŐle  az  Athenaeum 
hat  hazai  tárgyú  történeti  elbeszélést  {Á  kór  vitéz 
Beké  Pál  halma  1841  I.  Törvényhalom  1841  II.  Nö- 
hüség  1842.  I,'  Elisa  de  Castro,  A  két  Irinyi  1843. 
II)  s  négyet  a  török  uralom  alatt  lévő  népek  törté- 
tenéből  {A  cserkesz  v&tidége,  Zsojcza  1842.  I,  BeUa 
1842.  n,  Lyuhicza  1843  II.).  A  balkáni,  különösen  a 
szerb  viszonyokat  alaposan  ismerte  s  róluk  több  czik- 
ket  is  írt  az  Athenaeumba.  Kemellay  neve  már  egé- 
szen elhangzott,  de  a  maga  korának  elég  olvasott 
írója  volt.  Nem  volt  jelentékenyebb  tehetség,  minden 
munkáját  bizonyos  jellegtelen  színtelenség  bélyegzi, 
de  finom  ízlésével,  biztos  rutinjával  érdemes  napszá- 
mosa volt  az  irodalomnak.  Pályája  elején  a  történeti 
novellát  művelte  különös  kedvvel,  ezek  legjavát  az 
Athenaeum  hozta  s  bennük  Jósika  ezidŐbeli  legjobb 
követőjének  bizonyult. 

Hogy  a  romantika  virágkorát  éli,  azt  az  eredeti 
novelláknál  még  jobban  mutatják  a  fordítottak.  Az 
Athenaeum  200-nál  több  fordított  novellája  a  roman- 
tikus szellem  szédületes  kaleidoskopját  adja  kezünkbe 
Bármely  korban  és  bárhol  játszszék  is  e  novellák  cse- 
lekménye, ugyanaz  a  szellem  uralkodik  bennük.  Mintha 
a  fájó  lázas  álmok  végtelen  sorozata  vonulna  el  sze- 
münk előtt  a  maguk  rikító  színezésével,  váratlan  for- 
dulataival, túlzott  alakjaival,  ész-tompító  viharos  vág- 
tatásával.   Megnyílnak   Velencze   titkos   csapóajtói,  a 

'  Ez  Nagy  Ignácz  Bűn  és  bünhődésének  az  ellendarabja. 

franczia  várak  rémes  börtönei,  megjelennek  az  angol 
főúri  kastélyok  kísértetei,  tengeri  rablók  és  keresztes- 
lovagok gyalázatos  kegyetlenségeit  látjuk,  a  vérbosszú 
féktelen  tombolását,  a  franczia  forradalom  iszonyú 
vérengzését,  hogy  aztán  a  fájdalmas  Napóleon-legen- 
dákban keressünk  megnyugvást.  És  a  jelen  is  milyen 
képeket  tár  elénk:  halotti  torba  fúló  nászéjszakák, 
párbajra  kelő  testvérek,  öngyilkos  játékosok,  a  bűn 
lejtőjére  került  leány,  a  nagyváros  parazitái,  a  nagy 
vagyon  és  a  nyomor  szélső  ellentéte,  a  bűnben  fet- 
rengő társadalom.  A  francziák  uralkodnak  az  egész 
vonalon.  Nemcsak  franczia  a  legtöbb  fordított  novella 
(74),  hanem  franczia  szellemű  a  legtöbb  német  (49) 
és  olasz  (20)  novella  is,  kivételt  leginkább  az  angolok 
tesznek  (44).  E  novellák  túlnyomó  része  a  kor  tuczat- 
novelláiból  kerül  ki,  de  bemutatásra  kerül  a  francziák 
közül  Balzac  (1837.  II),  Dumas  pere  (1839.  I;  1841. 
I),  Mérimée  (1840.  II),  George  Sand  (1842.  II).  Az 
angolok  közül  Sheridan  (1837.  I),  Washington  Irving 
(1837.  II;  1841.  I),  Bulwer  (1839.  I)  Swift  (1839.  II}, 
Dickens  (1841.  I;  1842  I.)  is. 

E  novellák  fordítása  s  más  fordítások  egy  jókora 
fordítói  gárdát  foglalkoztattak.  Bár  nagyon  sok  a  név- 
telen fordítás,  mégis  vagy  40 — 50  fordító  nevét  szed- 
hetjük össze  az  Athenaeum  évfolyamaiból.  A  legszor- 
galmasabb fordító  Molnár  Sándor  volt,  kinek  mint  a 
folyóirat  expeditorának,  a  fordítás  hivatalos  köteles- 
sége is  volt.  Az  első  időkben  Csató  Pál  és  Petriche- 
vich  Horváth  Lázár  is  fordítgattak,  de  Csató  hamaro- 
san polémiába  keveredett  Bajzával  s  elmaradtak  Hor- 
váth keveset  érő  átdolgozásai  is  s  mikor  Horváth 
folyóirathoz  jutott,  első  dolga  volt  kikezdenie  Bajzá- 
val. Tovább  kitartottak  az  Athenaeum  mellett  Szenvey 

és  Kazinczy  Gábor.  Szenvey  József  a  kor  egyik  leg- 
ügyesebb fordítója  volt.  Tőle  való  Mérimée  Colombá- 
jának is  a  fordítása,  mely  az  Athenaeumnak  leg- 
hosszabb közleménye  volt.  1842  derekán  Szenvey  a 
Világ  szerkesztője  lett  s  Bajzáékkal  összezördült. 
Kazinczy  Gábor  Bajzáék  régi  híve  volt.  Toldyhoz 
nagyon  ragaszkodott,  de  levelezett  Bajzával  is.  Az 
első  években  sok  mindent  írt  és  fordított  az  Athc- 
naeumba.  Később  azonban  elhidegült  a  triumvirátus- 
tól, mert  nézete  szerint  nem  eléggé  karolták  fel  iro- 
dalmi vállalatait,  sőt  Bajza  keményen  meg  is  bírálta. 
Bajzára  annyira  megharagudott,  hogy  még  ennek 
halála  után  is  bizonyos  ellenszenvvel  ír  róla.  Bár 
elismeri,  hogy  „ritka-szép  ízlésű,  korán  ért,  nyugodt" 
férfiú  volt,  de  hozzáteszi,  hogy  „fagyos  ész-ember". 
„A  vélemény  —  írja  róla  — ,  mit  magáévá  tesz,  ural- 
kodik felette  s  ellenfelévé  teszi,  a  ki  nem  osztja  azt." 
Iratain  „mindinkább  bizonyos  ügyészi  máz  ömlik  el, 
mely  inkább  a  győzelmet  látszik  keresni,  mint  az 
igazságot."^  Mindvégig  kitartó  buzgó  fordítók  voltak  : 
Vajda  Péter,  Nagy  Ignácz,  Tóth  Lőrincz,  Fabó  András 
(==  Garády)  s  maga  Bajza  is.  Bajza  összesen  tíz 
novellát  fordított  folyóiratába.^  Közülük  négy  a  franczia, 
négy  az  angol,  egy  a   német,   egy   a   lengyel.   Való- 

^  V.  ö.  Kazinczy  Ferencz  levelezése  Kisfaludy  Károlylyal 
1859.  Xin.  1.,  továbbá  Jakab  Elek :  Kazinczy  Gábor  irodalmi 
hatásáról  1880.  6—11.,  15.,  16.  1.  és  Kazinczy  Gábor  leveleit 
Bajzához  a  Nemzeti  Múzeumban. 

*  U.  m.  Lizka  1837.  I.  277,  A  tnaeli  örvény  1837.  I.  374, 
Rebeka  1837.  I.  395,  Az  örült  1838.  ü.  16,  A  nagyramenendő 
hős  1838.  n.  35,  A  játékos  neje  1839.  I.  713,  Ovensen  Mária 
1839.  II.  ál,  Első  szerelem  1S40.  I  475;  Dickens:  A  fekete  fátyol 
1842.  1. 472,  A  veszedelmes  asztal  1842.  IL  17.  Jegyei :  Széplakj% 
Sz  .  .  .  ky,  Sz.  E. 

Dr.  Bajza  :  Bajza  József.  21 

színűleg  valamennyit  németből  fordította  le.  A  novel- 
lák az  Athenaeum  jobbfajta  novellái  közé  tartoznak, 
a  fordítás  sima,  de  nem  magyaros  és  színtelen. 


Az  Athenaeum  költői  közt  említhetjük  meg  Köl- 
csey Ferenczet  is,  bár  ide  adott  művei  nem  költőiek. 
Még  a  folyóirat  megindulása  előtt  munkatársul  kérte 
fel  Toldy,  aztán  Vörösmarty  is  (Szemere-Tár  15.  XLI, 
XLVIIT).  Kölcsey  meg  is  ígérte,  hogy  az  Athenaeum- 
nak  munkatársa  lesz,  de  a  Figyelmezőnek  nem,  mert 
„nézeteim  a  kritikáról  a  tietektől  sokban  különböz- 
nek".^ Később  Toldy  ismételt  kérésére  és  Vörösmarty 
bizonygatására,  hogy  a  Figyelmező  kritikai  szelleme 
más  lesz,  mint  volt  a  Kritikai  Lapoké  (Szemere-Tár 
15.  L,  XCV ;  16.  II).  megígérte  ugyan,  hogy  ide  is  fog 
dolgozni,'*  de  aztán  mégsem  irt  semmit  sem  a  Figyel- 
mezőbe.  Az  Athenaeumba  sem  sokat.  Korai  halála  és 
a  Wesselényi  pörben  való  nagy  elfoglaltsága  mellett 
más  okokból  is.  Az  egyik  okról  ő  maga  így  nyilat 
kőzik :  „  A  journalisticának  tudományos  életben  ós  a 
művészségre  (tehát  a  költészetre)  nézve  is  hideg  ba- 
rátja vagyok.  Tudományokban  ez  út  örök  felületes- 
ségre, költészetben  örök  készületlenségre,  hamarko- 
dásra  vezet.  Egyedül  politikai  pályán  lehetne  a  Journa- 
lokat nyomósán  használni."^  Nem  nyilatkozott  azon- 
ban egy  másik  okról.  Ez  a  másik  ok  ismét  Szemere 
Pál  volt.  Szemere  ugyan  látszatra  már  egészen  meg- 
békélt Bajzával,  de  titokban  még  mindig  áskálódott 
ellene.  Kölcseyre  való  tekintetből  meghívták  az  Athe- 

'  V.  ö.  Kölcsey  Ferencz  minden  munkái.  X.  346. 
»  U.  o.  X.  349. 
8  U.  o.  IX.  457. 

naeum  munkatársának  s  közölt  is  a  folyóiratban  két 
furcsa  aesthetikai  czikket  {A  Carthausi  Figy.  1839. 
Mü  és  élv  1841.  I),  de  ha  valamit  suttyomban  árt- 
hatott a  folyóiratnak,  szívesen  megtette.  Csató  Pállal 
fenntartotta  a  barátságot  s  nem  akarta  megérteni, 
hogy  Csatóval  szemben  Bajza  az  erkölcsöt  képviselte 
(Szemere-Tár  16.  XVII,  LXXVIl),  szerte  a  városban 
Bajza  ellen  beszélt,  a  miről  Bajzának  is  tudomása 
volt^  s  gáncsoskodó  megjegyzéseivel  Kölcseyt  is  izgatta 
az  Athenaeum  ellen  (Szemere-Tár  15.  LI ;  16.  V, 
XXVI).  Kölcsey  egész  életében  túlságos  sokat  adott 
Szemere  véleményére,  a  mióta  meg  a  politikai  pályára 
sodródott,  kezdte  nem  érteni  az  újabb  irodalmi  törek- 
véseket, így  az  Athenaeumtól  is  idegenkedett.' 

Mégis  adott  néhány  dolgozatot  Vörösmartyéknak. 
(Az  Athenaeum  ügyében  ugyanis  nem  Bajza,  hanem 
Vörösmarty  levelezett  vele.)  1837-ben  a  folyóirat  há- 
rom beszédét  {A  gyilkos  anya,  A  férjölő  1837  I., 
Czelesztina  1837.  II)  és  Parainesisét  (1837.  I)  hozta, 
1838-ban  meg  Erdély  jogállapotáról  irt  történeti  fej- 
tegetéseit {Históriai  vázolatok  a  Icét  magyar  haza 
egyesülési  felett  1838.  I),  melyre  egy  erdélyi  író  egy 
hosszú,  alapos  tanulmányban  adott  választ  (K.  Horvát 
István :  Erdélyi  szózat  a  két  magyar  haza  egyesülése 
s  Magyarországnak  a  Részekhez  joga  iránt  1838.  II). 

Mire  ez  a  válasz  megjelent,  Kölcsey  már  nem  volt 
az  élők  sorában.  Bajzáék  évek  óta  érezték  Kölcsey 
idegenkedését,  de  a  mint  életében  mindig  a  legna- 
gyobb tisztelettel   vették   körül,   úgy   halála   után   is 

^  V.  ö.  Bártfay  László  naplójának   1838  okt.  6.,  decz.  22., 
29-iki  feljegyzéseit  (Nemzeti  Múzeum,  Quart.  Hung.  1122). 
*  Kölcsey  minden  monkái  IX.  469. 

21* 

hívek  maradtak  emlékéhez.  Rövid,  de  szokatlanul 
meleg  nekrológgal  siratták  el  (Figy.  1838.  603,  615), 
majd  a  Sziou  támadásai  ellen  hevesen  védelmére 
keltek  emlékének  (Figy.  183.  805,  842,  848- 1.).  Mikor 
Fáy  András  és  Botka  Imre  kezdeményezésére  meg- 
alakult a  Kölcsey-emlék  Társaság,  melynek  czélja  egy 
Kölcsey-szobor  emelése  volt,  az  Athenaeum  nemcsak 
hasábjait  bocsátotta  a  társaság  rendelkezésére  (Ath. 
1840.  I.  148,  175,  11.  48,  159,  192,  432,  463,  495, 
784;  1841. 1.  672,  1014;  1842.  11.  72),  hanem  a  társa- 
ságban az  athenisták  vezérszerepet  játszottak.  A  tár- 
saság elnöke  Fáy,  tagjai  Bártfay,  Botka,  Eötvös, 
Szalay,  Szemere,  Toidy,  Vörösmarty,  jegyzője  Bajza 
volt.  E  mozgalomnak  eredménye  lett  Ferenczy  István- 
nak jelenleg  a  Szépművészeti  Múzeumban  álló  Kölcsey- 
mellszobra.* 

m. 

A  szépirodalmi  terméshez  absolut  értékben  nem 
fogható  a  tudományos.  A  magyar  tudományosság  még 
a  kezdet  nehézségeivel  küzdött.  Kevés  tudósunk  volt, 
ők  sem  állottak  mind  tudományuk  európai  színvona- 
lán, a  szaktudományát  tovább  fejlesztő  kutató  vagy 
gondolkozó  meg  még  ritkább  volt.  Az  amatőrök,  a 
polyhistorok  kora  volt  még  ez  az  idő,  csak  itt-ott  mu- 
tatkozott egy-egy  nagjrrahivatott  szaktudós.  Bár  az 
Athenaeum  nem  tűzte  ki  feladatául  a  szaktudományok 
művelését,  mégis  többképen  is  kedvezően  hatott  fejlő- 
désükre.   Népszerűsítő     czikkeivel   felhívta     rájuk   a 

1  V.  ö.  Badícs  Ferencz  :  Fáy  András  580.  1.,  Meller  Simon : 
Ferenczy  István  257—262.  1.,  Szemere-Tár  16.  CII,  CHL,  to- 
vábbá a  Nemzet  Múzeum  Fol.  Hung.  969.  sz.  kéziratát. 

figj^elmet  s  szívesen  nyitotta  meg  hasábjait  az  önálló 
orgánumokkal  alig  bíró  tudományágaknak.  A  tudomá- 
nyosság kezdetleges  viszonyaihoz  képest  aránylag 
kevés  nagj'obb  becsú  eredeti  czikket  adott,  de  itt  is 
iparkodott  a  relatíve  legjobbat  nyújtani,  fordításaival, 
átdolgozásaival,  bírálataival  azonban  lépést  tartott  a 
külfölddel. 

Semmiféle  tudományt  sem  zárt  ki  lapjairól  az 
Athenaeum,  de  a  lap  természete  szerint  legkevesebb 
tér  jutott  a  mathematika-physikai  tudományokra,  több 
a  philosophiai  és  históriaiakra,  legtöbb  a  philologia 
szakmáira.  A  különféle  tudományokon  belül  meg  álta- 
lában több  a  gj-akorlati  ágakra,  mint  az  elméletiekre. 
Bajza  eredeti  vagy  átdolgozott  czikkekkel,  vagy  leg- 
alább a  vegj^esek  közt  kiadott  apróságokkal  talán 
minden  szakban  dolgozott,  de  irányítóan  csak  az  iro- 
dalmi és  történeti  szakmákban  hatott.  Az  irányító  sze- 
repet a  természettudományoknál  Vajda  Péter  és  Toldy, 
a  bölcsészetnél  Szontagh,  a  nyelvészetnél  Vörösmarty 
töltötték  be. 

Az  elméleti  természettudományokat  és  a  mathe- 
matikát  Brassai  Sámuel,  Csécsi  Imre,  Katona  Gejza, 
Nagy  Károly,  Tarczy  Lajos,  Vállas  Antal  stb.  néhány 
czikke  képviseli.  A  gazdasági,  orvosi  és  műszaki  tudo- 
mányok már  több  művelőre  találnak.  Gazdasági  czikke- 
ket  főleg  Balásházy  János  és  Török  János  írtak, 
orvosiakat  Bugát  Pál,  Czühert  Róbert,  Ivanovics 
András  és  Tognio  Lajos.  Ivanovics  a  homeopathiát 
hirdette  nagy  lelkesedéssel  (1837.  I,  II;  1838.  II; 
1842.  I,  II).  Ivanovics  hatása  alatt,  a  ki  Bajzának 
háziorvosa  volt,  Bajza  is  hozzájárult  a  homeopathia 
dicsőítéséhez  egy  novellaszerű  fordításával  {Gyógyí- 
tási módok  1837.  I.  126)  s  ezenkívül  is  van  egy  com- 

pilált  kis  orvosi  czikke  {Korunk  egészségi  tekintetben 
1841.  II.  285). 

A  műszaki  tudományok  művelőit,  Gáty  Istvánt, 
Gorove  Istvánt  és  Vásárhelyi  Pált  néhány  actualis 
kérdés  foglalkoztatja:  a  budapesti  állóhid  (1838.  I, 
II;  Figy.  1839.),  Magyarország  vasúthálózata  (1839.  I), 
a  csatornázás  és  a  Duna-T.sza-szabályozás  (1838.  II  ; 
1839.  I;  Figy.  1839.).  Nagyobb  mozgalmat  indított 
az  Athenaeum  Kliegl-gépei  ügyében.  Kliegl  József 
betűoszíó-  és  betűrakógópeiről  Toldy  adta  az  első 
hírt  (1840.  11.  505).  Pulszky  Ferencz  lelkes  felhívá- 
sára (1841.  I.  750)  Antal  Mihály  gyűjtést  indított 
Kliegl  segélyezésére  (1841.  I.  848,  II.  528)  s  Bajza 
is  magáévá  tette  az  ügyet  (1841.  I.  763,  II.  528). 
Kliegl  azonban  egymásnak  ellenmondó  nyilatkozatai- 
val, habozó  magatartásával  és  az  Athenaeum  actiójá- 
nak  kevésbevételével  zavarba  hozta  a  gyűjtőket  és  a 
közönséget  egyaránt.  Bajza  ezért  nyilvánosan  meg- 
rótta {Kliegl  gépei  ügy  élen  1841  I.  1101),  de  kezét 
nem  vette  le  róla.  Sajnos,  sem  Bajzáék  actiója,  sem 
a  későbbi  Kliegl- könyv  nem  eredményezték  Kliegl 
törekvéseinek  megvalósítását. 

Földrajzi  czikkeket  leginkább  Katona  Gejza  írt. 
Eredeti  dolgozat  kevés  van  e  nemben,  de  sok  a  for- 
dítás. Néhányat  Bajza  is  fordított  {Kelet  és  nyugat 
1837.  I.  193,  A  hakui  szent  tűz  1839.  II.  361, 
A  palermói  catacombák  1843.  11.  279).  A  milyen  sze- 
gény eredeti  íöldrajzi  czikkekben  az  Athenaeum,  olyan 
gazdag  útleírásokban.  A  magyar  útleíró-irodalom  ekkor 
éli  virágkorát.  A  reformokra  törekvő  kor  lázasan  rá- 
veti magát  a  külföld  viszonyainak  tanulmányozására. 
Érdeklődése  igen  sokoldalú,  a  külföldet  járó  magyar 
a  legkülönbözőbb   irányokban   vizsgálódik,  ezért  nem 

írhatja  le  impressióit,  tanulmányait  egy-egy  rendszeres 
munkában,  hanem  ahhoz  a  formához  folyamodik,  mely 
legkönnyebben  veheti  fel  a  heterogén  anyagot.  A  mint 
a  külföld  viszonyairól  rendszeres  speciális  munkák 
tájékoztatnak,  a  mint  a  magyar  szakirodalom  fejlődé- 
sében odáig  jut,  hogy  a  reformok  részletkérdéseit  is 
külön  munkákban  vitatja  meg,  elsenyvedt  az  útleiró- 
irodalom  is.  Egyes  utazók  a  hazai  viszonyokat  is  ta- 
nulmány tárgyává  teszik,  főleg  hogy  felhívják  a  figyel- 
met hazai  intézményeink  hibáira,  vagy  meglévő,  de 
fel  nem  használt  javaira.  A  magyar  fürdőkről  több 
czikket  hoz  az  Athenaeum  (1837.  I,  II;  1838.  II; 
1839.  II;  1841.  ü;  1842.  Ii  s  kiUönösen  a  Tátráért 
lelkesedik  (1839.  II;  1840.  II;  1842.  L).  A  hazai  úti- 
rajzok legkiválóbbika  a  Tarczy  Lajosé  [Honi  utazás 
levéltöredékelcben  1839.  I),  melyben  feltűnő  a  debre- 
czeni  collegium  éles  bírálata.  A  nagyszámú  külföldi 
útirajzok  közül  kiválnak  Gorove  Istvánnak  műszaki 
szempontból  nagybecsű  osztrák  útiképei  (1839.  I), 
Hunfalvi  Pál  nagy  irodalmi  erudtióról  tanúskodó 
drezdai  levelei  (1839.  U),  Irinj-i  Józsefnek  Német- 
ország és  Paris  politikai  és  szellemi  életét  mélyre- 
hatóan jellemző  naplótöredékei  (1842.  I,  II;  1843.  I) 
és  mindenekfelett  a  Szemere  Bertalan  útikönyvéből 
adott  mutatványok  (1839.  II).  Szemere  Bertalannak 
1840-ben  könyvben  is  megjelent  útirajza  a  magyar 
útleiró-irodalom  koronája.  Méltán  ajánlotta  Bajza  aka- 
démiai nagy  jutalomra.  „Utazónk  —  írja  Bajza  — 
nemcsak  ügyes  leíró,  hanem  szerencsés  kémlő  is. 
Ábrázolatait  igen  felfoghatóakká  tudja  tenni  s  a  mi- 
csoda tárgyakkal  megismertetni  akar  bennünket,  azokat 
ő  minden  oldalról  megvizsgálni  s  megtanulni  igyeke- 
zett s  mint  értő  szól  felölök  . .  .  Útleírása  örök  reflexió 

és  örök  visszaemlékezés  hazájára.  A  mit  látott,  tapasz- 
talt, azt  honi  szükségeinkre  ügyekszik  alkalmazni  .  . . 
Mindig  olly  dolgokkal  iparkodik  megismertetni  bennün- 
ket s  ollyak  iránt  ad  felvilágosításokat,  miket  nálunk 
is  vitatás  tárgyaivá  kezd  tenni  a  kor  és  az  előhaladás 
szelleme  .  .  .  Ezért  ez  utazást  senki  sem  fogja  haszon 
és  tanulság  s  a  legnagyobb  gyönyör  nélkül  letenni 
kezeiből*  (ír.-tör.  Közi.  1912.  367!  1.) 


Bajzának  az  elvont  philosophia  iránt  kevés  érzéke 
volt,  de  folyóiratában  tág  teret  engedett  számára. 
Legbuzgóbb  művelői  Szontagh  Gusztáv  (Figy.  1838, 
1839,  1840),  Tarczy  Lajos  (1837.  I,  H,  1838.  11)^ 
és  Warga  János  (1838.  I,  TI;  1839.  I,  II;  1842.  II; 
Figy.  1837,  1838,  1840)  voltak.  Egy  nagyjelentőségű 
philosophiai  vita  is  az  Athenaeum  hasábjain  zajlott  le. 
Ez  a  hegelianus  vita  Szontagh  fáradhatatlanul  ostro- 
molta Hegelt  és  tanítványait  (1838.  I,  II;  1842.  I; 
1843.  II;  Figy.  1839),  kik  közül  főleg  Warga  János 
és  Szeremlei  Gábor  álltak  helyt  mesterükért  (1838. 
I,  II;  1839.  I;  1841.  I;  Figy.  1839.  1.  még  1842. 
I,  II;  Figy.  1840).  Bajzát,  ha  egy  jegyzetével  nem 
árulta  volna  is  el  magát  (1838.  II.  409),  az  anti- 
hegelianus  táborba  kellene  helyeznünk.  Maga  a  hege- 
lianus vita  a  magyar  philosophia  történetében  alig- 
hanem a  legjelentékenyebb  tárgjd  polémia  volt  s 
színvonalával  a  század  eleji  kantianus  vitát  erősen 
meghaladta. 

A   gyakorlati   életphilosophiát   is    sok,  bár  éppen 

*  Egyik  czikkében  elismeréssel  szól  Bajza  hazafias  lyrá- 
járól.  1838.  I.  27. 

nem  nagyon  tartalmas  czikk  képviseli.  A  legjelenté- 
kenyebb közöttük  Hunfalvi  Pál  két  hosszabb  czikk- 
soTOZSita  {Rhapsódiák  1840.1,  11\  Paralipomena  1842)^ 
a  theniák  végtelen  változatosságával,  de  telve  eszme- 
ébresztő gondolatokkal.  Mellettük  említést  érdemel 
Vörösmarty  egy  czikke  is  (.á  felekezet  1838.  I).  Bajza 
is  adott  e  nemben  egy  fordítás  {A  gorombaság  1839. 
I.  798)  mellett  négy  kétes  származású  nem  éppen  mélyen 
szántó  kisebb  fejtegetést  {Feltalálás  és  félfedezés  1837. 
I.  204,  Praxis  és  theoria  1837.  II.  65,  Ember-  s 
inlágismeret  1837.  U.  46,  110,  Férfi-  és  nöérzés. 
1839.  I.  867).  E  czikkeken  kívül  Bajza  még  148 
gondolatot  közölt  szétszórva  a  7  évfolyamban.'  Néhány 
fordításon  kívül  a  többi  eredetinek  látszik.  Stylusok 
és  értékük  ugyanolyan,  mint  a  Kritikai  Lapokban 
megjelenteké.  Legérdekesebbek  azok,  melyek  Bajza 
jelleméhez  nyújtanak  adalékokat  pl.  „Élni  annyit 
teszen,  mint  egész  komolysággal  munkálódni"  (El. 
373).  ,Az  érzemények  csillagok,  mellyek  csak  derült 
égnél  világítanak;  de  az  értelem  iránytű,  melly  a 
hajót  még  akkor  is  vezérli,  midőn  amazok  rejtvék  s 
már  nem  világosítanak"  (III.  378).  „Az  elméncség 
csak  nyári  ruha ;  az  igazság  minden  évszakban  hasz- 
nálható öltözef*  illl.  364). 

A  philosophia  rokontudományai  közül  az  aesthe- 
tikával,  a  paedagogiával  és  a  jogbölcsészettel  talál- 
kozunk. Tisztán  elméleti  aesthetikai  fejtegetés  csak 
egy  van   Guzmics    Izidortól   {A  képző  erő.  1838.    II), 

•  Ez  Néry  Pál  aláírással  jelent  meg.  Tudtommal  eddig 
senki  sem  tulajdonította  Hunfalvinak,  de  annyira  egyezik  szel- 
lemben a  Rhapsódiákkal,  hogy  talán  nem  tévedek,  ha  neki 
tulajdonítom. 

»  A  Badics   kiadásában   közölteken   kívül  1.  1838.  II.  736. 

mely  hosszadalmas  tanulmány  nem  annyira  önmagáért 
érdekes,  hanem  azért,  hogy  Guzmics,  ki  annyira  el- 
keseredett ellenese  volt  Bajzának,  élete  utolsó  éveiben 
íme  beállott  munkatársai  közé.  Képzőművészeti  czik- 
keket  írtak:  néhány  homályos  nyelvűt  Henszlmann 
Imre  (1840.  1;  1841.  ü),  néhány  nagyképű,  üres 
dolgozatot  Vahot  Imre  (1840-  l,  II;  1841.  II),  egy 
ügyeset  Pulszky  Ferencz  (1838.  II)  stb.  Ferenczy 
István  ügyében  az  Athenaeuni  mozgalmat  kezdett 
(1838.  II;  1839.  II;  1840.  I,  II)  s  Ferenczy  maga 
is  megszólalt  hasábjain  két  naiv,  de  öntelt  czikkel 
(1840.  II;  1841.  II).  Zenével  Csacskó  Imre  (1838. 
I,  II;  1839.  I),  a  tánczczal  Czuczor  (1843.  I)  foglal- 
kozott. 

Paedagogiával  legtöbbet  a  bőbeszédű  édeskés  Briedl 
Fidél  foglalkozott,  nem  éppen  tartalmas  czikkeiben 
(1839.  I;  1840.  I,  II;  1841.  I;  1842.  I;  1843.  II). 
Mellette  említésreméltó  Warga  János  (1837.  I,  11; 
1841;  1842.  I;  1843.  II;  Figy.  1837,  1838,  1839) 
és  egy  igen  tartalmas  és  lendületes  czikkével  Hun- 
falvi Pál  {Emlékezés  Késmárkra  1841.  II).  Bajza  is 
adott  egy  kis  elmefuttatást,  melyben  a  stoikus  nevelést 
ajánlja  {Intés  1838.  II.  841).  Külön  említést  érde- 
melnek a  nőneveléssel  foglalkozó  tanulmányok.  Leg- 
többet e  nemben  Steinacker  Gusztáv  adott  (1840.  II. ; 
1841.  I,  II),  de  sekélyes,  reclamszerű  dolgozatai 
nem  sokat  mondanak.  Érdekesebb  ezeknél  Fáy  András 
egy  gyakorlati  útmutatásokat  adó  czikke  (1840.  11)  s 
Hetényi  Jánosnak  egy  philosophiai  mélységű  és  költői 
lendületű  tanulmánya  {A  nönembeliek  neveltetésének 
nagy  befolyásáról  a  férfiak  erkölcsi  és  izlési  müveit' 
ségére  1837.  II),  melynek  eszméivel  Bajza  is  azono- 
sította magát.  Hetényit  ez   időben  élénken  foglalkoz- 

tattá  a  nőkérdés  s  írt  róla  egy  nagyon  tartalmas 
történeti  fejtegetést  is  az  Athenaeumba  {A  nőnem 
emancipatiója  a  kereszténység  által.  1840.  11,  1.  még 
1841.  I). 

Jogbölcsészettel  csak  ketten  foglalkoztak,  Csacskó 
Imre  (1839.  I)  és  Fogarasi  János  (1839.  II;  1840.  I). 
Fogarasinak  Csaplovicscsal  volt  nagy  jogbölcsészeti 
vitája  (Figy.  1838,  1839).  A  jogbölcsészet  rokon- 
szakmái már  több  művelöt  találnak.  Az  elég  szép- 
számú társadalonitudománj'i  czikk  közül  kiválik  Lukács 
Móricz  Néhány  szó  a  socialismusról  (1843.  I)  czímű 
czikke,  mely  a  socialisticus  világfelfogás  első  tudo- 
mányos ismertetése  irodalmunkban,  azután  Fábián 
Gábor  érdekes  Tocquillc-fordítása  (1838.  I.  ü;  1839. 
I;  1840.  II;  1841.  I;  1842.  E)  és  Vörösmarty  bírá- 
lata Széclienj-i  Kelet  népéről  (1841.  U).  Bajzának  is 
van  egy  kis  idetartozó  czikke  {Aristocratia  1841.  11 
1085),  a  melyben  egy  német  névtelennek  az  aristo- 
kratiát  megrovó  megjegyzéseiből  kiindulva  figyelmez- 
teti a  magj'ar  nemesi  rendet  támadó  írókat,  hogj'  a 
mi  nemességünket  nem  lehet  mindenben  egy  kalap 
alá  fogni  a  külföldivel.  Nálunk  a  nemzetiséget,  a 
nyelvet,  az  alkotmányt  a  nemesség  tartotta  fenn  s  a 
hazáért  áldozatokat  hozni  mindig  kész  volt,  a  refor- 
mokat is  ő  vezeti  szóval  és  tettel,  íme  neki  köszön- 
hetjük az  akadémiát  is. 

A  jogtudományok  gyakorlati  kérdéseit  még  többen 
veszik  tollúkra.  A  reformkor  országgyűlései,  törvényei, 
törekvései  erős  lendületet  adtak  az  eladdig  inkább 
csak  tankönyvszerúleg  művelt  jogtudománynak.  Az 
actualis  kérdésekhez  az  Athenaeum  is  mindig  hozzá- 
szólt, így  az  ősiség  eltörlése  és  a  jobbágj'ság  fel- 
szabadítása következtében  felmerülő  jogi  kérdésekhez 

(1839.  I,  II;  1842.11;  Figy.  1839,  1840),  a  Wildner- 
fóle  magyar  váltójoghoz  (1840.  I,  II;  1841.  I,  II; 
1842.  I;  Figy.  1840),  a  bankügyhöz  (1837.  I;  1841. 
II;  1842.  II),  a  büntetőjog  számos  problémájához, 
különösen  a  börtöntigyhöz  (1837.  I;  1839.  I,  II; 
1840.  I;  1841.  I,  II;  1842.  I;  1843.  I;  Figy.  1837, 
1839).  Nevezetesebb  czikkírók :  Ballá  Károly,  Császár 
Ferencz,  Fabriczy  Sámuel,  Fogarasi  János,  Gorove 
István,  Hetényi  János,  Kossovics  Károly,  Sárváry 
Ferencz,  Szemere  Bertalan,  Szlemenics  Pál,  Tóth 
Lörincz,  Wildner  Ignácz  stb. 

Majdnem  hasonló  gazdagságot  tapasztaltunk  a  tör- 
téneti irodalomban.  Ez  különben  is  régóta  virágzó  ága 
volt  a  magyar  tudománynak.  Eddig  azonban  jóformán 
csak  a  hazai  történelem  foglalkoztatta  tudósainkat. 
Az  Athenaeum  főleg  a  Figyelmező  bírálataival  meg- 
próbálta a  figyelmet  a  világtörténetre  is  terelni.  Re- 
mellay  szerb  tanulmányain  (1842.  II;  1843.  II)  és 
Pulszky  Ferencziiek  egy  történetphilosophiai  kis  czikkén 
{Irmi  és  Túrán  1839.  II)  kívül  mégsem  akad  egyetlen 
értékesebb  világtörténeti  eredeti  dolgozat  sem  a  folyó- 
irat hét  folyamában.  Átdolgozásai  és  fordításai  is  több- 
nyire középszerűek  s  leginkább  a  közelmúlttal  (Na- 
póleon) foglalkoznak.  Ilyen  Bajzától  is  van,  néhány 
kis  dolgozat  {Adams  és  Jacksón.  1837.  I  133,  Canning 
1837.  II.  49,  Potocha  Mária  1842.  I.  1065). 

Értékesebb  dolgozatok  vannak  a  hazai  történet 
köréből.  A  régebbi  iskolás  történészek  közül  talál- 
kozunk Péczely  Józseffel  (1837.  I,  II),  a  ki  az  Aurora- 
körnek régi  híve  volt  s  Bajzával  is  levelezett.^  Nagy 


*  V.  ö.  Péczely  József  leveleit  Bajzához,  a  Nemz.  Múzeum- 
ban. Kiadva  Irodalomtört.  Közi.  1904. 

Imrét  a  nagy  reményekkel  fogadott  debreczeni  fiatal 
költőt  ó  vitte  az  Athenaeumhoz  s  ő  is  parentálta  el 
(1840.  I.  362).  Magyar  történetét  a  Figyelmező  nagy 
méltánylattal  ismertette  még  pedig  valószínűleg  Bajza 
tollából  (Figy.  1838.  89.  1.).  Az  újabb  történetírói 
nemzedéket  Jerney  János  (1838.  II;  1840.  U;  1842. 
I),  Jászay  Pál  (1840.  II),  Waltherr  László  és  mások 
képviselik.  Waltherrtől  különösen  érdekes  Fejér  Codex 
diplomaticusának  igen  részletes  lesújtó  bírálata  (Figy. 
1837.  1.  még  1842.  I). 

Valamennyi  történetirónál  jelentékenyebb  Horváth 
Mihály  (1838.  U;  1839.  I,  II;  1840.  I;  1841.  I; 
1842.  I;  1843.  I),  a  kor  legkiválóbb  történetírója. 
Horváthnak  egyik  első  protectora  Bajza  volt,  a  ki 
neki  az  Erdődieknél  viselt  nevelői  állását  is  szerezte, 
írói  pályáját  Horváth  tulajdonképen  az  Athenaeumnál 
kezdte,  melynek  hamarosan  egyik  legkiválóbb  szak- 
ereje  lett.  Bajzával  való  barátsága  az  Athenaeum 
megszűnte  után  is  egyre  növekedett.*  A  legkitűnőbb 
magyar  történeti  czikket  mégsem  ő  adta  az  Athe- 
naeumnak,  hanem  Pulszky  Ferencz,  a  ki  e  folyó- 
iratban kezdte  meg  fényes  írói  pályáját.  Eszmék 
Magyarország  történetének  philosophiájához  (1838.  H; 
1839.  H)  czímű  tanulmánya  ma  is  páratlan  a  maga 
nemében.  Két  szempontból  jelent  fordulatot  történet- 
írásunkban. EgjTészt  ez  az  első  kísérlet  a  magyar 
történelmet  beállítani  a  világtörténet  tényezői  közé, 
másrészt  itt  lesz  először  kijelölve  az  erő,  mely  törté- 
nelmünket mozgatta  s  mely  egész  történetünk  kulcsa : 


^  V.  ö.  Horváth  Mihály  leveleit  Bajzához,  a  Nemz.  Mázeum- 
ban.  Kiadva  Irodalomtört.  Közi.  1906. 

a  magyar  faji  jelleg.^  A  tanulmány  teli  van  termékeny 
gondolatokkal  s  oly  megállapításokkal,  melyeket  azóta 
változatlanul  tanít  történetírásunk.  A  mint  a  faji  jelleg 
felismerése  adta  Pulszky  kezébe  történetünk  kulcsát, 
ügy  ezt  a  nemzeti  jelleget  sürgeti  irodalmunkban  is. 
A  világirodalomból  vett  meggyőző  példákkal  bizonyítja 
be,  hogy  csak  a  nemzeti  költészet  életképes  {Elet  és 

művészet  1841.  I,  II). 

* 

A  philologia  szakmáiból  a  nyelvészet  kisebb  teret 
foglal  el,  mint  az  irodalom.  A  szerkesztők  közül 
Vörösmarty  bíbelődött  legszívesebben  nyelvészeti  kér- 
désekkel, több  jóakarattal,  mint  hozzáértéssel  (1838. 
11;  1841.  I;  Figy.  1837).  Mellette  megemlíthetők 
még  Czuczor  Gergely  (1837.  I),  Jászay  Pál  (1840.  I), 
Hunfalvi  Pál  (Figy.  1840),  Tóth  Lőrincz  (1837.  II), 
Toldy  Ferencz  (1837.  I;  1841.  II)  és  Vajda  Péter, 
a  ki  a  magyar-török  rokonságot  bizonyítgatja  (1840. 
II).  A  legkiválóbb  nyelvtudós  Fogarasi  János  közöttük 
(1843.  I;  Figy.  1839).  Ö  írta  a  híres  Eopyjxa  (1838. 
II)  czikket.  Ebben  állítja  fel  ismeretes  szórendi  alap- 
törvényét, hogy  a  magyarban  a  hangsúlyos  szó  köz- 
vetlenül az  ige  előtt  áll,  mely  szabály  félszázadokon 
át  általában  a  szórend  legfőbb  törvényének  tekin- 
tetett. Fogarasi  igen  sokoldalú  képzettségű  tudós  volt, 
a  kinek  az  Athenaeum  nagy  hasznát  vette,  de  czikkeit 
sokszor  nagyon  ellenszenvessé  tette  kirívó  önteltsége. 
Mindentudónak  képzelte  magát,  kit  csak  csodálni 
szabad  s  nem  bírálni. 

Van  Bajzának  is  egy  a  nyelvtudományba  vágó 
dolgozata    {Nyelvünk    műveltetéséröl    1843.     I.    301). 

•  V.  ö.  Concha  GyÖzö :  Pulszky  Ferencz,  élet  és  jellemrajz. 
1908.  16—17.  1. 

Ebben  örömének  ad  kifejezést  a  nyelvújítás  diadalán, 
de  aggodalmának  is  egyes  túlzások  miatt.  Egyik  ilyen 
túlzás  fordítóink  meggondolatlan  szógyártása.  Komolyan 
figyelmezteti  őket,  hogy  új  szavak  készítéséhez  csak 
tartózkodva   folyamodjanak   s   akkor  legyen  gondjuk 
rá,  hogy  az  új  szó  ne  ellenkezzék  a  nyelv  szellemével 
s  egészen  fedje  a   fogalmat,   melyet   ki  akar  fejezni. 
Másik  jelenség,   mely   aggasztja,   az   a   pongj^olaság, 
grammatikai  pontatlanság,  mely  újabban  lábrakapott. 
Alig  akad  már  olyan  gondos  stylistánk  mint  Kazinczy, 
Kölcsey,  Szemere   vagy   Virág.  Kéri  íróinkat,  respec- 
tálják  jobban  a  nyelvtan   szabályait.  Úgyis   elmarad- 
tunk a   művelődésben,   ne    nehezítsük  meg  a  cultura 
terjedését  még  a  nyelvvel  is.  Bajzának  ez  ügyes  tollal 
megírt  czikke   több   okból   is   érdekes.  A  nyelvújítás 
egy  híve  íme   kénytelen   felszólalni  az  újítás   túlzása 
ellen  s  ő,  a  neológus  lesz   az  orthologus  visszahatás 
egyik  első  fecskéje.  A  felszólalás  természetesen  ered- 
ménytelenül   hangzott   el,  de  nem  is  hangozhatott  el 
másként.  Az  a  nyelvideal,  melyet  Bajza  írótársai  elé 
tűzött,  a  nyelvtani  correctség,  meghaladott  eszme  volt 
már.  Népies  könnyedség  lett  az  új  magjar  prosa  jel- 
szava.  Jellemző   ez  a   czikk  az  élete  delén  túlhaladt 
Bajzára.    A   régi   harczi   kedvet   a   leszűrt  nyugalom 
váltja  fel.  Nem  él  már  benne  annyira  a  jelen  mozgal- 
maiban, legalább  lelkileg  nem,  történeti  távlatban  kezdi 
felfogni  a  jelenségeket.   Érzi,  hogy   számára  közeleg 
a   visszavonulás    ideje,    egy   új   korszak   következik, 
melyben  ő  nem   kér   más   szerepet  a  maga  számára, 
mint  a  jóindulatú  tanácsadóét. 

Azirodalmi  rovat  minden  másnál  gazdagabb.  Elméleti 
czikk  azonban  itt  sincs  sok.  Tóth  Lőrincz  (1837.  ü) 
és  Pulszky    Ferencz   (1840.   IIj   egy-egy   czikkben  a 

népköltészet  jelentőségéről  szólnak,  Szontagh  és  Toldy 
az  epos  és  a  dráma  korszerűségéről  vitatkoznak 
(Figy.  1839.,  1.  még  1841.  I).  Szontagh  szerint  a 
drámák  kora  még  nem  érkezett  el  irodalmunkban  s 
ezért  azt  ajánlja  íróinknak,  hogy  drámák  helyett 
eposokat  írjanak,  Toldy  viszont  azt  bizonyítja,  hogy 
az  eposi-kor  már  elmúlt  s  itt  a  drámai.  A  drama- 
turgiai czikkekről  nem  szólva  alig  akad  ezeken  kívül 
valami  számbavehető  irodalmi  elméleti  czikk.  Bajza  e 
nemben  két  kisebb  fordítást  adott,  melyekhez  néhány 
eredeti  reflexiót  fűzött  (Goethe :  A  fordításokról  1837. 

I.  249,  Niebuhr:  A  kézírásról.  1843.  I.  526). 

Egyes  írókkal  már  sok  czikk  foglalkozik,  de  túl- 
nyomólag  fordítások.  Egy  ilyen  van  Bajzától  is  {Goethe 
1839.  II.  440).  Eredeti  tanulmány  mindössze  három 
akad:  Szopory  Béláé  Racine-ről  (1838.  II),  Hunfalvi 
Pálé  Lokmanról,  kinek  meséiből  Hunfalvi  sokat  le  is 
fordított  (1840.  I,  H;  1841.  I,  II)  és  Szontaghó  Kis- 
faludy Károlyról  (1839.  I),  mely  nagy  biztossággal 
jelöli  ki  Kisfaludy  helyét  irodalmunkban. 

A  mi  igazán  virágzik  az  Athenaeumban  és  mellék- 
lapjában, az  az  irodalmi  kritika.  Különösen  a  Figyel- 
mező négy  éve  alatt  alig  akad  szépirodalmi  munka, 
melyről  ne  szólna  a  folyóirat.  És  a  külföld  irodalmá- 
ról is  meglepő  sokoldalúsággal  tájékoztat  az  Athe- 
naeum.  Ez  főleg  Toldy  érdeme,  a  ki  maga  a  leg- 
szorgalmasabb bíráló  volt.  Ismeretes,  hogy  a  magyar 
irodalomtörténet  atyja  éppen  nem  volt  mélyen  szántó 
műbölcselö,  ezért  iskolás  modorú  bírálatai  eszmeileg 
elég  szegények,  de  a  maguk  egyszerűségében  is  józan 
világosságot   terjesztettek.^    Toldy   mellett  egész  kri- 

^  Jósika  Utolsó  Báthorijáról  szóló  bírálatában  (Figy.  1837. 

II.  337)  Bajza  regénytheoriáját  czáfolgatja.  Szerinte  Bajza  hely- 

tikai  gárda  működött  több-kevesebb  szerencsével  : 
Ballagi  Mór,  Beöthy  Zsigmond,  Csató  Pál,  Hunfalvi 
Pál,  Kazinczy  Gábor,  Nagy  Tgnácz,  Szalay  László, 
Szenczy  Imre,  Tóth  Lőrincz,  Vörösmcirty  stb.  Bajza 
dramaturgiai  bírálatai  mellett  mindössze  két  munkát 
bírált:  Raupach  Hohenstaufeni  dráma-cyclusát  (Figy. 
1837.  I.  133.  1.)  és  Mügge  Tivadar  Die  Vendéerin 
czímú  regényét  (Figy.  1837.  I.  185).  Raupachot 
gyenge  költőnek,  de  ügyes  színpadi  írónak  tartja. 
A  történet  és  a  költészet  viszonyát  rosszul  fogja  fel, 
különben  nem  másolná  minden  alakítás  nélkül  a 
históriát.  Dicséri  vele  szemben  Grabbe  történeti  drá- 
máit. Müggét  mint  a  német  történeti  regénynek 
Tieck  után  a  legkiválóbb  képviselőjét  mutatja  be. 

A  bírálók  kö'íül  magasan  kiemelkedik  Szontagh 
Gusztáv.  Kisfaludy  Károly  tágabb  köréhez  tartozott, 
aztán  a  triasnak  lett  bizalmas  benső  barátja.  Vidéki 
tartózkodása  idején  levelezett  Bajzával/  Szontagh  a 
kor  egyik  legtöbbet  utazott,  tapasztalt  és  olvasott  embere 
volt,  megáldva  sokoldalú  érdeklődéssel  s  élesen  átható 
kritikai  elmével.  Mint  philosophus  tett  szert  a  leg- 
nagyobb hírre,  de  ebben  az  időben  legtöbb  kedvvel 
és  sikerrel  a  szépirodalmi  kritikát  űzte.  Azok  a 
dráma-  és  regénybírálatok,  melyeket  a  Figyelmezőbe 
írt,  kora  legkiválóbb  műbírálójának  mutatják.  Eleven 
érzéke  van  a  költői  szépségek  felismerésére,  biztos 
ítélőképessége  a  munkák  történeti  jelentőségének 
meghatározására  s  philosophiai  elmélyedése  a  költői 
alkotások   lényegébe   való   behatoláshoz.   Nemcsak  a 

telenül  kívánja  a  regénytől  a  cselekvény  egységét,  ennek 
csak  a  drámában  kell  meglennie.  Az  eposban  a  czél  egysége 
szükséges,  a  regényben  a  vezető  eszme  egysége. 

^  V.  ö.  Bajzához  irt  leveleit  a  Nemzeti  Múzeumban. 

Dr.  Bajza  :  Bajza  József.  22 

sokat  emlegetett  Abafi-bírálat  ilyen,  hanem  ily  az 
Elbujdosott,  Szirniay  Ilona,  a  Könnyelműek,  a  Kar- 
thauzi vagy  az  Atyátlan,  a  Peleskei  nótárius,  Szigli- 
geti történeti  drámáinak  stb.  jellemzése  (Figy.  1837, 
1839).  Olyan  kincsei  ezek  a  magyar  kritikai  iroda- 
lomnak, melyeknek  új  kiadása  ma  is  nyereséget  jelen- 
tene.^ Szontagh  egyebekben  is  buzgó  munkatársa 
volt  az  Athenaeumnak  és  nagyon  használható  fegy- 
vertársa Bajzának  a  Csatóval  való  polémiákban. 
Egyike  irodalmunk  vétkes  mulasztásainak,  hogy  e 
tartalmas  és  érdekes  férfiú  munkássága  máig  nem 
kapta  meg  az  őt  megillető  méltatást. 

IV. 

A  harminczas  évek  második  felében  már  a  trias 
uralkodik  irodalmunkban.  Vörösmarty  az  ország  elis- 
mert legnagyobb  költője,  Bajza  a  legtekintélyesebb 
kritikusa,  Toldy  az  Akadémia  főtitkára,  az  irodalmi 
élet  legfürgébb  mozgatója.  A  még  erősen  centralizált 
kicsiny  írói  világnak  az  Akadémia  a  középpontja  s 
ott  Bajzáék  diétáinak.  Ök  tűzik  ki  az  akadémiai 
pályatételeket,  osztják  a  jutalmakat,  ők  döntenek  az 
írók  munkásságának  értékéről  választásaikkal.  Az 
Akadémián  kívül  is  elér  mindenüvé  a  kezük.  Ok 
alapítják  a  Kisfaludy-Társaságot,  Bajza  lesz  a  szín- 
ház első  igazgatója  s  ő  szerkeszti  az  irodalom  két 
legelőkelőbb  orgánumát  (Aurora,  Kritikai  Lapok). 

Bajzáék  uralkodását  sokan  nézték  rossz  szemmel. 

^  Toldy  Ferencz  három  kötetben  ki  akarta  ezeket  is  adni 
Szontagh  kisebb  munkái  közt.  Toldy  Ferencz  félszázados  iro- 
dalmi munkássága  115.  1.  Újabban  a  Kisfaludy-Társaság  Nem- 
zeti Könyvtára  vette  programmjába  Szontagh  müveinek  kiadását. 


ATHBNABÜM  339 

Az  Aurora  bőven  osztotta  a  kosarakat,  a  Kritikai 
Lapok  a  szigorú  bírálatokat  s  az  Akadémiába  sem 
tudott  Bajzáék  miatt  bejutni  sok  író.  Az  idősebb 
írók,  kikkel  Bajzának  polémiája  volt,  már  nag^'obb- 
részt  elhallgattak,  de  annál  lármásabb  volt  az  a  fiatal 
írói  gárda,  mely  érvényesülése  legfőbb  akadályának 
őt  tartotta.  Lestek  az  alkalmat,  hogy  Bajzával  kikös- 
senek. Az  Athenaeum  megindulásával  elérkezettnek 
látták  az  időt  egy  általános  támadás  megkezdésére. 
E  folyóirat  bírálatai  erősen  megszaporították  az  elé- 
gedetlenek szárilát  s  sikerei  nagyon  veszélyeztették 
az  eddigi  folyóiratok  létét.  Eddig  jobbára  csak  ambi- 
tióikban  voltak  megbántva  az  elégedetlenek,  most 
féltették  kenyerüket  is.  Mindenáron  meg  kell  törni 
Bajzáék  hatalmát,  különben  nem  boldogulhatnak,  — 
ezt  érezték  mindazok  az  írók,  kik  nem  tehetséggel 
és  munkával  akartak  sikerekhez  jutni.  Hibáztatni 
mindent,  a  mit  Bajzáék  tesznek,  félremagyarázni, 
elferdíteni  minden  cselekedetüket,  kétségbevonni 
törekvéseik  tisztes  voltát,  elrágalmazni  őket  a  közön- 
ség előtt,  megrontani  őket  írói  hitelükben,  felhasz- 
nálni minden  eszközt  ellenük :  erre  határozták  magu- 
kat a  trias  ellenségei.  Az  Athenaeum  és  Bajza  szin- 
igazgatása  voltak  először  a  támadások  czéltáblái  s  mikor 
elvesztették  a  csatát  mindkét  mezőn,  az  Akadémiára 
vetették  magukat,  hogy  itt  is  vereséget  szenvedjenek. 
Az  Athenaeum  meg  sem  indult  még  s  máris  meg- 
kezdődött a  harcz  ellene.  Warga  István  volt  az  első, 
aránylag  még  jóhiszemű,  támadó.  Warga  szerint  elő- 
ször rendszeres  munkákra  volna  szükség  s  nem 
lapokra.  Ezért  nagyon  sajnálja,  hogy  három  oly 
kiváló  férfiú,  mint  Vörösmarty,  Bajza  ós  Toldy,  újság- 
írásra   adják    magukat,    a  helyett    hogy    szakmáikat 

22* 

művelnék,  melyekhez  pedig  annyi  tehetséget  árultak 
el  (Társalkodó  1836.  405.  1.).  Warga  István  ellen 
Warga  János  védelmezte  az  Athenaeum  szerkesztőit 
(Társ.  1837.  32.  1.),  mire  Warga  István  ingerülten 
azt  felelte,  hogy  fizetéses  akadémikusoknak  a  tudo- 
mányok művelése  a  kötelességük  s  nem  azok  elhanya- 
golásával az  újságírás  (Társ.  1837.  45.  1.).  Warga 
István  nézetéhez  csatlakozott  a  Tudományos  Gyűjte- 
mény (1836.  XII.  80.  1.),  a  Hasznos  Mulatságok  (1837. 
I.  17).    Kovacsóczy   és    Stancsics   (Literatúrai  Lapok 

1836.  355.  1. ;  1837.  2.  sz.). 

Megindulván  az  Athenaeum,  czikkei  bőven  nyúj- 
tottak anyagot  a  kötözködésre.  Eleinte  főleg  a  Hasznos 
Mulatságok  tüntette  ki  magát,  a  hol  egyre-másra 
jöttek  a  rőfös  ellenbírálatok,  a  Figyelmező  bírálataira 
leginkább  Fejér  Györgytől  és  Rumy  Károlytól,  az 
Aurora-kör   e   két   régi   ellenlábasától  (Hasznos  Mul. 

1837.  L  61.,  73.,  121.,  161.,  177.,  185.,  193.,  209., 
285.,  361.,  408.  1.).  A  gyönge  lapocska  kirohanásai 
azonban  alig  keltettek  visszhangot  (Tud.  Gyűjt.  Xü. 
63),  úgy  hogy  1837  második  felében  elülőben  voltak 
már  az  akadozások.  A  Hasznos  Mulatságok  belátván 
küzdelme  meddőségét,  felhagyott  ostromaival  s  később 
csak  a  Bajza  ellen  másutt  megjelent  támadások 
lenyomatására  szorítkozott,  maga  alig  állván  elő  ere- 
deti czikkekkel  (Hasznos  Mul.  1838.  I.  58,  337). 

A  letett  fegyvereket  Munkácsy  vette  fel.  A  drama- 
turgiai vita  lezajlása  után  Munkácsy,  úgy  látszik,  köze- 
ledni akart  Bajzához.  Vagy  egy  félévig  nem  zaklatta 
czikkeiben,  sőt  barátságos  bírálatot  adott  ki  az 
Auroráról  (Rajzolatok  1837.  I.  29).  Bajza  azonban 
nem  látott  okot  a  békülékenység  méltánylására, 
hanem    megengedte,    hogy   lapjában    a   humoristákat 

kigúnyolják  (Ath.  1837.  n.  119.  1.).  A  humorában 
ismételten  megsértett  férfiú  most  már  csak  alkalomra 
várt,  hogy  bosszút  állhasson.  Ez  az  alkalom  Fran- 
kenburg  Adolf  szívességéből  hamarosan  elkövetke- 
zett. Frankenburg  ekkor  akadémiai  írnok  volt  s  állását 
arra  használta  fel,  hogy  akadémiai  pletykákat  ter- 
jeszszen  és  főnöke  Toldy  s  ennek  barátai  ellen 
áskálódjék.  Ö  írta  az  Apotheosis-parodiát,  a  mit 
Bajza  mostanában  leplezett  le  {Jelentés  egy  pasquü- 
lans  társaságról.  Figy.  1837.  L  76).  Frankenburg 
egy  drámai  pályázat  körül  követett  el  indiscretiókat, 
melyből  Toldyék  ellen  vádat  kovácsoltak.  A  vádat  a 
Bajzától  utóbb  Kunoss  tudós  társaságának  elnevezett 
compania:  Munkácsy,  Stancsics,  Kunoss,  Kovacsóczy 
és  Frankenburg  együtt  röpítette  világgá.  A  vád  az 
volt,  hogy  az  1837-iki  drámai  pályázat  bírálói  közül 
az  egyik  levelet  kapott  Horváth  Czyrilltől  Kutheu 
czímű  pályaműve  érdekében  s  hogy  Toldy  a  pálya- 
müvek jegyzékébe  szabálytalanul  utólag  iktatott  be 
egy  későn  érkezett  drámát  (Rajzolatok  1837.  II.  497, 
563).  Frankenburgnak  az  indiseretio  állásába  került 
s  aztán  kiderült  a  vád  alaptalansága  is.  Horváth 
Döbrenteinek  írt  ugyan  levelet,  de  Döbrentei  le  is 
köszönt  bírálói  tisztéről,  mire  szerzője  visszavonta  a 
Kuthent  s  Toldy  meg  az  Akadémia  rendeletére  foga- 
dott el  egy  megkésett  színművet  (Ath.  1837.  II.  272 ; 
Figy.  1837.  H.  240,  254).  Erre  Frankenburg  semmi 
okosat  nem  tudott  felelni  (Rajz.  1837.  II.  669).^ 

'  Érdekes  elolvasni,  hogy  emlékirataiban  mily  kicsinyléssel 
szól  Frankenburg  e  fiatalkori  polémiájáról.  Bevallja,  hogy 
támadásaik  oka  az  volt,  hogy  nem  tudtak  bejutni  az  Aka- 
démiába. Az  emlékiratokban  egj^ébként  több  tévedés  van 
{Emlékiratok  1868.  II.  1—52.  L). 

Az  első  kudarcz  nem  szerelte  le  Munkácsyékat. 
Harczot  indítottak  az  egész  vonalon  a  trias  ellen. 
Vörösmartyra  plágiumot  akart  sütni  Hazucha  (Rajz. 
1838.  n.  63),  Toldyt  azzal  vádolta  meg  Munkácsy, 
hogy  elsikkasztotta  Kisfaludy  Károly  21  színművét 
(Rajz.  1837.  II.  774;  1838.  IL  151).  Bajzát  Kunoss 
Literatúrai  világa  ócsárolta  állandóan  (Rajz.  1837.  II. 
493,  501,  523  stb.)  és  Munkácsy  támadt  reá  a  Tündér 
Ilona  lebírálása  miatt  (Rajz.  1838.  II.  101,  161). 
Bajza  színigazgatói  működését  is  egyre  hibáztatták 
és  vége-hossza  nem  volt  a  recriminatióknak  az  Athe- 
naeum  bírálatai  miatt  (Rajz.  1837.  II.  797;  1838.  L 
62,  117,  149,  223,  245,  263,  397;  II.  23,  47,  61, 
71,  79,  95,  119,  239,  286,  327).  Csató  támadásait 
nagy  örömmel  fogadta  Munkácsy  (Rajz.  1838.  I.  223, 
n.  126,  157),  de  Csató  és  Bajza  küzdelme  hama- 
rosan el  is  vonta  a  figyelmet  az  ő  gyermekes  iiyelv- 
öltögetéseiről  (Rajz.  1838.  11.  205,  253).  Ez  a  heves 
küzdelem  elterelte  az  olvasók  érdeklődését  Gyarmathy 
János  Szionjának  (1838.  11.  1.  sz.)  és  Kunoss  Endre 
Természetének  alárendelt  jelentőségű  támadásairól  is 
(Természet  1838.  4.,  12.,  24.,  28.,  32.,  36.,  56.,  90., 
91.,  99.,  103.,  107.  stb.  1.).  Bajzáék  e  sok  ostromlást 
semmibe  sem  vették  s  mindössze  néhány  helyreiga- 
zításra szorítkoztak  (Figy.  1837.  IL  476 ;  1838.  208 , 
284.,  472.  1.). 

Komolyabb  lett  a  helyzet,  mikor  a  pozsonyi  Hír- 
nök indította  meg  hajszáját  a  trias  ellen.  A  Hírnök 
1837  közepén  indult  meg.  Balásfalvi  Orosz  József 
volt  a  szerkesztője,  a  ki  liberális  múlt  után  Széchenyi 
hívéből  Széchenyi  támadója  és  conservativ,  aulikus 
szellemű  újságíró  lett,  hogy  a  szabadságharcz  alatt 
egy    salto    mortaléval   forradalmár   legyen  s  utóbb  a 

bujdosásban  még  protestáns  hitre  is  térjen,  hogy 
végre  a  legnagyobb  nyomorban  öngyilkossággal  ves- 
sen véget  sokat  hányatott  életének.  írói  képességei 
jelentéktelenek  voltak,  de  ügyes  szervező  talentum 
volt.  Ezért  bízták  őt  meg  a  conservativek  közlönyé- 
nek, a  Hírnöknek  megindításával.  A  conservativek  az 
egyre  nagyobb  teret  hódító  liberális  párttal  fel  akar- 
ták venni  a  küzdelmet  a  sajtóban  is,  ezért  alapítot- 
tak lapot.  Ellensúlyozni  akarták  a  Széchenyianus 
Jelenkort  és  a  liberális  Athenaeumot  vele.  A  kor- 
mány hír  szerint  20,000  pft  évjáradékkal  támogatta 
a  vállalkozást,^  de  az  első  években  erre  nem  sok 
szükség  volt,  mert  az  előfizetők  száma  2000 — 2800 
volt  s  a  lap  gyors  hírszolgálatával  versenytárs  nélkül 
állott  (Figy.  1838.  796.  1.).  1838  elején  a  Hírnök 
melléklapjaként  egy  irodalmi  folyóiratot  is  kezdett 
Orosz,  melynek  főczélja  Bajzáék  tönkreverése  volt. 
Orosz  jól  tudta,  hogy  habár  irodalmi  mezőkön  küzd 
is,  Bajza  a  liberalismus  egyik  harczosa  s  leverésével 
a  liberális  pártot  is  veszteség  érné.  Ezért  kezdettől 
fogva  tudatosan  ellentétbe  helyezte  magát  Bajzával, 
de  nem  hangsúlyozta  küzdelmének  politikai  indokait, 
mert  így  segítséget  nyert  liberális  részről  is. 

Orosz  legbátrabb  katonája  Csató  Pál  volt,  Bajzáék 
egy  elpártolt  híve.  Csató  egyike  volt  a  kor  legjobb 
ízlésű  és  legműveltebb  íróinak,  közkedvelt  novellaíró, 
ünnepelt  vígjátékíró  stb.,  kinek  működése  több  tekin- 
tetben is  irodalomtörténeti  jelentőségű.  De  volt  egy 
nagy  jellembeli  fogyatkozása :  az  állhatatlanság.  Elő- 
ször  papnak   készült,    aztán   laikus  lett,  sőt  liberális 

'  V.  ö.  Bártfay  László  naplójának  1839  szeptember  21-iki 
bejegyzését. 

gondolkozású,  majd  ismét  felcsapott  conservativ- 
clericalisnak.  Irodalmi  téren  az  Aurora-körhöz  csatla- 
kozott. Bajza  vállalatainak,  eleinte  Atlienaeumjának 
is  munkatársa  volt,  de  mindig  fenntartott  némi  össze- 
köttetést Bajza  ellenfeleivel  is  (Döbrentei,  Munkácsy). 
Bajza  méltányolta  tehetségeit,  de  nem  nagyon  bízott 
meg  a  simulékony,  sok  színt  játszó,  erősebb  elvi 
meggyőződés  nélküli  zsurnaliszta-iróban.  Állhatatlan- 
ságát  egy  levelében  szemére  is  lobbantotta  (Irod.- 
tört.  Közi.  1909.  247.  1.).  Ha  valami  mélyebb  rokon- 
szenv nem  is  fejlődött  ki  közöttük,  elég  jó  viszony- 
ban voltak.  Csató  leveleiben  nem  egyszer  hízelgő 
módon  adott  kifejezést  Bajzához  való  ragaszkodásá- 
nak (Figy.  1838.  787—796)  s  mikor  1836  ban  meg- 
házasodott, násznagyul  Fáyt,  vőfólyekül  Toldyt  és 
Bajzát  kérte  fel.  Bajzáék  viszont  támogatták  írói 
pályáján.  1832-ben  megválasztották  akadémiai  leve- 
lező tagnak,  1834-ben  csak  a  véletlenen  múlt,  hogy 
nem  hozták  be  rendesnek,  1835-ben  megtették  a 
Tudománytár  szerkesztőjének,  1837-ben  a  Kisfaludy- 
Társaság  tagjának.  Csató  a  Tudománytárt  hamarosan 
otthagyta,  a  többi  állás  meg  csak  tiszteletbeli  volt  s 
Csatónak  erősen  szüksége  lett  volna  pénzre.  Szere- 
tett volna  akadémiai  jegyző  lenni  s  bár  kétszer  is 
nyilt  rá  alkalom,  Bajzáék  nagyobb  irodalmi  érdekből 
előbb  Czuczort,  utóbb  Szalayt  választották  meg 
helyette.  A  dolog  nagyon  elkeserítette  Csatot  s 
elkezdett  kapkodni.  Ekkor  hívta  meg  gróf  Dessewffy 
Aurél  ajánlatára  Orosz  lapja  mellé  segédszerkesztő- 
nek. Bajza  kelletlenül  látta,  hogy  Csató  elfogadta  ez 
állást,  de  mert  Csató  egyre  hangoztatta,  hogy  e 
lépésre  csak  az  anyagi  szükség  bírta  s  hogy  meny- 
nyire  vágyódik   vissza,   nem   ejtette  el,   sőt  minden- 

képen  szerette  volna  számára  a  színházköltői  állást 
megszerveztetni  s  nem  rajta  múlt,  hogy  a  dolog 
nem  sikerült.  Erre  Csató  teljes  erővel  Bajza  ellen 
fordult.^ 

A  Hirnök  Bajza-ellenes  actiója  ekkor  már  meg- 
indult. Orosz  vezérlete  alatt  Csaplovics,  Rumy,  Mun- 
kácsy, Kunoss,  Hazucha  a  Hírnökben  és  melléklap- 
jában is  egyre  kötözködtek  az  Athenaeummal  (Hirnök 
1837.  29.  sz.  Száz.  1838.  57,  107,  120,  132,  137, 
141,  152,  157,  347,  419,  427,  523,  591,  651,  675, 
771,  776  stb.),  de  Bajzáék  nem  sokat  törődtek  a 
dologgal.  A  támadások  súlya  és  heve  akkor  lett 
számbavehetőbb,  mikor  Csató  állott  a  küzdők  élére. 
Ez  1838  februárjában  történt  meg,  mikor  a  Hírnök- 
ben megindult  a  magyar  lapok  heti  szemléje.  A  szemle 
megindítása  Orosz  eszméje  volt  s  bár  Csató  állítólag 
ellenezte  a  tervet  s  bár  állítólag  iparkodott  Oroszt 
mérsékletre  bírni  (Figy.  1838.  796.  1.),  kezdettől  Csató 
írta  a  szemlét  s  kezdettől  fogva  Orosz  intentiói  sze- 
rint rosszindulattal  az  Athenaenm,  Figyelmező  és 
Társalkodó  irányában,  igaztalan  kedvezéssel  a  Szion, 
Rajzolatok,  Természet  stb.  iránt.  E  szemléjében  Csató 
nem  közönséges  kritikai  és  polemikai  tehetségről  tesz 
tanúságot,  nem  egy  találó  megjegyzést  olvashatunk 
benne  írókról  és  müvekről,  de  egészben  véve  elvadult 
pártszellemet  lehelnek  sorai. 

Támadásainak  legfőbb  czéltáblája  az  Athenaeum 
és  a  trias.  Már  első  szemléje  „visszarúgás"-nak 
minősíti  Bajza  egy  színügyi  válaszát  (Hirnök  1838. 
13.  sz.),    a   másodikban   meg   a    magyar  pasquill-iro- 


*  V.  ö.  Csató  Pál  szépirodalmi  munkái  1883,  Beöthy  Zsolt 
irta  bevezetését. 

dalomért    Toldyt    és    Bajzát   teszi  felelőssé    Hírnök 
1938.  19.  sz.).  Ettől  fogva  állandó  az  Athenaeum  és 
szerkesztői  becsmérlése.  A  folyóiratot  tartalmatlannak 
unalmasnak  találja  s  ha  itt-ott  megdicsér  benne  vala 
mit,    az    bizonyosan    egy    külső    munkatárs    czikke 
A    szerkesztők    közül    még   Vörösmartyt    kíméli    leg 
inkább,  de  azért  az  ő  Marót  bánját  is  leszólja  akkor, 
a  mikor  még  nem  látta  és  nem  olvasta  (Hírnök  1838 
32.,  43.,  47.,  51.,  57.  sz.).  Toldyval  már  több  a  baja 
Az  Akadémiát  pl.  arra  inti,  ne  tartson   olyan  titkárt 
a  kit  mindenki  utál  (Hírnök  1838.  19.,  27.,  33.,  35. 
39.,  49.,  53.,  57.  sz.).   De  Bajzára  haragszik  a  leg- 
jobban. A  kezdődő   szinügyí   polémia  minden  vádját 
magáévá    teszi    s    iparkodik    a    vitát    elmérgesíteni 
(Hírnök   1838.   27.,   37..   39.,  45.,  49.,  53.,  55.  sz.). 
Állandó    vesszőparipája,    hogy    a    „bunkós"    kritikai 
modort  Bajza  honosította  meg  s  hogy  Bajza  a  maga 
„praeceptori  harczos- haragos  tudományától  és  képzelt 
hatalmától  felpuffadt"  (Hírnök  1838.  15.,  19.,  25.,  35., 
39.,  49.,  61.  sz.).   Haragját   kiterjeszti   Bajza   védel- 
mezőire is.  Különösen  Kazinczy  Gábor  szinügyí  czik- 
kéért    haragszik,    miatta    plágiumba    akarja   keverni 
Kazinczyt   és    „  szemtelen *-nek   nevezi  (Hírnök  1838. 
15,  19,  25).  Kazinczy  e  czikke  méltán  háborította  fel 
Osató — Munkácsyékat,    mert    nagyon    az    elevenükre 
tapintott,   mikor   ezt   írta:  » Szennyezze  be  magát  az 
Akadémia  bizonyos   urak   neveivel:  s  csend   lesz  és 
béke"  (Társalkodó  1838.  47.,  63.  1.). 

Bajzáék  Csató  támadásait  az  év  közepéig  szó 
nélkül  tűrték.  Ekkor  is,  úgy  látszik,  csak  apróbb 
visszautasításokra  akartak  szorítkozni  (Ath.  1838.  H. 
21),  mint  mikor  pl.  Bajza  gúnyosan  universalis  kri- 
tikusnak nevezte   el   Csatot,  a  ki  zsoldja  elvesztésé- 

nek  terhe  alatt  köteles  rágalmakat  írni  (Ath.  1838. 
II.  69).  Erre  Csató  törvényes  lépésekkel  fenyegető- 
zött^ s  egy  a  Neslei  toronyból  vett  idézettel  azt 
felelte  Bajzának:  Hazudsz  gazember!  (Hirnök  1838. 
59.  sz.)  Erre  következett  be  a  leszámolás  egy  nagy 
terjedelmű,  hetekig  (1838  július  31 — október  9.)  folyó 
czikkben,  melyet  Athenaeum  miatti  zajgások  (Figy. 
1838.  477.  1.)  czimen  Vörösmart},  Bajza  és  Toldy 
közösen  írtak.  A  mennyire  a  stylusból  megállapítható, 
Vörösmarty  a  magára  vonatkozó  részt  írta,  Toldy  a 
magára  vonatkozó  részt  és  a  befejezést,  Bajza  pedig 
az  egésznek  első  és  nagyobbik  felét.  A  vitairat  tör- 
téneti visszapillantással  kezdődik.  Bajza  az  Athenaeum 
elleni  támadások  kimerítő  történetét  adja  a  Csató 
előtti  időkből  is  és  megczáfolgatja  a  rengeteg  vádat 
és  rágalmat.  Áttér  ezután  Csató  szerepére.  „Nem 
ismerünk  a  magyar  literaturában  feltűnt  jobb  fejek 
között  —  Csató  is  közéjök  tartozik  —  embert,  ki 
olly  kevéssé  való  kritikai  pályára,  mint  éppen  Ö. 
Kritikához  férfi  kell,  szilárd,  elvekben  alapos,  elvek- 
hez hű :  Csató  egy  lenge  lélek  férfitestben,  válto- 
zékony mint  az  áprilisi  napok,  mit  ma  javai,  holnap 
kárhoztatja,  holnapután  ismét  javalja,  a  szerint  mint 
személyes    érdekei    kívánják.    Kritikához    tisztaságot 

'  Ha  nem  Í3  Csató,  de  Bajzáék  részéről  valóban  történtek 
némi  törvényes  lépések  1838  novemberében.  Toldy  Szobovics 
censorhoz  folyamodott,  hogy  ne  engedje  meg  Csatónak  a  tudo- 
mányos vita  kereteit  elhagjmi.  Mikor  e  folyamodás  nem  veze- 
tett czélhoz,  1839  áprilisában  Vörösmarty  és  Toldy  a  Hely- 
tartótanácstól szabad  kezet  kért  a  Csató  elleni  polémiában. 
A  Helytartótanács  aztán  1839  június  25-én  mindkét  szerkesztő- 
séget kölcsönös  kíméletre  utasította  (v.  ö.  Ath.  és  Figy.  iratai 
és  Ferenczy  József  id.  m.  212.  L). 

szerető  kezek  kellenek,  oUjanok,  mellyek  magokat 
alacsonyság,  igazságtalanság,  részrehajlás  foltjaival 
beszennyezni  irtózzanak.  Kritikusnak  szabad  párthoz 
tartozni,  hova  minden  okos  embernek  tartozni  is  kell : 
az  elvek  pártjához ;  személypárthoz  nem  :  Csató  pedig 
a  szerint  méri  kegyeit  és  büntetéseit,  a  hogyan  valakit 
szeretni,  vagy  nem  szeretni  szempillanatnyi  haszna 
kívánja  ....  Neki  minden  sora  nagy  kínjába  kerül, 
ö  minden  betűjében  függetlenségre  született  lelkének 
egy  részét  temeti  el  s  szépen  indult  elméje  végre 
vadonba  vész,  mellyet  kietlenné  teszen  a  káröröm, 
mellyben  álmai  rémekké  változnak.  S  ennek,  uraim, 
nem  egészen  ö  maga  oka.  Mostoha  korunk  kárhoz- 
tatá  őt  e  bűnhődés  legöldöklőbbikére  s  ha  meg  akar 
élni,  meg  kell  kövülnie,  hogy  ne  tudja,  mit  gondol, 
ne  higyje,  mit  tanít,  ne  hallja,  mit  mások  mondanak 
s  mindenek  fölött  érezni  felejtsen"  (Figy.  1838.  551 — 
552.  1.).  E  bevezetés  után  fárasztó  türelemmel  össze- 
szedik Bajza  és  szerkesztőtársai  mindazt,  a  mit  Csató 
ellenük  és  lapjuk  ellen  írt  s  kimutatják  a  vádak 
alaptalanságát.  Bajza  vas  logikája  kegyetlenül  össze- 
zúzza Csató  minden  ügyeskedve  felállított  tételét, 
kimutatja  örökös  ítéleti  ingadozását,  rábizonyítja  kri- 
tikai pajtáskodását  s  irgalmatlanul  leleplezi  agyarko- 
dása  erkölcsi  hátterét.  Megfenyegeti  két  rettentő 
bíró  bosszújával:  a  lelkiismeret  és  a  közvélemény 
ítéletével.  E  hosszú  czikk  mellett  két  apróval  is 
pellengérre  állította  Bajza  Csatot  {Mi  baja  Tcendnek 
János?  Ath.  1838.  II.  309,  A  "" zsoldos  Jcritikusról 
1838.  H.  437),  melyekben  Csató  kilátásba  helyezett 
törvényes  lépéseire  ezt  feleli:  „Ám  tegye!  Elvárjuk 
Csatot  a  törvény  előtt,  hol,  ha  csakugyan  kell,  bebizo- 
nyítandjuk  (Csató  saját  kéziratú  vallomásaival),  hogy 

ő  a  Hírnöknél  elvei  és  nézetei  ellenére,  csupán  élelmi 
szükségből,  fizetésért,  azaz  zsoldért  ír." 

Csató,  a  mint  Bajzáék  vitairata  megindult,  azonnal 
elkezdett  felelgetni,  egyre  hevesebb  és  sértőbb  han- 
gon. Hosszú  történeti  visszapillantásokkal  Bajza  kritikai 
múltjára  s  személ3es  viszonyuk  kérkedő  és  ferdítő 
taglalásával  iparkodott  befeketíteni  az  Athenaeum  szer- 
kesztőjét (Hírnök  1838.  63,  73,  74  sz.).  Felkapta  a 
dramaturgiai  vita  minden  mozzanatát  s  lehetőleg  ter- 
jesztette Munkácsyék  vádjait  visszahárítván  Bajzáékra 
a  pártoskodást  (Hirnök  1838.  69,  71,  75,  79,  81  sz.). 
Egyszer  sok  elmeéllel,  de  méregbe  mártott  tollal  jel- 
lemezni próbálja  a  triast.  Vörösmarty  jeles  versíró, 
de  csak  középszeiú  költő.  „Mint  dalnok  Kölcsey nél 
és  Kisfaludy  Sándornál,  mint  ódaíró  Berzsenyinél, 
mint  dramaticus  a  két  Kisfaludynál  kisebb",  „mintaca- 
demicus  pártos  és  szájas,  inkább  pártjának  s  egy  fel- 
sőbb akaratnak,  mint  saját  belátásának  és  meggyőző- 
désének eszköze,  minden  szorosan  vett  tudományban 
tudatlan".  Toldy  egy  régebbi  jellemrajzát,  melyben 
irodalmunk  legjelesebb  protocollistájának  nevezte  őt, 
kitől  „egy  igen  használható  magyar  históriai  literariát 
fogunk  idővel  kaphatni"  (Hirnök  1838.  27.  sz.),  ki- 
egészíti azzal,  hogy  „megbukott  versíró,  insolens  és 
pártos  criticus,  mindennemű  . . .  pletykának,  rágalom- 
nak .. .  nagy  mestere".  Bajza  „lassú,  de  nyomósán 
gondolkozó  fő ;  éles,  de  nem  föltaláló  ész ;  szűk  és 
már  kiapadt  phantasia.  Stylusa  velős,  tiszta,  férfias, 
hatalmas.  Legtökéletesebb  munkája  két  vagy  három 
dal  (nem  több)  és  Schrőder  Gyűrűjének  fordítása. 
A  magyar  literaturának  sok  hasznot  tett  (múlékony 
kár  mellett)  Kritikai  Lapjainak  kiadása  által,  mivel 
az-  azokban   megjelent   kíméletlen,   de  nagy  részben 

alapos  bírálatok  velősebb  stúdiumra,  s  óvatosb  és 
készültebb  föllépésre  késztettek  minden  írót,  egyéb- 
iránt az  ő  saját  birálati  és  munkái  ugyanezen  Kritikai 
Lapokban  (így  az  Aurorában,  az  Athenaeumban)  a 
legsilányabbak.  Aurorája  leginkább  a  kiadó  meddő- 
sége miatt  Kisfaludy  Károlyénál  sokkal  silányabb ; 
maga  mint  historicus  a  publicumtól  csak  Coriolánja 
által  ismert  s  ebben  egyedül  a  szerény  és  sokat  igérő 
tanítvány  méltányolt,  az  académiában  csak  mint  czim- 
bora  és  párt  embere  fontos ;  hírlapírónak  nem  való, 
annál  is  kevesebbé,  minél  több  idő  és  tanulás  kíván- 
tatik neki  lassú  elméjénél  fogva  arra,  hogy  valaha 
akár  a  história,  akár  a  műtudomány  körében  vala- 
mely fontosb  és  maradandó  becsű  munkával  léphes- 
sen för  (Hírnök  1838.  71.  sz.). 

Bajzáék  vádjával  szemben  igazolni  akarja  magát, 
miért  fordult  ellenük.  Ha  Bajza  hívei  közé  is  tartozott 
a  múltban,  nem  helyeselte  Bajza  dúlásait  s  nem  vett 
részt  bennünk.  Az  Athenaeum  munkatársai  sorából 
azért  lépett  ki,  mert  pártosnak  találta  a  folyóiratot. 
Rágalom  az,  hogy  nem  meggyőződésből  ostromolná  a 
triast,  neki  csak  jobbra  változott  meggyőződése.  Öt 
a  Hírnökhöz  nem  csupán  anyagi  érdek  fűzi,  hanem 
az  elvek  közössége,  „Míg  kezemet  bírom  s  a  Hírnök 
élni  fog,  az  én  e  laphozi  viszonyaim  változni  nem 
fognak."  Különben  is  nagy  naivitás  az  íróktól  pusztán 
erkölcsi  rugókat  kívánni.  Az  írókat  első  sorban  a 
kenyér  sarkallja  írásra,  másodsorban  a  hiúság,  har- 
madsorban a  szenvedélyek  (hír-,  kincs-  bosszúszomj) 
és  csak  negyedsorban  az  erkölcsi  rugók  (ügy,  tudo- 
mány, igazság,  emberiség  szeretete)  (Hírnök  1838. 
65,  71,  73  sz.).  Ez  a  keserű  satirának  beillő  önjel- 
lemzés annyira  megtetszett  Csatónak,  hogy  egy  külön 

czikkben  is  bizonygatta,  hogy  a  pénz  az  írók  fömoz- 
gatója  és  azt  magyarázgatta,  hogy  a  kormánypártivá 
vedlés  nálunk  a  józan  belátás  felülkerekedését  jelenti 
(Századunk  1838,  85,  87,  89  sz.). 

A  mint  ez  a  szerencsétlen  védekezés  is  mutatja, 
Csató  kezdte  elveszíteni  a  fejét.  A  milyen .  elbizott 
fölénynyel  kezelte  a  kritikai  tollat  eddig,  olyan  két- 
ségbeesett kapkodással  próbálkozott  most  kiszabadulni 
az  örvényből,  melybe  saját  könnyelműsége  sodorta. 
De  nem  azért  volt  Bajzával  dolga,  hogy  menekülhes- 
sen. Alig  hogy  első  vitairatát  befejezte  Bajza,  már 
útnak  indította  a  másodikat  {Jegyzetek  Csató  önön- 
védelmére.  Figy.  1838.  725.  1.)  „Ö  már  oda  van  — 
írja  Csatóról  — ,  szóljunk  róla,  mint  a  ki  nincs  többé. 
0  nem  több  már,  mint  egy  galvanizált  béka,  még 
szökik,  rúg,  rángatózik,  még  teszi,  a  mit  életében  tett, 
de  ez  idegeinek  legvégső  játéka;  tengert,  vagy  egy 
csepp  vizet  adjatok  neki :  ő  úszni  nem  fog  többé.  Ki 
nem  ismerte  a  könnyű  csinos  írót?  ez  mind  inkább 
elnehézkesedik.  Ki  nem  az  elmést?  az  hanyatlani 
kezd.  Ki  nem  a  józan  gondolkozót?  az  odavan.  E  felett 
öntudatlanságában  magát  ellenmondásokba  veri,  vallást 
tesz,  mellyet  maga  nem  hisz,  vallást,  mellyet  senki 
nem  ért.  Még  megvannak  szokott  formái  beszédeinek, 
meg  az  üres  vázolat,  de  nincs  gondolatja,  mellyel  azt 
betöltse,  nincs  lelke,  mellyel  fóléleszsze*".  Ezután  sorban 
gombostűre  tűzi  Csató  újabb  rágalmait,  kimutatja  íté- 
letének örökös  ingadozását,  megismétli  súlyos  erkölcsi 
vádját  és  felhívja  Csatot,  engedje  meg  levelei  kiadá- 
sát, majd  azokból  kiderül  az  igazság. 

Mikor  Bajza  Csató  leveleinek  kiadására  felhatal- 
mazást kért,  még  nem  tudta,  hogy  Csató  szemléje  az 
előző  napon  erre  hivalkodva  felhívta,  sőt  Bajza  enge- 

délye  nélkül  már  ki  is  adta  az  ő  Csatóhoz  a  szinház- 
költői  állás  dolgában  intézett  két  levelét,  melyek 
kiadása  Bajzára  nézve  nagyon  kellemetlen  volt  a  szin- 
ügyi  választmányról  mondott  ítélete  miatt  s  melyek 
kiadása  valóban  nagy  mértékben  hozzájárult  a  szin- 
tigyi  vita  elmérgesítéséhez  (Hirnök  1838.  83.  sz.). 
Most  már  Bajza  minden  kímélet  és  haladék  nélkül 
kiadta  Csatónak  10  hozzá  intézett  levelét  egy  lesújtó 
bevezetéssel  {Csató  levelei.  Figy.  1838.  783.  1.)  Ebben 
kijelenti,  hogy  Csatot  ő  nem  hatalmazta  fel  levelei 
kiadására,  Csató  tehát  közrebocsátásukkal  erkölcs- 
telen tettet  követett  el.  Ezután  jönnek  Bajza  jegyze- 
teivel a  levelek,  A  levelekből  kiderül,  hogy  Csató 
valósággal  hajhászta  Bajza  kegyeit.  Az  Athenaeum 
munkatársai  közé  számláltatni  dicsőségének  tartotta 
és  az  első  időkben  bizalmas  közléseket  tesz  a  Hirnök 
belső  ügyeiről.  Hogy  pedig  milyen  gondolkozással 
állott  Orosz  szolgálatába,  azt  elárulják  a  következő 
nyilatkozatai:  „Sokat  haboztam  s  tűnődtem,  mielőtt 
feljöttem  s  ha  akkor  engem  valaki  600  vft.  biztos 
jövedelemmel  kínált  volna,  bizonyosan  fel  nem  jövék 
s  készebb  lettem  volna  a  mellett . . .  ínséget  és  szük- 
séget szenvedni,  csakhogy  pályám  és  principiumim 
egymással  összhangzásban  maradhassanak  s  a  világtól, 
melly  úgy  is  lengeséget  ruháza  rám,  illy  kemény 
következetlenséggel  ne  vádoltathassam. "  „Vágyva  vágy- 
ván —  írja  még  18S8  január  8-án  is  —  természeti 
viszonyaimba  visszalépni  s  indíttatva  azon  határtalan 
bizalomtól,  mellyel  Kegyed  belátása,  nemes  lelkűsége 

s  irántami  szívessége  iránt  mindenkor  voltam  stb " 

(Figy.  1838.  794.  795). 

E   levelek   kiadásával   le   lett  leplezve   az   Athe- 
naeum miatti  zajgások  tisztátalan  háttere.  Csató  erkölcsi 

halott  lett  a  közönség  és  az  irodalom  szemében.  Csató 
nem  tudott  védekezni,  ezért  kijelentette,  hogy  „nem 
láthatván  bennök  (leveleiben)  semminemű  alapos  vádat 
egy  szóval  sem  védem  magamat  tartalmuk  ellen" 
(Hirnök  1838.  93.  sz.).  Szemléje  támadta  tovább  is 
az  Athenaeumot,  de  már  nem  a  régi  harczi  kedvvel 
(Hirnök  1838.  85.,  87.,  89.,  91.,  95.,  97.,  101.,  103., 
104.  sz.)  Pedig  a  harczra  több  oka  lett  volna  mint 
valaha.  Az  Athenaeuraban  megkezdődött  annak  a  sok 
rágalomnak  a  visszautasítása,  melyet  Csatóék  a  triason 
kívül  az  írókra  szórtak  (Figy.  1838.  520.,  585.,  771., 
805.,  822.,  852.,  903),  aztán  megindította  Szontagh 
Gusztáv  a  maga  hadjáratát  ellenük  (Ath.  1838.  II. 
421.,  457.,  486.,  537.,  657. ;  Társ.  1838.  293.)  Szon- 
tagh kifejti,  hogy  nálunk  biztosabb  írói  jövedelemre 
csak  mint  akadémikusnak,  vagy  mint  szerkesztőnek 
lehet  szert  tenni.  Már  most  Csatóék  Bajza  miatt  nem 
lehetnek  akadémikusok  s  a  Bajza  folyóirata  veszé- 
lyezteti a  legjobban  az  övéiket,  ezért  törnek  rá.  Kimu- 
tatja Csatónak  az  írásra  ösztönző  rugókról  adott  elmé- 
letének tarthatatlanságát  és  erkölcstelenségét,  pálczát 
tör  Csató  felett  s  átadja  Őt  a  közmegvetésnek.  Szon- 
tagh czikkei  lényegileg  nem  mondanak  újat,  de  philo- 
sophiai  mezbe  öltözteti  Bajza  eszméit  s  ezáltal  még 
inkább  megerősítette  a  közönséget  a  pozsonyi  szemleíró 
elítélésében.  Bajza  maga  is  írt  Csató  ellen  egy  újabb 
czikket,  melyben  néhány  újabb  rágalmát  czáfolta  meg 
[Visszaigazitásoh.  Figy.  1838.  853.  1.). 

Orosz  a  Századunk  1838-iki  utolsó  számában  ki- 
jelentette, hogy  az  Asineummal  (így  nevezte  el  az 
Athenaeumot)  való  polémiát  mérsékelni  fogja,  mert 
Bajzáékkal  úgysem  érdemes  vitázni.  Csató  1839-ben 
ugyan    megszakítás    nélkül    folytatta    szemléjét,    de 

Dr.  Bajza :  Bajza  József.  23 

hevesebben  már  csak  elvétve  gáncsolta  az  Athenaeu- 
mot,  többnyire  beérte  a  tartalom  rövid  jelzésével  s 
néhány  gúnyos  megjegyzéssel.  Többször  meg  is  dicsérte 
a  folyóiratot.  Az  Athenaeum  polémiáiba  (Hirnök  1839. 
1.,  42.,  54.,  80.  82.  sz.)  különösen  a  szinügyi  vitába 
(Hirnök  1839.,  22.,  36.  98.  sz.),  bele-beleszólt,  leszólta 
Bajza  Szózatát  (Hirnök  1839.  98.  sz.)  kigúnyolta  Vörös- 
marty drámáit  (Hirnök  1839.  58.,  66.  96.  sz.),  szidta 
az  Athenaeum  híveit  (Hirnök  1839.  8.,  18.,  66.,  72. 
96.  sz.)  stb.,  de  minden  eredmény  és  hatás  nélkül. 
Bajza  mindezekre  csak  egy  kis  gúnyos  czikkel  reflek- 
tált [Mohile  perpetuum.  Ath.  1839.  H.  768)  s  mások 
tollából  is  csak  két  apróságot  adott  ki  Csató  ellen 
(Ath.  1838.  I.  49,  H.  796). 

Nem  tartotta  szükségesnek  a  bővebb  vitázást,  mert 
a  közönség  érezhetöleg  elfordult  Csatótól.  Csattanósan 
mutatta  ezt  az  1839  jan.  30-iki  színházi  est.  Az  agg 
színész  és  leánya  ez.  színdarabban  Egressy  Kesserü 
zsurnaliszta  szerepében  kiparodizálta  Csatot.  A  közönség 
tomboló  tetszéssel  fogadta  az  ötletet  és  Egressyt  négy- 
szer is  kitapsolta.  Az  Athenaeum-ellenes  igazgatóság 
70  frt  pénzbirságra  ítélte  Egressyt,  ez  összeget  aztán 
Gaal  József  az  ifjúság  körében  azonnal  összegyűjtötte. 
Az  elvtagadó  kormánypártivá  lett  hírlapíró  megbélyeg- 
zése hazafias  tett  számba  ment.^ 

Orosz  és  Csató  látták,  hogy  egyik  mezőn  elvesz- 
tették a  csatát,  de  bátorítva  az  egyre  nagyobb  mér- 
veket öltő  színházi  vitától  nem  akarták  letenni  a  fegy- 
vert. Az  Athenaeumot  nem  tudták  megölni,  Bajzáékat 
tehát  mint  akadémikusokat  akartak  compromittálni. 
A  harczot  itt  is  Csató  kezdte  szemléjével.   Némi  elő- 

'  Csató  Pál  szépirodalmi  munkái  LXIV.  1. 

leges  czélozgatások  után  (Hirnök  1839.  74.  sz.)  Kovács 
Pál  megválasztásakor  lépett  actióba.  Nagyon  felhábo- 
rodott azon,  hogy  Kovács  rendes  tag  lett,  mert  ezt 
Kovács  szerinte  nem  irodalmi  érdemeinek  köszönhette, 
hanem  annak,  hogy  Bajzának  és  ultraliberalis  pártjá- 
nak mindenre  kész  híve  volt  (Hirnök  1839.  96.  sz.). 
Kovács  e  támadást  annyira  lelkére  vette,  hogy  lemon- 
dott rendes  tagságáról,  bár  gr.  Teleki  József  (Figy. 
1840.  24.,  Századunk  1840.  2.  sz.)  és  Bajza  {Acade- 
miai  választások^  jutalmak.  Az  uUraliberalismusi  vád. 
Figy.  1840.  26.)  keltek  védelmére. 

Annyi  csúfos  vereség  után,  végre  sikerhez  is  jutott 
Csató.  Igaz,  hogy  szomorú  sikerhez,  de  mégis  újra 
felvillanyozta  ernyedő  erejét.  Hosszabb  czikket  írt  az 
Akadémiáról  Bajza  egy  kis  alkalmi  közleményéből 
kiindulva  {Jutalom  1839-  H.  143).  Azt  fejtegette,  hogy 
az  Akadémia  nem  teljesíti  hivatását,  mert  a  költészet 
pártfogásával  elhanyagolja  a  tudományokat.  E  mellett 
Bajzáék  mindenféle  visszaéléseket  követnek  el.  Méreg- 
drágán szerkesztették  a  zsebszótárt  és  Fogarasi  német 
szótára  mégis  jobb  az  akadémiainál ;  megakadályozták, 
hogy  az  Akadémia  kritikai  folyóiratot  indítson,  nehogy 
ez  az  ő  üzletüket  rontsa ;  Bajza  érdemetlenül  beke- 
rülvén az  Akadémiába,  a  helyett  hogy  a  történelmet 
müveiné,  a  mire  pedig  fizetése  is  kötelezné,  más  jöve- 
delmezőbb foglalkozás  után  nézett  (Századunk  1839. 
70.,  86-  97.  sz.).  E  támadásokra  Toldy  közreműködé- 
sével Bajza  felelt  {Felvilágosítások  Tudományfynak^ 
Figy.  1839.  622.  1.,  Tudományfy  válaszára  ellenválasz. 
Figy.  1839.  833).  Kimutatja,  hogy  az  Akadémia  kiadá- 
sainak eddig  nem  egészen  Ve" a  fordíttatott  szépiro- 
dalmi czélokra,  hogy  az  Akadémia  ismervén  a  czéh- 
beli   kritika    elhibázott   voltát,    nem   indított   kritikai 

23* 

folyóiratot,  hogy  a  zsebszótár  munkatársainak  fejenkint 
eddig  mindössze  160  pfrtot  jövedelmezett  s  Fogarasi 
kis  szótárával  nem  hasonlítható  össze,  hogy  igaz  ugyan, 
hogy  eddig  nem  igen  működött  mint  történetíró,  de 
vállalatai  mind  sürgős  tudományos  szükségleteket  elé- 
gítettek ki. 

Csató  nem  felelt  Bajzának,  sőt  egy  kis  czikken 
kívül  nem  is  írt  többet  ellene  (Századunk  1840.  19- 
sz.),  mert  megvált  a  Hírnöktől.  A  rettenetes  erkölcsi 
vereség,  mely  érte,  lassankint  megemésztette  lelki 
erejét  és  aláásta  testi  egészségét  is.  Bekövetkezett 
rajta  Bajza  fenyegetésének  mindegyik  fele:  a  lelki- 
ismeret furdalása  és  a  közvélemény  ítélete.  Sőt  tapasz- 
talnia kellett,  hogy  saját  párthívei  is  mellőzik,  sza- 
badulni kívánnak  tőle,  kinek  compromittált  neve  árnyat 
vet  táborukra.  Elvágyott  Pozsonyból  és  régebbi  fogad- 
kozása ellenére  otthagyta  a  Hírnököt.  A  fővárosba 
készült,  új  életet  akart  kezdeni  s  Kuthy  társaságában 
egy  folyóirat  megindítását  tervezte.  Azonban  már  min- 
den későn  volt.  A  tuberculosis  elhatalmasodott  szer- 
vezetén s  egy  évi  szenvedés  után  1841  febr.  15-én 
megölte.  Halálát  Toldy  Ferencz  jelentette  megillető- 
dött hangon  az  Akadémiának. 

A  Csató  által  elejtett  fonalat  Orosz  és  Csaplovics 
vették  fel.  Orosz  1840  elején  átvette  Csatótól  a  szemlét. 
Folytatta  az  Athenaeum  rendszeres  ócsárlását,  bele- 
szólt a  színházi  vitába,  akadékoskodott  az  Akadémia 
ügyeiben  (Hírnök  1840.  7.,  11.,  14.,  18.,  30.,  37.  41. 
sz.)  s  állandó  vesszőparipája  volt,  hogy  Bajza,  az 
Akadémia  fizetéses  historikusa  „egész  Magyarország- 
ban a  legszegényebb  történetíró".  (Hirnök  1840-  7., 
22.  81.  stb.  sz.)  A  szemle  azonban  nem  tudta  vissza- 
nyerni régi  elevenségét,  ezért  a  félév  végén  megszün- 

tette  s  helyette  Kis  Fntár  czímen  egy  tárczarovatot 
indított  meg,  elég  vegyes  tartalommal.  Itt  leginkább 
Nyáry  és  Bajza  polémiájába  avatkozott  (Hirnök.  1840. 
54.,  57.  82.  stb.  sz.).  A  Hirnök  melléklapjában  is 
szidta  Bajza  kritikai  modorát  és  akadémiai  szerepét 
(Századunk  1840.  23.,  4.,  29.,  62.,  67.  sz.). 

Orosz  maga  elég  tehetetlen  író  volt  s  így  táma- 
dásai nem  sok  vizet  zavartak.  Az  előző  években  mindig 
Csató  küzdött  helyette,  most  is  szüksége  volt  magánál 
ügyesebb  harczosra  s  ezt  megtalálta  Csaplovics  János 
személyében.  Csaplovics  azonban  mégsem  volt  Csató- 
hoz fogható,  ezért  nem  is  tudott  az  új  küzdelemnek 
annyi  érdeket  adni,  mint  a  mennyi  a  réginek  volt, 
Csaplovics  a  triasnak  még  a  Kritikai  Lapok  korából 
ellensége  volt.  Egyike  a  kor  legnagyobb  tudású  férfiai- 
nak,  a  ki  főleg  a  statisztikában  érdemeket  is  szerzett. 
Elbizakodva  sokoldalú  műveltségében,  azt  képzelte 
magáról,  hogy  mindenhez  ért  és  bele  is  szólt  min- 
denbe. A  költészet  és  az  elvontabb  gondolkozás  iránt 
semmi  érzéke  sem  volt  s  róluk  a  legvisszásabb  fogal- 
makkal telt  czikkeket  irogatott.  Politikai  gondolkozásra 
nézve  aulikus-conservativ  volt,  némi  nemzetiségi  színe- 
zettel, ezért  éppen  nem  volt  barátságosan  hangolva  a 
liberális  és  nemzeti  érzelmű  Athenaeum  iránt.  AFigyel- 
mezővel  1838-ban  heves  vitája  volt  a  természetjogról 
(Századunk  1838.  8.,  17.,  18.,  28.,  33.,  34.,  53.,  54., 
84.,  99.  sz.),  a  melyben  Jogi  név  alatt  Fogarasi  volt 
az  ellenfele,  de  Csaplovics  az  álnév  mögött  Bajzát 
gyanította.  Az  Akadémiától  is  zokon  vette,  hogy  mivel 
munkáit  nem  írta  magyarul,  nem  választotta  tagjának. 

Csaplovics  1840-ben  egész  hadjáratot  indított  Bajza 
és  az  Akadémia  ellen.  Egyre-másra  jöttek  terjengős 
czikkei  (Századunk  1840.  19.,  20.,  25.,  36.,  63.,  65., 

80.,  82.,  84.,  85.,  86.  93.  sz.),  melyeket  Orosz  bőven 
felszerelt  helyeslő  jegyzetekkel.  Csaté  nyomain  indul 
el.  Az  Akadémia  alapjában  el  van  hibázva,  mert  a  he- 
lyett hogy  a  komoly  tudományokat  művelné,  olyan 
haszontalanságokkal  foglalkozik  mint  a  költészet,  a 
nyelvújítás  és  a  philosophia.  A  tagokat  is  rosszul 
válogatták  meg,  mert  a  mig  érdemes  férfiak  kimaradtak, 
addig  Toldy  és  Bajza  bejutottak,  kiknek  irodalmunk 
„daróczéveit"  köszönhetjük.  S  bár  ők  soha  semmi 
komoly  munkát  nem  végezték,  mégis  vezérszerepet 
visznek  az  Akadémiában.  Az  akadémikusok  nagy  része 
henyél,  vagy  az  Akadémia  czéljait  nem  szolgáló  jöve- 
delmező foglalkozásokat  űz,  mint  pl.  szerkesztés,  szin- 
igazgatás,  sőt  a  köztisztességbe  ütköző  botrányos  polé- 
miákat folytat.  Ilyen  körülmények  közt  nincs  semmi 
tervszerűség  az  Akadémia  munkálataiban  s  haszonta- 
lanságokba ölik  azt  a  kevés  pénzt  is,  a  mely  rendel- 
kezésükre áll.  Alapos  reformokra  szorul  az  Akadémia 
s  e  reformok  elseje  az  alkalmatlan  tagok  kizárása 
volna. 

Csaplovicsnak  és  Orosznak  többen  is  feleltek.  így 
Vállas  Antal  (Századunk  1840.  100.,  101.  sz).  Vajda 
Péter  (Társalkodó  1840.  114.,  221.,  355.,  385.  1.), 
Fogarasi  János  (Figy.  1840.  237,  702)  és  mások 
(Hasznos  Mulatságok  1840.  II.  17.  sz.,  Ath.  1840.  II.  812, 
Figy.  1840.  62.,  78.,  192.,  286.,  416.  1.).  Bajza  Csap- 
lovics  helyett  Orosznak  felelt  négy  kisebb  czikkben 
{Ismét  académiai  választások,  sőt  törvényszegés.  Figy. 
1840.  43. 1.,  A  magyar  académia  és  Orosz.  Figy.  1840. 
108.  1.  Orosz  bajok.  Figy.  1840.  122.  1.  Új  Orosz 
bajok.  Figy.  1840.  201.  1.).  Csaplovics  általános  fejte- 
getéseire azt  feleli,  hogy  lelkiismerete  nyugodt,  nem 
vádolja  akadémiai   kötelességeinek   elhanyagolásával. 


ATHENAKXm  859 

Illetlennek  tartja,  hogy  Oroszék  akarják  az  akadé- 
mikusokat felelősségre  vonni  munkásságukért,  holott 
ez  az  akadémia  hivatása.  Egyes  apróbb  concret 
vádakra  megadja  a  felvilágosítást. 

Orosznak  nem  volt  szerencséje  harczosaival,  mind- 
egyik annyira  compromittálta  magát,  hogy  kénytelen 
volt  elejteni  őket.  Csatot  erkölcsi  vereségéért,  Csap- 
lovicsot  meg  azért,  mert  a  pánszláv  vitában  1841 
elején  még  vele  is  ellentétbe  került.  Csaplovics  el- 
vesztésével nem  igen  tudta  folytatni  az  akadémiai 
vitát.  Különben  is  rossz  idők  jártak  rá.  A  szinügyi 
vita  Bajza  diadalával  véget  ért,  így  onnan  nem  merít- 
hetett már  több  erőt.  Csatét  nem  tudta  helyettesíteni 
lapjánál  senki.  A  Hirnök  hanyatlásnak  indult,  kezdte 
veszíteni  előfizetőit.  Ilyen  kedvezőtlen  viszonyok  közt 
néhány  utolsó  rugdalózás  után  (Hirnök  1841.  7.,  15.  az., 
Századunk  1841. 31.  sz.)  abbahagyta  az  akadémiai  vitát. 
Erre  Bajza  {Orosz  haladása  az  urbanitásban.  Ath.  1841. 
I.   109)  és  társai  (1841.  I.  143,  237)  is  elhaUgattak 

Az  elkeseredett  nagy  harcz  eredménye  a  trias 
tekintélyének  és  hatalmának  csorbítatlan  megmara- 
dása, ellenségeinek  csúfos  veresége.  Soha  Bajza  vég- 
letesebb és  teljesebb  diadalt  nem  aratott:  legeszesebb 
és  legveszedelmesebb  ellensége  erkölcsi  halottként 
maradt  a  csatatéren.  A  korábbi  szerepéért  annyira 
rokonszenves  Csató  mentségére  könnyű  enyhítő  körül- 
ményeket keresni.  Érthető,  hogy  a  könnyúvérű,  szilár- 
dabb meggyőződés  nélküli  zsurnaliszta  megcsúszott  a 
reformkor  sikos  talaján.  E  megcsúszást  több-kevesebb 
erkölcsi  kár  árán  kiheverhette  volna,  ha  ingerelve 
tehetségei  érzetének  csalóka  fényétől,  nem  vállalkozott 
volna  többre,  mint  a  mire  képes  volt,  mint  a  mennyi 
egyáltalán  lehetséges  volt.  Azt  akarta  megbuktatni,  a 

ki  a  kor  irodalmában  a  morált  képviselte.  Nem  tuda- 
tosan, de  tényleg  az  erkölcs  alapját  akarta  aláásni  s 
e  küzdelemben  nem  várhatott  rá  egyéb,  mint  a  dísz- 
telen bukás. 

Bajza  polemikus  csillaga  most  ragyogott  fel  a  leg- 
teljesebb és  legfélelmetesebb  fényben.  Hosszú  évek 
küzdelmei  árán  elérte  azt,  hogy  zászlaja  alá  már 
nemcsak  a  jobbak  és  kiválasztottak  egyre  szaporodó 
serege  sorakozott,  hanem  jóformán  minden  újságolvasó. 
Kossuth  Pesti  Hírlapja  számára  talán  ez  a  polémia 
készítette  elő  az  irodalomban  a  legjobban  a  talajt. 
Bajza  alakja  kezdett  kinőni  a  pusztán  irodalmi  kere- 
tekből, már-már  politikai  factor  lesz  belőle. 

Szokás  hangsúlyozni,  hogy  Bajza  e  küzdelme  sze- 
mélyes élet-halálharcz  volt,  melyből  az  irodalomra 
semmi  haszon  nem  háramlóit.  Eltekintve  a  polémia 
politikai  jelentőségétől,  Bajza  irodalomszervező  útjának 
ez  volt  végső  és  legfontosabb  állomása.  Eddigi  iro- 
dalmi küzdelmei  egy-egy  nagy  irodalmi  elvet  vittek 
diadalra,  ez  az  irodalmi  alapelvet.  Tollatokat  az  igazság 
és  erkölcs  vezérelje,  hirdeti  itt  Bajza.  Az  író  tolla 
szent  vagyon,  mely  nem  bocsátható  árúba,  az  író 
meggyőződése  szent  vagyon,  mely  nem  váltható  fel 
kufár  módra.  És  ha  sentimentalis  perczeiben  könnyet 
is  sajtolt  szemébe  Csató  szomorú  sorsa,  az  a  fel- 
emelő érzés  tölthette  el,  hogy  kivívta  az  írói  erkölcs 
diadalát. 

V. 

Az  egyre  jobban  lábra  kapó  magyarosodás  ellen 
a  harminczas  években  jelentékeny  nemzetiségi  moz- 
golódások kezdtek  mutatkozni.  Különösen  a  pánszlá- 
vismus  ós  az  illyrismus  ütötte   fel  a  fejét,    az  előbbi 

a  tótok,  az  ntóbbi  a  horvátok  körében.  A  magyar 
sajtó  élénk  figyelemmel  kisérte  e  mozgalmakat.  A  Jelen- 
kor és  melléklapja  egész  hadjáratot  indított  ez  állam- 
ellenes izgatások  miatt  s  a  nem  nagyon  kedvező 
censurai  viszonyok,  a  nemzetiségiek  bécsi  pártfogói 
ellenére  is  nem  minden  siker  nélkül. 

Az  Athenaeum  programmjánál  fogva  nem  avatkoz- 
hatott politikai  ügyekbe,  mégis  a  nemzeti  szellem 
védelme  czimén  némi  részt  vehetett  a  nemzetiségi 
vitában.  Egyik  belmunkatársa,  Szontagh  Gusztáv  lelep- 
lezte a  lőcsei  lutheránus  iskola  üzelmeit  a  Társal- 
kodóban (Társ.  1840.  92.  sz.),  mire  gr.  Zay  Károly  a 
lőcsei  tanári  kart  keményen  megintette  (Társ.  1840. 
102.  sz.).  Csaplovics  vette  védelmébe  a  tót  szellemű 
oktatást  és  hevesen  kikelt  a  magyarosítás  ellen  (Szá- 
zadunk 1841. 326.  sz.),  mire  az  Athenaeumban  Szontagh 
lerántotta  a  leplet  hazafiatlan  törekvéseiről  (Ath.  1841. 
I,  205,  811,  909;  H.  77,  1229).  A  Hírnök  erre  szakí- 
tott Csaplovicscsal,  a  ki  ezután  a  zágrábi  Lunában 
és  külön  röpiratokban  gyalázta  a  magyarságot.  Bajza 
e  harczban  mindössze  egy  Csaplovics  ellen  szóló  szer- 
kesztői jegyzettel  vett  részt  (1841.  I.  912).  Beleszólt 
azonban  más  pánszláv  vitákba.  így  mikor  leleplezték 
Vandrák  András  eperjesi  tanár  törekedését,  a  ki  el 
akarta  nyomni  az  eperjesi  diákok  magyar  önképző- 
körét {Kisérő  észrevételek.  Ath.  1841.  I.  622.  1. ;  1841. 
I.  397,  605,  960,  973).  Az  eredmény  Vandrák  meg- 
hátrálása s  az  irodalomtörténeti  szempontból  is  neve- 
zetes eperjesi  önképzőkör  fellendülése  volt.  Az  Athe- 
naeum érezvén  ez  ifjúsági  társulatok  fontosságát  a 
magyar  szellem  terjesztésében,  ügyüket  felkarolta  (Ath. 
1842.  I.  1067,  II.  5,  13,  514).  Résztvett  Bajza  a  fel- 
vidéki lutheránus  superintendentia  kebelében  rejtőzködő 

pánszláv  agitátorok  szemtneltartásában  is  (iVa^i/ /lara^ 
semmiért.  Ath.  1841.  L  893.  1.  még  1841.  I.  527; 
1842.  II.  384 ;  Századunk  1841.  44.,  45.  sz.)  és  folyó- 
irata védte  a  pánszláv  lelkészeket  megrendszabályozó 
Zayt  (Ath.  1842.  II.  501). 

E  pánszláv  csatározásokból  keletkezett  Rumyval 
való  újabb  polémiája.  Rumy  Orosznak  kezdettől  munka- 
társa volt  és  régebben  s  újabban  már  voltak  külön- 
böző bajai  az  Athenaeummal  (Századunk  1838.  99., 
103.,  771. 1. ;  Hirnök  1840.  72.,  96.  sz. ;  Figy.  1839. 
47. 1. ;  Hasznos  Mulatságok  1841.  69.  sz.),  A  pánszláv 
vitákban  egy  szerkesztői  jegyzetében  Bajza  megemlí- 
tette, hogy  a  felkapott  magyaromania  szót  Rumy  hasz- 
nálta először  (Ath.  1841.  I.  527).  Rumy  erre  az  Athe- 
naeumnak  egy  nyilatkozatot  küldött  be,  melyben 
tagadta,  hogy  a  szót  valaha  is  használta  volna  és 
panaszkodott,  hogy  őt  Vörösmarty  ismert  epigrammá- 
jában tótnak  szidalmazta,  holott  ő  jó  magyar  (Ath. 
1841.  I.  767).  Bajza  válaszában  rábizonyította,  hogy 
használta  az  incriminált  szót  s  megmagyarázta  Rumy- 
nak,  hogy  Vörösmarty  epigrammája  Rumynak  nem  tót 
voltát  pellengérezi  ki,  hanem  irodalmi  polyglottságát 
{Felvilágosítás  az  ellenmondásra  1841.  I.  768).  Rumy 
a  dolgot  nagyon  is  tragikusan  fogta  fel  (Hirnök  1841. 
60.,  89.  sz.),  mire  Bajza  egy  jóakaratú  kis  gúnyos 
rajzzal  fejezte  be  a  vitát  [Egy  öreg  úrról.  Ath.  1841. 
II.  909).  Rumy,  hogy  bebizonyítsa,  mennyire  jó  hazafi, 
egy  nyelvészeti  képtelenségekkel  telt  hosszú  czikket 
írt  a  magyar  nyelv  dicsőítésére  (Hirnök  1841.  59 — 
71.  sz.).  Rumy  alapjában  véve  nem  is  volt  rossz 
hazafi,  csak  az  ő  hazája  más  volt  mint  a  Bajzáé. 
Rumy  egy  az  osztrák  császárságba  meglehetősen  be- 
olvasztott soknyelvű,  laza  szervezetű  jogállamot  vallott 

az  ő  magyar  hazájának,  Bajza  egy  független,  nyelvben 
és  érzésben  egységes  nemzeti  államot.  Bajza  meglátta 
Rumybau  a  tisztességes  meggyőződést,  de  nem  kímél- 
hette, mert  csak  úgy  képzelhette  az  ö  Magyarországa 
kialakulását,  ha  elhallgat  a  megalkuvók  és  a  kicsiny- 
hitűek tábora. 

A  pánszlávok  el  akartak  szakadni  Magyarországtól, 
tehát  feltétlenül  hazafiatlanul  gondolkoztak.  Német 
nyelvű  polgártársaink  egyrésze  sem  nézte  jó  szemmel 
az  erős  magyarosodást  és  a  függetlenségi  törekvéseket, 
de  azért  Ők  nem  gondoltak  arra,  hogy  kiváljanak  az 
országból.  Szerették  volna  conserválni  a  régi  állapo- 
tokat, mikor  városaink,  iparunk  és  kereskedelmi  éle- 
tünk, szellemi  világunk  nagy  mértékben  német  volt  s 
fájó  szívvel  látták,  hogyan  veszítenek  napról  napra 
több  tért.  A  német  sajtó  részéről  hozzájárult  ehhez  a 
kenyérkérdés  is.  Erezték  a  német  írók,  hogy  fogynak 
olvasóik  és  előfizetőik.  A  fővárosi  magyar  sajtó  fel- 
lendülésével egy  időben  élénk  német  sajtóélet  is 
keletkezett  a  fővárosban.  Egymás  után  indult  meg  a 
Spiegel,  a  Pesther  Tageblatt  és  az  Ungar  és  1840 
táján  észre  kellett  venniök,  hogy  olvasókörük  már 
nem  tágul,  sőt  szűkül  s  a  magyar  lapok  jelentő- 
ségben is  háttérbe  szorítják  őket.  Nem  szabad  azt 
sem  elfelejteni,  hogy  e  lapok  szerkesztői  zsidók  voltak 
s  munkatársaik  is  jórészt  azok.  Az  ő  internationalis 
gondolkozásuk  ellenszenvvel  tekintett  az  erősen  nemzeti 
magyar  sajtóra  s  még  elnyomott  felekezetiségük  a 
keresztény  szellemben  fejlődő  új  Magyarországra. 

Az  Athenaeum  a  német  sajtóra  is  vigyázott.  Bajza 
a  pozsonyi  Pannoniára  plágiumot  bizonyított  rá  [Szer- 
kesztői méltányosság  1841. 11.  1037)  s  folyóirata  helyre- 

igazgatta  a  Spiegel  ferdítéseit  (Ath.  1841. 1.  96,  303, 
365;  1842.  II.  511).  Több  baj  volt  a  Pesther  Tage- 
blattal.  Itt  Tretter  György  a  magyar  haladást  gúnyoló 
xéniákat  adott  ki  (Pesther  Tageblatt  1841.  94.  sz.). 
Henszlmann  (Pesther  Tageblatt  1841.  98.  sz.,  Ath. 
1841.  I.  832)  és  Vörösmarty  (Ath.  1841.  I.  851,  873) 
leczkéztették  meg  keményen  az  Aurora-kör  ez  elpártolt 
tagját.  Erre  nemcsak  a  xéniák  megigért  folytatása 
maradt  el,  hanem  Saphir  Zsigmond,  a  szerkesztő, 
mentegetőző  nyilatkozatot  adott  ki  (Pesther  Tageblatt 
1841.  101.  sz.),  Tretterj  meg  kijelentette,  hogy  ő  a 
magyarosodásnak  mindig  hő  barátja  volt  (Ath.  1842. 
I.  112).  Bajza  e  vita  tanulságaként  figyelmeztette 
íróinkat,  ne  használják  annyiszor  a  haladás  szót 
[Haladás.  Ath.  1842.  I.  1053). 

A  Pesther  Tageblattal  máskor  is  volt  baja  Bajzának. 
A  Tageblatt  egy  szép  napon  abbahagyta  a  Nemzeti 
Szinház  játékrendjének  közlését,  míg  a  német  szín- 
házét továbbra  is  közölte.  Bajza  megrótta  ezt  az  el- 
járást {Haladás  a  nemzetiségben  1841.  I.  1028).  Saphir 
rossz  viczczekkel  akarta  elütni  a  dolgot  (Pesther 
Tageblatt  1841.  135.  sz.)  s  felelete  a  sokszoros  kudar- 
czain  búsuló  Orosznak  nagyon  megtetszett  (Századunk 
1841.  48.  sz.).  Erre  Bajzától  úgy  az  „internationalis 
papilio",  mint  védője  alaposan  kikaptak  {Egy  kis 
tréfa  1841.  I.  1149,  Zsák  meglelte  a  foltját  1841.  U. 
13).  Hosszabb  szünet  után  Oroszék  kisütötték,  hogy 
igaztalanság  a  magyarosodást  sürgetni,  mikor  a  németek 
meg  sem  is  tanulhatnak  magyarul,  hiszen  nincsenek 
szótáraink  és  nyelvtanaink.  Ez  alaptalan  vádaskodásra 
Fogarasi  és  Toldy  feleltek  meg  (Hirnök  1842.  26.  sz., 
Ath.  1842.  I.  795,  797). 

Az  Ungarral  is  voltak   összetűzései  Bajzának.  Az 

Ungar  egyszer  kidícsérte  a  berlini  akadémiát,  mert 
egy  zsidót  tagjává  választott  (Ungar  1842.  95).  Erre 
Bajza  megjegyezte,  hogy  a  magyar  akadémia  ezt  már 
régebben  megtette  Ballagi  Mór  beválasztásával  [Zsidó 
tag  a  berlini  académiáhan  1842.  I.  896).  Az  Ungar 
nagyon  felháborodott  ezen  az  ártatlan  kis  czikken  és 
gúnyolódva  a  magyar  szabadelvűség  e  „nagylelkű' 
cselekedetén,  hánykolódva  emlegette,  mennyit  köszönhet 
neki  a  magyarság,  a  miért  a  külfölddel  megismerteti 
törekvéseinket  (Ungar  1842.  110).  Bajza  e  hetven- 
kedést kellő  értékére  szállította  le  s  igen  helyesen 
kifejtette,  hogy  Magyarország  szépen  meglehet  a  kül- 
föld vállveregetó  elismerése  nélkül  és  ha  a  magj-ar 
ügyek  figyelmet  keltenek  a  külföldön,  ez  nem  a  németül 
irkálgató  magyaroknak  az  érdeme,  hanem  az  ügyek 
európai  fontosságának  (Az  Ungar  1842.  I.  989). 
A  magyar  szinház  iránt  az  Ungar  sem  volt  a  legjobb 
akarattal  s  ezért  Bajza  ismételten  megrótta  (Az  Ungar 
1842.  I.  1070,  Magyar  színházi  illetlenségek  1842.  I. 
1053). 

Bajza  nem  helyeselte,  hogy  bármily  nemes  czél- 
zattal  is  a  magyarok  a  német  irodalmat  gazdagítsák. 
Ismételten  hangsúlyozta,  hogy  annyi  még  irodalmunkban 
a  tennivaló,  hogy  vétek  erőinket  így  szétforgácsolni 
(pl.  Ath.  1842.  I.  1206).  A  mint  hajdan  Pyrkert  rótta 
meg  német  poétává  vedléséért,  úgy  megtette  ezt  most 
Steinacker  Gusztávval  [Szerkesztői  jegyzés.  Ath.  1841. 
n.  62).  Nem  helyeselte  Henszlmann  német  folyóiratá- 
nak —  Vierteljahrschrift  aus  und  für  Ungam  —  sem 
a  tervét.  Még  megindulása  előtt  kárhoztatta  s  utóbb 
keményen  lebirálta  Szontagh  (1841.  H.  861;  1843.  I. 
349),  míg  védelmére  Lukács  Móricz  kelt  (1843.  I. 
478).  A  túlzásoknak  azonban  ellensége  volt  az  Athe- 

naeum.  Épp  úgy  elítélte  a  magyar-ellenes  tüntetést  a 
német  színházban,  mint  a  németek  kígúnyolását  magyar 
részről  (Áth.  1842.  11.  31 ;  Bajza:  Budapestről  1842. 
II.  448). 

Mindössze  ennyi  részt  vett  az  Athenaeum  a  meg- 
lehetős heves  és  éveken  át  tartó  nemzetiségi  vitában. 
Lényegesen  nem  vitte  előbbre  a  vitát  semmi  irányban 
sem,  de  szolgált  néhány  hasznos  adalékkal,  néhány 
jó  gondolattal  s  meg  nem  alkuvó  magatartása  nagy 
tekintélyénél  fogva  nem  kis  hatással  volt  az  olvasó- 
közönségre. 

VI. 

1840-ben  a  censura  az  egész  habsburgi  birodalomban 
szabadelvűbb  szervezetet  nyert.  Hazánkban  főfelügyelője 
br.  Mednyánszky  Alajos  lett,  kinek  felvilágosodott  és 
méltányos  gondolkozása  csakhamar  éreztette  hatását.^ 
A.  szabadabb  mozgásnak  első  következménye  a  magyar 
hírlapirodalom  fokozott  fellendülése  lett.  1841-ben 
egyszerre  három  magyar  politikai  lap  indult  meg:  a 
Pesti  Hírlap,  a  Világ  s  a  Múlt  és  Jelen,  1842-ben 
két  irodalmi:  a  Pesti  Divatlap  s  a  Honderű,  1843-ban 
az  Életképek.  Az  új  és  a  régi  lapok  a  censurai  sza- 
badság mellett  élénk  polémiákat  kezdenek  egymással, 
nagy  mértékben  felkeltve  a  közönség  érdeklődését. 
Ez  az  érdeklődés  ugyan  elsősorban  politikai,  de  jut 
figyelem  az  irodalom  számára  is. 

Az  Athenaeum  számolva  a  megváltozott  helyzettel, 
1841-ben  a  sokféle  lap  irodalmi  ellenőrzésére  Hírlapi 
ellenőr  czimen  állandó  rovatot  nyit.  E  rovat  többnyire 
téves  állítások  és  rosszakaratú    ferdítések  helyreiga- 

'  V.  ö.  Ferenczy  József  id.  m.  258—262.  1. 

zításából  áll,  de  akadnak  elvi  jelentőségű  közle- 
ményei is.  így  a  túlzott  szógyártás  elítélése  (Ath. 
1841.  I.  571,  688).  Az  Athenaeum  általános  ítéletét  a 
lapokról  Hirsch  Zsigmond  egy  ügyes  kis  czikke  mondja 
el  (1841.  II.  381.  1. ;  1841.  ü.  1055).  A  Pesti  Hírlap 
a  legérdekesebb  és  a  legtartalmasabb  politikai  lap,  a 
Világ  —  ekkor  még  —  örökös  szerkesztő-  és  irány- 
változásokon esik  keresztül,  a  Jelenkor  színtelen,  a 
Hírnök  Csató  halála  óta  rohamosan  hanyatlik,  a  Múlt 
és  Jelen  élettelen,  tudományos  velleitásokkal  bíró  lap, 
az  Erdélyi  Híradó  nagyon  is  elzárkózik  a  nagyobbik 
hazától,  a  Nemzeti  Újság  alpári  színvonalú,  a  Közle- 
mények egészen  tartalmatlan.  A  Pesti  Hírlapot  kivéve, 
melynek  3500  előfizetője  van,  a  közönség  mindegyiket 
gyengén  támogatja,  némelyik  valósággal  teng.  Pedig, 
a  mint  Bajza  egy  kis  czikke  megállapítja,  a  napi  sajtó 
teljesen  felszívja  az  olvasókat  {Olvasóink  1842.  II. 
597). 

A  Hírlapi  ellenőr  több-kevesebb  összeütközésbe 
jutott  a  kor  majd  minden  lapjával.  A  legádázabb 
ellenséggel  a  Hírnökkel  már  csak  néhány  villongás 
akad.  A  vereségei  miatt  nagy  mértékben  elkedvet- 
lenedett Orosz  csak  apróbb  kellemetlenkedésekre  szorít- 
kozik az  operai  kérdésben,  az  álnevúség  ügyében, 
Toldyra  támad,  hogy  beviszi  a  politikát  az  Akadé- 
miába, Nagy  Ignáczra  a  juratusok  kivicczelése  miatt 
(Hírnök  1841.  36 ;  1842.  20.  sz..  Száz.  1841.  47,  67, 
75;  1843.  3.,  6.  sz.).  Az  Athenaeum  csak  a  Nagy 
Ignáczra  szórt  szidalmakra  felelt  tréfás  modorban 
(1842.  II.  227),  de  Hirsch  egyszer  megleczkéztette  a 
Hírnököt  gorombasága  (1841.  I.  591),  Bajza  pedig 
tudatlansága  miatt  (Szépirodalom  a  francziaknál  1842. 
n.  263). 

Több  baj  van  egy  másik  régi  ellenséggel,  Kova- 
csóczyval.  Kovacsóczy  1841-ben  megindította  Közle- 
mények és  Literatúrai  Lapok  ez.  szépirodalmi,  tudo- 
mányos és  kritikai  folyóiratait,  melyekkel  az  Athe- 
naeumot  akarta  ellensúlyozni.  A  két  lap  ugyan  különb 
volt  Kovacsóczy  minden  eddigi  vállalkozásánál,  de  a 
korviszonyokhoz  képest  már  elmaradtak  voltak.  Bajza 
visszaélésnek  tartván,  hogy  1841-ben  valaki  még 
ilyen  dolgokkal  mer  előállani,  a  két  lapot  folyton 
üldözte,  úgy  hogy  Kovacsóczy  jóformán  csak  véde- 
lemre szorítkozott  (Közlemények  1841.  10.,  35.,  49., 
51.,  66.,  74.,  83.,  Literatúrai  Lapok  1841.  23.,  25., 
32.,  35.,  37.,  38.  stb.  sz.).  Az  Athenaeum  egyre- 
másra  rótta  meg  Kovacsóczyt  tudatlanságáért,  idétlen 
czikkeiért,  nyelvhibáiért,  rendetlenségéért,  rengeteg 
sajtóhibájáért  stb.  (Ath.  1841.  L  429,  1183,  IL  107, 
752,  799,  813,  829,  846,  925,  1019;  Bajza  czikkei: 
Kalendáriomi  reform  1841.  11.  47,  Kurucz  Pál  ön- 
kényes vdUomása  1841.  II.  765);  de  azért  felszólal 
az  ellen,  hogy  egy  vidéki  casino  egy  bírálata  miatt 
kitiltotta  helyiségeiből  a  Közleményeket  (1841.  II. 
1020,  1120).  Súlyos  erkölcsi  fogyatkozásokat  is  talál 
Kovacsóczy  lapjaiban.  Hogy  munkatársai  közt  szere- 
peltet egy  meghalt  írót  és  három  élőt  azok  beleegye- 
zése nélkül  (1841.  IL  1087,  1118,  1200;  1842.  I. 
224),  hogy  állandóan  plagizál  (1841.  I.  96,  H.  491, 
527,  576,  1055 ;  Bajza  czikkei :  Journal- eredetiség 
1841.  I.  749,  Visszautasítás  a  Kovacsóczy  utasításának 
1841.  I.  957,  Commentarius  egy  classicai  műhöz  1841. 
II.  1131).  Különösebb  fontossága  nincs  e  kis  torzsal- 
kodásoknak, de  Bajza  legszellemesebb  apró  vitairatait 
ezeknek  köszönhetjük. 

1841   végén   megszűntek   Kovacsóczy   lapjai,   de 

nem  maradt  Kovacsóczy  sokáig  lap  nélkül.  1842 
derekán  átvette  Nagy  Páltól  a  Nemzeti  Újságot,  mely 
a  Hazai  Tudósításoknak  volt  a  folytatása.  Nagy  Pál 
idejében  a  Nemzeti  Újság  és  melléklapja  a  Hasznos 
Mulatságok  a  kor  legalacsonyabb  színvonalon  álló 
lapja  volt,  melyen  az  Athenaeum  folyton  gúnyolódott 
(1841.  I.  351,  459,  655.  H.  621,  894,  1019;  1842. 
I.  542,  693  ;  Bajza  czikkei :  Háború  az  ly  hang  ügyé- 
ben 1841.  I.  1055,  Nincs  tudós  hazánkfia  többé!  1842. 
I.  1151).  Mikor  Kovacsóczy  átvette  a  szerkesztést, 
a  lapok  valamennyire  emelkedtek  és  válaszolgatási 
bátorságuk  is  megnövekedett  (Hasznos  Mulatságok 
1841.  20;  1842.  57.,  60.,  82.,  83.  sz.),  a  miért  meg 
is  kapták  a  magukét  (Ath.  1842.  H.  8,  543). 

A  Nemzeti  Újság  mellett  a  többi  conservativ  lap- 
pal sem  volt  jó  viszonyban  az  Athenaeum.  A  Hírnökön 
kivül  a  Múlt  és  Jelennel  és  a  Világgal  is  polemizál- 
tak Bajzáék.  Az  előbbit  csak  egyszer  rótta  meg 
Bajza  egy  színi  kritikájáért  (Szóbeli  takarékosság  1841. 
1.  1027),  az  utóbbival  azonban  már  több  baj  volt. 
Némi  ingadozás  után  1841  második  felében  alakult 
át  a  Világ  gróf  Dessewfly  Aurél  legfőbb  vezetése 
alatt  conservativ  lappá.  Irodalmi  nézeteivel  is  ellen- 
tétbe jött  az  Athenaeummal.  Követelte  Schódelné 
visszahívását  és  ellenségesen  írt  Egressyről  (Világ 
1841.  80.,  96. ;  1842.  42.  sz.).  Az  Athenaeum  felel- 
getett a  Világnak  (1841.  H.  733 ;  1842. 1.  973, 1040), 
de  hevesebb  vita  a  két  lap  között  csak  1842  második 
felében  támadt,  mikor  a  Világ  szerkesztését  az  Athe- 
naeum egy  elpártolt  híve,  Szenvey  vette  át.  Szenvey 
a  Hírlapi  ellenőr  mintájára  Hírlapi  kalászok  czímmel 
egy  lapszemlét  indított  meg  s  több  ízben  nagyon 
barátságtalanul  nyilatkozott   az   Athenaeumról   (Vüág 

Dr.  Bajza:  Bajza  József.  24 

1842.  54.>  57 ,  58.,  61.,  85.  stb.  sz.).  Bajza  felelge- 
tett neki  elég  ideges  hangon  {Polyvák  a  Világ  hírlapi 
kalászaiban  1842-  U.  55,  Szenvey  József  úrhoz  1842. 
II.  95,  Különös  Világban  élünk!  1842  E.  408). 
A  Regélő  és  az  Athenaeum  vitájában  a  Világ  az 
utóbbi  mellé  állott. 

A  Széchenyi — Kossuth-vita  folytán  külön  táborba 
kerültek  az  Athenaeum  és  régi  fegyvertársa,  a  Jelen- 
kor. A  viszony  meghidegült  a  két  lap  között,  de 
nyilt  kenyértörésre  nem  került  a  sor.  Volt  ugyan  egy 
vita  a  Társalkodóval,  de  itt  Bajza  ellenfele  egyik 
benső  barátja  volt  s  a  polémiában  nem  a  Helmeczy, 
hanem  a  Szemere  keze  volt  benne.  Bártfay  neve 
kiírása  nélkül  plágiumnak  minősítette  Hunfalvi  János 
egy  athenaeumi  novelláját  (1841.  I.  979)  s  ezzel  kap- 
csolatban gúnyolódott  az  Athenaeum  szerkesztőségén, 
mely  nem  vette  észre  a  dolgot.  Némi  vita  után  Hun- 
falvi János  igazolta  magát,  Bajza  elég  élesen  kiok- 
tatta Bártfayt  {Ellenőrködés  1841.  I.  1037,  Igazítás 
1841.  I.  1072,  Vélemények  1841.  I.  1167)  s  ez  meg- 
hátrált (Társ.  1841.  53—55.  sz.,  Ath.  1841.  II.  141, 
157).^  Bajza  és  Bártfay  szíves  viszonyát  a  kis  vita 
nem  zavarta  meg. 

Miután  a  Jelenkortól  elváltak  útjaik,  a  Pesti  Hír- 
lap lett  az  Athenaeum  legbensőbb  barátja.  Mindazon- 
által vele  is  voltak  némi  polémiák.  így  Schódelné 
ügyében.  A  Pesti  Hírlap  egy  czikke  olyasfélét  írt, 
mintha  óhajtaná  az  énekesnő  visszatérését  (Pesti 
Hírlap  1841.  71.  sz.).  Az  Athenaeum  csodálkozó  kér- 

*  V.  ö.  Bártfay  1841  július  8-iki  levelét  Bajzához  és  napló- 
jának 1841  május  23— július  12-iki  feljegyzéseit  a  Nemzeti 
Múzeumban. 

désére  (1841.  ÍI.  637,  718)  Kossuth  kijelentette,  hogy 
Schódelnét  viselkedése  miatt  soha  nem  óhajtja  többé 
a  Nemzeti  Színházban  látni  (Pesti  Hirlap  1841.  79.  sz.). 
Volt  még  vita  Frankenburg  és  Henszlmann  között, 
valamint  Nagy  Ignácz  karczolatai  ügyében  (Pesti 
Hirlap  1841.  102.  sz.,  1842.  211.  sz.,  Ath.  1842.  I. 
79,  125,  173 ;  1843.  I.  52),  de  ezekhez  a  két  szer- 
kesztőségnek édes-kevés  köze  volt  s  a  két  lap  bizal- 
mas viszonyát  nem  zavarták  meg. 

Ezeknél  a  csetepatéknál  jóval  hevesebb  vitája 
volt  Bajzának  a  Pesti  Divatlappal.  Ez  az  1841  köze- 
pén megszűnt  Regélő  és  HonmúvészbŐl  keletkezett 
1842  elején.  A  régi  folyóiratokkal  volt  Bajzának 
annyi  szinügyi  vitája,  melyek  más  apróságokkal 
együtt  a  folyóiratok  utolsó  félévében  sem  szűntek 
meg  egészen  (Regélő  1841.  I.  6.,  254.  1.,  Honművész 

1841.  I.  165,  Ath.  1841.  I.  127,  685).  Az  új  folyó- 
irat is  hamarosan  kikezdett  Bajzával.  Garay  volt  a 
szerkesztője,  a  ki,  miután  másfél  évet  töltött  a  Himök 
szolgálatában,  az  Athenaeum  munkatársa  lett.  Úgy 
viselkedett,  mintha  feledve  a  régi  polémiákat  őszintén 
megbékélt  volna  Bajzával.  Bajzáék  1839-ben  be  is 
vitték  az  Akadémiába,  1842-ben  a  Kisfaludy-Társa- 
ságba,  de  Garay,  mihelyt  újra  laphoz  jutott,  rögtön 
megkezdte  ismét  az  ellenségeskedést.  Henszlmann  és 
Vahot  megkezdték  a  franczia  drámák  miatt  a  harczot 
Bajza  ellen,  Garay  meg  Nagy  Ignáczra  támadt,  elő- 
ször a  Nemzeti  almanach  miatt  (Regélő  Pesti  Divatlap 

1842.  8.,  9.  sz.,  Ath.  1842.  I.  96,  255),  azután  meg 
azért,  mert  A  háziúr  ez.  rajzát  állítólag  tőle  plagi- 
zálta.  A  dologból  egyre  hevesedő  vita  lett,  melybe 
Garay  Bajzát  is  bekeverte  (Reg.  Pesti  Div.  46.,  60., 
63.,  65.  sz.,  Ath.  1842.  I.  1136,  1167,  1198,  H.  111, 

24* 

143).  Bajza  erre  barátságosan  figyelmeztette  Garayt, 
hagyjon  fel  kötekedéseivel  {Igazolás  a  Regélő  vádlásai 
ellen  1842.  11.  211). 

Graray  erre  nem  felelt,  de  azért  a  béke  nem  állott 
helyre.  Folyton  voltak  kisebb  összekocczanások  (Reg. 
Pesti  Div.  1842.  76.,  80.  sz.,  Ath.  1842.  II.  245, 
336,  400,  455)  és  mind  hevesebb  lett  a  franczia 
drámák  körüli  háború.  Végre  a  Lauka-Vahot-pör 
kenyértörésre  vitte  a  dolgot.  Lanka  Gusztáv  Böngé- 
szet  czímen  a  rossz  szini  kritikusra  vonatkozó  két 
megjegyzést  adott  az  Athenaeumba  (1842.  II.  312). 
Ezt  Vahot  magára  vette  és  Nekidemi  néven  gorombán 
rátámadt  Lankára.  A  dologból  személyeskedésekkel 
és  gyanúsításokkal  telt  polémia  keletkezett  (Reg.  Pesti 
Div.  1842.  81.,  85.  sz.,  Ath.  1842.  II.  359,  421, 
469),  melyben  harmadik  felszólalását  Vahot  már 
egyenesen  Bajzához  intézte  azzal  a  megokolással, 
hogy  Lanka  csak  eszköz  Bajza  kezében,  a  kit  fel- 
fogadott „hogy  engem  egy  pár  nyomorult  scudiért  bér- 
szolgailag  megrohanjon".  Garay  is  azt  mondja  egy 
szerkesztői  jegyzetében,  hogy  Bajza  egy  idő  óta  min- 
denáron ki  akar  kötni  lapjával.  Vahot  pökhendi 
czikke  az  Athenaeumról  azt  írja,  hogy  „kis  közön- 
ségü  lapocska",  „alig  lézengő  tudománytalan  óság". 
Szemrehányásokat  tesz  Bajzának,  hogy  kinyomatta 
Lanka  azt  a  rágalmát,  mintha  ő  lett  volna  Nekidemi 
(Reg.  Pesti  Div.  1842.  89.  sz.).  Bajza  hosszas  vála- 
szában {Felvilágosító  szózat  a  LauJca-Vahot-2)ör  iránt 
1842.  II.  475)  kimutatja,  hogy  a  kötekedést  Garay 
kezdte,  rámutat,  .hogy  Vahotból  az  Athenaeum  révén 
lett  valami,  nagyon  ízléstelen  dolog  tehát  mostani 
hetvenkedése,  a  Nekidemi  kilétének  felfedezéséért 
pedig  nem  ő,  hanem  Lauka  a  felelős. 

Ezzel  a  czikkel  aztán  átment  az  Athenaeum  a 
támadásba.  Lesújtó  választ  adott  Henszlmannak  a 
franczia  drámák  üg}'ében,  elkezdte  megrovogatni  a 
Pesti  Divatlap  szerkesztői  botlásait  (Ath.  1842.  II. 
525,  535,  565,  600 ;  Bajza  czikke :  Ad  vocem  Regélő 

1842.  II.  527,  Reg.  Pesti  Div.  1842.  91.,  94.,  97., 
98.,  100:;  1843.  17.,  19.  sz.),  kiadta  Szem  ere  Miklós 
támadásait  Vahot  ellen  (1842.  II.  541.;  1843.  I.  49.; 
Reg.  Pesti  Div.  1842.  90.,  99.  sz.)  és  végül  Bajza 
is  leszámolt  Vahot  Imrével  {Ki  rejtezik  a  Nekidemi 
álnév  alatt  ?  1842.  11.  557,  Nekidemi  mégis  csak 
Vahot  Imre.  1842.  II.  613).  Vahot  ugyanis  Bajza 
első  válaszára  igen  elbízottan  felelgetett  (Reg.  Pesti 
Div.  1842.  97.,  101.  sz.).  Bajzát  ^irodalmunk  zug- 
prókátora"  és  más  czlmekkel  tisztelte  meg.  Bajza 
most  okmányokkal  bizonyította  be,  hogy  Vahot  Neki- 
demi, tehát  nyilvánosan  hazudott.  Vahot  elhallgatott 
s  e  vereség  erősen  megrontotta  érdemetlenül  szerzett 
irói  hitelét,  melyet  különben  az  Athenaeum  növelt 
meggondolatlanul  nagygyá. 

1843-ban  a  Hírlapi  ellenőr  helyett  Bajza  egy  Lap- 
szemlét indított,  melyet  ő  maga  irt  s  mely  csak  a  két 
szépirodalmi  lapot  (Pesti  Divatlap,  Honderű)  tartotta 
szemmel.  Az  Életképek  ekkor  még  nem  volt  rendes 
folyóirat  s  vele  nem  Bajza,  hanem  Gemzsey  (Szon- 
tagh  ?)  foglalkozott.  Frankenburg,  a  ki  már  közeledett 
Bajzáékhoz,  szó  nélkül  tűrte  Gemzsey  bírálatait,  mind- 
össze egy  tévedés  helyreigazítására  szorítkozott  (Ath. 

1843.  II.  176)  Garay  és  Horváth  Lázár  annál  kevésbbé 
tűrték  Bajza  kifogásait.  Néhány  apróságtól  eltekintve 
(Ath.  1843.  I.  152,  200,  238,  537)  az  ez  évi  polémiák 
mind  a  Lapszemle  nyomán  keletkeztek. 

A  Verőczey   néven  írt  Lapszemle  a  két  folyóirat- 

nak  csak  első  félévét  bírálta  végig,  25  folytatásban, 
mert  sok  egyéb  közlendő  s  az  Athenaeum  közeledő 
befejezése  nem  juttatott  több  teret  e  rovat  számára. 
Bajzának  ezek  a  legutolsó  bírálatai.  Némely  tekintet- 
ben különböznek  korábbi  kritikai  czikkeitől.  Csató  és 
Nyáry  leverése  volt  Bajzának  az  utolsó  olyan  polé- 
miája, melybe  belevitte  lelkének  egész  hevét.  Ezután 
is  voltak  még  vitái,  de  ezekben  az  ö  részéről  valami 
nyugodt,  fölényes  hang  szólal  meg.  Mikor  szükségét 
érzi,  megmondja  a  véleményét,  kimutatja  ellenfele 
tévedését,  kigúnyolja  mások  hibáit  és  léhaságát,  de 
nem  exponálja  magát.  Nem  szereti  már  a  hosszas 
feleselgetést,  érzi,  hogy  az  6  ítéletének  súlya  van, 
ha  nem  is  övé  az  utolsó  szó,  ha  nem  czáfol  is  meg 
minden  apróságot.  Ezért  szorítkozik  úgy  a  Henszl- 
mannal,  mint  az  Egressyvel  folyt  vitájában  jóformán 
egyszeri  felszólalásra.  Ez  a  két  vita,  bár  mindegyik- 
ben diadalt  aratott,  másról  is  meggyőzte.  Eddig  a 
kontárokkal  és  a  lelkiismeretlenekkel  volt  dolga, 
most  két  olyan  férfiúval,  a  ki  ha  elfogult  volt  is,  ha 
nem  is  forrott  ki  egészen,  elvi  alapon  állott  vele 
szemben,  egyenrangú  volt  vele  képzettségben.  Ha 
körülnézett  az  irodalomban,  örömmel  tapasztalta  azt 
a  nagy  haladást,  melyet  az  fellépte  óta  megtett,  de 
észre  kellett  vennie,  hogy  a  kor  irodalma  oly  irányok- 
ban fejlődik,  mely  irányokban  már  ő  nem  lehet  a 
vezér,  habár  méltányolja  és  helyesli  is  e  fejlődést. 
Kezdte  érezni,  hogy  a  fejlődés  már  átvágott  rajta, 
hogy  ő  kezd  történelem  lenni  a  jelen  számára.  Annyi 
hiú  vezérrel  ellentétben  belenyugszik  a  változhat- 
lanba,  keres  magának  más  működési  kört,  de  mielőtt 
ezt  tenné,  még  egyszer  szemlét  tart  az  irodalmon, 
elmondja  nézeteit  az  új  termékekről,  jóakaratú  tana- 


ATHBNABUM  375 

csókkal  szolgál  a  fiatalabb  írói  gárdának.  Jóbarát- 
nak  és  ellenségnek  egyaránt  igazságot  akar  szolgál- 
tatni, de  nem  erőszakolja  véleményét. 

A  versekkel  és  a  novellákkal  foglalkozik  most  is 
a  legtüzetesebben.  Panaszkodik,  hogy  a  szerkesztők 
a  verseket  gyakran  csak  lappótléknak  tartván,  akár- 
mit is  kiadnak.  Az  ifjabb  költők  ellen  általános 
kifogása,  hogy  a  formát  elhanyagolják  s  hogy  kifeje- 
zéseikben czifrálkodnak  Ez  utóbbiban  mind  a  régi, 
mind  az  új  iskola  hívei  hibásak.  Az  ö  utánzói  mes- 
terkéltek voltak,  a  népiesek  sallangosak  (Ath.  1843. 
I.  241).  Vörösmarty  mellett  a  kor  legjobb  lyrikusá- 
nak  Garayt  tartja,  bár  sokféle  kifogása  van  egyes 
versei  eUen  (1843.  I.  189,  241,  392,  436,  528).  Mel- 
lette nagyon  kiemeli  Vachott  Sándor  (1843.  I.  99, 
346),  Kerényi  (1843.  I.  292)  és  Riskó  Ignácz  (1843. 
I.  292,  488)  meleg  lyráját.  Erdélyiről  is  elismeréssel 
szól,  de  megjegyzi,  hogy  verseit  „költői  lelkesedés 
nélkül  hideg  eszmélkedésből"  írja  (1843.  I.  175,  189, 
528,  575,  n.  42).  Vajda  Péter  számára  megállapítása 
szerint  a  verses  forma  nyűg  (1843.  L  488).  Gyenge 
poétáknak  tartja  Császár  Ferenczet  (1843.  I.  148), 
Hazuchát  (1843.  I.  241,  392,  576),  Tarkanyit  (1843. 
I.  576),  Sujánszkyt  (1843.  II.  171),  rosszaknak  Király 
Károlyt  (1843.  I.  190),  Zichy  Antalt  (1843.  I.  190, 
241,  488,  576)  stb.  Megdicséri  Szakáll  Lajos  nép- 
dalait (1843.  I.  488),  de  megrója  Dózsa  Dániel  pon- 
gyolaságát (1843,  I.  488)  és  Lisznyai  bombasztikus 
czifrálkodását  (1843.  I.  390,  II.  129). 

A  regény-  és  novellairás  fejedelmének  Jósikát 
tartja,  a  kinek  nagyon  megdicséri  ez  időben  kiadott 
humoros  magyar  életképeit  (1843.  I.  290,  II.  171). 
Mellette  Kuthyt  tartja  a  legnagyobb  tehetségnek,  de 

jiiegrója  a  tömörség  hajhászása  miatt  élvezhetetlenül 
zsúfolt  stylusát  (1843,  I.  146).  A  nyelvpiperézéstöl 
óvja  Beöthy  Zsigmondot  (1843.  I.  188,  388)  és 
Kazinczy  Gábort  (1843.  I.  196).  Meleg  méltánylattal 
szól  Kovács  Pálról,  a  ki  régi  érdemei  mellett  a  jelen- 
nek is  egyik  legjobb  elbeszélője  (1843.  I.  196)  és 
kiemeli  Gaal  inventióját  és  ügyes  tollát  (1843. 1.  197, 
290,  530),  Frankenburg  szellemességét  (1843.  I.  240, 
346,  488),  Lauka  ötletességét  (1843.  lí.  128).  Sima, 
de  tartalmatlan  novellistáknak  tartja  Garayt  (1843. 1. 
574),  Horváth  Lázárt  (1843.  I.  388),  Degrét  (1843. 1. 
577),  Laknert  (1843.  II.  128),  Dózsát  (1843.  I.  98, 
436),  de  örömmel  kíséri  figyelemmel  Pálffy  Albert 
(1843.  I.  98,  269,  528)  fejlődését.  Lemouton  Emiliá- 
ról (1843.  I.  487)  és  Karács  Terézről  (1843.  I.  245) 
nem  nagy  véleménynyel  van,  Bérczy  Károlyt  meg 
középszerű  tehetségnek  tartja,  de  ügyes  elbeszélőnek 
(1843.  I.  188,  487,  489). 

Ez  utóbbi  miatt  keletkezett  ez  év  leghevesebb 
polémiája,  Garay  kezdettől  fogva  ellenséges  comraen- 
tárokkal  és  ideges  gúnyolódással  kísérte  a  Lapszemlét 
(Reg.  Pesti  Div.  1843.  5.,  17.,  19.,  20.,  21.,  29.  stb. 
sz.),  a  mit  Bajza  nem  hagyott  válasz  és  megtorlás 
nélkül  (1843,  I.  243,  290,  292,  293,  345,  II.  43). 
Még  jobban  elmérgesitette  a  két  lap  viszonyát  Pon- 
grácz  Lajos  (1843.  I.  583)  és  Petőfi  Sándor  (1843. 
I.  537)  felszólalása  Garay  szerkesztői  önkénye  ellen, 
de  legjobban  a  Bérczy-féle  plagiumi  pör.  Ez  a  Lap- 
szemle azon  megjegyzéséből  indult  ki,  hogy  Bérczy- 
nek  a  Pesti  Divatlapban  megjelent  Sírásó  ez.  novel- 
lája plágium  (1843.  I.  487).  Bajza  nem  jelölte  meg 
a  novella  forrását,  de  aztán  Bérczy  kötekedő  felhívá- 
sára  (Reg.   Pesti   Div.    1843.  46.  sz.)   rámutatott   az 

elbeszélés  eredetijére,  Washington  írving  A  falu 
büszkesége  ez.  novellájára,  melyet  az  Athenaeum 
hozott  fordításban  (1842.  I.  1175;  Bérczy  Károly 
Sírásója  plágium  1843.  I.  535).  Erre  Bérczy  egy- 
részt iparkodott  letagadni  a  plágiumot,  másrészt  meg- 
vádolta Bajzát,  liogy  Hableányát  Zschokke  egy  novel- 
lájából lopta  (Reg.  Pesti  Div.  1843.  56.  sz.).  Bajza 
fenntartva  továbbra  is  a  plagiumi  vádat,  megmagya- 
rázta, hogy  Zschokke  és  ő  közös  forrást  használtak, 
innen  novelláik  közt  a  hasonlóság  s  teljesen  élét 
veszi  Bérczy  vádjának  azzal,  hogy  rámutat,  hogy 
állítólagos  mintáját,  Zschokke  IV.  Henrik  első  szerelme 
czimü  beszélyét  éppen  az  Athenaeum  mutatta  be  a 
magyar  olvasóközönségnek  (1839.  II.  459,  Zschokke  és 
Bajza  mint  plagiáriusok  1843.  I.  581).  Bérczy  e  fel- 
sülés után  tovább  bizonygatta,  hogy  ő  nem  plagizált 
és  szidta  Bajzát,  a  —  történetírót  (Reg.  Pesti  Div. 
1843.  II.  6.  sz.).  Ez  végre  Bajzát  is  kihozta  a  sodrá- 
ból és  Lapszemléjében  részletesen  összehasonlítotia 
Bérczy  és  írving  novelláját,  bebizonyította  ezt  a 
plágiumot,  egyszersmind  jelezte,  hogy  Bérczy  Verség 
és  csel  ez.  novellája  Bulwer  Éj  és  koránykhbl  van 
lopva,  mely  éppen  ekkor  jelent  meg  Vajda  Péter 
fordításában  (1843.  II.  88).  Bérczy  elnémult,^  Garay 
azonban  megvádolta  az  Athenaeumot,  hogy  bosszúból 
gáncsoskodik  folyton  (Reg.  Pesti  Div.  1843.  52.  sz.). 
Bajza  Garaynak  erre  a  vádjára  még  felelt  (1843.  lí. 
43),  de  további  akadékoskodásait  (pl.  Reg.  Pesti  Div. 
1843.   II.   39.   sz.)   szó   nélkül   hagyta.   E  hallgatást 

*  Sajátságos,  hogy  Bérczy  életírója,  Paulovics  István  (1903) 
e  pörröl  egy  szóval  sem  emlékszik  meg.  Pedig  ez  ifjúkori 
megtévelyedés  semmit  sem  von  le  Bérczy  későbbi  érdemeiből  s 
nem  teszi  ellenszenvessé  kedves  írói  egyéniségét. 


378  HETEDIK  FEJEZET 

azzal  viszonozta  Garay,  hogy  az  Athenaeum  meg- 
szűntéről tudomást  sem  vett. 

A  Honderű  sem  tűrte  Bajza  bírálatát.  Horváth 
Lázár  a  Honderűvel  az  aristokratiát  akarta  meg- 
nyerni a  magyar  irodalomnak,  a  mit  lealacsonyító 
csengéssel  és  divatos  arszlánkodással  vélt  elérhetni. 
Bajza  e  modort  élesen  megrótta,  de  kifogásai  voltak 
a  Honderű  incorrect  nyelve  és  tömérdek  sajtóhibája 
ellen  is  és  kimondta,  hogy  Horváth  irányczikkei  tar- 
talmatlanok. Egy  kis  előcsatározás  után  (Honderű 
1843.  9.  sz.,  Ath.  1843.  I.  287)  a  nyelvi  kérdésben 
kezdte  meg  támadásait  Horváth.  Mindenféle  furcsa 
nyelvtudományi  elveket  koholt  s  azokból  azt  akarta 
bebizonyítani,  hogy  nem  a  Honderű  követ  el  nyelvi 
hibákat,  hanem  az  Athenaeum  (Honderű  1843.  15., 
22.  sz.).  Bajza  válaszaiban  {Nyelvészeti  fonákságok  a 
Honderűben  1843.  I.  428,  Újabb  nyelvészeti  fonák- 
ságok a  Honderűben  1843.  I.  570)  kimutatta  a  Hon- 
derű tudatlanságát,  de  közben  maga  is  elkövetett 
néhány  nyelvtudományi  baklövést.  Ettől  fogva  a  Lap- 
szemle élesebben  bírálgatta  Horváth  Lázárt  (1843.  I. 
484,  530,  577,  H.  168,  171)  és  mások  is  meg-meg- 
leczkéztették  az  Athenaeumban  (1843.  I.  481,  538, 
583).  A  Honderű  sem  maradt  adós  a  felelettel,  de 
tompa  elméskedései  és  tartalmatlan  heveskedései 
minden  visszhang  nélkül  maradtak  (Honderű  1843. 1. 
19.,  23.,  25.,  n.  1.,  2.,  9.,  11.  sz.). 

Mikor  az  Athenaeum  jelentette,  hogy  az  év  végé- 
vel megszűnik,  a  Honderű  a  részvétlenségnek  tulaj- 
donította a  lap  enyésztét.  A  részvétlenségért  pedig 
csak  magukra  vessenek  a  szerkesztők,  mert  jó  és 
hasznos  czikkeik  mellett  is  igen  rosszul  szerkesztették 
a  lapot  s  örökös  polémiáikkal  és  támadásaikkal  meg- 

unatták  a  közönséggel.  Mégis  sajnálja  megszűnését, 
mert  „az  Athenaeum  minden  kétségen  kivül  maga 
nemében  legjobb  lapunk  volt  és  annak  megszűnése 
irodalmi  visszaesés*  (Honderű  1843.  11.  19.  sz.) 
Hasonló  módon  nyilatkozott  a  Nemzeti  Újság.  „Kény- 
telenek vagyunk  megvallani,  hogy  hazai  irodalmunk- 
ban sok  jót  és  hasznosat  terjesztett."  Szerkesztője 
bunkós  kritikai  modorának  tudható  be,  hogy  a  lap 
nem  lehetett  tökéletes  és  hogy  lassanként  elidegení- 
tette magától  a  közönséget.  Reméli,  hogy  az  Athe- 
naeum még  fel  fog  támadni  s  akkor  nem  fog  hasáb- 
jain az  a  pártos  kritika  dúlni,  mely  eddig  annyira 
eléktelenítette  (Nemzeti  Újság  1843.  149.  sz.). 

Ez  a  két  búcsúztató  élesen  kirítt  a  többi  lap 
meleg  búcsúszavai  közül.  Még  a  conservativ  lapok 
is  sajnálkoztak  az  Athenaeum  megszűntén  (Világ 
1843.  II.  88.  sz.,  Hirnök  1843.  89.  sz.,  Múlt  és  Jelen 
1843.  91.  sz.).  A  Honderű  és  a  Nemzeti  Újság 
búcsúztatójának  köszönhető,  hogy  Bajza  utolsó  athe- 
naeumi  soraiban  is  kénytelen  volt  polemizálni  {Végszó 
1843.  II.  462).  Megmagyarázza,  hogy  kezdő  irodalom- 
ban, a  milyen  a  mienk,  a  kritika  miadig  polémiát 
kelt.  Nem  az  ő  szenvedélyéből,  hanem  a  dolog  ter- 
mészetéből folyik,  hogy  az  Athenaeumnak  annyi  polé- 
miája volt.  A  közönséget  polémiái  nem  riasztották  el 
lapjától;  hiszen  éppen  a  leghevesebb  harczok  idején 
emelkedett  a  legerősebben  az  előfizetők  száma.  Vissza- 
utasítja a  kritikai  pártosság  vádját  s  adatokkal  iga- 
zolja, hogy  az  Athenaeum  saját  munkatársairól  is 
ítélt  szigorúan  s  ellenségeiről  elismerően.  „Lelkiösme- 
retűnk  nem  vádol,  hogy  valaha  valaki  iránt  rossz 
szándékot  hag)'tunk  volna  szívünkben  meggyökerezni, 
hogy    akarva    tettünk    volna    valakit    ellenségünkké, 

hogy  tudva  bántunk  volna  valakivel  méltatlanul,  sŐt 
inkább  mi  tapasztalánk  e  súlyos  hét  év  alatt  sok 
méltatlanságot  ollyaktól  is,  kiktől  egy  kis  hálát  is 
várhattunk  volna  s  így  a  tehetségünkig  teljesített 
kötelesség  érzetében  valódi  lelki  csenddel  teszszük  le 
szerkesztői  tollúnkat." 

E  sorokkal  irodalmunk  egy  kora  záródott  le :  az 
Athenaeum  kora.  A  m,i  az  Athenaeuniot  megelőzte,  az 
utolsó  15  év,  előkészület  volt  az  Athenaeum  7  évéhez, 
utána  más  idők  következtek.  Bajza  irodalomszervező 
útja  ezzel  a  folyóirattal  érte  el  csúcspontját,  pályája 
legmagasabb  emelkedését,  hatalma  teljességét.  Vörös- 
marty nagy  költői  dicsősége,  Toldy  fürgesége  és  simu- 
lékonysága  sokban  segítségére  voltak  Bajzának,  de 
az  Athenaeum  éltető  eleme,  lelke,  szellemi  irányítója 
ő  volt.  Egyénisége  rá  is  nyomta  bélyegét  a  folyóiratra, 
vele  emelkedett,  általa  tett  szert  azon  páratlan  kritikai 
tekintélyre,  melyhez  irodalmunkban  még  a  Gyulaié  is 
alig  fogható.  A  mint  korához  viszonyított  értékét  és 
hatását  tekintve  egy  folyóiratunk  sem  fogható  az 
Athenaeumhoz.  Egyetlen  magyar  folyóirat  sem  egye- 
sitette magában  annyira  korának  szellemi  tényezőit, 
egyetlen  magyar  folyóirat  sem  képviselte  egységeseb- 
ben korának  törekvéseit,  úgy  hogy  túlzás  nélkül  lehet 
az  Athenaeumot  a  legjelesebb  magyar  folyóiratnak 
mondani.  A  legtekintélyesebbnek  is.  Korának  legjobbjai 
belőle  merítették  irodalmi  nézeteiket,  utána  igazodtak 
az  irodalmi  élet  megítélésében.  E  hét  óv  alatt  valóban 
Bajza  volt  az  irodalom  legfőbb  fóruma,  kinek  ítéletét 
egy  Petőfi  repesve  várta,  s  csak  attól  fogva  tartotta 
magát  költőnek,  mikor  az  Atheneum  első  versét  hozta. 

És  az  Athenaeum  után  más  idők  következtek,  de 
nem  olyanok,  melyek  létrejöttében  az  Athenaeumnak 

ne  lett  volna  része.  Az  Athenaeum  tömérdek  ellensége 
hiába  ostromolta  a  trias  várát  hét  éven  át,  semmi 
eredményt  nem  tudott  felmutatni.  Nem  az  ő  idejük 
következett  el  az  Athenaeum  megszűnése  után,  hanem 
azoké  az  ifjú  tehetségeké,  a  kik  az  Athenaeum  véd- 
nöksége alatt  bontogatták  szárnyaikat.  Más  költői  esz- 
mék és  irányok  hirdetői  voltak  ők  mint  a  trias,  de 
nem  szakítottak  egyszerre  az  Athenaeum  gondolatkö- 
rével, sőt  onnan  vették  nem  egy  alapelvüket.  És  egé- 
szen magukévá  tették  Bajza  irodalmi  reformját,  elfo- 
gadták az  irodalmi  életnek  és  erkölcsöknek  azt  a 
berendezését,  melyet  a  legtökéletesebb  fokon  az  Athe- 
naeum valósított  meg.  Bajza  jó  kezekben  látta  az 
új  irodalom  vezetését,  megérezte,  hogy  ö  már  elvégezte 
dolgát,  hogy  itt  az  ideje  átengedni  a  teret  mások  szá- 
mára. Zúgolódás  és  méltatlankodás  nélkül  félreállott 
az  útból,  oly  lelki  nagyságról  adván  tanúságot,  mint 
alig  más  irodalmunkban.  Az  agg  Kazinczy  összemérte 
kardját  Bajzával,  Bajza  nem  kelt  harczra  Petőfivel. 

Új  korszak  következett,  melyben  az  encyclopaedikus 
Athenaeumot  a  szakfolyóiratok,  a  szépirodalmi  és  poli- 
tikai lapok  egész  serege  váltotta  fel.  E  speciális  újsá- 
gok természetesen  behatóbban  művelhették  saját  sza- 
kukat, előbbre  vihették  azokat  mint  az  Athenaeum. 
Mégis  hamarosan  lehetett  érezni  az  Athenaeum  hiányát : 
nem  volt  irodalmunknak  rendszeres  kritikai  folyóirata, 
megbízható  kritikusa  többé.  Ismét  kezdett  felburján- 
zani  a  gaz,  mely  elnyomással  fenyegette  irodalmunk- 
nak eddig  nem  is  képzelt  pompájú  virágait  is.  Erdélyi 
sikertelen  kísérlete  után  az  ötvenes  években  végre 
fellépett  az  irodalom  új  Bajzája,  Bajza  legméltóbb 
utóda,  Gyulai  Pál,  hogy  felvegye  az  irodalmi  kritika 
fonalát  ott,  a  hol  az  Athenaeum  elejtette. 

A  történetíró  és  a  publicista. 

I.  A  kezdő  történetíró.  —  II.  Bajza  az  Akadémiában.  —  III. 
Történetírói  működése.  —  IV.  A  publicista. 

I. 

1843-ban  bevégezte  Bajza  kritikai  pályáját.  El- 
mondta, a  mi  mondanivalója  volt,  teljesítette,  a  mi 
reá  volt  bízva.  Új  pályát,  új  tevékenységi  kört  kere- 
sett. Áttért  a  történetírásra,  a  mihez  mindig  voltak 
hajlamai,  a  mire  akadémiai  tagsága  is  kötelezte  s  a 
miben  már  eddig  is  tett  néhány  figyelmet  keltett  kísér- 
letet. 

A  történelem  szeretetét  még  az  atyai  házból  hozta 
magával.  Apja  adta  kezébe  Liviust  s  az  ifjú  Bajza 
annyira  elmélyedt  az  antik  világ  tanulmányozásában  és 
annyira  belehatolt  a  római  történelem  ismeretébe,  hogy 
Toldyt  megismerkedésükkor  nagy  készültsége  meg- 
lepte; Cicero  meg  Livius  világát  Toldy  előtt  nem  az 
iskola,  hanem  Bajza  tárta  fel.  A  könnyű  franczia  írók- 
hoz szokott  Toldy  azonban  nem  tudott  lépést  tartani 
Bajza  római  tanulmányaival.^  Liviust  Sallustius,  majd 

1  Toldy  Ferencz :  Emlékbeszéd  Bajza  József  felett.  5.  1. 

„Róma  legnagyobb  elméje"  (VI.  423),  Tacitus  követte. 
Bajza  fiatalkori  iratai  tele  vannak  a  classicnsokból 
vett  idézetekkel,  a  mi  a  bennük  való  nagy  jártassá- 
gát mutatja. 

A  római  történetírók  ismeretével  felfegyverkezve 
kezdte  a  magyar  történetírókat  olvasgatni.  Nem  csoda, 
hogj'  nem  volt  velük  megelégedve.  „Egy  néhány  napo- 
kat —  írja  1823-ban  —  olvasással  töltöttem.  Czövek- 
nek  Napóleonját  az  elbai  kiszökéstől  a  Szt.-helenai 
fogságig,  mellyet  francziából  fordított,  II.  József  csá- 
szár biographiáját  és  Somlyai  Bátori  István  erdélvi 
fejedelem  s  utóbb  lengyel  királyét  által  olvasám.  Most, 
hogy  históriai  tudományt  gyűjtsek  magamnak,  a  sok 
históriai  tudományú,  de  silány  criticáju  Budainak 
Lexiconát  forgatom.  A  botránkozásig  uralkodik  íróink- 
nak nagyobb  felekezetében  a  theoriátlanság.  Az  olly 
biographia,  millyent  Czövek  ada  Józsefről,  boszanko- 
dásra  és  nevetésre  fakasztja  az  olvasót.  A  ki  által 
olvasá  ezen  munkát,  annyira  ismeri  e  nagy  monarchát, 
vagy  legalább  kevéssé  jobban,  mint  annak  előtte.  Egy 
anekdotok  bő  gyűjteménye,  mellyeknek  nagyobb  része 
semmi  oldalról  sem  tartozhatik  életíráshoz,  a  más  rész 
pedig  csak  láttatik  charactert  festeni,  de  valóban  nem 
fest.  Hasonló  ehhez  Bátorija.  Úgy  látszik,  Czövek 
ezen  kánon  szerént  dolgozott :  hogy  ön  maga  ne  fesse 
hőseit,  hanem  azoknak  tetteik  fessék  őket.  A  szándék 
jó,  mert  az  olvasó  a  tettekből  a  tevőt  önmaga  is  látván 
Ítélhet  s  az  igazságról  inkább  meggyőződhetik ;  de  ha 
ezen  tettek  úgy  vannak  megválasztva,  hogj'  a  felvett 
képet  csak  némelly  oldalról  mutatják,  akkor  az  olvasó 
nem  csak  nem  fogja  ismerni  a  biographia  hősét,  sőt 
gyakran  rossz  képzeletekre  tévedhet,  pedig  a  bio- 
graphiának  nem  annyira  a  megholtért,  mint  az  élők- 

ért  kell  íratni.  S  ime  a  göröngy,  ime  az  akadék,  a 
hol  Czövek  megbotla"  (VL  23).' 

Ilyen  elkedvetlenítő  jelenségek  daczára  is  folytatta 
magyar  történeti  tanulmányait.  Elolvasott  minden  tör- 
téneti munkát,  a  mihez  csak  hozzá  férhetett.  1824-ben 
a  nemzeti  ellenállástól  lelkesítve  az  akkor  tiltott  His- 
tória revolutionumba  mélyed  (VI.  105.  137).  1825-ben 
már  egy  kis  életrajzot  ír  Pálffy  Miklósról  „a  16-dik 
század  talán  legnagyobb  hőséről"  egyedül  egy  kis 
figyelmeztetésül  tudósainknak  a  biographiai  fachra ; 
ha  tetszésemet  el  nem  veszti  a  munka,  majd  a  Tud. 
Gyűjteménynek  küldöm  későbben*  (VI.  147.  162). 
Bajza  e  történeti  zsengéje  nem  jelent  meg  s  el  is 
veszett.  1826-ban  a  RajzolatokaX  olvassa.  „Mennyi 
olvasás,  mennyi  fejtörés,  millyen  combinátiók,  millyen 
nagy  következtetések  a  mindennapi  s  magokban  cse- 
kély dolgokból  1  ?  Csak  argumentumokat  hozzá  s  Horvát 
az  újabb  Galilei,  a  ki  azt  mutatja  meg,  hogy  nem  a 
nap  a  föld  körül,  hanem  az  forog,  amaz  körül.  Egy 
nagy  hypothesis,  melly  képes  revolutiót  támaszthatni 
a  históriai  viláoban,  s  ha  ez  nem  történik  is,  a  mívet 
az  ujabb  szidalmazói  Galileinek  köveikkel  fogják  suj- 
togatni.  Ha  az  itten  mondottak  soha  be  nem  fognának 
is  bizonyíttathatni,  a  munka  örökké  nevezetes  leszen, 
mert  egy  egészen  új  pályát  tört  az  ez  utáni  historio- 
graphusoknak.  Kinek  juta  eddig  eszébe,  hogy  philo- 
logiai  szemmel  a  históriában  is  lehet  és  szerencsésen 
lehet  nézni"  (VI.  164). 

Megtanulván  németül,  a  német  történetírókat  is 
kezdte    olvasgatni.    Elsősorban   Schillert,  kiből    több 

^  Czövek  Istváa  itt  emlittítt  munkái  1816  és  1817-ben  jelentek 
meg  8  tudományos  értékkel  a  maguk  korában  sem  bírtak. 

apróságot  le  is  fordított  (VI.  278.,  312.  314.),  melyek 
közül  egy  meg  is  jelent.  {Népek  vándorlása,  Kereszt- 
hadak  és  középkor.  F.  M.  Minerva,  1829.  11.  569).  Ez 
Bajza  első  nyomtatott  történeti  dolgozata.  Nemsokára 
követte  ezt  gr.  Majláth  János  Zrinyi  Ilona  életrajzá- 
nak fordítása  az  1880-as  Aurorában  (Krit.  L.  11.  77). 
1830-ban  fordítások  helyett  már  compilatiókat  ad 
{Néhány  vonás  Lord  Chatam  charaderéből  Tud.  Gyűjt. 
1830.  I.  3.)  Eistoriai  nevezetességek  I — FV.  F.  M. 
Minerva  1830.  Ül.  214).  E  compilatiók  túlnyomólag 
az  angol  parlamentarismus  történetéből  veszik  tárgyu- 
kat, a  mi  jellemző  Bajza  későbbi  pályájára  is.  Ebben 
az  évben  foglalkozott  Toldy  biztatására  eg>'  magyar 
történelem  írásának  tervével  is  (VI.  314),  ez  azonban 
a  közbejött  nagy  polémiák  miatt  elmaradt. 

A  Kritikai  Lapok  és  az  Aurora  szerkesztésének 
éveiben  Bajza  állandóan  foglalkozik  történelemmel. 
Világtörténeti  tájékozottságát,  úgy  látszik,  ekkor  sze- 
rezte meg.  Bizonyos  szakirodalmi  jártasságra  is  szert 
tett,  történetírói  elvei  is  leszúrődtek,  de  munkásságá- 
nak csak  jelentéktelenebbik  felét  szánta  a  történet- 
írásra. 1832-ben  a  Társalkodóban  adott  néhány  apró 
történeti  compilatiót  1834  és  1835-ben  meg  a  Tudo- 
mánytár számára  fordított  le  három  történetpolitikai 
tanulmányt :  Klaproth  Gyula  híres  orientalistának  egy 
Japánról  szóló  dolgozatát  {A  japán  birodalom,  Tudo- 
mánytár 1834.  in.  146)  s  a  Bibliothek  der  neuesten 
Weltkundéből  két  névtelen  czikket  {írancziaország 
1833-ban.  Tudománytár  1834.  IV.  119.,  Peru  legújabb 
zendülése.  U.  o.  1835.  VI.  76).  A  Francziaország 
1833-ki  állapotait  tárgyaló  czikkét  egy  tory  írta,  a  ki 
meglehetősen  sötét  képet  rajzol  a  franczia  viszonyok- 
ról.   Bajza   egy  jegyzetben   kijelenti,   hogy   nem   ért 

Dr.  Bajza:  Bajza  József.  25 

mindenben,  egyet  a  szerzővel.  1836-ban  egy  kétkötetes 
fordítása  jelent  meg,  illetőleg  a  fordítást  nem  is  egyedül 
végezte,  csak  a  végső  simítás  az  övé.  A  munka  ere- 
detije a  Lardner-féle  134  kötetes  Cabinet  Cyclopae- 
dieben  jelent  meg  névtelenül.  Innen  fordította  le 
1835-ben  Herrmann  Ágoston  drezdai  tanár  németre  s 
e  fordítás  után  készült  1836-ban  a  munkának  egyszerre 
két  magyar  fordítása  is :  a  Bajza-féle  és  a  Sasku  Károlyé. 
Ez  is  mutatja  az  Egyesült-Államok  történetét  adó 
munka  jeles  voltát.  Egyike  a  kor  popularis  történet- 
írása legjobb  termékeinek.  Helyesen  emeli  ki  Bajza 
előszava  azt  a  nagy  tárgyilagosságot,  melylyel  a  két 
angol  nép  küzdelmét  megítéli.  Mind  a  két  magyar 
fordítás  pontos  és  ma  is  olvasható.  A  Bajzáé  szaba- 
tosabb, a  Saskué  magyarosabb.^ 

Néhány  eredeti  történeti  dolgozata  is  van  már  e 
korból.  A  Thewrewk  Balogh  Jánosáról  írt  kis  bírá- 
latán kívül  az  1832-es  Aurora  hozta  Koháry  István, 
2JL  1835-ös  Coriolán  és  a  háborgó  Róma  ez.  tanulmá- 
nyait. Ez  első  a  gyöngébbik.  Minden  kutatás  nélkül 
a  nagyközönség  számára  készült  regényes  színezetű 
s  erősen  idealizált  életrajz.  Hogy  minél  rokonszenve- 
sebbé tegye  hősét,  a  kurucz  mozgalmakról  feltűnő 
hidegen  ítél.  Feltűnő  az  is,  hogy  Koháry  költői  mi- 
voltáról alig  vesz  tudomást.  Coriolánja  eredetileg  az 
1834-es  Aurora  számára  készült,  de  a  censura  nem 
engedte  át.  Meglévén  a  hozzá  való  aczélmetszet  Bajza 

'  Az  Éjszakamerikai  Egyesült  országok  Történetei.  Drezdai 
tanító  Herrmann  Ágoston  L.  fordítása  szerint  magyarázta 
Velenczei  Gábor  I— II.  k.  2  +  348  +  4.  és  4+  358.  1.  8".  —  A 
Sasku  fordítása  háromkötetes,  de  csak  azért,  mert  a  kötetek 
terjedelme  kisebb  {Az  Éj  szak-Amerikai  Szövetséges  Statusok 
történetei  I — III.  k.). 

adott  egy  három  lapnyi  képmagyarázatot  a  következő 
megjegyzéssel:  „A  történetet  kellett  vala  e  helyt  adnunk 
okok  és  következmények  pragmatikai  fejtegetésével, 
ha...*  Az  1835-ös  Aurora  aztán  szelidített  formában 
hozhatta  Coriolánját.  Itt  már  folytatott  forrástanulmá- 
nyokat, ha  a  forrás  kritikáig  még  nem  jutott  is  el. 
Stilistikailag  ez  az  Aurora  legszebb  történeti  rajza, 
azonban  nem  ment  bizonyos  édeskés  áradozástól. 
A  kép,  melyet  Coriolánról  és  a  korabeli  Rómáról  nye- 
rünk elég  bizonytalan,  sem  történetileg,  sem  lélek- 
tanilag nem  plastikus.  Felfogásában  is  jelentékeny 
ingadozás  észlelhető :  egyéni  sympathiája  Coriolánhoz 
vonzza  Bajzát,  politikai  meggyőződése  az  ellentáborhoz. 
Kortársainak  azonban  így  is  nagyon  tetszett  a  tanul- 
mány (in.  390),  mely  Bajza  történetírói  képességeit 
már  majdnem  teljes  fejlettségükben  mutatja.  Törté- 
netírói stylusban  Schillert  követi,  de  nagyon  megérzik 
nála  Schiller  philosophiai  képzettségének  hiánya. 

Bajza  ez  időbeli  történetírói  működésének  jelentő- 
séget nem  fordításai  s  nem  e  tanulmányai  adnak, 
hanem  Horvát  István  történeti  irányának  megtámadása 
s  még  inkább  azok  a  történeti  reflexiói,  melyeket  a 
vele  folytatott  polémia  vitairataiban  szétszórva  talá- 
lunk. Ezek  azt  mutálják,  hogy  a  történetírás  felada- 
taival és  kötelességeivel  senki  nem  volt  jobban  tisz- 
tában ez  időben  nálunk,  mint  Bajza.  ,Én  nem  elég- 
szem meg  —  írja  —  annak  tudásával,  mi  történt, 
hanem  azt  kívánom  kifejtetni  philosophiai  szellem- 
mel —  mert  a  história  philosophia  nélkül  csak  sovány 
emlékeztető  chronica,  —  miért  történt  ez  vagy  amaz 
igy  s  nem  máskép  s  miért  kellett  szükségképen  igy  tör- 
ténnie s  én  megvallom,  bár  mint  szánakozzék  rajtam 
ós   együgyűségemen  Horvát  István,  ha  históriai  dol- 

26* 

gokat   írni  fogok  —  a  mit  tenni   eltökélt  szándékom 
— ,  nem  annyira  arról  leszen  kedvem  beszélni,  millyen 
himzetű  vala  szt.  István  király  palástja,  hanem  inkább 
arról,  millyen  vala  azon  ember  szelleme,  kit  e  palást 
ékesíte ;  nem  annyira  arról,  egyenesen  állott-e  a  kereszt 
valaha  a  magyar  koronán,  vagy  görbén,  hanem  arról, 
mi  hasznot   és   kárt   hoztak   a   közjóra    azon    fejek, 
mellyeken  e  korona  fénylett ;  mellyekből  látható,  hogy 
az  én  Ízlésem  és  gondolkodásom  a  históriai  dolgokban 
Horvátéitól   különbözik   s   hogy  nálam   nem  mindjárt 
becses  valami,  mihelyt  régi  és  ritka  s  hogy  én   nem 
tartom  olly  fontosnak  mint  Horvát  István  azt,  ha  Kain 
magyar   név-e,   vagy   zsidó,   nem  tekintem  a  magyar 
história    főproblemája    gyanánt    annak    megfejtését 
őseink  honnan  eredtek,  mert  ez,  ha  világosságra  hozza 
is  vala   Horvát  —  a  mit  kétlek  —  szép    dolog  lesz 
ugyan   magában,  de   nem   sok   hasznú  s  bár  mi  sok 
értekezéseket  ír  is  össze  Horvát  felölel  figyelem  ger- 
jesztésül  azok   a  polgári   életre,    semmi  tanulságosat 
nem   foglalhatnak   magokban,   a   história  pedig  csak 
úgy  felelhet   meg   czéljának   valóan,  ha,  mint  Cicero 
mondta,  magistra  vitae  leszen  s  erre  kell  törekednie, 
nem   pedig   arra,   hogy   emlékezetünket   szükségtelen 
vagy  talán  épen  haszontalan  ismeretekkel  töltse  meg. 
Elmúlt   azon   kor,   midőn   a  világ   elégnek   hitte  azt, 
ha  az  ember  ismeretekkel  bír,  széles   sok  ismerettel, 
ma  már  tudjuk,  hogy  ezen  ismeretek  magokban  keveset 
érnek,   hogy   czéljoknak   csak  úgy  felelnek  meg,  ha 
őket  az  életben  haszonra  lehet  fordítani.  Az  okosság 
becsesebb  a  tudásnál  s  csak  azon   élet  emelkedhetik 
ki  az  emberi   gyarlóságok  közül,   mellyet  az  okosság 
vezet.  Ha  csupán  azon  ügyekszünk,   hogy  az  embert 
tanulttá  tegyük,  haszontalan  pedantokat,  csömörletes 

tudákosokat  fogunk  nevelni  saját  kínunkra"  (Krit.  L. 
V.  110). 

„Mi,  úgy  látszik  — ,  írja  másutt  —  a  históriában 
a  történetvizsgálatot  tettük  czéllá,   holott  annak  csak 
eszköznek  kell  lennie.  Historicusaink  még  ott  is  meg- 
elégszenek tettek  száraz  vizsgálatával,  hol  már  tovább 
is  mehetnénk.  Okleveleket  közlünk  gyakran  a  Tudo- 
raányos Gyűjteményben  csak  azért,  hogy  oklevelek  s 
régiek,  ha  a  históriára  semmi  világot  nem  vethetnek 
is,  a  mi  csak   Codex    diplomaticusba  való  volna,  hol 
czél  az   is   lehet,   hogy  régi   írást  tanuljunk  olvasni. 
—  Ha   a   lefolyt   századok   korainak   tükrét  akarjuk 
adni,  nem  úgy  fogunk  históriát  írni,  mint  Pray  vagy 
Katona,    hanem    azon    szellemben,    mint    Tacitus    és 
Heeren,   Bignon  és  Lingard.   Nem    azt  akarom  mon- 
dani, hogy  amazok  hibásan  cselekvének,  sőt  hiszem, 
hogy  a  jeget   nekik   kellett   megtörniök    s   kell  még 
ezután   is   sok   részben,   hanem    azt,   hogy   ők   csak 
anyagjait   gyűjtögették   a  való   históriának,  de   attól, 
hogy  históriát  írtak  volna,  távol  valának.  Eddigi  magyar 
historicusaink   közül  Engel    mutatta  legtöbb  pragma- 
ticus  lelket.  Szép  volna  tudni  bizonyossággal,  honnan 
eredtek  eleink  s  kikkel  voltak  rokonságban,  de  meg- 
vallom,  ennek   fejtegetésénél  hasonlíthatlanul   becse- 
sebb  volna   Ferdinánd   és   Zápolya  századokra  ható, 
történetekkel,   változással    gazdag    időszakát    s   azon 
kor  embereit  philosophiai  lélekkel  megírni,  vagy  ezen 
kérdésre  felelni :    Millyen   befolyások  volt  honi  váro- 
sinknak nemzetünk  kifejlődésére  és  csinosbulására?" 
(Krit.  L.  IV.  40.)' 

'  Ezt  a  pályatételt  Bajza  ajánlatára  1832-ben  tűzte  ki  az 
Akadémia.  Nyertese  Hetényi  János  lett.  V.  ö.  Ir.-tört.  Közi. 
1912.  357.  1. 

„Az  életirások  —  mondja  máskor  —  valódialap- 
kövei a  historiographiának.  Mindaz,  mivel  a  historio- 
graphus  foglalatoskodik,  emberi  tettekből  áll,  az 
emberi  tetteknek  pedig  kútfeje  a  lélekben,  a  cha- 
racterben  van  s  a  character  az,  mit  a  biographusnak 
híven  élőnkbe  állítani  kötelessége.  A  tetteknek  okait 
jól  fejtegetni,  azaz  valódi  pragmaticai  históriát  írhatni, 
csak  az  fog,  ki  históriája  személyeinek  charactereit 
egész  mélységűkben  felfogta  s  általában  az,  ki  ember- 
ismerettel bír.  Plutarch  biographiái  chracteristicus 
oldaloknál  fogva  legbecsesbek.  ö  a  hősek  tetteinek 
leírását  eszközül  használja  a  character  festésére  s 
bizonyítványául  annak,  mit  ez  vagy  amaz  nagy  ember 
szelleméről,  gondolkodása  módjáról  állíta.  Óhajtanám, 
hogy  íróink  minél  több  biographiával  ajándékoznának 
meg  bennünket ;  azoknak  megszámíthatlan  becsök 
volna  historiographiánkra  nézve,  de  óhajtanám  egy- 
szersmind, hogy  e  biographiák  ne  csak  tettek  és 
történetek  száraz  beszélyei  legyenek,  hanem  igyekeznék 
az  életíró  hősének  lelkét  híven  ábrázolni,  Hasznos 
fogna  lenni  az  is,  ha  egy  személynek  képét  többen 
próbálnák  élőnkbe  állítani  különböző  szempontokból 
tekintve.  Kazinczy  Martinuzzit  másként  festé,  mint 
egyebek,  s  e  festésnek  igen  nagy  becse  lehetne,  ha 
teljesen  kifejtve  s  bizonyítványokra  alapítva  volna. 
Literaturánkban  egyedül  Kazinczy  az,  kitől  valódi 
biographusi  lélekkel  dolgozott  czikkelyeket  bírunk: 
de  a  megbecsülhetetlen  embernek  itt  is,  mint  sok  helyt, 
hibája,  hogy  a  szépségért  s  hatásért  igazságokat  is 
áldoz  fel  s  maga  az,  hogy  kútf orrásokra  nem  szeret 
hivatkozni,  mutatja,  melly  kedve  van  hőseit  idealizálni ; 
a  mi  historicusnál  megbocsáthatlan  hiba.  Neki  az 
igazság   legyen   első   és   legfőbb   tiszte  s  azt  semmi 

más   czéloknak    alárendelnie    nem    szabad"    (K.    L. 

IV.  34). 

Ezekben  a  fejtegetésekben  le  vannak  fektetve 
Bajza  későbbi  történetírói  pályájának  alapelvei. 
E  gondolatok  nem  újak,  még  irodalmunkra  nézve  sem 
egészen  azok,  de  ily  meggyőző  és  világos  formában 
Bajza  előtt  nálunk  nem  hirdette  senki  őket.  A  liberális 
és  nemzeti  tendentiákat  szolgáló  történetírásnak  sokáig 
ezek  maradtak  vezérgondolatai  s  hatásuk  csak  a  tudo- 
mányos történetírás  hajnalhasadásával  halványult  el. 

n. 

Mindez  azonban  csak  előkészület  s  nem  komoly 
történetírói  működés  —  és  Bajza  már  évek  óta  rendes 
tagja  az  akadémia  történeti  osztályának.  Egy 
évtizeden  át  folyton  szemére  hányták  ellenségei,  hogy 
érdemetlenül  jutott  a  kitüntetéshez  s  az  akadémia 
akkori  viszonyainak  ismerete  nélkül  igazat  is  kellene 
nekik  adnunk.  Valóban,  mikor  1832-ben  Bajza  a  tör- 
ténelmi osztály  rendes  tagja  lett,  nem  volt  még 
egyetlen  a  kor  szempontjából  is  jelentékenyebb  tör- 
ténelmi dolgozata. 

Másként  fogunk  ítélni,  ha  tekintetbe  veszszük  az 
akadémia  állapotát  megalakulása  idejében.  Hat  osz- 
tályban 27  rendes  tagja  lett  volna,  de  tudományos 
világunk  még  oly  fejletlen  volt,  hogy  négy  helyet  üresen 
kellett  hagyniok  megfelelő  tudósok  hiányában  s  egj'es 
osztályokat  meg  poétákkal  megrakniok,  hogy  a  szám 
beteljen.  így  a  nyelvtudományi  osztályban  majdnem 
csupa  poétát  találunk,  nyelvészt  egyet  sem  :  Kisfaludy 
Károly,  Vörösmarty,  Toldy,  Kisfaludy  Sándor,  Kölcsey, 
Horváth  Endre,  Guzmics ;  a  philosophiaiban  Imre  János 

ÓS  Szilasy  János  mellett  ott  van  Döbrentei  és  Ber- 
zsenyi, a  történetiben  Horváth  István  és  Petrovich 
Frigyes  mellett  Kazinczy  és  Kis  János.  Igaz,  hogy 
ennek  részben  az  is  volt  az  oka,  hogy  több  kiváló, 
idősebb  tudós  tiszteleti  tagja  lett  az  akadémiának 
(Bene  Ferencz,  Budai  Ezsajás,  Jankovich,  Kresz- 
nerics,  Mednyánszky,  Schedius  stb.)^ 

1830  nov.  17-én  választattak  meg  az  akadémia 
első  tagjai,  a  kik  közé  Bajza  nem  jutott  be.  Az  első 
nagygyűlésen,  1831  febr.  17-én,  az  első  levelező 
tagok  —  összesen  21  —  közt  azonban  már  ott  sze- 
repel. Hajszálon  múlt,  hogy  már  ekkor  nem  lett  rendes 
tag  a  philosophiai  osztályban.  A  Döbrentei  titkárrá 
választása  által  megüresedett  helyre  ő  és  Szalay  Imre 
kétszeri  szavazáson  is  egyformán  13 — 13  szavazatot 
kaptak.  Mivel  az  alapszabályok  nem  intézkedtek  ily 
esetről,  a  helyet  egyelőre  betöltetlenül  kellett  hagyni 
(VI.  408).  A  következő  nagygyűlésen,  1832  márcz.  lO-én, 
azután  Szalay  rendes  tag  lett  a  philosophiai  osztályban, 
Bajza  meg  a  történeti  osztályban,  a  hol  Horvát  István 
lemondásával  üresedett  meg  egy  hely  s  a  hol  mégis 
inkább  helyén  volt,  mint  lett  volna  a  philosophiai 
osztályban. 

Szóval  a  szakszerűséget  nem  vette  még  szigorúan 
az  Akadémia.  Az  akkori  fogalmak  szerint  már  rászolgált 
arra;  hogy  rendes  tag  legyen,  beválasztották  hát  oda, 
a  hol  éppen  hely  volt.  És  bizonyos  az,  hogy  Bajza 
utólag  iparkodott  magát  méltóvá  tenni  a  kitüntetésre. 
Egyike  volt  azoknak  a  tagoknak,  a  kik  legtöbbet 
fáradoztak  akadémiai  ügyekben  s  később  elég  jelen- 
tékeny történetírói   működést  is   fejtett   ki,  minden- 

^  V.  ö.  Szász  Károly  :  Gr.  Széchenyi  István  és  az  akadémia 
megalapítása  1880.  156--160. 1. 

esetre  jelentékenyebbet,  mint  akár  Kazinczy,  akár 
Kis  János.  Annyit  szemére  hányt  500  pftnyi  akadémiai 
fizetését,  melyet  különben  csak  1835  közepétől  kapott 
meg  (Figy.  1839.  836.  1,  Évk.  lü.  149.  1.),  sokoldalú 
akadémiai   munkásságával    bőségesen   megszolgálta.^ 

Az  akadémia  irodalmi  központi  szerepénél  fogva 
igen  sok  teendőt  rótt  ez  időben  tagjaira.  A  különféle 
pályázatok,  jutaimi  bizottságok  virágkorukat  élték, 
a  mellett  hogy  boldog  boldogtalan  az  Akadémiát  kereste 
fel  dolgozataival.  Különösen  a  Tudománytárt  zak- 
latták. E  beküldött  munkákat  két-két  akadémikusnak 
adták  ki  bírálatra.  Bajzától  38  ilyen  bírálatunk  van. 
Túlnyomó  részben  e  bírálatok  ismeretlen  írók  gyarló 
kísérleteiről  szólnak  s  szinte  állandó  refrénjük :  a 
munka  rossz,  nem  adható  ki.  Az  Akadémia  egy-két 
eset  kivételével  elfogadta  Bajza  ítéletét.  Bajza  véle- 
ményét nem  befolyásolja  az  sem,  ha  akadémikus- 
társáról  van  is  szó.  így  Kállay  Ferencz  és  Kis  János 
egy-egy  művét  az  ő  javaslatára  utasította  vissza  az 
Akadémia.^ 

Intensiv  részt  vett  a  történeti  osztály  belső  ügyeiben. 
A  Petrovich  Frigyes  által  kijelölt  magyar  vonatko- 
zású külföldi  kútfők  másolását  az  ő  véleménye  alapján 
rendelte  el  az  Akadémia,  ő  indítványozta  1840-ben 
a  kútfők  kiadását  s  tagja  lett  az  ez  ügyben  kiküldött 
bizottságnak,  egyik  főintézője  volt  a  Marczibányi- 
alapítvány  átvételének  és  rendezésének,  1845-ben  meg 
a  történeti  osztály  jegyzője   lett,    1832—1846  között 

^  Bajza  akadémiai  szereplésére  vonatkozó  aktákat  Viszota 
Gyula  adta  ki  az  Irodalomtörténeti  Közlemények  1912-iki 
folyamában, 

»  L.  Irod.-tört.  Közi.  1912.  236.,  345.  1.,  az  összes  ide- 
vágó czikkek  u.  o.  230—250.,  340—355.  l 

állandóan  tagja  volt  a  történeti  pályakérdések  kitű- 
zésére kiküldött  bizottságnak,  1837 — 1840-ben  és 
1843-ban  a  pályázatok  bírálatában  is  résztvett  és 
kétszer  előadója  is  volt  e  bíráló-bizottmánynak.  Az  ő 
véleménye  alapján  lett  kétszer  is  pályanyertes  Hetényi 
János,  először  városaink  közművelődési  hatásáról, 
másodszor  a  vármegyei  szerkezetről  írott  műveivel.* 
A  történeti  pályázatokon  kívül  a  drámaiaknál  is 
működött.  Ö  volt  az  előadója  annak  a  bírálóbizott- 
ságnak, mely  Fáy  András  munkáját  nyilvánította 
pálya  nyertesnek  18  társa  közül  arról  a  kérdésről, 
miként  lehetne  a  fővárosban  állandóvá  tenni  a  magyar 
játékszint.  A  különféle  drámai  pályázatoknak  1833-ban 
és  1835 — 44-ben  volt  bírálója  és  hétszer  előadója.  Az  ő 
ajánlatára  nyertek  pályadijat  Tóth  Lőrincz  Hunyadi 
Lászlóidig  Nagy  Ignácz  Tisztujítása,  Szigligeti  Vándor- 
színészei^ dicséretet  Beöthy  Zsigmond  Csá&ja,  Gaal 
A  király  Ludason  ez.  vígjátéka,  Gyurmán  IV.  Lászlóidig 
Kuthy  Első  Károlya,^  Szigligeti  Kinizsi  Falja.  stb. 
Ezenfelül  1835  óta  tagja  volt  a  játékszini  küldött- 
ségnek, melynek  feladata  volt  a  magyar  színpadot 
megfelelő  eredeti  és  fordított  darabokkal  ellátni  s 
ezért    megbírálta     a     hozzá    benyújtott    eredetieket, 

1  L.  Irod.-tört.  Közi.  1912.  359.,  360.,  357.,  358.,  483.,  434., 
449.,  450.  1.,  továbbá  Évk.  VIH.  16,  45,  KoUányi  Ferencz  : 
Az  Akadémia  és  a  Nemzeti  Múzeum  1910.  42.,  68.,  87.  1. 

*  Ezzel  kapcsolatban  írja  Bajza :  „Ki  Zách  Klárának  a 
históriából  ismeretes  története  felett  gondolkodott,  lehetetlen 
volt  észre  nem  vennie,  hogy  ez  azon  tárgyak  közé  soro- 
zandó, mellyeket  drámaivá  alakítani  felette  nehéz,  talán  a  leg- 
nehezebb feladatok  közé  tartozik.  A  költő  vagy  kénytelen  a 
históriai  igazságot  —  a  szabadon  túl  —  meghamisítani,  vagy 
művét  poetai  igazságtétel  nélkül  hagyni,  a  mi  iszonyitó  és  nem 
lehet  művészet  tárgya"  (Irod.-tört.  Közi.  1912,  462.  1.). 

kijavította  a  fordításokat  s  a  darabokat  kéziratban 
a  szinház  rendelkezésére  bocsátotta.  Bajza  e  küldött- 
ségnek is  egyik  legserényebb  tagja  volt.* 

Az  akadémiai  nagy  jutalmak  kiadása  és  elő- 
készítése ügyében  is  sokat  dolgozott  Bajza.  Ekkoriban 
még  tekintet  nélkül  a  szakmára  kapta  egy-egy  év 
legjobbnak  ítélt  munkája  a  nagy  díjat.  Ezért  a  hat 
osztály  először  külön-külön  jelentést  tett  az  Akadé- 
miának a  saját  körzetébe  tartozó  munkákról,  azután 
az  osztályok  ajánlatai  alapján  ítélte  oda  a  nagy- 
jutalmi  bizottság  előterjesztésére  az  Akadémia  a 
dijat.  Bajza  nyolcz  esetben  tett  jelentést  osztálya 
nevében  a  történeti  művekről.  Az  ő  ajánlatára  kapta 
a  nagy  jutalmat  Bölöni  Farkas  Sándor  amerikai  útja, 
Fényes  Elek  statisztikája,  Horváth  Mihály  ipar  és 
kereskedés  története  s  nyert  dicséretet  Szemere  Ber- 
talan külföldi  útja,  Luczenbacher  János  szerb  pénzek 
történetéről  írt  müve.^  A  nagyjutaimi  bizottságnak 
1832—35,  1837—39  és  1842— 44-ben  volt  tagja  s 
négyszer  előadója.  Indítványait  mind  a  négyszer  elfo- 
gadták, így  nyerte  a  nagy  jutalmat  Kresznerics  szótára 
és  Bölöni  Farkas  Sándor  amerikai  útja  s  osztották  meg 
a  nagy  jutalmat  egyszer  Vörösmarty  és  Kisfaludy  Sán- 
dor, másszkor  Vörösmarty  és  Balázsházy  János  között.' 
1845-ben  megszüntették  ezt  a  jutalmazási  rendszert 
s  áttértek  a  cyclikusra,  de  ebben  Bajza  már  nem 
vett  részt,  mert  a  szabadságharczig  a  történeti  művekre 
nem  került  sor. 

1  V.  ö.  Irod.-tört.  Közi.  1912.  447.,  458.,  459.,  460.,  461., 
462.,  464.,  465.  1.,  továbbá  Évk.  UI.  87.,  IV.  77.,  VI.  22.  1. 

«  V.  ö.  Irod.-tört.  Közi.  1912.  360—373. 1.,  továbbá  Évk.  lU. 
53.,  IV.  90.,  V.  34.,  91.,  VI.  20.,  VU.  15.,  69.  1. 

»  V.  ö.  Irod.-tört.  KözL  1912.  451—455.  1.,  továbbá  Évk. 
n.  60,  97,  V.  34. 

E  nagyarányú  bizottsági  munkálatokon  kívül  részt- 
vett Bajza  két  akadémiai  kiadvány  szerkesztésében  is  : 
a  Zsebszótár  és  Kazinczy  művei  kiadásában.  Az  Aka- 
démia mindjárt  megalakulásakor  elhatározta  egy  nagy 
szótár  kiadását.  Az  előmunkálatok  meg  is  indultak  s 
bennük  Bajza  is  némi  részt  vett,  a  mennyiben  nyelv- 
tani és  történeti  műszavakat  gyűjtött  számára.^  A  dolog 
természetéhez  képest  a  nagy  szótár  évtizedek  mun- 
káját vette  igénybe.  Hogy  addig  is  legyen  valamilyen 
szótárunk  és  a  közszükségletnek  is  eleget  tegyenek, 
Vörösmarty  és  Toldy  ajánlatára  1831  végén  elhatá- 
rozta az  Akadémia  egy  magyar  és  német  zsebszótár 
kiadását.  Nem  kívánta  azonban  e  szótárt  a  sajátjának 
elismerni,  hanem  szabad  kezet  adván  a  két  indít- 
ványozónak, az  ő  felelősségükre  s  csak  a  kiadást 
vállalva  magára  indította  meg  a  zsebszótárt.  Vörös- 
marty és  Toldy  munkatársakul  maguk  mellé  vették 
Antal  Mihályt,  Bajzát,  Bugátot,  Cserneczky  Józsefet, 
Fábián  Gábort,  Fogarasit,  Kacskovics  Lajost,  Tasner 
Antalt  és  Waltherr  Lászlót.  A  munkatársak  által 
gyűjtött  anyagot  egy  öttagú  szerkesztőség  dolgozta 
fel,  melynek  tagjai  Antal,  Bajza,  Bugát,  Toldy  és 
Vörösmarty  voltak.  Alapul  a  Wenig-féle  német  szótárt 
vették  s  először  a  német-magyar  részt  dolgozták  ki, 
azután  ez  alapján  a  magyar-németet.  A  munka  öt  esz- 
tendőt vett  igénybe,  még  pedig  úgy,  hogy  a  szer- 
kesztők hetenkint  öt  félnapot  szenteltek  a  szótárnak.^ 
1835-ben  jelent  meg  a  német-magyar  rész  s  1838-ban 
a  magyar-német.  A  szótáron  ugyan  megérzik,  hogy 
nem  vérbeli  nyelvészek  készítették,  de   így  is  össze- 

»  V.  ö.  Irod.-tört.  Közi.  356.  1.  Évk.  I.  85. 
»  V.  ö.  Figy.  1839,  641,  836,  továbbá  Gyulai   Pál :    Vörös- 
marty életrajza  1890.  189.  1. 

hasonlíthatatlanul  jobb  és  bővebb  volt  minden  eddigi 
német  szótárunknál.  Használhatóságát  legjobban  az 
mutatja,  hogy  1840-ben  elfogyott  mind  a  két  rész. 
Az  Akadémia  elhatározta  újabb  kiadását,  de  csak  a 
német  magyar  rész  jelent  meg  újra,  majdnem  minden 
változás  nélkül,  1843-ban.^  A  magyar-német  rész 
alaposabb  átdolgozást  igényelt  volna.  Ezért  sokáig 
húzódott  új  kiadása,  végre  a  szabadságharcz  miatt 
egészen  el  is  maradt.  Bajzának  jelentékeny  része  volt 
a  szótárban.  Az  Akadémiában  megvan  11  óriási 
kötetben  a  szótár  kézirata  s  nincs  olyan  lapja,  melyen 
Bajza  ismerős  vonásaira  ne  bukkannánk.^  A  munka- 
társak ivenkint  40  pft  honoráriumot  kaptak,  a  szer- 
kesztők ezenfelül  a  jövedelem  harmadát.^ 

Nem  kevésbbé  jelentékeny  a  Kazinczy  műveinek 
kiadásában  való  részvétele.  Kazinczy  halála  után 
özvegye  beküldte  kéziratainak  jegyzékét  az  Akadé- 
miának. A  jegyzék  átvizsgálatával  és  javaslattétellel 
Bajzát,  Szem  ere  Pált  és  Toldyt  bízták  meg.  Szemere 
betegeskedése  miatt  nem  vett  részt  a  munkában  s  igy 
Bajza  csak  kettőjük  nevében  tett  jelentést  az  Akadé- 
miának. Indítványozza,  hogy  Kazinczynak  valamennyi 
munkáját  adják  ki,  egyrészt  tekintettel  nagy  irodalmi 
érdemeire,   másrészt   meg   mert   mindaddig   ö  a  leg- 

^  A  zsebszótár  a  következő  czimen  jelent  meg :  Magyar 
és  német  zsebszótár.  Közrebocsátá  a  Magyar  Tudós  Társaság. 
Második  vagy  német-magyar  rész.  Buda,  1835.  V.  846.,  2.  1. 12**. 
Első  vagy  magyar-német  rész.  Buda  1838.  Vü.,  790.,  2.  1.  12'. 
Második,  vagy  német-magyar  rész.  Második  kiadás.  Buda  1843. 
Vm.,  844.,  2.  1. 

'  Nyelvtud.  2«  14.  sz. 

»  V.  ö.  Irod.-tört.  Közi.  1912.  856.  1.  és  Viszota  Gyula: 
A  M.  Tud.  Társaság  zsebszótára  történetéhez.  Magyar  Nyelv 
1908.  63—71.  1. 

kiválóbb  magyar  prosaíró.  Az  Akadémia  elfogadta  az 
indítványt,  kimondván,  hogy  elsősorban  Kazinczy 
eredeti  munkáit  és  Cicero  meg  Sallustius  fordításait 
kell  kiadni.  A  kiadást  Bajzára  és  Toldyra  bízták, 
rájuk  bízván  a  javaslattételt  Kazinczy  egyéb  mun- 
káira nézve.  Bajza  indítványára  adták  aztán  ki  a 
Minna  von  Barnhelmt  és  a  Botcsinálta  doktort  a  Kül- 
földi Játékszínben.  A  Bajza — Toldy-féle  Kazinczy- 
kiadásból  1836—1845  között  öt  kötet  jelent  meg, 
melyek  Kazinczy  verseit,  utazásait  és  Kis  Jánossal, 
Szentgyörgyivel,  Szilágyi  Sámuellel,  Csokonaival  és 
Ereseivel  folytatott  levelezését  tartalmazták.^  A  Kis 
Jánossal  folytatott  levelezés  két  kötetének  költségeit 
Kis  János  fia,  Lajos,  viselte,  a  többiét  az  Akadémia. 
Kazinczy  árvái  ívenként  négy  arany  honoráriumban 
részesültek.  A  kiadás  egyike  a  kor  legjobbjainak. 
Toldy  javító  mániájának  itt  útját  állta  Bajza  kritikai 
érzéke.  Nem  igazi  philologiai  kiadás  ugyan,  de  a  szer- 
kesztők iparkodtak  a  legmegbízhatóbb  szöveget  adni 
s  azt  megfelelő  jegyzetekkel  ellátni.  E  jegyzeteket 
úgy  látszik  Toldy  írta,  míg  a  kötetek  bevezetéseit 
nagyobbrészt  Bajza.  Ezekben  igen  világosan  hatá- 
rozza meg  Kazinczy  pályájának  s  egyes  műveinek 
jelentőségét.   Megállapításait   ma   is   vallja  irodalom- 

'  Kazinczy  Ferenoz  eredeti  munkái.  A  M.  T.  T.  megbízá- 
sából összeszedték  Bajza  és  Schedel. 

I.  osztály,  I.  kötet,   Poetai  munkái  1836.  XX.  365.  1.  12". 

I.  osztály,  ír.  kötet,  Utazásai  1839.  VI.  416.  1.  12". 

II.  osztály,  Kazinczy  Levelei,  I.  kötet.  Kis  Jánoshoz  1793 — 
1810.  1842.  XVm.  384.  1.  12». 

n.  osztály,  Kazinczy  Levelei,  II.  kötet,  Kis  Jánoshoz  1811 — 
1831.  1842.  383.  1.  12*. 

II.  osztály,  Kazinczy  Levelei,  III.  kötet  Levelek  Szentgyörgyi 
Józsefhez  stb.  1845.  XII.  406  12". 

történetünk.  A  vállalat  a  szabadságharcz  miatt  elakadt, 
de  így  csonkán  is  jelentékenyen  hozzájárult  az  iro- 
dalmi ismeretek  terjesztéséhez.^ 

Bizottsági  munkálatain  és  e  szerkesztői  ténykedé- 
sein kívül  Bajza  kétszer  mint  felolvasó  is  résztvett  az 
Akadémia  ülésein.  Első  felolvasását  1844  deczember 
23-án  tartotta  az  Akadémia  könyvtárának  üunepélyes 
megnyitásán.  Az  Akadémia  elnöke,  gr.  Teleki  József 
atyjának,  Lászlónak  20,000  kötetnyi  könyvtárát  az 
Akadémiának  ajándékozta,  mire  az  Akadémia  most 
már  60,000  kötetre  rúgó  könyvtárát  megnyitotta.  Bajza 
A  Telekiek  tudományos  hatása  (Évk.  VII.  92)  czimen 
e  nemzetségnek  tudományos  törekvéseit,  írótagjainak 
pályáját  ismertette.  Főforrása  Kazinczynak  Erdélyi 
útja  függelékében  kiadott,  a  Telekiekre  vonatkozó 
feljegyzései.^  Kazinczy  nézeteit  minden  kritika  nélkül 
elfogadja.  A  Telekiek  iratait  jól  ismeri,  ügyesen  is- 
merteti, de  valami  elnagyoltság  érzik  az  egész  tanul- 
mányon. 

Második  felolvasását  1847  április  12-én  tartotta 
Az  idegen  nyelveknek  a  Tcözéletben  használása  s  a 
nemzeti  erkölcsökre  befolyása  czimen.  Azt  fejtegette, 
hogy  az  anyanyelv  szeretete,  a  hozzá  való  törhetetlen 
ragaszkodás  nélkül  nép  nem  élhet  nemzeti  életet,  nem 
fejtheti  ki  nemzeti  sajátságait.  Azzal,  hogy  hazánkban 
a  magyar  nyelv  hivatalossá  lett,  még  nem  történt  meg 
nyelvünkért  minden.  Ki  kell  irtanunk  a  német  nyel- 
vet társalgásunkból,  gyermekeinket  kizárólag  magya- 
rul kell  neveltetnünk  s  általában  minden  tettünkben 
nyelvünk   forró    szerelme   által   vezettetnünk.   A   fel- 

^  V.  ö.  Irod.-tört.  Közi.  1912.  232.,  241.  1. 

*  A  Bajza— Toldy-féle  kiadásban,  I.  osztály  H.  k.  373—390. 1. 

olvasás  meglehetős  vihart  keltett  az  Akadémiában. 
Vörösmarty  és  Czuczor  helyeselték  Bajza  nézeteit, 
Fogarasi  azonban  aggodalmait  fejezte  ki,  hogy  a  fel- 
olvasás megjelenése  azt  eredményezheti,  hogy  az  ifjú- 
ság vonakodni  fog  idegen  nyelveket  tanulni  és  ezáltal 
elszigeteli  magát  a  nyugati  culturától.  A  vitát  Toldy 
zárta  be,  a  ki  szerint  a  német  nyelv  uralma  csak 
addig  tart  nálunk,  a  míg  a  magyar  cultura  inferioris 
vele  szemben.  Ha  egyszer  versenyképes  lesz  a  két 
műveltség,  a  német  társalgási  nyelv  önmagától  el  fog 
tűnni.  A  nevelésben  azonban  sohasem  lesz  szabad 
mellőzni  az  idegen  nyelveket  (Akadémiai  Értesítő 
1847.  84.  1.). 

Bajza  látván,  hogy  nézetei  nem  találkoznak  álta- 
lános helyesléssel,  felolvasását  nem  adta  az  Évköny- 
vekbe, a  hol  megjelenését  különben  is  veszélyeztette 
volna  a  censura,  hanem,  úgy  látszik,  némi  simítás  után 
Ellenőrében  adta  ki  Nemzetiség  és  nyelv  czímen 
(Ellenőr  415.  1.)  Ez  Bajzának  nyelvileg  a  legszebb 
prosai  dolgozata  s  tartalmilag  is  nevezetes.  Lobogó 
hazaszeretet  és  teljes  loyalitas  mellett  élesen  ellenzéki 
szellem  és  erős  nemzeti  türelmetlenség  szólnak  belőle. 
A  szabadságharcz  előszele  érzik  meg  rajta.  Követel, 
nem  kér.  A  magyarság  domináló  helyzetét  sürgeti 
minden  téren,  nemcsak  a  politikáin.  Idegesen  emlegeti 
a  Dunagőzhajózási-Társaság  német  szellemét  és  türel- 
metlenül követeli  az  ipari  és  kereskedelmi  világ  meg- 
magyarosodását.  Ha  a  korszellemet  fejezi  is  ki  Bajza, 
Fogarasi  és  Toldy  aggodalmai  éppen  nem  voltak 
jogosulatlanok. 

Akadémiai  szerepléséhez  nem  fogható  a  Kisfaludy- 
társasági.  Igaz,  hogy  maga  a  társaság  is  sokkal  jelen- 
téktelenebb volt  s  csak  Bajza  pályája  végén  ragadta 
magához  a  szépirodalom  vezetését.  Tudvalévő,  hogy 
Ejsfaludy  Károly  halála  után  tízen,  Bajza,  Bártfay, 
Bugát,  Forgó,  Helmeczy,  Stettner,  Szalay  Imre,  Toldy, 
Vörösmarty  és  Waltherr  egy  Kisfaludy-emlék  létesíté- 
sére és  Kisfaludy  műveinek  kiadására  társaságba 
állottak.  Ez  a  Kisfaludy-Társaság  kezdete.  Ferenczy 
István  elkészítette  a  mester  szobrát,  Toldy  kiadta 
müveit,  ezzel  a  társaság  elérte  volna  czéljait.  De  a 
gyűjtésekből  még  maradt  4475  vft.  Elhatározták,  hogy 
ennek  kamataiból  évenkint  két  pályadíjat  tűznek  ki 
egy  költői  és  egy  szépprosai  feladatra.  Forgó  már 
meghalt,  a  szépirodalommal  nem  foglalkozó  Bugát, 
Szalay  és  Waltherr  kiváltak  a  társaságból,  a  meg- 
maradt hat  tag  lo-re  egészítette  ki  magát  és  1837-ben 
a  társaság  megkezdte  működését.  Különféle  fejlődési 
fokok  után  1845-ben  nyerte   meg   teljes   szervezetét. 

Bajza  tehát  kezdettől  fogva  résztvett  a  társaság 
életében.  Itt  is  résztvett  többféle  bizottsági  és  bírálói 
munkálatokban.  1842-ben  az  új  választási  rend, 
1843-ban  a  nyilvánossági  ügy,  1844-ben  az  írói  tulaj- 
donjog kérdésében  kiküldött  bizottságok  tagja  (Évi. 
V.  22.,  37.,  55.,  72. 1.),  1838— 39-ben  és  1841— 43-ban 
bíráló  tagja  a  költői  pályázatoknak,  de  egyszer  sem 
ő  az  előadó  (Évi.  I.  24,  115,  H.  15,  m.  69,  IV.  15). 
Része  lesz  abban  is,  hogy  1837-ben  a  társaság  egy 
szinészeti  kézikönyvre  ír  ki  pályázatot,  mely  azonban 
meddő  maradt  (Évi.  I.  25,  115).  Erre  egy  szavalás- 
tanra írtak  ki  pályázatot,  melynek  nyertese  Ramers- 
hoffer  Valérián  lett.  Bajza  is  pályabíró  volt  (Évi.  1. 
154).  A  szinészeti  kézikönyv  hiányán  meg  úgy  próbál- 

Dr.  Bajza:  Bajza  József.  26 

tak  segíteni,  hogy  1843-ban  megbízták  Bajzát  Goethe 
Schauspielkunstjának  lefordításával  (Évi.  V.  27).  Ez 
a  fordítás  nem  készült  el.  Bajza  keze  lesz  abban  is, 
hogy  1844-ben  egy  magyar  tárgyú  kisebb  történeti 
tanulmány  írására  hirdettek  pályázatot,  melyben  nem 
annyira  új  történeti  adatokra,  mint  a  művészi  elő- 
adásra volt  a  súly  fektetendő.  A  nyertes  Bajza  bírá- 
lata alapján,  mint  relatíve  legjobb  munka.  Szilágyi 
Istvánnak  Bécsi  napok  ez.  tanulmánya  lett  (Évi. 
V.  99). 

Ezzel  a  pályázattal  függ  össze  Bajza  egyetlen 
Kisfaludy-társasági  felolvasása,  az  1844  június  15-én 
felolvasott  Eudoxia  császárné  (Évi.  VI.  193  és  Aradi 
Vészlapok  1844.  298.  1.)  ez.  kis  történeti  tanulmánya. 
Maga  mondja,  hogy  „írására  őt  a  társaság  folyó  évi 
szépművi  feladása  gerjesztette"  (Évi.  V.  48).  Vele 
mintegy  példát  akart  adni  a  pályázóknak,  mit  vár 
tőlük  a  társaság.  Méltán  szolgálhatott  mintául:  ez 
Bajzának  legszebben  megírt  történeti  dolgozata.  Tudo- 
mányos szempontból  is  haladást  mutat  régebbi  törté- 
neti munkáihoz  képest.  Ismeri  a  forrásokat,  ismeri  a 
szakirodalmat,  csak  a  történeti  kritika  marad  fogya- 
tékos és  psychologiája  ragadja  regényeskedő  ideali- 
zálásba.  Mégis  azt  lehet  mondani,  hogy  történetíró - 
képességei  itt  emelkedtek  a  legmagasabbra. 


m. 


Az  Athenaeum  éveiben  Bajza  folyóirata  számára 
írt  három  kis  compilatión  kívül  semmi  történeti  mun- 
kát nem  írt.  A  folyóirat  megszűnte  után  azonban  jó- 
formán teljesen  a  történetírásra  adta  magát  és  1847-ig 

szinte  kizárólag  ezzel  foglalkozott.  Ez  alatt  két  törté- 
neti felolvasásán  kívül  résztvett  két  irodalomtörténeti 
kiadásban,  szerkesztett  egy  történeti  vállalatot,  lefordí- 
tott több  történeti  munkát  és  megkezdett  egy  nagy 
világtörténetet. 

Irodalomtörténeti  kiadásaiban  alapjában  véve  nem 
sok  része  volt.  Toldy  társaságában  1845 — 1847  között 
tíz  kötetben  kiadta  Vörösmarty  munkáit,  majd  1847-ben 
ugyanezeket  egy  nagy  kötetben.^  E  kiadás  tartalmazza 
Vörösmartynak  addig  írt  költői  munkáit  majdnem  minden 
hiány  nélkül,  és  prózai  dolgozataiból  is  néhányat.  Ez  volt 
a  Gyulai-féle  kiadásig  a  legteljesebb  Vörösmarty. 
1847-ben  kiadta  Bajza  Toldy  irodalmi  beszédeit.  E  kia- 
dással aligha  volt  több  gondja,  mint  az,  hogy  1847  július 
22-éről  datálva  egy  kis  előszót  írt  Toldy  beszédeihez, 
a  hol  e  beszédek  irodalomtörténeti  fontosságát  hang- 
súlyozta. Ezt  a  kis  előszót  aztán  ott  olvassuk  Toldy 
beszédeinek  egjTe  bővülő  későbbi  kiadásaiban  is 
(1856,  1871).^ 

Jelentékenyebb  vállalkozása  volt  Történeti  Könyv- 
tára, melyből  Hartleben  kiadásában  1844  és  1845-ben 
hat  kötet  jelent  meg.  Ebben  külföldi  jeles  történeti 
műveket  adott  Bajza  jó  magyar  fordításban.  Sparks 
Jared  Washington  életrajzát  Czuczor,  Mignet  franczia 
forradalmát  Gaal  (két  kötet)  fordította  le  számára,  míg 
Dahlmann  angol  forradalmát  és  Kolb  művelődéstörté- 

•  Vörösmarty  minden  munkái.  Kiadák  barátai,  Bajza  J.  és 
Schedel  F.  Pest  1845-1847.  I— V.  k,  8». 

Nemzeti  Könjrvtár,  Vörösmarty  Mihály  minden  munkái. 
Kiadák  barátai,  Bajza  J.  és  Schedel  F.  Második  öszves  kiadás. 
Pest  1847.  Arczkép,  XVm,  1824.  1.  4'. 

•  Toldy  Ferencz  irodalmi  beszédei.  Kiadta  Bajza.  Pozsony 
1847.  VI.  316.  1.  8=. 

26* 

netét  (két  kötet)  maga  Bajza  fordította.^  Már  a  köte- 
tek puszta  felsorolása  is  elárulja,  hogy  velük  Bajza 
a  tudományosság  mellett  politikai  tendentiákat  is  szol- 
gált. Szabadsághősökkel  és  szabadságharczosokkal 
foglalkoznak  e  kötetek  s  szerzőik  a  demokratikus  és 
liberális  eszméknek  jellegzetes  hirdetői.  Kétségtelenül 
jótékonyan  hatott  e  vállalat  a  magyar  történetírás 
színvonalának  emelésére,  de  hozzájárult  a  negyvenes 
évek  forrongó  hangulatának  növeléséhez  is. 

A  fordítások  a  kor  legjobbjai  közé  tartoznak. 
Bajza  itt  is  jól  megválogatta  munkatársait  és  jól  is 
fizette  Őket.  ívenkint  6  pft  honoráriumot  adott  (VI. 
396,  437).  A  censurával  meglehetősen  sok  baj  volt, 
a  mi  nem  csodálatos,  ha  tudjuk,  hogy  már  nem  Med- 
nyánszky  állott  a  censorok  élén  és  hogy  Bajza  örö- 
mét lelte  abban,  hogy  Ausztriában  tiltott  könyveket 
adjon  ki  (VI.  348,  349).  Kolb  művelődéstörténetéből 
vagy  öt  ívnyit  töröltek  s  a  szerzetesekről  meg  a 
pápákról  szóló  két  fejezetnek  egészen  el  kellett  ma- 
radnia.' 

A  mi  a  Bajza-fordította  munkákat  illeti,  mindegyik 

^  Történeti  Könyvtár.  Jeles  történeti,  életrajzi,  ország-  és 
népismertetö  munkák  gyűjteménye.  Kiadja  a  M.  Tudós  Társ. 
néhány  tagja. 

1.  k.  Az  emberi  művelődés  történetei.  A  legrégibb  koroktól 
a  népvándorlásokig.  Németből  szabadon  fordította  Bajza.  Pest 
1844.  354,  6.  1.  8«. 

n.  k.  U.  a.  A  népvándorlásoktól  az  újabb  korig.  U.  u.  Pest 
1844.  282.,  6.  1.  8». 

III.  k.  Az  angol  forradalom  története.  Dahlmanntól.  Fordí- 
totta Bajza.  Pest  1844.  297.,  1.  1.  8». 

*  V.  ö.  Történeti  Könyvtár  H.  91.  1.  E  fejezetek  egyike 
A  pápák  világurodalma  czimen  megjelent  Badics  kiadásában 
(in.' 97).  Láthatni  belőle,  hogy  a  censura  nem  ok  nélkül  törölte. 

vadonatújl  terméke  volt  a  német  történetírásnak, 
1843-ban  jelentek  meg.  Dahlmann  Frigjes  ekkor  bonni 
egyetemi  tanár  volt  s  egyike  a  legünnepeltebb  tudó- 
soknak és  politikusoknak.  Liberális  és  alkotmányos 
magatartása  egyszer  állásába  is  került.  Kolb  György 
Frigyes  még  fiatal  ember  volt,  a  ki  később  résztvett 
a  német  48-as  mozgalmakban  s  ezért  hét  évig  Svájcz- 
ban  kellett  tartózkodnia.  Művelődéstörténete  három 
kiadást  ért  és  évtizedeken  át  egyike  volt  a  legolva- 
sottabb könyveknek.  Materialista  felfogással,  a  positiv 
vallások,  különösen  a  katholicismus  megvetésével  írta 
munkáit.  Művelődéstörténete  jeles  tudományos  alko- 
tás, a  maga  komor  színezésével  is  lebilincselő  olvas- 
mány, telve  meglepő  eszmékkel  és  termékeny  gondo- 
latokkal, de  nagyon  egyoldalú,  nagyon  elfogult,  na- 
gyon igazságtalan  munka.  Odáig  megy,  hogy  a  moha- 
medanismust  nagy  emphasissal  dicsőíti  a  keresztény- 
séggel szemben.  Nem  érti  a  kereszténység  óriási 
culturjelentőségét,  a  katholicismus  világtörténeti  hiva- 
tását. Németországban  nagy  vihart  támasztott  a  könyv 
megjelenése,  nálunk  is  —  a  mint  Bajza  Wesselényi- 
nek dicsekszik  —  ugyancsak  „felzúdult  a  fekete  se- 
reg" s  miatta  «a  sötétség  fiai,  kivált  a  katholikus 
papság,  átkot  kiált  rám"  (VI.  439).^  Kolb  hatása  meg- 
érzik Bajza  világtörténetén  is,  de  élessége  mindenütt 
enyhítve  van,  zordon  felfogása  szelídítve. 

Semmiképen  sem  fogható  a  Történeti  Könyvtárhoz 
Bajza  egy  más  vállalata:    az   Új  Plutarch.  Hartleben 

^  V.  ö.  Bajza  és  főleg  Kolb  elleni  támadások,  Religio  és 
nevelés  1844.  I.  43—47.  sz.,  n.  4.,  12—14.  sz.  Egyházi  litera- 
túrai lap  1844.  I.  19—23.  sz.,  H.  6.,  7..  9—12.,  26.  sz.,  l.  még 
Ellenőr  1847.  228—231.  L 

1842-ben  már  harmadik  kiadásban  indította  meg  Neuer 
Plutarchját,  melyben  a  világtörténet  kiválóságainak 
aczélmetszetű  arczképét  s  a  szélesebb  értelemben  vett 
nagyközönség  igényeit  szemmel  tartó  életrajzait  adta  ki 
ismeretlen  írók  tollából.  Elhatározta,  hogy  egy  magyar 
kiadást  is  ad  e  munkából  s  a  fordításokra  Bajzát 
kérte  fel.  1845-ben  indult  meg  füzetekben  a  magyar 
vállalat,  egészen  a  németet  követve.  Az  aczélmetsze- 
tek  ugyanazok,  a  füzetek  alakja  is  ugyanaz,  csak  a 
tükör  nagyobb,  úgy  hogy  Ve-dal  több  íér  a  magyar 
lapra,  mint  a  németre.  A  szöveg  többnyire  szószerinti 
fordítás,  bár  elég  gyakran  akadnak  összevonások  is. 
Bővítés  sehol  sincs,  még  a  négy  magyar  életrajzban 
sem  (Zrínyi,  Hunyadi,  Thurzó,  Bethlen).  A  német 
vállalatokból  a  szabadságharczig  négy  és  utána  még 
egy  kötet  jelent  meg,  a  magyarból  1846-ban  egy 
kötet  és  1847-ben  a  második  kötetből  két  füzet.^ 
Bajzát  ez  időben  az  Ellenőr,  majd  a  szinház,  azután 
a  Kossuth  Hírlapja  nagyon  elfoglalta,  a  szabadságharcz 
után  meg  a  kiadó  nem  volt  hajlandó  folytatni  a  válla- 
latot. A  fordítás  kevés  gonddal  késztilt  s  a  munkának 
semmi  komolyabb  jelentősége  sincs. 

Ez  évek  munkájának  javarészét  azonban  nem  e 
fordítások  kötötték  le,  hanem  világtörténete.  Magyar 
nyelven  még  nem  volt  a  müveit  nagyközönség  igé- 
nyeit kielégíteni  tudó,  a  kor  színvonalán  álló  világ- 
történetünk. Még  mindig  Gvadányi  csonka  és  elavult 


^  Uj  Plutarch,  vagy  minden  korok  és  nemzetek  leghíresebb 
férfiai  és  hölgyeinek  arcz-  és  életrajza.  A  szöveg  német  ere- 
detijét magyarázta  Bajza.  I.  kötet,  Pest  1846.  I— XXTV.  aczél- 
metszetű lap,  308.,  4.  1.  8°.  U.  k.  XXV— XXXH.  aczéhnetszettt 
lap,  96.  1.  8".  (Minden  aczélmetszetű  lapon  hat  arczkép.) 

kísérlete  volt  a  leghasználhatóbb  világtörténetünk. 
Verseghy  Millot-f ordítása,  valamint  saját  világtörténete 
a  kezdet  legkezdetén  akadt  el,  Budai  Ezsajás  is  csak 
az  ókorral  készült  el.  Ezután  csak  tankönyvek  ké- 
szültek sokáig. 

A  harminczas  években  két  nagyobb  arányú  világ- 
történeti munka  is  indult  meg,  a  Lassú  Istváné 
és  egy  névtelené,  de  mindegyik  még  az  ókor- 
ban elakadt.  A  magyar  történelem  már  ekkor  több 
feldolgozást  is  talált.  Budai  Ezsajás  és  Virág  után 
újabban  Péczely  József  és  Horváth  Mihály  adtak  igen 
használható  kézikönyveket.  Valóban  elérkezett  az 
ideje,  hogy  ezek  párjául  legyen  egy  világtörténe- 
tünk is. 

Számolva  a  közszükséglettel,  Hartleben  felszólí- 
totta Bajzát,  hogy  Becker  14-kötetes  és  igen  elterjedt 
világtörténete  nyomán  írjon  egy  rövidebbet.  Bajza 
nagy  örömmel  fogadta  a  felszólítást,  hiszen  most  annak 
szentelhette  egész  erejét,  a  mire  ifjúkora  óta  fordí- 
totta „fösvényül  megtakarított"  minden  idejét.  Elvál- 
lalta a  munkát,  de  nem  egészen  Hartleben  felszólítása 
értelmében.  Nevezetesen  nem  kötötte  magát  egészen 
Beckerhez,  söt  nem  is  őt  választotta  vezércsillagául. 
A  kiadóval  úgy  egyezett  meg,  hogy  az  egész  munka 
négy  kötetben  125  ív  lesz  s  ö  ívenkint  25  pftot  kap 
(Hl.  391).  A  munka  hétíves  füzetekben  jelent  meg, 
melyek  45  pkrajczárért  áruitattak.  Az  első  füzet  1845 
augusztusában  jelent  meg  s  az  első  kötet  a  kilen- 
czedik  csonka  füzettel  lett  teljes.  A  kötet  1847- es 
évszámmal,  valójában  azonban  1848-ban  jelent  meg 
58V2  ív  terjedelemben.  Ugyanekkor  a  kiadó  jelentette 
azt  is,  hogy  eredeti  tervétől  eltérően  a  15  hétives 
füzet  helyett  20- at  fog  adni  s  az   egész   munka   140 

ív  lesz,  több  azonban  a  zavaros  idők  miatt  nem  jelent 
meg  Bajza  világtörténetéből.^ 

Egy  hosszabb  előszó  vezeti  be  a  munkát.  Ez  el- 
mondja a  világtörténet  keletkezésének  történetét  és 
kifejti  Bajza  történetírói  programmját.  Senki  nem  irt 
még  úgy  világtörténetet,  hogy  valamennyi  forrást 
áttanulmányozta  volna.  A  szakirodalom  teljes  felhasz- 
nálása is  évtizedek  munkáját  venné  igénybe  s  viszo- 
nyaink közt  megfelelő  könyvtárak  és  pártolás  hiányában 
ez  sem  lehetséges.  Ezért  ő  nem  vállalkozik  másra, 
mint  hogy  a  legjobb  világtörténeti  munkák  alapján  írja 
meg  magyar  világtörténetét.  Felhasználta  Heeren, 
Eichhorn,  Pölitz,  Bredow,  MüUer  János,  Luden,  Becker, 
Wachtler,  Wachsmuth,  Gibbon,  Schneller,  Lacépéde, 
Rotteck,  Haug,  Hegel,  Guizot,  Kortüm,  Leo  és  min- 
denekfölött Schlosser  világtörténetét.  „Mindazon  törté- 
neti anyag,  mellyet  itt  az  olvasó  általam  feldolgozva 
s  czélomhoz  alakítva  vészen,  tŐlök  van  kölcsönözve. 
Itt-ott,  ha  nézetimmel  egyeztek  és  kitűzött  irányomhoz 
alkalmazhatók  voltak,  némellyiktől  egész  szakaszokat 
átvettem,  mit  annál  kevésbbé  tartózkodom  itt  őszintén 
nyilvánítani,  mert  méltatlannak  tartom  magamhoz  még 
csak   árnyékát  is   az  olly   gyanúnak,   mintha  idegen 

^  Világtörténet.  A  legrégibb  időktől  korunkig.  írta  Bajza. 
Első  kötet.  A  hajdankor.  Pest  1847.  X.  931.,  3.  1.  8". 

Az  életképek  hozta  az  első  hírt  a  munkáról  (1845.  I.  520) 
és  később  négy  mutatványt  közölt  belőle,  ú.  m.  Bevezetés  Élet- 
képek 1845.  II.  18,  A  babyloniak  s  assyrok.  U.  o.  1845.  II.  132., 
Sparta  viszonyai  a  persa  háború  előtt.  U.  o.  1846.  I.  165, 
Caesar  urodalma  és  halála  1847.  I.  361.  Általában  az  Élet- 
képekkel volt  Bajza  a  folyóiratok  közül  legjobban.  Verspályá- 
zatainak bírálója  volt  s  ide  adta  újabb  verseit  is :  Honfidal. 
Életképek  1845.  I.  1,  Ébresztő  1845.  I.  101,  Deák  Ferenczhez 
1845.  II.  101. 

tollakkal  akarnám  magam  ékesíteni  és  mert  nem  én 
vagyok  első  a  világtörténetírók  közt,  ki  hasonlót  téve. 
Az  egyszer  jól  mondottat  máskép  mondani  akarni 
azért,  hogy  új  és  eredeti  legyen,  csak  az  fogja,  ki 
írásával  nem  annyira  használni,  mint  dicskoszorút 
nyerni  törekszik  ...  A  dolgozatok  e  nemében  nem  a 
másoktóli  eltérés  és  különbözésben  áll  az  eredetiség, 
hanem  a  czélszerű  választásban,  ügyes  egybeállításban 
s  általában  a  főérdem  azon  szellemben  alapodik,  melly 
az  egész  munkát  átlengi,  azon  okszerűségben,  melly 
által  az  események  hosszú  sora  egymás  közti  egybe- 
köttetésbe  hozatik.  Az  eredetiség  e  neméhez,  úgy 
hiszem,  szabad  leszen  jelen  munkáimnak  szerény 
igényeket  tartani"  (Vlí).  Azután  fejtegeti  ismeretes 
történetírói  elveit.  Jelszava  az  igazság,  de  nem  tagadja 
meg  alanyiságát,  hiszen  feltétlen  tárgyilagosság  úgy 
sem  lehetséges.  Nem  éri  be  azzal,  hogy  az  észhez 
szól,  hatni  akar  a  szívre,  kedélyre,  képzeletre  is. 
Lelkesedést  akar  olvasói  keblében  támasztani  minden 
nemesért,  szépért.  Soha  nem  téveszti  szem  elöl  Livius 
azon  mondását,  hogy  a  történetírásból  meg  kell  tanul- 
nunk történelmet,  és  pedig  a  multaknál  jobb  törté- 
nelmet csinálnunk.  A  múlt  képeivel  akarja  nemzetét 
önzetlen  hazafias  munkára  buzdítani. 

Bajza  világtörténete  az  1844-beu  új  kiadásban 
megindult  Schlosser — Kriegk-féle  világtörténetet  vette 
vezérfonálul.  Schlosser  műve  a  maga  korában  a  leg- 
jobb kézikönyv  -volt.  Nem  hatotta  ugyan  át  igazi 
kritikai  szellem,  előadása  sem  volt  valóban  művészi, 
de  minden  sorából  igazságszeretet  és  az  erkölcsi  meg- 
győződés melege  áradt  s  megnyerő  volt  egyszerű, 
világos  előadása.  E  mellett  az  egész  munka  át  volt 
itatva  a  kor  sentimentalis  szabadelvúségével,  a  minek 

népszerűségét  is  jórészt  köszönhette.  Bajza  Schlossert 
meglehetős  híven  követte,  néha  szinte  fordította.  Az 
Epigramma  theoriája  óta  nem  ragaszkodott  ennyire 
forrásához.  Müvének  felosztása,  a  tárgyalási  sorrend, 
az  egyes  események  megítélése  mind  Schlosserre 
vezethetők  vissza.  Mégis  akadnak  eltérések.  Bajza  pl. 
részletesen  foglalkozik  a  világ  és  az  emberi  nem  kelet- 
kezésének kérdéseivel,  melyekről  Schlosser  hallgat. 
A  keleti  népek  történetére  általában  nagyobb  súlyt 
helyez  mint  Schlosser,  a  zsidók  és  aethiopok  törté- 
netét erősen  kibővíti,  a  phoeniciaiak  culturj  elén  tő- 
ségét élesebben  kiemeli.  A  földrajzi  viszonyokat  be- 
hatóbb ismertetés  tárgyává  teszi  Schlossernél  és  ipar- 
kodik több  művelődéstörténeti  szempontot  bevinni 
tárgyalásába,  mint  német  mestere.  Mintha  philoso- 
phiaibb  szemüvegen  nézné  a  történetet,  a  miben  főleg 
Rotteck  és  Heeren  munkái  voltak  segítségére.  Azután 
Schlossertől  eltérőleg  minduntalan  megcsendül  soraiban 
bizonyos  vezérczikkszerűség.  Dicséreteit  és  megrovásait 
erősen  a  jelenhez  intézve  mondja  el.  Kikel  a  papi 
zsarnokság,  a  szellem  lenyügözése  ellen  (90. 1.),  alkot- 
mányosságot követel  (293.  1.),  átkot  mond  a  zsarnok 
fejedelmekre  (612.  1.)  stb. 

Ezek  azonban  csak  apróbb  szépséghibák,  melyeket 
eléggé  ment  a  negyvenes  évek  hangulata.  Végered- 
ményben alig  rontják  a  munka  összhangját.  Mert  sok- 
féle átvétele  mellett  is  igen  harmonikus  alkotás  Bajza 
világtörténete.  Csak  azt  vette  át,  a  mi  megfelelt  törté- 
neti felfogásának.  Munkájának  alapeszméje  az,  hogy 
„minden  hatalom  az  erkölcsökben  alapodik  s  azon 
népektől,  kik  azt  nem  tudják  megérdemleni,  azokhoz 
megy  által,  kik  erényekben  gazdagabbak"  (547.  1.). 
Ezért  fektet  olyan  nagy  súlyt   a  művelődéstörténetre, 

mert  az  erkölcsökből  és  nem  a  külsőségekből  akarja 
megmagyarázni  a  történelmet.  A  legmélyebb  benyomást 
teszi  az  olvasóra  az  egész  munkán  átlengő  méltóságos 
komoly  erkölcsi  meggyőződés.  Sok  hasznos  ismeretet 
lehetett  meríteni  Bajza  világtörténetéből,  sok  értékes 
tanulságot  a  jelenre  nézve,  de  hatása  legnagyobb  az 
ethikai  téren  volt :  a  ki  e  könyvet  elolvasta,  meg- 
nemesülten,  megjobbultan  tette  le  kezéből. 

A  milyen  harmonikus  a  munka  hangulata,  olyan 
szerkezete  is.  Három  körülbelül  egj'enlő  részre  oszlik: 
a  keleti  népek,  a  görögök  és  a  rómaiak  történetére. 
E  részeken  belül  arányosan  kikerekített  fejezeteket 
találunk.  Összefoglalásaival  ügyesen  tud  nagyobb  szaka- 
szokat szerves  egészszé  olvasztani.  Ezek  az  össze- 
foglalások különösen  sikerült  részei  a  munkának.  Sok 
bennük  az  eredetiség,  ma  is  olvasásra  méltók.  A  mi 
a  részleteket  illeti,  a  legtöbb  kedvvel  ,a  phoeniciaiakról, 
Athénről  és  a  köztársasági  Rómáról  ír.  Lelkesedik  a 
nagy  emberekért.  Solonról  (306),  Perikiesről  (355), 
Nagy  Sándorról  (530),  Hannibálról  (624),  az  uticai 
Catóról  (766),  Caesarról  (779)  elragadtatással  ír.  Re- 
mekel egy-egy  nagy  történeti  jelenet  leírásában  is. 
A  salamisi  csata  (339),  Carthagó  lerombolása  (658), 
Caesar  meggyilkolása  (771)  felejthetetlen  rajzok.  Ter- 
mészetesen ezekben  is  Schlosser  után  indul. 

A  mi  a  nyelvet  illeti,  a  világtörténet  Bajza  gyengébb 
művei  közé  tartozik.  Nagyon  sok  a  germanismus  benne 
s  mondatfűzése  sem  mindig  szabatos.  Bajza  kénytelen 
volt  gyorsan  dolgozni.  Ha  meglehetős  történeti  olva- 
sottsága volt  is,  szakszerű  előtanulmányokat  sohasem 
folytatott  és  most  két  év  alatt  ilyen  nagy  munkát 
kellett  megírnia,  mikor  közben  még  más  elfoglaltságai 
is  akadtak.  Havonként  három  ívnél  többet  nem  tud  el- 

készíteni,  panaszolja  (III.  391),  a  mi  ugyan  ily  körül- 
mények között  még  mindig  elég  sok  volt,  A  tárgy 
tanulmányozására  fordítván  ideje  javát,  nem  fordít- 
hatott elég  gondot  a  nyelvre,  a  sietség  meg  is  érzik 
rajta.  A  sietségnek  kell  tulajdonítanunk  egy-két  tárgyi 
elcsuszamlását  is,  valamint  általában  azt  is,  hogy 
annyira  ragaszkodik  Schlosserhez. 

A  közönség  igen  szívesen  fogadta  a  munkát. 
A  füzetek  másfélezer  példányban  keltek  el/  A  kritika 
már  nem  fogadta  osztatlan  elismeréssel.  Az  első  füzetek 
után  ugyan  Péczely  József  igen  meleg  méltánylattal 
írt  róla  (Budapesti  Híradó  1846.  I.  365—66.  sz.),  de 
a  hatodik  füzet  után  már  egy  névtelen  bíráló  igen 
erősen  leszólta  (Budapesti  Híradó  1847.  I.  604^ — 
610.  sz,).  Azzal  vádolja  Bajzát,  hogy  Schlosser — 
Kriegket  szolgailag  fordítja  s  be  is  mutat  egy  csomó 
párhuzamos  helyet.  Elismeri  azonban,  hogy  vannak 
Schlossertől  független  részei  is  és  hogy  a  munka 
mindenütt  a  tudomány  legújabb  színvonalán  áll.  Hason- 
lóan nyilatkozott  Bajza  világtörténetéről  Palkovics 
Antal  sárospataki  tanár  is  (Budapesti  Híradó  1847. 
II.  641—47.  sz.).  Bajza  e  támadásokkal  szemben  egy 
a  világtörténethez  adott  lapon  arra  hivatkozott,  hogy 
előszavában  jelezte,  mily  mértékben  szándékozik  fel- 
liasználni  az  idegen  munkákat.  Készült  egy  tüzetesebb 
válaszra  is,  de  ez  azután  a  zavaros  viszonyok  miatt 
elmaradt  (Hl.  389).  ^ 

'  V.  ö.  III.  389.  1.  és  a  Nemzeti  Múzeum  kézirattára.  Quart 
Hung.  1400.  sz.  kézirata  48. 1. 

*  Bajza  történetírói  munkásságát  gáncsolja  a  legerősebben 
két  ekkoriban  megjelent  irodalmi  gúnyirat  is:  Magyarkák. 
Lipcse  1845.  108—109.  1.,  Irodalmi  A.  B.  C.  Honderű  1847. 
Bajzáról  11.  1.  sz.). 

Elmaradt  a  világtörténet  folytatása  is.  1847-ben 
már  nagyon  keveset  dolgozhatott  rajta  Bajza,  1848-ban 
jóformán  semmit  sem.  Pedig  a  közönség  várta  a  foly- 
tatást. A  közönség  ezt  a  hangulatát  használta  fel 
Bajza  néhány  ismeretlen  rosszakarója,  mikor  mint 
állítólagos  előfizetők  kérdést  intéztek  Bajzához,  miért 
késnek  a  világtörténet  és  az  Új  Plutarch  füzetei,  szán- 
dékszik-e munkáit  folytatni  s  ha  nem,  fizesse  vissza 
nekik  pénzüket  (Figyelmező  1848.  13.  sz.).  Bajza  erre 
azt  felelte,  hogy  egyik  munkájára  sem  lehetett  elő- 
fizetni, hanem  csak  a  már  megjelent  füzetek  árui- 
tattak. A  kérdezők  sem  fizethettek  elő  s  igy  nincs 
mit  visszakövetelniök.  Vállalatait  folytatni  fogja  s  a 
zavaros  idők  mellett  azért  is  késett  eddig  a  világ- 
történet, mert  a  censura  megszűnése  következtében 
mindazt,  a  mit  a  középkorról  megírt,  újra  kellett 
dolgoznia  „Kevesen  tudják  annyira,  mint  én,  mi 
csonka  története  fogott  lenni  az  a  középkornak,  mellyet 
az  osztrák-magyar  censura  alatt  irni  lehetett  volna ; 
én,  ki  körülbelül  húsz  éven  át  szemeimmel  láttam  azon 
borzasztó  sáfárkodást,  mellyet  e  censura  a  magyar 
szellemi  világban  végbevitt"  {Világtörténetem  és  Plu- 
iarchom  folytatása  iránt.  Kossuth  Hirlapja  1848. 
65.  sz.). 

Volt  a  késedelemnek  egy  oly  oka  is,  melyet  nem 
tárgyalt  meg  a  nyilvánosság  előtt  Bajza.  Lassabban 
haladt  a  munkával,  mint  előre  gondolta  s  így  kény- 
telen volt  előlegeket  felvenni  a  honoráriumból.  A  hajdan- 
kor befejezésekor  az  egész  hátralévő  három  kötetre 
már  csak  405  pftja  volt  a  kiadónál  Bajza  a  szerződés 
felbontására  gondolt  már,  de  aztán  kölcsönös  enge- 
dékenységgel olyanformán  egyezett  meg  Hartlebennel, 
hogy  Bajza  vállalhat  más  jövedelmező  állásokat  is  és 

a  világtörténetet  lassabban  folytassa.^  De  ha  lassabban 
is,  mégis  komolyan  akarta  folytatni  munkáját. 

Erre  vall  az  is,  hogy  kéziratban  elkészült  a  középkor 
eleje  is.^  A  megmaradt  részletek,  úgy  látszik,  még  a 
censura  számára  készültek.  Összesen  három  egész 
[Középkor^  Theodorich  és  a  keleti  góthok,  A  vandálok) 
és  egy  töredékes  fejezet  {A  keleti  birodalom)  van  meg. 
Ezekben  is  Schlossert  követi  Bajza.  Tőle  veszi  a 
középkornak  négy  részre  osztását  is.  Meglehetősen 
eredeti  a  középkornak  bevezetésül  álló  összefoglaló 
jellemzése.  E  részletekből  azt  a  benyomást  nyerjük, 
hogy  a  középkor  kevésbbé  sikertilt  volna  az  ókornál. 
Bajza  kora  nem  tudta  még  kellőleg  értékeim  a  közép- 
kort és  intézményeit.  Történetietlen  rationalista  szem- 
pontokból indulva  ki,  törtek  pálczát  gondviselésszerű 
culturhivatást  betöltő  eszmények  és  intézmények  felett. 
Bajza  osztozott  kora  felfogásában.  Rationalista  gondol- 
kozásának már  az  ókori  részben  többször  kirívó  tanú- 
jelét adta  (141.,  840.  1.),  el  lehet  gondolni,  hogy 
megszabadulva  a  censura  nyűgétől,  beleesett  volna  a 
kolbizmusba. 

A  középkor  e  töredékeivel  maradt  csonkán  Bajza 
világtörténete,  befejezetlenségével  osztozva  magyar 
előzői  sorsában.  De  mint  töredék  is  emlékezetes  alkotása 
világtörténetirásunknak.  Szabadságharcz  előtti  világtör- 
ténetirásunknak  ez  a  legjelesebb  alkotása,  mely  ha  befe- 
jezést nyer,  világtörténetünk  körülbelül  elérte  volna 
magyar  történetírásunk  akkori  színvonalát.  Bajza  világ- 
története méltó  párja  lett  volna,  ha  talán  nem  is  Horváth 
magyar  történelmének,  mindenesetre    a   Péczelyének. 

'  V.  ö.  III.  391,  továbbá  Quart  Hung.  1400.  49.  1. 
*  E   töredékek   a    Nemzeti   Múzeum   kézirattárában    némi 
heterogén  más  anyagokkal.  Quart.  Hung.  1400, 

Ezzel  a  jókora  munkával  lezáródott  Bajza  történet- 
írói pályája.  Sikereiben,  értékében  nem  fogható  Bajza 
kritikusi  vagy  költői  pályájához,  de  történetírói  mun- 
kássága is  megérdemli  figyelmünket.  Bizonyos  az,  hogy 
ha  teljes  képet  akarunk  adni  Bajza  irói  működéséről, 
meg  kell  emlékeznünk  történetírói  törekvéseiről  is  és 
ha  teljes  képet  akarunk  festeni  történetírásunk  fejlő- 
déséről, be  kell  számolnunk  Bajza  érdemeiről  is. 

IV. 

Közéleti  szereplése  végső  szakaszán  a  politikára 
adta  magát  Bajza.  A  legutóbbi  időkig  szinte  ismeretlen 
volt  hazánkban  az  az  írói  typus,  mely  minden  erejét 
az  irodalomnak  szenteli,  melynek  egész  érdeklődését 
az  irodalom  köti  le.  A  magyar  író  a  legnagyobb  figye- 
lemmel kísérte  a  politika  fordulatait  s  többnyire  bele 
is  kóstolt  valamennyire  a  politikai  életbe.  Bajzát 
sokáig  látszólag  csak  az  irodalmi  élet  foglalkoztatja, 
de  csak  látszólag.  Egyrészt  u.  i.  az  irodalmi  életet  is 
mindig  a  magyar  közélet  egy  részeként  fogta  fel, 
másrészt  meg  a  lelkében  szunnyadó  nemesi  hagyo- 
mányok, jogi  tanulmányai,  történeti  olvasmányai,  megyei 
szolgálata,  a  25-iki  országgyűlés,  mind  ébren  tartották 
benne  az  érdeklődést  a  magyar  politika  iránt.  Kis- 
faludy Károly  írói  körében  is  tápot  nyert  ez  érdek- 
lődése. Kisfaludyékat  ugyanannyira  izgatta  a  politikai, 
mint  az  irodalmi  élet,  csakhogy  az  előbbiben  laikusok 
voltak.  Széchenyi  azonban  tudta  méltányolni  az  írók 
politikai  állásfoglalását  és  Kisfaludyval  és  híveivel 
barátságot  kötött,  őket  saját  politikai  törekvéseinek 
megnyerte.  Kisfaludynak  szánta  lapja  szerkesztőségét 
is  s   ha   ez    közbejött    halála   miatt   nem   is  vehette 

kezébe  a  lapot,  a  szerkesztő,  Helmeczy,  mégis  az  ö 
köréből  került  ki.  Eredetileg  Bajza  lett  volna  a  Jelenkor 
segédszerkesztője  (VI.  405),  de  aztán  csak  mellék- 
lapját  szerkesztette  egy  félévig.  Széchenyi  Bajzát  is 
igen  sokra  becsülte,  akadémiai  reformeszméit  vele 
beszélte  meg  s  általában  politikája  egyik  legmegbíz- 
hatóbb oszlopának  tartotta  a  tudományos  és  írói  világ- 
ban. Bajza  ez  időben  valóban  szívvel-lélekkel  Szé- 
chenyianus  volt.  Igen  nagy  érdeklődéssel  olvasta  Hitelét 
s  czikket  is  akart  róla  írni  (VI.  317).  Ez  ugyan  el- 
maradt, de  lebírálta  a  Széchenyit  támadó  Dessewflfyt.^ 
Széchenyi  politikáját  képviselte  volna  Bajza  lapja 
is,  melyért  1835-ben  folyamodott.  1834-ben  megszűnt 
a  bécsi  Magyar  Kurir.  Folytatásáért  hárman  is  folya- 
modtak :  Csató  Pál,  Markovics  József  ügyvéd  és  Bajza. 
Bajza  Világ  czímen  akarta  folytatni.  Hetenként  három- 
szor jelent  volna  meg  egy-egy  ívnyi  terjedelemben  s 
lett  volna  Füzér  czímen  egy  irodalmi  melléklapja  is. 
Félévi  cautióért  Fáy  András  vállalt  kezességet.  A  hely- 
tartótanács mind  a  három  pályázót  alkalmasnak  találta 
a  szerkesztésre  s  mikor  az  udvari  cancellaria  hatá- 
rozottabb javaslattételre  szólította  fel,  akkor  is  Bajzát 
és  Csatot  egyformán  ajánlotta,  Bajzát  szélesebb  körű 
irodalmi  munkásságáért.  Csatot  nagyobb  nyelvisme- 
retéért.^ Bajza  bízott  benne,  hogy  Földváry  Ferencz 
bécsi  összeköttetései  megszerzik  számára  az  engedélyt 
s  már  a  lap  anyagi  ügyeinek  szervezésével  is  foglal- 
kozott (I.  78;  VI.  420).  A  dolog  évekig  húzódott, 
végre  is  nem  ő  és  nem  Csató  kapott  lapindítási  enge- 
délyt, hanem  Orosz  József. 

'  V.  ö.  Akadémiai  Értesítő,  1908.  83.  1. 
*  Ferenczy  József  id.  m.  52—54.  1. 

Politikai  laphoz  nem  jutva,  indította  meg  az  Athe- 
naeumot,  melyből  eleve  ki  lett  volna  zárva  minden 
politika.  Azonban  helyesen  jegyezte  meg  a  folyóirat  egyik 
censora,  hogy  a  lap  minden  czikkének  rejtett  politikai 
tendentiája  volt  (Szemere-Tár  15,  LIV).  Bajza  valóban 
felhasznált  minden  alkalmat  liberális  politikai  nézetei 
elhintésére,  a  nemzetiségi  vitában  pedig  egyenesen 
beleszólt  egy  actualis  politikai  kérdésbe  is.  Még  fon- 
tosabb  ennél  Vörösmart}'  állásfoglalása  a  Széchenyi  — 
Kossuth-vitában,  mely  a  trias  szakítását  jelentette  Szé- 
chenyi politikájával.  A  mint  az  egész  ellenzék,  Bajzáék 
is,  lassan  elfordultak  Széchenyitől.  Vörösmarty  is,  Bajza 
is  szorgalmas  látogatói  voltak  az  ellenzék  pesti  gyűl- 
helyének,a  Pesti  Körnek.  Itt  már  nem  Széchenyitől  várták 
a  nemzet  vezetését,  hanem  Deáktól,  Wesselényitől, 
Kossuthtól.  Vörösmartyék  különösen  az  első  kettővel 
voltak  szorosabb  viszonyban,  Bajza  is  intimebb  barát- 
ságban volt  velük. ^  Wesselényi  elfogatása  és  szenve- 
dései mély  hatást  tettek  az  egész  körre,  Bajzára  is,' 
de  egyelőre  még  Deák  szigorúan  alkotmányos  gondol- 
kozása által  vezéreltették  magukat.  Ezeknek  az  időknek 
szép  emléke  Bajzának  Deák  Ferenczhez  irt  emléklapja. 

Az  1843 — 4-iki  országgyűlés  után  kezdődött  a  kor- 
mány és  ellenzék  küzdelmének  az  a  phasisa,  mely  a 
48-as  törvények  megalkotásához  vezetett.  A  kor- 
mány mintegy  parlamentarissá  akart  alakulni,  többsé- 
get akart  magának  teremteni.  A  megyékre  vetette  ma- 
gát és  ravaszsággal  és  erőszakkal  több  helyt  sikert 
is  ért  el.  Azután  magáévá  tette  a  haladás  eszméjét, 
a  mi  által  sokakat,  köztük    Széchenyit   is,    megnyert 

*  V.  ö.  levelezésüket  VI.  438—440.  Irodalomtört.  Közi. 
1900.  441 ;  1906.  240.  1. 

*  V.  ö.  Bártfay  László  naplójának  feljegyzéseit. 

Dr.  Bajza :  Bajza  József.  27 


418  NYOLCZADIK   FBJEZBT 

magának  s  valóban  közgazdasági  téren  nemsokára 
eredményeket  is  mutatott  fel  (Tisza-szabályozás). 
A  kialakulni  kezdő  conservativ-haladó  kormánypárt 
központi  szervéül  megalakította  a  pesti  Gyüldét.  Az 
ellenzéket  a  kormány  e  lépései  meglehetősen  zavarba 
hozták.  A  haladás  eszméje  megszűnt  az  ellenzék  ki- 
zárólagos monopóliuma  lenni.  Azután  a  míg  az  ő  véd- 
egyleti mozgalma  meglehetős  fiascóval  végződött,  a 
kormány  a  positiv  alkotások  terére  lépett.  E  mellett  az 
ellenzék  sorait  testvérharcz  pusztította.  A  Pesti  Kör- 
ből kivált  a  Nemzeti  Kör  és  kitört  a  municipalisták 
és  a  centralisták  harcza.  Az  ellenzék  vezérférfiai  be- 
látták, hogy  egységes  pártként  tudják  csak  felvenni 
a  harczot  a  kormány  új  taktikájával.  Hosszas  tanács- 
kozások után  1847  június  5-én  egyesült  az  ellenzék 
a  Deák  szerkesztette  Ellenzéki  nyilatkozat  alapján. 
Ebben  az  óvatosan  megfogalmazott  nyilatkozatban 
benne  van  az  ellenzék  minden  árnyalatának  az  óhaja, 
a  sérelmek  orvoslása,  az  ország  részeinek  egyesítése, 
a  jobbágyság  eltörlése,  sajtószabadság,  parlamenti 
felelős  kormány,  megyei  önkormányzat  stb.  Az  új 
ellenzék  központi  szerve  a  Pesti  Kör  és  a  Nemzeti 
Kör  egyesüléséből  keletkezett  Ellenzéki  Kör  lett. 

Az  Ellenzéki  Kör  magáévá  tette  a  Pesti  Kör  egy 
határozatát,  mely  szerint  Bajza  megbízatott  egy  poli- 
tikai zsebkönyv  szerkesztésével,  mely  zsebkönyvnek 
főczélja  az  volt,  hogy  felvilágosítsa  a  nagyközönsé- 
get, különösen  a  vidéket,  az  ellenzék  törekvéseiről, 
így  jelent  meg  1847-ben  Bajza  szerkesztésében  az 
Ellenőr.^  Az   Ellenőr   ma   is   egyike   legtartalmasabb 

^  Ellenőr.  Politicai  zsebkönyv.  A  pesti  Ellenzéki  Kör  meg- 
bízásából szerkesztő  Bajza.  Németországban  1847.  IV.  587.,  2. 
1.  8". 

politikai  könyveinknek.  Találkozunk  benne  az  akkori 
ellenzék  majd  minden  kiváló  tagjának  a  nevével  s 
az  ellenzék  legkülönfélébb  törekvéseit  a  kor  tudomá- 
nyos színvonalán  álló  szakczikkek  képviselik.  Az  ellen- 
zék általános  hivatásával  foglalkozik  Fáy  András 
bevezető  czikke,  Szemere  Bertalan  az  esküdtszékek 
behozatalát,  a  honosítás  korlátozását  és  a  halálbünte- 
tés eltörlését  sürgeti,  Szalay  a  vallások  egyenjogúsí- 
tását, Irinyi  a  censura  eltöriését,  Lukács  Móricz  libe- 
rális egyesületi  jogot  követel,  nemzetgazdasági  és 
pénzügjú  reformokat  fejtegetnek  Kossuth,  Beniczky 
Lajos  és  Húnfalvy  Pál,  Horváth  Mihály  megírja  az 
1802-iki  országgyűlés  történetét,  közlik  Kisfaludy 
Sándornak  az  insurrectióra  vonatkozó  levelét,  itt  jele- 
nik meg  Bajza  Nemzetiség  és  nyelve^  a  szépirodalmat 
meg  Vörösmarty  és  Petőfi  3 — 3,  Garay  2,  Vachott 
Sándor,  Erdélyi  és  Vajda  Péter  1 — 1  verse  képvise- 
lik, a  Igen  határozott  hang  uralkodik  benne,  de  azt 
hiszem,  semmi  törvény-ellenes  nem"  —  írja  róla  Bajza 
(VI.  435).  Hozzátehetjük,  a  határozottság  nag}fokú 
türelmetlenséggel  párosul  a  kormány  és  pártja,  vala- 
mint Ausztria  és  a  dinasztia  iránt.  Bármilyen  értéke- 
sek és  magas  színtájon  mozgók  is  czikkei,  erősen 
pártszellem  szól  belőlük.  A  könyv  szinte  beharango- 
zója  a  szabadságharcznak. 

Bajza  akadémiai  előadásán  kívül  egy  kis  előszót 
s  egy  hosszabb  jegyzetet  írt  a  könyvbe.  Előszavában 
elmondja  a  könyv  keletkezésének  történetét  és  heve- 
sen kikel  a  censura  ellen,  mely  miatt  nem  jelenhe- 
tett meg  Magyarországon.  Pedig  nincsen  ok  erre  a 
kegyetlen  censurára,  az  ellenzék  nem  olyan  vesze- 
delmes, mint  Bécsben  hiszik.  „Mi  baráti  vagyunk  az 
őszinte,  bátor,  szabad  szónak,  minő  alkotmányos  em- 

27* 

berekhez  illik,  de  semmi  lázító  és  forradalmi  eszmék 
nem  lobognak  agyainkban.  Semmi  igazságos  dolog 
felforgatására  nem  törekszünk,  hanem  csak  a  magyar 
függetlenséget  és  alkotmányosságot  akarjuk  fenntar- 
tani és  megőrzeni  s  a  19.-ik  század  emberibb  szelle- 
mével összhangzásba  hozni"  (III.  1.).  —  Jegyzetében 
(228 — 231.  1.)  igen  ingerülten  fakad  ki  újra  a  censura 
s  különösen  a  katholikus  pap  censorok  ellen,  kik  any- 
nyira  visszaélnek  hatalmukkal. 

Az  Ellenőr  tanúsága  szerint  Bajza  a  Deák-féle 
mérsékeltebb  ellenzéktől  is  kezd  elszakadni  s  köze- 
ledik Kossuth  táborához.  Vele  a  Pesti  Hirlap  és  az 
Athenaeum  fegyverbarátsága  idején  melegedett  össze, 
de  személyes  viszonyuk  sohasem  lett  oly  bizalmas, 
mint  volt  a  Deákkal  és  Wesselényivel  való.  Ha  Deák- 
tól is  távozóban  volt  Bajza,  már  egy  tenger  válasz- 
totta el  egykori  vezérétől,  Széchenyitől.  Széchenyi  is 
csak  haraggal  emlékszik  meg  róla.  Bánja,  hogy  az 
Akadémiát  megalapította.  1848  márczius  6-án  Tasner 
Antalhoz  intézett  levelében  Levesen  kiront  a  trias 
ellen.  „Azon  ostoba  Schedel  vagy  Toldy"  s  Vörös- 
marty, meg  Bajza  megrontották  az  Akadémia  szellemi 
részét,  úgy  hogy  már  „nem  egyéb  mint  revolutiona- 
rius  club."  De  majd  ő  visszavonja  alapítványát  s 
másokat  is  rábír  erre  „und  die  Fütterungs-Anstalt  der 
verkappten  Demagógén  hat  ein  Ende".^ 

Ha  nem  is  a  demagógia,  de  a  revolutio  felé  útban 
volt  valóban  Bajza  és  az  egész  magyar  közélet.  A  már- 
cziusi  napokat  nem  nézte  közömbösen  a  Nemzeti 
Színház  igazgatói  hivatalából,  hanem  a  megértés  és 
lelkesedés  érzelmeivel.  A  márcziusi  napok  hozták  meg 

1  Széchenyi  István  levelezése  III.  600  (Zichy  Antal  kiadása). 

neki  az  első  politikai  szerepet  a  szabadscágharcz  évé- 
ben. A  helytartótanács  kinevezte  a  sajtó  útján  elkövet- 
hető vétségek  és  kihágások  elbírálására  kiküldött 
25-tagú  ideiglenes  bizottság  tagjává  (í.  118).  A  hely- 
tartótanács bizalma  alig  tisztelhetett  meg  méltóbb 
férfiút  e  kitüntetéssel,  mint  az  írói  tisztesség  rendü- 
letlen bajnokát  s  a  sajtószabadság  bátor  követelőjét. 
Pár  hét  múlva  már  szentesített  törvények  intézkedtek 
a  sajtószabadság  ügyében  s  Bajza  e  hivatala  meg- 
szűnt, de  a  közéleti  szereplés  vágya  már  egészen  el- 
kapta. Ideges  türelmetlenséggel  várta,  hogy  a  szín- 
házat elhagyhassa  és  egészen  a  publicistikára  adja 
magát.  Az  irodalmi  sajtó-élet  megteremtője  hivatást 
érzett  magában  a  politikai  sajtó- élet  újabb  szerve- 
zésére. 

Mert  a  sajtó  felszabadítása  nagy  mértékben  áttörte 
a  politikai  sajtó  eddigi  kereteit,  eddigi  berendezését. 
A  hírlapirodalom  hihetetlen  mértékben  fellendült  s 
nem  érezvén  már  magán  az  államhatalom  argusi  sze- 
meit, ugyancsak  kihasználta  az  új  szabadságot.  Notó- 
rius conservativ  lapok  vedlettek  át  máról  holnapra 
szélső  radicalis  közlönyökké  s  a  sok  új  lappal  együtt 
egymásra  liczitáltak  túlzásaikkal.  A  kormány  ekkor 
még  bízott  a  békés  megoldás  lehetőségében,  ezért  egy 
saját  orgánummal  irányitólag  akart  hatni  a  zűrzavaros 
lármától  felzaklatott  közvéleményre.  Különösen  a  vér- 
beli újságíró,  Kossuth,  érezte  a  szükségét  egy  kor- 
mánylapnak. Állásánál  fogva  s  nagyarányú  más  elfog- 
laltsága miatt  maga  nem  állhatott  egy  lap  élére,  ha- 
nem oly  férfiúra  bízta  lapja  szerkesztését,  a  ki  poli- 
tikájának hű  letéteményese  volt  s  kinek  neve  garan- 
tiát  nyújtott  arra  nézve,  hogy  Kossuth  politikája  méltó 
sajtóképviseletre  talál.  Ez   a   férfiú   Bajza  volt,  a  ki 

1848  július  1-én  indította  meg  Kossuth  Hírlapjai. 
A  lap  neve  elárulta  már,  kinek  a  politikáját  követi, 
de  azért  Bajza  szerkesztette  egészen  önállóan  és  tel- 
jes felelősséggel.  Kossuth  nyilvánosan  nem  óhajtotta 
magát  teljesen  azonosítani  a  lappal.  Félreértések  el- 
kerülése végett  Bajza  egyszer  ki  is  jelentette,  hogy 
Kossuth  tulajdonosa  ugyan  a  lapnak,  de  nem  szer- 
kesztője is,  a  lap  czikkeiről  előzetes  tudomással  nem 
bír  és  csak  a  nevével  ellátott  czikkek  tekintendők 
személyes  véleményének  {Tájékozások  e  lap  szer- 
kesztése iránt.  Kossuth  Hírlapja  15.  sz.).  Természe- 
tes, ha  volt  is  igazság  a  dologban,  a  lap  politikai 
czikkeit  mégis  többé-kevésbbé  Kossuth  sugalmazta, 
de  hivatalos  állása  miatt  nem  vallhatta  nyíltan  a  saját 
politikájának  azt,  mikor  a  Kossuth  Hírlapja  egyszer- 
egyszer ellentétbe  került  a  kormánynyal.  Pl.  mikor 
Bajza  kijelentette,  hogy  ő  nem  adna  egy  szál  katonát 
sem  az  olasz  forradalom  leverésére  (Köss.  Hirl.  21.  sz.). 

Kossuth  Hírlapja  hétfő  kivételével  naponta  négy 
hatalmas  ívrét  oldalon  háromhasábosan  szedve  jelent 
meg.  Előfizetési  ára  helyben  10  pft  volt.  Munkatár- 
sainak száma  50—60  ra  tehető.  Belső  munkatársai 
Ábrányi  Emil,  Garay  —  a  ki  augusztusban  és  szep- 
temberben segédszerkesztő  is  volt^  — ,  Gyurmán  Adolf, 
Matisz  Pál  és  eleinte  Toldy  voltak,  míg  a  szerkesztés 
alrendübb  teendőit  Dobrosi,  StuUer  és  Vörös  vitték.^ 
Toldy  a  tárczarovatot  vezette  tisztára  tudományos  tar- 
talommal s  élénk  kapcsolatban  a  forradalmi  mozgal- 
makkal ;  ez  a  tárczarovat  azonban  még  az  első  hónap- 
ban megszűnt.  Rendes  vezérczikkírói  a  lapnak  Ábrányin 

^  V.  ö.  Ferenczy  József:  Garay  János  161.  1. 
^  L.  Irod.-tört.  Közi.  1903.  105.  1. 

kívül  Barsi  József,  Húnfalvy  Pál,  Kolmár  József,  Ré- 
vész Imre,  Szarvady  Frigyes,  Szeberényi  Lajos,  báró 
Wesselényi  Miklós  és  mindenekfelett  Kossuth  voltak. 
A  kisebb  fontosságú  munkatársak  közül  gyakrabban 
találkozunk  Benczúr  János,  Beöthy  Zsigmond,  Birányi 
Ákos,  Fábián  Dániel,  Gorove  István,  Húnfalvy  János, 
Kőváry  László,  Krizbai  Miklós,  Samarjay  Károly, 
Szabó  Károly,  Szathmáry  Károly,  Szokolay  István, 
Szontagh  Gusztáv  stb.  nevével,  de  akadnak  czikkek 
gróf  Batthyány  Lajostól,  Egressy  Gábortól,  Petőfi 
Sándortól,  Tompa  Mihálytól  és  Vörösmarty  Mihálytól 
is.  A  szépirodalmat  mindössze  két  vers  képviseli, 
Garay  Uniója  és  Czuczor  Riadója  (Kossuth  Hirlapja 
7.,  149.  sz.).  A  lap  rendesen  vezérczikkel  kezdődött, 
melyet  a  hivatalos  közlemények  s  igen  bő  ország- 
gyűlési tudósítások  követtek,  ezeket  a  fővárosi  és  vi- 
déki politikai  hírek  és  harcztéri  tudósítások  váltották 
fel  s  a  külföldi  rovat  zárta  be  a  lapot.  A  hírszolgálat 
elég  lassú  és  hiányos,  a  mint  Bajza  maga  is  elismeri 
(Köss.  Hirl.  134.  sz,),  de  nagyjában  hű  képet  ad  a 
helyzetről.  A  külföldi  rovat  a  többi  lapénál  jóval  je- 
lentékenyebb, de  a  háború  kitörése  után  elsenyved. 
Különösen  érdekesek  a  lap  bécsi  és  innsbrucki  érte- 
sülései. 

A  lapnak  legérdekesebb  rovata  a  vezérczikk  volt 
E  rovatban  találkozunk  a  leggyakrabban  Kossuth  ne- 
vével. Mint  miniszter  még  bizonyos  tartózkodással 
mondja  ki  nézeteit,  de  lemondása  után  megkezdi  forra- 
dalmi agitatióját  (Köss.  Hirl.  65.  sz.).  A  mint  Kossuth 
pályája  e  napokban  emelkedett  a  legmagasabbra,  úgy 
újságírói  művészete  is.  Az  ő  czikkeiből  kísérhetjük  a 
legjobban  nyomon  azokat  a  hangulati  változásokat, 
melyeken  az  egész   nemzet    átment    e    félév    alatt    s 

mely  a  legalkotmányosabb  intelligentiát  nyílt  forrada- 
lomba sodorta.  Itt  látjuk  a  bizakodó  gyülekezést  az 
első  népképviseleti  országgyűlésre,  a  remény  és  két- 
kedés, a  loyalitas  és  türelmetlenség  sajátságos  vegyü- 
letét az  első  hónapokban,  a  hetekig  tartó  kínos  ver- 
gődést a  törvényesség  látszatának,  az  uralkodó  iránti 
hűség  külsőségeinek  fenntartásáért,  majd  a  halálra 
szánt  elkeseredett  harczi  riadót  minden  és  mindenki 
ellen,  ki  a  nemzet  ügye  ellenségének  mutatkozik  és 
végre,  mikor  a  helyzet  végleg  tisztázódik,  a  féket  nem 
ismerő,  félelmetes  harczi  kedv  tomboló  kitöréseit.  Min- 
den érzékünket  hatalmába  kerítő  fenséges  zuhatag- 
ként  dörög  le  előttünk  Kossuth  fáradhatatlan  rhetori- 
kája.  Velőkig  ható  bűvös  pathosa  a  forradalom  paro- 
xismusában  vergődő  nemzet  érzésének  a  leghatalmasabb 
kifejezője.  Lehetünk  Kossuthról  bármilyen  vélemény- 
nyel, tarthatjuk  politikai  szereplését  elhibázottnak,  de 
bizonyos  az,  hogy  oly  mértékben,  mint  ő,  soha  senki 
sem  lett  a  magyar  nemzet  egyetemének  vezére,  nem- 
zete szivébe  senki,  még  Rodostó  nagy  bujdosója  sem, 
írta  be  annyira  nevét,  mint  ő.  S  ezt  elsősorban  e  hó- 
napok legendaszerú  történetének  köszönheti.  És  e 
történelem  megcsinálásában  káprázatos  egyéni  fellé- 
pése mellett  volt  része  a  Kossuth  Hírlapja  czikkei- 
nek  is. 

Ez  adja  meg  a  Kossuth  Hírlapja  jelentőségét  és 
óriási  hatásának  titkát.  A  mint  a  nemzet  Kossuth  aj- 
káról leste  a  szót,  utána  indult  tűzön  és  vízen,  úgy 
az  újságolvasók  a  Kossuth  Hírlapja  után  igazodtak. 
Talán  még  az  Athenaeum  ítélete  sem  volt  annyira 
döntő  irodalmi  kérdésekben,  mint  a  Kossuth  Hírlapjáé 
politikaiakban.  Hogy  a  ma  ítélete  talán  osztatlanabbul 
írja  alá  az  előbbi  nézeteit,  mint  az  utóbbiét,  lehetsé- 

ges,  de  bizonyos  az,  hogy  a  nemzet  közvéleményét 
teljesebben  képviselte  a  maga  idejében  a  Kossuth 
Hirlapja,  mint  az  Athenaeum.  Kossuth  Pesti  Hírlapja 
mellett  ez  volt  a  XIX.  század  első  felének  legkitű- 
nőbb magyar  politikai  lapja,  a  szabadságharcz  köz- 
lönyei között  meg  kétségtelenül  a  legelső.  Hogy  a 
nemzet  mennyire  szerette,  mutatja  előfizetőinek,  a  kor- 
hoz képest,  óriási  száma.  A  míg  ugyanis  ez  időben 
a  Pesther  Zeitungnak  8200,  a  hivatalos  Közlönynek 
és  a  Népbarátnak  3—3000,  a  Pesti  Hírlapnak  2800 
előfizetője  volt,  addig  a  Kossuth  Hírlapjának  5000.^ 
Bajza  szerkesztői  működéséről  igen  jellemzően 
írja  Toldy:  „E  lap  vezetése  őt  ama  végzetteljes  év 
másod  felében  annyira  elfoglalá,  hogy  saját  munkái 
megakadásán  túl  czikkek  írására  sem  érkezvén,  ez 
ideje  önfeláldozás  közt  és  dicsőség  nélkül  folyt  el."' 
Valóban  a  szerkesztői  gondosság  nyomát  megtaláljuk 
minden  számban,  de  magát  a  szerkesztőt  igen  ritkán. 
Többnyire  csak  jegyzetei  árulják  el  jelenlétét.  Ezek- 
ből néha  egész  kis  czikkek  keletkeznek  (Köss.  Hirl. 
53.,  97.,  98.  stb.  sz).  Mindig  okos  megjegyzéseket 
tartalmaznak,  de  természetesen  alárendelt  jelentő- 
ségűek maradnak.  Akad  néhány  önálló  czikke  is.  Ilyen 
mindenekelőtt  egyetlen  vezérczikke  {Doblhoff  beszéde 
az  osztrák  országgyűlésen.  Köss.  Hirl.  38.  sz.),  mely 
Doblhoflf  osztrák  belügyminiszternek  egy  a  horvát  kér- 
désben hozzá  intézett  interpellatióra  adott  kertelő  vá- 
laszát bonczolja  Bajza  ismeretes  polemikai  készségé- 
vel tönkre.  E  czíkken  kívül  csak  néhány  helyreígazí- 

'  E  számok  ki  vannak   számítva    a   Kossuth  Hirlapja  122. 
számában  közlött  adatokból. 

'  Toldy:  Emlékbeszéd  Bajza  József  felett.  14.  1. 

tása  van.  Pár  apróság  mellett  {Egy  kis  szelíd  polémia. 
Köss.  Hírl.  31.  sz.,  Lapunk  85-ik  számában.  Köss. 
Hirl.  89.  sz.,  Figyelmeztetésül.  Köss.  Hirl.  152.  sz.) 
ilyen  a  mindenütt  antisemitismust  szaglászó  Zerffinek 
adott  válasz  {Az  Ungarnak.  Köss.  Hirl.  141.  sz,), 
valamint  a  világtörténeti  polémia  a  Kossuth  Hírlap- 
jával egyébként  is  kötözködő  Vida  Károlylyal  (Figyel- 
mező 1848.  13.,  17.,  20.,  48.,  52.  sz..  Köss.  Hirl.  52., 
102.  sz.).  Bajza  leghevesebb  polémiája  a  Kossuth 
Hírlapjában  Illucz  Oláh  Jánossal,  a  Nemzeti  Politikai 
Hirlap  szerkesztőjével  volt.  A  Nemzeti  Politikai  Hirlap 
a  conservativ  Nemzeti  Újságnak  volt  liberális  folyta- 
tása, a  mint  szerkesztője  is  gyüldei  újságíróból  a 
márcziusi  napokban  csapott  fel  a  radicalismus  bajno- 
kának. 

Szeberényi  Lajos  egy  czikkében  reactionarius- 
nak  mondta  Illucznak  a  vallásoktatás  ügyében  elfog- 
lalt álláspontját  s  általában  szemére  hányta,  hogy  még 
mindig  kaczérkodik  a  reactióval  (Köss.  Hirl.  139.  sz.). 
Illucz  hányaveti  válaszára  (Nemzeti  Politikai  Hirlap 
182.  sz.)  Szeberényi  egy  hosszabb  czikkben,  Bajza 
meg  egy  szerkesztői  jegyzetben  mutattak  rá  Illucz 
elvtelen  köpönyegforgatására  (Köss.  Hirl.  143.  sz.). 
Illucz  nagy  haragra  gerjedt,  Bajzát  antikatholicis- 
mussal  vádolta  meg  s  felmelegítette  a  Bajza  költői  és 
történetírói  plágiumairól  szóló  históriát  (Nemzeti  Pol. 
Hirl.  1848.  187.,  188.,  190.,  193.,  195.  sz.).  Bajza 
két  válaszában  kimutatta  az  antikatholicismusi  vád 
tarthatatlanságát  és  igen  éles  hangon  elítélte  Illucz 
politikai  erkölcstelenségét  {Folytatása  egy  szegény  fej 
mosdatásának.  Harmadik  s  reménylem  ezúttal  végső 
mosdatása  egy  szegény  fejnek.  Köss.  Hirl.  146.,  149. 
szám). 

1848  deczember  31-én  jelent  meg  a  Kossuth  Hír- 
lapja 157.  száma,  mely  semmivel  sem  árulta  el,  hogy 
az  utolsó  szám  is.  A  móri  csatavesztés  hírére  azonban 
a  kormánynak  és  a  compromittáltaknak  sürgősen  el 
kellett  hagyniok  a  fővárost.  Bajzának  is.  így  pont 
egy  félévi  fennállás  után  megszűnt  a  Kossuth  Hír- 
lapja. 

A  főváros  visszafoglalása  után  Bajza  később 
újra  megindította  lapját.  Az  új  lapból,  a  Futárhói 
azonban  összesen  csak  egy  szám  jelent  meg  1849 
július  1-én,  mert  július  2-án  Kossuth  híveivel  együtt 
Szegedre  volt  kénytelen  vonulni/ 

A  Futár  előfizetési  ára  és  formája  ugyanolyan 
volt,  mint  a  Kossuth  Hírlapjáé,  csak  négy-  s  nem 
háromhasábosan  volt  szedve,  ügy  látszik,  munka- 
társai is  körülbelül  ugyanazok  lettek  volna.  Most  is 
Kossuth  politikáját  képviselte  volna,  tehát  már  elhatá- 
rozottan  köztársasági  párti  s  a  Habsburgokról  hallani 
sem  akar.  Köztársasági  hangok  már  a  Kossuth  Hír- 
lapjában is  meg-megpendültek,  de  a  Futár  minden 
közleménye  az  április  14-iki  alapon  áll.  A  tartalmas 
szám  főleg  az  orosz  betöréssel  foglalkozik.  Közli 
Horváth  Mihály  keresztesháborút  hirdető  szózatát  és 
az  európai  interventióban  reménykedik.  Bajzától  való- 
nak látszik  a  vezérczikket  követő  s  az  elmúlt  félévre 
visszatekintő  politikai  fejtegetés.  Elszánt,  férfias  hang 
szól  belőle,  de  kevés  reménység. 

A  Futár  egyetlen  száma  zárja  le  Bajzának  nem- 
csak publicistikai  működését,  hanem  tulajdonképen 
egész   írói   pályáját.   E   hosszú  és  érdemes  pályának 

'  Egyetlen  ismeretes  rongált  példánya  a  Nemzeti  Múzeum 
hirlaptárának  48 — 49-es  gyűjteményében. 

igen  jelentéktelen  része  volt  a  politikának  szen- 
telve, de  Bajza  munkássága  itt  is  nyomokat  hagyott, 
másrészt  ezzel  nyerte  mintegy  betetőzését.  A  Kossuth 
Hírlapja  szerkesztőjének  nevét  ismernek  ma  is,  ha 
nem  Bajzának  hívták  volna  is. 


EX.  FEJEZET. 

Családi  élet. 

I.  A  szabadságharcz  előtt,   —   n.  A  bujdosás.  —   ül.  A  sza- 
badságharcz  után. 

I. 

Bajza  1829  derekán  telepedett  meg  Pesten  végleg. 
Rögtön  elhelyezkedett  abban  a  körben,  melynek  már 
évek  óta  kedvelt  tagja  volt :  Kisfaludy  Károly  köré- 
ben. Toldy  vezette  őt  egykor  e  körbe  s  vele  is  volt 
a  legbizalmasabban,  de  őszinte  szeretettel  és  tiszte- 
lettel vonzódott  Kisfaludy  Károlyhoz  és  meleg  barát- 
sággal Vörösmartyhoz,  Bártfayhoz,  Stettnerhez  és 
Helmeczyhez  is.  Kisfaludy  köre  tagjaként  szerepelt 
mindenütt,  e  körrel  egjütt  ismerkedett  és  barátkozott 
ekkoriban  még  majdnem  kizárólag  írói  körökben. 
Kisfaludy  Károly  lakása,  Bártfayék  estély ei,  Fáy 
András  háza  voltak  rendes  találkozóhelyeik.  Női 
társaságba  nagyon  keveset  járt  s  hölgyekkel  jófor- 
mán csak  Bártfayék  estélyein  találkozott.  Bártfayné 
salonja  volt  a  fővárosnak  legelőkelőbb  irodalmi 
salonja.^  Bártfay  maga  is  író  volt,  de  eredetibb 
tehetség  híján  korán  elhallgatott,  az  irodalom  iránti 
érdeklődés   azonban   továbbra  is  megmaradt  benne  s 

*  V.  ö.  Toldy  Ferencz  :  Irodalmi  társasköreink  emlékezete. 
Budapesti  Szemle  VIII.  k.  11—14.  1. 

minden  szabad  idejét  —  a  gróf  Károlyi- családnak 
volt  ügyvéde  —  író  barátai  körében  töltötte.  Neje, 
Mauks  Jozefa  igen  eszes  és  művelt,  nemes  hajla- 
mokkal megáldott  nő  volt,  kinek  gyöngéd,  finom 
modoráról  és  bájos  egyéniségéről  elragadtatással 
emlékszenek  meg  kortársai,  A  házaspár  gyermektelen 
volt  s  házaséletük  sem  volt  egészen  felhőtlen  Bártfay 
naiv  donjuani  hajlandóságai  miatt.  Hogy  házuk  csend- 
jét megélénkítsék,  maguk  köré  gyűjtötték  az  írókat, 
másrészt  meg  rendesen  tartottak  maguknál  egy-egy 
rokonleányt,  Idnek  kedvéért  aztán  női  társaságot  is 
fogadtak  házuknál.  Az  estélyeken  a  kör  írótagjai 
bemutatták  egy-egy  új  munkájukat,  meghányták- 
vetették  terveiket  és  a  férfiak  ítélete,  a  nők  szép- 
érzéke irányítólag  hatott  rájuk.  „A  női  báj  és  gyön- 
gédség varázsa,  a  költészet,  hazafiság  és  barátság 
szelleme  olvadt  össze  ez  estélyeken."  ^  Bajza  nagyobb 
arányú  társasági  életre  kevéssé  volt  berendezkedve, 
társas  igényeit  ez  a  kör  egészen  kielégítette.  Ide 
szívesen  eljárt,  itt  szerették  is,  másutt  idegennek 
érezte  magát  és  zárkózott  modora  miatt  kedélytelen- 
nek tartották. 

A  mi  anyagi  ügyeit  illeti,  r.zok  az  első  öt-hat 
évben  éppen  nem  voltak  rózsásak.  Biztos  jövedelme 
csak  az  a  350  vftnyi  bérösszeg  volt,  a  mit  Antal  báty- 
jától kapott.  Ez  édes-kevés  volt  s  nem  állott  arány- 
ban Bajza  úri  hajlamaival.  Nagyon  is  rá  volt  tehát 
utalva  írói  keresményére.  Ezért  fordítgatott,  vállalt 
szótári  és  szerkesztői  muükálatokat.  Sajnos,  biztos 
adatok  nem  állanak  rendelkezésünkre,  így  csak  hozzá- 
vetőleg állapíthatjuk  meg  Bajza  írói  jövedelmeit.  Az 

^  Gyulai  Pál :  Vörösmarty  életrajza  1890.  149.  1. 


CSALÁDI  ÉLET  481 

1829 — 35  közötti  években  Bajza  írói  keresménye 
500 — 600  pengő  forintra  rúghatott  évente.  Bizony 
ebből  elég  szerényen  kellett  élnie. 

1835-ben  kezdett  anyagi  helyzete  kedvezőbbre 
fordulni.  Ez  év  közepén  végre  megkapta  500  pftnyi 
akadémiai  fizetését,  1837-ben  megindult  az  Athe- 
naeum,  melyből  az  első  években  mintegy  1500  pftnyi 
szerkesztői  jövedelme  volt,  1837-ben  színigazgató  is 
lett  500  pft  tiszteletdíjjal.  Mindent  összevéve  1837 
és  1838-ban  Bajzának  már  2500—3000  pft  évi  jöve- 
delme volt,  a  mi  az  akkori  viszonyok  közt  igen 
jelentékeny  összeg  volt. 

Ilyen  körülmények  között  elérkezettnek  látta  az 
időt  Bajza  arra,  hogy  családot  alapítson.  Választottja 
már  évek  óta  megvolt  Csajághy  Júlia  személyében. 
Júlia  régi  birtokos  nemes  családból  származott.  Szülei 
Csajági  Csajághy  János  és  nemes  Takó  Zsuzsanna 
voltak,  kik  Csépen  és  Komáromban  gazdálkodtak. 
Nyolcz  gyermekük  volt.  Júlia  1818-ban  született. 
Bajza,  úgy  látszik,  még  a  pozsonyi  országgyűlés  idején 
ismerkedett  meg  a  családdal,  két  barátja,  Stettner  és 
Thaly  Antal  révén,  kik  rokonságban  voltak  Csa- 
jághyékkal.  A  fiatalok  között  igen  korán  szerelem 
keletkezett,  egymást  jegyeseknek  tekintették,  leg- 
alább 1833-ban  Bajza,  ha  tréfás  modorban  is,  már 
mint  menyasszonyáról  emlékszik  meg  Júliáról  (VI. 
391).  Júlia  nénje,  Erzse,  Pestre  ment  férjhez  Csapó 
János  táblabíróhoz.  így  Júlia  gyakran  megfordult  a 
fővárosban  is,  sőt  járatos  volt  írói  körökben  is,  pl. 
Fáy   Andrásoknál.^   Ez   az    évekig   húzódó   szerelem 

*  V.  ö  leánykori  levelét  (1837  márcz.  31)  Fáyhoz  a  Nem- 
zeti Múzeumban.  A  Csajághyakra  nézve  1.  a  Vörösmarty  emlék- 
könyvét 1900.  77—79.  1. 

magyarázza  egyszersmind  azt  a  nagy  közönyt,  melyet 
Bajza  juristakori  szerelmei  után  a  nők  iránt  tanú- 
sított. 

Mikor  mind  Bajza  anyagi  helyzete,  mind  Júlia 
életkora  megengedte  a  házasságot,  az  esküvő  1838 
márczius  30-án  megtörtént.  Nem  Csépen,  sőt  a  38-iki 
árvíz  miatt  nem  is  Pesten,  hanem  Csapó  Jánoséknál 
Tápió- Szent-Mártonban.  Tanuk  Csapó  János  és  Szabó 
József  táblabírák  voltak.  A  frigy  egyike  volt  a  leg- 
boldogabbaknak.  Ritkítja  párját  az  a  valóban  benső- 
séges családi  élet,  melynek  képe  Bajzának  feleségé- 
hez intézett  leveleiből  elénk  tárul.  Bajza,  a  hidegnek 
tartott  kérlelhetetlen  polemikus,  csupa  szív  a  családi 
életben.  Némelyik  levele  olyan,  mintha  legszebb 
verseit  olvasnók.  És  Bajzáné  mindenképen  méltó 
volt  férje  szerelmére.  Nem  volt  valami  nagyképzett- 
ségű nő,  de  igen  kedves,  eszes  teremtés,  a  ki  fér- 
jére bízta  az  irodalom  gondjait,  magát  egészen  csa- 
ládjának szentelte.  Nem  akart  más  lenni,  mint  jó 
háziasszony,  jó  anya  és  urának  hűséges  élettársa. 
Mikor  azonban  elkövetkezett  a  megpróbáltatás  ideje, 
megmutatta,  hogy  több  is  tud  lenni.  Bátor  kézzel 
vette  át  a  családi  élet  vezetését,  mindent  elkövetett 
szegény  férje  szenvedéseinek  enyhítésére  és  tisztes- 
ségesen felnevelte  gyermekeit.  Férje  halála  után  az 
ő  emlékének  szentelte  életét,  a  mellett  hogy  soha  meg 
nem  törő  kedélyével,  derűs  resignatiójával  elhunytáig 
(1885  május  24)  családjának  és  rokonságának  vígasz- 
talója maradt. 

Bajza  nem  a  legolvadozóbb  férj  (ír. -tört.  Közi. 
1908.  325.  1.),  feleségéhez  írt  levelei  mégis  a  leg- 
melegebb érzelmeket  árulják  el.  Felesége  nélkül 
pusztaság   számára   lakása,    szinte    dolgozni   sem  tud 

távollétében,  úgy  érzi  magát,  mintha  szívéből  sza- 
kadt volna  ki  egy  darab.  Az  elveszett  haza  romjain 
is  csak  felesége  szerelmében  talál  vigasztalást.  „Veled 
még  tudnék  örömeket  élvezni  az  elveszett,  a  meg- 
siratott és  még  sokszor  megsiratandó  hazában  is, 
nélküled  nem  kell  az  élet.  Te  nekem  szükséges,  nél- 
külözhetetlen vagy,  mint  a  levegő.  A  te  szereteted 
határtalan,  tiszta  és  önzetlen  irántam  s  ez  olly  jól 
esik  nekem  és  erőt  és  reményt  ad  s  annyira  öntuda- 
tomba van  vésve,  hogy  azt  hiszem,  szereteted  nélkül 
nem  tudnék  többé  megélni.  Ismersz  engem  s  tudod, 
mi  ritkán  szoktam  érzelmeimet  kitárni,  de  midőn 
nyilatkozom,  szavaim  igazak,  olly  igazak,  minőnek  a 
te  szeretetedet  tapasztalom"  (Ir.-tört.  Közi.  1908.  325., 
335.,  460.  1.).  Máskor  a  kedves  enyelgés  hangján 
mondja  el  ugyanezt:  „Itthon  Julcsa  által  mindent  a 
legjobb  rendbe  hozva  találtam,  még  a  gombostűk 
sem  voltak  elfelejtve ;  éppen  ollyan  rendbe,  mint 
Julcsától  várni  lehetett.  Mert  tudnod  kell  és  ha  eddig 
nem  tudtad  volna,  halld  most  tőlem,  hogy  az  én 
Julcsám  derék  menyecske.  Néha  kicsit  feledékeny, 
kicsit  szeles,  de  semmi,  majd  elhagyja,  ha  korosodik. 
Érzékeny  is  szerfelett  és  aggódó  és  félénk,  még  a 
légydongástól  is  megijed :  de  ő  avval  nem  árt  senki- 
nek, egyedül  csak  magának ;  ez  ugyan  elég  baj,  mert 
a  mi  neki,  az  nekem  is  ártalmamra  van  s  ki  őt 
bántja,  az  bánt  engem  is ;  és  így  mikor  Julcsa  sir, 
aggódik,  búsul,  akkor  mindig  engem  is  bánt.  Azon- 
ban sebaj !  az  idő  meg  fogja  edzeni  az  ő  lelkét  is 
8  megtanulja,  hogy  a  mit  változtatni  nem  lehet, 
minek  meg  kell  lenni,  azt  csak  türödelem  teheti 
elviselhetővé.  Ha  ezen  kis  gyengeségeit  leszámítjuk, 
Julcsa  azután  a  legjobb  asszony  a  világon.  Szíve  olly 

Dr.  Bajza :  Bajza  József.  28 

gazdag  jóságban,  hogy  ha  belőle  öt  más  asszonynak 
adna  kölcsön,  még  akkor  is  egyike  lehetne  a  leg- 
jobb szívű  nőknek.  Némellyek  azt  mondják,  hogy 
Julcsa  takaros,  derék  menyecske,  mi  annyit  tenne, 
hogy  szép.  Én  azt  mondom,  hogy  ez  csak  termetére 
illik,  melly  su^'ár  és  nyúlánk;  arczában  nem  szépség 
van,  hanem  valami  más,  mi  ennél  többet  ér :  kedves- 
ség. Szemei  nem  feketék  és  nem  is  kékek  és  mégis 
szeretem  őket,  mert  lélek  látszik  bennök  és  részvét 
és  érzés  és  ha  rám  néznek,  szerelem.  Sokat  lehetne 
még  Julcsáról  mondani,  mikkel  be  fogna  bizonyodni, 
hogy  ő  ollyan  magyar  menyecske,  kit  szeretni  kell, 
mihelyt  az  ember  közelebbről  megismerkedett  vele : 
de  mi  szükség  van  erre  ?  Julcsában  azon  szép  tulaj- 
donság is  megvan,  hogy  bízik  bennem  és  hisz  sza- 
vamnak és  elhiszi,  ha  mondom,  hogy  van  valaki,  a 
ki  őt  nemcsak  úgy  tréfából,  hanem  komolyan  sze- 
reti" (Ir.-tört.  Közi.  1908.  326.  1.).  Júlia  szerfeletti 
érzékenysége  sok  aggodalmat  okozott  férjének.  Baj- 
záné  eleinte  igen  nagy  fájdalmat  érzett,  ha  nyaranta 
pár  hétre  hazamenvén,  megvált  férjétől,  úgy  hogy 
Bajza  alig  győzte  vigasztalni  és  kétségbeesésig  foko- 
zódott idegessége,  ha  gyermekeinek  valami  baja  volt. 
Az  élet  aztán  lassankint  megedzette  lelkét  (ír.-tört. 
Közi.  1908.  327.,  328.,  329.,  452.,  457.  1.). 

Bajzáéknak  három  gyermekük  született :  1839 
február  7-én  Heléna  Mathild,  1840  márczius  4-én 
Jenő  Mór  Ferencz  és  1845  július  7-én  Irén  Adél 
Mária.  Irón  hamarosan  elhuuyt,^  a  másik  két  gyermek 
azonban  felnőtt.  Lenke  volt    a   család   szemefénye,  a 

^  Hogy  mikor,  nem  sikerült  kikutatnom,  de  pár  hétnél 
aligha  élt  többet. 

ki  már  gyermekkorában  mindenkit  meglepett  szép- 
ségével és  eszességével,  a  mit  még  a  bujdosás  keserű 
napjaiban  is  apai  büszkeséggel  emleget  Bajza  (Ir.- 
tört.  Közi.  1908.  327,  461).  Jenő  kezdettől  fogva 
gyenge,  beteges  gyermek  volt,  1848  tavaszán  oly 
súlyosan  megbetegedett,  hogy  a  szülök  a  legrosz- 
szabbra  voltak  elkészülve  és  alig  hogy  összeszedte 
magát,  az  1849.  évi  első  bujdosásban  meghűlt  és 
féllábára  nyomorék  lett  (Ir.-tört.  Kö/1.  1908.  332,  451, 
452,  457,  461  és  VI.  444).  Nem  is  élt  hosszú  életet. 
Miután  határozott  lyrai  hivatottságot  árult  el  és  korá- 
hoz képest  nagyon  jelentékeny  irodalmi  nevet  vívott 
ki  magának,  23  éves  korában  1863  október  28-án 
meghalt.  Lenke  Beniczkyné  Bajza  Lenke  néven  a 
legtermékenyebb  magyar  regényirónő  lett,  kinek 
művei  évtizedekea  át  a  magyar  irodalom  legolvasot- 
tabb regényei  közé  tartoztak.  E  mellett  a  főváros 
főúri  társaságának  férjével  együtt  egyik  legkedvel- 
tebb és  vezető  személyisége  volt.  Meghalt  1905  ápr. 
2-án. 

Bajza  családi  életének  első  évtizede  volt  neki 
mindenképen  aranykora.  Ezalatt  volt  az  Athenaeum 
nagytekintélyű  szerkesztője,  a  színháznak  kétszer  is 
igazgatója,  az  Akadémiának  egyik  legbefolyásosabb 
tagja,  sőt  a  korszak  végén  u  politikai  életnek  is 
egyik  szerepet  játszó  tényezője.  Ilyen  körülmények 
között  Bajzáékuak  társadalmilag  is  jelentékeny  hely- 
zetük volt.  Vagyoni  helyzettik  azonban  nem  állott 
egészen  arányban  társadalmi  állásukkal.  Az  Athe- 
naeum utolsó  évei  egyre  kevesebb  jövedelmet  hoztak 
s  történeti  vállalatai  sem  váltották  be  a  hozzájuk 
fűzött  reményeit.  A  negyvenes  években  jó  ideig 
kevesebb   irodalmi    bevétele   volt   Bajzának,   mint  a 

28* 

harminczas  évek  végén.  Pedig  kiadásai  a  család- 
alapítással megszaporodtak.  Csak  lakásért  350  pftot 
fizetett  évente,  a  mi  az  akkori  viszonyokhoz  képest 
igen  nagy  összeg  volt  (Ir.-tört.  Közi.  1908.  335.  1.). 
Igaz,  hogy  felesége  600  pfttal  járult  Bajza  évi 
bevételéhez  (I.  128),  mégis  akadtak  anyagi  gondjaik 
(Ir.-tört.  Közi.  1908.  449.  1.)  s  Bajza  kiadójától  kény- 
telen volt  előlegeket  felvenni.  1847-ben  megint  ked- 
vezőbbre fordult  helyzetük.  Újabb  szinigazgatósága 
havonta  250  pft  fizetést  hozott  neki,  a  Kossuth  Hír- 
lapjának egy  féléve  meg  maga  10—15,000  pftot. 

A  család  állandóan  Pesten  lakott.  Bajzáné  és 
gyermekei  minden  évben  több  hetet  Csépen  és  Komá- 
romban töltöttek,  a  hová  Bajza  is  gyakran  ki-kirán- 
dult. E  kirándulásain  kívül  minden  évben  megfordult 
Bajza  Hevesben  is.  1844  augusztusában  és  szeptem- 
berében nagyobb  társasággal  hosszabb  ideig  tartóz- 
kodott szülőmegyéjében.  Aldebrőn  vadásztak  és  halász- 
tak, Kőkúton  őzvadászaton  vett  részt.  A  kirándulás 
fénypontja  a  tisza-halászi  vadászat  s  az  utána  való 
ebéd  volt.  Ezen  mintegy  harminczan  vettek  részt. 
Bajza  nem  győzi  magasztalni  a  tiszai  urak  magyaros 
vendégszeretetét  s  a  gyönyörű  magyar  nótákat,  melye- 
ket annyi  érzéssel  énekeltek  (Ir.-tört.  Közi.  1908. 
337).  1842  augusztusában  orvosa  tanácsára  egy  15 
napos  tátrai  utat  tett  meg.  Gyöngyösön,  Kassán  és 
Miskolczon  át  először  Eperjesre  ment  Mauks  Feren- 
czékhez,  Bártfayné  rokonaihoz.  Innen  Lőcsére  utazott, 
a  hol  megtekintette  a  város  régiségeit,  majd  Nagy- 
szálokon állapodott  meg,  a  honnan  társaságban  meg- 
mászta  a  Lomniczi-csúcsot.  „Itt  már  minden  élet 
megszűnt  —  írja  Antal  bátyjának  — ,  sem  fű,  sem 
fa,  még   csak   bokrocska   sincs,   csak  száraz  mohhal 

fedett  kőszikla.  Midőn  fenn  voltunk,  alattunk  voltak 
a  felhők,  mennydörgött,  villámlott  esett.  Meddig  föl- 
értünk, három  felhő  s  általa  három  zápor  ment  raj- 
tunk keresztül.  Ezen  hegymászás  nem  embernek  való, 
csak  vad  kecskéknek,  az  ember  életveszedelemmel 
jár  kivált  lefelé,  hol  lábainak  sem  igen  veheti  hasznát, 
hanem  kezein  tartózkodva  csúszik  le  az  éles  kőszik- 
lákon" (VI.  411).  Felüdülten  tért  a  Tátrából  haza 
(Vf.  410.,  411.,  Ir.-tört.  Közi.  1908.  333.,  334.  1.). 

Kisebb-nagyobb  társaságokkal  Pestről  is  igen 
gyakran  ki-kirándultak  a  budai  hegyek  közé.  Bárt- 
fayék  körének  régi  szokása  volt  ez  s  e  kirándulá- 
soknak Bajza  már  legénykorában  állandó  résztvevője 
volt.  Az  a  szinte  családias  kis  írói  kör,  mely  a  har- 
minczas  években  Bártfayék  házát  otthonának  tar- 
totta, most  is  összetartott  és  jeles  fiatal  írók  és 
színészek  befogadásával  (Tóth  Lőrincz,  Kazinczy 
Gábor,  Vajda  Péter,  Nagy  Ignácz,  Egressy  Gábor, 
Szigligeti  Ede  stb.),  valamint  tagjai  családjával  egyre 
gyarapodott.  A  legszorosabb  kör  továbbra  is  a  trias- 
ból  és  Bártfayból  állott.  Bajza  és  Vörösmarty  csalá- 
dostul a  karácsony  estét  is  rendesen  Bártfayéknál 
töltötték.  Még  melegebbé  tette  e  kis  kört  Vörösmarty 
házassága,  a  ki  tudvalevőleg  Csajághy  Laurát,  Baj- 
záné  húgát  vette  el.  Vörösmarty  Laurát  Bajzáéknál 
látta  először  és  a  házasság  létrejöttében  is  jelenté- 
keny szerepe  volt  Bajzának.^ 

A  Bártfay-körön  kívül  is  sok  családdal  voltak 
jobb  viszonyban    Bajzáék,  az  akadémikusok,  az  írók, 

»  V.  ö.  Gyulai  Pál :  Vörösmarty  életrajza  1890.  271—2.  1. 
Bajza  magánéletére  nézve  sok  adatot  tartalmaz  Bártfay  naplója, 
melyből  azonban,  sajnos,  már  csak  a  Nemzeti  Múzeumban 
őrzött  1838 — 1841.  évek  vannak  meg. 

a  megyeiek  s  az  ellenzéki  politikusok  köréből.  Fenn- 
tartották az  érintkezést  vidéki  rokonaikkal  és  bará- 
taikkal is  s  általában  elég  élénk  társasági  életet 
éltek.  Sűrűn  jártak  a  színházba,  Bajza  majd  minden- 
nap ott  volt.  Bajzáné  naponta  tett  és  fogadott  láto- 
gatásokat, férje  meg  ismeretségben  volt  a  főváros 
jóformán  valamennyi  nevezetesebb  emberével.  Even- 
kint  többször  is  adtak  vacsorát,  rendeztek  házimulat- 
ságot,^  melyeket  egyre  nagyobb  és  előkelőbb  tár- 
saság látogatott.  Az  1847  deczember  SO-iki  estélyük 
már  a  saison  első  jelentékeny  mulatságaként  szerepel 
(Életképek  1848.  I.  30). 

Ügy  látszott,  hogy  a  család  egyre  szebb  jövőnek 
és  növekvő  tiszteletnek  néz  elébe.  Az  1848-iki  év 
minden  tekintetben  előbbre  vitte  őket  s  Bajza  a 
Kossuth  Hírlapjával  biztosítottnak  hihette  családja 
anyagi  jólétét  is.  Azonban,  mint  annyi  más  reménynek, 
úgy  Bajzáék  boldogulásának  is  nyakát  szegte  a  nem- 
zeti ügy  gyászos  bukása. 

II. 

1849  január  elsejére  virradó  éjszakán  Kossuth, 
a  kormány,  az  országgyűlés  és  a  compromittáltak 
sürgősen  elmenekültek  Pestről  a  közeledő  Windisch- 
gratz  elől.  Kossuth  Hírlapja  szerkesztőjének  sem  volt 
tanácsos  itt  maradnia,  Bajza  is  elhagyta  tehát  csalá- 
dostól a  fővárost.  Nem  követte  azonban  Kossuthékat 
Debreczenbe,  úgy  látszik  azért,  mert  azt  hitte,  hogy 
már  veszve  van  minden  s  meg  akarta  családját  kímélni 
a  végső   vergődés   izgalmaitól.    Hazament.   Számítása 

^  V.  ö.  Bártfay  László  1840  szeptember  7-iki  és  1841  febr. 
17-iki  feljegyzéseit. 

azonban  mindenképen  rosszul  ütött  ki.  Debreczenben 
folytathatta  volna  lapját  is  és  megkímélte  volna  csa- 
ládját a  bujdosás  szenvedéseitől  is. 

Először  birtokára,  Gyöngyös-Orosziba  ment.  Mikor 
az  osztrák  Gyöngyöst  megszállta,  nem  mert  otthon 
maradni,  hanem  részben  családostól,  részben  egyedül  a 
Mátrában  rejtőzködött.  Leginkább  Plathyéknál  Pásztón 
és  Fráter  Páléknál  Csecsén  vonta  meg  magát,  de  ha 
az  ellenség  közeledésének  híre  jött,  a  közeli  bányákba, 
menekült.  Komolyabb  elfogatási  veszedelemben  egyszer 
sem  forgóit,  hiszen  az  osztrák  bizonynyal  Debreczenben 
vélte,  a  nagy  hidegben  ellenben  meghűlt  Jenő  fia  és 
súlyos  lábbajt  kapott  (Ir.-tört.  Közi.  1908.  453.,  454. 1.). 

A  téli  hadjárat  következtében  Gyöngyös  már- 
cziusban  felszabadult.  Bajza  Debreczenbe  ment. 
Valószínűleg  lapját  akarta  újra  megindítani,  mert  a 
Kossuth-ajánlta  hivatalt  nem  fogadta  el  (I.  122).  Buda 
visszafoglalása  után  családostól  Pestre  jött,  majd  meg 
családját  Csépre  küldve  a  Futár  előkészítésével  fog- 
lalkozott. Ezúttal  már  hajlandó  volt  hivatalt  is  vállalni 
Előbb  Vukovics  a  vésztörvényszék  elnökségét,  majd 
Szemere  Bertalan  a  Nemzeti  Színház  igazgatóságát 
ajánlotta  fel  neki,  de  Bajza  egyiket  sem  fogadta  el 
(Ir.-tört.  Közi.  1908.  455).  Végre  Kossuth  talált  szá- 
mára hivatalt.  Kubinyi  Ágoston,  a  Nemzeti  Múzeum 
igazgatója,  hűségesküt  tett  le  Windischgratznek,  ezért 
elmozdították  állásától.  Kossuth  ez  állást  Bajzának 
ajánlotta  fel ;  Bajza  az  állást  el  is  fogadta,  de  hiva- 
talát már  nem  fosrlalhatta  el.* 


*  Ez  Toldy  elbeszélése  s  nincs  okunk  kételkedni  az  elbe- 
szélés valóságában.  A  hivatalos  Közlönyben  nem  jelent  meg 
Bajza  kinevezése.  A  Közlöny  szerint  jún.  27-én  Horváth  Mihály 


440  KILENCZEDIK   FEJEZET 

Kossuthékiiak  ugyanis  júl.  2-án  újra  el  kellett 
liagyniok  Budapestet.  Bajza  Vörösmartyval  együtt 
követte  a  kormányt,  családjaikat  Pesten  hagyván. 
Első  állomásuk  Czegléd  volt,  a  honnan  pár  napi  tar- 
tózkodás után  Nagykőrösön  és  Kecskeméten  át  Szen- 
tesre mentek.  Itt  júl.  20-ig  maradtak.  A  körülményekhez 
képest  elég  jól  megvoltak.  Kis  Bálint  ref.  lelkésznél 
laktak  és  Horváth  Boldizsár  országgyűlési  képviselőnél 
étkeztek.  Pár  napig  Szentesen  volt  a  közélet  majdnem 
minden  szereplő  férfia  s  a  kis  városban  igen  mozgalmas 
élet  folyt.  De  mindenkinek  lelkében  már  ott  égett  a 
kétségbeesés  a  haza  sorsa  felett.  Bajza  még  vala- 
mennyire reménykedett,  mert  azt  tervezte,  hogy  ha 
valahol  állandóbb  megállapodásra  lesz  kilátás,  maga 
után  hozatja  családját  (Ir.-tört.  Közi.  1908.  456., 
457.  1.). 

E  tervből  persze  semmi  sem  lett.  Szentesről  Szegedre 
mentek,  a  hol  júl.  21-én  újra  összeült  az  országgyűlés, 
de  csak  azért,  hogy  10  nap  múlva  már  Aradra  kelljen 
mennie.  Bajzáék  ide  is  követték  Kossuthot.  Itt  érte 
őket  a  világosi  fegyverletétel.  Most  már  igazán  bujdosók 
lettek.  Emigrálásra  nem  szánták  el  magukat,  Buda- 
pestre visszatérni  nem  mertek,  hanem  az  országban 
iparkodtak  lappangani  addig,  míg  a  császáriak  boszú- 
szomja  valamennyire  csillapodik  (Ir.-tört.  Közi.  1908. 
457,  458). 

A  két  sógor  együtt  maradt  a  bujdosás  egész  idején. 
Aradról    Nagyváradon  át    Szatmár    megyébe    vették 

cultusminiszter  Érdy  Jánost  bízza  meg  ideiglenesen  az  igaz- 
gatással. Bajzával,  úgy  látszik,  ezután  egyeztek  meg,  de  a 
kinevezés  publicálásának  már  nem  volt  értelme,  mikor  a  fővárost 
el  kellett  hagyniok.  A  Nemzeti  Múzeumban  sincs  acta  Bajza 
kinevezéséről. 

útjokat.  Mindenütt  vendégszerető  menhelyre  találtak ; 
egyik  birtokos  a  másikhoz  küldötte  őket,  míg  végre 
az  üldözők  nyomaikat  vesztették.  Háltak  a  szabad  ég 
alatt  is,  egypárszor  erdészkunyhókba  kellett  rejtőzniök 
s  talán  még  mos  is  láthatni  valamelyiknek  ajtaján  Ver- 
gilius e  szavait.  „Nos  pátriám  fugimus",  melyet  Vörös- 
marty irónnal  karczolt  emlékül  rá.^  Augusztus  utolsó 
napjaiban  két  napig  a  Madaras  melletti  Kis-Tomaj 
pusztán  rejtőzködtek,  Fekete  Sámuel  nyugalmazott 
gazdatiszt  házában,  a  hol  ugyanekkor  Besze  János 
48-as  képviselő  s  a  Kossuth  Hirlapja  munkatársa  is 
lappangott.  Fekete  igen  nagy  tisztelettel  fogadta  a  két 
költőt.  Bajza  igen  csüggeteg  volt.  Besze  vigasztalására, 
hogy  megvirrad  még  valaha,  azt  felelte :  Úgy  lesz, 
de  azért  egyikőnk  sem  éri  meg.* 

Szeptembert  Nagykárolyban  húzták  ki,  a  hol  a 
Károlyi-uradalom  tisztjei  rejtegették  őket.  Innen  sikerült 
újra  összeköttetésbe  lépni  családjaikkal,  melyekről 
Szeged  óta  semmit  sem  tudtak.  Mivel  attól  tartottak, 
hogy  leveleik  az  üldözők  kezébe  jutnak,  Vörösmarty 
Vadász  Miklósnak,  Bajza  Kovács  Vinczének,  Ballá 
Józsefnek,  Borsodi  Józsefnek  írta  magát.  Bajza  fele- 
ségét húgának,  barátnőjének  szólítja  s  oly  modorban  ir, 
hogy  a  sorok  közt  kell  olvasni.  Leveleiket  az  uradalom 
tisztjei  Bártfayhoz  küldték  s  ez  vitte  el  az  asszonyokhoz. 
Vörösmarty  is,  Bajza  is,  azt  tanácsolták  nejeiknek, 
menjenek  Csépre,^  de  a  férjeik  ügyét  előmozdítani 
óhajtó  asszonyok  ebben  nem  engedelmeskedtek  nekik. 
Mindkettőjüket  aggasztotta,  hogy  feleségeik  ügyükben 

1  Gyulai  Pál :  Vörösmarty  életrajza  1890.  298.  1. 
*  Besze   János :    A   kis-tomaji   puszta   vendégei   1849-ben. 
Figyelő  Vn.  150-155. 

'  Vörösmarty  emUkkönxfve.  146.  1. 

lépéseket  akarnak  tenni.  Nem  hitték,  hogy  egyelőre 
becstelenség  nélkül  kegyelmet  nyerhessenek.^  Pénzük 
volt  Bajzának  szept.  19-én  még  50  aranya  és  55  pftja 
volt.  (Ir.-tört.  Közi.  1908.  458,  459). 

Nagykárolyból  Gebére  mentek  Csanády  Jánosékhoz, 
a  hol  vagy  három  hétig  rejtőzködtek.^  Hálából  Csa- 
nádyék  vendéglátásáért  mind  a  két  költő  egy-egy 
verset  írt  Csanádyné  emlékkönyvébe.  Vörösmartyé 
a  jelesebb,  de  Bajzára  emlékeztetőleg  egy  remény- 
sugárért eped  {Emlékkönyvbe).  A  Bajzáé  ma  sincs 
meg  versköteteiben : 

Gyászos  időbe  vagyok  szomorú  vendége  lakodnak 
Honnomban  idegen  és  menekülve  futó ; 
Mentsen  az  ég,  oh  hölgy,  oUy  kíntól,  millyen  emészti 
Keblem  az  eltiprott  szent  haza  gyásza  között.* 

Október  második  felében  Fegyvernekre  mentek 
Orczy  Antalhoz  sitt  maradtak  vagy  két  hétig.  Itt  talál- 
koztak újra  feleségeikkel.  A  nők  ellátták  őket  téli 
ruhákkal  s  biztatták  őket,  hogy  nemsokára  véget  ér 
bujdosásuk.  Kossalkó  János,  a  királyi  ügyek  igaz- 
gatója, a  befolyásos  Heinrich  János  nyugalmazott 
kapitány  és  Leizendorf  auditor  a  legjobb  indulattal 
volt  a  két  költő  iránt.*  Úgy  látszik,  az  asszonyok 
arra  akarták  rábírni  őket,  hogy  jelentkezzenek.  A  gyá- 
szos októberi  nap  azonban  még  nagyon  is  közel  volt 
ahhoz,  hogy  erre  rászánják  magukat  (Ír. -tört.  Közi. 
1908.  460.,  461.  1.). 

Egész  novembert  még  bujdosással  húzták  ki.  Leg- 

*  Vörösmarty  emlékkönyve  146.  1. 

2  Gyulai  Pál;  Vörösmarty  életrajza  1890.  299.  1. 

*  Kürti  Menyhért:  Bajza   mint  költő  1899.  19.  1. 

*  Vachott  Sándorné:  Rajzok  a  múltból  II.  135. 

inkább  az  Újszász  körüli  pusztákon  tartózkodtak,  a  hol 
Vörösmarty  öcscse,  János,  ekkoriban  gazdatiszt  volt 
Végre  deczember  tizedike  táján  hamis  útlevéllel 
hazajöttek.  „Hogy  itthon  vag>ok,  —  írja  anyósának 
Bajza  —  nagy  részben  az  én  kedves  Juliskámnak 
köszönhetem,  ki  fáradhatatlanul  munkált  ügyemben 
s  valódi  őrangyalom  volt.  Mit  hoz  a  jövő,  még  nem 
tudom,  de  úgy  látszik,  hogy  a  dolgok  jobbra  fognak 
fordulni  s  az  eddigi  eljárás  mindinkább  szelidül" 
(ír.- tört.  Közi.  1908.  462).  Némi  kihallgatások  után 
Bajza  is,  Vörösmarty  is,  egészen  büntetlenül  maradt. 

m. 

Bajza  azt  remélhette,  hogy  befejeződött  kálváriája, 
pedig  most  következett  az  igazi.  Bevezetésül  szolgáltak 
ehhez  családi  és  anyagi  gondjai.  Jenő  fia  1849  eleje 
óta  állandóan  beteg  volt  s  az  év  nyarán  annyira 
rosszul  lett,  hogy  édesanyja  nem  is  merte  Csépről 
elhozni,  hanem  a  gyermek  az  egész  évet  nagyanyjánál 
töltötte.  Hiába  volt  minden  áldozat,  Jenő  később  sem 
tudott  kiépülni.  Miatta  töltötték  Bajzáék  1850  és  1851 
nyarát  Párádon.  Az  első  nyár  reményeket  is  keltett 
az  aggódó  apában  (VI.  352),  de  már  a  következő 
tavaszon  elkeseredve  írja  sógorának,  Zsiga  Pálnak: 
„A  szülőknek  nagyon  kétes  vagyona  a  gyermek. 
Sokat  nyomorékká  tesz  a  betegség,  sokat  elvisz  a 
halál"  (\^.  444). 

A  család  vagyoni  helyzete  is  kedvezőtlenre  fordult. 
Elesett  összes  írói  jövedelmeitől,  még  akadémiai  fize- 
tését is  rendetlenül  kapta.  Antal  bátyja  a  megromlott 
gazdasági  viszonyok  közt  250  vftnál  nem  tudott  több 
bért  fizetni.  Segíiett  magán,  a  hogy  tudott.  Kivágatta 

erdejét  s  eladta  GOOpfrtért  az  1845-ben  elhalt  Lőrincz 
testvére  után  örökölt  birtokrészét  Zsigáéknak  (VI. 
442—444.  Ir.-tört.  Közi.  1908.  463).  De  ez  mind  csak 
ideiglenes  segítség  volt  s  a  család  régi  jólétét  ezzel 
nem  lehetett  visszaállítani.  Arról  hallani  sem  akart, 
hogy  mint  Vörösmarty  falura  költözzék  és  gazdál- 
kodjék. Mikor  Vachott  Sándor  ezt  ajánlotta  neki,  így 
felelt:  ,(, Lehetetlen,  barátom!  Falun  nem  bírnék  meg- 
szokni, úgy  érezném  ott  magamat,  mint  a  hal,  ha 
szárazra  teszik.*^ 

Az  irodalomból  akart  továbbra  is  megélni,  mivel 
lelkiismeretével  nem  fért  össze  a  hivatalvállalás  (Ir.- 
tört.  Közi.  1908.  463).  Szerette  volna  történeti  válla- 
latait folytatni,  de  Hartleben  nem  vállalta  a  további 
kiadást.  Erre  összeszedett  két  kötetre  valót  munkáiból 
s  Emich  bizományaként  kiadta  óket.^  Ez  sem  igen 
jövedelmezett,  pedig  csupa  óvatosságból  vitairatai 
közül  az  egyetlen  Szózatot  adta  ki.  Minden  óvatos- 
sága mellett  is  haja  támadt  a  rendőrséggel.  Apotheosisa 
miatt  lefoglalták  az  egész  kiadást  és  csak  hosszas 
könyörgés  után  engedték  meg,  hogy  kivágassa  az 
Apotheosist  s  helyébe  két  más  versét  ragasztassa  be 
{Egy  nőhöz,  NyugasztálÓ).  Munkatársa  lettVahot  Imre 
Losonczi  Phoenixének  is,  de  csak  egy  régebbi  balladáját 
adta  oda  {Szép  Jolánka).  Mostani  versei  kiadására  nem 
is  gondolhatott,  különben  is  egyre  hanyatlott  költői 
tehetsége. 

Megpróbálkozott  az  Akadémián  belül  dolgozni. 
Bírálatot  ír  az  Ujváry-jutalomra  beérkezett  Széchenyi 
Pál   életéről    szóló   két  pályamunkáról.    A    pályadíjat 

^  Vachott  Sándorné :  Rajzok  a  múltból  II.  265.  1. 
*  Bajza  összegyűjtött  munkái.  Pest,  1851.  I.  k.  372.,  4.  1., 
II.  k.  378.,  8.  1. 

véleménye  alapján  nem  adták  ki  (I.  126.  Akadémiai 
Értesítő  1851.  122.,  240.  1.).  Majd  tagja  lett  a  török- 
magyar  kútfők  gyűjtése  és  fordítása  ügyében  kiküldött 
bizottságnak  (Akad.  Ért.  1851.  400.  1.).  Azután  meg- 
bízták az  Entwurf  fordításával.  Erre  a  kormány  kérte 
fel  az  Akadémiát  a  fordítónak  200  pftot  ajánlván. 
Bajza  1852  elején  el  is  készült  vele,  a  díjat  meg  is 
kapta,  de  aztán  a  fordítás  még  sem  jelent  meg  s 
elkallódott  (I.  126.  Akad.  Ért.  1852.  26.,  182.  1.). 
Most  Liviust  kezdte  fordítgatni  Bajza,  de  ez  a  munka 
már  nem  ment. 

Bajza  megrokkant  szellemileg.  Két  évtizeden  át 
szinte  pihenés  nélkül  dolgozott,  azután  jöttek  a  sza- 
badságharcz  lázas  napjai,  utána  a  bujdosás  hányatása, 
a  honfiú  kétségbeesése,  a  családi  és  anyagi  gondok  — 
mindez  annyira  megviselte  Bajza  idegzetét,  hogy  fel- 
mondta a  szolgálatot.  Eleinte  csak  búskomor  és  nagyon 
szórakozott  volt,  de  az  1851 — 52-iki  télen  már  beteg- 
sége erősebben  kezdett  fellépni.  Minduntalan  dadogás 
jött  rá,  végtagjai  zsibbadoztak,  úgy  hogy  néha  csak 
a  házak  mellett  kapaszkodva  tudott  hazamenni.  1852 
őszén  elmaradt  az  Akadémia  üléseiről  is,  melyeknek 
pedig  kezdet  óta  a  legszorgalmasabb  látogatója  volt. 
A  tél  újabb  szenvedéseket  hozott  rá.  Már  nem  tudta 
magát  értelmesen  kifejezni,  nagyon  izgatott  volt  s 
öntudatával  küzdve,  kétségbeesett  jajveszékeléssel  töl- 
tötte be  a  házat.  1853  nyarát  és  őszét  Csépen  töltötte,^ 
itt  lecsillapodott,  de  elvesztette  öntudatát  is.  Ez  év 
derekán  írja  Toldy  Fábián  Gábornak :  „A  régi  kör 
nem  létezik  többé.   Zádor  Sopronban  ítéleteket  szer- 

'  Ekkor  történhetett  meg  Eötvös  Károly  esetlen  Bajza- 
anekdotája (Magyar  Hirlap  1911  decz,  2ő-iki  szám),  melynek 
hiteléhez  azonban  szó  fér. 

készt,  Vörösmarty  Nyéken  gazdálkodik  —  úgy  a  hogy, 
Bajza  — ,  ah  barátom,  mely  szó  fejezheti  ki  méltó 
fájdalmunkat!  Az  öntudat  immár  végkép  elhagyta! 
Nem  ismeri  feleségét,  nem  gyermekeit,  nem  senkit  — 
magát  sem !  Emlékezete  meg  van  semmisítve,  reá  csak 
egy  jó  vár  —  a  halál"  (Ir.-tört.  Közi.  1893.  228.  1.). 

Ilyen  állapotban  találta  Bajzáéket  1853  decz.  7-én 
Vachott  Sándorné,  mikor  férje  elfogatása  miatt  hosszabb 
időre  Bajzáékhoz  szállt.  Vachottné  Csapó  János  leánya 
volt,  tehát  Bajzánénak  unokahúga.  Bajza  József  árnyéka 
czímen  egy  fejezetet  szentelt  emlékirataiban  az  annyira 
szeretett  és  tisztelt  férfiú  ekkori  állapota  leírásának. 
A  valaha  annyi  gonddal  öltözködő  Bajzát  összegyúrt 
ruhában,  a  valaha  észtől  sugárzó  és  némi  gúnymosoly- 
lyal  átlehelt  arczot  zavart,  bárgyú  mosolylyal,  a  valaha 
férfias  szépségű  alakot  megsoványodva,  összeesetten 
találja.  Némi  még  megmaradt  öntudatával  iparkodott 
nyájas  lenni  mindenkivel  szemben,  beszélgetésbe  is 
bocsátkozott  a  vendégekkel,  de  aztán  minden  érdek 
és  értelem  nélkül  elhallgatott,  apathikusan  üldögélt 
karosszékében  üres  tekintettel,  lélektelenül  meredt 
maga  elé.  Vachottnét  nagy  örömmel  fogadta,  de  csak 
leánynevére  emlékezett.  Valamennyire  megértette  azt 
is,  hogy  Vachott  Sándort  elfogták  s  a  maga  módja 
szerint  megpróbálta  vigasztalni  „akis  Csapó  Mariskát", 
„a  siró  asszonyt",  a  mennyiben  előkereste  az  arcz- 
képek  közül  az  ura  arczképét. 

Vachottné  pesti  tartózkodása  alatt  Szontagh  Gusztáv 
kezdeményezésére  a  főváros  legkiválóbb  orvosai  con- 
siliumot  tartottak  Bajza  felett.  Baját  egyhangúlag  agy- 
lágyulásnak mondták  és  gyógyithatatlannak  minősí- 
tették. Bajzáné  asszonyi  makacssággal  és  szeretettel 
nem  tudott  megnyugodni  a  változhatatlanban.  Kuruzs- 

lókhoz  fordult,  magnetizálással,  elektrizálással  próbál- 
kozott, de  minden  eredmény  nélkül.  Bajza  egyre 
jobban  veszítette  szellemi  képességeit.  Nem  igen  felelt 
senki  kérdésére,  nem  értett  meg  semmit  s  a  hajdan 
oly  mértékletes  férfiú,  ki  rendesen  csak  kétszer  evett 
naponként  reggel  és  délben,  falánkká  lett,  úgy  hogy 
feleségének  kellett  résen  lennie,  hogy  agyon  ne  egye 
magát.  Üldögélt  otthon  tétlenül,  vagy  hol  egyedül, 
hol  sánta  fia  kíséretében  czéltalanul  ődöngött  a  bel- 
város utczáin. 

Voltak  néha-néha  öntudatos  perczei  is,  hogy  érezze 
súlyos  keresztjét.  Ilyen  féltudatos  állapotból  való  az 
a  kis  czédula  1855  ápr.  17- érői,  melyet  Toldy  kegye- 
letes keze  megőrzött.  Úgy  látszik,  valami  Kubinyi 
Ágostonnak  szánt  küldeményhez  irta :  .Tekintetes 
Kubinyi  Ágoston  úrnak  múzeumi  és  academia  tiszteli 
tagnak  szívességem  jelül"  —  így  szól  a  reszkető  öreges 
írással  megírt  czédula.  Öntudatának  ilyen  felébredése 
volt  az  is,  mikor  ugyanez  év  nov.  21-én  családja 
tudta  nélkül  elment  Vörösmarty  temetésére.  A  halál- 
esetet eltitkolták  előle,  de  ő  mégis  megtudta  a  dolgot 
s  egyszerre  csak  megjelent  a  menetben.  Később  is 
voltak  tiszta  perczei.  1857-ben  Toldy  az  ó  tudtával 
és  kérésére  adta  újra  ki  verseit.^ 

A  család  gondjai  egészen  Bajzánéra  szakadtak  s 
ő  derekasan  megfelelt  családfenntartói  hivatásának. 
Igaz,  hogy  Bajza  barátai.  Deák,  Bártfay,  Szontagh  s 
különösen  Toldy  sokban  segítségére  voltak.  Hogy  elég- 
telen jövedelmüket  szaporítsa,  előkelő  családok  jogász 
fiait  fogadta  el  teljes  ellátásra.  A  szülők  vetélkedtek 
egymással  gyermekeiket  Bajzáéknál  elhelyezhetni,  úgy 

»  Bajza  versei.  Pest,  1857.  XXXH.  296.  L  8\ 

hogy  Bajzáüé  hamarosan  külön  lakást  vett  ki,  magukkal 
egy  házban  a  fiatalok  számára.^  így  ha  nem  is  éppen 
gondok  nélkül,  de  tisztességesen  megvolt  a  család. 
Anyai  büszkeséggel  gyönyörködött  feltűnően  eszes  és 
tehetséges  gyermekei  fejlődésében,  különösen  leányá- 
nak ragyogó  szépségében  és  szellemességében. 

De  gondjai  javát  továbbra  is  férjének  szentelte, 
miatta  töltötték  1854  nyarát  ismét  Párádon  s  a  töb- 
bieket Csépen.  Javulásról  szó  sem  lehetett  Bajza,  a 
mint  Toldy  írja  róla,  „árnyéka  maga-magának,  járt  az 
emberek  között;  néha  az  akadémiai  üléseket  is  láto- 
gatá,  tárgyául  a  közrészvét  és  fájdalomnak  ;  olvas- 
gatott Goethében,  de  régi  szokásból  inkább,  mint  tiszta 
öntudattal  és  felfogással,  mert  minden  ereje  lelkének 
elhagyta  volt,  csak  a  szeretet  nem  övéihez  és  barát- 
jaihoz.  Emlékezetének  táblája  puszta  volt :  rajta  csak 
egy  kép  a  múltból,  a  Kisfaludy  Károlyé  maradt  meg, 
kinek  neve,  ha  néha  az  övéi  által  kimondatott,  a 
velőkig  ható  zokogásra  fakasztotta.  Ekkor  összekulcsolt 
kezeivel  eltakarta  arczát  s  akadozó  panaszából  csak 
a  feletti  vigasztalhaiatlansága  volt  kivehető  :  a  miért  a 
haldokló  által  hivatva,  őt  többé  életben  nem  találta. 
Ily  állapotban,  hasonló  egy  nyájas,  szerető,  beteg 
gyermekhez,  mely  nem  gondolkodik,  csak  álmodozik 
és  érez,  hagyott  el  bennünket  végkép  márczius  3-án 
1858-ban". ^  Gyászjelentése  agyszélhüdésnek  njondja 
a  halál  közvetlen  okát. 

Temetése  márcz.  5-éu  délután  3-kor  ment  végbe. 
A  Sebestyén- téri  Kovács-ház  nagy  négyszögű  udvarát 
s  az  emeletek  folyosóit   ellepte  a  gyászoló  közönség, 

^  Vachott  Sándorné  :  Rajzok  a  múltból.  II.  263. 
*  Toldy  :  Emlékbeszéd  Bajza  József  felett.  14.  I. 

melynek  soraiban  a  közélet  számos  kitűnősége  volt 
látható.  A  gyászszertartást  régi  barátja,  Székács  József 
végezte,  hosszabb  beszédet  tartván,  melyben  kiemelte, 
hogy  Bajza  nagysága  leginkább  abban  állott,  hogy 
minden  tettével,  minden  munkájával  az  aesthetikai 
szépre  s  az  erkölcsi  igazra  törekedett.  A  beszéd  után 
a  fekete  bársony  koporsót  tudósok  és  irók  emelték  a 
gyászkocsira  s  fáklyákkal  kisérték  utolsó  útjára. 
A  gyászmenet,  mely  a  Nemzeti  Szinház  énekkara  gyász- 
dalainak hangja  mellett  haladt,  a  szinház  előtt  meg- 
állott s  ott  ismét  Székács  búcsúztatta  el  a  szinház 
kétszeri  igazgatóját.  Ezután  a  kerepesi  temetőbe  vonult 
a  menet,  mely  a  nagy  hideg  ellenére  sem  ritkult  meg 
(Magyar  Sajtó  1858  márcz.  6.  sz.).  Családját,  isme- 
rőseit, tisztelőit  egyaránt  megnyugvással  töltötte  el 
halála,  hiszen  megváltója  volt  annji  szenvedéstől  s 
mert  az  a  hit  élt  bennük,  hogy  a  kit  most  sírjáig 
kísértek,  az  halála  után  is  egyre  növekvő  dicsőséggel 
fog  élni  nemzete  emlékezetében. 


Dr.  Bajza :  Bajza  József.  29 


X.  FEJEZET. 


Befejezés. 

L  Bajza  irodalomtörténeti  jelentősége.  —  II.  Bajza  írói  egyé- 
nisége. —  III.  A  Bajza-irodalom  története. 


Ha  végigtekintünk  Bajza  működésének  sokféle- 
ségén, elgondoljuk,  hogy  az  irodalom  annyi  külön- 
böző területén  s  olyan  sok  irányban  próbálta  ki  erejét, 
talán  hajlandók  volnánk  őt  az  irodalom  napszámosai 
közé  sorozni,  kik  idő  és  alkalom  szerint  a  legkülön- 
félébb módon  elégítik  ki  a  közönség  szükségletét, 
ez  által  érdemeket  is  szereznek  az  ismeretek  terjesz- 
tése körül,  de  dolgozataik  csak  a  ma  fogyasztására 
valók,  ephemer  becsűek.  Bajza  ez  irodalmi  typusnak 
nem  egy  jegyét  viseli  magán;  különösen  szerkesztői 
pályáján,  mikor  heterogén  dolgokról  kellett  írnia,  néha 
szinte  egészen  összeolvad  a  kor  sok  névtelen  újság- 
írójával. De  mégis  ezekről  csak  az  irodalom  kutatója 
tud  valamit,  az  Ő  nevét  meg  ismeri  minden  valamennyire 
iskolázott  magyar.  Művei  rég  elvesztették  actualis 
jelentőségüket,  el  is  avultak,  szélesebb  körben  alig 
egy-két  verse  ismeretes  s  őt  mégis  emlegetjük,  dicsőít- 
jük, ünnepeljük,  szinte  itt  él  közöttünk. 

Mi  e  jelenség  oka?  Egyrészt  az,  hogy  sokfelé  forgá- 
csolt működésével  is  az  irodalom  több  területén  döntő  je- 
lentőségre tett  szert,  másrészt  az,  hogy  egész  írói  működé- 
sét egy  érdekes  és  tartalmas  írói  egyéniség  tartja  össze. 

Micsoda  Bajza  írói  működésének  jelentősége? 
Nem  műveinek  actualis  értékéről  van  szó,  nem  is 
egyes  műveinek  külön  irodalomtörténeti  fontosságáról, 
hanem  arról,  miféle  értéket  képvisel  Bajza  egész 
pályája  az  irodalom  fejlődése  számára. 

Bajza  munkásságából  csak  a  költői  ós  a  kritiko- 
poleniikai  bír  maradandóbb  jelentőséggel.  Történeti 
és  újságírói  működése  is  nyereség  volt  kora  számára, 
hozzátartoznak  a  Bajzáról  adott  kép  teljességéhez  ma 
is,  de  Bajza  írói  jellemképéhez  lényeges  vonást  nem 
adnak.  Költői  és  kritikai  érdemei  sem  egyformák. 
Hatása  mindkét  téren  egyaránt  nagy  volt  ugyan  a 
maga  korában,  de  a  kritikáin  állandóbb  maradt. 

Miben  áll  Bajza  költői,  helyesebben  lyrai  jelentő- 
sége? Bajza  teremtette  meg  a  megújhodott  magyar 
irodalom  első  daltypusát,  ő  az  új  magyar  irodalom 
első  igazi  dalköltője.  A  dalban  ő  kora  irodalmának 
mestere,  a  ki  körül  rövidesen  hatalmas  iskola  kelet- 
kezett. A  harminczas  és  negyvenes  éveknek  aligha 
lesz  egyetlen  olyan  magyar  lyrikusa,  a  ki  ne  álljon 
valami  vonatkozásban  Bajza  költészetével,  utánzóinak 
száma  meg  légió.  Hatása  a  dal  területéről  átment  a 
lyra  más  ágaira  is,  úgy  hogy  neki  több  követője  volt, 
mint  a  hasonlíthatatlanul  nagyobb  költő  Vörösmarty- 
nak. Vörösmarty  saját  műfaja  a  hazafias  óda  volt.  Ez 
sokkal  kevésbbé  népszerű  műfaj,  mint  a  dal,  külö- 
nösen női  olvasók  körében,  a  kikből  pedig  ezidétt  a 
szépirodalmi  olvasók  túlnyomó  része  állott.  Növelte 
Bajza  dalainak  népszerűségét  az  is,  hogy  könnyű  volt 

29* 

megzenésíteni  őket  s  így  a  kor  legkedveltebb  salon- 
darabjai  lettek. 

Azonban  Bajza  lyrai  iskolája  kezdettől  fogva  magá- 
ban hordotta  a  pusztulás  csiráit.  Bajza  általánosnak 
látszó  lyrája  alapjában  véve  nagyon  is  egyéni  költé 
szét  volt,  nagyon  is  csak  Bajza  lelki  fejlődésébon 
birta  gyökereit.  Ennek  folytán  követőinek  bajzai  köl- 
tészete kevéssé  volt  belső  élményekre  visszavezet- 
hető, így  nem  is  lehetett  életképes.  A  mi  Bajzánál 
íinomkodó  művésziesség  volt,  az  követőinél  szóczi- 
kornya  lett,  a  mi  nála  az  igaz  érzés  túltengése  volt, 
az  követőinél  unalmas  szenvelgéssé  vált.  Volt  még 
más  baj  is.  Ez  a  költészet  annyira  szűkkörű  volt,  hogy 
másfél  évtizednyi  költői  pálya  után  maga  Bajza  is 
kénytelen  volt  elhallgatni.  Iskolája  az  ő  eszméinek, 
érzéseinek,  helyzeteinek  végtelen  variálásával  aztán 
teljesen  lejáratta  irányát.  Bővíteni  a  költői  irány  körét 
nem  igen  lehetett,  mert  minden  bővülés  az  eredeti 
formák  áttörését  jelentette.  E  költészet  kiczirkalmazott 
finomsága  nem  tűrt  meg  újabb  czirádákat.  Ennek 
következtében  a  negyvenes  években  az  iskola  tehet- 
ségesebb tagjai  új  egyénibb  irányt  törtek  maguknak 
(Vachott  Sándor,  Kerényi,  Beöthy  Zsigmond),  mások 
a  népies  iskolához  csatlakoztak,  hol  tehetségüknek 
megfelelőbb  teret  kaptak  (Tompa,  Sárosy,  Szemére 
Miklós),  a  kik  meg  továbbra  is  Bajzát  utánozták, 
hovatovább  a  közönségtől  teljesen  elhagyott  oltá- 
roknál zengték  dalaikat  (Császár,  Jámbor  Pál). 

Bajza  iskolája  még  az  ő  életében  megbukott,  de 
a  reformkor  két  évtizedén  át  uralkodott  irodalmunk- 
ban, ezért  alapitójának  emléke  fennmaradt  volna  akkor 
is,  ha  koszorújába  nem  fonódnának  más  sokkal  dúsabb 
babérágak  is. 

E  babérágakat  kritikai  működése  szerezte  neki. 
Micsoda  Bajza  kritikai  működésének  jelentősége?  ö  a 
magyar  kritikai  élet  megteremtője.  Bírálatokat  írtak 
már  előtte  is  irodalmunkban,  köztük  olyanokat  is, 
melyek  nagy  irodalmi  nevezetességre  teltek  szert.  De 
e  bírálatok  vagy  egymástól  elszigetelten  jelentek  meg, 
vagy  nem  találták  el  azt  a  kritikai  modort,  a  melyre 
a  kornak  szüksége  volt.  Ezért  nem  boldogult  Kölcsey 
a  maga  mfibölcselő  bírálataival  és  lett  egy  csapásra 
Bajza  az  irodalmi  élet  szervezője  polémiáival.  Bajza 
előtt  sokan  még  a  kritika  jogosultságát  is  kétségbe 
vonták,  utána  erről  már  nem  lehetett  szó.  Csak  Bajza 
óta  elfogadott  elv  nálunk,  hogy  a  kritikának  mindenki 
egyformán  alája  van  vetve,  csak  ő  óta  természetes, 
hogy  minden  irodalmi  mű  megtalálja  a  maga  kriti- 
kusát. 14  évi  szerkesztősége  alatt  a  tudományok  leg- 
különbözőbb ágai  számára  egy  egész  bíráló  hadat 
nevelt,  mely  mestere  szellemében  szakadatlanul  szemmel 
tartotta  az  irodalmat. 

A  rendszeres  magyar  kritika  kialakulása  nagy 
visszahatással  volt  az  egész  irodalmi  életre.  Bajza 
polémiái  nagy  mértékben  fokozták  az  irodalmi  élet 
élénkségét.  Kazinczy  hajdan  levelezésével  iparkodott 
az  írók  közt  némi  kapcsolatot  teremteni,  Kisfaludy  a 
fővárosi  írói  társasélet  fejlesztésével.  Mindkét  kísérlet 
hasznos  és  eredményes  volt,  de  egyrészt  az  írók 
aránylag  kicsiny  körére  terjedt  ki,  másrészt  meg  a 
nyilvánosságot  jóformán  teljesen  kizárta.  A  Bajza 
okozta  viharok  az  írókat  egymással  sokszorosan  össze- 
függő csoportokba  terelték,  úgy  hogy  ettől  fogva  alig 
akadt  egy-egy  elszigetelt  író.  És  a  míg  eddig  az  írói 
élet  a  coulissák  mögött  folyt  le  s  ennélfogva  több  volt 
benne  a  visszaélés  és  az  intrika,  mint  az  elvi  súrlódás, 

Bajza  az  irodalmi  életet  legalább  legfontosabb  rész- 
leteiben a  nyilvánosság  ellenőrzése  alá  helyezte,  a  mi 
által  ez  morális  és  irodalmi  súlj'^ban  egyaránt  csak 
nyert. 

Az  írói  élet  nyilvánossá  tétele  s  Bajza  örökös  résen 
állása  megszüntette  irodalmunk  nem  egy  elharapózott 
vétkét.  íróink  eddig  a  hatalmasoknak  hízelkedtek, 
nagyúri  pártfogókat  kerestek,  de  viszont  hazafiúi  áldo- 
zatnak kívánta  nézetni  minden  poetaster  a  maga 
gyarló  rímeivényét,  melyet  nem  bírálat,  csak  bámulat 
illet.  Bajza  fellépése  véget  vetett  ez  erkölcstelen  álla- 
potoknak. Az  írói  köztársaság  elvének  kikiáltásával 
helyreállította  az  írók  önérzetét  s  polémiáival  minden- 
képen lehetetlenné  tette  a  régi  módon  boldogulni 
kívánó  írókat.  így  lett  Bajza  az  irodalmi  élet  szer- 
vezője, mondhatni  első  törvényhozója.  Ebben  keresendő 
Bajza  kritikai  fontossága  s  nem  aesthetikai  tanítá- 
saiban. 

És  Bajza  hatása  igen  mélyreható  volt.  Mint  Sala- 
mon Ferencz  mondja,  egyike  volt  irodalmunk  alapí- 
tóinak. Az  a  nagy  haladás^  melyet  irodalmunk  az  ő 
ideje  alatt  tett,  nem  tudható  ugyan  be  tisztára  neki, 
de  a  mi  az  irodalmi  élet  szervezettségét  és  fegyel- 
mezettségét illeti,  az  első  sorban  neki  tulajdonítandó. 

Hogy  mennyire  szükség  volt  Bajzára,  mutatják  a 
következmények,  melyek  elhallgatása  után  beállottak. 
Nemsokára  újra  aggasztó  jelenségek  mutatkoztak  s 
hozzájárulván  egy  nagy  nemzeti  szerencsétlenség  is, 
a  régi  visszaélések  kezdtek  újra  lábra  kapni.  Nem 
segített  e  bajokon  más,  mint  az,  hogy  a  magyar  kritika 
Gyulai  Pállal  visszatért  Bajza  hagyományaihoz. 

Bajza  szebb  verseit  ma  is  szavaljuk,  de  költői 
iránya  egészen   a  múlté.    Kritikai   iratait    a    nagykő- 


BBFBJB  455 

zönség  csak  hírből  ismeri,  de  eszméi  ma  is  velünk 
élnek.  Ez  az,  a  mi  őt  halhatatlanná  teszi,  még  ha 
neve  eltűnnék  is.  A  késő  utódok  ajakán  is  meg  fog 
csendülni  egy-egy  gondolat,  melyről  csak  az  iro- 
dalomtörténet kutatója  fogja  tudni,  hogy  azt  hajdan 
Bajza  hirdette  nálunk  először. 

lí. 

Maradandóbb  irodalmi  jelentőségre  csak  kifejezet- 
tebb írói  egyéniségek  tesznek  szert.  Hyen  író  ter- 
mészetszerűleg kevés  van,  kevés  még  az  oly  kor- 
szakokban is,  mint  a  magyar  reformkor,  mikor  az 
Ég  pazar  kézzel  szórta  számunkra  a  tehetségeket, 
mintha  századok  mulasztásait  akarta  volna  helyre 
hozni,  S  Bajza  neve  ott  ragyog  a  reformkor  legkivá- 
lóbb írói  társaságában,  a  nélkül  hogy  nevéhez,  mint 
nagy  társaiéhoz  valamely  kimagasló  irodalmi  alkotás 
fűződnék,  öt  nem  ez  vagy  amaz  a  műve  teszi  neveze- 
tessé, hanem  egész  munkássága,  mely  egy  érdekes  és 
nagysúlyú  írói  egyéniség  tükre. 

Ehhez  az  írói  egyéniséghez  a  kulcsot  Bajza  erkölcsi 
felfogása  adja  meg.  Az  a  végtelen  tisztelet,  melylyel 
el  van  telve  az  igazság,  az  erény,  az  erkölcs  iránt, 
az  az  eleven  meggyőződés,  hogy  csak  ezek  szolgála- 
tában lehet  az  irodalmat  előbbre  vinni,  az  a  forró 
óhaj,  hogy  az  erkölcs  uralma  minden  téren  bekövet- 
kezzék és  minden  korban  örökérvényű  legyen.  Lelke 
legmélyéig  át  van  hatva  a  legfenségesebb  erkölcsi 
elvektől  s  minden  ténykedésében  ezek  által  irányit- 
tatja magát.  Elsősorban  mindig  az  erkölcs  katoná- 
jának érzi  magát.  Nála  az  irodalmi  czélzat  gyakran 
háttérbe  szorul  az  erkölcsi  mellett.  Az  erkölcsöt  hir- 

deti,  de  nem  annyira  moralizálással,  mint  az  erkölcs- 
telenség machinatióinak  leleplezésével.  Nagy  polémiái- 
nak rugói  mindenütt  erkölcsi  törekvések.  Döbrenteit 
lelkiismeretlensége,  Pyrkert  hazafiatlansága,  Horvátot 
önteltsége,  Csatot  elvtelensége  miatt  állítja  pellen- 
gérre. Az  erkölcsiség  megsértése  hozza  a  legnagyobb 
izgalomba,  ez  készteti  a  leghevresebb  küzdelemre. 

Abból  a  tudatból,  liogy  ő  az  erkölcsöt  hirdeti  s 
hogy  ezt  neki  hirdetnie  kötelessége,  folynak  írói 
sajátságai.  Ebből  következik  hangjának  komoly, 
szinte  pathetikus  méltósága.  Templomban  el  lehetne 
mondani  iratait.  Ervekkel  küzd  s  nem  személyes- 
kedő gorombaságokkal,  a  magasztos  erkölcsi  elveket 
tartja  szem  előtt  s  nem  ellenfelei  méltatlan  sze- 
mélyét. A  felháborodás  keserű  gúny  alakjában  ugyan 
ki-kitör  belőle,  de  a  játszi  élczelődés  csak  elvétve 
későbbi  kis  polémiáiban  jelentkezik  nála,  az  emberi 
tévedéseket  megértő  humor  meg  végleg  hiányzik 
belőle.  Bajzánál  a  jó  és  rossz  harczárói  van  szó, 
kemény,  kérlelhetetlen  harczról,  melyből  az  egyik 
félnek  bukottan  kell  kikerülnie.  A  megenyhülés,  meg- 
békélés mosolya  nem  játszadozhatik  ajakán. 

De  bármilyen  kérlelhetetlen  ellenfél  is,  feltétlenül 
igazságos.  Legkonokabb  ellenségeiben  is  elismeri  az 
érdemet,  leghevesebb  küzdelmeiben  is  megtartja  tár- 
gyilagos higgadtságát.  Lelkiismeretes  alapossággal 
vizsgálja  és  fontolja  meg  a  vita  tárgyát  s  ez  úton 
sikerül  az  elvszerű  igazsághoz  jutnia,  absolut  mér- 
téket alkalmaznia.  Másoktól  is  a  pontosság  és  igaz- 
ságosság ugyanezt  a  mértékét  kívánja,  tekintet  nél- 
kül az  írói  természet  különbözőségére.  Az  élet  és 
kötelességek  könnyedebb  felfogása,  bizonyos  művészi 
kecses  léhaságok   iránt    nincs   semmi   érzéke.   Ezért 

néha  nem  egészen  méltányos,  túlságosan  szigorú,  de 
valódi  igazságtalanságba  sohasem  téved. 

Örökké  csakis  az  igazságot  tartván  szem  előtt, 
nagy  határozottság  szól  soraiból.  Neki  mindenről,  a 
miről  beszél,  igen  határozott  és  világos  ítélete  van, 
ingadozásnak  nyoma  sincs  nála.  Mindennek  megvan 
Bajzánál  a  maga  biztos  helye,  a  hová  tétovázás  nél- 
kül el  lehet  helyezni.  Szavait  sem  lehet  félreérteni 
s  rosszhiszeműség  nélkül  félremagyarázni.  De  nem 
mindig  a  leghatározottabb  és  a  legvilágosabb  Ítélet 
egyszersmind  a  legmélyebben  szántó.  Bajza  nem 
mélyreható  elme,  aesthetikai  kérdésekben  főleg  nem 
az.  A  mit  ír,  az  mindig  igaz,  de  a  dolgok  lényegét 
nem  fedi  mindig  egészen.  Bizonyos  előzetes  dogmák 
látószögéből  nézi  a  jelenségeket  és  a  gyakorlatias 
józan  belátást  teljesen  kielégítő  eredményekre  el  is 
jut,  de  a  jelenségek  belső  természetével,  elvontabb 
lényegével  nincs  mindig  tisztában. 

Az  igazság  katonája  nem  érezhet  semmi  félelmet 
s  nem  adhatja  fel  soha  a  harczot.  Innen  szó- 
kimondó bátorsága  és  fárad hatatlansága.  Semmiféle 
hatalom  nem  akadályozhatja  meg  véleménye  kimon- 
dásában s  azt  minden  tekintet  nélkül  mindenkinek 
nyíltan  megmondja,  néha  bizonyos  nyerseséggel  is. 
Az  elvszerű  igazságot  tartván  szem  előtt,  nem  alkud- 
hatik  meg  senkivel  és  semmivel  Személyes  támadá- 
sokat, észnélküli  feleseléseket  képes  szó  nélkül 
hagyni,  de  soha  olyat,  a  mi  elvileg  veszélyeztetne 
valamely  igaz  ügyet.  Ennek  védelmében  nem  ismer 
fáradságot.  Ha  kell,  százszor  újra  kezdi  a  vitát,  végig- 
megy az  ellenfél  minden  állításán,  egyet  sem  hagy 
válasz  nélkül.  A  legaprólékosabb  dolgok  sem  kerülik 
ki  a  figyelmét.  Ez  néha  terjengőssé   teszi   iratait,  de 


458  TIZEDIK   FEJEZET 

egységet  tud  ilyenkor  is  teremteni  kiemelvén  kellő- 
leg a  lényegest  s  nem  engedvén  mellékvágányokra 
tolni  a  vita  tárgyát.  És  a  legkicsinyebb  dolgot  is 
kellőleg  be  tudja  állítani   a   vita   erkölcsi   hátterébe. 

Soha  nem  téveszti  szem  elől  vitáinak  erkölcsi, 
javító  czélzatát.  Reformálni  akarja  az  irodalmat. 
Bajza  a  reformkor  embere.  Élénk  érintkezésben  áll 
a  politikai  élettel  s  annak  hatása  alatt  akarja  az 
irodalomban  megvalósítani  a  kor  reformeszméit.  Ezért 
nem  lesz  soha  egyszerű  irodalmi  pártemberré,  ezért 
nem  csatlakozik  kizárólagosan  ehhez  vagy  ahhoz 
az  irodalmi  irányhoz,  hanem  marad  az  általános  iro- 
dalmi haladás  fő  sürgetője.  Ma  ezt  holnap  azt  a 
reformot  valósítja  meg,  de  hivatását  betöltöttnek  csak 
az  irodalmi  élet  teljes  átalakításával  tartaná.  A  poli- 
tikai reform  főleg  két  irányban  éleződik  ki:  liberális 
és  nemzeti  irányban.  Bajza  törekvései  is  leginkább 
ezekre  tendálnak.  A  kritika  joga  az  irodalmi  véle- 
ményszabadságot biztosítja,  a  nemzeti  eszme  meg 
hovatovább  háttérbe  szorítja  Bajza  aesthetikai  érdek- 
lődését s  végre  le  is  sodorja  az  irodalmi  pályáról. 
Osztozik  korának  türelmetlenségében  a  liberális  és 
nemzeti  haladás  ellenségeivel  szemben  s  követi  a 
politikai   reformereket  túlzásaikban  is. 

Mikor  azonban  idáig  jutott,  akkor  már  teljesítette 
azokat  a  feladatokat,  melyek  elvégzésére  az  ő  írói 
egyéniségére  volt  szükség.  Ez  az  írói  egyéniség,  a 
milyen  egyszerűnek  látszik,  ha  csak  kritikai  iratait 
veszszük  figyelembe,  annyira  complicáltnak,  sőt  ért- 
hetetlennek tűnik  fel,  ha  költeményeit  is  be  akarjuk 
vonni  elemzésünkbe.  Nem  azt  látjuk-e,  hogy  az 
annyira  kérlelhetetlen  kritikus  csupa  lágyság  és  sze- 
lídség  mint   költő?    Hogy   az    annyira   fáradhatatlan 

harczi  kedvű  polemikus  csupa  lemondás  verseiben? 
Van-e  kapcsolat  a  költő  és  kritikus  között?  Nem 
magára  erőltetett  szerep  egyik  vagy  a  másik?  Vagy 
nem  a  lelki  élet  kettősségének  oly  tünetével  állunk- e 
szemben,  mely  egyszersmind  magyarázata  lehet  lelki 
élete  későbbi  bomlásának? 

Természetszerűen  kell  különbségnek  lennie  Bajza 
versei  és  vitairatai  között.  Bajza  e  különbséget  tuda- 
tosan is  növelte,  mikor  költészetét  a  való  élettől 
izolálta,  mig  vitairataiban  szinte  subjecti vitása  teljes 
megtagadására  törekedett.  Kapcsolat  azonban  így  is 
akad  kétirányú  munkássága  között.  Hazafias  költé- 
szete éppen  úgy  a  nemzeti  eszme  szolgálatában  áll, 
mint  kritikai  munkássága  s  a  specifikus  magyar  dal 
megteremtésének  kísérlete  éppen  úgy  az  irodalmi 
haladást  jelenti,  mint  kritikai  törekvései.  E  kapcso- 
latok azonban  még  mindig  nem  szüntetik  meg 
egészen  a  költő  és  a  kritikus  közt  tátongó  szaka- 
dókot. 

Alaposabb  vizsgálat  deríti  ki,  hogy  Bajza  költé- 
szete és  kritikája  lényegében  azonos  jellemű.  Mert 
mi  is  Bajza  lyrájának  lényege  ?  A  költő  boldogtalan- 
nak érzi  magát,  elégedetlen  ezzel  a  világgal,  el- 
vágyik innen  egy  más  szebb  és  jobb  világba.  Ezt 
eleinte  valami  bizonytalan  távolban  véli  feltalálhatni, 
később  rájön,  hogy  számára  e  földön  már  nincs  bol- 
dogság, de  bizton  reméli,  hogy  a  túlvilágon  majd 
megleli  ezt  az  ideális  hazát.  És  a  kritikus  törekvé- 
seinek mi  a  lényege?  A  kritikus  el  van  keseredve, 
elégedetlen  kora  irodalmi  viszonyaival.  Egy  más,  egy 
jobb  irodalmat  akar  megteremteni,  ezért  küzd  min- 
den tehetségével,  minden  erejével.  Rájön  ugyan,  hogy 
czélját  életében  nem  érheti  el  egészen,  de  önzetlenül 

tovább  munkálkodik  abban  a  biztos  hitben,  hogy 
munkájának  hasznát  látja  a  maradék. 

Ez  a  nemesebbre,  jobbra  törekvés,  az  érte  való  fárad- 
hatatlan munka,  az  erény  győzelmében  való  rendít- 
hetetlen hit  teremt  egységet  Bajza  működése  külön- 
féle irányai  közt.  A  megjelenési  forma  változik  nála, 
de  moralitása,  írói  egyénisége  mindig  ugyanaz.  Le- 
mondással a  subjectiv,  bizalommal  az  objectiv  oldalon, 
de  egyformán  emelkedett  meggyőződéssel  áll  a  hala- 
dás, az  erkölcs  szolgálatában. 

Bajza  mindig  Bajza  marad,  bármit  írjon  is.  Ugyanaz 
a  zárt,  határozott  jellem.  Nem  óriás,  ha  irodalmi  mér- 
tékkel mérjük.  Könnyű  nagyobb  költőt  találni,  kivá- 
lóbb műbírálót  sem  nehéz,  ügyesebb  polemikusra  is 
bukkanhatunk  még  irodalmunkban  is.  De  óriás  lesz, 
ha  jelleme  nagyságát  nézzük.  Egyénisége  komor  clas- 
sicitasával  páratlanul  áll  irodalmunkban.  A  magyar 
reformkor,  e  leghatalmasabb  magyar  hősköltemény, 
két  legethikaibb  irodalmi  alakja  egymást  nem  is  értve 
meg  egészen  ikercsillagként  ott  tündöklik  egymás 
mellett :  a  finom,  görögös  Kölcsey  és  az  igazi  antik 
szabású  római  Bajza  József. 

nr. 

Nagy  emberek  emlékét  híven  megőrzi  nemzetük. 
Haláluk  után  mintha  új  életre  kelnének,  egy  szebb, 
dicsőbb  életre,  melyben  kivész  belőlük  minden,  a  mi 
bennük  esetleges,  a  mi  földi  volt,  csak  legnemesebb, 
idealizált  valójuk  él  tovább  egyre  növekvő  fényben. 
Pályájuk  eredményeit  öntudatlanul  élvezi  a  maradék. 
Ez  eredmények  tudatos  megállapodásával,  érdemeik 
tárgyilagos  megmérésével  a  szakirodalom  foglalkozik. 

A  szakirodalomról  a  nemzet  kevés  tudomást  vesz, 
pedig  gjakran  ez  irányítja  véleményét.  A  szakiroda- 
lom tanulmányozása  azonban  szoros  kötelessége  a 
kutatónak  s  az  igazságos  kutató  mindig  hálásan  fogja 
méltatni  az  előtte  hősével  foglalkozók  munkásságát. 
A  nemzet  tudatában  örökké  élni  fog  nagy  fiainak 
emléke,  a  tudomány  tudatában  kell,  hogy  éljen  a 
velük  foglalkozó  szakírók  emlékezete  is.  Egy  össze- 
foglaló tudományos  életrajz  nem  mondható  teljesnek 
a  szakirodalom  ismertetése  nélkül. 

A  Bajza-irodalom  *  egyike  a  relatíve  leggazdagab- 
baknak  irodalmunkban.  Bajza  markáns,  több  szem- 
pontból is  érdekes  egyénisége  erősen  magára  vonta 
az  irodalomtörténetírók  figyelmét.  Hogy  ez  a  mennyi- 
ségre nézve  gazdag  irodalom  értékben  jóval  szegé- 
nyebb, annak  oka  az,  hogy  a  philologiai  irány  felül- 
kerekedéséig  az  irodalomtörténet  volt  az  a  tér,  hol 
a  legtöbben  és  a  legbüntetlenebbül  kísérleteztek. 

A  Bajza-irodalom  megalapítója  a  magyar  irodalom- 
történet atyja :  Toldy  Ferencz.  Handbuchjában  adta  az 
elsó  Bajza-életrajzot  nem  egészen  egy  oldalon.  Ettől 
fogva  sokféle  formában  és  terjedelemben  ina  meg 
barátja  életét,  legbővebben  hat  kötetes  Bajza-kiadása 
bevezetésében  és  akadémiai  emlékbeszédében,  melyet 
1861  decz.  22-én  tartott.  Ez  az  emlékbeszéd  Toldy 
legszebb  munkái  közé  tartozik,  baráti  szeretetének 
megható  nyilvánulása.  Erősen  kiválik  a  Toldy-féle 
fakú  színezetű,    élettelen  jellemzésű    beszédek  közül, 

'  A  Bajza  irodalom  összeállítását  1900-ig  lásd  Badicsnál 
(I.  142 — 144),  azután  az  E.  Philologiai  Közlöny  évenkinti  reper- 
tóriumában. Nem  tartom  szükségesnek  az  ezekben  található 
összes  Bajza-czikkeket  tárg^'alásomba  venni,  de  egyben-másban 
igy  is  kiegészitem  e  repertóriumokat. 

de  természetesen  azért  szerzőjére  vall.  Toldy  emlék- 
beszédének és  életrajzainak  főérdeme  az,  hogy  ben- 
nük hitelesen  megállapította  Bajza  életének  egy- 
másutánját. E  mellett  azonban  megírta  első  nagy 
polémiáinak  rövid  történetét,  rávilágított  azok  hátte- 
rére s  elég  világosan  meghatározta  irodalomtörténeti 
jelentőségüket.  Szerinte  Bajza  áltanok  czáfolatával, 
balvélemények  megigazitásával,  akadályok  elhárításá- 
val előkészítette  az  irodalom  virágzását  s  ez  pályájá- 
nak fő  jelentősége.  Költeményeivel  örökre  beírta 
nevét  nemzete  szívébe.  Nagy  hiánya  Toldy  munkái- 
nak, hogy  Bajza  fiatnl  korának  néhány  intim  episod- 
jától  eltekintve,  semmit  sem  jegyzett  fel  barátja  belső 
életéből,  holott  nála  senki  jobban  nem  ismerhette  Bajzát. 
Toldy  adta  Bajza  munkáinak  első  nagyobb  gyűjte- 
ményét. Kiadásából  (1861 — 1863)  merítette  egész  a 
Badicséig  jóformán  mindenki  Bajza-ismeretét.  E  kiadás 
Bajza  szépirodalmi  és  széptani  munkáit  majdnem  tel- 
jesen adja,  nagyon  sokat  nyújt  első  vitairataiból, 
Játékszíni  Krónikájából  is  s  eleget  történeti  munkái- 
ból, de  szinte  egészen  mellőzi  az  Athenaeum  idejéből 
származó  kisebb  polémiáit  (I.  145).  Ez  az  oka,  hogy 
Bajza  pályájának  második  felét  az  irodalomtörténet 
napjainkig  elhanyagolta.  Mind  e  fogyatkozások  mel- 
lett is  elévülhetetlenek  Toldy  érdemei,  nélküle  sok 
mindennel  sohasem  jöttünk  volna  tisztába  s  állításai 
közül  alig  egy-két  dolog  szorul  helyreigazításra. 

Az  ötvenes,  hatvanas  és  hetvenes  évek  Bajza- iro- 
dalma kizárólag  Toldy  hatása  alatt  áll.  Tőle  veszi 
adatait,  Bajza  megítélését.  A  hírlapok  alkalmi  czikkei, 
a  lexikonok  czikkelyei  őt  követik.^  Toldy  az  egyetlen 

*  A  Badicsnál  felsoroltakon  kívül  1.  Budapesti  Viszhanf? 
1852,  1.  sz.,  Értesitö  1852,  38.  sz.  Vasárnapi  Újság  1857,  45.  sz. 

forrása  Zilahy  Károlynak  is,  a  ki  a  Magyar  Koszorúsok 
Albumában  Bajza  életrajzát  is  adta  (1863).  Ez  nem 
tudományos  értékéért  emelendő  ki,  hanem  azért  a 
dithyrambikus  lelkesedésért,  a  melylyel  Bajzáról  szól. 
Egyedül  Salamon  Ferencz  jár  a  maga  lábán.  Bajzáról 
egy  nekrológot  irt  (Pesti  Napló  1858,  44—45.  sz.),  mely 
némely  pongyolaságai  mellett  is  valóságos  kis  remekmű. 
Toldytól  eltérőleg  nem  sokra  értékeli  Bajza  verseit, 
viszont  erősebben  hangsúlyozza  polemikai  jelességét. 
Irodalmunk  egyik  alapitójának  tartja,  a  ki  kivivta  a 
kritika  jogát  s  megalapította  a  magyar  zsurnalisztikát. 
Az  irodalmi  pártélet  szervezésével  előkészítette  a  poli- 
tikai szabadelvű  párt  alakulását.  Kora  méltán  hall- 
gatta oraculumként  a  szavát. 

Toldy  irodalomtörténeti  uralkodása  halála  után 
szinte  azonnal  megszűnt.  Helyébe  budapesti  kathedráján 
utóda  Gyulai  Pál  emelkedett,  a  ki  a  kilenczvenes 
évek  derekáig  a  magyar  irodalomtörténet  vezetője 
lett  Ez  idő  alatt  kezdődött  meg  a  magyar  irodalom- 
történetírás  terjedelmesebb  kialakulása,  irodalmi  mul- 
tunk részleteinek  kikutatása.  Gyulai  Pál  működése 
nem  maradt  hatástalanul  a  Bajza-irodalomra  sem.  Egy 
kis  alkalmi  beszédétől  eltekintve  (Akadémiai  Értesítő 
1896,  455.  1.)  külön  ugyan  sohasem  foglalkozott  Baj- 
zával, de  többször  foglalkozik  vele  Vörösmarty  élet- 
rajzában s  többször  adott  elő  róla  az  egyetemen.  Álta- 
lában Salamon  felfogásában  osztozik,  de  Bajza  költé- 
szetét jobban  méltatja.  Költői  jelentőségét  abban 
találja,  hogy  korában  senki  sem  művelte  olyan  kizá- 
róan s  annyi  sikerrel  a  tiszta  dalt,  mint  ő.  Gyulai 
Pál  nem  vitte  lényegesen  előbbre  a  Bajza-irodalmat, 
de  az  a  nagy  sympathia,  a  melylyel  róla  mindig 
beszélt,  nagy  hatással  volt  a  keze  alól  kikerülő  fiatal 

irodalonitörténetírókra   s  megteremtette   a  maga  gyü- 
mölcsét. 

Gyulai  Vörösmartyjában  felhasználta  Bajza  Toldy- 
hoz  intézett  ifjúkori  leveleit  s  azokra  külön  is  fel- 
hívta Péterfy  Jenő  figyelmét,  így  ő  adott  alkalmat 
arra,  hogy  megirassék  a  legérdekesebb  Bajza-tanul- 
mány {Bajza  József  1821—1828.  Budapesti  Szemle. 
1882.  321.  1.).  Péterfy  e  tanulmánya  nem  tartozik  a 
mester  legnagyobb  remekei  közé,  a  túlnyomólag  isme- 
retlen anyag  közlése  sokszor  megbénítja  a  művész 
kezét,  de  így  is  korszakalkotó  a  Bajza-irodalom  tör- 
ténetében. Sajátlagos  tartalmas  vegyüléke  az  író  sub- 
jectivitasának  s  analisaló  objectivitasának.  Öt  Bajza 
egyénisége  érdekli  legelső  sorban,  mely  egyéniséggel 
némi  lelki  rokonságot  érez.  Először  Bajza  ifjúkori 
melancholiájának  fejlődését  rajzolja.  Ennek  főokáf. 
abban  találja,  hogy  lelke  összetételében  nem  volt  meg 
a  kellő  összhang.  Őszinte  költői  kedély  csekély  alkotó 
erővel  párosult  nála,  szűkkörö  és  egyre  hűlő  phan- 
tasiája  nem  engedte  lelkének  költői  tartalmát  kellőleg 
kifejeznie.  Ez  teremtett  bizonyos  megnevezhetetlen 
nyugtalanságot,  elégületlenséget  lelkében.  Elégiái  kedé- 
lyét fontoló  ész  és  a  merevségig  keményedő  önállóság 
ellensúlyozta.  Átesvén  fiatal  kora  vívódásain,  komoly, 
határozott,  a  római  classicusokon  felnőtt  egyéniség 
vált  belőle,  a  ki  a  mint  maga  ostya  nélkül  vette  be 
a  pilulát,  másoknak  is  így  osztogatta.  Költői  iskolája 
a  matthissoni  volt.  A  classicusokhoz  kevés  köze  van. 
Mikor  az  ő  szelid  éneke  felhangzott,  lejárt  az  alkalmi 
költészet  kora.  De  az  ő  költészete  még  csak  kezdetét 
jelenti  az  új  világnak,  mindvégig  elég  abstract  lyrikus 
maradt.  Versein  a  hevülés  alkalmi  zamatja  nem  érzik, 
minden    elmosódott    általánosságba    vész.    Hangulata 

egészen  belső,  néma  tárgytalan,  hozzá  képeket  a 
reflexió  szerez.  A  költőben  él  a  mulandóság,  bánat, 
lemondás  érzete,  de  minden  energia  nélkül.  Ezért  még 
költői  pillanatokban  is  gyakran  nem  mint  sajátját 
fejezi  ki  érzelmeit,  hanem  helyzetdal  formájában. 
Aesthetikai  felfogásban  Bajza  Goethe  tanítványa  s 
mindvégig  német  szemüvegen  át  néző  kritikus  maradt. 
Kritikai  hajlandósága  lassan  is  fejlődött,  mindig  több 
hajlajna  volt  a  polémiára,  a  hol  aztán  később  a  leg- 
több sikert  is  aratta.^ 

Péterfy  e  tanulmánya  több  tekintetben  is  fordu- 
latot jelentett  a  Bajza-irodalom  történetében.  Először 
hívta  fel  irodalomtörtónetiróink  figyelmét  arra,  hogy 
Toldy  után  is  van  kutatni  való  Bajzára  nézve.  Mivel 
azonban  ő  Bajza  ifjúkorával  foglalkozott  ily  behatóan, 
ezután  divatba  jött  ennek  túlzott  kiemelése  Bajza 
későbbi  pályájával  szemben.  Azután  Péterfy  mutatott 
rá  azokra  az  idegen  hatásokra,  melyek  Bajza  fejlő- 
dését befolyásolták,  a  mi  által  helyesebb  világításba 
helyezte  a  költőt  és  kritikust,  egyszersmind  felhíván 
a  kutatókat  további  nyomozásra,  a  részletkérdések 
további  tisztázására.  Péterfy  ismerte  fel  a  Bajza- 
problemákat  is.  Tőle  hallotta  először  irodalmunk,  hogy 
Bajza  körül  megoldandó  kérdések  vannak,  hogy  sem 
életrajza,  sem  egyes  munkáinak  elemzése  nem  meríti 
ki  Bajza  életének  tartalmát.  Egy  csomó  elmemozdító 
megjegyzéssel  termékenyítette  meg  az  irodalmi  gon- 
dolkozást s  Péterfy  volt  az  első,  a  ki  Bajzáról  mély 
lélektani  éleslátással  egységes  képet  adott. 

Gyulai  és   Péterfy  hatása   alatt   a  Bajza-irodalom 

^  Péterfy  Bajzájával  legalaposabban  Rédey  Tivadar  foglalko- 
zott {Péterfy  Jenő  1909.  76—78. 1.),  de  nem  Bajza,  hanem  Péterfy 
szempontjából. 

Dr.  Bajza:  Bajza  József.  30 

meglehetősen  neki  is  lendült.  Nem  szólva  egyes  apróbb 
felszínre  kerülő  életrajzi  adatokról,  több  életrajz  s 
több  tanulmány  készült  róla.  Az  első  önálló  Bajza- 
életrajzot CsebiPogány  Kornél  írta,  mely  munka  azonban 
semmivel  sem  vitte  előbbre  az  irodalomtörténetet.* 
Sokkal  értékesebb  Névy  László  életrajza.  Ez  a  művelt 
nagyközönség  számára  íródott,  önálló  kutatás  nélkül 
és  kevés  eredetiséggel,  de  nagy  irodalmi  eruditióval  és 
biztos  ítélettel.  Kelemen  Béla  czikkéig  főleg  ebből  ismerte 
a  közönség  Bajzát  és  Névy  érdeme,  hogy  elég  helye- 
sen ismerte.^ 

Nagyobb  igényekkel  lépett  fel  Szántó  Zsigmond 
életrajza,  mely  az  első  terjedelmesebb  Bajza-életrajz. 
A  munka  azonban  igen  gyenge.  Kutatást  Szántó  sem- 
mit sem  végzett.  A  szakirodalmat  jól  ismeri,  de  kevés 
hasznát  tudja  venni.  Eléggé  ismeri  Bajza  munkáit  is, 
de  alig  a  mellette  és  ellene  írt  iratokat.  Irodalomtör- 
téneti tudása  nem  elég  megbízható,  ítélete  nagyon 
ingadozó  s  a  kérdések  velejébe  nem  tud  belátni, 
Bajzát  a  költőt  előtérbe  állítja  a  kritikussal  szemben, 
de  költészetéről  mégsem  tud  semmi  határozott  képet 
nyújtani.  Polémiáit  nem  tárgyalja  mind  s  a  kiválasz- 
tásnál épen  nem  szerencsés  kezű  pl,  Bajza  drama- 
turgiai működésén  jóformán  átsiklik.^ 

Baló  József  is  írt  egy  Bajza-életrajzot,  melyei 
1891-ben  benyújtott  a  Kisfaludy-Társasághoz.  Zichy 
Antal  kiadásra  ajánlotta,  de  a  társaság  Bayer  József 

*  Csebi  Pogány   Kornél :   Bajza   József  irodalmi   munkás- 
sága 1882.  34  1.  8». 

*  Névy  László :    Bajza  József  (Magyar  Helikon   I.    217— 
244.  I.)  1883. 

»  Szántó  Zsigmond :  Bajza  József  1884.  152  1.  8\  Alapoa 
bírálat  róla  Pauer  Károlytól.  E.  Phil.  Közi.    1885.  200—205.  L 

bírálata  alapján,  nem  fogadta  el  a  munkát  (Évlapok 
XXVI.  48 — 60.  L).  Egy  részlet  azonban  megjelent 
belőle  {Bajza  József  dramaturgiai  munkálkodása.  Egy. 
Phil.  Közi.  1891).  A  mennyire  ebből,  Baló  egy  más 
Bajza-czikkéből  (Fővárosi  Lapok  1889.  I.  81.  sz.)  s 
Bayer  bírálatából  megítélhetjük,  Baló  kevés  kritikai 
és  művészi  érzékkel,  de  elég  szorgalommal  foglalko- 
zott Bajzával.  Ha  színtelen  is,  de  teljesebb  képet 
adott  volna  Bajzáról,  mint  Szántó. 

E  balsiker  után  Badicsig  nem  készült  több  élet- 
rajz. Irodalomtörténetíróink  belátták,  hogy  előbb  a 
részleteket  kell  tisztázni,  mielőtt  az  összefoglalásra 
gondolnának.  Vizsgálat  tárgyává  tették  tehát  Bajza 
különféle  munkálkodását.  Költészetével  kevesebben 
foglalkoztak,  mint  kritikai  működésével.  Az  első  ön- 
álló tanulmányt  költészetéről  Lakatos  Sámuel  írta 
{Bajza  mint  lyrikus.  Koszorú  VII.  1882)  nagy  szere- 
tettel és  jókora  irodalmi  képzettséggel,  megírt  érte- 
kezésével, mely  azonban  éppen  nem  hat  be  Bajza 
lyrájának  lényegébe.  Többet  ér  ennél  Esztegár  László 
egy  kis  újságczikke  {Bajza  lyrája.  Erdélyi  Híradó 
1888.  161.  sz.),  mely  gondolkozó  főre  s  erős  Péterfy 
hatásra  vall.  A  helyzetdal-problema  foglalkoztatja  s 
keletkezésüket  akként  magyarázza,  hogy  Bajza  tar- 
tózkodott minden  önvallomástól,  ezért  fejezte  ki  sze- 
mélyes érzelmeit  helyzetdalok  formájában. 

Kritikai  működésével  Pauer  Károly  foglalkozott 
először  tüzetesebben  {Bajza  József  mint  kritikus. 'Egy. 
Phil.  Közi.  1891.  481.  1.).  Pauer  eszes  ember,  de  nincs 
elég  irodalmi  tudása,  semmi  kutatást  nem  végzett  s 
Bajzát  csak  a  Toldy-féle  kiadásból  ismeri.  Intelligens 
czikke  nincs  ugyan  tanulságok  nélkül,  de  a  tudo- 
mányt lényegesen  semmiben   nem  viszi  előre.  Sokkal 

30* 

gyengébb  Murajda  F.  Nándor  munkája,  a  ki  egy  jó- 
kora könyvének  felét  szentelte  Bajza  kritikai  pályája 
elejének.^  Ismertet  néhány  eddig  figyelmen  kívül  ha- 
gyott polémiát,  de  egész  müve  igen  alpári  színtájon 
mozog.  Murajda  különben  a  Bajza-cultus  egyik  lelkes 
híve  volt,  Buzgólkodására  ünnepelte  meg  a  gyöngyösi 
gimnázium  1896  május  2-án  egykori  növendéke  em- 
lékezetét, mely  alkalommal  Murajda  tartotta  az  emlék- 
beszédet.'^  Nem  sokkal  értékesebb  a  Murajda  köny- 
vénél a  Ruik  Lászlóé,^  Kutatást  ö  sem  végez  s  annyi 
előző  dolgozat  után  nincsen  semmi  mondanivalója. 

Mind  e  dolgozatok  nagyon  kevés  befolyással  vol- 
tak az  irodalmi  közvéleményre.  Ott  úgy  állott  Bajza, 
a  hogy  Gyulai  és  Péíerfy  festették.  Változást  csak 
Beöthy  Zsolt  felfogása  okozott.  Beöthy  Csató  Páljá- 
ban alaposan  foglalkozott  Bajza  és  Csató  vitájával, 
iparkodván  rehabilitálni  Csatot  (1883).  1886  deczember 
11-én  meg  az  írók  és  Művészek  Társasága  Bajza* 
estélyén  egy  igen  érdekes  előadást  tartott  Bajzáró^ 
[Bajza  emlékezete.  Vasárnapi  Újság  1886.  51.  sz.). 
Bajzát  mint  költőt  kevésre  tartja,  de  elismeréssel  szól 
a  kritikusról.  Kritikai  működésének  vezérgondolata: 
emelni  öntudatosságban  és  önérzetben  az  irodalmat. 
A  haladást  és  nemzetiséget  tűzi  zászlajára,  a  meg- 
győződés heve,  az  erkölcsi  bátorság,  a  hamis  tekin- 
télyek elleni  küzdelem,  a  soha  ki  nem  merülő  harczí 

^  Murajda  F.  Nándor :    A   magyar   kritika  fejlődése   1895. 

208.  1.  8». 

*  Murajda  F.  Nándor :  Bajza  emlékezete  1897.  15.  1.  8", 
'  Ruik  László  :  Bajza  József  kritikai  működése  1896.  134. 1. 

8".  Ruik  más  Bajzára  vonatkozó  czikkei,  1.   Kisszebeni  ígymn. 

ért.  1896/7,  Iskolai  Szemle  1896.  15.  sz.,  Gömör-Kishónt  1899. 

9.  sz. 

kedv,  a  gyakorlati  irány  jellemzik  iratait.  Művészi 
párhuzamot  von  Széchenyi  és  Bajza  között.  Mindegyik 
érzékeny  kedély,  de  a  nyilvánosság  előtt  ezt  palás- 
tolni akarják.  A  dolog  sikerült  is  nekik,  a  míg  azt 
nem  látják  veszélyben,  a  mi  szívüknek  a  legdrágább, 
a  hazát.  Ekkor  lehull  a  lepel,  Széchenyi  megírja  a 
Kelet  népét,  Bajza  hazafias  verseit. 

Hasonló  módon  szólt  Beöthy  Bajzáról  egyetemi 
előadásaiban  és  tankönyvében  is.  Ez  utóbbinak  nagy 
tekintélye  és  elterjedése  következtében  hamarosan  az 
Ő  felfogása  jutott  uralomra  a  művelt  köztudatban  s  az 
irodalomban  is  eg}'ensúlyozta  Gyulai  nézetét.  A  Szé- 
chenyi-párhuzam divatba  jött  s  Bajza  lyráját  Gyulai 
ellenére  kezdték  mesterkélt  szobai  költészetnek  tar- 
tani. Irodalomtörténeti  tankönyveink  általában  Beöthyt 
követték,  öt  Kelemen  !)éla  is  a  Képes  Irodalomtörté- 
net csinosan  megírt  Bajza-czikkében  (1895)  Beöthy 
felfogását  legtúlzottabban  Endrödi  Sándor  élezte  ki, 
a  ki  aztán  teljesen  hamis   képet   is   adott  Bajzáról.^ 

A  különböző  felfogások  összeegyeztetése,  helyes- 
ségüknek eldöntése  csakis  Bajza  működésének  teljes 
feltárásától,  műveinek  és  egyéniségének  kritikai  vizs- 
gálatától, sz  igazi  philologiai  módszertől  volt  várható. 
Kezdték  belátni  irodalom  történetíróink,  hogy  az  egy- 
mástól átvett  anyaggal  és  jellemzésekkel  nem  igen 
tudnak  Bajza  közelébe  férkőzni.  Az  irodalomtörténeti 
tüzetes  kutatások  kora  elérkezett  a  Bajza- irodalomban 
is.  Péterfy  után  akadtak  ugyan  már  eddig  is,  a  kik 
jelentékeny  új  anyaggal  szaporították  a  Bajza-ismere- 
tet, de   ezekről   a   Bajza-irodalom   sajátságosan   alig 

*  Endrődi  Sándor:  Századunk  magyar  irodalma  képekben 
1900. 

vett  tudomást,  Ferenczy  József  A  magyar  hirlapiro- 
dalom  történetéhez  önálló  kutatással  világította  meg 
Bajza  szerkesztői  foglalatoskodását  (1887).  Bayer  Jó- 
zsef meg  A  nemzeti  játéhszin  történeíéhen  méltatta 
nagy  alapossággal  Bajza  dramaturgiai  vitáját  (1887). 
A  kilenczvenes  években  kezdett  aztán  a  kutatás  na- 
gyobb arányokat  ölteni. 

Költészetének  forrásaival  Demek  Győző  foglalko- 
zott (Matthisson  hatása  irodalmunkra.  E.  Phil.  Közi. 
1891).  Ez  a  kissé  túlbuzgó  tanulmány,  ha  mást  nem, 
legalább  összehordta  Bajza  verseinek  matthissoni 
anyagát.  Fürst  Aladár  meg  tisztázta  Bajza  és  Gessner 
viszonyát  {Gessner  Salamon  hazánkban.  írod. -tört. 
Közi.  1900).  Még  több  idegen  hatást  mutatott  ki  Bajza 
költészetére  Kürti  Menyhért  Bajzáról,  a  költőről  írt, 
könyvében.^  Kürti  teljes  képet  akart  adni  Bajza  köl- 
tészetéről. Ez  kevéssé  sikerül  neki,  egyes  versek  apró- 
lékos fejtegetésére  helyezvén  a  fősúlyt.  Jól  ismeri 
Péterfyt  is,  de  nem  sok  hasznát  tudja  venni,  szem- 
pontjai elég  sekélyesek  maradnak.  A  helyzetdalok 
keletkezésének  oka  szerinte  az,  hogy  a  Bajza  szívé- 
ben élő  szerelmi  hajlandóság  akkor  is  kifejezésre  tör, 
mikor  szerelmi  költészetének  szűk  köre  már  kimerült. 
A  helyzetdallal  találta  meg  Bajza  igazi  dalformáját  s 
általa  költészete  egyénibb,  reálisabb  lett.  Minden  fo- 
gyatkozása mellett  is,  Kürti  könyve  nem  válik  szégye- 
nére egy  kezdő  irodalom  történetírónak. 

1  Kürti  Menyhért :  Bajza  mint  költő  1899.  100.  I.  8\  Ala- 
pos bírálat  róla  Császár  Elemértől  (E.  Phü.  Közi.  1900.  400—9. 
1.).  Császár  Bajza  költészetét  a  Kazinczy-féle  irány  betetőzé- 
sének tartja.  —  Bőven  foglalkozik  Bajzával  Schmidt  Mariska 
Költőink  természetérzékéről  (1900)  ez.  gyenge  könyvében  (126 — 
131.  1.). 

Bajza  kritikai  pályája  is  megkapta  a  maga  philo- 
logus  kutatóit.  Bleyer  Jakab  igen  alapos  tanulmány  nyal 
világította  meg  a  Pyrker-pör  történetét  {Kazinczy  Fe- 
rencz  polémiája  az  Aurora-körrel  1830-han.  E.  Phil. 
Közi.  1896).  Szabó  Adorján  pedig  megírta  a  conv.- 
lexikoni  pör  igen  részletes  történetét  {A  conversations- 
leocikoni  pör  története*  A  kassai  gimn.  ért.  1898/9). 
Szabó  Adorján  különben  a  Bajza- cultus  egyik  erős 
támasza  maradt  ezután  is.  A  vezetése  alatt  álló  ifjú- 
sági önképzőkör,  mely  1885  óta  Bajzáról  nevezi  ma- 
gát, minden  évben  kegyelettel  adózik  Bajza  emléké- 
nek. Még  jelesebb  e  tanulmányoknál  a  Pfeifer  Jánosé 
{Bajza  aesthetikai  dolgozatai.  Irod.-tört.  Közi.  1900). 
Péterfy  nyomdokain  megállapítja  Bajza  kritikai  mes- 
tereit s  világos  képet  ad  Bajza  aesthetikai,  különösen 
dramaturgiai  elveiről.  Minden  sora  egy  nagyképzett- 
ségű és  tehetséges  irodalomtörténetírót  árul  el. 

A  kilenczvenes  években  kezdett  a  nagyközönség 
figyelme  is  erősebben  Bajzára  terelődni.  Születésének 
kilenczvenedik  évfordulóján  az  egri  Irodalom-  és  Mű- 
barátok  Köre  elhatározta  a  költő  szülőházának  emlék- 
táblával való  megjelölését.  E  körben  olvasta  fel  1895 
szeptember  27-én  Zalár  József  Bajzáról  és  Vachott 
Sándorról  szóló  visszaemlékezéseit  {Két  hevesmegyei 
költőről.  Egri  Üjság  1895-  79 — 81.  sz.)  s  ez  a  kör 
leplezte  le  1896  augusztus  23-án  Bajza  szülőházán  az 
emléktáblát,  mely  alkalommal  Gyulai  említett  kis  be- 
széde mellett  elhangzott  Zalár  Bajza  ez,  verse  és 
Scossa  Dezső  tartott  emlékbeszédet.  Ekkor  írta  Június 
Bajzáról  szóló  ügyes  kis  tárczáját  {Az  első  magyar 
kritikus.  Budapesti  Hírlap  1896.  233.  sz.). 

A  Bajza  iránt  mutatkozó  sokoldalú  érdeklődés  in- 
dította a  Franklin-Társulatot  arra,  hogy  egy  a  modem 

philologia  igényeinek  megfelelő  Bajza-kiadást  bocsás- 
son közzé.  E  kiadás  sajtó  alá  rendezésével  az  iro- 
dalomtörténet régi  érdemes  munkását,  Badics  Feren- 
czet  bi/ta  meg.  A  Badics-féle  Bajza-kiadás  1899-ben 
és  1900-ban  jelent  meg  hat  kötetben,  170  ívnyi  ter- 
jedelemben, bevezető  életrajzzal  és  kimerítő  jegyze- 
tekkel korszakot  alkotva  a  Bajza-irodalom  történeté- 
ben. Badics  kiadása  egyike  a  jobb  magyar  classicus- 
kiadásainknak.  Nem  tartalmazza  ugyan  Bajza  vala- 
mennyi írását,  de  mégis  kétszerannyit,  mint  a  Toldy 
kiadása  és  jóformán  mindent,  a  mi  Bajzára  nézve 
jellemző.  Bajza  pályája  második  részének  iratai  itt 
jelennek  meg  először  nagyobb  számmal  s  itt  jelenik 
meg  először  Bajza  annyira  érdekes  és  irodalmi  forrás- 
műként szolgáló  levelezése.  Badics  tömérdek  jegyzete 
nemcsak  a  kiadást  teszi  használhatóbbá,  hanem  meg- 
világítja Bajza  különböző  müvei  keletkezését,  azok 
hátterét  és  hatását,  tisztázva  egész  sereg  vitás  kér- 
dést, véget  vetve  annak  a  sok  ingadozásnak,  mely 
eddig  a  szakirodalomban  tapasztalható  volt.  Némelyik 
jegyzet  egész  kis  monographiává  bővül  s  a  maga 
rövidségében  is  jobban  tájékoztat,  mint  több  eddigi 
rőfös  értekezés.  A  bevezető  130  oldalnyi  Bajza-élet- 
rajz Bajzának  első  kritikai  tudományos  kutatáson  ala- 
puló életrajza,  nem  a  nagyközönségnek  írt,  hanem  a 
szakemberekhez  szóló  alapvető  vázlat.  Kritikai  biz- 
tossággal és  hűséggel  mutatja  be  Bajza  pályáját  a 
maga  igazi  mivoltában.  Sok  téves  adatot  helyreigazít, 
több  ismeretlent  kiderít.  Nem  igen  foglalkozik  Bajza 
egyes  müveinek  értékelésével,  nyugodt  elbeszélését 
nem  igen  szakítja  meg  kritikai  fejtegetésekkel,  mégis 
minden  vonatkozásban  hű  és  világos  képet  nyújt 
Bajzáról.  Lehet   egyben-másban   kifogásolni  valót  ta- 


BEFEJEZÉS  473 

lálni  Badics  Bajzájában,  lehet  egy-egy  pontban  helyre- 
igazítani vagy  kiegészíteni  őt,  de  egészben  mindenha 
olyan  marad  Bajza,  a  milyennek  ö  rajzolta.  Neve  az 
irodalomtörténet  munkásai  előtt  elválaszthatatlanul 
összeforrott  a  Bajzáéval.^ 

Badics  e  tudományos  kiadás  és  életrajz  mellett 
közrebocsátott  egy  a  nagyközönségnek  szánt  Bajza- 
életrajzot és  kiadást  is  a  Franklin-Társulat  Magyar 
Remekírók  ez.  vállalata  egy  kötetében.  *  Helyes  tapin- 
tattal e  népszerű  kiadásnál  Bajza  verseire  helyezte  a 
fősúlyt,  de  nem  helyeselhetjük  Bajza  polemikus  ira- 
tainak jóformán  teljes  mellőzését.  A  kötetet  bevezető 
22  oldalnyi  kis  életrajz  mintaképe  a  népszerű  élet- 
rajznak: röviden,  közérthető  módon  bemutatja  Bajza 
pályájának  minden  phasisát,  a  kutatás  legújabb  ered- 
ményeit is  felhasználva,  a  nélkül  hogy  szakszerűvé 
válnék.  Némileg  ki  is  egészíti  ez  a  munka  a  nagyob- 
bik életrajzot,  mert  itt  belebocsátkozik  Bajza  egyes 
művei  elemzésébe  is.  —  Bajza  verseit  Badics  az  Olcsó 
Könyvtárban  külön  is  kiadta  (1904). 

Badics  Bajza-kiadása  gyökeres  változást  okozott 
a  Bajza-irodalomban.  Nagy  mértékben  emelte  a  szín- 
vonalát. A  nagyhangú,  de  üres  kísérletezgetéseknek 
véget  vetett.  Az  irodalmi  tudatlanság  ezután  nem  mert 
többé  oly  bátran  kalózkodni  a  Badics  által  megművelt 
területen.  Az  irodalom  népszerűsítői  biztos  útmutatót 
kaptak  az  ő  munkájában,  nem  tévedhettek  többé 
téves  utakra,  az  irodalomtörténet  művelői  pedig  meg- 
bízható alapvető  munkát  nyertek,  melyből  kiindulva 
folytathatták   kutatásaikat,    kutathatták   Bajza  műkö- 

*  Alapos  bírálat  Badics  Bajzájáról  Császár  Elemértől.  E. 
Phil.  Közi.  1901.  740-2.  1. 

*  Bajza  József  munkái  1904.  344.  1. 

désének  részletkérdéseit.  Badics  munkája  kiinduló 
pontja  lett  egy  egész  sereg  Bajza-tanulmánynak,  melyek 
értékben  általában  felette  állnak  a  korábbiaknak. 

Nem  szólva  a  Badics  kiadásához  kapcsolódó  sok 
alkalmi  újságczikkről,  csak  a  Scliöpflin  Aladár  tár- 
czáját  említjük  meg  [Bajza  József.  Budapesti  Hirlap 
1912.  4.  sz.).  Ez  tanulságosan  mutatja  a  különbséget 
a  régi  és  az  új  Bajza-irodalom  között,  ha  Június 
tárczájával  összehasonlítjuk.  íme,  miiyen  másként  ír 
a  tanult,  okos,  de  mégis  szakképzetlen  újságíró 
Badics  előtt,  meg  Badics  után.  Ugyancsak  nem  szak- 
író munkája  a  Móricz  Zsigmond  Bajza-tanulmánya 
sem  [Bajza  nagy  polémiái  1828 — 1831.  Uránia  1903), 
újat  alig  is  mond,  de  gondolkozó  intelligens  főre 
valló  fejtegetései  olvasásra  méltóak.  Már  csak  a  tel- 
jesség kedvéért  említendők  Czvetkovics  Jenő  gyenge 
gyermeki  életrajza,^  Haraszti  Károly  tökéletlen  dok- 
tori értekezése,^  továbbá  Rakodczay  Pál  kétkötetes 
Egressy-életrajza,  melyben  sokat  beszél  ugyan  Bajzá- 
ról, azaz  többnyire  inkább  Bajza  ellen,  a  nélkül  azonban, 
hogy  a  tudományt  bármivel  is  előbbre  vitte  volna.^ 

A  szakírók  elsősorban  a  Badics  által  feltárt  Bajza- 
anyagot iparkodtak  szaporítani.  Esztegár  László 
kiadta  Bajzának  Egressyhez  intézett  leveleit  (Ir.-tört. 
Közi.  1901),  e  sorok  írója  családi  levelezését  és 
Kölcseyhez  meg  Szemere  Pálhoz  intézett  leveleit 
(Ir.-tört.   Közi.    1908,    1910)   s   a   mi   nem  kevésbbé 

•  Czvetkovics  Jenő  :  Bajza  József  1904.  32.  1. 

'  Haraszti  Károly :  Bajza  és  Toldy  levelezésének  irodalmi 
jelentősége  1909.  38.  1.  Bírálata  e  sorok  írójától.  Ir.-tört.  Közi. 
1910.  490.  1. 

"  Rakodczay  Pál :  Egressy  Gábor  és  kora  I.  k.  1911.  7, 
651.  1.,  II.  k.  1911.,  3,  611.  1. 

fontos,  Viszota  Gyula  alapos  kutatással  összehordta 
a  Bajza  akadémiai  munkásságára  vonatkozó  iratokat, 
Bajzát  egy  eddig  nagyon  kevéssé  ismert  oldaláról 
mutatva  be  (Ir.-tört.  Közi.  1912). 

Akadtak  részlettanulmányok  is.  Madarász  Flóris 
megkisérlette  Pyrker  védelmét  Bajzáékkal  szemben, 
de  szépen  megírt  kis  munkája  semmivel  sem  vitte 
előbbre  a  kérdést.^  Patai  József  egy  nagybecsű  tanul- 
mányban Lessing  hatását  vizsgálta  Bajzára  {Bajza  és 
Lessing.  E.  Phil.  Közi.  1908).  A  nagy  tudással  megírt 
tanulmány  pontosan  és  részletesen  kimutatja  Bajza 
irataiban  mindazt,  a  mi  lessingi  eredetű.  Vannak  a 
czikkben  túlzások,  sőt  némi  igazságtalanságok  is  Bajza 
iránt,  de  az  egész  annyi  szorgalomra  vall  s  eredményei 
annyira  érdekesek,  hogy  Patai  művét  a  Bajza-irodalom 
legtanulságosabb  olvasmányai  közé  sorozhatjuk. 

Új  lendületet  adott  a  Bajza-irodalomnak  két 
évforduló  :  1904-ben  volt  Bajza  születésének  századik, 
1908-ban  halálának  ötvenedik  évfordulója.  Mind  a  két 
évforduló  az  alkalmi  czikkek  egész  raját  termelte  s 
ezenfelül  az  iskolák  és  irodalmi  társulatok  Bajza- 
ünnepeivel nevelte  a  Bajza-cultust.  Az  1904-iki 
Bajza- ünnepek  közül  a  legnagyobb  arányú  a  buda- 
pesti VII.  ker  (belső)  állami  főgimnázium  ifjúsága 
által  január  30-án  az  Urániában  rendezett  estély 
volt,  melynek  főrendezője  Váczy  János  az  ismert 
jeles  irodalomtörténetire  volt.  A  Kisfaludy-Társaság 
Heinrich  Gusztáv  kezdeményezésére  április  27-iki 
ülését  szentelte  Bajza  emlékének.  Ezen  Beöthy  Zsolt 
Bajzáról  szóló  elnöki  megnyitója  után  Négyesy  László 
olvasta  fel  nagyszabású  emlékbeszédét  {Bajza  József 

*  Madarász  Flóris  :  Pyrker  és  a  magyar  írók    1908.    47.  1. 
Elismerő  bírálat  róla  Budapesti  Szemle  CXXXVII.  495.  1. 

emlékezete.  Évlapok  XXXIX.  51—74.  1.).  A  Badics 
alapján  álló  új  Bajza-irodalomnak  ez  a  legjobb  ter- 
méke. Négyesy  adja  Badics  nyomain  Bajzának  a 
legtalálóbb  összefoglaló  jellemzését.  Éles  kritikai 
érzékkel  emeli  ki  Bajza  különböző  munkáinak  és 
törekvéseinek  irodalomtörténeti  jelentőségét  s  Bajza 
minden  dolgára  nézve  kimutatja  annak  pályája  alap- 
elveivel való  összefüggését.  Bajza  egyénisége  leg- 
belsőbb vonásának  az  ítélőerőt  tartja,  egész  mun- 
kásságát publicistikainak  minősíti,  melynek  alapjel- 
lege ethikai.  Irodalomtörténeti  jelentőségét  abban 
látja,  hogy  mint  költő  megadván  a  műdalnak  a  tiszta 
hangot  és  egyszerű  compositiót,  előkészítette  az  iro- 
dalmat Petőfi  számára,  mint  kritikus  megteremtette 
az  irodalmi  publicistikát,  a  mivel  megtörte  az  utat 
Kossuth  számára,  a  ki  a  közéleti  publicistikát  teremti 
meg  s  ezenfelül  véglegesen  beillesztette  a  kritikát  a 
magyar  irodalom  intézményei  közé.  Négyesy  emlék- 
beszéde formailag  is  kiválik  s  minden  tekintetben 
méltó  Bajzához,  Négyesy h ez  és  a  Kisfaludy- Társa- 
sághoz. —  A  Remekírók  Képes  Könyvtárában  Négyesy 
adott  Bajza  műveiből  egy  kötetnyit  (1908). 

Az  1908-iki  évforduló  még  jobban  hozzájárult  a 
Bajza-cultus  emeléséhez.  A  különféle  ünnepek  közül 
ezúttal  a  gyöngyösi  Bajza-ünnep  válik  ki.  Ezt  Bog- 
dány  Ferencz  rendezte  1908  márczius  3-án.  Az  ünnepi 
beszédet  ő  tartotta  (Gyöngyösi  Lapok  1908.  10.  sz.) 
s  kívüle  pég  e  sorok  írója  is  tartott  előadást  {Bajza 
József  és  szülőföldje.  Mátravidék  1908.  10—14.  sz.). 
A  Philologiai  Társaság  január  11-iki,  a  M.  Történelmi 
Társulat  január  16-iki  és  a  M.  Nyelvtudományi  Tár- 
saság márczius  10-iki  ülésein  e  sorok  írója  újította 
meg   Bajza    emlékét    egy-egy    felolvasással     {Bajza 

József  emlékezete.  E.  Phil.  Közi.  1908.  89.  1.,  Bajza 
József  mint  történetíró.  Századok  1908.  289.  1.,  Bajza 
József  mint  nyelvújító.  Magyar  Nyelv  1908.  201.  1.*), 
a  ki  különben  más  czikkeivel  is  szaporította  a  B&jzB.- 
ÍToáalm&t  {Bajza  József  költői  nyelvéről.  Magj-ar  Nyelvőr 
1908.  13.  l.,2  Bajza  József  lyrája.  Uránia  1908.  159. 1., 
Bajza  és  Shakespeare.  Magyar  Shakespeare-Tár  1911. 
290. 1.)  és  a  ki  a  Kisfaludy-Társaság  Nemzeti  Könyvtárá- 
ban Bajza  műveiből  kétkötetnyit  ad  közzé,  mely 
kötetek  közül  az  első  már  megjelent  (1914).' 

A  mi  azonban  ezeknél  sokkal  fontosabb,  az  Aka- 
démia is  kegyelettel  adózott  Bajza  emlékének.  Hein- 
rich  Gusztáv  május  3-án  tartott  főtitkári  jelentésében 
meleg  szavakkal  emlékezett  meg  Bajzáról  az  aka- 
démikusról és  világos,  rövid  összefoglalásban  méltatta 
Bajza  kritikai  jelentőségét  (Akadémiai  Értesítő  1908. 
303 — 306).  Ugyancsak  Heinrich  kezdeményezésére  az 
Akadémia  pályázatot  írt  ki  Bajza  élete  és  munkás- 
sága beható  méltatására  (Akad.  Ért  1908.  285.  1.). 
Az  1910  szeptember  30-iki  határidőre  négy  pálya- 
munka érkezett  be,  melyek  közül  a  Badics  Ferencz- 
ból,  Beöthy  Zsoltból  és  Riedl  Frigyesből  álló  bíráló- 
bizottság a  jelen  életrajzot  találta  a  legmegfelelőbb- 
nek s  Badics  alapos  jelentésére  (Akad.  Ért.  1911. 
383—390.  1.,  1914.  307-309.  1.)  az  Akadémia  a 
pályadíjat  e  munkának  ítélte  oda  (Akad.  Ért.  1911. 
402.  1.  ós  1914.  309.  1.). 

'  L.  ehhez  Muresán  Szabin  helyreigazításait.  Magyar 
Nyelvőr  1911.  216.  1. 

*  Különnyomatban  bővítve  (19.  I.).  L.  erre  Szeremlei  Csi- 
szár Lóránd  megjegyzéseit.  E.  Phil.  Közi.  1908.  722.  1. 

»  Ismertetés  róla  Budapesti  Szemle  CLVIIL  k.  447. 1.  (Király 
György.) 

A  pályamunkák  egyike,  melyikről  Badics  bírálata 
is  sok  elismeréssel  nyilatkozott,  nyomtatásban  is  meg- 
jelent. Ez  Farkas  Zoltán  műve.^  A  munka  bírálói 
szerint  nagyon  fogyatékos  irodalomtörténeti  ismere- 
tekkel, de  nagy  aesthetikai  készültséggel  van  írva. 
Farkas  kutatást  semmit  sem  végzett,  sőt  a  régi  ada- 
tokat sem  ismeri  mind,  Bajzát  csak  a  Badics  kiadá- 
sából ismeri  s  Bajza  pályájának  második  felét  egészen 
elhanyagolja.  Irodalomtörténeti  tájékozatlansága  miatt 
ítéletei  gyakran  tévesek  és  bizonytalanok,  de  nagy 
intelligentiája  következtében  sokszor  mégis  felismeri 
a  lényegest  s  Bajza  működése  egy-egy  ágáról  művészi 
összhangzatos  képet  ad.  Ha  a  tudományt  alig  is  viszi 
előbbre  Farkas  Zoltán  életrajza,  egy  értékes  írói 
egyéniség  bemutatkozójaként  figyelemreméltó. 

A  jelen  munka  Bajza  pályája  minden  részletét 
feltáró  rendszeres,  tudományos  életrajz  akar  lenni. 
Szerzője  óhajtaná  remélni,  hogy  czélját  valamennyire 
megközelítette,  az  eddigi  eredményeket  összefoglalta 
s  azokat  új  kutatásokkal  kiegészítette,  de  nagyon  is 
tisztában  van  vele,  hogy  nem  mondta  ki  az  utolsó 
szót  Bajzáról.  Hogy  mi  a  pótlandó  és  a  helyreigazí- 
tandó, azt  a  szakavatott  kritika  fogja  megállapítani; 
a  szerző  azon  reményben  teszi  le  tollát,  hogy  munkája, 
ha  másban  nem  is,  megbízhatóságban  talán  méltó 
lesz  Bajza  József  emlékéhez. 

^  Farkas  Zoltán :  Bajza  József  élete  és  művei.  Olcsó 
Könyvtár  1637—1640.  sz.  167.  1.  Bírálatokat  írtak  róla  Badics, 
Akad.  Ért.  1911.  384.  1.  Császár  Elemér,  Budapesti  Szemle 
CXLIX.  808.  Oroszi  József,  E.  Phil.  Közi.  1912.  35.  Sika- 
bonyi  Antal,  Magyar  Figyelő  1912.  II.  233.  1.  Pap  Károly, 
Irodalomtörténet  1912.  131.  1.  Kuncz  Aladár,  Nyugat  1912.  I. 
1070.  Gálos  Rezső,  M.  Középiskola  1912.  98.  1.  Vértesy  Jenő, 
Századok  1913.  201.  1. 


FÜGGELÉK. 

I.  Az  árva-nagyfalusi  Bajza-család  nemzedékrendje,  —  II.  Bajza 

József  közvetlen  fel-  és  leszármazói.  —  in.  Bajza  és  Földváry 

Ferencz  rokonsága. 


H 
C 

I—.  e«   ^ 

í^    ír! 


5« 


:a  N 


o 


OS      ^ 


-o3 


O     OJ 


:0   OO 


-1- 

.5 

"3  'o 

"be  *S 


■^  __, 


«f     00  03 


C    OS 


«« 

09 

la 

^   oo 

S   '^ 
"o 


M 


ö 


CQ 


•o    be 
00 


Q 


g  ^ 

fco  ^ 

®    -03 

a 

!© 


a 


^    00 


M 


OQ    >0 
N     00 

i-s 


C3 
O 

Ö 

>> 
ö 
o 


^  C5 


•a  7 


o 

00 


r-> 

I    ^ 

05     o 
CO     o 

2  w 


o 
S   g 

pH  " 


bü 


•r^  **-! 


s© 
5    w 


-^   'S 

'§  s 


KI 


•c3      I 

^    00 


S3 
I     "^ 

lo  ja 

W 


és* 


1 


bD 
S 
<D 


N3 

1-5 

N 
OQ 
CD 

s 

o 
PQ 

iz; 

pq 


M)^ 


n 


•-s 

>> 

bű 
te 


ü 


®  a 
>» 


pq 


^ 


00 
03 

aj    fi 
J    « 


•K    fi   -^ 


O      ki 
fi      * 


£•= 


PQ 


2   S 

d       Lm 


tS) 


OQ 


PQ   ^ 


pq 


>» 
^ 


PQ 


Q> 


» 


'S  "S 
.2    <» 

©  G 
'^  írt 

^*-i  -aj 

TS    SS 


•« 

fi 

S3 

>■ 

-«^ 

-c3 

OQ 

■tJ 

s 

OQ 

w 

PQ 


fi  O 

1— I     03 

a 


1X4 


Dr.  Bajza:  Bajza  József 


31 


p    O: 

i  í 
s.  « 


o    ■< 

O     o: 
cy  ara 


' 

tö 

o 

I-! 

td 

to 

e 

p 

.»= 

B 

C— i< 

^j 

"S' 

tS! 

50 

<^ 

•    g 

o- 

N 

& 

4h 

00 

P- 

o 

•ti 

'^ 

td 


^ 


00     S 


1^ 

O: 


NÉVMUTATÓ.' 


Ábrányi  Emil  422. 
Adams  332. 
Adorján  Boldizsár  308. 
Alboni  Marietta  295. 
Angyal  Dávid  1. 
Antal  Mihály  326,  396. 
Ányos  Pál  17,  58,  129. 
Anschütz  64,  65. 
Aristoteles  278,  284. 
Aasonius  80. 


Badics  Ferencz  1,  3,  18,  123, 
232,  309,  314,  324,  329,  404, 
461,  462,  467,  472,  473, 474, 
476,  477,  478. 

Bajza  Aladár  207. 

Bajza  Antal  4,  5,  8,  8,  9,  24, 
34,  430,  436,  443. 

Bajza  Ferencz  3. 

Bajza  Irén  434. 

Bajza  János  4,  6,  247. 

Bajza  Jenő  220,  434,  435, 439, 
443,  447. 

Bajza  József  (ifj.)  1.  Szűcsi 
József. 


Bajza  Józsefhé  431,  432,  433, 

434,  436,  437,  438,  441,  442, 

443,  446,  447,  448. 
Bajza  József  Ignácz  2. 
Bajza  Kálmán  2. 
Bajza    Lenke    1.    Beniczkyné 

Bajza  Lenke. 
Bajza  Lörincz  4,  5,  444. 
Bajza  Mihály  3,  4,  5,  6,  7,  8, 

9,  24,  25,  382. 
Bajza  Mihály  (iQ.)  4,  6, 8,  24,34. 
Bajza  Mihályné  3,  5,  6,  24,  34. 
Bajza  Miklós  11. 
Bajza  Pál  2,  3. 
Bajza  Pál  (ifj.)  3,  33. 
Bajza  Pálné  3. 
Bajza  Sámuel  3. 
Bajza  Zsófia  L  Zsiga  Pálné 
Balásházy  János  301,  325,  395. 
Ballá  Endre  232. 
Ballá  Károly  111,  332. 
Ballagi  Mór  337,  365. 
Baló  József  247,  466,  467. 
Balog  István  287. 
Balog  János  84,  386. 
Balogh   Pál    89,    92,    93,    99, 

103,  104.  147,  150. 


*  E  névmutatóban   a  három  genealógiai  tabellán  előforduló 
nevek  nem  szerepelnek. 

Balogh  Sámuel  147, 148, 151, 154 

Balzac  320. 

Bánóczi  József  35,  48. 

Bárány  Boldizsár  242. 

Bárányi  Gábor  26. 

Barsi  József  423. 

Bartay  Endre  264, 286, 287, 288. 

Bártfay  László  47,  112,  118, 
170,  254,  323,  324,  343.  370, 
401,  417,  429,  437,  438,  441, 
447. 

Bártfay  Lászlóné  48,  429,  430, 

436. 
Bartha  János  227,238,270,291. 
Bartosságh  József  89. 
Báthory  István  383. 
Batthyány  Kázmér  gróf  288. 
Batthyány  Lajos  gróf  423. 
Bausz  Teodorik  310. 
Bayard  243. 

Bayer  József  466,  467,  470. 
Bauerle  65. 
Becker  407,  408. 
Bellini  244,  276,  295. 
Benczúr  János  303,  423. 
Bene  Ferencz  392. 
Beniczky  Ferencz  435. 
Beniczkyné  Bajza  Lenke  434, 

435,  548. 
Beniczky  Lajos  419. 
Beöthy  Zsigmond  308,  309,337, 

376,  394,  423,  452. 
:Beöthy  Zsolt  1,  345,  468,  469, 

475,  477. 
Bérczy  Károly  216,  376,  377. 
Berecz  Károly  307,  308. 
Berzsenyi   Dániel    4,    38,   46, 

52,  56,  95,  99,  110,  123,  175, 

176,  302,  349,  392. 
Bessenyei  György  35. 


Besze  János  441. 
Beszédes  József  146. 
Bethlen  Gábor  406. 
Bignon  389. 
Birányi  Ákos  423. 
Birchpfeiffer  243,  279. 
Bittnicz  Lajos  107. 
Blankenburg  154. 
Bleyer  Jakab  130,  132,  471. 
Bodmer  75. 

Bogdány  Ferencz  1,  476. 
Bognár  Ignácz  263. 
Bornemissza  Johanna  1.  Bajza 

Mihályné. 
Bornemissza  József  3. 
Bornemissza  Józsefné  3. 
Bors  Sámuel  46. 
Botka  Imre  324. 
Bouterwek  70. 
Brassai  Sámuel  259,  260,  301, 

325. 
Bredow  408. 
Briedl  Fidél  330. 
Brockhaus  91,  108. 
Brougham  164. 
Buczy  Emil  70. 
Budai  Ezsajás  392,  407. 
Budai  Ferencz  383. 
Bugát  Pál   92,    93,    104,    301, 

325,  396,  401. 
Bulwer  158,  320,  377. 
Bulyovszky  Lilla  (Bulyovszky 

Gyuláné)  291. 
Btirger  211. 
Byron  307. 

Caesar  408,  411. 
Calderon  63,  243,  282. 
Campe  90,  92. 

Canning  164,  332. 
Carl  Henriette  245. 
CasteUi  65. 
Cato  26,  411. 
CatuUus  80. 
Chatam  385. 
Cicero  4,  382,  388,  398. 
Concha  Gyözö  334. 
Cooper  170. 

Coriolanus  172,  386,  387. 
Cromwell  164. 
Csacskó  Imre  330,  331. 
Csajághy  Erzse  1.  Csapó 

Jánosné. 
Csajághy  János  431. 
Csajághy  Jánosné  431,  443. 
Csajághy  Júlia  I.  Bajza 

Józsefné. 
Csajághy  Laura  1.  Vörösmarty 

Mihályné. 
Csanády  János  442. 
Csanády  Jánosné  442. 
Csaplovics  János  150, 161,  331, 

345,  356,  357,  358,  259,  361. 
Csapó  János  431,  432,  446. 
Csapó  Jánosné  431,  432. 
Csapó  Mariska  1.  Vachott 

Sándomé. 

Császár  Elemér  1,  470,  473, 
478. 

Császár  Ferencz  307,  317,  332, 
375,  452. 

Császár  Loránd  (Szeremlei)  477. 

Csatáry  Gyula  307. 

Csató  Pál  47,  108,  119,  144, 
146,  149,  161,  166,  171,  237, 
238,  242,  249,  254,  258,  303, 
316,  317,  318,  320,  323,  337, 
342,  343,  344,  345,  347,  348, 
349.  350,  351,  352,  353,  354, 


355,  356,  357,  358,  359,  360, 
367,  374,  416,  456,  468. 

Csécsi  Imre  325. 

Cseri  Péter  155. 

Csemeczky  József  89,  90,  91, 

93,  94,  95,  97,  396. 
Csokonai  Vitéz  Mihály  46,  70, 

94,  110,  175,  201,  398. 
Czakó  Zsigmond  285,  287,  294. 
Czelesztin  1.  Pergő  Czelesztin. 
Czilhert  Róbert  325. 

Czinke  Ferencé  10. 

Czövek  István  383. 

Czucz  István  151. 

Czuczor  Gergely  47,  58,  141, 
170,  171,  192,  301,  310,  330, 
334,  344,  400,  403,  413. 

Czvetkovics  Jenő  474. 

D 

Dahlmann  403,  404,  405. 
Damjanich  Jáno^  205. 
Darvas  János  216. 
Dayka   Gábor   17,  46,  61,  70, 

95,  159,  160,  176,  309. 
Deák  Ferencz    5,  6,  204,  408, 

417,  418,  420,  447. 
Degré  Alajos  376. 
Demek  Győző  176,  470. 
Déryné  236,  237,  238, 245,  247, 

267. 
Dessewffy  Aurél  Gr.  301,  344, 

369. 
Desewffy  József  Gr.   26,  89, 

96,  97,  98,  100,  104,  105, 
106,  107,  108,  109,  132,  137. 
144,  148,  150,  416. 

Dessewflfy   Józsefné  Gr.    100. 
Dickens  320,  321. 
Doblhoflf  425. 

Dobrosi  István  422. 

Donizetti  263,  295. 

Doppler  Ferencz  295. 

Dózsa  Dániel  375,  376. 

Döbrentei  Gábor  48,  49,  61,  70, 
75,  87,  88,  89,  90,  91,  92,  93, 
94,  95,  96,  97,  101,  102,  103, 
104,  105,  106,  107,  108,  109, 
110,  121,  124,  134,  150,  151, 
153,  841,  344,  882,  456. 

Dugonics  András  38,  242. 

Dumas  (idb.)  243,  295,  320. 

E 

Eberhard  <70,  82,  155,  157. 

Éder  Luiz  245,  291. 

Edvi  Illés  Pál  58. 

Egressy  Béni  297, 

Egressy  Gábor  228,  238,  251, 
252,  254,  266,  267,  271,  272, 
273,  274,  275,  291,  292,  297, 
354,  369,  374,  423,  437,  474. 

Egyed  Antal  164. 

Eichhorn  408. 

Emich-czég  444. 

Endrödi  Sándor  469. 

Engel  János  389. 

Engel  (aesthetikus)  70,  227. 

Eördegh  István  307,  418. 

Eötvös  József  báró  126,  281, 
287,  301,  308,  324,  338. 

Eötvös  Károly  445. 

Eresei  Dániel  398. 

Erdélyi  János  170,  181,  183, 
297,  310,  375,  381,  419. 

Erdödi-esalád,  gr.  333. 

Érdy  János  254,  301,  395,  440. 

Erkel  Ferencz  246,  260,  287, 
295,  297. 

Eschenburg  70. 


Esslair  65. 

Esztegár  László  467,  474. 

Eudoxiabizanczi  császárné  402. 


Fábián  Dániel  423. 

Fábián    Gábor   47,    105,    151, 

152,  164,  301,  831,  396. 
Fabó  András  321. 
Fabriczy  Sámuel  332. 
Fáncsy   Lajos    238,    264,  274, 

287,  291. 

Farkas  Sándor  (Bölöni)  203, 
395. 

Farkas   Zoltán   182,  186,  478. 

Fáy  András  47,  48,  59,  61,  66, 
103,  111,  112,  141,  156,  171, 
172,  232,  233,  242,  244,  257, 

288,  301,  310,  318,  324,  330, 
344,  394,  416,  419,  429,  431. 

Fáy  István  gr.  258,  292. 

Fejér  György  119,  135,  153, 
162,  333,  840. 

Fekete  Sámuel  441. 

Felbér  Mari  247,  250. 

Fenyéry  Gyula  1.  Stettner 
György. 

Fényes  Elek  395. 

Ferdinánd  király,  I.  389. 

Ferencz  király  26,  27.  28,  204. 

Ferenczy  István  324,  330. 

Ferenczy  József,  300,  347, 
366,  401,  416,  422,  470. 

Ferenczi  Zoltán  126,  312. 

Fináczy  Emö  9. 

Fogarasi  János  109,  159,  331, 
332,  334,  355,  356,  357,  858, 
364,  396,  400. 

Fogarasy  János  (lembergi  kano- 
nok) 162. 

Forgó  György  142,  401. 
Földváry  Ferencz  19,   20,  25, 

33,  34,  416. 
Földváry  Gábor  231,  232,  233, 

234,  236,  238,  245,  252,  254, 

255,  265. 
Földváry  György  3. 
Földváry  Zsófia  1.  Bornemissza 

Józseftié. 
Frankenburg   Adolf  153,  341, 

371,  373,  376. 
Franklin-Társulat  471,  473. 
Fráter  Pál  439. 
Frigyes  porosz  király  122,  127. 
Frivaldszky  Imre  301. 
Füger  28. 

Füredi  Mihály  297. 
Ftirst  Aladár  18,  470. 

G 

Gaal  József  171,  242,  301,  313, 
317,  318,  338,  354,  376,  394, 
403. 

Gál  János  232. 

Galauner  X.  Ferencz  17. 

Galgóczy  Károly  2. 

Galüei  384. 

Gálos  Rezső  478. 

Garay  János  169,  170,  225, 
228,  229,  230,  282,  308,  309, 
311,  316,  318,  371,  372,  373, 
375,  376,  377,  378,  419,  422, 
423. 

Gáty  István  326. 

Gemzsey  (=  Szontagh  Gusz- 
táv?) 373. 

Gerenday  Ambrus  260,  261. 

Gerhard  Anna  1.  Bajza  Pálné. 

Gerhard  (szerb  népdalfordító) 
66,  213. 


Gessner  17,  174,  175,  470. 

Gibbon  408. 

Gleich  J.  Alajos  65. 

Glötzer  József  251. 

Goethe  23,  60,  63,  68,  70,  71, 
72,  73,  80,  81,  113,  128, 
129,  150,  155,  158,  164,  176, 
179,  180,  211,  213,  220,  221, 
222,  223,  227,  272,  282,  308, 
336,  402,  448,  465. 

Gondol  Dániel  285. 

Gorove  István  326,  327,  332, 
423. 

Gorove  László  301. 

Gottsched  75. 

Görgey  Arthur  206,  207. 

Grabbe  337. 

Greguss  Ágost  211,  301. 

Grey  164. 

Gruber  Antal  161. 

Griin  Anastasius  213. 

Guizot  408. 

Gurdélyi  Endre  317. 

Gutzkow  279. 

Guzmics  Izidor  50,  104,  108, 
120,  123,  329,  330,  331. 

Gvadányi  József  406. 

Gyarmathy  János  342. 

Györy  Dániel  307. 

Györy  Sándor  301. 

Gyulai  Pál  310,  380,  381,  396, 
403,  430,  437,  441,  442,  454, 
463,  464,  465,  468,  469,  471. 

Gyunnán  Adolf  394,  422. 


Halm  279. 
Hannibál  411. 
Haraszti  Károly  474. 

Hartleben-czég  403,  405,  407, 

413,  444. 
Haug  408. 
Havas  Adolf  312. 
Haynau  Gyula  báró   206,  208. 
Hazucha  Ferencz  225,  226, 228, 

230,  249,  250,  305,  342,  345, 
375. 

Heeren  389,  408,  410. 

Hegel  328,  408. 

Head  158. 

Heinisch  244. 

Heinlein  István  1. 

Heinrich  Gusztáv  11,  475, 477. 

Heinrich  János  442. 

Helmeczy  Mihály  42,  47,  104, 

105,  112,  153,  163,  166,  228.' 

250,  370,  401,  416. 
Henszlmann  Imre  282,  283,  284, 

285,  330,  364,  365,  371,  373,' 

374. 
Herder  66,  70,  78,  79,  80,  115, 

157,  213. 

Herepei  Károly  301. 

Herold  244. 

Hernnann  386. 

Hetényi  János   330,  332,  389. 
394. 

Heurteur  64,  65. 
Hinka  József  300. 
Hirsch  Zsigmond  367. 
Hoblik  Márton  56,  175. 
Holland  164. 

HoUósy  Comélia  291,  292. 
Homér  26. 
Horatius  98. 
Horváth  Boldizsár  440. 
Horváth  Cyrill  341. 
Horváth  Endre  (Pázmándi)  171, 
391. 


Horvát    István    41,    76,    135, 

136,  138,  139,  140,  142,  148,' 

144,  145,  150,  162,  262,  384, 

387,  388,  392,  456. 
Horvát  István  (Zsákodi   Kova- 

chich)  323. 
Horváth  Lázár  B.  (Petrichevich) 

320,  338,  373,  376,  378. 
Horváth  Mihály  333,  395,  407, 

414,  419,  427,  439. 
Hory  Farkas  307. 
Hölty  57,  176,  177. 
Hugó  Károly  294. 
Hugó  Viktor  243,  281,  295,  306. 
Hunfalvi  János  370,  423. 
Hunfalvi   Pál    327,    329,    330, 

334,  386,  337,  419,  423. 
Hunyadi  János  406. 
Huzly  Károly  58. 


Igaz  Sámuel  38,  39,  44,  58. 
Ilkey  Sándor   232,    233,    244, 

252,  262. 
lUucz  Oláh  János  426. 
Immermann  213. 
Imre  János  391. 
Irinyi  József  327,  419. 
Irving  156,  158,  320,  377. 
Isokrates  43. 
István  király,  Szt.  388. 
István  nádor  293. 
Ivanovics  András  325. 


Jackson  332. 

Jakab  Elek  307,  321. 

Jakab  István  47,  108,  287,  301. 

Jámbor  Pál  452. 

Jankovich  Miklós  392. 

Jánosi  Béla  11,  73. 

Jászay  Pál  333,  334. 

Jean  Paul  79,  156. 

Jenisch  70. 

Jemey  János  333. 

Jókai  Mór  288,  297,  313,  814. 

Jókainé  Laborfalyi  Róza  I.  La- 
borfalvi Róza. 

Joób  Zsigmond  238. 

Jósika  Miklós  báró  153,  162, 
220,  242,  287,  301,  317,  318, 
319,  336,  338,  375. 

József  császár,  II.  383. 

József  nádor  27,  28. 

Junins  1.  Kiss  Béla  (ZilaKi) 

K 

Kacskovics  Lajos  396. 

Kállay  Ferencz  119,  162,  393. 

Kant  70. 

Kantomé  227,  236. 

Karács  Teréz  376. 

Karácsonjri  Imre  58. 

Kannán  József  221. 

Karolina  Auguszta  királyné  25. 

Károlyi-család,    gróf  430,  441. 

Katona  Gejza  325,  326. 

Katona  István  389. 

Katona  József  294,  296. 

Kaunitz  Lajos  130. 

Kazinczy  Ferencz  10,  17,  18, 
26,  28,  30,  33,  35,  36,  37, 
39,  40,  41,  42,  43,  44,  45, 
48,  49,  50,  70,  73,  75,  81, 
82,  83,  87,  90,  91,  95,  99, 
103,  104,  105,  109,  112,  116, 
118,  120,  122,  123,  124,  125, 
126,  127,  128,  129,  130,  131, 
132, 133,  134,  150,  160,  161, 


166,  167,  168,  174, 175,  276, 
201,  202,  222,  321,  335,  381, 
390,  392,  393,  396,  397,  398, 
399,  453,  471. 

Kazinczy  Ferenezné  397. 

Kazinczy  Gábor  250,  307,  321, 
337,  346,  376,  437. 

Kazinczy  József  29. 

Kecsey  Mihály  307. 

Kelemen  Béla  466,  469. 

Kemény  Flóra  báró  163. 

Kemény  Zsigmond  báró  318. 

Kerényi  Frigyes  308,  375,  452. 

Keresztúry  Pál  10. 

Kilián-czég  141,  169. 

Kind  57,  176. 

Király  György  216,  477. 

Király  Károly  307,  375. 

Kis  Bálint  440. 

Kiss  Béla  (Zilahi)  471,  474. 

Kis  István  17. 

Kis  János  89,  91,  97,  108,  124, 

132,  146,  168,  176,  241,  392, 
393,  398. 

Kiss  Károly  89,  108. 
Kis  Lajos  388. 

Kis  Sámuel  (Nemesapáthi)  29, 
58,  66,  142,  144. 

Kisfaludy  Károly  28,  30,  31, 
33,  35,  36,  38,  39,  40,  43,  44, 
45,  46,  47,  48,  49,  50,  53,  66, 
67,  76,  87,  88,  92,  95,  101, 
102,  103,  104,  105,  108, 
109,  111,  112,  116,  119,  123, 

133,  134,  140,  141,  142,  143, 
150,  156,  167,  168,  169,  170, 
171,  172,  185,  201,  211,  212, 
213,  214,  218,  220,  222,  242, 
277,  294,  313,  314,  315,  316 

321,  336,  337,  342,  349,  350, 

391,  401,  415,  429,  448,  453. 

Kisfaludy   Sándor  17,  24,  37, 

38,  49,  80,  95,  110,  136,  137, 
138,  150,  175,  178,  188,  349, 
391,  419. 

Klauzál  Imre  301. 

Klaproth  385. 

Kleist  46. 

Kliegl  József  326. 

Klópstock  72,  76,  129. 

Klótz  76. 

Koháry  István  gróf  172,  386, 

Kolb  403,  404,  405,  414. 

Kolosy  Gerö  292. 

KoUányi  Ferencz  394. 

Kolmár  József  423. 

Komlóssy  Ida  292. 

Kom  64,  65. 

Koronay  Antal  14. 

Kortüm  408. 

Kossalkó  János  442. 

Kossovics  Károly  332. 

Kossuth  Lajos  273,  288,  293, 
304,  316,  366,  370,  371,  406, 
413,  417,  419,  420,  421,  422, 
423,  424,  425,  426,  427,  428, 
438,  439,  440,  441 

Kotzebue  158,  165,  167,  169, 
243,  279,  281,  285,  294. 

Kovács  Pál  47,  141,  171,  172, 
287,  287,  288,  289,  301,  306, 
313,  355,  376. 

Kovacsóczy  Mihály  39,  42,  44, 
45,  46,  147,  151,  153,  230, 
242,  300,  340,  341,  368,  369, 

Kölcsey  Ferencz    17,    18,  38, 

39,  46,  47,  48,  52,  57.  59, 
60,  66,  68,  69,  70,  71,  75, 
82,  85,  95,  99,  104,  109,  110, 


112,  113,  115,  116,  117,  118, 
119,  120,  121,  123,  129,  133, 
134,  135,  141,  145,  146,  155, 
161,  164,  169,  170,  172,  178, 
179,  180,  189,  200,  201,  202, 
211,  213,  216,  222,  257,  297, 
301,  302,  303,  322,  323,  324, 
335,  349,  391,  452,  460,  474. 

Körösy  László  128. 

Köváry  László  313,  423. 

Kresznerics  Ferencz  392,  395. 

Kriegk  409,  412. 

Kriza  János  310. 

Krizbai  Miklós  423. 

Kubinyi  Ágoston  439,  447. 

Kubinyi  Miklós  3. 

Kulcsár  István  58,  142. 

Kuncz  Aladár  10,  15,  50,  478. 

Kunoss  Endre  170,  341,  342, 
345. 

Kunst  63,  64,  65. 

Kuthy  Lajos  261,  316,  317, 
356,  375,  394. 

Kürti  Menyhért  176,  212,  442, 
470. 


Laborfalvi  Róza  236,  238,  292. 

Lacépéde  408. 

Lafontaine  (a  német  író)  158. 

Lakatos  Sámuel  203,  467. 

Lakner  Sándor  307,  317,  376. 

Lassú  István  107,  407. 

Laszlavik  Károly  307. 

László  József  238. 

Lauka  Gusztáv  317,  372,  376. 

Leizendorf  442. 

Lekain  268. 

Lemouton  Emilia  313,  376. 

Lencsés  Antal  162. 

Lendvay  Márton  227,  254,  270, 

291. 
Lendvayné  227,  238,  270,  291. 
Leo  408. 
Lessing  52,  53,  65,  73,  74,  75, 

76,   78,  79,  80,  81,  82,  83, 

113,  167,  243,  279,  398,  475. 
Lingard  389. 

Lisznyai  Kálmán  310,  375. 
Liszt  Ferencz  307. 
Livius  4,  382,  409,  445. 
Lokman  336. 
Lortzing  295. 
Lnczenbacher   János   1.   Érdy 

János. 
Luden  408. 
Lugossy  József  307, 
Lukács  Móricz  170,  307,  331, 

365,  419. 
Lüdemann  215. 

M 

Madarász  Flóris  130,  475. 
Majláth   János   gróf  102,  103, 

162,  385. 
Makáry   György   52,   58,  164, 

308. 
Makay  László  303. 
Markovics  József  416. 
Markovics  Pál  11. 
MartiaUs  79,  80,  81,  82,  83. 
Martinuzzi  György  390. 
Matisz  Pál  308,  422. 
Matthisson  17,  56,  57,  176,  177, 

178,  179,  183,  184,  470. 
Matkovics  István  33. 
Mátray   Gábor   229,   230,  231, 

233,  246,  300. 
Mauks  Ferencz  436. 


Mauks   Jozefa   1.    Bártfay 

Lászlóné. 
Mednyánszky  Alajos  báró  108, 

161,  366,  392,  404. 
Megyeri  Károly  227,  238,  241, 

254,  269,  270, 
Meissl  65. 
Meller  Simon  324. 
Mendelsohn  70. 
Mercadante  295. 
Mérimée  320,  321. 
Mészáros  Károly  58. 
Mignet  403. 
MiUot  407. 
Moliére  295,  398. 
Molnár  Sándor  301,  303,  320. 
Moreto  243,  295. 
Móricz  Zsigmond  474. 
Moth  Endre  162. 
Munkácsy  János  226,  227,  228, 

230,  242,  249,  252,  253,  277, 

300,  317,  318,  340,  341,  342, 

344,  345,  346,  349. 
Murajda  F.  Nándor  468. 
Muresán  Szabin  42,  477. 
Mügge  337. 
Müller  Godofréd  285. 
Müller  János  408. 

N 

Nádaskai  Lajos  295,  296. 
Nagy   Ignácz    153,   286,    287, 

315,  316,  318,  319,  321,  337, 

367,  371,  394,  437. 
Nagy  Imre  332. 
Nagy  Iván  2. 
Nagy   Károly   151,    153,    301, 

325. 
Nagy  Pál  369. 

Nagy  Pál  (Felsöbüki)  26. 

Napóleon  320,  332,  388. 

Nátly  József  42. 

Négyessy  László  182,  475, 476. 

Németh  Illés  1. 

Néry  Pál  (=  Hunfalvi  Pál?) 329. 

Névy  László  466. 

Niebuhr  336. 

Nyáry  Pál  232,  238,  253,  254, 

255,  259,  260,  261,  262,  357, 

374. 
Nyicske  Alajos  61. 
Nyiri  István  107. 


Obemyik  Károly  287,  294. 

Odescalchi  berezeg  22. 

Orczy  Antal  442. 

Orczy  Lörincz  báró  25. 

Ormós  László  308. 

Orosz  József  342,  343,  344, 
345,  352,  353,  354,  356,  357, 
358,  359,  362,  364,  367,  416, 

Oroszi  József  1.  Szűcsi  József. 

Ortvay  Tivadar  12,  13. 

Ossian  29,  161,  163,  175. 

Owenus  80. 


Pájer  Antal  308. 
Pálfify  Albert  376. 
Pálffy  Miklós  gróf  384. 
Pálfy  Sámuel  155, 
Palkovics  Antal  412. 
Pap  Endre  308,  318. 
Pap  Ignácz  147,  150. 
Pap  Károly  478. 
Pápay  Sámuel  10,  17. 
Parázsóné  227. 


Patai  József  73,    76,  78,  475. 

Pauer  Károly  466,  467. 

Pauler  Tivadar  12. 

Paulovics  István  377. 

Paziazi  Mihály  103. 

Pechata  Károly  153. 

Péczeli  József  70. 

Péczely  József  (ifj.)  301,  332, 
407,  412,  414. 

Peel  164. 

Pergő  Czelesztin  227. 

Perikies  411. 

Péterfy  Jenő  21,  31,  50,  72, 
176,  177,  182,  186,  187,  464, 
465,  467,  468,  469,  470,  471. 

Petőfi  Sándor   180,  185,    307, 

309,  311,  312,  314,  376,  380,. 

381,  419,  423. 
Petrarca  23. 

Petrovics  Frigyes  146,  392,393. 
Pfeifer  János  78,  155,  227,  471. 
Pindaros  161. 
Pintér  Kornél  1. 
Plathy  György  29. 
Plathy  család  439. 
Plinius  54. 

Plutarchus  390,  405,  406,  415. 
Pogány  Kornél  (Csebi)  466. 
Pólya  József  107. 
Pongrácz  Lajos  376. 
Ponsard  287. 
Potocka  Mária  332. 
Pölitz  408. 
Pray  György  389. 
Puky  József  58. 
Pulszky  Ferencz  326,  330,  332, 

333,  334,  335. 
Pyrker  László    99,    120,    122, 

124,  125,  126,  127,  129,  130, 

131,  132,  133,  150,  162,  365, 
456,  471,  475. 


Rachel  268. 
Racine  336. 
Ráday  Gedeon  gróf  232,  247, 

252,  287,  288,  289,  291,  297. 
Radnai  Rezső  70. 
Raffael  28. 
Ragályi  Tamás  26. 
Rajnis  József  81. 
Rakodczay  Pál  267,  474. 
RamershoflFer  Valérián  401. 
Raupach  243,  279,  337. 
Rédey  Tivadar  465. 
Rédey  gróf  40,  41,  222. 
Remellay  Gusztáv  319,  332. 
Révai  Miklós  10,  17,  48,  96. 
Révész  Imre  413. 
Riedl  Frigyes  1,  477. 
Riskó  Ignácz  308,  375. 
Rossini  244,  295. 
Rosty  Albert  233,  246. 
Rotteck  408,  410. 
Rousseau  148,  163,  164. 
Rudics  József  báró  105. 
Ruik  László  468. 
Rumy  Károly  György  123, 125, 

127,  128,  129,  135,  150,  340. 

345,  362,  363. 
Rutkay  Emil  308. 

S 

Salamon  Ferencz  454,  463. 
SalisSeewis  báró  57,  176,  177. 
Sallustius  383,  398. 
Samarjay  Károly  308,  423. 
Sand  George  320. 


Sándor  (Nagy)  411. 

Saphir  Zsigmond  364. 

Sárosy  Gyula  308,  452. 

Sárváry  Ferencz  332. 

Sasku  Károly  386. 

Scháfer  170. 

Schedius  Lajos  10,  11,  89,  97, 

107,  392. 
Schenk  241.- 
Schiller  52,  53,  57,  63,  70,  71, 

78,  80,  82,  83,  113,  150,  156, 

166,  169,  181,  211,  218,  243, 

295,  384,  387. 
Schlegel  73. 
Schlosser  408,  409,  410,  411, 

412,  414. 
Schmidt  Mariska  470. 
Schneller  408. 
Schódel  János  246,  251,  252. 

Schódelné  245,  246,  247,  250, 
251,  252,  253,  254,  259,  261, 
262,  263,  264,  287,  291,  292' 
369,  370,  371. 

Schöpflin  Aladár  474. 

Schröder   167,    168.  279,  349. 

Scossa  Dezső  471. 

Scott  Walter  48,  154,  157, 158. 
170,  171,  216. 

Seribe  243,  270,  295. 

Sebők  József  162. 

Shakespeare  53.  58,  63,  64, 
73,  75,  243,  271,  272,  278, 
279,  280,  282,  283,  285,  287, 
295,  307,  477. 

Sheridan  243,  294,  320. 

Sikabonyi  Antal  478. 

Simoncsics  János  254,  264. 

Slovacky  294. 

Solon  411. 


494 


NÉVMUTATÓ 


Soltész  Dániel  308. 

Somogyi  Gedeon  99. 

Souüé  296. 

Sparks  Jared  403. 

Spetykó  Gáspár  310. 

Spontini  251. 

Stáncsics  Mihály  149,  296,  297, 

340,  341. 
Steger  Ferenc  291. 
Steinacker  Gusztáv  330,   365. 
Stettner   György   47,    89,    90, 

91,   92,    101,  105,  111,  112, 

119,  121,  150,  161,  166,  167, 

168,  172,  301,  401,  429,  431, 

445. 
StuUer  Ferencz  422. 
Sujánszky  Antal  3(j8,  375. 
Sulzer  58,  70. 
Swift  320. 

Szabó  Adorján  107,  471. 
Szabó  Dávid  (Baróti)  81. 
Szabó  Dávid  89. 
Szabó  József  432. 
Szabó  Károly  423. 
Szabó  László  (Bártfai)  219. 
SzakáU  Lajos  310,  375. 
Szalay  Imre  392,  401. 
Szalay   László    72,    109,    161, 

324,  337,  344,  419. 
Szántó  Zsigmond  210, 466,  467. 
Szapolyai  János  király  389. 
Szarvady  Frigyes  423. 
Szász  Károly  (id.)  301, 
Szász  Károly  214,  392. 
Szathmáry  Károly  423. 
Szebényi  Pál  161. 
Szeberényi  Lajos  423,  426. 
Széchenyi  István   gróf  27,  38, 

89,  91,    97,    100,    101,    102, 


104,  126,  149,  152,  153,  162, 
231,  256,  257,  258,  302,  331, 
342,  343,  370,  392,  415,  416, 
417,  420,  469. 

Széchenyi  Pál  444. 

Széchy  Károly  317. 

Szederkényi  Nándor  20. 

Székács  József  170,  214,  301, 
449. 

Székely  József  232,  236. 

Székely  Sándor  (Aranyosrá- 
kosi) 61. 

Szelestey  László  310. 

Szemere  Bertalan  126,  327,332, 
395,  419,  439. 

Szemere  Miklós  29,  308,  309, 
373,  452. 

Szemere  Pál  31,  39,  48,  50, 
60,  61,  83,  99,  103,  112,  116, 
117,  118,  124,  128,  132,  133, 
134,  135,  141,  144,  145,  148, 
150,  169,  176,  178,  198.  303, 
304,  322,  323,  324,  335,  370, 
397,  474. 

Szemere  Pálné  (Szemere  Krisz- 
tina) 163. 

Szenczy  Imre  337. 

Szentgyörgyi  József  398. 

Szentkirályi  Móricz  248,  250, 
251,  252,  253,  267. 

Szentmiklósy  Alajos  46,  51, 
59,  80,  81,  82,  83,  84,  85, 
9,  1080,  108,  150. 

Szentpétery  Zsigmond  227, 238, 
270,  291. 

Szenvey  József  141,  166,  169, 
301,  320,  321,  369,  370. 

Szépe sy  Ignácz  báró  28. 

Szerdahely  György  70. 

Szerdahelyi  József  227,   238, 

259,  268,  291. 
Szeremlei  Gábor  328. 
Szigeti  József  291. 
Szigligeti  Ede   168,   242,  277, 

278,  285,  286,  294,  338,  394, 

437. 
Szilágyi  István  402. 
Szilágyi  Pál  238,  244. 
Szilágyi  Sámuel  398. 
Szilasy  János  392. 
Szily  Kálmán  1. 
Szinnyei  Ferencz  316. 
Szlemenics  Pál  12,  13, 19,  332. 
Szobovics  347. 
Szokolay  István  423. 
Szontagh   Gusztáv    119,    158, 

162,  172,  242,  266,  301,  325, 

328,  336,  337,  338,  353,  361, 

365,  373,  423,  446,  447. 
Szopory  Béla  336. 
Szöllösy  Lajos  241. 
Szűcs  Dániel  308. 
Szűcsi  József  1,  42,  474,  476, 

477,  478. 
Szvorényi  József  133. 


Tacitus  383,  389. 

Takó    Zsuzsanna   1.    Csajághy 

Jánosné. 
Talma  65,  268. 
Talvj  66,  213. 

Tarczy  Lajos  325,  327,  328. 
Tarkányi  Béla  375. 
Tasner  Antal  301,  396,  420. 
Teleki  Domokos  gróf  164, 
Teleki  József  gróf   107,   355, 

399. 


Teleki  László  gróf  399. 
Teleki  László  gróf  (a  Kegyencz 
szerzője)  273,  278,  279,  285. 
Telepi  György  227,   238,  254. 
Tennyson  216. 
Tessedik  Ferencz  53. 
Thaisz  András  89,  93,  94,  97, 

106,  124,  146,  147,  148. 
Thaly  Antal  29,  33,  431. 
Theodorich    (góth    fejedelem) 

414. 
Thewrewk  József  (Ponori)  45, 
46,  82,  84,  85,  90,  99,    100, 
103,  148,  150,  386. 
Thurzó  György  406. 
Tieck  60,  65,  73,  170,  177,  179 

181,  337. 
Tipula  Péter  12,  13. 
Tittel  Pál  107. 
Tocquille  331. 
Tognio  Lajos  326. 
Tokody  János  164. 
Toldy  Ferencz,  5,  10,  11,  14, 
15,   16,  17,  18,   19,  21,   27, 
30,  31,   32,   33,  40,  41,  42, 
43,  44,  45,  46,  47,  48,   49, 
50,   51,   53,   54,  56,   58,  59, 
61,   62,   63,   66,   68,   69,  73, 
82,  85,  87,  88,  93,  101,  102, 
103,  104,  105,  108,  109,  112, 
115,  119,  120,  121,  124,  126, 
127,  131,  132,  135,  137,  141, 
145,  147,  148,  150,  153,  159, 

